
TITUS ANDRONICUS 
Titus Andronicus, 1588-1593 


Persoanele 


Saturninus, fiul defunctului împărat al Romei, 
ulterior proclamat împărat 

Bassianus, fratele lui Saturninus, îndrăgostit de 
Lavinia 

Titus Andronicus, un nobil roman, general în 
războiul împotriva goților 

Marcus Andronicus, tribun al poporului, fratele lui 
Titus 

Lucius, Quintus, Martius, Mutius, fiii lui Titus 
Andronicus 

Micul Lucius, fiul lui Lucius 

Publius, fiul lui Marcus Andronicus 

Sempronius, Caius, Valentin, rude ale lui Titus 

Aemilius, un nobil roman 

Alarbus, Demetrius, Chiron, fiii Tamorei 

Aaron, un maur, iubitul Tamorei 

Un căpitan, un tribun, un sol şi un țăran. 

Goti şi romani 

Tamora, regina goților 

Lavinia, fiica lui Titus Andronicus 

O doică şi un copil negru 

Senatori, tribuni, ofiteri, soldati şi oameni din 
suită. 


Acţiunea se petrece la Roma şi în împrejurimi. 
Actul | 


Scena 1! 
Roma. Mormântul Andronicilor. 

Pe o estradă, tribuni şi senatori; intră Saturninus 
şi sprijinitorii săi dintr-o parte, şi Bassianus cu 
sprijinitorii săi din cealaltă parte, cu tobe şi 

stindarde. 


Saturninus: 
Prea nobili patricieni, sprijinitori, 
Cu armele-apăraţi dreptatea mea; 
Şi cetăţeni, prieteni buni şi dragi, 
Pledaţi cu spada dreptul meu la tron: 
Sunt primul fiu al celui ce purtă 
Până deunăzi diadema Romei; 
Ci dăinuiască-n mine cinstea tatii 
Şi nu-mi nedreptăţiţi întâietatea. 
Bassianus: 
Romani, sprijinitorii mei, prieteni, 
1 Roma este concepută ca împărţită între patricieni şi plebei, 
aceştia din urmă fiind reprezentaţi prin tribuni, ca în vechea Romă 
republicană. In epoca în care este, însă, situată piesa, şi anume 
aproximativ spre sfârşitul secolului al IV-lea, nu se mai putea vorbi 
de o instituţie a tribunilor ca în trecutul îndepărtat. 

Dacă Bassianus, fiul lui Cezar, 

E drag privirilor regeştii Rome, 

Păziţi acest urcuş spre Capitoliu 

Şi nu lăsaţi necinstea să râvnească 
Împărătescul tron, ce-i hărăzit 
Celui mai drept, mai cumpătat, mai bun; 

Doar meritul să strălucească viu. 

Romani, luptaţi s-alegeţi după voie. 

(Intră Marcus Andronicus, sus pe estradă, ducând 
coroana în mână.) 
Marcus: 

Voi, prinți, ce, dezbinaţi în două taberi;, 
Râvniţi pizmaş puterea şi imperiul, 
Aflaţi prin mine că poporul Romei, 

Al cărui reazem suntem, într-un glas 
Numeşte drept ales pentru domnie 
Pe-Andronicus, supranumit şi Pius, 
Cinstindu-i faptele în slujba Romei: 

Bărbat mai nobil, mai viteaz războinic 
Azi nu trăieşte-ntre-ale urbei ziduri. 

Senatul îl recheamă în cetate 
Din lung război cu goții cei barbari. 
Cu fiii săi, a duşmanilor spaimă, 
A-ngenuncheat un neam călit în lupte. 
Sunt zece ani de când a luat asupră-şi 
A Romei cauză, şi-a-nfrânt cu fierul 
Orgoliul duşmanului: de cinci ori 
S-a-ntors la Roma-nsângerat, purtându-şi 
În racle fiii bravi căzuţi; 
Şi astăzi, în sfârşit, cu prăzi bogate, 


2 Este vorba de cele două tabere ale patricienilor, unii susţinând 
pe Saturninus iar alţii pe Bassauius, în rivalitatea lor pentru 
coroana imperială. 

Ni s-a întors Andronicus cel bun, 
Vestitul Titus, în deplin triumf. 
Noi vă rugăm, de dragu-acelui nume 
Ce vrednic vreţi să-l duceţi mai departe, 
Şi întru dreptu-acestui Capitoliu, 
Faţă de care v-arătaţi cucernici, 
să vă-nfrânaţi avântul, forţa strânsă 
S-o-mprăştiaţi, precum vă cere legea, 
lar meritele vi le-mpărtăşiţi 
Poporului în pace şi-umilinţă. 
Saturninus: 
Mi-alină gândurile vorba-i caldă. 
Bassianus: 
Marcus Andronicus, atât mă-ncred 
In cinstea ta, tu, om dintr-o bucată, 
Şi-atât te venerez, cu toţi ai tăi, 
Cu Titus, frate vrednic, şi-ai săi fii, 
Cu cea spre care mă smeresc cu gândul, 
Lavinia, cerească întrupare, 
Podoaba cea fără de preţ a Romei, 
Încât am să-mi împrăştii credincioşii, 
Lăsând fortuna şi voinţa obştii 
Să cântărească-n taler dreptul meu. 
(Sprijinitorii lui Bassianus ies.) 
Saturninus: 
Prieteni, ce m-aţi sprijinit cu sârg, 
Vă mulţumesc; plecaţi acum în voie. 
Încredinţez fiinţa-mi şi norocul 
lubirii şi bunăvoinţei ţării. 
(Sprijinitorii lui Saturninus ies.) 
Fii dreaptă, Romă, şi-ngăduitoare, 
Cât te iubesc şi eu şi-ţi port de grijă. 
Deschideţi porţile, să intru. 

Bassianus: 


Şi eu, tribuni, râvnind umil coroana. 

(Trompete. Amândoi urcă la Senat. Intră un 
căpitan.) 

Căpitanul: 

Loc, loc, romani! Andronicus cel bun, 
Virtutea-ntruchipată, scutul Romei, 
În bătălii învingător de-a pururi, 
Cu cinste şi noroc s-a-napoiat 
Din locul unde-a stăvilit cu spada 
Şi-a aruncat în jug vrăjmaşii Romei. 

(Sunet de tobe şi trompete, după care intră 
Martius şi Mutius; după ei doi bărbați purtând o 
raclă acoperită cu giulgiu negru; apoi Lucius şi 
Quintus. După ei Titus Andronicus; apoi Tamora, 
regina goților, şi fiii ei, Alarbus, Demetrius şi Chiron; 
Aaron maurul şi alți goți, captivi; soldați urmați de 
mulțime. Purtătorii aşază racla jos, apoi vorbeşte 
Titus.) 

Titus: 

Cernită Romă-nvingătoare, Ave! 

Ca nava care, descărcându-şi marfa, 
Se-ntoarce grea de prețuri la limanul 
De unde s-a desprins de țărm, pornind, 
La fel Andronicus, încins cu lauri, 
Venit-a-n lacrimi să-şi salute ţara, 

În lacrimi de voioasă regăsire. 

Tu, mare zeu ce aperi Capitoliul, 
Primeşte-acum smerite-a' noastre rituri! 
Din douăzeci şi cinci de fii viteji - 
Priam: avu de două ori atâţia - 


3 Priam, regele Troiei, a avut cincizeci de fii. Lui Titus Andronic, din 
cei douăzeci şi cinci câţi a avut el, îi mai rămăseseră în viaţă 

Aceştia-s rămăşiţa, vii şi morţi! 
Pe vii cinstească-i Roma cu iubire; 
Pe cei căzuţi îi duc la-ngropăciune, 
În ultimul lăcaş, lângă strămoşi. 
Mi-a dat răgaz duşmanul să-mi culc spada. 
O, Titus, rău şi uitător cu-ai tăi, 
Cum rabzi ca fiii dragi, neîngropaţi, 
Să zăbovească pe temutul Styx? 
Făceţi-mi loc, să-i culc lângă-ai lor fraţi. 
(Se deschide mormântul.) 
Vă-ntâmpinaţi tăcuţi, ca toţi cei duşi, 
Şi-n pace odihniţi, eroi răpuşi! 
Lăcaş sfinţit al bucuriei mele, 
Chilie scumpă-a celor buni şi vrednici, 
Câţi fii de-ai mei îi ţii sub lespezi reci, 
Departe de-al lor tată până-n veci! 
Lucius: 
Pe cel mai mândru got captiv ni-l dă 
Ca să-l trunchiem de mâini şi-apoi pe rug 
Ad manes fratrum’ carnea să-i jertfim 
'Naintea temniţei lumeşti ce-i strânge; 
lar umbrele atunci vor fi-mpăcate 
Şi noi iertaţi de-a zeilor urgie. 
Titus: 
VIi-l dau pe cel mai bun din cei rămaşi, 
Pe fiul mare-al jalnicei regine. 
Tamora: 
Stati, fraţi romani! Învingător prea nobil, 
Îndură-te de lacrimile mele, 
De plânsul unei mame sfâşiate; 
Şi de ţi-au fost vreodată dragi feciorii, 


numai patru. 
4 „Pentru umbrele (sufletele) fraților noştri”, (lat.). 

Gândeşte-te că drag îmi e şi-al meu. 


Nu e de-ajuns c-am fost aduşi la Roma 
Să-ncununăm intrarea-ţi triumfală, 
Captivii tăi şi-ai jugului roman; 
Dar trebuie să-mi sfârteci fiii-n stradă 
Fiindcă-au luptat, vitejii, pentru ţară? 
De-s vrednici de cinstire fiii tăi, 
Deopotrivă sunt şi-aceştia vrednici. 
O, Titus, nu-ţi mânji cu sânge morții. 
Vrei să te-nalţi cu duhul pân’ la zei? 
Inalţă-te-arătânduc-ţi îndurarea, 
Căci îndurarea-i semnul celor nobili: 
De trei ori nobil Titus, cruţă-mi fiul. 
Titus: 

Te stăpâneşte, doamnă, şi mă iartă, 
Sunt fraţii lor, pe care goții tăi 
Văzutu-i-au murind; pentru-ai lor fraţi 
Ucişi, vor jertfă după rit: alesul 
E fiul tău, şi trebuie să moară 
Spre alinarea umbrelor ce gem. 

Lucius: 

Duceţi-l! Faceţi focul de îndată; 

Pe rug de lemne, cu-ale noastre spade 
să-l căsăpim şi focul mistuiască.-l. 


(les Lucius, Quintus, Martius şi Mutius, ducându-l 
pe Alarbus.) 


Tamora: 


O, crudă şi păgână pietate! 
Chiron: 


Mai blândă-mi pare barbaria Sciţiei. 
Demetrius: 


N-o pune-alături de semeaţa Romă. 
Alarbus odihni-va; noi rămânem 

Să tremurăm când Titus se încruntă. 
Fii tare, mamă, şi nădăjduieşte 
C-aceiaşi zei ce-au dat reginei” Troiei 
Prilej de cruntă răzbunare-asupra 
Tiranului din Tracia-n casa lui” 
Vor întări-o pe regina gotă - 
Când goții erau goți, şi tu regină - 
Să răsplătească sângele vărsat. 
(Lucius, Quintus, Martius şi Mutius se înapoiază cu 
spadele însângerate.) 
Lucius: 
Priveşte, tată, ritu-i împlinit: 
Trunchiat-am mădularele lui Alarb, 
lar măruntaiele hrănesc văpaia 
Şi ca tămâia-nmiresmează cerul. 
Rămâne doar să-i îngropăm pe fraţi 
Şi Roma să-i primească-n zvon de trâmbiţi. 
Titus: 
Aşa să fie: sufletelor lor 
Un ultim bun rămas le spune Titus. 
(Sunet de trompete; racla este coborâtă în 
mormânt.) 
În pace odihniti, copii, şi-n cinste; 
Scut vajnic Romei, odihniţi în pace, 
Feriţi de-a lumii mreje şi năpaste! 
Aici trădarea nu-şi arată colții, 
Aici nu creşte pizma, nici nu cresc 


5 Hecuba, soţia lui Priam. 

6 Priam încredinţase lui Polydorus, fiul său şi al Hecubei, tezaurul 
Troiei, ca să-l păstreze pe durata războiului. Polymnestor, regele 
Chersones-ului trac, l-a ucis pe Polydorus şi i-a răpit tezaurul. 
Pentru a se răzbuna, Hecuba a pătruns pe furiş în cortul lui 
Polymnestor, scoţându-i ochii şi ucigându-i pe cei doi fii ai săi, (v. 
Ovidiu, Metamorfozele, XIII). 

Veninuri blestemate, nu-s furtuni, 
Nici larmă, ci tăcere şi somn veşnic: 
În pace odihniti, copii, şi-n cinste! 
(Intră Lavinia.) 
Lavinia: 
În pace şi-n cinstiri trăiască Titus; 
Prea nobil tată, să trăieşti în slavă! 
Pe-acest mormânt aduc prinos de lacrimi 
lubiţilor mei fraţi, şi-ngenunchez 
'Naintea ta, şi plânsul mă îneacă 
De bucurie că te văd acasă. 
O! Binecuvântează-mă cu mâna 
A’ cărei fapte Roma le slăveşte. 
Titus: 
Prea bună Romă, mi-ai păstrat cu drag 
Balsamul bătrâneţii şi-al durerii! 
Să-ntreci, Lavinia,-n zile pe-al tău tată 
Şi faima veşnică, spre slava cinstei! 
(Intră Marcus Andronicus şi tribunii; se înapoiază 
Saturninus, Bassianus şi alții.) 
Marcus: 
Trăiască Titus, fratele meu drag, 
Triumfător slăvit în ochii Romei! 
Titus: 
Cinstit tribun şi nobil frate Marcus, 
Îţi mulţumesc. 
Marcus: 
Şi bun venit, nepoti, de la izbândă, 
Şi voi cei vii, şi voi cei duşi spre slăvi! 
Norocul vostru-i una, prinți viteji, 
Ce-aţi tras din teacă spada-n slujba ţării; 
Mai trainic însă e triumful lor 

Ce, năzuind spre pacea lui Solon’, 
Înfrânge sorții, odihnind în glorie. 
Titus Andronicus, poporul Romei, 
De care eşti legat întru dreptate, 
Ţi-a-ntins prin mine, al său tribun şi reazim, 
Această robă albă nentinată 
Şi te numeşte-ales pentru domnie 
Alături de-aceşti fii ai celui dus: 
Fii candidatus deci, şi te-nveşmântă 
Spre-a da un rege ne-mplinitei Rome. 
Titus: 
Mai bună împlinire i se cade 
Decât un moş împovărat de ani. 
De mă-nveşmânt, mai rău vă-ncurc la treabă: 
Să fiu alesul vostru azi, iar mâine 
Să las domnia, să mă lase viaţa, 
Şi iar să dau de furcă tuturor? 
De patruzeci de ani te apăr, Romă, 
Şi te-am purtat în lupte cu izbândă. 
Din fiii mei viteji, înnobilaţi 
Pe câmpul de bătaie, pentru jertfă, 
Am dus la groapă douăzeci şi unu. 
Dă-mi un toiag să-mi sprijin bătrâneţea 
Şi nu un sceptru să domnesc în lume. 
Cel de pe urmă l-a purtat spre slavă. 
Marcus: 
Vei cere, Titus, şi-ţi vor da domnia. 
Saturninus: 
Aşa de sigur eşti, tribun semet? 
7 Legislator atenian; autorul constituţiei democratice a Atenei (cca 
638 - cca 558 î.e.n.). Autor al maximei: „Nu spuneți de nimeni că e 
fericit mai înainte de a muri” (citat de Herodot, |, 32). 


8 Termenul „candidatus” (lat.) înseamnă „îmbrăcat în alb”, 
candidaţii la funcţii de stat venind în for înveşmântaţi în togi albe. 

Titus: 
Domol, Saturninus. 
Saturninus: 
Romani, dreptate: 
Sus spada, patricieni, şi n-o culcaţi 
Cât nu va fi Saturnin împărat. 
Andronicus, mai bine-n iad să pleci 
Decât să-mi furi iubirea celor mulţi! 
Lucius: 
Înfumurate prinţ, curmi gândul bun 
Ce-ţi hărăzea prea nobilul meu tată! 
Titus: 


Ci fii pe pace, printe, îţi redau 
lubirea lor, şi-i fac să vrea altfel. 
Bassianus: 
Andronicus, eu nu te măgulesc, 
Eu te respect, de-acum până la moarte; 
De-mi întăreşti puterea cu ai tăi 
Ţi-oi dovedi recunoştinţa mea, 
Răsplata vrednică a celor nobili. 


Titus: 
Popor al Romei şi tribuni ai obştii, 
Lăsaţi-l pe Andronic să aleagă 
În locul vostru. Vă-nvoiţi din inimi? 
Tribunii: 
Spre-a mulţumi pe-Andronicus cel bun 
Şi spre-a-i cinsti întoarcerea cu bine, 
Poporul se închină vrerii lui. 
Titus: 


Tribuni, vă mulţumesc, şi iată-mi vrerea: 
Făceţi-l împărat pe-ntâiul fiu 
Al celui dus, şi cred c-a lui virtute 
Va străluci asupra Romei noastre 

Ca razele lui Titan” pe pământ, 
Dând rod dreptăţii-n ţară. Dac-alegeţi 
După-al meu sfat, atunci încununaţi-l 
Strigând: „Trăiască împăratul nostru!” 
Marcus: 
Cu ropote şi voci, cu mic şi mare, 
Plebei şi patricieni, îl proclamăm 
Pe Saturnin mare-mpărat al Romei: 
„Trăiască împăratul Saturnin!” 
(Sunet prelung de trâmbiţe.) 
Saturninus: 
Titus Andronicus, pentru-al tău sprijin 
Întru a noastră-alegere de astăzi 
iti mulţumesc acuma prin cuvinte 
Şi-ţi voi plăti cu fapte bunătatea: 
Ca început, o, Titus, spre-a-nălţa 
Şi numele şi neamul tău cinstit, 
Lavinia-mi va fi împărăteasă, 
Stăpâna Romei, inimii stăpână, 
Şi-n sfântul Pantheon'” ne-om cununa, 
Îţi e plăcută hotărârea, Titus? 
Titus: 
Da, vrednic prinţ; şi iau unirea voastră 
Ca pe un semn de-adâncă preţuire. 
Aici în văzul Romei, lui Saturnin, 
Cezér şi duce-al statului roman, 
Imperator al lumii largi, i-nchin 
Carul de luptă, spada-mi şi captivii; 
Sunt daruri vrednice de-al Romei Cezar: 
9 Zeul soarelui. Toţi fiii lui Uranus şi descendenţii acestuia se 
numeau Titani; prin urmare şi Helios, zeul soarelui, ca fiu al lui 


Hyperion, unul din fiii lui Uranus, era şi el denumit Titan. 


10 Templu consacrat tuturor zeilor, inaugurat în timpul domniei lui 
August. 

Primeşte, deci, tribut, ale onoarei 
Însemne prosternate dinainte-ţi. 
Saturninus: 
Îţi mulţumesc, părinte-al vieții mele! 
Va scrie-n hronici cât de mândru sunt 
De tine şi de darul tău; de uit 
Vreunul din nespusele-ți prinoase, 
Uitaţi, romani, credința ce-mi purtaţi. 
Titus (către Tamora): 
Eşti, doamnă, prinsa unui împărat, 
Ce, pentru treapta şi onoarea ta, 
Te va ţinea, cu toţi ai tăi, în cinste. 
Saturninus: 
Mândreţe de femeie;-aş lua-o, zău, 
De-ar fi s-aleg din nou pe gustul meu. 
Alungă-ţi norii din priviri, frumoaso. 
Ai luptei sorţi îţi răvăşiră duhul, 
Dar n-ai venit să fii disprețul Romei: 
Regească îţi va fi primirea-n toate, 
Încrede-te în mine şi nu-ţi pierde 
Nădejdea. Te mângâie-acel ce poate 
Să-ţi dea mai mult decât coroana gotă. 
Te supără, Lavinia, ce spun? 
Lavinia: 
Nu, doamne, căci noblețea e chezaşă 
Regeştii curtenii din vorba ta. 
Saturninus: 
Îţi multumesc, prea gingaşă Lavinia. 
Toţi prinşii-s liberi, fără de răscumpăr. 
Trompetele şi tobele să-mi sune. 
(Trâmbiţe. Saturninus o curtează pe Tamora în 
şoaptă.) 
Bassianus (către Titus): 

îngăduie, fecioara e a mea. 
(O cuprinde pe Lavinia.) 
Titus: 
Ei, cum aşa? Vorbeşti chiar înadins? 
Bassianus: 
Da, nobile Andronicus, şi, încă, 
Sunt hotărât să-mi fac dreptate singur. 
Marcus: 
Suum cuique” este legea Romei: 
Pe drept ia prinţul numai ce-i al lui. 
Lucius: 
Aşa va fi, cât Lucius trăieşte. 
Titus: 
În lături, trădători. Să vie garda! 
Trădare, doamne.-O fură pe Lavinia. 
Saturninus: 
O fură? Cine? 
Bassianus: 
Cel ce cu dreptate 
Şi-ar lua aleasa şi din fund de lume. 
(Marcus şi Bassianus ies cu Lavinia.) 
Mutius: 
Daţi ajutor s-o ducem, fraţii mei, 
lar eu cu spada voi păzi intrarea. 
(Lucius, Quintus şi Martius ies.) 


Titus: 
Spre ei, stăpâne. [i-o voi da-napoi. 
Mutius: 
Pe-aici nu treci. 
Titus: 


11 Adagiu latin consacrând un principiu fundamental de drept 
roman: suum cuique tribuere - fiecăruia să i se dea ceea ce i se 
cuvine pe drept. 

Cum! Fiu nelegiuit, 
Mi-aţii intrarea-n Roma? 
(Îl înjunghie pe Mutius.) 


Mutius: 

Lucius, mor! 
(Moare. Intră Lucius.) 
Lucius: 


Nedrept eşti, tată, şi mai rău de-atâta; 
În ceartă strâmbă ţi-ai ucis feciorul. 
Titus: 
Nici tu, nici el nu sunteţi fiii mei; 
Ei nu mi-ar face-asemenea necinste. 
Mişelule, dă-i fata înapoi. 
Lucius: 
Moartă, de vrei, dar nu spre-a fi a lui, 
Ea legiuit făgăduită-altúia. 
(lese.) 
Saturninus: 
Nu, Titus, nu; nu-i trebuie lui Cezar 
Nici ea, nici tu, nici cei din osul tău: 
Mă-ncred, nu mă pripesc, în cel ce-a râs 
De mine-odată; dar în tine nu, 
Şi-n trădătorii-ţi fii cu nasul sus, 
Încârdăşiţi să mă batjocorească. 
În Roma altă ciucă n-au găsit 
Decât pe Saturnin? l-ai aţâţat 
Chiar tu la faptă, când te lăudai 
Umflat că ţi-am cerşit din mâini imperiul. 
Titus: 
Îngrozitor! Ce-nvinuiri sunt astea? 
Saturninus: 
Dar mergi pe drumul tău: dă-ţi schimbăcioasa 
Cui a răpit-o cu-nfloriri de spadă. 

Breaz ginere ţi-ai luat, bun să se-nhaite 
Cu alde ticăloasele-ţi odrasle, 
Să umple Roma de blestemâăţii. 
Titus: 
Cuţit ţi-e vorba-n inima-mi rănită. 
Saturninus: 
Regină-a goților, Tamora mândră, 
Ce adumbreşti frumoasele din Roma 
Ca maiestuoasa Phoebe!” printre nimfe, 
De ţi-e plăcut să-mi fii aleasă, iată, 
Te-aleg să fii mireasa mea, Tamora, 
Şi te voi face-mpărăteasa Romei. 
Crăiasă-a goților, vorbeşte, vrei? 
Şi jur aici, pe zeii toţi ai Romei, 
Căci preotul şi-aiasma sunt aproape, 
Şi lumânările ard viu, şi totul 
Stă-n aşteptare pentru taina nunţii, 
Că n-oi mai saluta a' Romei străzi, 
Nici n-oi urca-n palat, cât nu-mi voi duce 
Mireasa cununată lângă mine. 
Tamora: 
Şi-aici, în văzul cerului, jur Romei 
Că de-o înalţi pe-a goților regină, 
Dorinţelor ea slujnică-ţi va fi, 
Şi mamă bună tinereţii tale. 
Saturninus: 
Spre Pantheon, frumoasa mea. Urmaţi-l 
Pe nobilul Cezár cu-aleasa-i mândră, 
De cer trimeasă prințului Saturnin 
Ce-nţelepţeşte-i cuceri norocul: 


12 Titană, fiică a lui Uranus şi a Gaea-ei. Mai târziu identificată cu 
Artemis (la greci) şi cu Diana (la romani); (v. Vergiliu, Eneida, |, 
498-501). 

Acolo implini-vom ritul nunţii. 
(les toți, afară de Titus.) 
Titus: 
Eu nu-s chemat să însoțesc mireasa. 
Când ţi-a mai fost dat, Titus, să mergi singur, 
Aşa-njosit şi-nvinuit de rele? 
(Intră Marcus, Lucius, Quintus şi Martius.) 
Marcus: 
Priveşte, Titus! Uite ce-ai făcut: 
În ceartă rea ucis-ai un fiu vrednic. 
Titus: 
O, nu, tribun smintit, nu-i fiul meu 
Nici tu, nici ăştia, înhăitaţi la fapta 
Ce-a necinstit familia noastră toată: 
Nevrednic frate, şi nevrednici fii! 
Lucius: 
să-l îngropăm măcar cum se cuvine. 
Înmormântaţi-l lângă fraţii noştri. 
Titus: 
Mişei, plecaţi! Aicea nu va zace! 
Acest lăcaş, pe care mai măreț 
L-am reclădit, se-nalţă de cinci veacuri, 
În slavă dorm aici soldaţii Romei, 
Nu cei ucişi în laşe-ncăierări. 
Duceţi-l unde ştiţi: aici nu intră. 
Marcus: 
E nepios din partea ta, o, frate. 
Măcar de dragul faptelor viteze 
Se cade să-l culcăm cu fraţii săi. 
Quintus şi Martius: 
Da, trebuie, de nu, îl însoţim. 
Titus: 
Ce ticălos rosti cuvântul „trebui'"? 

Quintus: 
Cel ce l-ar dovedi, dar nu aici. 
Titus: 
Cum? Vreţi să-l îngropaţi în ciuda mea? 
Marcus: 
Nu, nobil Titus, însă te rugăm 
Să-i ierţi lui Mutius, să-l îngropăm. 
Titus: 
Chiar şi tu, Marcus, herbul mi-ai străpuns 
Şi cinstea mi-ai rănit, cu-aceşti băieţi: 
Duşman îl ţin pe fiecare-n parte. 
Plecaţi acum şi nu mă tulburaţi. 
Martius: 
Nu este-ntr-ale lui: mai bine haidem. 
Quintus: 

Eu nu plec până nu-l îngrop pe Mutius. 
(Marcus şi fiii lui Titus îngenunchează.) 
Marcus: 

Frate, căci astfel sângele se roagă... 
Quintus: 
O, tată, căci acelaşi sânge strigă... 
Titus: 
Tu nu vorbi, de vrei să fie bine... 
Marcus: 
Vestite Titus, sufletul meu geamăn... 
Lucius: 
Părinte drag, noi os din osul tău... 
Marcus: 
Îngăduie-i lui Marcus să-şi îngroape 
În al virtuţii cuib nepotul vrednic 
Ce-n cinste a murit pentru Lavinia. 
Tu eşti roman. O, nu fi ca barbarii. 

Şi grecii l-au înmormântat pe Aiax”? 
Când s-a-njunghiat şi înțeleptul fiu 
Al lui Laertes‘ i-a rugat milos. 
Pe Mutius, mândria ta, nu-l ţine 
Afară-n drum. 
Titus: 
Ridică-te, o, Marcus. 
E cea mai neagră zi din viaţa mea, 
Să fiu de-ai mei dezonorat în Roma. 
Înmormântaţi-l, şi apoi pe mine! 
(Mutius este aşezat în mormânt.) 
Lucius: 
Dormi, dragul nostru, lângă frații tăi; 
Trofee ţi-om aşterne pe mormânt. 
Toţi (ingenunchind): 
Niciunul dintre noi nu verse lacrimi. 
Trăieşte-n slăvi cel mort pe-altarul cinstei. 
Marcus: 
Ca să ieşim din negura tristeţii: 
Prin ce tertipuri s-a-nălţat şireata 
Crăiasă gotă-aşa de sus la Roma? 
Titus: 


13 Erou grec, care a participat la războiul împotriva Troiei. După ce 
Ahile a fost ucis de Paris, Aiax i-a apărat trupul să nu cadă în mâna 
troienilor. Când însă conducătorii oştilor greceşti i-au atribuit lui 
Ulise armura lui Ahile, care fusese făurită de zeul Vulcan şi pe care 
Aiax o salvase de a nu cădea în mâna troienilor, acesta a înnebunit 
de furie şi a vrut să-i omoare pe cei ce hotărâseră împotriva lui. În 
nebunia sa a ucis un mare număr de oi şi vite pe care le luase 
drept grecii care îl nedreptăţiseră. Regăsindu-şi minţile, s-a 
sinucis. Drept pedeapsă, Agamemnon, comandantul suprem al 
oştilor greceşti, n-a vrut, la început, să aprobe să-i se facă o 
înmormântare de erou lui Aiax. 

14 Adică Ulise. Datorită pledoariei acestuia, Agamemnon a fost 
înduplecat în cele din urmă să încuviinţeze înmormântarea lui 
Aiax, cu toate onorurile. 

Eu, Marcus, nu ştiu cum; dar asta este. 
Tertip sau nu, doar cerul poate spune. 
Cum să nu-i cate-n coarne celui care 
O cocoţă când ea nici nu visa? 
Marcus: 
Ba da, şi cu prisos l-o răsplăti. 
(Trompete. Intră, de o parte, Saturninus cu suita, 
Tamora, Demetrius, Chiron şi Aaron; de partea 
cealaltă, Bassianus, Lavinia şi alții.) 
Saturninus: 
Deci, Bassianus, izbândişi cu bine: 
Dea Domnul bucurie de mireasă. 
Bassianus: 
Aşijderi, doamne. Eu mai mult nu spun, 
Nici nu-ți urez mai rău; şi-acum, adio. 
Saturninus: 
Mişelule! Pentru-acest furt, 
De are Roma legi sau noi putere, 
Te vei căi, şi tu şi cârdul tău. 
Bassianus: 
Furt, doamne,-i spui, când iau ce este-al meu 
Aleasă dragă şi acum soţie? 
Dar hotărască legile cetăţii; 
Până pe-atuncea, ce-i al meu e-al meu. 
Saturninus: 
Mă rog, te văd tăios cu noi la vorbă, 
Dar mi-e c-ai să ne simţi şi tu tăişul. 
Bassianus: 
De ce-am făcut eu, doamne, da-voi seama 
Cum voi putea mai bine, chiar cu viaţa. 
Atâta ţin măria ta să ştie, 
În numele credinţei ce port Romei: 
Acest senior din faţa noastră, Titus, 

A fost lovit în inimă şi-n cinste; 
Spre a-ţi aduce înapoi mireasa 
El şi-a ucis feciorul cel mai mic, 
Din dragostea ce-ţi poartă şi stârnit 
Când şi-a văzut călcată hotărârea, 
Primeşte-l, dar, în graţii, Saturninus, 
Pe cel ce se-arătă în toată fapta 
Părinte ţie şi prieten Romei. 
Titus: 
Domol cu laudele, Bassianus, 
Căci tu şi-aceştia mi-aţi mânjit onoarea. 
Să-mi fie jude cerul drept şi Roma 
Cât mi-am iubit şi venerat Cezârul! 
Tamora: 
Înaltul meu stăpân, dacă Tamora 
E dragă-acestor ochi regeşti ai tăi, 
Ascultă-mi ruga nepărtinitoare 
Şi iartă tot trecutul, bunul meu. 
Saturninus: 
Cum, doamnă, terfelit să fiu pe față 
Şi să mă-mpac nerăzbunat, ca laşii? 
Tamora: 
Nu, doamne, nu; păzească zeii Romei 
Ca eu să-ngădui necinstirea ta! 
Dar iau asupră-mi nevinovăția 
Lui Titus cel cuminte: furia lui 
Dă glas neostoitului amar. 
La ruga mea, priveşte-l cu ochi blânzi: 
Pe-un gând deşert, nu-ți pierde un prieten, 
Nici nu-i răni simţirea cu-ncruntări. 
(Aparte lui Saturninus): 
Stăpâne, fă cum spun, şi vei învinge; 
Ascunde-ţi tot necazul şi obida; 

Eşti nou înscăunat; ca nu cumva 
Popor şi patricieni, scurmând dreptatea, 
Să treacă lângă Titus şi să-ţi smulgă 
Domnia, pentru nerecunoştinţă - 
Îngrozitor păcat în ochii Romei - 
Te pleacă rugii, şi-apoi, las’ pe mine. 
Găsi-voi eu o zi să-i căsăpesc 
Şi să le răzui şleahta şi tot neamul. 
Călăi haini ai fiului meu drag: 
Îi fac eu să priceapă ce înseamnă 
Ca o regină să-ngenunche-n stradă 
Şi să cerşească milă în zadar. 
(Tare): 
Hai, vin', Andronicus; hai, bunul meu. 
Îmbrăţişează-l şi alină-i gândul 
Ce se-nfioară sub privirea-ţi cruntă. 
Saturninus: 
Sus, Titus, sus; a-nvins Împărăteasa. 
Titus: 
Îţi multumesc, măria ta; şi dânsei; 
Prind viaţă nouă din privirea-ţi caldă. 
Tamora: 
Sunt parte vie-acum din Roma, Titus, 
Romană înfiată spre noroc, 
Şi caut să dau sfatul bun lui Cezar. 
Azi moară toate certurile, Titus; 
Şi fie cinstea mea, stăpâne bun, 
Că am adus între prieteni pacea. 
lar pentru tine, prinţe Bassianus, 
M-am pus chezaşă faţă de-mpărat 
Că mai blajin vei fi şi mai supus. 
Nu vă sfiiţi, seniori, şi tu, Lavinia, 
La sfatul meu, umil îngenuncheaţi, 

Să-i cereţi împăratului iertare. 


Lucius: 
Îi cerem; şi jurăm în faţa lui 
Şi-a cerului că încă prea uşor 
Păzit-am cinstea sorii şi a noastră. 
Marcus: 


Acestea le-ntăresc cu spusa mea. 
Saturninus: 
În lături. Încetaţi şi dați-mi pace. 
Tamora: 
Nu, bunul meu, să fim cu toți prieteni: 
Doar vezi că-ți cer iertare în genunchi. 
Fă-mi voia, dragul meu, întoarceri capul. 
Saturninus: 
De-al tău hatâr, şi-al fratelui tău, Marcus, 
Şi pentru rugăciunea prea frumoasei, 
Le păsuiesc cumplitele greşeli: 
Sculaţi-vă! 
Lavinia, m-ai zvârlit ca pe-o otreapă, 
Dar mi-am găsit perechea, şi-am jurat 
Holtei din templu să nu ies. Să mergem! 
Vom prăznui la curte două nunţi. 
Lavinia, eşti poftita mea, cu-ai tăi. 
Azi fi-va ziua dragostei, Tamora. 
Titus: 
lar mâine de vrea Cezar să vâneze 
Cu mine cerbul şi pantera,-n zvon 
De corn şi de copoi i-oi da bineţe. 
Saturninus: 
Aşa să fie, Titus. Mulţumesc. 
(Trompete. les.) 


Actul Il 

Scena 1 


Roma. În faţa palatului. 
Intră Aaron. 


Aaron: 

Spre culmi, Tamora suie-acum Olimpul”, 
leşită din bătaia întâmplării. 
Rămas în văi e trăsnetul furtunii, 
lar gheara pizmei n-o mai poate-ajunge. 
Ca soarele de aur, dimineaţa, 
Ce-nvăpăind cu-oglinzi de foc oceanul 
Goneşte-n car de flăcări peste zodii 
Şi din tării priveşte-n jos la culmi, 
Aşa e şi Tamora. 

La semnul ei, virtutea se-ncovoaie 
Şi tremură la încruntarea-i rece. 
Croieşte-ţi inima şi gândul, Aaron, 

Să urci cât ea de sus, crăiasca ta 
Ibovnică, pe care-ncătuşată 
În lanţul dragostei, mai strâns o ţii 
Legată de-ai lui Aaron ochi vrăjii, 

_ Decât fu Prometeu de Caucaz". 

In lături strai de sclav şi gând de slugă! 
În aur şi mărgăritar sclipi-voi, 
Slujind acestei noi împărătese. 

Slujind, zic? Desfrânându-mă cu ea, 


15 Muntele cel mai înalt din Grecia; reşedinţa mitologică a zeilor. 
16 Prometeu, pedepsit de Zeus fiindcă furase focul din Olimp şi îl 
dăduse oamenilor, a fost legat în lanţuri de o stâncă din muntele 
Caucaz, unde, zilnic, un vultur îi devora ficatul, care se refăcea 
însă noaptea. A fost salvat de Hercule. 

Zeița mea, semiramidă!', nimfă, 
Sirenă, ce-l vrăji pe Saturnin, 
Sortindu-i, lui şi Romei, naufragiul. 
Hei, ce furtună-i asta? 
(Intră Demetrius şi Chiron, certându-se.) 
Demetrius: 
Ai mintea scurtă, Chiron, duhul bont, 
Şi eşti mojic de vrei să-mi furi iubirea 
Ce poate cu iubire îmi răspunde. 
Chiron: 
În toate caţi să fii mai breaz, Demetrius, 
Şi-acum încerci cu ifos să mă-ncaleci. 
C-un an sau doi, cât ne desparte vârsta, 
Nu-s mai sărman, nici tu mai norocit: 
La fel de înzestrat sunt ca şi tine 
să merit farmecele celei dragi. 
Şi spada mea ţi-o dovedi pe piele 
Ce aprig caut dragostea Laviniei. 
Aaron: 
Ei, nu se mai astâmpără flăcăii! 
Demetrius: 
Măi, ţâncule, nesocotită, mama, 
Ţi-a prins la brâu o sabie de lemn, 
Şi-acum, înfierbântat, te dai la oameni. 
Hai, pleacă, încleiază-ţi spanga-n teacă 
Până te-nveţi s-o mânuieşti mai bine. 
Chiron: 


17 Semiramis (Semiramida), regină legendară asiriană renumită 
pentru frumuseţea, ambiția şi comportarea sa libertină, Este 
considerată întemeietoarea Babilonului şi inspiratoarea grădinilor 
suspendate ale acelui oraş, una din cele şapte minuni ale 
antichităţii (Piramidele, Mausoleul din Halicarnassus, Templul lui 
Artemis din Efes, Colosul din Rhodos, Statuia lui Zeus la Olympia, 
Farul din Alexandria şi Grădinile suspendate). 

Cu bruma de pricepere ce am, 


Mă tem că ai să-mi simţi din plin curajul. 
Demetrius: 
i Se oțărăşte țâncul! 
(Işi trag spadele.) 
Aaron (înaintând): 
Vai, se poate?! 
Cum cutezaţi, aproape de palat, 
În văzul tuturor, să trageţi spada? 
Mi-e cunoscut deplin temeiul certei: 
N-aş vrea nici pentru-un milion de galbeni 
Să-l afle cei pe care îi priveşte, 
Nici pentru mult mai mult n-ar vrea regina 
S-ajungă de ocară pe la curte. 
În teacă spada, că-i ruşine... 
Demetrius: 
Teacă 
Îmi fac din pieptul lui, şi-apoi cu pumnul 
Îi vâr pe beregată înapoi 
Ocara ce mi-a împroşcat-o-n faţă. 
Chiron: 
Încearcă numai, laş spurcat la gură, 
Ce ştii să fulgeri şi să tuni din clanţă 
Şi nu-ndrăzneşti nimic să-ncepi cu arma! 
Aaron: 
Destul, vă spun! 
Pe zeii dragi ai goților războinici, 
Mărunta voastră harţă ne-o veni 
De hac la toţi. Voi nu ştiţi că-i primejdie 
Să-ncerci să-ncaleci dreptul unui prinţ? 
Cum? A ajuns Lavinia de doi bani, 
Sau Bassianus s-a prostit, de-ncap 
Asemeni certuri pentru-a ei iubire 

Fără de frâu sau fără răzbunare? 
Băgaţi de seamă, domnişorilor, 
De află-mpărăteasa, nu-i de bine. 
Chiron: 
Din parte-mi, afle ea şi lumea-ntreagă. 
Lavinia e mai mult decât o lume. 
Demetrius: 
Mucosule, o slujnică ţi-ajunge. 
Lavinia-i visul fratelui mai mare. 
Aaron: 
Sunteţi nebuni? Au nu ştiţi că la Roma 
Bărbaţii-s iuți din fire şi nu rabdă 
Potrivnici în iubire? Voi, copii, 
Vă căutaţi cu dinadinsul moartea. 
Chiron: 
De mii de ori aş cere moartea, Aaron, 
Spre-a dobândi iubirea celei dragi. 
Aaron: 
Spre-a dobândi-o, cum? 
Demetrius: 
Ce mare lucru? 
Femeie e, deci poate fi curtată, 
Femeie e, deci poate fi supusă, 
Lavinia e, deci trebuie iubită. 
Morarul, vezi, nu ştie toată apa 
Ce trece pe la moară; şi-i uşor 
Să furi un pic din pâinea începută. 
O fi Bassianus frate de-mpărat, 
Dar alţii mai semeţi purtat-au coarne. 
Aaron (aparte): 
Şi tot atât de mândre ca Saturnin. 
Demetrius: 
Cum nu şi-ar face vise-acel ce ştie 

S-o-ncânte cu priviri şi vorbe dulci? 
De câte ori n-ai doborât o ciută 
Şi-ai dus-o-acasă pe sub nasul pazei? 


Aaron: 
O mică prădăciune, aşadară, 
V-ar fi pe plac. 
Chiron: 
O, da, mi-ar fi pe plac. 
Demetrius: 
Deştept eşti, Aaron. 
Aaron: 


Dacă-aţi fi la fel, 
Am fi scutiţi de-atâta tura-vura. 
Măi flăcăiaşi! Da' proşti mai sunteţi voi 
să vă certaţi! Te superi de se-nfruptă 


Şi celălalt? 
Chiron: 
Pe cinstea mea, eu nu. 
Demetrius: 
Nici eu, de-mi capăt partea. 
Aaron: 


Porniţi atunci uniţi asupra prăzii: 
Prin şiretlic uşor veţi dobândi 
Ce jinduiţi; şi să vă intre-n cap 
Că de nu poate fi cum aţi dori-o, 
Mai bine fie cum se nimereşte. 
Lucreţia'*, vă spun, n-a fost mai castă 
Decât Lavinia, draga lui Bassianus. 
Nu lâncede oftări, ci cale scurtă 
18 Soţia unui cetăţean roman de vază, violată de unul din fiii 
regelui Romei,  Targquinus Superbus. Neputând supravieţui 
pângăririi, Lucreția s-a sinucis. Poporul roman, profund indignat, s- 


a revoltat împotriva regelui, izgonindu-l din Roma şi proclamând 
republica (510 î.e.n.). 

Ne trebuie, şi eu i-am dat de rost. 
La marea vânătoare ce ne-aşteaptă 
Frumoasele romane vor da buzna. 
Pădurea se întinde-n lung şi-n lat, 
Şi firea a păstrat şi neumblate 
Coclauri bune de blestemâăţii. 
Momiţi uşoara ciută într-acolo 
Şi-o luaţi cu sila de nu vrea cu vorba. 
Aşa, şi nu altfel, pândiţi norocul. 
Veniţi să-mpărtăşim ce-am pus la cale 
Crăiesei noastre-al cărei sacru spirit 
Frământă fărdelegi şi răzbunări; 
lar ea ne-o unge osiile cu sfaturi, 
Şi ceartă nu va-ngădui-ntre voi, 
Ci v-o purta spre culmile dorinţei. 
La curte bârfa stă în mare cinste: 
Palatu-i plin de şoapte, ochi, urechi; 
Pădurea-i aspră, surdă, grea şi deasă; 
Acolo-n bunget, lei viteji, vă faceţi, 
Sub pleoapa cerului închisă, pofta, 
Şi vă-mbăiaţi în farmecul Laviniei. 
Chiron: 
Povaţa ta nu ştie frica, Aaron. 
Demetrius: 
Sit fas aut nefas”? până prind şuvoiul 
Şi-mi răcoresc dogoarea, leac s-alin 
Zvâcnirile. Per Styga, per manes vehor”. 
(les.) 


Scena 2 


19 Fie drept, fie nedrept, (lat. în orig.). 
20 Voi trece peste râul Styx (care înconjoară infernul) ca şi prin 
lumea umbrelor (care îl populează). 

O pădure. Se aud sunete de corn şi câini lătrând. 
Intră Titus Andronicus, însoţit de vânători, Marcus, 
Lucius, Quintus şi Martius. 


Titus: 
Vânatu-aşteaptă, soarele mijeşte, 
Mireasmă-i în poieni, pădurea-i verde. 
Porniţi copoii să răsune codrul, 
Şi să-l trezim pe Cezar cu frumoasa.-i 
Mireasă, şi pe prinţ, în lung răsunet 
De corn, ce va răzbate pân' la curte. 
Băieți, purtaţi de grijă, ca şi noi, 
Să facem scut în jurul lui Saturnin. 
M-a chinuit cu vise rele noaptea, 
Dar zorii îmi insuflă noi nădejdi. 
(Lătrat de câini şi lung răsunet de corn. Intră 
Saturnin, Tamora, Bassianus, Lavinia, Demetrius, 
Chiron şi suita.) 
Mariei tale, bună dimineata; 
Domniţă, tot atât de bună, vouă; 
Făgăduit-am, doamne, zvon de corn. 
Saturninus: 
Şi l-ai sunat voios; dar prea din noapte 
Să placă proaspetelor cununate. 
Bassianus: 
Lavinia, ce spui? 
Lavinia: 
Spun nu. Sunt trează 
De două ceasuri şi mai bine încă. 
Saturninus: 
Şi-acum, pe cai şi-n care, la vânat! 
(Către Tamora): 

Domniţă, vei vedea o vânătoare 
Romană. 
Marcus: 
Câinii mei, măria ta, 
Vor fugări pantera cea mai mândră 
Şi vor urca pe culmi de râpi ca zidul. 
Titus: 
lar caii mei, în zbor de rândunea, 
Vor urmări vânatul peste plaiuri. 
Demetrius (aparte): 
Noi, Chiron, nu vânăm cu cai şi câini, 
Dar ne-o pica o căprioară-n mâini. 


(les.) 
Scena 3 
O parte singuratică a pădurii. 
Intră Aaron ducând o pungă de aur. 
Aaron: 


Un om mintos ar crede că eu-s prost 
Să-ngrop atât bănet sub un copac 
Ca să m-aleg pe urmă fără el. 
Ci afle cel ce mă socoate tâmp 
Că galbenii vor bate o urzeală 
Ce, iscusit ţesută, va-nnoda 
O bine măiestrită fărdelege. 
Dormi, aur scump, să nu-şi închidă geana 
Cei ce Tamorei îi primesc pomana. 
(Intră Tamora.) 
Tamora: 
Frumosul meu Aaron, de ce stai crunt 
Când totu-n bucurie se desfată? 

E ciripit de păsări în hăţişuri, 

Stă şarpele încolăcit la soare, 
Frunzişu-nfiorat de vântul proaspăt 
Întinde joc de umbre-ntretăiate. 

Să stăm sub dulcea lui răcoare, Aaron, 
Cât gângavul ecou, cu vocea spartă, 
Întoarnă cornul dar, prostind copoii, 

Ce parc-aud îndemn din două părți. 
să ne lungim să le-auzim lătratul. 
lar după încleştare, cum gustară 
Pe vremi rătăcitorul prinţ şi Dido”, 
Când, prinşi de fericit potop de ape, 

Au stat feriţi în peştera ascunsă, 

Şi noi, uşori de dulcea-nfiorare, 
Ne-om cufunda-mpletiţi în somn de aur; 
Pe când copoi şi corni şi viers de mierle 

Ne-or fi ca îngânatul unei mame 

Ce-n legănat de cânt şi-adoarme pruncul. 
Aaron: 

Domniţă, setea ta e a Venerei, 
Saturn o stăpâneşte pe a mea”: 
Ce-nseamnă ochiul meu ţintind ca moartea, 
Tăcerea mea, înneguratul gând, 

Şi-nvârtejatul păr ce se desfaşă 

Cum se descolăceşte o năpârcă 

Pândind s-arunce moarte? 
Nu, doamnă, nu sunt semne-ale Venerei: 
Am răzbunarea-n piept, am moarte-n mâini, 
Sânge şi ură îmi zvâcnesc sub frunte, 
21 Eroul roman Enea rătăcise, după căderea Troiei, multă vreme 


pe mări până ce ajunse la Cartagina, unde domnea Didona, care s- 


a îndrăgostit de el. 
22 Se credea că influenţa planetei Saturn creează o stare 


sufletească de răceală şi posomorâre. 

Împărăteasa sufletului meu, 
Ce nu-şi doreşte-alt cer decât e-n tine, 
Azi e sorocul negru-a' lui Bassianus, 
lar Philomela lui îşi pierde limba”, 
Feciorii tăi dau iama-n cinstea ei 
Şi mâinile îşi spală-n sânge cald. 
Vezi ce-am aici? la, rogu-te, răvaşul 
De moarte ticluit şi dă-l lui Cezar. 
Nu mă-ntreba nimic; am fost zăriţi; 
Se-apropie doi miei din turma noastră 
Ce încă nu visează ce-i aşteaptă. 
Tamora: 
O, maur scump, mai scump decât mi-e viața. 
Aaron: 
Domniţă, taci, căci vine Bassianus; 
Găseşte-i pricină, iar eu îi caut 
Pe fiii tăi, să ţină hangul sfadei. 
(lese. Intră Bassianus şi Lavinia.) 
Bassianus: 
Măi, măi, pe cine văd? Crăiasa Romei 


23 Aluzie la legenda Philomelei, principesă mitologică ateniană. 
Sora ei, Procne, căsătorită cu Tereu, regele Tracici, fiind foarte 
întristată, în urma despărțirii sale de Philomela, îl roagă pe Tereu 
să-i aducă sora de la Atena. Pe drum, Tereu o violează pe 
Philomela şi îi taie limba pentru a nu-l denunta. O închide apoi într- 
un turn şi ajungând acasă îi spune lui Procne că Philomela a murit 
în timpul călătoriei. Aceasta însă ţese pe un gherghef povestea sa 
tragică, pe care îl trimite, pe ascuns, sorei sale. Procne o 
eliberează din captivitate şi pentru a se răzbuna pe Tereu, 
amândouă îl ucid pe fiul acestuia, servindu-i-l apoi, drept mâncare, 
la masă, după care fug din palatul lui Tereu, care aflând de cele 
întâmplate porneşte cuprins de oroare şi furie în urmărirea lor, 
pentru a le ucide. Când este, însă, pe cale să le prindă, zeii o 
transformară pe Philomela în privighetoare, pe Procne în 
rândunică, iar pe Tereu, ca o pedeapsă, în pupăză. Aluzia la 
această legendă e repetată de Marcus, mai departe, în scena 4. 

Despovărată de alai domnesc? 
Sau chiar Diana“",-n straiele reginei, 
A părăsit olimpicele crânguri 
Să vadă vânătoarea din pădure? 
Tamora: 
Hăitaş sfruntat ce-adulmeci paşii noştri, 
De aş avea putere ca Diana, 
Te-ai pomeni împodobit la tâmple 
Cu coarne, ca Actèon”, iar copoii 
Ţi-ar sfârteca piciorul nou strunjit, 
Iscoadă necioplită ce ne eşti! 
Lavinia: 
Cu voia voastră, prea suavă doamnă, 
Se spune c-aveţi daru-ncornorării; 
Şi să mai stai în cumpeni că voi doi 
V-aţi tras deoparte şi-i cercaţi puterea. 
Păzească-ţi zeii soţul de copoi! 
Mai mare mila să ţi-l ia drept cerb. 
Bassianus: 
Regină, cinstea ta ajunse, vai, 
Cum e şi pielea pe harapul tău: 
Pătată, urâcioasă şi scârnavă. 
De ce te-ai rupt de-alai, de ce-ai lăsat 
Hăt colo armăsarul alb ca neaua, 
Şi-ai rătăcit spre-acest desiş ascuns, 
Având de-nsoţitor un maur barbar 
De nu te-ar fi mânat porniri murdare? 
Lavinia: 
lar de-ţi curmarăm jocul, ai cuvânt 
24 Zeița lunii şi a vânătoarei; sora lui Apollo, zeul luminii, artelor şi 
poeziei. 
25 Fiind surprinsă de Acteon în timp ce se scălda împreună cu 


nimfele sale, Diana l-a transformat, ca pedeapsă, în cerb, pentru a 
fi sfâşiat astfel de propriii săi ogari. 

S-arunci ocară soţului meu nobil 
Că-i necioplit. Hai, rogu-te, să mergem, 
Şi s-o lăsăm cu-amorul ei corbesc. 
E locul tocmai bun în hăul ăsta. 
Bassianus: 
Mă duc să-i dau de veste lui Saturnin. 
Lavinia: 
De mult îi merge vestea de-a' ei fapte, 
Biet rege,-atât de crunt nedreptăţit! 
Tamora: 
De ce-am răbdare să le-ndur veninul? 
(Intră Demetrius şi Chiron.) 
Demetrius: 
Dar ce-i, regină scumpă, mamă bună, 
Obrajii tăi de ce sunt palizi, stinşi? 
Tamora: 
Degeaba crezi că s-au golit de sânge? 
Aceştia doi m-au îmbiat încoace; 
Un hău pustiu şi negru, cum vedeţi; 
E vară, dar copacii-s goi, sfrijiţi, 
Acoperiţi cu muşchi şi vâsc hidos. 
O rază nu răzbate,-un suflet nu-i 
Afar' de buha nopţii şi corbi cobe. 
Şi arătându-mi groapa asta-a groazei 
Mi-au spus c-aici, în bezna grea a nopţii, 
Puzderii de strigoi şi şerpi cu şuier, 
Broscoi umflaţi şi-arici, tot mii şi mii, 
Înalţă-atâtea vaiere-ascuţite, 
Că orice muritor care le-aude 
Pe loc îşi pierde minţile sau moare. 
Şi cum sfârşiră basmul lor drăcesc 
Îndată-au spus că m-or lega de vrejul 
Unui schelet de jneapăn, chiar aicea, 

Şi pradă m-or lăsa cumplitei morţi; 
Şi mi-au strigat: „căţea destrăbălată” 
Şi „gotă nesătulă” şi cuvinte 
Cum nu i-e dat urechii să audă; 
lar voi de nu veneaţi ca prin minune, 
Aş fi căzut jertfită răzbunării. 
Ci răzbunaţi-o, de vi-i dragă mama, 
Sau nu vă mai numiţi copiii mei. 
Demetrius: 
Dovada iat-o, că-s feciorul tău. 
(Îl înjunghie pe Bassianus.) 
Chiron: 
Şi mărturia mea, până-n plăsele. 
(Îl înjunghie şi el pe Bassianus, care moare.) 
Lavinia: 

Da, vin, Semiramidă, nu, Tamora, 

Căci niciun nume nu ţi-ar sta mai bine. 
Tamora: 
Dă-mi junghiul; veţi vedea, băieţii mei, 

Că răul mamei mâna ei l-îndreaptă. 

Demetrius: 
Stai, doamnă, căci mai mult i se cuvine: 
Întâi baţi spicu,-apoi dai foc la paie. 
Cocuţa-şi trâmbiţa neprihănirea 
Şi jurământul nunţii şi credinţa, 
Şi-n visu-i gol ţi-nfruntă maiestatea. 
S-o laşi să-şi ducă zestrea în mormânt? 
Chiron: 

De-o duce,-atunci mai bine eunuc. 
Târăşte-i soţul în vreo groapă-ascunsă 
Şi-om face hoitul pernă poftei noastre. 

Tamora: 
Dar după ce-aţi luat mierea, n-o cruţaţi, 

Căci de rămâne viespea, ne înţeapă. 
Chiron: 
Avem noi grijă, doamnă, fii pe pace, 
Hai, domnişoară,-acum vom lua cu sila 
Neprihănirea ta gingaş păstrată. 
Lavinia: 
Tamora! Chipul tău e de femeie... 
Tamora: 
Nu vreau s-o mai aud; plecaţi cu ea! 
Lavinia: 
Rugaţi-o să asculte doar o vorbă. 
Demetrius: 
Ascult-o, doamnă: lacrimile ei 
Ţi-aduc doar slavă; inima să-ţi fie 
Ca steiul nendurat la plânsul ploii. 
Lavinia: 
Când şi-au mai dăscălit tigruţii mama? 
O! N-o-nvăţa tu ură; ea ţi-a dat-o; 
Căci laptele s-a preschimbat în marmur; 
Chiar de la sânul ei ai supt câinie. 
Dar nu toţi fiii mamei sunt asemeni. 
(Către Chiron): 
Înduplecă-i tu mila de femeie. 
Chiron: 
Cum, ai voi să mă arăt fiu vitreg? 
Lavinia: 
Aşa.-i! 
Corboaica nu cloceşte ciocârlii. 
Şi totuşi mi s-a spus, o, de-ar fi astfel 
Că leu-nduioşat a suferit 
Să-i sfârtece crăieştile lui labe. 
Hrăneşte corbul pui de cuc, zic unii, 
În timp ce-ai săi se sting lihniţi în cuib: 

Deşi din inimă spui nu, arată-mi 
Nu bunătate, dar un pic de milă. 
Tamora: 
Eu nu cunosc ce-i mila: hai, luaţi-o! 
Lavinia: 
Atunci să te-nvăţ eu! De dragul tatei, 
Ce te-a cruțat când te putea ucide, 
Nu fi-mpietrită:-auzul surd destupă-ţi. 
Tamora: 
De nu-mi vei fi făcut vreun rău tu însuţi, 
Vezi, tocmai pentru el sunt nendurată. 
Vă amintiţi, băieţi, c-am plâns zadarnic 
Să-l scap pe-al vostru frate de la jertfă. 
Dar crudul Titus nu s-a-nduplecat. 
Luaţi-o, deci, şi daţi-o prin tărbacă: 
Cel mai câinos din voi mi-e cel mai drag. 
Lavinia: 
Tamora, fii regină milostivă, 
Cu mâna ta omoară-mă pe loc 
Căci nu de viaţă m-am rugat atâta; 
Ucisă-am fost cu el odat', sărmana. 
Tamora: 
Ce-mi ceri, atunci? Dă-mi pace, miorlăito. 
Lavinia: 
Cerşesc o moarte iute; şi-ncă-un lucru: 
Sfiala mă opreşte să-i dau glas. 
Mă apără de pofta lor cumplită 
Şi zvârle-mă-ntr-o groapă urâcioasă 
Ca ochi de om să nu-mi mai vadă trupul; 
Fii astfel ucigaşă milostivă. 
Tamora: 
Să-i jefuiesc de ce li se cuvine? 
Ba potolească-şi poftele cu tine. 

Demetrius: 
Hai, hai, că prea-ndelungă ni-i zăbava. 
Lavinia: 
Nici milă! Nici sfială! O, tu, fiară 
Ce-ai pângărit cuvântul de femeie. 
Urgie să se-abată... 
Chiron: 
Atunci ţi-astup guriţa. Adu-i soţul. 
Aici ne spuse Aaron să-l ascundem. 
(Demetrius aruncă trupul lui Bassianus în groapă; 
apoi Demetrius şi Chiron ies, târând-o pe Lavinia.) 
Tamora: 
Spor, fiii mei, şi treabă împlinită. 
Dar inima-mi nu-şi afle-alinul plin 
Cât n-or fi toţi Andronicii răpuşi. 
Şi-acum să-mi caut eu frumosul maur 
Cât fiii mei focoşi rup floarea caţei. 
(lese. Intră Aaron, cu Quintus şi Martius.) 
Aaron: 
Hai, domnii mei, cu pasul mai vârtos: 
Vă duc eu drept la groapa-aceea hâdă, 
Unde-am zărit pantera adormită. 
Quintus: 
Mi-s ochii ca de plumb; o fi vreun semn? 
Martius: 
Ai mei la fel: de nu mi-ar fi ruşine, 
Lăsa-m-aş de vânat, să dorm oleacă. 
(Cade în groapă.) 
Quintus: 
Cum! Ai căzut? Ce groapă-ascunsă-i asta, 
Acoperită cu măceşi sălbatici 
Pe-a' căror frunze-s stropi de sânge proaspăt 
Ca roua presărată-n zori pe floare? 


~ 40 ~ 


William Shakespeare 
Aducător de moarte-mi pare locul. 
Vorbeşte, frate, te-ai lovit căzând? 
Martius: 
Loviţi mi-s ochii, frate, de-o cumplită 
Privelişte ce inima-ţi îneacă. 
Aaron (aparte): 
Mă duc acum s-aduc pe rege-aici: 
Doar n-o să dea el greş cu bănuiala 
Că ei l-au căsăpit pe frate-său. 
(lese.) 
Martius: 
De ce nu-mi vii într-ajutor, să ies 
Din groapa asta hâdă, necurată? 
Quintus: 
Mă simt cuprins de-o teamă peste fire, 
Tot trupu-mi tremură-n sudori de gheaţă 
Şi inima din mine bănuieşte 
Mai multe decât pot vedea cu ochii. 
Martius: 
Spre-a dovedi că inima-ţi nu minte 
Priviţi, aici în copcă, tu şi Aaron, 
Vedenie de sânge şi de moarte. 
Quintus: 
Aaron s-a dus; şi inima miloasă 
Nu-mi lasă ochii să privească-o dată 
În faţă presimţirea ce-o-nfioară. 
O, spune-mi cum e; căci nicicând nainte 
N-am fost copil, să tremur de ce nu ştiu. 
Martius: 
Scăldat în sânge zace Bassianus, 
Căzut grămadă ca un miel junghiat 
În groapa-ntunecată care-l soarbe. 
Quintus: 

De-i întuneric, cum de ştii că-i el? 
Martius: 
Pe degetul mânjit de sânge poartă 
Un nestemat ce-nvăpăiază groapa, 
Dezvăluind pereţii-i zgrunţuroşi 
Şi ca o luminiţă-ntr-un mormânt 
Străluce pe obrajii lui de mort. 
La fel de pal lucea pe Pyram“ luna 
Când sta scăldat în sânge de fecioară. 
O, frate! Adă-mi mâna ta pierită, 
De eşti pierit de groază ca şi mine, 
Să ies din hăul căpcăun ca gura 
Înceţoşată-a Cocyt-ului” antic. 
Quintus: 
Întinde-mi mâna, iar de n-am tăria 
Să-ţi fac atâta bine, s-ar putea 
să mă înghită pântecele lacom, 
Mormântu-adânc al bietului Bassianus. 
N-am vlagă-n mine să te trag la mal. 
Martius: 
Nici eu să ies, făr' de-ajutorul tău. 
Quintus: 
Mai dă-mi o dată mâna; nu te las 
Cât n-ai urcat, sau nu m-am prăvălit. 
Nu poţi veni la mine:-atunci, vin eu. 


26 În legenda mitologică, Thisbe venind, în miez de noapte, prima, 
la locul întâlnirii în taină cu Pyramus, este atacată de un leu. Se 
salvează cu fuga, dar leul îi smulge mantia, pe care o pătează cu 
sânge de la o altă victimă. Pyramus, găsind mantia însângerată se 
sinucide, iar Thisbe, revenind la locul întâlnirii şi văzându-l mort se 
înjunghie şi ea. (Shakespeare prezintă legenda, sub forma unei 
scenete naive, în piesa Visul unei nopți de vară.) 

27 Râu al Infernului care înconjura Tartarul, ţinutul din fundul 
infernului. 

(Cade în groapă. Intră Aaron cu Saturninus.) 
Saturninus: 
Hai, vino: vreau să văd ce groapă-i colea 
Şi ce dihanie sări într-însa. 
Hei, cine-a coborât acum pe urmă 
În gura asta de pământ căscată? 
Martius: 
Nefericitul fiu al lui Andronic, 
Adus aici în ceasul blestemat 
Ca să-l găsesc pe fratele tău mort. 
Saturninus: 
Pe fratele meu mort! Vorbeşti în şagă: 
Doar i-am lăsat, pe el şi pe domniţă, 
Nu-i niciun ceas de-atunci, în foişorul 
De miazănoapte-al vânătoarei noastre. 
Martius: 
Noi nu ştim unde l-ai lăsat în viață, 
Dar, vai! Aici găsitu-l-am răpus. 
(Intră Tamora, cu suita; Titus Andronicus 
Lucius.) 
Tamora: 
Unde-i stăpânul meu, Cezarul? 
Saturninus: 
Aici, Tamora; strâns de jalea morții. 
Tamora: 
Şi unde-ți este fratele, stăpâne? 
Saturninus: 
Îmi scormoneşti până-n străfunduri rana: 
Sărmanul Bassianus zace mort. 
Tamora: 
Atunci târziu aduc răvaşul morții. 
(Îi dă o scrisoare.) 
Urzeala prea grăbitei tragedii. 

Cum poate oare chip de om să-mbrace 
În zâmbet sângeroasa lui câinie? 
Saturninus (citeşte): 
„lar de dăm greş, iubite vânător, 

Și nu-l găsim (e vorba de Bassianus), 
Fii bun şi sapă-i groapa dumneata: 
Stii ghidul nostru. Caută-ţi răsplata 

Printre urzicile de lângă socul 
Ce adumbreşte căscătura gropii 

Unde-am statornicit să-l azvârlim. 

Vei dobândi, astfel, prieteni veşnici. ” 

Mai pomenit-ai faptă ca aceasta, 
Tamora! lată groapa, iată socul. 

Sefiori, poate-l aflaţi pe vânătorul 

Ce l-a ucis aici pe Bassianus. 
Aaron: 
Stăpâne milostiv, găsit-am punga. 
Saturninus (către Titus): 
Doi pui de-ai tăi, jivine sângeroase, 
Pe frate mi l-au jefuit de viaţă. 

La temniţă cu ei, seniori, şi-acolo 
S-aştepte până ce vom născoci 
Nemaigândite cazne pentru ei. 

Tamora: 
Cum! Sunt aici în groapă? O, minune! 

Cât de uşor se dă-n vileag omorul! 

Titus: 
Slăvite Cezar! Pe genunchii-mi slabi 
Atât hatâr îţi cer, cu lacrimi grele, 
Ca vina blestemaţilor mei fii, 
Da, blestemaţi, de s-o vădi a lor... 
Saturninus: 


De s-o vădi! E limpede ca ziua. 

Cine-a găsit răvaşul? Tu, Tamora? 
Tamora: 
Andronicus el însuşi l-a găsit. 
Titus: 
Da, doamne, eu; dar ia-mă de zălog 
Şi pe mormântul sfânt al tatei, jur 
Că vor fi gata, la porunca ta, 
Să dea răspuns cu viața bănuielii. 
Saturninus: 
N-ai să le fii zălog: tu vii cu mine. 
Aduceţi mortul; voi, pe ucigași; 
O vorbă să nu scoată; vina-i clară. 
Şi, zei, de e sfârşit mai rău ca moartea, 
Acel sfârşit va fi răsplata lor. 
Tamora: 
Andronicus, mă voi ruga de rege: 
Nu-ţi teme fiii, căci le-o merge bine. 
Titus: 
Hai, Lucius, vin’; nu sta cu ei la vorbă. 
(les pe rând.) 


Scena 4 


O altă parte a pădurii. 
Intră Demetrius şi Chiron, cu Lavinia, siluită; 
mâinile îi sunt retezate, limba tăiată. 


Demetrius: 
Hai, mergi şi spune, de-ți mai umblă limba, 
Cin’ ţi-a tăiat-o şi te-a siluit. 
Chiron: 
Aşterne-ţi gândul, fă-te înţeleasă, 

De poţi cu cioatele să faci pe scribul. 
Demetrius: 
Priveşte-o cum mai bâiguie prin semne. 
Chiron: 
Mergi, cere apă să te speli pe mâini. 
Demetrius: 
N-ai limbă să mai ceri, nici mâini să speli. 
Hai s-o lăsăm să umble în muţenie. 
Chiron: 
De-aş fi în halul ei, m-aş spânzura. 
Demetrius: 
Dar ştreangul cu ce mâini l-ai înnoda? 
(Demetrius şi Chiron ies. Intră Marcus, venind de 
la vânătoare.) 
Marcus: 
Pe cine văd? Nepoata mea fugind? 
Stai, unde-i soţul tău? O, de visez, 
Mi-aş da averea toată să fiu treaz! 
De-s treaz, trăsnească-mă vreun meteor 
să mă cufund în somnul cel de veci! 
Copilă dragă, spune-mi, ce mâini crude 
Au retezat trupşorul tău de ramuri, 
Podoabe scumpe,-a căror umbră dulce 
Visatu-şi-o-au regi, s-adoarmă-ntr-însa? 
Mai mare fericire nu-şi doreau 
Decât iubirea ta. De ce stai mută? 
Vai! Vai! Un roş şuvoi de sânge cald 
Ca şipotu-nspumat, zburlit de vânt, 
Se umflă şi se soarbe între buze 
O dată cu suflarea ta de miere. 
Desigur, vreun Tereu” te-a necinstit 
Şi limba ţi-a tăiat-o ca să taci. 


28 V. nota 23. 

Ah! Îţi întorci obrazul ruşinată, 
Şi-oricât de rău te-ai vlăguit de sânge, 
Ce dă ca din trei braţe de fântână, 
Obrajii tăi sunt purpurii ca Titan” 
Roşind când îl înfruntă câte-un nor. 
Să-ţi fiu tălmaci? Să spun că e aşa? 
De ţi-aş citi în gând, de-aş şti eu fiara, 
Să-mi vărs pe ea tot focul, să m-alin. 
„Amarul zăvorăt ca un cuptor 
Iti arde inima şi-o face scrum. 

Şi Philomela limba şi-a pierdut-o, 
Dar ea-şi ţesu durerea pe-un gherghef. 
Copilă, tu n-ai parte nici de-atâta; 
Un mai viclean Tereu a retezat 
Gingaşe degetele tale dragi, 
Ce-ar fi ţesut mai bine decât ea. 

O, de-ţi vedea el mâinile de crin, 
Infiorate pe-a’ lăutei strune 
Ce se topeau de-atâtea dezmierdări, 
Nu le-atingea nici pentru-o lume, fiara. 
Sau de-auzea cereasca armonie 
Din viersul tău suav, scăpa cuțitul 
Şi adormea ca Cerber, la piciorul 
Poetului din Tracia”. Hai, să mergem, 


29 Soarele, (v. nota 9). 

30 Bardul Orpheu, originar din Tracia, era fiul lui Apollo şi al lui 
Calliope, muza poeziei eroice. El căpătase în dar, de la tatăl său, o 
liră cu care cânta cu atâta măiestrie încât pentru a-l asculta, 
râurile încetau să mai curgă, fiarele îşi uitau pornirile sălbatice 
adunându-se în jurul lui, şi chiar munţii se apropiau pentru a-l 
asculta mai bine. Murindu-i soţia, Euridice, Orfeu s-a dus în Infern 
pentru a o aduce înapoi. Cu vraja cântecului său l-a adormit pe 
Cerberus, câinele cu trei capete, paznicul intrării Infernului, 
pătrunzând astfel până la zeul Hades (Pluto), pe care l-a 
înduplecat, cu versul său, să-i permită lui Euridice să se înapoieze 

Şi-orbeşte-ţi tatăl. Astfel de privelişti 
Răpesc lumina ochilor de tată. 
Potopul de un ceas îneacă lunca, 
Dar luni întregi de lacrimi ochii lui? 
Nu, nu fugi, căci vom jeli cu tine, 
De-ar fi ca jalea noastră să te-aline. 
(les.) 


Actul Ill 
Scena 1 


O stradă din Roma. 
Intră senatori, tribuni şi judecători, cu Martius 
şi Quintus legaţi, îndreptându-se spre locul 
execuţiei; Titus merge înaintea lor, pledând. 


Titus: 
O, ascultaţi-mă, tribuni, senatori, 
Din milă pentru anii ce-i pierdui 


pe pământ. Hades i-a pus însă condiţia să nu-şi întoarcă privirea 


spre Euridice până ce nu vor părăsi infernul. Aproape de ieşire 
Orfeu însă nu a mai putut rezista chemărilor duioase ale lui 
Euridice şi întorcându-şi capul spre ea, în ultimul moment al 
călătoriei, a pierdut-o pentru totdeauna. 


~ 48 ~ 


William Shakespeare 
În greu război, cât voi dormeaţi în tihnă, 
Şi sângele vărsat de dragul Romei, 
Şi nopţile geroase cât vegheam, 
Şi lacrimile-amare ce vedeţi 
Că-mi umplu brazdele-n obrajii supţi; 
Fiţi milostivi cu fiii osândiţi, 
Al căror suflet nu-i mârşav, cum credeţi. 
La douăzeci şi doi de fii n-am plâns, 
Căci au murit în pat înalt de cinste. 
Dar pentru ei, tribuni, scriu în ţărână, 
(Se aruncă la pământ.) 
Cu lacrimi grele, sfâşierea mea, 
Să-i potolesc cu plânsul meu nesaţul, 
Căci ar roşi de sânge nentinat. 
(les senatorii, tribunii etc., împreună cu osânditii.) 
Pământe! Te-oi cinsti cu ploi mai multe 
Din negurile ochilor bătrâni, 
Decât April cel tânăr cu averse. 
De-i secetă, eu tot îţi da-voi stropi, 
Şi iarna-ţi voi topi cu lacrimi neaua, 
Şi-n primăvară veşnică te-oi ţine, 
Dar nu sorbi al fiilor dragi sânge. 
(Intră Lucius cu spada trasă.) 
Cinstiţi tribuni! Bătrâni senatori nobili, 
Curmaţi osânda morţii, dezlegaţi-i, 
Să pot să spun că lacrimile mele 
Dintâi vărsate-s vajnici oratori. 


Lucius: 
Părinte drag, în van te jeluieşti. 
Tribunii nu te-aud, aici nu-i nimeni 
Şi-ţi povesteşti amarul unor pietre. 
Titus: 


O, Lucius, lasă-mă să-ţi apăr fraţii. 

Cinstiţi tribuni, vă mai implor o dată... 


Lucius: 
Niciun tribun nu te aude, tată. 


Titus: 
Totuna-i, omule: de-ar auzi 
Ei nu m-ar lua în seamă; de m-ar lua, 
Lor milă nu le-ar fi; dar eu, eu trebui’ 
Să-i rog, de-a surda. 
De-aceea-mi spun amarul unor pietre 
Ce nu pot da răspuns durerii mele, 
Dar totuşi sunt mai bune ca tribunii, 
Căci ele nu voiesc să-mi curme vorba. 
Când plâng, îmi stau umile la picioare 
Sub plânsul meu, şi parcă plâng şi ele; 
Şi de-ar purta veşminte maiestuoase 
N-ar mai găsi tribuni ca ele Roma. 
Ca ceara-i piatra, piatră sunt tribunii; 
Dar piatra tace, ea nu face rău, 
Tribunii c-un cuvânt te-aruncă morţii. 


(Se ridică.) 
Dar tu ce stai aici cu spada trasă? 


Lucius: 
Am încercat să-i izbăvesc pe fraţi; 
lar pentru fapta mea judecătorii 
M-au surghiunit de-acum şi până-n veci. 
Titus: 
O, fericitule! Te-au îndrăgit. 
Vai, Lucius, prost ce eşti, nu vezi că Roma 
E doar pustia tigrilor sălbatici, 
Şi tigrii pradă; Roma n-are pradă 
Decât pe mine şi pe-ai mei: ferice 
C-ai fost de-aceste fiare surghiunit! 
Dar cine vine înspre noi cu Marcus? 

(Intră Marcus şi Lavinia.) 
Marcus: 
Găteşte ochii tăi bătrâni să plângă 
Sau inima ta mare să se sfarme; 
Mistuitoare jale îţi aduc. 
Titus: 
Mă mistuie? Atunci s-o văd cu ochii. 
Marcus: 
Aceasta era fiica ta. 
Titus: 
De bună seamă, Marcus, e şi-acum. 
Lucius: 
O, zei! Ce văd mă sfâşie. 
Titus: 
Sus, inimă de ceară, şi priveşte-o. 
Lavinia, ce mână blestemată 
Te-aduse ciungă-n ochii mei de tată? 
Ce om nebun mai toarnă apă-n mare, 
Sau mai aruncă-un vreasc pe Troia-n flăcări? 
Durerea mea şi-aşa era la culme, 
Şi-acum, ca Nilul, potopeşte zarea. 
O spadă, să-mi tai mâinile şi eu 
Căci pentru Roma au luptat zadarnic; 
Când mă hrăneau, mi-au alăptat năpasta; 
In rugă vană le-nălţam spre cer 
Şi-o viaţă m-au slujit spre nemplinire; 
Atâta slujbă le mai cer acum: 
Ca una s-o reteze pe cealaltă. 
Lavinia, e bine că n-ai mâini, 
Căci mâini, în slujba Romei, tot degeaba-s. 
Lucius: 
Şi cine mi te-a chinuit, vorbeşte! 
Marcus: 

O, clopoţelul gândurilor ei, 
Ce clincăia în gureş zvon de-argint, 
E smuls acum din fragedu-i lăcaş. 
Ucisă e privighetoarea dulce 
Ce ne-ncânta, cu viersul ei, auzul. 
Lucius: 
O, spune tu, făptaşul cine este? 
Marcus: 
Aşa cum o vedeţi am întâlnit-o 
Gonind prin crâng, umblând să se ascundă, 
Întocmai ca o ciută săgetată. 
Titus: 
O, draga tatei dragă; dacă fiara 
Mă sfâşia pe mine, nu-ncercam 
Dureri mai mari; eu stau ca pe o stâncă 
Împresurat de marea nesfârşită 
Şi-o văd crescând spre mine val cu val 
Şi-aştept, acum, acum, talazul lacom 
să mă înghită-n hăul lui de sare. 
Pe-aici au mers spre moarte bieţii-mi fii; 
Şi tot aici stă fiul surghiunit, 
Şi-aici îmi plânge fratele năpasta; 
Dar greul sufletului-i ea, cea dragă, 
Mai dragă decât sufletul din mine. 
De te vedeam doar zugrăvită astfel, 
Aş fi înnebunit: au ce m-aşteaptă 
Acum când văd nenorocirea vie? 
N-ai mâini să ştergi de lacrimi ochii tăi, 
Nici glas să-mi spună cin’ te-a chinuit. 
Bărbatul tău e mort, şi pentru el 
Doi fraţi ai tăi sunt osândiţi să moară. 
Priveşte, Marcus, fiule, priveşte-o, 
Când am vorbit de fraţii ei, noi lacrimi 


e Di 


William Shakespeare 
l-au stat pe obrăjori, ca stropi de miere 
Pe crinul rupt ce stă să ofilească. 
Marcus: 
Ea plânge fiindcă i-au ucis bărbatul, 
Sau fiindcă-şi ştie fraţii fără vină. 
Titus: 
De ţi-au ucis ei soţul, fii voioasă. 
Căci fapta lor a răzbunat-o legea. 
Nu, nu sunt ei în stare de-aşa faptă; 
Priviţi şi voi durerea sorii lor. 
Copilă, dă-mi să te sărut pe buze, 
Sau tu mă-nvaţă cum să te alin. 
Ai vrea să stăm în jur lâng-o fântână, 
Şi unchiul tău cel drag, şi bunul Lucius, 
Şi tu, şi eu să ne privim obrajii, 
Mânjiţi cum sunt, ca lunca încă moale 
De mâzga ce rămâne după ape? 
Şi îndelung să ne privim într-însa 
Cât cerul ei şi-o tulbura seninul 
De sarea lacrimilor noastre-amare? 
Sau mâinile să ne tăiem şi noi? 
Sau limba să ne-o retezăm cu dinţii, 
Şi, muţi, urâtul zilelor să-l ducem, 
Sau ce să facem? Hai să stăm la sfat, 
Noi cei cu grai, să născocim o caznă 
Ce-o ului şi peste veacuri lumea. 


LUCIUS: 
O, nu mai plânge, tată, jalea ta 
Priveşte cum o frânge, sărăcuţa. 
Marcus: 
Destul, copilă! Titus, şterge-ţi ochii. 
Titus: 


O, Marcus, frate Marcus, tu îmi spui? 

Năframa ta o lacrimă nu-mi soarbe, 
Căci e-necată de-ale tale, bietul. 
Lucius: 
Lavinia mea, să-ți şterg eu obrăjorii. 
Titus: 
O, Marcus, uite! O-nţeleg din senine; 
De-ar avea glas, lui Lucius i-ar spune 
Acelaşi lucru ce ţi-am spus eu ţie: 
Năframa lui, scăldată-n plâns de frate, 
Nu-i de folos obrajilor ei jalnici. 
Ce-mpărtăşire a durerii-i asta 
Ce-ajută cât dă, iadul fericire? 
(Intră Aaron.) 
Aaron: 
Andronicus, Cezârul m-a mânat 
Să te vestesc că de ţi-s dragi feciorii, 
El, Lucius, sau tu, bătrâne Titus, 
Sau unul din ai tăi, să-şi taie mâna 
Şi s-o trimeată regelui; drept care 
Îşi va trimite cei doi fii în viaţă 
Şi vina lor va fi răscumpărată. 
Titus: 
O, rege milostiv; o, scumpe Aaron! 
A mai cântat vreun corb ca dulcea mierlă 
Ce ne vesteşte soarele în zori? 
Din inimă-i trimit lui Cezar mâna: 
O, Aaron, bunul meu, m-ajuţi s-o tai? 
Lucius: 
Opreşte, tată! Mâna ta cea sfântă 
Care-a culcat atâţi duşmani în lupte 
N-ai s-o trimiţi; mai bine dreapta mea: 
Eu am prisos de sânge, căci sunt tânăr, 
De-aceea mâna mea să-i izbăvească. 

Marcus: 
Din voi, a cărui mână n-a rotit 
Securea-nsângerată pentru Roma 
Şi-a scris pe zidul duşman nimicire? 
Greu să-l măsori din doi pe cel mai vrednic. 
Dar mâna mea a fost trândavă; ea 
Răscumpere-mi nepoţii de la moarte. 
Aşa voi fi păstrat-o cu folos. 


Aaron: 
Ei, haide, învoiţi-vă; te pomeni 
Că pân’ le duc iertarea, mor cu zile. 
Marcus: 
să cadă mâna mea. 
Lucius: 
Pe ceruri, nu! 
Titus: 


O, nu vă mai certaţi; aceste vreascuri 
Sunt bune doar de rupt; du mâna mea. 
Lucius: 
Părinte scump, de mă socoţi fiu vrednic, 
O, lasă-mă să-mi izbăvesc eu fraţii. 
Marcus: 
De dragul tatei şi-amintirea mamei, 
Vreau să-ți arăt iubirea mea de frate. 


Titus: 
Cădeţi la învoială; eu mă cruţ. 
Lucius: 
Mă duc s-aduc o bardă. 
Marcus: 


Pentru mine. 
(Lucius şi Marcus ies.) 
Titus: 
la vino, Aaron; vreau să-i păcălesc: 

O mână de-ajutor, şi-ţi dau o mână. 
Aaron (aparte): 
Eu-s om cinstit, şi păcăleli de astea 
În viaţa mea eu n-am să trag niciuna. 
Îţi pregătesc eu altă păcăleală 
Şi-ai s-o înghiţi curând: un bob zăbavă. 
(Îi taie mâna lui Titus. Lucius şi Marcus se 
înapoiază.) 
Titus: 
V-am împăcat: ce-a fost să fie, este. 
Tu, Aaron, du lui Cezar mâna mea. 
Să-i spui că mâna asta i-a scutit 
Primejdii multe; roagă-l s-o îngroape. 
Mai mult a meritat, să-i recunoaştem. 
Cât despre fiii mei, să-i spui că-i ţin 
Ca nestemate ieftin dobândite; 
Şi totuşi scump, căci cumpăr ce-i al meu... 
Aaron: 
Mă duc, Andronicus, şi-n schimbul mâinii, 
Curând îi vei avea pe fii cu tine. 
(Aparte): 
De la grumaz în sus. A, cum mă-ngraşă 
Chiar numai gândul faptei mele crunte! 
Să-ncerce proştii albi ce-i rău să dreagă, 
În Aaron sufletu-i ca pielea-i neagră. 
(lese.) 
Titus: 
Ridic spre ceruri mâna mea stingheră, 
lar ciotul slab îl plec până-n pământ: 
De sunt puteri ce milă au de lacrimi, 
Spre ele strig! 
(Către Lavinia): 
Da, suflete,-ngenunche, 

Căci ruga noastră va răzbi în ceruri, 
Sau plânsul nostru va-mpâcli seninul 
Şi soarele l-o aburi cu ceaţă 
Cum îl îngroapă-n sânul lui vreun nour. 
Marcus: 

O, frate, nu vorbi ce nu se poate 
Şi nu-ncerca adâncuri fără fund. 


Titus: 
Genune fără fund îmi e durerea: 
Tot fără fund şi patima să-mi fie. 
Marcus: 
Dar plânsul drămuieşte-ţi-l cu rost. 
Titus: 


De-ar fi-n năpasta mea un dram de rost, 
Atunci mi-aş ţine-n ţarc durerea, poate, 
Când plânge cerul, nu se-neacă glia? 
Când vânturi rag, nu-nnebuneşte marea 
Şi-ameninţă, buhavă, cerul tot? 
Tu cauţi rosturi în turbarea asta? 
Eu sunt oceanu.-Auzi cum urlă jalea? 
Ea cerul care plânge, eu pământul; 
Sunt marea; plânsul ei mă răscoleşte. 
Sunt glia; nesfârşitele ei lacrimi 
Se fac puhoi, m-acoperă, mă-neacă. 
În pântece nu-i pot ţinea amarul, 
Ci trebuie să-l vărs ca omul beat. 
Dă-mi voie dar, căci cei ce pierd au voie 
Să-şi lepede din măruntaie fierea. 
(Intră un sol, aducând două capete şi o mână.) 
Solul: 
Cinstite Titus, rea răsplată capeţi 
În schimbul mâinii ce-ai jertfit lui Cezar. 
Ai capetele fiilor tăi vrednici 

Şi mâna ta, zvârlită înapoi. 
Durerea-ţi le e joacă, jertfa râs. 
Şi jale mi-e de jalea ta, mai rău 
Decât de amintirea morţii tatei. 
(lese.) 
Marcus: 
Acum îngheţe Etna cea fierbinte 
Şi inima să-mi fie iad nestins! 
Nu poţi răbda urgii după urgii. 
De plângi cu cei ce plâng, un pic îi mângăâi, 
Dar jalea zeflemită-i fund de iad. 
Lucius: 
Vederea lor îţi lasă rană-adâncă 
Şi totuşi viaţa hâdă nu sleieşte. 
Îi lasă moartea numele de viaţă 
Când n-a rămas din ea decât suflarea. 
(Lavinia îl sărută pe Titus.) 
Marcus: 
Biet suflet, nu-i balsam sărutul tău, 
Cum nu-i e gheaţa şarpelui flămând. 
Titus: 
Când va-nceta înfricoşatul vis? 
Marcus: 
Piei, dulce amăgire: mori, Andronic: 
Tu nu visezi: vezi capetele lor, 
Viteaza mână, fiica ta ciuntită, 
Şi fiul surghiunit, pe toţi îi vezi 
Cu văzul stins; mă vezi pe mine, frate, 
Ca pe o stană rece, fără simţuri. 
Acum nu-ţi voi mai ţine-n frâu durerea. 
Ci smulge-ţi părul de argint, şi mâna 
Cu dinţii sfâşie-o; iar groaza asta 
S-o strângem pe vecie între pleoape! 

E vreme de furtună: ce stai molcom? 


Titus: 
Ha, ha, ha! 
Marcus: 
Cum, Titus, râzi? Nepotrivită-i clipa. 
Titus: 


Eu nu mai am o lacrimă să vărs; 
Şi-afară de-asta, jalea mi-i duşmană: 
Ea ar voi să-mi roadă ochii umezi 
Şi să-i orbească-n lacrimi. Dar atunci 
Cum să mai aflu hăul Răzbunării? 
Căci aste două tigve m-ameninţă 
Şi parcă-mi strigă să nu ştiu ce-i tihna 
Atâta timp cât n-oi întoarce răul 
În gâtul celor ce l-au făptuit. 

Aşa, să văd acum ce-am de făcut. 
Voi, crunt loviţilor, staţi roată-n juru-mi 
Ca să mă-ntorc spre fiecare-n parte, 
Să jur în mine c-am să-ndrept tot răul. 
Da, am jurat. Tu, frate, ia o tigvă, 
lar eu voi duce-n mână pe cealaltă. 
Lavinia, ajută-ne şi tu: 

Du-mi mâna, draga tatei, între dinţi. 
lar tu, băiatule, tu pleacă, du-te, 
Eşti surghiunit, nu-i loc să mai rămâi; 
Tu fugi la goți, şi-acolo strânge oaste; 
Şi de ţi-s drag, sărută-mă şi-ascultă: 
Te du; pe noi ne-aşteaptă treabă multă. 

(Titus, Marcus şi Lavinia ies.) 
Lucius: 
Rămâi cu bine,-Andronic, nobil tată; 
Cel mai năpăstuit bărbat al Romei: 
Cu bine, mândră Romă;-ți lasă Lucius 


~ 59 — 


Opere Complete Volumul 2 
Zăloage mai de preţ ca viaţa lui. 
Cu bine, soră nobilă, Lavinia; 

O, ce n-aş da să fii ce-ai fost odată; 
Azi Lucius şi Lavinia trăiesc 
Doar în uitare şi în chin amarnic. 
De are Lucius zile, i-o plăti 
Semeţului Saturnin şi reginei, 
Făcându-i să cerşească pe la porţi, 
Precum Tarquinius şi crăiasa lui. 
Acum la goți; voi ridica o oaste 
să mă răzbun pe Roma şi Saturnin. 

(lese.) 


Scena 2 


Tot Roma. O cameră în casa lui Titus, unde este 
întinsă o masă de ospăț. Intră Títus, Marcus, 
Lavinia şi micul Lucius. 


Titus: 
Aşa, aşa, şedeţi; şi să-mbucăm 
Doar cât să ne păstrăm în noi tăria 
De-a răzbuna amara noastră jale. 
Destramă-ţi, Marcus, nodul de pe frunte; 
Nici ea, nici eu, sărmanii, n-avem mâini 
Şi nu putem da strigăt viu durerii 
Cu braţe cruce. Mi-a rămas doar dreapta 
Să-mi ciocănească pieptul, nemiloasă. 
lar când în golul temniţei de carne, 
Înnebunită, inima mă rupe, 
Atunci izbesc, aşa. 
(Către Lavinia): 
Durere vie, tu vorbeşti prin semne! 

Când biata inimă zvâcneşte-avană, 
Tu nu o poţi lovi, s-o potoleşti. 
Răneşte-o cu oftări, ucide-o-n geamăt; 
Sau ia un cuţitaş în dinţi, şi fă-ţi 
În dreptul inimii o crestătură 
Ca toată lacrima din bieţii ochi 
să curgă-n golul ei, şi, năpădind-o, 
Să-nece-n apă-amară plângăcioasa. 
Marcus: 
Ruşine, frate, s-o înveţi să-şi curme, 
Cu mâna ei, plăpânda tinereţe. 
Titus: 
Alei! Te-a şi scrântit la cap durerea? 
Eu singur am temei să mă smintesc. 
Cu care mână vrei să-şi curme viaţa? 
Şi ce tot pomeneşti de mâini, o, Marcus? 
Îi ceri tu lui Eneas iar să-nşire 
Cum arse Troia şi nădejdea lui? 

Mai schimbă vorba, nu tot mâini, într-una, 
Să ne-aminteşti că noi rămas-am ciungi. 
O, păcătos ce sunt, pripit la gură, 

De parcă noi uitam că n-avem mâini 
De n-ar fi pomenit de mână Marcus: 
Hai să mâncăm: să te hrănesc, copilă. 
Dar n-avem de băut. Auzi-o, Marcus; 
Eu pot să-i desluşesc vorbirea ciungă: 
Ea spune că se-adapă doar cu lacrimi, 
Dospite-n chin, mustite pe obraji. 

O, jale mută,-nvâăţ să te citesc. 

Fără de greş ţi-oi înţelege semnul, 
Precum sihastrii adânciţi în rugă. 
Înalţă-ţi cioatele spre cer, suspină, 
Clipeşte,-ngenunchează, pleacă-ţi capul, 

lar eu din semnul tău oi smulge slove 
Şi-ncet, încet, ţi-oi învăţa vorbirea. 
Băiatul: 
Bunicule, mai lasă plânsul jalnic 
Şi-nveseleşte-i gândul cu vreo snoavă. 
Marcus: 
Cum îşi frământă inima, micuțul, 
Şi-l plânge pe bunicul sfâşiat. 
Titus: 
Taci, lăstăraş; tu eşti făcut din lacrimi, 
Şi lacrimile te-or topi curând. 
(Marcus loveşte în taler cu cuțitul.) 
În ce dai cu cuțitul, frate Marcus? 
Marcus: 
În ceea ce-am ucis; o muscă, doamne. 
Titus: 
Ruşine, ucigaş! M-ai săgetat. 
Mi-s ochii îmbâcsiţi de hidoşenii. 
Când căsăpeşti făpturi nevinovate, 
Nevrednic eşti să-i fii lui Titus frate. 
Hai, pleacă, n-ai ce sta cu mine-alături. 
Marcus: 
Dar, doamne, n-am ucis decât o muscă. 
Titus: 
Dar dacă avea musca tată, mamă? 
Cum a lăsat să-i cadă aripioara 
Şi-şi băzâie văzduhului durerea! 
Sărmana muscă blândă, 
Care-a venit cu zumzetu-i zglobiu 
S-aducă voioşie! Şi-ai ucis-o! 
Marcus: 
Era o muscă neagră, urâcioasă 
Ca maurul reginei; şi-am ucis-o. 

Titus: 
O, 0, o! 
Atunci te rog să-mi ierţi dojana, frate, 
Căci ai făcut o faptă milostivă. 
la dă-mi cuțitul, să-mi bat joc de ea, 
Şi să mă-ncânt că-i maurul venit 
Cu moartea-n gând, să-mi dea otravă mie. 
Na, ţie,-aşa! Şi na! Pentru Tamora. 
Ah! Ticăloasa! 
Şi totuşi cred că nu ne înjosim 
Şi că putem zdrobi aici o muscă 
Ce vine-n chip de maur negru-tuci. 
Marcus: 
Biet om! Atât de crunt lovit, Încât 
la umbre mincinoase drept făpturi. 
Titus: 
Hai, strângeţi. Noi, Lavinia, să mergem 
La tine în iatac, şi să-ţi citesc 
Istorii triste din trecute vremi. 
Hai, fiule, şi tu: ţi-i văzul bun 
Şi-ai să citeşti când abureşte-al meu. 
(les.) 


Actul IV 
Scena 1 
Roma. Grădina lui Titus. 
Intră Titus şi Marcus. Apoi intră micul Lucius, 


cu Lavinia alergând după el. 


Băiatul: 
Ajută-mă, bunicule! Lavinia 

M-aleargă peste tot. De ce, nu ştiu: 
Priveşte-o, unchiule, ce iute vine: 
O, mătuşică scumpă, ce-oi fi vrând? 
Marcus: 
Stai lângă mine, n-ai de ce te teme. 
Titus: 
Prea mult te îndrăgeşte, să-ţi vrea răul. 
Băiatul: 
Da, mă-ndrăgea când era tata-n Roma. 
Marcus: 
Ce spune, oare, prin aceste semne? 
Titus: 
N-ai frică, Lucius: spune ea ceva. 
Vezi, tu, ce mult aşteaptă de la tine; 
Ar vrea să mergi cu ea, s-o însoţeşti. 
O, mai cu sârg Cornelia“ n-a citit 
Fiilor ei, decât ea ţie versuri 
Măiestre şi Orătorul lui Tullius“. 
Marcus: 
Şi nici nu bănuieşti de ce te-aleargă? 
Băiatul: 
Nu, doamne, nu ştiu; nici nu bănuiesc, 
Afară doar de n-o fi apucată; 
Căci tata-mare deseori spunea 
Că marile dureri îţi fură mintea. 


31 Renumită matroană romană, exemplu clasic de mamă devotată 


creşterii şi educării copiilor săi. Rămânând văduvă de tânără şi-a 
închinat viaţa celor doi fii ai săi, Tiberius şi Caius Grachus, tribuni 
şi autori ai unor mari reforme în favoarea plebeilor, în a doua 
jumătate a secolului al 2-lea î.e.n. Au fost amândoi ucişi, tineri, de 
adversarii lor politici, când aveau 30 de ani. 

32 Vestitul orator, scriitor şi om politic Marcus Tulliis Cicero (106- 
43 î.e.n.). Proscris şi ucis din ordinul lui Marc Antoniu, după 
preluarea puterii la Roma de către acesta şi Octavian August (în 
urma războiului civil). 

Şi am citit că, la troieni, Hecuba 


A-nnebunit de jale; şi mi-e frică. 
Cu toate că ştiu bine că mătuşa 
Mă are drag cum drag m-avea şi mama, 
Şi nu m-ar spăimânta decât în furie. 
Şi-atunci zvârlit-am cărţile, fugind, 
Mai ştiu eu, fără rost. Dar să mă ierţi, 
Mătuşă scumpă, şi de vrea să meargă 
Şi unchiul Marcus, te-nsoţesc voios. 
Marcus: 
Da, Lucius, vin şi eu. 
(Lavinia întoarce cărţile pe care le-a scăpat 
LUCIUS.) 


Titus: 
Dar ce-i, Lavinia? Marcus, ce-o fi asta? 


O carte parc-ar vrea să răsfoiască. 
Copilă, care carte? Tu deschide.-i; 
Eşti mai citit, şi te pricepi mai bine; 
Hai, să-ţi alegi o carte dintr-a' mele 
Şi amăgeşte-ţi chinul, până cerul 
Va da-n vileag făptaşul blestemat. 
De ce-şi ridică braţele pe rând? 

Marcus: 
Socot că vrea să spună că-s mai mulţi 
Încârdăşiţi la faptă; da, aşa-i; 
Sau poate roagă cerul s-o răzbune. 


Titus: 
Ce carte tot împinge ea acolo? 
Băiatul: 
Ovid, bunicule, Metamorfozele; 
Mi-a dat-o mama. 
Marcus: 

Pe ea din toate,-n dorul dispărutei. 
Titus: 
Priviţi ce-nfrigurat o răsfoieşte! 
(O ajută.) 
Ce vrea să afle? Să-ţi citesc, Lavinia? 
E basmul cel de jale-al Philomelei, 
Cu mârşavul Tereu, siluitorul; 
Mă tem că siluirea-i rădăcina 
Durerii tale. 
Marcus: 
Vezi, frate, vezi! Cum caută prin pagini. 
Titus: 
Te-au prins, copile drag, te-au siluit, 
Te-au pângărit, precum pe Philomela, 
In codrul nemilos, pustiu şi negru? 
Vedeţi, vedeţi! 
Da, e un loc aidoma, o vale 
Unde-am vânat, - de n-am mai fi vânat - 
Lăsat de fire pentru ucigaşi 
Şi siluiri, cum l-a descris poetul. 
Marcus: 
De ce-ar clădi natura locuri rele 
De nu s-ar desfăta cu rele zeii? 
Titus: 
Dă semn, copilă,-n jur ai doar prieteni. 
Ce prinţ roman s-a-ncumetat la faptă: 
S-a strecurat Saturnin, ca pe vremi 
Tarquin”? ce-a pângărit-o pe Lucreția? 
Marcus: 
Stai jos, copilă; frate, stai cu mine. 


33 Sextus Tarquinius, fiul regelui Tarquinius Superbus, (v. nota 


18). 

Apollo, Pallas”, Jupiter, Mercur”. 
Mă luminaţi să dau de rost trădării! 
Priveşte, Titus; uită-te, Lavinia; 
Nisipu-i neted; mână, dacă poţi, 
Toiagul ca şi mine. 
(Îşi scrie numele cu toiagul, conducându-l cu 
piciorul şi cu gura.) 
M-am semnat 
Şi nu m-am folosit de nicio mână. 
Blestem cui ne-a silit la joaca asta! 
Copilă, scrie, dă-n vileag ce zeii 
S-au învoit să ştim spre răzbunare. 
Mânat de ei, condeiul scrijeli-va 
Durerea ta, trădarea şi-adevărul! 
(Lavinia ia toiagul în gură şi scrie, conducându-l cu 


cioatele.) 
Titus: 
O, frate Marcus, ai citit ce scrie? 
Stuprum™, Chiron, Demetrius. 
Marcus: 


Cum, ai Tamorei desfrânaţi feciori, 
Făptaşii sângeroasei barbarii? 
Titus: 
Magni dominator poli, 
Tam lentus audis scelera? Tam lentus vides?” 


34 Pallas Atena, zeița înțelepciunii. 

35 Zeul comerțului şi al ştiinţei. 

36 Lavinia scrie cuvântul latin „stuprum” (siluire), istoriceşte logic, 
dar, în cadrul piesei, ca fiind copleşită de ruşinea în care fusese 
cufundată. 

37 Titus continuă folosirea limbii latine începută de Lavinia, 
adresându-se lui Jupiter: „O tu măreț stăpânitor al cerului, eşti 
oare atât de încet ca să auzi nelegiuirile? Atât de încet în a le 
vedea?” 

Marcus: 
Te linişteşte, frate, chiar de ştiu 
Că ce e scris în ţărnă-i prea destul 
Să răzvrătească gândul cel mai blând 

Şi să stârnească-n prunci porniri de ură. 
Să-ngenunchem uniţi; şi tu, Lavinia; 
Şi tu, nădejdea lui Hectór al Romei, 

Juraţi cu mine,-aşa cum a jurat 
Cu-ndureratul tată al Lucreţiei 
Cea castă, pângărită, Junius Brutus”, 
Că vom urzi cu râvnă răzbunare 
Asupra-acestor goți ticăloşiţi, 
Sau vom muri neîmpăcaţi cu cerul. 
Titus: 

Ar fi cum zici, de-ai şti şi cum să-ncepi; 
Dar de te dai la pui de urs, ia seama, 
Trezeşti ursoaica, şi de te-a simţit... 

Ea încă e legată strâns cu leul: 
ÎI leagănă cât joacă tolănită 
Şi-şi face mendrele, când el adoarme. 
Eşti vânător prea proaspăt: lasă, Marcus. 
Staţi, vreau s-aduc o tablă de alamă 
Să sap în ea aceste trei cuvinte. 
Turbatul vânt din nord va spulbera 
Nisipul ca pe frunzele Sibilei“, 


38 Lucius e denumit aici Hector al Romei, fiind comparat cu 


Hector, cel mai mare erou al Troiei. Aşa după cum nădejdea lui 
Hector era micul său fiu Astianax şi micul fiu al lui Lucius este 
nădejdea acestuia. 

39 Principalul conducător al revoltei împotriva lui Tarquinius, care 
a dus la instaurarea republicii. 

40 Prezicătoare în Roma antică, ale cărei profeţii erau scrise pe 
frunze, pe care le lua adesea vântul, înainte de a putea fi citite. 
Legendarele „Cărţi ale Sibilei”, care, conform tradiţiei, conţineau 
preziceri privind soarta Romei, s-au păstrat multă vreme în 

Şi-atunci îndemnul unde-i? Ce-i, copile? 
Băiatul: 
Voiam să spun că eu de-aş fi bărbat, 
Nici sânul mamei lor n-ar fi liman 
Acestor sclavi scăpaţi din jugul Romei. 
Marcus: 
Aşa băiat! Şi tatăl tău la fel 
Slujea nerecunoscătoarea-i ţară. 
Băiatul: 
De voi trăi, o voi sluji la fel. 
Titus: 
Hai, vin' cu mine-n camera de arme 
să te-nveşmânt. Şi, fiule, vei duce 
Feciorilor împărătesei daruri 
Ce am de gând să le trimit. Hai, vino. 
Doar vrei să-mi porţi solia, nu-i aşa? 
Băiatul: 
Da, cu pumnalu-n pieptul lor, bunice. 
Titus: 
Nu, nu aşa. Te-nvăţeu altă cale. 
Lavinia, vin'. Veghează-mi casa, Marcus; 
Lucius şi eu ne-nfăţişăm la curte 
Cu-alai, să-i luăm de sus, da, da, de sus. 
(les Titus, Lavinia şi băiatul.) 
Marcus: 
O, zei! S-auzi cum geme-un om de treabă 
Şi tu să nu te-nmoi, să nu-l căinezi? 
Fii, Marcus, sprijin celui chinuit 
Ce poartă-n suflet răni ale durerii 
Mai mult decât pe scut izbiri duşmane; 
Şi-atât de drept, că nu vrea răzbunare. 


Capitoliu, sub supravegherea preoţilor. Cu timpul au dispărut, însă, 
fără urmă. 

O, ceruri, răzbunaţi în locul lui! 
(lese.) 


Scena 2 


Tot Roma. O sală în palat. 

Intră dintr-o parte Aaron, Demetrius şi Chiron; 
din partea cealaltă micul Lucius şi un însoțitor, 
purtând un mănunchi de arme, 
înfăşurate într-o inscripţie în versuri. 


Chiron: 
Demetrius, s-a-nfăţişat feciorul 
Lui Lucius; ne-aduce o solie. 
Aaron: 
Smintită ca bunic-său ce-o trimite. 
Băiatul: 
Îngăduiţi, señiori, cu plecăciune 
Să vă salut din partea lui Andronic. 
(Aparte): 
Şi iadul să vă-nghită pe-amânadoi. 
Demetrius: 
Cu mulţumiri, drăguță. Ei, ce veste? 
Băiatul (aparte): 
Că amândoi aţi fost dezvăluiţi 
Siluitori mârşavi, aceasta-i vestea. 
(Tare): 
De vi-i pe plac, bunicul vă trimite, 
Cu gândul bun, aceste scumpe arme 
Drept mulţumită tinereţii voastre, 
Nădejdea Romei, cum mi-a dat de grijă 
Să spun, şi-o spun; iar eu vă-nfăţişez 
Prinosul său; şi-n vremuri de nevoie 

Vă înarmaţi şi le purtaţi cu bine. 
Şi-acum vă las! 
(Aparte): 
Jivine sângeroase! 
(Băiatul şi însoțitorul ies.) 
Demetrius: 
Ce-i asta? Un răvaş, jur-împrejur. 
la să vedem: 
(Citeşte): 
„Integer vitae, scelerisque purus, 
Non eget Mauri jaculis, nec arcu.” 
Chiron: 
Sunt versuri din Horaţiu; le cunosc, 
Le-am întâlnit de mult într-o bucoavnă. 
Aaron: 
Da, versuri din Horaţiu; nimerişi. 
(Aparte): 
Urât mi-a fost de dobitoci pe lume! 
Nu-i glumă asta! Moşul i-a ghicit 
Şi le trimite arme şi un stih 
Ce taie pân' la os, dar ei nu simt; 
De-ar fi crăiasa noastră pe picioare, 
Ar preamări urzeala lui Andronic: 
Dar las-o-acum să zacă-n chinuri dulci. 
(Către ei): 
Ei, prinţişori, n-a fost ferice steaua 
Ce ne-a mânat la Roma, venetici, 
Ba mai mult, robi, ca să urcăm spre culmi? 
M-a uns pe piept când faţă de-al său frate 
L-am înfruntat, la poartă, pe tribun. 


41 Citat din Horaţiu. „Acela care duce o viață cinstită şi nu e pătat 
de nelegiuiri nu are nevoie nici de sulițele şi nici de arcul 
maurului”. (Ode, |, 22 versurile 1-2). 

Demetrius: 
Mai mult m-a uns când l-am văzut pe Titus 
Umblând cu sărut-mâna şi plocoane. 
Aaron: 
Şi-adică n-a avut temei, Demetrius, 
Nu v-aţi purtat frumos cu fiica lui? 
Demetrius: 
Aş vrea s-avem o mie de femei 
Romane la picioare, să ne-ajungă. 
Chiron: 
Cucernică dorinţă de iubire. 
Aaron: 
Lipseşte doar aminul mamei voastre. 
Chiron: 
Şi ni l-ar da de-ar fi-nmiit şiragul. 
Demetrius: 
Hai să-l rugăm pe zeu s-o uşureze 
Pe maica noastră dragă de dureri. 
Aaron (aparte): 
Rugaţi pe diavoli; zeul ne-a-nţărcat. 
(Sunet de trompete.) 
Demetrius: 
De ce răsună trâmbiţele curţii? 
Chiron: 
O fi având Cezârul un fecior. 
Demetrius: 
Stai! Cine vine-ncoace? 
(Intră o doică, purtând în brațe un copil negru.) 
Doica: 
lertare, doamne. N-aţi văzut cumva 
Pe Aaron, maurul? 
Aaron: 
Mai mult sau mai puţin, sau chiar de loc, 

Aaron sunt eu: dar ce doreşti cu Aaron? 
Doica: 
O, Aaron, Aaron! S-a sfârşit cu noi. 
Ajută-ne, de nu, blestem asupră-ţi. 
Aaron: 
Ce te jeleşti ca mâţele-n călduri, 
Şi ce tot cocoleşti acolo-n braţe? 
Doica: 
Ceva ce-aş vrea s-ascund de ochii zilei... 
Ruşinea doamnei noastre,-ocara Romei! 
E gata, sefiori, e izbăvită. 


Aaron: 
Ce-i gata? 
Doica!: 
Vreau să spun că a născut. 
Aaron: 
Eh! Zeul aibe-o-n pază. Ce-i trimise? 
Doica!: 
Un drac. 
Aaron: 
Atunci e mama dracului: frumos. 
Doica!: 
E groaznic, e cumplit, e jale neagră. 
Priveşte pruncul, hâd ca un broscoi 
În sânul neamului bălai al nostru. 
E aşchie din tine, şi regina 
Îţi cere să-l botezi cu vârful spadei. 
Aaron: 


Taci, târfă! Cum? Socoţi că negru-i josnic? 
Cârnat umflat: te-oi fi crezând vreo roză! 
Demetrius: 
O, ticăloase, ce-ai făcut? 
Aaron: 

Ceva ce tu nu poţi desface. 
Chiron: 
Ai dat de gol pe mama. 
Aaron: 
Nu, ticăloase,-am împlinit-o. 
Demetrius: 

Şi-ai dat-o, câine-al iadului, de gol. 
Blestem pe sorţi, blestem pe cel ales, 
Blestem pe fătul unui diavol scârnav! 

Chiron: 
Nu va trăi. 
Aaron: 
Nu va muri. 
Doica!: 
O, trebui', Aaron, asta-i voia mamei. 
Aaron: 
Cum, trebuie? Atunci doar eu tăia-voi, 
Şi nimeni altul, os din osul meu. 
Demetrius: 
Ba eu voi trage-n ţeapă mormolocul. 
la dă-mi-l, doică. - Îi vin de hac îndată. 
Aaron: 
Mai lesne spada-mi te-o goli de mate. 
(la copilul din bratele doicii şi trage spada.) 
Staţi, ucigaşi! Vreţi să tăiaţi un frate? 
Vă jur pe luminiţele din cer, 
Ce-au ars mai viu la zămislirea lui, 
Că cel ce-atinge primul meu născut 
Va nimeri în buza spadei mele. 
Vă spun, ţângăi, că nici Enceladus“ 


42 Cel mai puternic dintre Titani - care au încercat să cucerească 
cerul, îngrămădind pentru aceasta munţii, unii peste alţii. A fost 
îngropat, ca pedeapsă, de Atena sub vulcanul Etna. 

Cu toată seminţia lui Taifun’, 
Nici marele Alcid“*, nici cruntul Marte 
N-or smulge prada mâinilor de tată. 
Voi, inimi găunoase, ucigaşi, 
Pereţi lăptoşi, boiţi ca semnul crâşmei! 
Mai bun dintre culori e negrul tuci: 
El nici că rabdă-mpestriţări: le-alungă! 
Păi toată apa mării nu-nălbeşte 
A' lebedei picioare de catran 
Deşi le scaldă-n undă ceas de ceas. 
Spuneţi crăiesei că-s destul de copt 
Să-mi apăr ce-i al meu: de iartă, bine. 
Demetrius: 
Vrei să trădezi regeasca ta stăpână? 
Aaron: 
Stăpâna mi-i stăpână; pruncu-s eu: 
Icoana anilor vânjoşi ai mei. 
'Naintea lui nu pun o lume-ntreagă, 
Şi-n ciuda lumii-ntregi, trăi-va teafăr. 
De nu, cu fumul vostru-ntunec Roma. 
Demetrius: 
Atunci pe veci ni-i mama înfierată. 
Chiron: 
Şi scârbă-i va fi Romei de-a ei faptă. 


Doica: 

Furios, Cezârul îi va cere moartea. 
Chiron: 

Roşesc la gândul groaznicei ruşini. 
Aaron: 


Acesta-i dreptul frumuseţii voastre. 
Ptiu, alb mişel, ce dai de gol, roşind, 


43 Monstru mitologic cu o sută de capete de şerpi. 
44 Altă denumire a lui Hercule, după bunicul său Alcaeus. 

A’ inimii lucrări de taină, ptiu! 
Priviţi un făt croit din alt aluat: 
Cum râde, drăcuşorul, la tăticu, 
De parc-ar zice: „Sunt al tău, bătrâne”. 
E frate bun cu voi, flăcăi, hrănit 
Cu-acelaşi sânge ce v-a dat viaţă: 
Din pântecele-n care-aţi stat şi voi 
leşi micuțul slobod la lumină, 
Vi-i frate dinspre partea nendoioasă, 
Deşi asupră-i eu mi-am pus pecetea. 
Doica: 
Şi ce-am să-i spun împărătesii, Aaron? 
Demetrius: 
Învaţă-ne, tu, Aaron, ce să facem, 
Şi ne-om supune-nvăţăturii tale. 
Cruţat să-ţi fie pruncul, de ne scapi. 
Aaron: 
Atunci să ne-aşezăm la sfat cu toţii. 
Noi doi stăm mai deoparte, că-i mai sigur. 
Acum puteţi vorbi de ce vă doare. 
(Se aşează cu toții.) 
Demetrius: 
Câţi au văzut acest copil al lui? 
Aaron: 
Aşa, băieţi! Când ne unim la treabă 
Sunt mieluşel; dar de-l stârniţi pe maur, 
Mistreţu-ntărâtat, leoaica stepei, 
Oceanul răscolit nu rup ca Aaron. 
Dar ia s-aud, câţi au văzut copilul? 
Doica: 
Cornelia moaşa, eu şi nimeni altul 
Decât lăuza,-mpărăteasa noastră. 
Aaron: 


si 76 =~ 


William Shakespeare 
Împărăteasa, moaşa şi cu tine: 
Doi pot tăcea când cel de-al treilea-i dus. 
Dă fuga şi să-i spui c-am zis aşa: 
(O înjunghie.) 
„Guiţ, guiţ!” 
Cum ţipă porcul când îi vâri frigarea. 
Demetrius: 
Ce-nseamnă asta, Aaron? Pentru ce? 
Aaron: 
Ei, doamne, asta-i faptă-nţelepţească: 
Voiai ca ţaţa asta rea de clanţă 
să ne trădeze? Nu se poate, doamne. 
Şi-acum vă spun ce facem: nu departe 
Trăieşte unul, Muli, neam cu mine; 
Nevastă-sa născu azi-noapte-un prunc 
Ce-i seamănă leit, bălai ca voi: 
Făceţi cu Muli treaba, daţi femeii 
Bănet şi îndrugaţi-le povestea: 
Cum va ajunge pruncul om de seamă, 
Că-l vor primi moştenitor al Romei, 
Şi că-l schimbăm în locul alui meu 
Spre-a potoli furtuna de la curte; 
Şi legene-l Cezarul ca pe-al lui. 
lan ascultați; eu unul i-am dat leacul, 
(Arătând spre doică.) 
lar voi rămâne-acum s-o îngropaţi. 
Câmpia-i ici, voi, cruce de voinici; 
De-aţi terminat, nu staţi să pierdeţi vremea, 
Trimiteţi-o pe moaşă-ncoa' de-ndată. 
Cu moaşa şi cu doica pe cea lume 
Să trăncănească doamnele cât vor. 
Chiron: 
Tu n-ai încredința o taină, Aaron, 

Nici vântului. 
Demetrius: 
i Tamora şi ai săi 
iti mulţumesc de grija ce i-o porți. 
(Demetrius şi Chiron ies, ducând trupul doicii.) 
Aaron: 
Şi-acum la goti, în zbor de rândunea 
Să-mi pun la loc ferit comoara dragă, 
Şi-n taină să-i salut pe credincioşii 
Reginei; hai, buzilă mic, să mergem, 
Căci jarul de sub tălpi mi-e de la tine. 
Cu mure te-oi hrăni, şi rădăcini, 
Cu zer şi caş, şi-i suge de la capră, 
Om sta prin peşteri şi te-oi creşte mare, 
S-ajungi războinic, căpitan de oști. 
(lese cu copilul.) 


Scena 3 


Tot Roma. O piaţă publică. 
Intră Titus, ducând săgeți, de coada cărora sunt 
legale răvaşe; împreună cu el, Marcus, micul Lucius, 
Publius, Sempronius, Caius şi alți nobili, cu arcuri. 


Titus: 
Hai, Marcus, hai; nepoți, aici e locul. 
Tu, flăcăiaş, arată-ţi măiestria: 
Struniţi vârtos şi trageţi drept la ţintă, 
Terras Astraea reliquit'”. 


45 „Astraea a părăsit pământul”. Citat din Ovidiu, Metamorfozele, 

Gândeşte, Marcus, că-i plecată, dusă. 
La treabă fiecare. Voi, nepoți, 
Cercaţi oceanul şi-aruncaţi năvoade, 
O veţi găsi în apa mării, poate: 
Dar şi-n ocean, dreptatea-i tot puţină. 
Sempronius, Publius, nu vă mai codliţi; 
Săpaţi cu târnăcopul şi cazmaua 
Şi borteliţi pământul până-n miez. 
Şi-o dată-ajunşi pe alt tărâm, la Pluton“, 
Înfăţişaţi-i, rogu-vă, o jalbă: 
Spuneţi-i că Andronic cel bătrân 
Îi cere lui dreptate şi-ajutor, 
Că-i crunt lovit de vitregia Romei. 
Ah, ce păcate mi-am făcut cu tine, 
O, Romă, când cârmii voinţa obștii 
Spre cel ce-acum mă urgiseşte-atât. 
Plecaţi, şi ochii-n patru; nu rămână 
O navă de război nescotocită; 
O fi trimis-o peste mări, tiranul, 
Şi-atunci mai fluierăm după dreptate. 
Marcus: 
O, Publius, nu te doboară jalea 
Să-l vezi pe unchi cu mintea rătăcită? 
Publius: 
De-aceea-i datoria noastră, tată, 
Să fim în preajma lui şi zi şi noapte 
Şi să-i intrăm în voie, până ce 
Îi va aduce vremea leacul bun. 
Marcus: 


I, 150. Astraea, zeiţa dreptăţii, fiica lui Zeus şi a lui Thomis, a locuit 
pe pământ în epoca de aur, dar izgonită de răutatea oamenilor, s-a 
urcat în cer, devenind constelația Fecioarei. 
46 Zeul Infernului. 

Durerea lui e fără leac. Daţi mâna 
Cu goții, şi-n război de răzbunare 
Plătiţi-i Romei nerecunoştinţa, 
Şi-aşijderi trădătorului Saturnin. 
Titus: 
Ei, Publius, ce veste? Ei, seniori! 
Ce! Aţi găsit-o? 
Publius: 
Nu, însă Pluton îţi trimite vorbă 
Că răzbunare-ţi poate da din iad. 
Dreptatea, cică, nu mai pridideşte 
Cu Jupiter în ceruri, sau aiurea, 
Aşa că trebui' să mai rabzi oleacă. 
Titus: 
E rău de mă hrăneşte cu zăbave. 
Am să m-afund în lacul cel de flăcări 
Şi de-un călcâi s-o scot din Acheron”. 
Noi suntem tufe doar, nu cedri, Marcus, 
Mărunţi la os, nu ca Ciclopii“*, munţi: 
Dar în oţel turnaţi, din tălpi în creştet, 
Deşi zdrobiţi de-atâtea nedreptăţi; 
Cum nu-i dreptate pe pământ şi-n iad, 
Îi vom stârni pe zeii toţi din cer 
să ne-o trimită spre-a-ndrepta tot răul. 
La treabă, Marcus, tu eşti bun arcaş. 
(Le împarte săgețile.) 
Ad Jovem”, tu: ia, ad Apollinem; 


47 Râu de la marginea infernului, peste care Charon trecea, cu 


barca, în Infern, sufletele morţilor. 

48 Uriaşi, având un singur ochi în mijlocul frunţii, maeştri fierari, 
locuind sub muntele Etna, (v. Odiseea lui Homer, IX). 

49 Lui Jupiter. 

50 Lui Apollo. 

Ad Martem”, asta-i pentru mine: 
Copile, pentru Pallas: na, Mercur: 
Tu, Caius, lui Saturn, nu lui Saturnin: 
Trăgeţi potrivnic vântului, mai bine. 
Hai, fiule! Tu tragi când spun eu, Marcus. 
Am scris cu socoteală fiecărui; 
N-a mai rămas un zeu; pe toţi îi rog. 
Marcus: 
Trăgeţi, nepoti, săgețile spre curte: 
Îi vom ciobi Cezarului mândria. 
Titus: 
Acum, băieţi, daţi drumul. 
(Trag.) 
Bine, Lucius! 
Drept la Fecioară””-n poală: pentru Pallas. 
Marcus: 
Eu trag vreo zece stânjeni peste lună, 
Şi Jupiter a şi primit răvaşul. 
Titus: 
Ha! Publius, Publius, ce-ai făcut, băiete? 
Trăseşi în Taur şi-i zburaşi un corn. 
Marcus: 
Când trase Publius, Taurul străpuns 
Se năpusti-n Berbec cu-atâta foc, 
Că-l văduvi de coarnele-amândouă, 
Care-au picat drept la palat în curte. 
Şi cine crezi că le-a găsit? Harapul! 
lar doamna, râzi! „Nu sta pe gânduri, zice, 
Ci du-i-le stăpânului în dar.” 
Titus: 
Da, uite-l. Bucura-s-ar împăratul! 


51 Lui Marte. 
52 Constelaţia Fecioarei. 

(Intră, un țăran purtând un coş cu doi porumbei în 
el.) 

Veşti! Veşti din ceruri! Marcus, vine poşta. 
Ce noutăţi, voinice? Vreo scrisoare? 
Îmi fac dreptate? Jupiter ce spune? 

Țăranul: A! Al de face spânzurătorile? Cică le-a dat 
iar jos, c-abia săptămâna ailaltă îl spânzură pe ăla. 

Titus: Dar Jupiter ce spune, te întreb? 

Țăranul: Vai, stăpâne, da' de un' să-l ştiu eu pe 
Jupiter, că n-am băut cu el de când sunt. 

Titus: Cum, secătură, nu duci tu răvaşe? 

Țăranul: Eu, stăpâne, îmi duc porumbeii, şi alta 
nimic. 

Titus: Păi n-ai venit din cer? 

Țăranul: Din cer, stăpâne? Vai de capul meu, pe- 
acolo n-am fost niciodată. Ba să mă ferească zeii de- 
atâta îndrăzneală, să mă-nghesui la poarta cerului 
aşa de tânăr. Eu mă duc cu porumbeii ăştia la 
trebonalul plebeilor să potolesc o gâlceavă între 
unchi-meu şi un obraz de la Curte. 

Marcus: Ascultă, Titus, nici că se poate ceva mai 
nimerit pentru plângerea ta; pune-l să-i dăruiască 
împăratului porumbeii ca din parte-ţi. 

Titus: la spune-mi, poţi tu să înfăţişezi o plângere 
aşa, cu graţie? 

Țăranul: Pe cinstea mea, stăpâne, că de când mă 
ştiu nu mi-a fost greață; de mâncare prea multă nici 
atâta. 

Titus: 

Hai, măi băiete: ce mai tura-vura, 
Du-i tu lui Cezar porumbeii ăştia 
Din partea mea, şi vei găsi dreptate. 
Stai, pentru osteneală, ţine-aicea. 

Daţi-mi o pană şi cerneală. 

Măi omule, poţi tu să înfăţişezi o plângere cu 
graţie? 

Țăranul: Pot, stăpâne. 

Titus: Atunci uite, ţine plângerea asta pentru tine. 
Şi când te înfăţişezi dinaintea lui, mai întâi trebuie 
să îngenunchezi, pe urmă îi săruţi piciorul; apoi îi 
dăruieşti porumbeii; şi-apoi ţi-aştepţi răsplata. Am 
să fiu şi eu pe aproape, băiete; vezi de fă treabă 
bună. 

Țăranul: Nicio grijă, stăpâne; las” pe mine. 

Titus: 

Ai un cuţit, băiete? Dă-mi să-l văd. 
la-l, Marcus, înfăşoară-i-l în jalbă; 
să ştii c-ai scris-o ca un om umil; 

Şi după ce i-o-nfăţişezi lui Cezar, 
Să baţi la uşa mea, să-mi spui ce-a zis. 

Țăranul: Domnul să te aibe în pază, stăpâne; chiar 
aşa am să fac. 

Titus: 

Să mergem, Marcus. Publius, mă urmează. 

(les.) 


Scena 4 


Tot Roma. În faţa palatului. 
Intră Saturninus, Tamora, Demetrius, Chiron, 
curteni şi alții. Saturninus duce în mână 
săgețile trase de Titus. 


Saturninus: 
Dar ce-i dezmăţul ăsta? Oare Roma 
A pomenit vreodată ca un Cezar 

Să fie astfel înfruntat, sfidat, 

Luat în râs, fiindc-a-mpărţit dreptatea? 
Voi ştiţi, cum ştiu şi zeii cei puternici - 
Oricât ar zumzăi-n urechea gloatei 
Aceşti tulburători ai păcii noastre - 
Că legiuită plată şi-au primit 
Toţi fiii înrăiţi ai lui Andronic. 

Şi ce-i dacă-i luă minţile durerea? 
să tragem noi ponoasele smintelii, 

Şi urii şi amărăciunii lui? 

Le scrie zeilor să-ndrepte răul: 

Lui Jupiter, şi asta lui Mercur, 

Şi lui Apollo: asta către Marte; 

Mai mare dragul să le vezi pe străzi! 
N-aduce el Senatului jignire 
Şi trâmbiţează strâmbătatea noastră? 
Frumoasă treabă, oameni buni, ce ziceţi? 
La Roma nu-i dreptate, va să zică? 
Dar cât trăiesc, sminteala-i prefăcută 
Nu-i va sluji de scut blestemâăţiei; 

Şi el şi-ai lui să afle că dreptatea 
Trăieşte în Saturnin; iar de doarme, 

O va trezi, şi-n furii, ea cresta-va 
Pe urzitor, cât de semet s-ar ţine. 

Tamora: 

Stăpâne bun, iubitul meu Saturnin, 
Stăpân pe viaţa şi pe gândul meu, 
Te linişteşte. Celui crunt lovit 
Să-i crezi greşeala, că-şi pierdu fii vrednici 
Şi-adânc străpunsă-i inima-i bătrână; 
Alină-i mai degrabă sfâşierea 
Decât să-l hăituieşti, rău, bun, cum este, 
Că te-a jignit. 

(Aparte): 
Tamora cea isteaţă 
Îi cântă fiecăruia în strună, 
Dar te-am pălit de moarte, Titus, viaţa 
S-a scurs din tine: Aaron de-i deştept, 
Scăpăm cu bine... Ancora-i în port. 

(Intră țăranul.) 

Ce vânt, om bun? Ai vrea să ne vorbeşti? 

Țăranul: Taman aşa, dacă domnişoria ta eşti de 
soi împărătesc. 

Tamora: 

Da, sunt, dar împăratul şade colo. 

Țăranul: El e. Cu bineţe de la Domnul şi de la 
sfântul Ştefan. lacă v-aduc un răvaş şi o pereche de 
porumbei. 

(Saturninus citeşte scrisoarea.) 

Saturninus: 

Plecaţi cu el şi spânzuraţi-l grabnic. 

Țăranul: Ce bani am de primit? 

Tamora: Hai, pleacă, băiete, trebuie să fii 
spânzurat. 

Țăranul: Spânzurat! Măiculiţă Doamne, va să zică 
mi-am lungit gâtul ca să aibă parte de un sfârşit 
înalt. 

(lese străjuit.) 

Saturninus: 

Atâtea mârşăvii de nendurat! 
Să rabd ticăloşia asta eu? 

Ştiu bine cine-a pus la cale totul: 
De parcă trădătorii săi feciori 
Care-au murit, căci mi-au ucis pe frate, 
Au fost măcelăriți nedrept prin mine! 
Târâţi-l pe mişel de păr, în faţă-mi; 

Nici vârsta şi nici cinstea nu-i dau drepturi. 
Că m-ai sfidat, voi fi casapul tău! 
Viclean turbat, ce m-ai săltat pe tron 
Visând să-ncaleci Roma şi pe mine. 
(Intră Aemilius. ) 
Ce veşti ne-aduci, Aemilius? 
Aemilius: 
Stăpâne, 
Găteşte-ţi oastea! Roma e-n primejdie. 
Căci goții strâns-au hoarde, şi puhoaie 
De oameni hotărâți, porniţi pe pradă, 
Vin iureş înspre noi, mânaţi din frunte 
De Lucius, feciorul lui Andronic, 
Ce-ameninţă, răzbunător, s-aducă 
Prăpăd, ca-n vremi trecute, Coriolan”. 
Saturninus: 
În fruntea lor e Lucius cel războinic? 
Mă seacă vestea şi mă frâng de mijloc 
Ca floarea degerată sau ca iarba 
Pălită de furtună. - Începe-amarul. 
Mulţimile pe el îl îndrăgesc; 
I-am auzit chiar eu spunând adesea, 
Când mă plimbam pe străzi ca om de rând, 
Că surghiunirea lui a fost nedreaptă, 
Şi că l-ar vrea pe el de împărat. 
Tamora: 
De ce te-ai teme? Nu-i de fier cetatea? 
Saturninus: 
O fi, dar cetățenii țin cu Lucius, 


53 General roman (sec. V î.e.n.). Exilat de romani a venit cu oşti 


duşmane împotriva Romei. La rugăminţile mamei şi soţiei sale a 
renunţat să mai atace Roma şi a fost ucis de armata duşmană pe 
care o comanda, (v. tragedia lui W. Shakespeare Coriolan). 

Şi spre-al sluji, sunt gata la răscoală. 
Tamora: 
Fii, rege, dârz în gând, cum eşti la nume. 
E astrul stins, de dau ţânţarii-ntr-însul? 
Vulturul rabdă cânt de păsărele 
Şi nu ia seama la sporoava lor, 
Când poate cu o umbră de aripă 
Să le reteze viersul după plac. 
La fel şi tu, supuşii ameţiţi. 
Tresaltă, dar: şi află, împărate, 
Că-l voi vrăji pe-Andronic cel bătrân 
Cu vorbe miere, grele de primejdii, 
Mai grele decât nada sau trifoiul, 
Căci peştele îşi rupe gura-n nadă, 
lar oaia crapă tot rozând dulceaţă. 
Saturninus: 
Nu-l roagă el pe Lucius pentru noi. 
Tamora: 
Tamora dacă-l roagă,-aşa va face. 
Eu pot s-alint urechea lui bătrână 
Cu visuri aurite,-ncât, de-ar fi 
Auzu-i stins şi inima de piatră, 
Eu le-aş descetlui să mă asculte. 
(Către Aemilius): 
Fii solul nostru: spune că-mpăratul 
Ar vrea să stea cu Lucius cel războinic 
La sfat. Şi rânduieşte întâlnirea 
Acasă la bătrânul său părinte. 
Saturninus: 
Solia-ndeplineşte-ți-o cu cinste. 
De-i temător şi vrea morţiş ostateci, 
să spună ce-şi doreşte drept zălog. 
Aemilius: 

Voi împlini porunca fără greş. 
(lese.) 
Tamora: 
lar eu mă duc la Titus cel bătrân, 
Şi-l voi momi cu marea-mi iscusință 
Să-l smulgă de la goți pe mândrul Lucius. 

Şi-acum, stăpân iubit, fii iarăşi vesel 

Şi-ngroapă-ţi teama în urzeala mea. 
Saturninus: 

Mergi cu noroc, şi cată să-l îndupleci. 
(les.) 


Actul V 
Scena 1 


O câmpie în apropiere de Roma. Trompete. 
Intră Lucius şi o armată de goți, cu tobe şi 
stindarde. 


Lucius: 
Viteji căliți, prieteni credincioşi, 
Primit-am veşti din Roma ce ne spun 
De câtă ură-i însoţit Cezârul 
Şi cât de mult li-i dor de chipul nostru. 

Fiţi, dar, prinți nobili, cum v-arată cinul, 
Semeţi şi ne-mpăcaţi cu nedreptatea; 
lar răul tot ce vi-l aduse Roma 
Să vi-l plătească Roma întreit. 
Primul got: 
Lăstar viteaz din marele Andronic, 
Pe vremuri groaza noastră, azi nădejdea; 
A’ cărui fapte nentrecute-n cinste 
Le-mproaşcă Roma cu dispreţu-i josnic, 
Te-ncrede-n noi: te vom urma ca roiul 
Albinelor mânate-n toiul verii 
De craiul lor”* spre pajiştea cu flori, 
Să-i cerem blestematei socoteală. 
Goţii: 
Şi tot ca el, rostim noi toţi deodată. 
Lucius: 
Îi multumesc plecat, şi-asemeni vouă. 
Dar cine vine, dus de-un got sprinţar? 
(Intră un got, conducându-l pe Aaron, care duce 
pruncul în brațe.) 
Al doilea got: 
Vestite Lucius, m-abătui din rânduri 
Ca să privesc ruina unui schit, 
Şi cum căscam eu ochii mai cu sârg 
La zidul ros de vreme, ce s-aud? 
Un prunc scâncind pe undeva sub bolți 
Dau fuga într-acolo, când, un glas 
Îl potolea pe prunc aşa: „Taci, drace! 
De nu-ţi dădeai părintele de gol, 
lar firea te-nzestra cu chipul mamei, 
Ai fi ajuns, tâlhare, împărat: 


54 Credinţa, în vechime, era că albinele sunt conduse de un rege 
şi nu de o regină (matcă). 

Când taurul şi vaca-s albi ca urda 
Nu zămislesc viței de smoală. Taci, 
Taci, hoţomane!” - Aşa-l certa pe prunc - 
„Căci mergem la un got, un om de treabă; 
De-i spun că eşti copilu-mpărătesei 
Te-o ţine-n puf, de dragul mamei tale.” 
Cu spada trasă am sărit asupră-i, 
L-am luat de scurt şi l-am adus încoace, 
Să-i faceţi ce credeţi că-i cuvenit. 
Lucius: 
Got vrednic, ăsta-i dracu-mpelițat 
Ce-l văduvi pe-Andronicus de-o mână: 
E al Tamorei scump mărgăritar, 
Şi-acesta-i rodul poftei lui aprinse. 
la spune, ochi scrâşnit, cui vreai să-i duci 
Icoana feţei tale de satană? 
De ce stai mut? Eşti surd? Nu scoţi o vorbă? 
Oşteni, un ştreang! Mi-l spânzurați de-o cracă 
Şi rodul desfrânării lângă el. 
Aaron: 
să n-atingi pruncul: e din os domnesc. 
Lucius: 
Prea-i tat-său-ntreg să poată fi soi bun. 
(Către soldați): 
Copilu-ntâi, nainte-i să se zbată 
Şi să-i sfâşie inima de tată. 
Aduceţi scara. 
(Este adusă o scară, pe care Aaron e suit cu sila.) 
Aaron: 
Lucius, cruţă pruncul 
Şi du-l din partea mea împărătesei. 
Îţi voi dezvălui cumplite taine 
Şi bine ţi-o mai prinde să le ştii. 

De nu vrei, tac. Ce-o fi să fie-apoi. 
Dar „Răzbunarea deie iama-n voi!” 
Lucius: 
Ba spune: şi de mi-e pe plac ce-mi spui, 
ÎI cruţ pe prunc şi-l dau să-l alăpteze. 
Aaron: 
De ţi-e pe plac! Nu, Lucius, dimpotrivă, 
Tot sufletul din tine am să-l zgudui 
Cu siluiri, măceluri şi omoruri. 
Cumplite fapte ale nopţii negre, 
Urzeli câineşti, trădări, ticăloşii 
Prea jalnice, dar, vai, adevărate, 
lar de mor eu, vor fi-ngropate toate, 
Afară doar de juri să-l cruţi pe prunc. 
Lucius: 
Vorbeşte.-Am spus: Copilul va trăi. 
Aaron: 
Întâi să juri; apoi încep să spun. 
Lucius: 
Pe ce să jur? Tu doar n-ai Dumnezeu, 
Cum poţi atunci să crezi în jurăminte? 
Aaron: 
Şi dacă, ce-i? E-adevărat, nu cred, 
Dar fiindcă ştiu că eşti pios, şi porţi 
În tine-aceea ce se cheamă cuget, 
Şi te-am văzut că împlineşti habotnic 
O seamă de scălămbăieli popeşti, 
De-aceea-ţi cer să juri; când ştiu că prostul 
Îşi ia un băț vopsit drept Dumnezeu, 
Şi de-a jurat pe el, jurat rămâne, 
Atunci îi cer să jure: şi-ai să juri 
Pe Dumnezeul tău, sau cum i-oi zice, 
Pe care cu smerenie-l iubeşti, 

Că-mi cruţi băiatul şi-ai să-l creşti voinic: 
Altminteri nu-ţi voi da-n vileag nimic. 
Lucius: 
Îţi jur pe Dumnezeu c-aşa voi face. 


Aaron: 
Ci află-ntâi că mi-l făcu Tamora. 
Lucius: 
Femeie dezmăţată, nesătulă! 
Aaron: 
Stai, Lucius, c-asta-i faptă milostivă 
Pe lângă ce-ai să afli chiar acum. 
Feciorii ei ucis-au pe Bassianus, 
Şi surioara ei ţi-au siluit-o, 
Ferchezuind-o cum văzuşi tu însuţi. 
Lucius: 
Mârşavule! Şi-i spui ferchezuială? 
Aaron: 
N-au îmbăiat-o ei, n-au potrivit-o 
Pe ici-col6, aşa cum stă mai bine? 
Lucius: 
Barbari, jivine, fiare, ca şi tine! 
Aaron: 


Ce-i drept, învăţătura eu le-am dat-o. 
Nesaţul li se trage dinspre mamă, 
Mai sigur decât cartea ce câştigă. 
Câinia, cred, cu mine au deprins-o, 

Câinia care-ţi sare-n beregată. 

Tu cântăreşte-mi preţul după fapte: 
Eu i-am momit pe fraţii tăi spre groapa 
În care l-au zvârlit pe Bassianus; 
Eu ticluii răvaşu-aflat de Titus 
Şi aurul tot eu l-am îngropat, 

În cârd cu cei doi fii şi cu regina; 


sa SD 


William Shakespeare 
i Şi câte pricini ai avut de jale 
In care nu-mi vârâi eu coada neagră? 
Eu l-am scurtat pe taică-tău de-o mână 
Şi după ce-o-nhăţai, m-am tras deoparte 
Şi-am râs de era gata să plesnesc. 
Chitii prin crăpătura unui zid 
Când i-au adus a' fiilor lui tigve; 
Şi-am râs de plânsul lui cu-atâta poftă 
Că mi s-au înecat şi mie ochii: 
lar doamna, auzind isprava asta, 
Mai-mai c-a leşinat de bucurie 
Şi zece sărutări mi-a dat drept plată. 
Primul got: 
Şi nu roşeşti spunând acestea toate? 
Aaron: 
Cât câinele cel negru, vorba ceea. 
Lucius: 
Nu te căieşti de faptele-ţi haine? 
Aaron: 
Ba da, de-atâta doar că-s prea puţine, 
Şi blestem ziua asta, dar îmi spun 
Că n-au rămas prea mulţi ce-mi stară-n preajmă 
Pe care nu-i pălii cu vreo urgie: 

Să tai un om, sau să-i urzesc pieirea, 

Să siluiesc, sau să-i îndemn pe alţii, 

Să-i pierd pe cei nevinovaţi, minţind, 

S-asmut de moarte doi prieteni buni; 

Sărmanului să-i zvârl în râpă vita, 

Şi să dau foc la clăi de fân în noapte, 
Strigând: „Acum stingeţi-le cu lacrimi!” 
Adesea dezgropat-am morţi, şi, ţepeni, 

l-am proţăpit la uşa celor dragi, 
Când ei îşi amorţiseră durerea; 


= 93 — 


Opere Complete Volumul 2 
Şi le-am crestat pe piele, ca pe coaja 
Copacului, în litere romane: 
„Sunt mort, dar vouă nu vă moară jalea!” 
Da, am făcut blestemâţii cu carul, 
Senin de parc-aş fi stâlcit o muscă, 
Şi n-am alt foc la inimă decât 
Că nu pot face mii şi mii la fel. 
Lucius: 
Dă-l jos pe diavol: nu e drept să moară 
De moartea dulce-a ştreangului. Prea iute-i. 
Aaron: 
Aş vrea să fiu un diavol, de sunt diavoli, 
Ca să trăiesc să ard în focul veşnic, 
lar voi să-mi fiţi tovarăşi jos în iad, 
Să muşc din voi cu limba mea de fiere! 
Lucius: 
Băgaţi-i pumnu-n gură ca să tacă. 
(Intră un got.) 
Gotul: 
Stăpâne, a sosit un sol din Roma 
Şi roagă să-i îngădui să-ţi vorbească. 
Lucius: 
Să vină-n fața noastră. 
(Intră Aemilius.) 
Aemilius! Bun sosit! Ce veşti din Roma? 
Aemilius: 
Stăpâne Lucius, şi voi, prinți goți, 
Prin mine voie bună de la Cezar, 
Care, aflându-vă-narmaţi, vă cheamă 
La sfat în casa lui Andronic, tatăl, 
Poftindu-vă să cereţi drept zălog 
Pe cine vreţi, şi vi-l va da îndată. 
Primul got: 

Ce spune generalul nostru? 


Lucius: 
Cezárul să se lege prin cuvânt 
Faţă de tata şi de unchiul Marcus, 
Şi vom veni. Porneşte. 
(les.) 


Scena 2 


Roma. În faţa casei lui Titus. 
Intră Tamora, Demetrius şi Chiron, travestiţi. 


Tamora: 
Şi-n hainele-astea triste şi ciudate 
Îi voi ieşi în faţă lui Andronic, 
Strigând că-s Răzbunarea cea din iad 
Trimisă lui să-i frângă pe haini. 
Bateţi. Aici stă el însingurat 
Şi rumegă răsplăţi nemaigândite. 
Spuneţi că Răzbunarea a venit 
Să-i prindă în vârtej pe toţi duşmanii. 
(Bat la uşă. Apare Titus, sus.) 
Titus: 
Cine mă tulbură din gânduri? 
Viclenilor, mă faceţi să deschid 
Ca toate a' mele negre hotărâri 
Şi truda mea să zboare-n vânt, pe uşă? 
Dar vă-nşelaţi; căci ce-am în gând să fac 
E scris aici în slove-nsângerate, 
Şi ce e scris va fi înfăptuit. 
Tamora: 
Nu, Titus. Am venit să stăm de vorbă. 
Titus: 

Niciun cuvânt; cum să-mi plinesc vorbirea, 
Când îmi lipseşte-o mână s-o-ntregesc? 
Nu suntem deopotrivă;-am terminat. 
Tamora: 
De m-ai cunoaşte,-ai sta la sfat cu mine. 
Titus: 
Eu nu-s nebun; ştiu bine cine-mi eşti. 
Mi-i martor ciotul ăsta sângerat; 
Şi brazdele durerii îmi sunt martori; 
Istovitoarea zi şi noaptea grea, 
Mi-i martoră durerea că te ştiu, 
Trufaşă şi puternică Tamora. 
Nu vii cumva să-mi iei şi mâna-aceasta? 
Tamora: 
Nefericite, nu sunt eu Tamora. 
Ea ţi-i duşmancă, eu prieten bun: 
Sunt Răzbunarea din infern trimeasă 
Să potolesc vulturúl ce te rupe, 
Dând plată cruntă duşmanilor tăi. 
Coboară şi priveşte-mă-n lumina 
Acestei lumi; şi să vorbim de-omoruri. 
Nu-i hău adânc, nu-i gaură de şarpe, 
Noian de beznă, vale-nnegurată, 
În care să se poată-ascunde-Omorul 
Şi Siluirea, fără să-i găsesc; 
Atâta să le şuier: Răzbunare. 
Titus: 
Eşti Răzbunarea? Mi-eşti trimeasă mie 
Să-i pui la cazne pe duşmanii mei? 
Tamora: 
Da, sunt; de-aceea vino să mă-ntâmpini. 
Titus: 
Dar, până vin, te rog să-mi faci un bine. 

Priveşte: lângă tine-s Siluirea 
Şi-Omorul; dovedeşte-mi cine eşti: 
Injunghie-i, sau de roţile căruţei 
Sfâşie-i, şi-ţi voi fi eu surugiul 
Şi voi goni cu tine-n jurul lumii. 
Doi murgi să-mi dai, mai negri decât smoala, 
Să-ţi poarte-n zbor căruţa răzbunării, 
Să-i afle pe-ucigaşi şi-n fund de peşteri: 
Şi-o dată carul încărcat de tigve, 
Voi cobori, şi paşii-mi grei târi-voi 
Pe lângă roţi, ca un rândaş umil, 
De când se-aprinde-n răsărit Hyperion” 
Şi până se afundă în ocean. 
Zi după zi trudi-voi pentru tine, 
Dar curmă Siluirea şi Omorul. 
Tamora: 
Aceşti feciori mă însoțesc pe mine. 
Titus: 
Feciori? Dar cum îi cheamă? 
Tamora: 
Siluirea 
Şi-Omorul; cu temei numiţi astfel, 
Căci ei răzbună fapte ca acestea. 
Titus: 
Cum seamănă cu fiii-mpărătesei, 
Şi tu cu ea! Dar vezi, noi pământenii 
Avem toţi ochi smintiţi, înşelători. 
O, dulce Răzbunare! Vin la tine; 
Şi de te mulţumeşti c-un singur braţ, 
Cu el te voi îmbrăţişa îndată. 
(Se retrage.) 
Tamora: 


55 Zeul soarelui. 


~97 ~ 


Opere Complete Volumul 2 
Nebunului să-i cânţi mereu în strună. 
Orice i-aş îndruga eu spre-a-i hrăni 
Bolnava minte, voi să-mi ţineţi hangul, 
Căci, hotărât, mă ia drept Răzbunarea. 
Şi cum se-ncrede-n gândul lui smintit, 
ÎI pun ca să trimeată după Lucius. 
Şi-n vreme ce-l îmbiu la un ospăț, 
Găsesc eu un tertip să-i risipesc, 
Să-i spulber pe cei goți înfierbântaţi, 
Sau să-i asmut, măcar, asupra lui. 
Priviţi-l, vine.-Acum să batem fierul. 
(Intră Titus.) 
Titus: 
Mult singur m-am simţit fără de tine: 
Binevenită fii în casa-mi plânsă, 
Tu, Furie”? spăimoasă; voi, aşijderi, 
Omor şi Siluire. Semănaţi 
Leit cu-mpărăteasa şi-ai ei fii. 
Aţi fi deplini de-aţi mai avea şi-un maur. 
Tot iadul n-are-n el un drac asemeni? 
Impărăteasa, ştiu, un pas nu face 
De nu-i cu ea un maur; dacă vrei 
S-o întrupezi aşa cum se cuvine 
Iti trebuie un drac asemeni lui. 
Dar bine mi-ai venit şi-aşa. Ce facem? 
Tamora: 
Ce-ai vrea să facem noi, Andronicus? 
Demetrius: 
Să-mi dai un ucigaş, şi-l judec eu. 
Chiron: 
Arată-mi un mişel ce-a siluit, 
Căci sunt trimis să mă răzbun pe ei. 
56 Zeiţă a răzbunării. 

Tamora: 
Să-i văd pe cei ce te-au năpăstuit, 
Şi tuturora le voi da răsplata. 
Titus: 
Tu caută pe-a' Romei străzi haine 
Şi de găseşti un om asemeni ţie 
Înjunghie-l, scump Omor: e-un ucigaș. 
Tu mergi cu el; şi dacă se întâmplă 
Să-ţi întâlneşti un geamăn, Siluire, 
Înjunghie-l, dragul meu: a siluit. 
Tu mergi cu ei; la curtea-mpărătesei 
Se află o regină şi-al ei maur; 
O vei cunoaşte după boiul tău: 
Din creştet până-n tălpi îţi e leită. 
Ci dă-le-o moarte cruntă, rogu-te, 
Căci crunţi au fost cu mine şi ai mei. 
Tamora: 
Ne-nveţi de bine; chiar aşa vom face. 
Dar dac-ai vrea, prea bunule Andronic, 
Să-ţi chemi aici viteazul fiu, pe Lucius, 
Ce mână-asupra Romei hoarde gote, 
Poftindu-l la ospăț în casa ta. 
La praznicul acela voi aduce 
Pe-mpărăteasă şi pe fiii ei, 
Pe împărat şi pe duşmanii tăi. 
lar ei îngenunchea-vor dinainte-ţi, 
Cerşindu-ţi astăzi mila în zadar. 
E bine ticluită răzbunarea? 
Titus: 
Coboară, Marcus! Eu te strig, eu, Titus. 
(Intră Marcus.) 
Mergi, bune Marcus, mergi la goți şi-ntreabă 
De Lucius, nepotul tău, şi roagă-l 

Să vină-aici îndată, împreună 
Cu cei mai acătării principi goți; 
Înduplecă-l să-şi lase oastea-acolo: 
Să-i spui că şi-mpăratul şi crăiasa 
Sunt la ospăț în casa mea, iar el 
Va ospeţi cu ei: de dragul meu 
Te du; şi de i-s drag, să vină, spune-i. 
Marcus: 
Merg bucuros şi mă întorc îndată. 
(lese.) 
Tamora: 
Acuma plec să-ți pun la cale treaba 
Şi-mi iau şi ajutoarele cu mine. 
Titus: 
Ba nu, ba nu, ei doi să, stea aici; 
De nu, îl chem pe Marcus înapoi 
Şi-aştept doar de la Lucius răzbunare. 
Tamora (aparte fiilor ei): 
Băieți, ce ziceţi? Vreţi să staţi cu el, 
În timp ce eu mă duc să-i spun lui Cezar 
Cum ticluii anume gluma noastră? 
Intraţi în voia lui, vorbiţi-i blând, 
Şi zăboviţi cu el până mă-ntorc. 
Titus (aparte): 
Eu îi cunosc, deşi mă cred nebun; 
Şi-i voi izbi cu propria lor armă: 
Doi câini ai iadului cu muma lor. 
Demetrius (aparte, Tamorei): 
Te du în voie, doamnă, noi rămânem. 
Tamora: 
Cu bine, Titus; plec să-ncheg un plan 
Ce-o destrăma duşmanilor urzeala. 
Titus: 

Aşa! Drum bun, iubită Răzbunare. 
(Tamora iese.) 
Chiron: 
la spune-ne, bătrâne, ce să facem? 
Titus: 
Ehei! Am muncă pentru voi destulă. 
Hai, Publius, Caius, Valentin, veniţi! 
(Intră Publius şi alții.) 


Publius: 
Ce porunceşti? 

Titus: j 

li ştii pe-aceştia doi? 
Publius: 

Feciorii-mpărătesei, socotesc, 

Demetrius şi Chiron. 

Titus: 


Vai, Publius, vai! Amarnic te înşeli; 
Omoru-i el, iar cellalt Siluirea; 
De-aceea leagă-i bine, dragă Publius. 
Caius şi Valentin, ia înşfăcaţi-i; 
Mult am tânjit de doru-acestei clipe. 
Dar iată, a sosit. Legaţi-i bine! 
lar dacă strigă, pumnu-n gura lor! 
(lese. Publius şi ceilalți se năpustesc asupra lui 
Chiron şi Demetrius.) 
Chiron: 
Jos laba, suntem fiii-mpărătesei. 
Publius: 
De-aceea şi-mplinim porunca dată. 
Puneţi-le căluş, să nu crâcnească! 
E bine strâns? Vedeţi, legaţi-i ţeapăn. 
(Intră Titus cu un cuțit în mână şi Lavinia, ducând 
un lighean.) 

Titus: 

Copilă, vin’: duşmanii-ţi sunt legaţi. 
Ţineţi-i strâns: o vorbă să nu scoată, 
Dar să asculte cruntul meu cuvânt. 
Voi, ticăloşi, Demetrius şi Chiron! 
Priviţi aici izvorul întinat 
De voi, noroaie; primăvară dulce 
De crudul vostru crivăţ sfâşiată. 
Ucisu-i-aţi bărbatul, şi-au plătit 
Doi fraţi ai ei nelegiuirea voastră. 
lar eu pierdui un braţ, ca voi să râdeţi. 
l-aţi chinuit şi sfârtecat, barbari, 
Gingaşele ei mâini şi limba dulce, 
Şi mai de preţ, neprihănirea ei. 
De v-aş lăsa, ce-aţi spune, ticăloşi! 
Ruşine-ar fi să cereţi îndurare. 
Aflaţi, jivine, ce sfârşit v-aşteaptă: 
Mai am o mână să vă spintec gâtul, 
lar sângele va curge în ligheanul 
Ce-l va ţinea Lavinia-ntre cioate. 
Voi ştiţi că muma voastră, Răzbunarea, 
Va ospăta cu mine, cu nebunul. 
Am să vă macin oasele, tâlhari; 
Din praful lor, amestecat cu sânge, 
Voi face un aluat, ce va-nveli 
Neruşinate capetele-acestea. 
lar muma voastră, fiară dezmăţată, 
Îşi va înfuleca progenitura. 

La astfel de ospăț am îmbiat-o, 
Cu-aşa bucate se va îmbuiba; 
Mai crud a suferit copila mea 
Decât în vremi trecute Philomela, 

Mai crud ca Procne” voi plăti năpasta, 
Şi-acum daţi gâturile. Hai, Lavinia. 
(Le taie gâturile.) 
Primeşte sângele; când vor muri 
Am să le macin oasele mărunt 
Şi cu scursoarea asta-am să le-ncheg. 
Şi capetele-am să le coc la ţest. 
Acum daţi zor să pregătim ospăţul 
Pe care-l vreau mai crud, mai sângeros 
Decât agapa crunţilor Centauri”. 
Eu fi-voi bucătarul. Aduceţi-i 
Să-i pregătesc în aşteptarea mumei. 
(les toți, ducând trupurile celor doi.) 


Scena 3 


Tot la Roma. În curtea casei lui Titus, 
unde se află întinsă masa de ospăț. 
Intră Lucius, Marcus şi goți, cu Aaron legat. 


Lucius: 
Fiindcă-i voia tatei, unchiule, 
Să vin la Roma, bucuros mă-ntorc. 
Primul got: 
Şi noi cu tine, fie ce-o vrea soarta. 
Lucius: 
la-l, unchiule, pe-acest barbar de maur, 


57 V. nota 23. 

58 Fiinţe având capul, trunchiul până la mijloc şi braţele de om, iar 
restul corpului şi picioarele de cal. La nunta Hippodarmei cu 
Pirithous, principele lapiţilor şi prietenul lui Tezeu, centaurii - veniţi 
ca oaspeţi la nuntă - s-au îmbătat de vin şi au vrut să violeze 
femeile. Iscându-se o încăierare sângeroasă, centaurii au fost 
nimiciţi. 

'Cest tigru hulpav, diavol blestemat; 
Lăsaţi-l fără hrană,-ncătuşaţi-l, 
Pân' l-om aduce-n faţa-mpărătesei 
Drept martor al mârşavelor ei fapte. 
Şi vezi de-ngroaşă străjile: mă tem 
Că nu ne vrea mult bine împăratul. 
Aaron: 
Un diavol să-mi şoptească în ureche 
Blesteme, să m-ajute să revărs 
Din inimă veninul ce o umple! 
Lucius: 
Piei, viperă, tâlhar vândut Satanei! 
Daţi ajutor să-l ducă unchiu-n casă. 
(Gotii ies, ducându-l pe Aaron. Trompete.) 
Trompetele vestesc pe împărat. 
(Intră Saturninus cu Aemilius, senatori, tribuni şi 
alții. ) 
Saturninus: 
Cum, are cerul sori mai mulți de unul? 

Lucius: 

De unde-ţi răsări că tu eşti soare? 

Marcus: 

Vai, Cezar şi nepoate, fiţi cuminţi, 
Vorbiţi mai liniştit şi pe-ndelete. 
Ne-a pregătit prea grijuliul Titus 

O masă care cată să aducă 
lubire între noi, frăţie, pace, 
Spre binele Cetăţii. Haideţi, staţi. 
Saturninus: 
Aşa vom face, Marcus. 

(Sunet de oboaie. Intră Titus îmbrăcat ca bucătar, 
Lavinia, cu văl pe față, micul Lucius, şi alții. Titus 
aşează bucalele pe masă.) 

Titus: 
Bine-ai venit, stăpâne milostiv; 
Bine-ai venit, temută-mpărăteasă, 
Şi voi, războinici goți: şi Lucius; 
Şi toţi la fel. Bucatele-s sărace, 
Dar v-or îndestula. Luaţi, vă rog. 
Saturninus: 
De ce te-ai îmbrăcat aşa, Andronic? 
Titus: 
Ca să primesc cu cinstea cuvenită 
Pe înălţimea ta şi pe crăiasă. 
Tamora: 
Îţi suntem mult datori, prea bune Titus. 
Titus: 
Aşa mi-aţi fi, de-aţi şti ce port în suflet. 
Dezleagă-mi îndoiala, prea slăvite: 
Făcut-a bine aprigul Virginius 
Când fiica şi-a ucis cu mâna lui 
Aflând-o siluită şi-ntinată? 
Saturninus: 
Da, Titus, da. 
Titus: 
Cu ce temei, stăpâne prea puternic? 
Saturninus: 
Să nu trăiască fata în ruşine 
Şi veşnic să-i ațâțe lui durerea. 
Titus: 
Temei puternic şi hotărâtor; 
O pildă vie ce mă-ndreptăţeşte 
Să fac şi eu la fel, nefericitul. 
Lavinia, mori - şi moară şi ruşinea, 
Şi moară şi durerea mea cu voi! 
(O ucide pe Lavinia.) 

Saturninus: 
O, ce-ai făcut, haíne? 
Titus: 
Am ucis-o. 
Căci am orbit de cât mi-am plâns copila. 
La fel de-ndurerat sunt ca Virginius, 
Şi-am înmiit temei să făptuiesc 
Cruzimea asta: s-a sfârşit acum. 
Saturninus: 
Cum? Siluita, ea? Făptaşul cine-i? 
Titus: 
Luaţi, mâncaţi! Binevoieşte, doamne! 
Tamora: 
De ce-ai ucis pe singura ta fiică? 
Titus: 
Nu eu; ci Chiron şi Demetrius 
Au siluit-o, limba i-au tăiat-o. 
Urgia toată de la ei se trage. 
Saturninus: 
Să mi-i aduci în față de îndată. 
Titus: 
Aicea sunt: i-am copt în turta asta 
Din care-a ciugulit măicuța lor, 
Mâncând ce-a zămislit. E-adevărat. 
Mi-i martor vârful ăsta de cuțit. 
(O ucide pe Tamora.) 
Saturninus: 
j Nebun nenorocit, primeşte-ți plata. 
(Il ucide pe Titus.) 
Lucius: 
Să rabde-un fiu când moare-al său părinte? 
j Ochi pentru ochi, şi dinte pentru dinte! 
(II ucide pe Saturninus. Mare tumult. Multimea se 

răspândeşte  înspăimântată. Marcus, Lucius 
însoțitorii lor urcă la balcon.) 
Marcus: 
Voi, feţe-ngândurate, fii ai Romei, 
V-aţi destrămat aşa cum risipeşte 
Un vânt năprasnic stolul de cocori. 
Vreau să vă-nvăţ cum să legaţi din nou 
Grăunţele întru acelaşi spic, 
Fărâmele întru acelaşi trup, 
Ca Roma să nu piară prin ea însăşi, 
Ea, căreia se-nchină regi puternici, 
Să nu-şi aducă moarte ruşinoasă 
Ca deznădăjduitele-alungate. 
Dar dacă brazdele şi bruma vremii, 
Grei martori ai cunoaşterii vieţii, 
Nu vă dau ghes să mi-ascultaţi cuvântul, 
(Către Lucius): 
Vorbeşte tu, prieten bun al Romei, 
Cum depănă pe vremi strămoşul nostru” 
Cu jale-n glas, de-amor-bolnavei Dido” 
Povestea spăimântatei nopţi de foc, 
Când grecii cei vicleni cuprins-au Troia. 
Ce Sinon ne-a vrăjit auzul, spune, 
Sau poarta cine i-a deschis dihaniei 
Ce ne sfâşie Troia noastră, Roma? 
N-am inimă de cremene şi-oţel, 
Şi de-aş da glas amarnicei dureri, 
M-ar îneca potoapele de lacrimi 
Şi glasul mi-ar curma, chiar în clipita 
Când s-ar cădea mai tare să vă zgudui 


ŞI 


59 Enea, considerat strămoşul poporului roman, şi-a căutat o altă 


ţară în Latium (Italia), după căderea Troiei. 
60 Regina Cartaginei. 

Şi cugetul din voi să-l răscolesc. 
El e ostaş, să spună el povestea; 
Zvâcni-vor inimile-n voi, şi-oţi plânge. 
Lucius: 
Aflaţi, atunci, cinstiţi ascultători: 
Demetrius şi Chiron, blestemaţii, 
Ei l-au ucis pe fratele lui Cezar. 
Pe sora noastră ei au siluit-o. 

Şi de pe urma mârşăviei lor 
Ne-au fost trunchiaţi de capete doi fraţi 
Şi tatăl nostru-a fost batjocorit 
Şi josnic înşelat să-şi taie mâna 
Care-a adus izbânzi atâtea Romei 
Şi le-a săpat duşmanilor mormântul; 
Eu însumi, fără milă surghiunit, 
M-am dus, cu ochii-n lacrimi, să cerşesc 
De la duşmanii Romei ajutor; 

Şi le-am topit în lacrimi duşmănia 
Şi ei m-au strâns la piept ca pe-un prieten. 
Aflaţi că eu acesta, alungatul, 

Eu port în sânge binele cetăţii: 

Am scos din sânul Romei fierul duşman 
Şi teacă i-am făcut din trupul meu. 
Vai, nu-s lăudăros, voi ştiţi. Mi-s martori 
Aceste răni, deşi n-au glas să strige, 
Că tot ce spun e drept, adevărat. 
Şi-acum, destul! M-am întrecut prea mult 
Cu laude nevrednice: iertaţi-mi; 

De n-are cine, laudă-ne, gură. 

Marcus: 
E rândul meu. Priviţi acest copil; 
Tamora l-a născut; e zămislit 
C-un maur făr' de lege şi credinţă, 

Uneltitor şi ctitor al năpastei. 
Tâlharul este viu, aici în casă, 
Şi cât e el de blestemat sluji-va 
Drept martor că v-am spus doar adevărul. 
Acuma judecaţi cu ce temei 
A căutat ca să răzbune Titus 
Aceste rele nemaipomenite 
Ce nu e om să poată-a le-ndura. 
Acum ştiţi tot, ce spuneţi voi, romani? 
De am greşit, ne arătaţi cu ce! 
Şi de aici de unde ne vedeţi, 
Noi, biete rămăşiţe din Andronici, 
Ne-om prăvăli cu toţii mână-n mâna 
Zdrobindu-ne de colţi de stâncă ţeasta 
Şi încheind al casei noastre hronic. 
Vorbiţi, romani, vorbiţi! De-i vrerea voastră, 
M-azvârl de-aici cu Lucius mână-n mână. 
Aemilius: 
Coboară, venerat senior al Romei, 
Ducând de mână pe Cezârul nostru, 
Pe Lucius, împăratul: ştiu prea bine 
C-aceasta este vrerea obştii noastre. 
Romanii: 
Trăiască Lucius! Împăratul Romei! 
Marcus (către însoțitori): 
Intraţi în trista casă a lui Titus 
Şi scoateţi-l pe maurul păgân, 
să-l hărăzim unei cumplite morţi 
Spre-a fi pedeapsă vieţii lui câinoase. 
(Însoțitorii ies. Lucius, Marcus şi ceilalți coboară.) 
Romanii: 
Trăiască domnul nostru milostiv! 
Lucius: 

Vă mulţumesc: aşa aş vrea să fie, 
Prieteni dragi, să pot să vindec răul, 
Şi tot amarul Romei să-l alin! 
Dar, oameni buni, mă-ngăduiţi o clipă, 
Căci inima îmi cere-un greu tribut. 
Staţi toţi deoparte; unchiule, tu, vino, 
Să verşi pioase lacrimi pentru mort. 
j Sărutu-mi cald pe vinetele-ți buze. 
(II sărută pe Titus.) 
Şi stropi amari pe obrazu-nsângerat. 
E ultimul prinos ce-ţi pot aduce! 

Marcus: 
Am lacrimi pentru tot atâtea lacrimi 
Şi un sărut de fiece sărut. 

O, dac-ar fi şi fără de sfârşit 

Ţi le-aş întoarce, frate drag, pe toate. 
Lucius: 
Copile, vin’, şi-nvaţă de la noi 

Să te topeşti: mult te-a-ndrăgit bunicul. 
Ştii tu cum te sălta el pe genunchi, 
Şi îţi cânta s-adormi la pieptul lui; 
Cum îţi spunea el basme, potrivite 
să le-nţelegi cu frageda-ţi simţire. 
De-aceea, ca un fiu prea iubitor, 
să verşi şi tu o lacrimă micuță, 
Căci firea noastră bună-aşa ne cere: 
Prietenii sunt una la durere. 
la-ţi bun rămas de la bunicul tău, 
Doreşte-i somn alinător şi lasă-l. 
Micul Lucius: 
Bunicule, bunicule! Din suflet 
Aş vrea să mor ca tu să mai trăieşti. 
O, Doamne! Doamne! Cum nu pot vorbi! 

Aş vrea să-ncerc, dar plânsul mă sugrumă. 
(Intră însoțitori, cu Aaron.) 
Primul roman: 
Sfârşească-vi-se-amarul, trişti Andronici; 
Osândă-i daţi acestei târâturi 
Ce-a semănat nenorociri atâtea. 
Lucius: 
Vârâți-I în pământ până la piept; 
Să urle-acolo-nnebunit de foame: 
Aşa să piară. Tot aşa muri-va 
Cel ce-l ajută sau i-arată milă. 
Rămâneţi voi să-l ferecaţi în lut. 
Aaron: 
De ce să tacă furia? Mânia 
De ce să fie mută? Nu-s copil 
Ce se căieşte c-a făcut un rău; 
De-ar fi să fie după voia mea, 
De mii de ori mai multe rele-aş face. 
Dac-am greşit c-o faptă bună-n viaţă, 
Căiescu-mă din suflet, din străfund. 
Lucius: 
Prietenii să-l ia pe Saturninus 
Şi lângă-al său părinte să-l îngroape. 
Lavinia şi tatăl meu chiar astăzi 
Vor odihni în domul casei noastre. 
Cât despre-această viperă, Tamora, 
Ei nu i se va face-ngropăciune 
Şi niciun om nu va-mbrăca zăbranic 
Şi niciun dangăt nu-i va plânge moartea; 
S-o aruncaţi la fiare şi la corbi. 
Câinoasa-i viaţă n-a ştiut ce-i mila, 
De-aceea nicio milă pentru ea. 
Vă îngrijiţi ca Aaron, blestematul, 

Să-şi capete osânda: de la el 
A izvorât nenorocirea noastră. 
Apoi, de-a Romei soartă-om îngriji 
Să n-o mai pască-asemenea urgii. 
(les.) 


Titus Andronicus 
Comentarii 


În ipoteza că prima tragedie shakespeariană a fost 
scrisă după trilogia Henric al VI-lea, se poate afirma 
că din punct de vedere dramatic, psihologic şi poetic 
ea reprezintă un fel de anticlimax; aceasta, chiar 
dacă scriitorul zugrăveşte (indirect, prin mijlocirea 
unor conflicte imaginate în trecutul îndepărtat al 
Romei), acelaşi sângeros proces istoric din Anglia - 
destrămarea orânduirii patriarhale ca rezultat al 
individualismului dus la extrem. 

„Amplificarea” renascentistă, sublinierea, 
îngroşarea, sunt prezente într-un exces care 
depăşeşte orice limite ale credibilităţii şi toleranţei 
estetice. Bilanţul întocmit de exegeţi înregistrează 

14 omoruri, 34 cadavre, tăierea a trei mâini şi a unei 
limbi, sfârtecări, îngropări de viu. Vărsările de sânge 
se succed în ritm susţinut şi se constituie fir narativ 
principal. Întors victorios la Roma, Titus Andronicus 
îl sacrifică pe Alarbus, fiul reginei prizoniere - 
Tamora. Reuşind să câştige inima şi mâna lui 
Saturninus, împăratul Romei, Tamora va jura să se 
răzbune pe Titus. Împreună cu Aaron, amantul ei, îl 
ucide pe Bassianus, care le aflase secretul, şi 
amândoi dau vina pe fiii lui Titus, care vor fi 
omorâţi. Titus îi omoară şi el pe cei doi fii ai Tamorei 
şi prepară din trupurile lor bucate din care vor 
mânca Saturninus şi soţia lui etc. 

Wolfgang H. Clemen sublinia că în Titus 
Andronicus: 

„=. în loc să ne pregătească pentru un singur 
eveniment important, pentru un singur punct 
culminant, conducându-ne prin toate treptele de 
dezvoltare până în vârf, Shakespeare ne copleşeşte 
din primul act cu puncte culminante, cu o 
multitudine de evenimente înfricoşătoare””. 

Multe personaje sunt dezumanizate sau se află 
într-o condiţie subumană şi rămân astfel până la 
sfârşitul piesei. În general, caracterele sunt 
prezentate unilateral: cetăţeanul şi părintele Titus, 
răufăcătorul Aaron, mult încercata Lavinia, perfida 
Tamora, egoistul fără minte Saturninus etc. Ele 
reprezintă pe alocuri prime creionări ale unor 
viitoare tipuri: Tamora le anticipează pe Cleopatra şi 
Lady Macbeth, Aaron pe Edmund şi lago. 

Nerespectarea „modestiei naturii” (Hamlet) 


61 W.H. Clemen, The Development of Shakespeare's Imagery, 
University Paperbacks, London, 1966, p. 25. 

caracterizează şi stilul piesei. Abundă retorica falsă, 
patosul bombastic, aluziile clasice, hiperbola, 
enumerarea, comparaţiile (adesea sub formă de 
inventar), ritmul versurilor este excesiv de regulat. 

Lipsa de motivație reprezintă o altă trăsătură 
generală a tragediei, fie că este vorba de psihologia, 
comportamentul şi exprimarea personajelor sau de 
logica desfăşurării evenimentelor. Este ceea ce 
Clemen numea „principiul adițiunii, caracteristic 
stilului întregii piese”. 

„Cumplitele fapte,  izbucnirile de pasiune 
devastatoare ne iau prin surprindere prin 
bruschețea cu care apar, dar nu reuşesc să ne 
convingă. Aceasta se întâmplă nu numai datorită 
lipsei motivatiei reale, ci şi pentru că natura şi 
caracterul personajelor care dau naştere acestor 
efecte copleşitoare nu ne apar mărețe cu adevărat. 
În Titus simțim numai efectele mari, consecințele 
firii personajelor şi nu sursa şi baza care se află în 
personalitățile lor”. 

De aici şi numeroasele discuții privind 
paternitatea tragediei Titus Andronicus. Neîncheiate 
până astăzi, ele apără una sau alta din tezele de 
mai jos. 

Pornindu-se de la nedesăvârşirile textului, s-a 
susţinut că piesa a fost redactată de un alt autor. 

John Bailey afirmă, printre altele: 

„Despre Titus Andronicus, care aparține acestei 
perioade, nu este cazul să spun nimic deoarece nu 
mai crede aproape nimeni că ar fi scris-o 


62 W.H. Clemen, Op. cit., p. 24. 
63 /bid., p. 21. 

Shakespeare”*. 

Alţi cercetători, dimpotrivă, sunt de părere că 
piesa îi aparţine fie integral, fie cel puţin în parte lui 
Shakespeare. După aceştia, dovada hotărâtoare stă 
în aceea că Shakespeare e menţionat ca autor alei 
în lista din Pa/ladis Tamia (1598) a lui Francis Meres 
şi că textul piesei e înglobat în prima ediţie in-folio 
din 1623. În 1592, în registrul lui Henslowe este 
înregistrată şi piesa Titus şi Vespasianus care se 
presupune a fi fost Titus Andronicus”. 

„Dacă piesa apărea pentru prima oară în 1594, 
într-adevăr este o operă necizelată pentru 
Shakespeare la o dată atât de târzie. Dacă, totuşi, 
Titus şi Vespasianus din 1592 se referă la Titus 
Andronicus, este mai logic să i-o atribuim în mare 
măsură lui Shakespeare, cel puțin ca revizor. 
Chambers sugerează că trupa Strange a transferat-o 
trupei Pembroke şi aceasta mai departe trupei 
Sussex, care a revizuit-o şi i-a dat forma actuală. 
Unii consideră că revizia a fost făcută de Peele”*. 

Pe lângă dovezile aduse de documentele epocii în 
sprijinul atribuirii paternităţii piesei lui Shakespeare, 
unii critici aduc şi argumente de alt ordin: 

„Titus Andronicus a fost scrisă de Shakespeare şi 
piesa ne îngăduie să ni-l conturăm mai concret ca 
om şi scriitor. Pentru că acest aspect al căutărilor 
sale creatoare ne arată limpede că la începutul 
activității sale dramatice, Shakespeare a încercat 
diferite căi, a căutat şi a greşit, înainte de a dobândi 


64 John Bailey, Shakespeare, Longmans, London, 1929, p. 86. 

65 Sub acest titlu a apărut în 1594. 

66 F.E. Halliday, A Shakespeare Companion, 1564-1964, Penguin 
Books, 1966, p. 497. 

calitățile care au făcut din el un artist excepțional. 
Arta lui Shakespeare nu a apărut de-a gata, nu s-a 
născut din capul lui Zeus sau din spuma mării, ci în 
procesul luptei şi al căutărilor”. 

Aşadar, cu Titus Andronicus Shakespeare se află 
la început de drum, în perioada în care se vede clar 
şi tributul plătit dramei romane, respectiv lui Seneca 
(scena de canibalism din actul V este preluată din 
Thyestes, iar scena sacrificiului din actul | - din 
Troades). Pe de altă parte, aşa cum arăta Clemen, 
Shakespeare a încercat probabil să-şi egaleze 
confrații de breaslă, scriind o tragedie în genul 
„tragediilor sângeroase” cultivate în acea vreme. Să 
ne amintim că Titus Andronicus seamănă izbitor cu 
Tragedia spaniolă a lui Kyd, care se bucura de o 
mare popularitate. Acesta este şi motivul pentru 
care piesa se leagă mai organic de creaţiile cultivate 
de „spiritele universitare” decât de tragedia 
shakespeareană ulterioară. Pe lângă omorurile 
nenumărate reţine atenţia şi titanismul eroilor, 
asemănător cu cel al lui Marlowe - puteri 
supraomeneşti, posibilităţi supranaturale, pasiuni 
extraordinare -, „o formă specifică a reprezentării 
artistice, când  titanismul caracterului preceda 
zugrăvirea omului zugrăvit. Între încărcătura 
ideatică a titanului şi titanul - om viu, nu se stabilise 
o legătură organică”. 

În sfârşit, Mark van Doren propune o interesantă 
justificare a paternităţii shakespearene a piesei 


67 A. Anixt, Sekspir, Moscova, 1958, vol. 2, pp. 516-517, postfață 
la traducerea piesei. 

68 |. Şvedov, Evo/juția şekspirovskih traghedlii, Moskva, 1975, p. 
10. 

considerând-o parodie. Anticlimaxul este excesiv, iar 
„absurditatea lui poate fi intenţionată, arătându-ni-l 
pe autor în postura de parodiant”*. 

Fireşte nu putem subscrie cu uşurinţă la punctul 
de vedere al lui van Doren. Ideea imaturităţii 
scriitorului, sau a dorinţei de a-i întrece pe înaintaşi, 
posibilitatea contribuţiilor parțiale, precum şi 
diferenţele calitative pregnante între Titus 
Andronicus şi creaţia shakespeareană ulterioară 
obligă la prudenţă. Dar ipoteza lui Mark van Doren 
devine şi mai îmbietoare dacă ne gândim la Troilus 
și Cresida, piesa categoric parodistică în care (v. 
Studiu introductiv, pp. 121-127) procedeele 
dramatice, psihologice şi stilistice sunt întru totul 
comparabile prin „excesul amplificării”... 

Cu toată popularitatea de care s-a bucurat piesa 
(în 1614, Ben Jonson comenta, nu fără ironie, în 
prologul de la Bâ/ciu/ Sf. Bartolomeu că Tragedia 
spaniolă şi Titus Andronicus continuă să-şi câştige 
adepţi), Shakespeare nu a mai cultivat acest gen de 
tragedie. Păstrând în creaţiile ulterioare unele forme 
din drama sângeroasă (v. Macbeth, Hamlet, Regele 
Lear etc.), el va înlocui „oribilul” prin „teribil”, 
personajul titanic prin om, efectele exterioare prin 
trăiri interioare,  artificialul prin natural şi 
„descriptivismul” prin motivaţie filosofică. 

„Schimbările furtunoase în dramaturgia 
renascentistă engleză ne amintesc parcă de evoluția 
tragediei antice de la Eschil la Sofocle. Numai că în 
Anglia schimbarea a avut loc în acelaşi om, 


69 Mark van Doren, Shakespeare, Doubleday & Co, Inc. New York, 
1953, p. 30. 


~ 117 ~ 


Opere Complete Volumul 2 
Shakespeare”. 

Dovada celor afirmate mai sus se poate găsi în 
cea de a doua tragedie shakespeariană, Romeo şi 
Julieta, scrisă la o distanţă de numai trei ani, în 
1595. 

Leon D. Leviţchi 


COMEDIA ERORILOR 
The Comedy of Errors, 1592-1594 


Persoanele’! 


Solinus, ducele Efes-ului 


70 |. Şvedov Op. Cit., p. 11. 

71 Numele personajelor provin din surse foarte variate. Unele sunt 
greceşti şi latineşti sau latinizate (Aegeon, probabil derivat de la 
numele mării Egee - Aegean -, Aemilia, Antipholus, Dromio, 
Solinus), altele sunt italiene (Angelo, Adriana, Balthasar, Luce 
„lumină”) sau chiar şi un cuvânt englezesc cu rezonanță 
umoristică: Pinch (fie de la unul din sensurile verbului „to pinch” - 
a ridiculiza - sau „a ciupi de bani”, „a şterpeli” sau de la adjectivul 
„pinch”, cu sensul de „uscăţiv” (potrivit înfățişării actorului pe care 
îl avea în vedere Shakespeare când a scris piesa). 

Aegeon, un negustor din Siracuza 

Antipholus din Efes, Antipholus din Siracuza, fraţi 
gemeni, fiii lui Aegeon şi ai Emiliei 

Dromio din Efes, Dromio din Siracuza, fraţi 
gemeni, slujitorii celor doi Antipholi 

Baltazar, un negustor 

Angelo, un giuvaergiu 

Un negustor, prietenul lui Antipholus din Siracuza 

Al doilea negustor, căruia Angelo îi este datornic 

Pinch, învăţător şi vraci 

Emilia, soţia lui Aegeon, stareță la Efes 

Adriana, soţia lui Antipholus din Efes 

Luciana, sora ei 

Luce, Slujitoarea Adrianei 

O curtezană 

Un temnicer, zapcii, însoțitori. 


Acţiunea se petrece la Efes”. 
Actul | 


Scena 1 


O sală în palatul ducelui. 
Intră ducele, Aegeon, temnicerul, ofițeri şi curteni. 


Aegeon: 
A vrut, Solinus, soarta să mă vândă; 
Deci curmă-mi tu durerea prin osândă. 


72 Shakespeare alege ca loc al acţiunii oraşul Efes, vestită cetate 
antică grecească pe coasta de vest a Asiei Mici, la sud de oraşul 
Izmir din Turcia contemporană. Efes-ul era binecunoscut în Londra 
epocii lui Shakespeare atât din Biblie cât şi ca port maritim, legat, 
totodată, de faptul că în antichitate poseda una din cele şapte 
minuni ale lumii: Templul Dianei din Efes. 

Ducele: 

Prea stărui, negustor siracuzan! 
Nu-nclin de fel să sfarăm legea ţării: 
Discordia şi vrajbele iscate 
De-nverşunarea celui ce ţi-e duce, 
Ce paşnicilor noştri negustori 
Le cere, de n-au galbeni, să plătească 
Cu sângele, decretul lui smintit, 
Alungă mila din privirea-mi cruntă. 
Căci între-ai tăi, ce-au provocat, şi noi, 
De mult se-aprinse ucigaşa vrajbă, 
Şi-i decretat în adunări solemne, 
Aici ca şi-n vrăjmaşa Siracuză >, 

Ca orice schimb de mărfuri să se curme. 
Mai mult: dacă vreunul din Efes 
Va fi văzut pe pieţi siracuzane, 
Sau, dimpotrivă, om din Siracuza 
Mai calcă prin Efes, l-aşteaptă moartea 
Şi tot ce are, ducele-i confiscă, 
Afară doar de şi-ar răscumpăra 
Cu mărci’ o mie capul şi osânda. 
Averea ta, oricât aş preţui-o 
De larg, nu urcă nici până la sută. 
Eşti deci prin lege osândit să mori. 

Aegeon: 
Mă mângâi doar că-n asfinţit de zi, 
Curând, şi chinul meu va asfinţi. 


73 Cetate antică pe coasta de sud-est a Siciliei. Fondată de 


cartaginezi în anul 734 î.e.n., devine mai târziu colonie grecească. 
Oraşul modern Siracuza are astfel o vechime de peste 2700 de 
ani. 


74 Shakespeare foloseşte aici termenul „mărci” ca fiind o monedă 


de aur familiară englezilor, deşi străină. Suma de o mie mărci-aur 
era enormă. 

Ducele: 
Prea bine. Spune-mi dar, siracuzane, 
Pe scurt, ce vânt te-a depărtat de casă 
Şi ce-ai venit să cauţi în Efes? 
Aegeon: 
Corvoada cea mai grea ce-mi poţi impune: 
Nespusele-mi dureri să-ncerc a-ţi spune” 
Dar, ca să ştie lumea că sfârşitul 
Natura mi-l urzi, nu josnicia-mi, 
Ţi-oi spune, cât mi-ngăduie mâhnirea: 
In Siracuza m-am născut; şi-am luat 
Acolo, fericit-aleasă fată, 
Ce-aş ferici-o azi de-ar fi vrut soarta. 
Cu ea trăii în desfătări. Averea 
Mi-o tot spoream călătorind adesea 
La Epidamnum'*. Dar murind deodată 
Cel ce-ngrijea negoţul meu pe mare, 
Uriaşa grijă ce-mi lăsă pe seamă 
Mă smulse-mbrăţişărilor soţiei. 
Doar şase luni de când lipseam s-au scurs, 
Şi ea, - răpusă-aproape de pedeapsa 
Ce dulce încearcă-n viaţă pe femei, - 
Se pregăti de drum să mă urmeze, 


75 Aluzie la cuvintele lui Enea când îi spune Didonei: „Îmi ceri, 
regină, să reinnoiesc durerea cumplită povestindu-ți...” (Vergiliu, 
Eneida, cântul II, 3: Infandum, Regina, jubes renovare dolorem...). 
76 Epidavinum - cetate antică grecească pe coasta de est a Mării 
Adriatice, pe locul unde se află astăzi oraşul albanez Durres (fost 
Durazzo). Cetatea, numita în antichitate Epidamn, a fost fondată în 
621 î.e.n. ca o colonie a Corint-ului şi a constituit mai târziu, 
împreună cu portul Brindisi, în faţa sa, de partea opusă a Mării 
Adriatice, pe coasta de est a Italiei, puntea de legătură dintre 
Roma şi Orient, într-un mod asemănător cu legătura maritimă 
Dover-Calais, dintre Anglia şi continentul Europei, din zilele 
noastre. 

Şi-n scurtă vreme îmi sosi cu bine. 
N-avu s-aştepte mult până s-ajungă 
Prea dăruita mamă-a doi flăcăi 
Frumoşi şi-atât de-asemeni între-olaltă 
Că nu-i deosebeai decât prin nume”. 
În chiar acelaşi ceas şi acelaşi han 
Femeia unui om sărman născu 
La fel doi gemeni, doi băieţi deodată, 
Pe care-i cumpărai de la părinţii 
Săraci-lipiţi, ca să-mi slujească fiii. 
Nevastă-mea, trufaşă de odrasle,-mi 
Da zilnic ghes să ne-nturnăm acasă. 
Să-i fac pe plac, ne-am îmbarcat. Dar vai! 
Într-un ceas rău! 
Lăsasem la o leghe Epidamnum 
Şi marea, veşnic vântului supusă, 

Nu prevestea nicicum nenorocirea. 
Dar n-avea să ne-aline mult speranţa: 
Avar cernuta cerului lumină 
Chezaş temut fu inimilor noastre 
De-ndreptăţita presimţire-a morţii, 

Pe care eu senin aş fi primit-o 
De-ar mai fi contenit din plâns femeia 
Ce hohotea ştiind ce va să vină, 

Şi dacă n-ar fi fost neştiutorii 
Mei prunci, care-i ţineau, scâncind, isonul, 
Silindu-mă să caut amânare 
Şi lor şi mie. Doar atât puteam; 
Căci, laşi, fugind în bărci matrozii vasul 


77 Iniţial gemenii au avut nume diferite, dar, după cum putem 
deduce din versul 128 (v. nota 10, mai jos), Aegeon a dat numele 
copiilor dispăruţi, celor doi gemeni ai lor, cu care rămăsese el, cao 
pioasă amintire. 


~ 122 ~ 


William Shakespeare 
Copt pentru-înec ni-l dară moştenire. 
Femeia, mai cu grijă din cei doi 
De prâslea, îl legase de catargul 
Pe care marinarii-l iau de schimb, 
Legând de el şi-un geamăn de-al străinei; 
Şi eu făcui la fel pe loc cu ceilalţi. 
Şi după ce-mpărţirăm astfel pruncii 
Nevasta şi cu mine ne-am legat 
De-un capăt ea, de celalt eu, ţintindu-i 
Mereu din ochi. Pluteam către Corint“, 
Aşa credeam - purtaţi de val în voie. 
Şi când în fine soarele privi 
Prin pâclă, risipind-o, jos, pământul, 
Dorita binefacere-a luminii 
Talazele-mblânzi şi-n zări zărirăm 
Venind pe-albastrul mării două vase 
Spre noi. Din Epidaur” era unul 
Şi altul din Corint. Dar până să... 
Destul!... Ghiciţi din spusa-mi ce urmă! 
Ducele: 
Ba nu, mai spune, moşule, nu sta: 
Ne doare, chiar de nu-ţi putem ierta. 
Aegeon: 
O, zeii de-ar fi vrut-o, nu i-aş fi 
Numit pe drept acum ne-ndurători, 


78 Cetate antică grecească pe Istmul de Corint, la sud-vest de 
actualul port al Corint-ului din Peloponez. Corint-ul a fost una din 


cele mai bogate cetăţi ale Greciei antice, rivalizând cu Atena. 


79 Epidaurus - cetate antică grecească pe coasta de răsărit a Mării 
Adriatice. Mai târziu a fost denumită de romani Ragusa, în prezent 
aparţine Iugoslaviei şi poartă denumirea Dubrovnic. Cele două 
corăbii din povestirea lui Aegeon veneau din direcţii opuse spre 
Epidamnum: una din sud, dinspre Corint, şi cealaltă din nord, 


dinspre Epidaurus. 

Căci zece leghe ne mai despărţeau 
Corăbiile, când din larg o stâncă 
Ne-ntâmpină, frângându-ne-o în două 
Pe-a noastră: şi nedreapta văduvie 
Vru soarta să ne fie dăruită 
Cu mângăieri şi chinuri de-o-potrivă. 
lar partea ei - biet suflet! - ce-o-ncărcau 
Poveri mai mici, deşi dureri egale, 

Fu luată mai uşor de vânt şi dusă 
Spre luntrea de pescari corintieni 
Ce-i pescuiră chiar sub ochii noştri. 
Alt vas, pe urmă ne-a cules pe noi 
Şi-aflând pe cine le-a fost dat să scape, 
Ne-au omenit ca oaspeţi demni de cinste. 
Şi poate-am fi prădat de prăzi pescarii 
De-am fi avut un pic de vânt în pânze 
Şi n-am fi fost siliţi la cale-ntoarsă. 
Ştii deci acum norocul cum mi-apuse: 
Fui osândit să-i supraviețuiesc, 
Să-ndrug aici tot basmul vieţii mele. 

Ducele: 
În numele nefericirii tale, 
Fă-mi, rogu-te, hatârul de-a ne spune 
Pe larg ce-a fost de-atunci şi până astăzi. 
Aegeon: 
Cel mic din fii, dar grija mea cea mare“, 


80 Deşi când povesteşte naufragiul Aegeon spune că soţia lui s-a 
legat la un capăt al catargului împreună cu fiul lor mai mic, acum 


afirmă că el l-a crescut pe cel mic. Unii comentatori consideră că 
suntem în faţa unei erori pe care a comis-o Shakespeare, dar care 
trece neobservată pe scenă. 


S-ar putea însă să ne găsim şi în faţa unei exprimări constituind 


o şaradă. 


Aşa cum am mai spus (v. nota 7), Aegeon, - în amintirea 

La optsprezece ani mă iscodi 
De soarta geamănului său, cerându-mi 
Ca servul lui, ce-avea acelaşi nume, 
Tânjind asemeni lui de dor de frate, 
să-l însoţească-n căutarea lor. 
Eu, ros de râvna de-a-l vedea pe celalt, 
M-am învoit să risc a-mi pierde fiul. 
Cinci veri am cheltuit cutreierând 
Coclaurii greceşti şi cei asiatici“!, 
lar azi, pe ţărmu-ntoarcerii acasă, 
Nevrând să las necercetat Efes-ul 
Sau orice alt sălaş de om, deşi 
Nădejdea m-a lăsat, - mă lasă viaţa... 
Dar moartea mea curândă ferici-m-ar 
De-ar şti să-mi dea răspuns de-s vii şi teferi. 
Ducele: 
Nenorocit bătrân, ce-ai fost sortit 
Să sorbi nefericirii cupa plină! 
De n-ar fi împotriva legii noastre 
Şi jurământului rostit coroanei, 
Pe care nu le pot călca nici prinții, 
Lăsa-mi-aş inima să-ţi ţină partea. 
Cu toate că eşti osândit la moarte 
Şi-osândele rostite-s de ne-nfrânt 
Chiar pentru regi, de nu-şi doresc necinstea. 


copilului pierdut -, a dat fratelui mai mare numele fratelui său mai 
mic, aşa după cum se petrec lucrurile şi în piesa lui Plaut, 
procedând la fel şi în privinţa copilului servitor. In felul acesta fraţii 
cei mari au devenit, după nume, fraţii lor mai mici, şi ajunşi mari, 
au aceleaşi nume ca şi aceştia. In versul la care ne referim, 
Shakespeare exprimă foarte succint cele de mai sus, considerând 
faptul ca fiind binecunoscut publicului din comedia lui Plaut. 

81 În afara Greciei, coloniile greceşti erau răspândite, în 
antichitate, în Asia Mică, pe coastele Mării Negre, ale Mării 
Adriatice, sudul Italiei şi în Sicilia. 

Tot vreau să te ajut, atât cât pot: 
Ai deci, neguţătorule, o zi 
Întreagă să-ţi aduni printre prieteni, 
Împrumutând, cerşind, răscumpărarea. 
O ai? Trăieşti! Nu? Moartea-ţi este dată... 
la-l, temnicer, şi ţine-l sub lăcată. 
Temnicerul: 
Ascult, stăpâne. 
Aegeon: 
Aegeon, pleci cu sufletul cernit: 
De moarte doar o zi eşti păsuit. 
(lese.) 


Scena 2 


O piaţă publică. 
Intră Antipholus din Siracuza, 
Dromio din Siracuza Şi un negustor. 


Negustorul: 
să spuneţi dar, c-aţi fi din Epidamnum, 
Căci altfel vă confiscă tot avutul. 
Chiar azi, un negustor siracuzan 
Fu dus legat doar fiindcă debarcase. 
Şi, neputând răscumpăra osânda 
Cu bani, cum cere datina cetății, 
Va asfinţi cu soarele deodată, 

Poftim arginţii ce vi i-am păstrat“. 
82 În timpul îndelungatei sale călătorii de cinci ani în căutarea 
fratelui său, Antipholus din Siracusa a fost nevoit să desfăşoare şi 
o activitate comercială pentru a putea acoperi cheltuielile 


călătoriei şi întreţinerii sale şi a  servitorului său Dromio. 
Negustorul din Efes apare astfel ca fiind unul din aceia cu care 

Antipholus din Siracuza: 
Du-i, Dromio, la „Centaur”**, unde-am tras 
Şi-aşteaptă-mă acolo până viu! 
Până-ntr-un ceas se face vremea mesei, 
Am tocmai timp să văd un pic oraşul, 
să răscolesc dugheni, s-admir clădiri 
Şi-apoi să mă întorc să dorm la han, 
Căci sunt zdrobit de drum şi oboseală, 
Dispari! Hai, şterge-o! 
Dromio din Siracuza: 
Mă prind că mulţi te-ar asculta întocmai 
Şi-ar fi buni duşi cu-aşa încărcătură!" 
(lese.) 
Antipholus din Siracuza: 
Un măscărici cinstit, jupâne, care 
Adeseori când sunt posomorât 
Mă-mbună cu vreo vorbă şugubaţă, 
N-ai vrea să dăm o raită-mpreună 
Antipholus are legături de afaceri. 
83 Emblema hanului unde trăseseră Antipholus din Siracusa şi 
Dromio înfăţişa un centaur, de unde numele hanului. După toate 
probabilitățile un han având această emblemă exista la Londra 
când a scris Shakespeare Comedia erorilor. 
84 In A douăsprezecea noapte, act. IIl sc. 3, Shakespeare 
reaminteşte această scenă când Sebastian îi spune prietenului său 
Antonio să-l aştepte la han cât timp el va face o scurtă plimbare 
pentru a vedea cum se înfăţişează oraşul. 
85 Dromio introduce jocurile comice de cuvinte care 
caracterizează întreaga comedie. De la tragismul primei scene se 
pregăteşte astfel intrarea în comedie. Incredinţându-i-se o atât de 
mare sumă de bani, Dromio îi spune lui Antipholus că mulţi alţii în 
locul lui „ar şterge-o” de-a binelea. După cum vom vedea mai 
departe, Antipholus îi încredinţase o pungă valorând o mie de 
mărci de aur. Glumele celor doi Dromio (ca fraţi gemeni ei au şi 
acelaşi fel de a gândi şi a se comporta) sunt uneori forţate, 
datorându-se imitării procedeelor comediilor lui Plaut care abundă 
în jocuri de cuvinte, chiar dacă adeseori sunt puţin reuşite. 

Prin târg şi-apoi să ospătăm la han? 
Negustorul: 
Mă iartă, sunt poftit la cineva: 
Un negustor cu care fac afaceri; 
Câştig din gros cu el. Dar seara poate, 
„La ora cinei“, dacă vrei, te caut 
In piaţă. Te-nsoţesc până te culci. 
Acum sunt însă omul datoriei. 
Antipholus din Siracuza: 
Cu bine. Pe deseară. Pân-atunci 
Voi măsura în sus şi-n jos oraşul. 
Negustorul: 
Petrecere plăcută îţi doresc! 
(lese.) 
Antipholus din Siracuza: 
Cel ce-mi urează mie să petrec 
Mi-urează lucruri greu de dobândit. 
Eu sunt pe lume ca un strop de apă 
Ce-şi caută-n oceane stropul geamăn 
Şi care-n largul lor se contopeşte 
Pierzându-se pe sine-n căutarea 
Perechei lui: tot astfel eu, un frate 
Şi-o mamă căutând, mă pierd pe mine”. 
(Intră Dromio din Efes.) 
Se-ntoarce calendarul vieţii mele:*. 
Ei, ce-i? Cum de te-ntorci aşa de iute? 
Dromio din Efes: 


86 O primă indicație a timpului când se va sfârşi acţiunea piesei. 


87 Comparaţia cu un strop de apă poate fi sugerată de povestirea 
naufragiului de către Aegeon, dar este şi conformă unei practici 
generale a lui Shakespeare de a asocia imagini ale apei şi topirii cu 
părăsirea realităţii sau pierderea identităţii, cum este cazul în 
comedia de faţă. 

88 Aluzie la faptul că s-a născut în aceeaşi zi cu Antipholus. 

Aşa de iute? Poate prea târziu!“ 
Claponu-i scrum de ars; sfarog, purcelul 
La test. Bătură douăspre'ce-n turn” 
Şi doamna pe obrazu-mi bătu unu: 
Ea fierbe că i s-a răcit mâncarea 
Şi s-a răcit că nu vii tu acasă, 
Stăpâne! Tu nu vii, că nu ţi-e foame 
Şi nu ţi-e foame, fiindcă ţi-ai stricat-o 
leşind din post cât n-au sosit câşlegii. 
Dar noi, - trăind în posturi şi căinţi, - 
Postim, ca tu să-ţi vii la loc în minţi. 
Antipholus din Siracuza: 
Pune-ţi zăgazele, şuvoi silhui, 
Şi spune-mi: unde-s banii ce-ţi dădui? 
Dromio din Efes: 
Cincizeci de bani ce-mi daşi acum o joi? 
l-am dat şelarului pe chinga dinapoi 
A şelei doamnei tale. Nu-s la mine. 
Antipholus din Siracuza: 
Nu-mi arde-acum de glume. Spune-mi, hai, 
Şi lasă joaca: unde mi-ai pus banii? 
Fiind străini aici, cum ai putut 
Să laşi atât bănet pe mâini străine? 
Dromio din Efes: 
Fii bun, stăpâne: vei glumi la masă, 
Că m-a trimis soţia ta drept poştă 
Şi, de mă-ntorc tot singur, sunt răboj: 
Căci vina ta mi-o va cresta pe coajă. 


89 Nepotrivirile privitoare la timp constituie una din seriile de erori 
caracteristice comediei. Eroii le sesizează deseori, dar nu le dau 


importanţă. 


90 Vremea prânzului în Anglia elizabetană era aproximativ între 
orele 11 şi 12 la amiază, când se servea masa cea mai consistentă 


a zilei. 

Mai bine să-ţi consuli, drept ceas, stomacul: 
De-i ca al meu, te-ndrumă către casă 
Şi fără crainic. 
Antipholus din Siracuza: 
Dromio, gluma-i bună 
La locul ei. Păstreaz-o pentru chefuri. 
Ce-i cu bănetul ce-ţi încredinţai? 
Dromio din Efes: 
Cui? Mie? Nu mi-ai dat niciun bănet! 
Antipholus din Siracuza: 
Sfârşeşte,-ţi spun, pramatio, cu astea 
Şi spune-mi cum ţi-ai dus la capăt treaba. 
Dromio din Efes: 
Păi, treaba mea a fost să te aduc 
Din târg, stăpâne,-n casa ta, la Phoenix”. 
Te-aşteaptă şi stăpână mea şi sora-i. 
Antipholus din Siracuza: 
Pre legea mea de bun creştin: răspunde-mi 
De mi-ai depus la loc păzit bănetul. 
De nu, îţi zbor în cioburi scăfârlia 
Ce rumegă năzbâtii când eu ard. 
Unde mi-ai pus-o, mia mea de mărci?” 
91 „Phoenix” este denumirea sub care era cunoscută casa lui 
Antipholus, după emblema reprezentând pasărea cu acelaşi nume 
de pe frontispiciul casei. In vremea lui Shakespeare nu numai 
hanurile dar şi locuinţele particulare aveau embleme pentru 
recunoaştere, într-o epocă în care casele nu era numerotate. Cu 
atât mai mult casa unui negustor, ca Antipholus, trebuia să fie 
uşor identificabilă. Emblema reprezentând pasărea Phoenix era 
foarte populară, în acea vreme, în Londra. Ea înfăţişa pasărea 
înălțându-se întinerită din propria sa cenuşă şi faptul că era 
asociată cu casa lui Antipholus pare a simboliza reînvierea 
sentimentelor de dragoste dintre acesta şi Adriana, zdruncinate de 
grelele situaţii prin care au trecut în ziua respectivă. 


92 Cele o mie de mărci se întâmplă să corespundă sumei necesare 
pentru răscumpărarea şi salvarea vieţii lui Aegeon (v. p. 136 versul 

Dromio din Efes: 
Am mărci pe spate” de la dumneata 
Şi port pe ţeastă mărci de-ale stăpânei. 
Dar nu-s o mie încă, împreună. 
De-mi ceri să ţi le-ntorc pe toate astăzi, 
Mi-e teamă c-ai să-ţi piezi, la sfert, răbdarea. 
Antipholus din Siracuza: 
Ce? Mărci ale stăpânei? Ce stăpână? 
Sclav josnic! 
Dromio din Efes: 
Soaţa ta, stăpână-n Phoenix, 
Ce nu mănâncă până nu te-ntorci 
Şi te pofteşte să zoreşti spre casă. 
Antipholus din Siracuza: 
Cum? Îndrăzneşti să-ţi râzi de mine-n faţă 
Când te-am oprit?! Mehenghi ce eşti! Na, ţine! 
(Îl bate.) 
Dromio din Efes: 
Ce-i asta? Doamne! Stăpâneşte-ţi mâna. 
Nu vrei? De nu, spăl putina, jupâne! 
(lese.) 
Antipholus din Siracuza: 
Pe viaţa mea! Prin vreun tertip viclean, 
L-au stors pe nătărâu de toată suma. 
E plin oraşul de pungaşi, se spune, 
De scamatori, dibaci să-ţi fure ochii, 
De vraci vrăjind în beznă să-ţi ia mintea, 
De vrăjitoare care-ţi strâmbă trupul, 


2). Ironia situaţiei tragice rezultă din faptul că Antipholus şi 


Aegeon nu ştiu că se află amândoi în Efes şi că există de la început 


posibilitatea de a-l scăpa pe Aegeon de condamnarea la moarte. 


93 Jocul de cuvinte rezultând din cele două sensuri ale cuvintului 
mark din limba engleză (1. Semn; 2. Marcă, monedă), nu poate fi 


redat cu acelaşi efect comic, în limba română. 

Făţarnici, şarlatani cu vorba-miere, 
Şi mulţi alţi păcătoşi de soiul ăsta. 
Mă duc după nemernic la „Centaur”, 
Căci tare mi-e în grijă pentru aur. 
(lese.) 


Actul Il 
Scena 1 


Casa lui Antipholus din Efes. 
Intră Luciana şi Adriana. 


Adriana: 
Nici soţul meu nu vine şi nici sclavul 
Trimis să mi-l aducă-n graba mare. 
Ce zici, Luciana? E trecut de două! 
Luciana: 
L-o fi poftit vreun negustor cumva 
Şi s-o fi dus din piaţă la ospăț. 
Nu-ţi pierde firea, soră. Hai la masă! 
Bărbatul e stăpân pe viaţa lui. 
În schimb, peste bărbaţi stăpână-i vrerea. 
Şi când le vine vrerea, vin sau pleacă. 
Deci nu te frământa şi ai răbdare! 
Adriana: 
De ce-s mai slobozi ei decât femeia?” 


94 Începând cu acest vers Shakespeare foloseşte, ca tehnică 

Luciana: 
Îi scot din casă trebile, de-aceea...! 
Adriana: 
Când eu mă plimb, lui nu-i e la-ndemână. 
Luciana: 
Voinţei tale - află - el i-e frână! 
Adriana: 
Doar la catâri le rupe frâul gura. 
Luciana: 
Încatârarea o-nfrânează ura, 
Căci nu-i nimic pe lume şi sub soare 
Să nu-şi găsească-n cer, în stânci, în mare, 
Hotar. La zburătoare, fiare, peşti, 
Femeia-i sclava legii bărbăteşti. 
Bărbaţii - zei stăpânitori a toate, 
Domni lumii largi şi mării neumblate, 
Cu suflete şi minţi lăsaţi de sus, 
Decât jivini şi păsări mai presus, 
Sunt puşi stăpâni şi domni peste femei. 
Deci vrerea ta să fie... ce vor ei. 
Adriana: 
De asta, poate, nu te-ai măritat? 
Luciana: 
Nu, mă-ngrozeam gândindu-mă la pat. 


prosodică dramatică, stichomitia din teatrul antic grecesc, care 
constă dintr-un dialog în forma unui schimb de replici scurte, de 
câte un singur vers, versul interlocutorului rimând cu al primului 
vorbitor. Shakespeare păstrează şi în cadrul stichomitiei versul 
iambic pentametric al pieselor sale, care devine însă în acest caz 
rimat, în scena de faţă dialogul stichomitic dintre cele două surori 
alternează cu _ distihuri iambice pentametrice rimate. Efectul 
folosirii stichomitiei este comic, atât prin contrast cu pentametrul 
iambic fără rimă, al dramelor shakespeariene - publicul englez 
nefiind obişnuit cu dramele franceze în versuri - cât şi prin 
conţinutul de idei al fiecărui vers. 

Adriana: 
De-aveai bărbat, ieşeai din vorba lui? 
Luciana: 
Amorul îl înveţi când te supui. 
Adriana: 
Şi de-ar călca pe-alăturea bărbatul? 
Luciana: 
M-aş mulţumi cu statul şi-aşteptatul. 
Adriana: 
Statornică răbdare! Nu-i mirare 
Că-i blând cel ce prilej de ciudă n-are. 
Pe-un suflet frânt, ce-şi plânge vreun necaz, 
ÎI îndemnăm să sufere viteaz! 
Dar peste noi durerea de-ar veni, 
La fel, sau mai vârtos, ne-am văicări. 
Aşa şi tu: n-ai soţ, n-ai supărări, 
Uşor ţi-e să-mi tot predici la răbdări. 
Dar de-ai s-ajungi să-ţi vezi călcate dreptul 
Şi cinstea totodată, înțeleptul 
Tău sfat mă tem că nu-ţi va folosi: 
Răbdarea-ţi din răbdări şi-ar mai ieşi! 
Luciana: 
M-aş mărita o zi, doar pe-ncercate! 
Dar iată-ţi sclavul! Soţul nu-i departe! 
(Intră Dromio din Efes.) 
Adriana: 
Hei? Ţi-e stăpânul la un lat de palmă? 
Dromio din Efes: 
Da' de unde? La mai multe palme. Nu mi se văd 
pe urechi? 
Adriana: 
Vorbişi cu el? Ei? Ce şi-a pus în minte? 
Dromio din Efes: 

Văleu, văleu, şi-a pus cu mine mintea! 
Să-i fie-a naibii mâna! Ce-i veni? 
Luciana: 
Vorbea-n doi peri de n-ai putut pricepe? 
Dromio din Efes: Nicidecum. Lovea întins, drept la 
ţintă; am simţit eu cât se poate de bine unde bătea! 
Şi cu toate astea, atât de într-aiurea sporovăia, că 
să mă ia dracu dacă-am priceput ceva. 
Adriana: 
Dar spune-mi, rogu-te, se-ntoarce-acasă? 
Nu pare prea grăbit să-mi facă placul! 
Dromio din Efes: 
Stăpână, zău că-i de legat stăpânul! 
Adriana: 
Cum de legat, dihanie? 
Dromio din Efes: 
N-am spus să-l legi la gard si nici la cap! 
Nu vreau să-l văd îmbrobodit, cu coarne. 
Dar e-ntr-o doagă rău! Când îl chemam 
La masă, mă-ntreba de mărci o mie. 
„E vremea mesei” - zic, „Vreau aur”! - zice. 
„Se face carnea scrum” - zic. „Aur”! - zice. 
„Veniţi acasă” - zic. „Aurul meu - 
Zicea - Unde-mi sunt mărcile, o mie?” 
„Purcelul - zic - sfarog!” „Dă-mi banii”! - zice. 
„Stăpâna mea”... zic. „Spânzură-ţi stăpâna! 
Ce tot stăpână-ndrugi? Fi-ţi-ar stăpâna!...” 
Luciana: 
Cine-a zis asta? 
Dromio din Efes: 
Stăpânul meu! 
„Nu-mi ştiu - zicea - nici casă, nici nevastă. 
Aşa încât solia limbii mele 

Mi-o port, la-ntors acasă, pe spinare, 
Căci, ca să-nchei, m-a mângâiat pe şale. 
Adriana: 
Fă calea-ntoarsă, slugă, şi mi-l adu! 
Dromio din Efes: 
Fă calea-ntoarsă... la cotonogeală! 
Nu, bogdaproste! Caută-ţi alt sol! 
Adriana: 
Întoarce-te, rob josnic, ori îţi sparg 
De-a curmezişul drept în două ţeasta. 
Dromio din Efes: 
lar el mi-o va mai sparge şi cruciş 
Şi-ntre voi doi, mă-ncreştinez la creştet. 
Adriana: 
Destul, ţăran flecar! Adu-ţi stăpânul. 
Dromio din Efes: 
Flecar oi fi, nu zic. Dar minge nu sunt, 
să m-azvârliţi de ici-colea, bătut. 
Dai dumneata cu mine-n el şi el 
Cu mine-n dumneata. De mai rămân 
La voi, să mă-mbrăcaţi ca mingea-n piele! 
(lese.) 
Luciana: 
Vai, furia cum poate să te-ncrunte. 
Adriana: 
El caută drăguţa să-şi încânte” 


95 Adriana foloseşte aici pentametrul iambic rimat. Shakespeare 
urmăreşte să dea astfel o notă aparte, exagerat melodramatică, 
supărărilor şi chinurilor Adrianei, care amuză spectatorul în loc să-i 
trezească compătimirea. 

Trecerile de la pentametrul alb la versul stichomitic şi apoi la 
pentametrul rimat, în tot decursul piesei, au fost strict urmărite şi 
transpuse în traducerea textului în limba română, aceasta 
păstrând cu fidelitate variațiile prozodice ale originalului. 

Stând lângă ea, când eu stingheră-n casă 
Tânjesc după o vorbă mângâioasă! 
Mi s-au trecut bujorii din obraz? 
N-am duh destul? Nu-i vorba mea cu haz? 
să fie anii nemiloşi pricina 
Că eu nu-l mai atrag? A lui e vina! 
Nimic nu poate minţii dăuna 
Mai mult decât asprimea, vorba rea. 
Privirea decât marmora mai rece 
Ajunge orice suflet să-l înece! 
Veşmintele bogate să-l atragă...? 
Ce vină am? Averea mea întreagă 
O stăpâneşte el, ca şi pe mine. 
Ruina mea şi-a zestrei mele vine 
Tot de la el. Temeiul stării rele, 
De plâns, în care-s astăzi, ştiu că el e. 
O singură privire însorită 
Ar drege frumuseţea mea ştirbită. 
Dar - cerb sprinţar - el rupe ţarcul, iese, 
Şi paşte după plac. - Tu, stai şi ţese! 
Luciana: 
O, gelozie, cum îţi mugşti din carne! 
Adriana: 
Răbdarea-i nesimţire când te-adoarme. 
Da, ochii lui pe altele le-alintă. 
Altfel, de ce să plece şi să mintă? 
Ştii, soră, lanţul ce-mi făgădui”* 
De mult şi nu mi-l dă? Măcar de-ar fi 
Acesta doar de care mă lipseşte. 


96 Obiceiul de a purta un lanţ de aur în jurul gâtului atât de femei 
cât şi de către bărbaţi, era foarte popular în acea vreme în Anglia. 
Aşa se explică de ce Antipholus din Siracusa apare pe scenă 
purtând lanţul la gât în actul V sc. 1. 

Dar chiar şi patul el şi-l părăseşte. 
Nu-i floare, ştiu, nici smalţ, nici giuvaer 
Să nu pălească fără mângâieri! 
Da, aurul e aur de-l atingi 
Oricât, deşi lucirea poţi să-i stingi 
Tot atingându-l! Omul, cât de pur, 
Îl strică putregaiul dimprejur. 
Şi frumuseţea mea care se trece 
Grăbind spre moarte, plânsul să mi-o-nece! 
Luciana: 
Ce orb nebun te face gelozia!... 
(les.) 


Scena 2 


O piaţă publică. 
Intră Antipholus din Siracuza. 


Antipholus din Siracuza: 
Bănetul dat lui Dromio stă bine 
Sub cheie, la loc sigur, la „Centaur”. 
Mintosul sclav l-a dus şi-acum colindă 
În căutarea mea. Hangiul spune, 
Şi eu socot la fel, că n-aveam cum 
Vorbi cu sclavul meu de când i-am dat 
Să-mi ducă banii”. Ei, dar uite-l, vine! 
(Intră Dromio din Siracuza.) 
Ce zici, cucoane, mai ai chef de şagă? 
De-ţi plac dupacii, ia-mă iar la vale. 


97 Deşi Antipholus îşi exprimă îndoiala în privinţa întâlnirii sale cu 
Dromio, după ce l-a trimis cu banii la han, totuşi el nu mai are 
niciun fel de îndoieli şi bănuieli în privinţa situaţiilor imposibile de 
înţeles, în care se va găsi tot timpul până la sfârşitul piesei. 


~ 138 ~ 


William Shakespeare 
Bani n-ai primit?... Habar n-ai de „Centaur”? 
Stăpâna te-a trimis să viu la masă? 
Eu locuiesc la Phoenix? Te scrântiseşi 
De-mi răspundeai aşa de nebuneşte? 
Dromio din Siracuza: 
Eu, să răspund? Când am răspuns aşa? 
Antipholus din Siracuza: 
Acum o jumătate ceas, aicea! 
Dromio din Siracuza: 
Nu te-am văzut de când mi-ai dat să duc 
Acasă, la „Centaur”, tot bănetul. 
Antipholus din Siracuza: 
Atunci de ce negai că ţi-am dat aur 
Şi-mi tot tocai de masă, de stăpână? 
Simţeai pe pielea ta, doar, că nu-mi place! 
Dromio din Siracuza: 
Mă bucur că eşti plin de voie bună, 
Stăpâne! Însă care-i tâlcul glumei? 
Antipholus din Siracuza: 
Îţi baţi joc iar? Mă iei peste picior? 
Vrei glumă? Na, să ai de cheltuială! 
Dromio din Siracuza: 
Opreşţe-te, stăpâne! Glumă-i asta? 
Aşa ne-a fost tocmeala? De ce dai? 
Antipholus din Siracuza: 
E vina mea! Că prea te iau în seamă 
Şi prea fac haz de tine, măscărici 
Ce-ţi râzi acum de inima mea bună 
Şi grijile mi le nesocoteşti! 
Cât soarele surâde, n-au decât 
Zburdalnicele gâze să se-mbete! 
Dar când e-n nor, să intre iute-n găuri. 
Ai chef de şagă? Cercetează-mi chipul 

Şi-nstrună-ţi după ochii mei lăuta, 
Că, de-ţi lipseşte tactul, ţi-l bat eu 
Pe carapacea ţestei tale toante! 

Dromio din Siracuza: Carapace-i zici?% Ca să- 
ncetezi a-mi bate barabanciul în scăfârlie, aş vrea 
mai bine să se ştie că e cap! Căci, dacă vei ţine-o 
mult aşa tot ciocănindu-mi-l, are să-mi trebuiască, e 
drept, o carapace în care să-mi vâr capul, ca să nu- 
mi caut minţile mai jos de umăr. Dar, te rog să-mi 
spui, stăpâne, cu ce-am meritat eu bătaia asta? 

Antipholus din Siracuza: Chiar nu ştii? 

Dromio din Siracuza: Nimic, decât că sunt bătut. 

Antipholus din Siracuza: Şi vrei să-ţi spun de ce? 

Dromio din Siracuza: Da, stăpâne! Şi pentru ce! 
Căci orice de ce are pentru că-ul lui. 

Antipholus din Siracuza: De ce? Întâi, că-ţi baţi de 
mine joc; pe urmă, tot pentru că-ţi râzi de mine. 

Dromio din Siracuza: Mai fu vreodată om pe lume 
bătut ca mine din senin? De ce şi pentru că la tine n- 
au nici în mânec, nici în clin. Bine, stăpâne, îţi 
mulţumesc!... 

Antipholus din Siracuza: Îmi mulţumeşti? Pentru 
ce? 

Dromio din Siracuza: Ei, cum aşa? Fiindcă-mi dai 
ceva pentru nimic! 

Antipholus din Siracuza: Te voi despăgubi cu alt 
prilej, dându-ţi pentru ceva, nimic! Dar mai bine 
spune-mi, nu e vremea mesei? 


98 Începând cu aceste cuvinte şi în tot restul scenei a 2-a, discuţia 
dintre Antipholus şi Dromio se poartă în proză. Shakespeare 
foloseşte adeseori ceea ce a primit denumirea de „proza comică 
shakespeariană” pentru scenele lipsite de dramatism, căutând 
astfel să realizeze un contrast între ceea ce este dramatic şi ceea 
ce este banal sau comic într-o piesă. 

Dromio din Siracuza: Nu, stăpâne, cred că mesei îi 
lipseşte tocmai ce am eu. 

Antipholus din Siracuza: Anume ce? 

Dromio din Siracuza: Carnea tocată. 

Antipholus din Siracuza: Dacă nu-i tocătură, are să 
fie friptură. 

Dromio din Siracuza: Dacă-ţi dă carne friptă, te 
rog să n-o mănânci, stăpâne! 

Antipholus din Siracuza: Motivul? 

Dromio din Siracuza: Mi-e teamă să nu te-nfurii 
văzând-o uscată şi să nu-mi faci mie fleici în sânge 
pe spinare. 

Antipholus din Siracuza: Îmi pare bine c-ai prins 
frica, omule; învaţă-te să glumeşti la timpul cuvenit. 
Fiecare lucru la timpul său. 

Dromio din Siracuza: Aş  fi-ndrăznit să o 
tăgăduiesc, dacă nu te-aş fi văzut aşa de mânios, 
stăpâne. 

Antipholus din Siracuza: În virtutea cărei legi? 

Dromio din Siracuza: Auzi vorbă! În virtutea unei 
legi la fel de nete ca netezimea testei chele a 
bătrânului timp! 

Antipholus din Siracuza: S-o auzim! 

Dromio din Siracuza: Pentru un om chel din fire, 
nu mai vine niciodată timpul să-şi recapete părul! 

Antipholus din Siracuza: Cu oarecare cheltuială şi-l 
poate redobândi. 

Dromio din Siracuza: Sigur: plătindu-şi o perucă, 
adică dobândind pletele pierdute de altul! 

Antipholus din Siracuza: De ce-o fi timpul atât de 
calic când e vorba de păr, că doar creşte singur, din 
belşug, peste tot. 

Dromio din Siracuza: Pentru că asta-i zestrea 

animalelor: omului, dacă-i lasă fire de păr mai 
puţine, îi dă în schimb minte să poată despica firu-n 
patru. 

Antipholus din Siracuza: Cum aşa? Sunt atâţia 
oameni care au mai mult păr decât minte! 

Dromio din Siracuza: Nu însă şi cei care-au avut 
mintea să-şi piardă părul!”*... 

Antipholus din Siracuza: Păi, asta înseamnă să 
ajungi la părerea că oamenii păroşi sunt chei de 
duh. 

Dromio din Siracuza: Dimpotrivă, cu cât e omul 
mai sărac cu duhul, cu atât îşi pierde mai repede 
părul. Totuşi, într-un fel se veseleşte când şi-l 
pierde'”. 

Antipholus din Siracuza: Se veseleşte? Din ce 
pricină? 

Dromio din Siracuza: Din două pricini, şi încă 
sănătoase! 

Antipholus din Siracuza: Nu, sănătoase, nul... 
Până aici! 

Dromio din Siracuza: Atunci din motive care se 
susţin. 

Antipholus din Siracuza: Cum se susţin, când le 
cade părul? 

Dromio din Siracuza: Ei, atunci din anumite 
motive. 

Antipholus din Siracuza: Zi-le pe nume. 

Dromio din Siracuza: Mai întâi, pentru că poate 
economisi banii ce se cheltuiesc de obicei cu 
frizerul: al doilea pentru că la masă nu mai are cum 


99 Probabil aluzie la efectele sifilisului contractat ca urmare a unei 
vieţi nesocotite şi care avea drept consecinţă pierderea părului. 
100 Aluzie la modul petrecerilor din lupanare. 

să-i cadă păr în supă. 

Antipholus din Siracuza: Nu uita că ai început 
toată demonstraţia asta ca să dovedeşti că nu orice 
lucru îşi are timpul lui'”. 

Dromio din Siracuza: Într-adevăr, am şi dovedit, 
stăpâne: anume, că pentru a-ţi recăpăta părul când 
te-a chelit natura, nu-ţi mai vine niciodată timpul. 

Antipholus din Siracuza: Dar motivele pe care le-ai 
dat nu stau în picioare: de ce nu vine timpul să-ţi 
recapeţi părul? 

Dromio din Siracuza: Atunci o dreg aşa: timpul, 
fiind el însuşi pleşuv, vrea să aibă până la sfârşitul 
lumii tot urmaşi chelboşi. 

Antipholus din Siracuza: Ştiam eu că are să fie o 
concluzie trasă... de păr! Dar tăcere!? Cine-o fi 
acolo, şi ne face semne? 

(Intră Adriana şi Luciana.) 

Adriana: 

Da, Antipholus, pari uimit, te-ncruntă. 
Păstrează-ţi ochii galeşi pentru alta. 
Eu nu-s soţia ta, nu-s Adriana! 

Era o vreme când jurai tu singur 
Căci nicio voce nu-ţi răsună-a cântec, 
Că nicio rază nu-ţi dezmiardă ochii, 
Niciun alint nu ţi-e mai dulce mâinii, 
Nicio mâncare mai pe gustul tău 
Ca vorba, ochii,-alintul, masa mea! 
Se poate oare, soţul meu, se poate 


101 Pasajul e oarecum obscur. Probabil Shakespeare, scriindu-l în 
proză, a intenţionat să lase şi pe seama actorului comic 
interpretând rolul lui Dromio, oarecari completări sau modificări. 
Ştim de altfel că rolurile comice din toate piesele lui Shakespeare 
solicitau multă interpretare personală din partea actorului comic 
respectiv, care se putea abate de la text dacă avea talent creator. 

Să te fi-nstrăinat până-ntr-atâta 
De tine însuţi? Zic: de tine însuţi, 
Căci eu cu tine una-s, eu ţi-s parte 
Din suflet, cea mai bună parte-a ta. 

O, dragul meu, să nu te rupi de mine, 
Căci, vezi, cu mult mai lesne poţi să picuri 
Un strop de apă-n clocotele mării 
Şi-apoi să-l scoţi la loc dintre talazuri 
Nici mai sporit, nici mai scăzut, decât 
Să-ţi smulgi din mine, fără să mă smulgi, 
Făptura. Şi ce scump te-ar mai costa 
De ţi-ar ajunge la ureche numai 
Vreun zvon că trupul meu, ce ţi-l închin, 
Mi-e spurcat de desfrâu. Nu m-ai respinge, 
Nu mi-ai scuipa şi numele de soaţă-n 
Obraz, cu cel de târfă laolaltă? 

N-ai biciui ruşinea frunţii mele? 
Procletei mele mâini, inelul nunţii 
Nu l-ai tăia cu degetul deodată 
Şi l-ai sfărma cu legământ cu tot? 

Ai dreptul, ştiu! De-aceea, vezi de fă-o! 
Eu port pe frunte pata preacurviei 
Şi-n sânge pofta-mi colcăie turbată. 
Căci, dacă una suntem noi şi tu 
Mă-nşeli, eu sorb veninul cărnii tale!” 


102 Adriana concepe iubirea ca absorbind identitatea soţului său 
în identitatea ei, ceea ce o face geloasă şi posesivă, motiv pentru 
care o mustră şi stareţa (actul V, sc. 1, pag. 213, v. 10-25 şi pag. 
214, v. 1-3), acuzând-o de a fi cauzat tulburarea mintală a soţului 
său prin purtarea ei. Antipholus din Siracusa, la rândul său, când 
se îndrăgosteşte de Luciana, sora Adrianei, îşi identifică fiinţa cu 
fiinţa acesteia. Spusele Adrianei exprimă şi ele tema centrală a 
piesei, care este apărarea identităţii şi stabilirea locului acesteia în 
cadrul cuvenit al relaţiilor sociale şi de familie, (cf. R.A. Foakes 
comentând Comedia erorilor, în The Arden Edition of the Works of 

Şi-s molipsită greu de preacurvie. 
Nu terfeli, deci, patul nunţii noastre 
De ţii la cinstea ta, de mă vrei castă. 
Antipholus din Siracuza: 
Mie-mi vorbeşti, frumoasă doamnă? Nu ştiu 
să te fi cunoscut. Sunt două ceasuri 
De când sunt în Efes, străin de-oraş 
Ca şi de spusa-ţi. Vrând cu luare-aminte 
S-ascult ce spui, mă-ntreb de mai am minte. 
Luciana: 
Cum te-ai schimbat, cumnate! Când vreodată 
Te-ai mai purtat aşa cu sora mea? 
Ea l-a trimis pe Dromio să te cheme! 
Antipholus din Siracuza: 
Pe Dromio? 
Dromio din Siracuza: 
Pe mine? 
Adriana: 
Pe tine, da! Şi mi-ai adus acasă 
Bătaia ce ţi-a dat-o, şi ocara 
Că mă reneagă şi-şi reneagă casa. 
Antipholus din Siracuza: 
Ai stat de vorbă, domnule, cu doamna? 
Ce-aţi pus la cale? Ce-aţi urzit? De ce? 
Dromio din Siracuza: 
Eu? N-am văzut-o-n viaţa mea, stăpâne! 
Antipholus din Siracuza: 
Minţi, sclav neobrăzat. Căci tot ce spune 
Mi-ai spus şi tu în piaţă adineauri. 
Dromio din Siracuza: 
Să mor de-am mai văzut-o-n ochi vreodată! 


William Shakespeare, The Comedy of Errors, edited by R.A. 
Foakes, London, Methuen Co. Ltd, 1968.) 

Antipholus din Siracuza: 
Atunci de unde ştie cum te cheamă? 
O fi vreo ghicitoare? Hai? 
Adriana: 
Nu şade bine demnităţii tale 
Să faci ca sclavul tău, să te scălâmbăi, 
Ca să-l asmuţi să-mi facă mie-n ciudă! 
Destul m-ai pedepsit şi fără asta. 
Nu-mi mai spori-n batjocuri azi năpasta'”; 
De braţul tău mă voi încolăci, 
Ulm falnic, vrej de viţă îţi voi fi'%, 
Căci, firav, boiul meu se-mpărtăşeşte 
Din voinicia ta, crescând regeşte 
Muşchi putred, sterp cârcel e, mărăcine, 
Gunoi, ce te desparte azi de mine. 
Şi dacă nu-l pliveşti la vreme, te va 
Usca de tot, înveninându-ţi seva. 
Antipholus din Siracuza: 
Cum? Mie-mi spune? Crede că-i sunt scris? 
Nu m-oi fi însurat cu dânsa-n vis? 
Sau poate-i vis şi dorm acum? Greşeala 
Şi văzul şi auzul mi le-nşeală? 
Pân' n-oi afla obârşia greşelii 
Nu scap de siguranţa îndoielii. 
Luciana: 
Hai, Dromio, fugi şi zi să dea la masă! 


103 Adriana părăseşte imediat pentametrul iambic alb, pentru 
pentametrul rimat, arătând astfel trecerea de la o stare dramatică 
la una lirică. 

104 Aluzie la practica de a îndrepta viţa-de-vie să se urce pe ulmi. 
Shakespeare are însă în minte şi versurile lui Ovidiu din 
Metamorfoze, XIV, v. 665-666) în care, referindu-se la căsătorie, 
poetul compară femeia cu viţa-de-vie. (Inspiraţii din opera lui 
Ovidiu se întâlnesc, adesea, în foarte multe piese.). 

Dromio din Siracuza: 
Ptiu! Mă crucesc ca proasta-n târg! Mă lasă!” 
Cu totul mintea: ce păcate grele 
M-aduc prin ţări ce mişună de iele 
Şi spiriduşi? De nu-i dau ascultare 
Mă sug de sânge, fără răsuflare 
Mă lasă, mort şi plin de vânătăi. 
Luciana: 
Ce-ndrugi la vorbe fără căpătâi? 
Tu, trântore, melc tâmp cu năbădăi! 
Dromio din Siracuza: 
Frumos m-am preschimbat, stăpâne, nu? 
Antipholus din Siracuza: 
La suflet, da! Dar crezi că numai tu? 
Dromio din Siracuza: 
Şi trup şi suflet! Sunt cum arătam? 
Antipholus din Siracuza: 
Eşti cum erai! 
Dromio din Siracuza: 
Nu, sunt urangutan. 
Luciana: 
De ţi-e schimbată faţa, de măgar e! 
Dromio din Siracuza: 
Curat măgar! De când o port călare 
În cârca mea pe ea, să pasc îmi vine. 
Măgar! Să n-o ştiu eu, ca ea pe mine! 
Adriana: 
Ei haide, haide, nu vreau să fiu proastă 
Să-mi dau în ochi cu degetul, să plâng, 
Când sclavul şi stăpânu-şi râd de mine. 


105 Shakespeare continuă scena în versuri stichomitice şi 
pentametri cu rimă, la care recurge acum pentru a sublinia 
comicul scenei respective. 

Poftim la masă, Dromio, stai la poartă, 
lar noi, bărbate, vom prinzi azi sus, 
Să-mi povesteşti isprăvile-ţi de crai! 
Flăcăule! De-ntreabă careva, 
Stăpânul e-n oraş. Nu intră nimeni! 
Vezi, Dromio, joacă-ţi rolul cum se cade. 
Hai soră! 
Antipholus din Siracuza: 
Pe pământ, în cer, în iad e 
Ce văd aici? Visez! Sunt treaz? Sunt beat! 
Ştiut de ele, mie doar mascat? 
Spun tot ce-or vrea şi merg mereu aşa 
Prin ceaţă; 'ntâmple-se ce s-o-ntâmpla. 
Dromio din Siracuza: 
Stăpâne, eu să stau aici proţap?'* 
Adriana: 
Picior de om de intră, vai de cap! 


Luciana! 
La masă, Antipholus, mor de foame! 
(les.) 
Actul III 
Scena 1 


În faţa casei lui Antipholus din Efes. 
Intră Antipholus din Efes, Dromio din Efes, Angelo 
şi Baltazar. 


Antipholus din Efes: 


106 Scena se presupune că s-a desfăşurat foarte aproape de casa 
Phoenix, locuinţa lui Antipholus din Efes, aşa că Dromio va trece 
dinapoia porţii prin care ies celelalte personaje din scenă. 

Ai să ne ierţi, signore Angelo! 
Nevastă-mea-i turbată când întârzii! 
Să-i spui c-am stat cu dumneata-n dugheană, 

Să văd cum îi lucrează giuvaierul, 

Şi c-ai să vii să i-l aduci chiar mâine. 
Doar păcătosul ăsta să nu-mi sară 
Cu gura iar, că m-a găsit în piaţă, 

Că l-am bătut cerându-i mii de galbeni 

Şi că m-am lepădat de căsnicie! 

Beţivule! Ce-ai vrut să spui cu asta? 

Dromio din Efes: 
Zi dumneata ce vrei, eu ştiu tot ce ştiu eu! 

Că m-ai bătut în piaţă, ţi-e palma martur greu. 

De-ar fi hârtie pielea-mi şi palmele-ţi cerneală, 
Chiar scrisul tău mi-ar da gândirea la iveală! 

Antipholus din Efes: 
Că eşti măgar ar scrie! 
Dromio din Efes: 
Curat măgar, ţi-o jur, 

Când rabd bătăi într-una şi-atâtea rele-ndur!!" 
să te fi ars la glezne când mă loveai, măcar 
M-ai mai cruța de teama copitei de măgar! 

Antipholus din Efes: 
Eşti trist, signor Baltazar; dea Domnul prânz 
bogat?’ 
Ca voia mea cea bună şi bun-venitul dat! 


107 Dromio intervine cu pentametrul rimat, mai potrivit vorbirii 
sale pline de umor şi presărată cu glume. 


Pentru a accentua nota comică şi absenţa unei situații serioase, 
Shakespeare foloseşte, în cele ce urmează, şi versuri de lungimi 


diferite, şi anume de cinci, şase sau şapte picioare. 


108 Sub aspectul unei discuţii amabile şi banale se ascunde ironia 
situaţiei creată de faptul că masa la care Antipholus şi Baltazar 


abia aşteaptă să ajungă este în acel moment consumată de alţii. 

Baltazar: 
Pun preţ pe bun-venit, signor, nu pe mâncat! 
Antipholus din Efes: 
Signor Baltazar, masa cu munţi de bun-venit 
Nu face cât o fleică sau cât un crap prăjit! 
Baltazar: 
O masă-i treabă proastă: orice pârlit ţi-o-ntinde. 
Antipholus din Efes: 
Mai prost e bun-venitul, căci nu-i decât cuvinte. 
Baltazar: 
La prânz sărac - mult suflet; şi-i un ospăț regesc. 
Antipholus din Efes: 

Când gazda-i zgârie-brânză şi oaspele modest! 
Dar din puţinul meu, dă-ţi inimii cât cere. 
Ţi-or da mai bun prânz alţii, dar nu mai cu plăcere! 
Dar stai! E-nchisă poarta! Dă veste că venim. 

Dromio din Efes: 
Brigita, Maud, Cecilia, Mariana, lulia, Ginn! 
Dromio din Siracuza (dinăuntru): 
Nătâng! Clapon! Mârţoagă! Tâmp fandosit! 
Buimac!'%* 

Sau pleacă de la uşă, sau şezi frumos pe prag. 
Ţi s-a făcut de fete, de-ţi chemi aşa, cu droaia'", 
Când e prea mult şi una la casă?... Vorba aia! 

Dromio din Efes: 
Ce bou se joacă de-a portarul? Stăpânul şade-n 
drum, m-auzi? 


109 Înşiruirea de insulte proferate de Dromio din Siracusa 


constituie un răspuns la versul alcătuit din înşiruirea de nume 
aparţinând personalului de serviciu pe care îl cheamă Dromio din 
Efes să deschidă poarta. 

110 Urmează cea mai lungă scenă în distihuri stichomitice, cu 
variaţii, în sensul că versurile spuse de fiecare personaj sunt 
reduse uneori la jumătate. 

Dromio din Siracuza: 
Zi-i să plece iute acasă, că i-or fi botforii uzi! 
Antipholus din Efes: 
Cine vorbeşte-acolo? Deschideţi uşa, hee! 
Dromio din Siracuza: 
Taman aşa: ţi-oi spune şi când, de-mi spui de ce! 
Antipholus din Efes: 
De ce? Să viu la masă! Doar astăzi n-am mâncat! 
Dromio din Siracuza: 
la-ţi grija de mâncare azi; vino altădat'! 
Antipholus din Efes: 
Cine eşti tu, de-mi fereci intrarea locuinţei? 
Dromio din Siracuza: 
Portar, din întâmplare; Dromio mi-au zis părinţii. 
Antipholus din Efes: 

Şi numele şi slujba-mi răpişi, deci, ticăloase! 
Nu-i nici o cinste-ntr-unul, şi-alaltă-i doar ponoase. 
Să fi fost tu azi Dromio, punându-mi-te-n loc, 
Pe-alt nume-ţi dai obrazul, şi numele pe-al unui 
dobitoc! 

Luce (dinăuntru): 
Ce-i cu tărăboiul ăsta? Dromio, cine-s cei din 
drum? 
Dromio din Efes: 
Luce, dă drumul că-i stăpânul. 
Luce (dinăuntru): 
Aş, e prea târziu acum! 
Spune-i domnului tău asta!... 
Dromio din Efes (aparte): 
Doamne, fă-mă să nu râd! 
(Către Luce): 
Ştii zicala: „Tine-mi băţul că, de-i slobod, fac 
urât!” 

Luce (dinăuntru): 
Ştii şi tu zicala aia: „Când ţi s-o-ntâmpla, să-mi 
spui”. 
Dromio din Siracuza (dinăuntru): 
Luce, sau cum te-o fi chemând, Luce, ştiu că l-ai 
pus în cui! 
Antipholus din Efes: 
M-auzi tu, mititico, ei, ne deschizi acu? 
Luce (dinăuntru): 
Credeam că vă-ntrebasem... 
Dromio din Siracuza (dinăuntru): 
„„.Şi răspunseseţi: „Nu”. 
Dromio din Efes: 
Aşa nu te lăsa! La cacialma, atu! 
Antipholus din Efes: 
Tu, lasă poarta-n lături! 
Luce (dinăuntru): 
De-al cui drag aş lăsa-o? 
Dromio din Efes: 
Dă tare-n ea, stăpâne! 
Luce (dinăuntru): 
Să dea pân-o durea-o! 
Antipholus din Efes: 
Te fac eu să-ţi plângi vorba, de-oi trece prin canat. 
Luce (dinăuntru): 
Vinzi ursul din pădure şi crezi că l-ai vânat! 
Adriana (dinăuntru): 
Hei, cine face larmă şi porţii dă târcoale? 
Dromio din Siracuza (dinăuntru): 
Pe legea mea, oraşul vi-e plin de coate-goale! 
Antipholus din Efes: 
Eşti tu, nevastă? Vino mai iute, hai odat'! 
Adriana (dinăuntru): 

Nevasta ta? Golane! Hai, cară-te! Eşti beat! 

Dromio din Efes: 

E greu să-nghiţi, stăpâne, un „golan” pe 
nemâncat! 

Angelo: 

Nici prânz, nici bun-venit. Ne-am mulţumi cu unul. 

Baltazar: 

Chitind ce-i mai de preţ, plecăm fără niciunul. 

Dromio din Efes: 

Îi laşi în drum, stăpâne? Hai, curmă-le surghiunul. 

Antipholus din Efes: 

E nu ştiu ce în aer că nu ne lasă-n casă! 

Dromio din Efes: 

Ce-ai mai simţi-o, doamne, de n-ar fi haina groasă. 
Plăcinta-i coaptă-n vatră, şi tu faci zâmbre-afară! 
Să-nnebunească, bietul, bărbatul tras pe sfoară! 

Antipholus din Efes: 

Adu-mi ceva! Sparg uşa, şi-apoi ce-o fi să fie! 

Dromio din Siracuza (dinăuntru): 

Hai, sparge-o, derbedeule, că-ţi sparg eu capul 
ţie! 

Dromio din Efes: 

Ei, sparge omul gheaţa, şi rupe-o vorbă-n doi! 
Cuvântu-i vânt! (Pe faţă, spus; nu pe dinapoi!) 

Dromio din Siracuza (dinăuntru): 

Ai boală, văd, la rupt azi! Lovi-te-ar!... Ţărănoi! 

Antipholus din Efes: 

„Lovi-te-ar”? Asta-i prea mult! Deschide-mi! Zor! 
Grăbeşte! 

Dromio din Siracuza: 

Când n-or fi fulgi pe păsări şi n-or fi solzi pe peşte! 

Antipholus din Efes: 

Prea bine! Atunci sparg uşa! Fugi, adu-mi un 

berbec! 
Dromio din Efes: 
Berbec, dar fără blană, stăpâne, înţeleg! 
Când n-or fi solzi pe peşte, nici fulgi pe 
zburătoare. 
Berbecul fără blană, b/âni porţii o să-i zboare. 
Antipholus din Efes: 
Hai, du-te! Adu-mi un berbec de fier! 
Baltazar: 
Răbdare, sir! Nu face asta-ţi cer! 
Ar fi să duci război cu faima-ţi bună! 
Ar fi s-atragi în raza bănuielii 
Neîntinata cinste a soţiei! 
Dealtfel, o cunoşti ce înţeleaptă-i, 
Îi ştii virtutea, vârsta, modestia 
Şi toate-ţi spun că taina şi-are tâlcu-i; 
N-ai grijă: poarta-nchisă pentru tine 
Va şti să ţi-o explice ea prea bine! 
Ascultă-mă pe mine! Las-o-n pace 
Şi haidem toţi la „Tigru”""! să prânzim; 
lar mai spre seară-ntoarce-te tu singur 
să afli pentru ce te-a surghiunit! 
Înverşunându-te să spargi o poartă 
Acum în plină forfotă-a amiezii, 
Te-ai face de poveste-n tot oraşul! 
Şi clevetirea mârşavă a gloatei 
Renumele cel bun ar fi să-ţi spurce, 
Năvală dând, smintită-n lumea largă, 
Mânjindu-ţi chiar şi piatra de mormânt. 
Căci calomnia-i ca moştenitorul 
Care se-ncuibă oriunde-a pus piciorul. 
Antipholus din Efes: 


111 Numele unui han sau al unei taverne din Londra. 

Să ştii că m-ai convins! Plec fără zarvă 
Şi-n ciuda chefului stricat, am chef 
De-un chef de pomină: cunosc o fată 
Nurlie şi duhlie, aleasă-n vorbă, 
Năstruşnică şi zgâtie, dar... blândă! 
La ea benchetuim! Cu fata asta, 
Nevasta, fără vreun temei, ţi-o jur, 
Mă ceartă c-aş întârzia adesea. 
Vom trage-un chef la ea! 
(Lui Angelo): 
Sir, du-te acasă, 
la giuvaierul, care-i gata sigur, 
Şi adu-mi-l pe urmă la „Mistreţ”!!* - 
Acolo stă. - l-oi dărui ei lanţul, 
De nu de altceva, să-i fac în ciudă 
Nevesti-mi! Fii bun, sir, vino grabnic! 
Când poarta mea m-alungă, cere a şti 
Şi alte porţi de m-or dispreţui. 
Angelo: 
Eu, într-un ceas, viu unde stăm acuma. 
Antipholus din Efes: 


Aşa, te rog! 
(Aparte): 
Ştiu c-o să coste gluma. 
(les.) 
Scena 2 
Acelaşi loc. 


Intră Luciana şi Antipholus din Siracuza. 


Luciana: 


112 Numele unui han vestit pe malul Tamisei. 

Se poate, Antipholus, deci uita 
Atât de iute sfânta căsnicie? 
În primăvara ei, iubirea ta 
Ucisă-n mugur trebuie să fie? 


De-ai luat-o doar de dragul zestrei, sora 
De dragul zestrei merită cruţare. 
Placi alta? N-o fă-n văzul tuturora, 

Ci tăinuieşte-ţi mârşava trădare. 


În suflet soaţa n-are cum citi 
Cât limba orator trădării nu ţi-i; 
Ochi dulci, grai blând, pot lesne-mpodobi 
Şi viciul ca pe crainicul virtuţii! 


Să pari curat, cu oricât smârc în sânge! 
Păcatul mâinii stângi nu-l afle dreapta! 
Ce foloseşti de ştie ea şi plânge!? 
Ce hoţ e prost să-şi trâmbiţeze fapta? 


De două ori făptaş: îi spurci şi patul 
Şi laşi să ţi-o citească-n ochi, la masă. 
Ruşinea are nume bun, cât faptul 

Nu-l însoţeşte vorba păcătoasă! 


Sărmanele femei! Măcar să ştim - 
Naive cum suntem - că ne iubiţi! 
Când braţu-i dat, noi mâneca-ndrăgim! 

Voi ne-nvârtiţi; vă suntem sateliți! 


Fii bun şi intră-n casă, deci, cumnate, 
Imbună-mi sora, „soţioară”-i spune: 
E lucru sfânt un pic de falsitate, 

Când măgulirea sfada o răpune! 
Antipholus din Siracuza: 
Frumoasă doamnă, numele tău nu mi-i 
Ştiut: prin ce minune-l ştii pe-al meu? 
Dar chipul tău, decât minunea lumii 
E mai aproape mult de Dumnezeu! 


Învaţă-mă să cuget, să vorbesc, 
Dezvăluie firavei mele minţi 
Prea poticnită-n tot ce-i pământesc, 
Ascunsul tâlc al spuselor cuminţi! 


Trudeşti, credinţa, sufletului meu 
S-o faci să rătăcească-n alt tărâm? 
Vrei să mă zămisleşti din nou? Eşti zeu? 
Prefă-mă, şi-n puterea-ţi mă sfărâm! 


Dar dacă eu sunt eu, atunci ştiu bine 
Că plânsa, sora ta, nu-mi e soţie 
Şi patul ei nu-i sacru pentru mine: 
Cu mult, e mult mai mult, mă-nchin eu ţie! 


De ce, sirenă, cântul tău vrăjit 

În lacrimile sorei să mă-nece? 

O, cântă pentru tine! Fericit, 
Când aurul din părul tău s-o-ntrece. 


Cu-argintul mării, l-oi lua drept pat 
Şi m-oi culca-n extaz pe-ale lui unde 
De mori aşa, murind eşti câştigat! 
Amorul, de-i uşor, să se scufunde! 
Luciana: 
Ce spui? Unde ţi-e capul? Eşti nebun? 

Antipholus din Siracuza: 
Capul? Sub pirostrii! Dar nu ştiu cum!". 
Luciana: 
De vină-s ochii tăi. Ce văd sucit!"". 
Antipholus din Siracuza: 
Tu, soare luminos, tu i-ai orbit! 
Luciana: 
Privind doar ce se cade-i lecuieşti! 
Antipholus din Siracuza: 
Decât să vezi doar nopţi, mai bine-orbeşti, 
lubita mea! 
Luciana: 
lubită? Sorii mele 
Să-i spui iubită! 
Antipholus din Siracuza: 
Sorii sorii tale! 
Luciana: 
Adică sora mea, cum vine! 
Antipholus din Siracuza: 
Nu! 


113 După dialogul în catrene dintre Luciana şi Antipholus, cele 
două personaje trec iarăşi la dialogul stichomitic, respectându-se 
întocmai, în traducere, versificaţia originalului, sau abaterile de la 
aceasta. Din acest punct de vedere Comedia erorilor apare ca o 
creaţie dramatică în care Shakespeare dovedeşte o înaltă 
măiestrie poetico-stilistică. De remarcat, totodată, asemănarea 
declaraţiei de dragoste a lui Antipholus, cu declarațiile 
asemănătoare ale tinerilor îndrăgostiţi din Zadarnice/e chinuri ale 
dragostei. 

114 Conform tradiției poeziei lirice cavalereşti, privirea era 
considerată ca simţul cel mai puternic şi că frumuseţea, 
impresionând adânc privirea, putea da naştere pe loc unui 
sentiment de dragoste. Din spusele Lucianei, în dialogul 
stichomitic care urmează, reiese însă că Luciana nu-i consideră 
declaraţia de dragoste ca fiind sinceră şi exprimând un sentiment 
adevărat, ci ca o pornire pătimaşă. 

Tu cea mai bună parte-a mea eşti! Tu, 
Lumină ce-ajungându-mi în lumini-mi 
Dai inimă din nou sfârşitei inimi. 
Comoară, hrană, ţintă-a tot ce sper, 
Cer ţărnei mele, tot ce cer din cer! 
Luciana: 
Pui, sora mea ar fi, ce spui, să fie! 
Antipholus din Siracuza: 
Atuncea, „soră” spune-ţi însăţi ţie, 
Căci te iubesc! Visez cu tine-o viaţă... 
Tu: i-ai bărbat, precum nici eu n-am soaţă! 
Dă-mi mâna ta! 
Luciana: 
Încet, ce-ţi pierzi răbdarea? 
Să-şi dea şi sora-mi binecuvântarea! 
(lese. Intră grăbit Dromio din Siracuza.) 
Antipholus din Siracuza: 
Ei, ce-i nou, Dromio, unde fugi aşa?” 
Dromio din Siracuza: 
Chiar mă cunoşti, stăpâne? Sunt eu Dromio? 
Sunt omul dumitale? Sunt eu însumi? 
Antipholus din Siracuza: 
Eşti Dromio, omul meu, şi eşti tu însuţi! 
Dromio din Siracuza: 
Sunt un măgar, sunt omul unei fuste şi-s făr' de 
mine! 


115 Scena care urmează între Antipholus şi Dromio se desfăşoară 
în proză, conform folosirii prozei comice, în mod obişnuit, în 
piesele lui Shakespeare în care avem situaţii şi dialoguri comice. 
Cum Dromio a mai folosit însă şi pentametrul rimat în scene 
anterioare, e probabil că Shakespeare foloseşte acum proza 
pentru a crea un contrast şi mai puternic între scena precedentă 
dintre Antipholus şi Luciana şi bathos-ul scenei dintre acelaşi 
Antipholus şi servitorul său. 

Antipholus din Siracuza: 

Cum omul unei fuste, şi cum fără de tine? 

Dromio din Siracuza: Măre, stăpâne, făr' de mine- 
s, zău! Sunt pus pe numele unei femei! E una care 
strigă la cer că mă vrea, una care se ţine scai de 
mine, una care ţine morţiş să mă aibă! 

Antipholus din Siracuza: Şi ce pretenţii ridică 
asupră-ţi? 

Dromio din Siracuza: Să fie a naibii, domnule! 
Aceleaşi pretenţii pe care le-ai ridica dumneata 
asupra calului dumitale! Ar vrea să mă aibă ca pe 
un animal! Nu doar că, fiind eu animal, i-ar veni ei 
chef să mă aibă! Ci fiind ea o creatură bestială, i se 
trezesc... pretenţiile asupra mea! 

Antipholus din Siracuza: Şi cum arată la chip? 

Dromio din Siracuza: E o persoană foarte 
respectabilă; da, una dintr-acelea de care nu poate 
omul vorbi fără să spună: „Nu mă socotiți lipsit de 
respect dacă vă pomenesc de dânsa”. Nu mă prea 
văd eu dând-o gata, cu toate că ar fi o minune de 
partidă, o partidă... grasă! 

Antipholus din Siracuza: Ce înţelegi printr-o 
partidă grasă? 

Dromio din Siracuza: Ce naiba, stăpâne! E 
bucătăreasă! Şi-i toată numai untură, îmi tot bat 
capul la ce-ar putea fi bună? Doar s-o fac torţă şi să- 
mi lumineze calea pe unde să fug de ea! Pun 
rămăşag că ţoalele de pe ea au adunat atâta seu, 
încât ar putea arde cât ţine o iarnă poloneză'“*. 
Dacă cumva apucă ziua de apoi... Să ştii că are să 
ardă cu o săptămână mai mult decât lumea 
întreagă! 


116 lernile din Polonia aveau reputaţia unor ierni lungi şi grele. 

Antipholus din Siracuza: Cum e la chip? 

Dromio din Siracuza: Smolită cum e ciubota mea! 
Numai că faţa ei nu-i atât de curată, fiindcă asudă 
straşnic; s-ar putea înnămoli cineva până la glezne 
în slinul ei! 

Antipholus din Siracuza: E un cusur pe care apa-l 
drege! 

Dromio din Siracuza: AŞ, da de unde, sir! E-n firea 
ei! N-o spală nici chiar Noe cu potopul! 

Antipholus din Siracuza: Cum o cheamă? 

Dromio din Siracuza: Nell, stăpâne! Dar numele ei, 
adică un ell şi încă trei sferturi din el, n-ar ajunge să 
o măsoare din şold în şold. 

Antipholus din Siracuza: Atunci e mare de statură! 

Dromio din Siracuza: Nu e mai lungă din creştet 
până-n tălpi decât de la un şold la altul: e sferică, 
întocmai ca un glob. Aş putea descoperi toate ţările 
pe ea! 

Antipholus din Siracuza: În ce parte a trupului ei 
se află Irlanda? 

Dromio din Siracuza: Să mă ia dracu! Dindărăt! 
Am recunoscut-o după mlaştini. 

Antipholus din Siracuza: Dar Scoţia? 

Dromio din Siracuza: Am descoperit-o după 
uscăciune: în asprimea palmelor eii”. 

Antipholus din Siracuza: Şi unde-i Franţa? 

Dromio din Siracuza: Pe frunte, cruntă şi bântuită 
de răzmeriţe, ducând războaie pentru succesiunea 
coroanei cu părul de pe ţeastă. 

Antipholus din Siracuza: Anglia, unde-i? 

Dromio din Siracuza: l-am căutat eu țărmurile de 
cretă, dar n-am văzut nimic alb la ea! Bănuiesc că i- 


117 Aluzie la sărăcia solului pietros al Scoției. 

ar fi pe bărbie, judecând după saramura ce se 
scurgea între ea şi Franţa. 

Antipholus din Siracuza: Şi Spania? 

Dromio din Siracuza: Pe cinstea mea, de văzut n- 
am văzut-o, dar am simţit-o dogorind în răsuflarea 
eci! 

Antipholus din Siracuza: Unde-i  America?!1* 
Indiile? 

Dromio din Siracuza: O, stăpâne, pe nasul ei, cu 
totul şi cu totul bătut cu nestemate: rubine de acnee 
şi safire de furuncule, desfăşurându-şi splendoarea 
către fierbintea răsuflare a Spaniei, care a trimis 
adevărate armade de galioane să-i încarce nasului 
comorile... 

Antipholus din Siracuza: Unde se află Belgia, Ţările 
de Jos? 

Dromio din Siracuza: Vai, stăpâne, nu m-am uitat 
aşa de jos! Ca să închei, gloaba asta de corvoadă, 
ori vrăjitoarea asta, a ridicat asupra mea pretenţii; 
mi-a zis Dromio; mi-a jurat că-i sunt logodnic; mi-a 
înşirat toate semnele particulare câte le am pe corp, 
ca semnul de pe umăr, aluniţa de pe gât şi negul cel 
mare de pe braţul stâng, încât eu, uluit, am fugit de 
ea ca de-o iazmă! 

Şi cred că, dacă-n piept credinţa n-aş ţine-o-n 
inima de-oţel, 
M-ar preschimba-n potaie pusă să-nvârtă la 
frigare-un miel! 
Antipholus din Siracuza: 
Dă fuga într-un suflet până-n port 


118 Este singurul loc unde apare denumirea „America” în opera lui 
Shakespeare, însoţită totodată de aluzia la marile ei bogății în 
pietre preţioase, alături de „Indii”. 

Şi de-o fi vânt spre larg, din orice parte, 
Nu vreau să mânec noaptea-n târgul ăsta! 
De pleacă vreo corabie, dă-mi de veste. 
Mă voi plimba prin piaţă pân’ te-ntorci! 
Când toţi ne ştiu şi noi cădem din lună, 
E timpul, cred, s-o ştergem: nu-i a bună! 
Dromio din Siracuza: 
Cum ai fugi de-un urs să scapi cu viaţă, 
Fug eu de ea, că vrea să-mi fie soaţă! 
(lese.) 
Antipholus din Siracuza: 
Unde te-nvârţi, dai tot de vrăjitoare'"”. 
De-aceea cred că-i vremea să-mi iau valea. 
Cea care-mi zice soţ de fel nu-mi place 
Şi sufletu-mi vrăjmaş îi e. Dar sora, 
Frumoasa, plina ei de haruri soră, 
Cu gingaş chip şi ghiers vrăjit, aceea 
Doar cât nu m-a făcut să-mi uit de mine! 
Dar, brânci să nu-mi dau singur în gheenă, 
Mi-astup urechile la cântu-i de sirenă! 
(Intră Angelo.) 
Angelo: 
Jupân Antipholus! 
Antipholus din Siracuza: 


119 Atât Antipholus, cât şi Dromio au ferma credinţă că se află 
într-o lume a vrăjitoriei. Cuvintele şi temerile lor sunt sincere şi 
autentice. În epoca lui Shakespeare şi mult încă după aceea, 
credinţa în existenţa duhurilor duşmănoase omului şi puterea 
distrugătoare a vrăjitoarelor era universală, cu foarte rari excepţii. 
Modul cum Shakespeare face un element comic din această 
credinţă, în comedia sa, ne arată că el, personal, făcea parte din 
excepţiile pe care le constituiau oamenii luminaţi. 

Amintim doar faptul că şi la aproape un secol după 
Shakespeare, în coloniile britanice ale Americii, se mai ardeau pe 
rug femeile bătrâne acuzate de vrăjitorie. 


~ 163 ~ 


Opere Complete Volumul 2 
Aşa mă cheamă! 
Angelo: 
O ştiu prea bine, sir: poftim colanul, 
Îmi da prin gând să viu chiar la „Mistreţ”. 
Am cam întârziat; nu era gata... 
Antipholus din Siracuza: 
Şi ce doreşti să fac cu asta eu? 
Angelo: 
Ce-ţi place, sir! Eu doar ți l-am făcut! 
Antipholus din Siracuza: 
Mi l-ai făcut? Ţi l-am cerut vreodată? 
Angelo: 
O dată, nu! De douăzeci de ori! 
Du-l iute-acasă, bucură-ţi soţia! 
Curând, la vremea cinei, vin şi eu 
Şi-atunci mi-oi lua şi banii pentru lanţ. 
Antipholus din Siracuza: 
Te rog, jupâne, ia-ţi acuma banii: 
Mi-e teamă c-ai să pierzi şi lanţ, şi bani. 
Angelo: 
Ce mucalit îmi eşti! Rămâi cu bine! 
(lese.) 
Antipholus din Siracuza: 
Ei, ce să cred de asta? Zău că-mi vine 
Să cred că doar un om băut, tâmpit, 
Refuză-un dar atât de strălucit! 
Pe-aicea văd că dă negoţul greş 
Când te trezeşti pe străzi cu-aşa peşcheş! 
Mă duc s-aştept pe Dromio-n piaţă-acum... 
De pleacă vreo corabie... La drum! 
(lese.) 

Actul IV 
Scena 1.“ 


O piaţă publică. 
Intră Angelo, al doilea negustor”! şi un ofițer. 


Al doilea negustor: 
Doar ştii că-mi eşti dator de la Rusalii 
Şi sula-n coastă nu ţi-am pus nicicând. 
Nici astăzi nu ţi-aş cere-aşa, toţi banii, 
De nu mi-ar trebui, căci plec în Persia. 
Fă bine deci, plăteşte-mi-i peşin, 
Căci altfel ai de-a face cu zapciul. 
Angelo: 
Se-ntâmplă că întocmai banii ăştia 
Antipholus mi-i datorează mie: 
Şi chiar în clipa-n care vă-ntâlnii 
l-am dat un giuvaer: la ora cinci 
Mă duc să iau şi banii pentru asta. 


120 În această scenă confuziile şi dezordinea se extind cuprinzând 
în țesutul lor şi alte persoane în afara celor doi Antipholus şi cei 
direct legaţi de ei. Ca urmare, rimele aproape dispar şi tot aşa şi 
umorul sănătos al primelor trei acte. Creşte totodată şi apăsarea 
temerii de vrăjitorii, ceea ce duce la limbaje duşmănoase şi 


comportări violente. 


121 Negustorul care apare în această scenă nu este acelaşi din 
Actul |, sc. 2, care era prieten cu Antipholus din Siracusa, şi prin 
urmare nu ar fi putut rămâne un spectator indiferent la scena 


arestării lui Antipholus din Efes, care urmează. 

Fii bun a mă-nsoţi la el acasă: 
Îţi dau ce-ţi datorez şi-ţi mulţumesc. 
(Intră Antipholus din Efes şi Dromio din Efes, 
ieşind din casa curtezanei. ) 
Ofițerul: 
Nu vă mai osteniţi: uite-l că vine! 
Antipholus din Efes: 
Cât timp aştept eu giuvaierul, du-te 
Şi cumpără-mi o funie cu care 
l-om lecui, pe ea şi pe complici, 
Să-mi mai încuie-n toiul zilei poarta. 
la stai! Zlătaru-i colo! Haide, şterge-o 
De-mi cată funia. Adu-mi-o acasă. 
Dromio din Efes: 
Îmi cumpăr un venit de mii de funzi??? 
De funii pe spinare, anual! 
Antipholus din Efes (către Angelo): 
Frumos te ţii de vorbă! Te-am crezut 
Şi-am spus, la rândul meu, că vii cu lanţul: 
Dar nici zlătar, nici lanţ! Nici pomeneală! 
Sau poate te-ai temut să nu ne ţină 
Amoru-n lanţ? De-aceea n-ai venit? 
Angelo: 
Mă bucur că eşti vesel. lată nota: 
Ai lanţul cântărit pân’ la carată, 
Ai calitatea aurului, lucrul 
Tocmit şi costul lui: cu trei ducați 


122 Shakespeare introduce adeseori denumiri monetare engleze 
în piesele sale. În cazul de faţă, este vorba de lira sterlină 
denumită de englezi pfund (pound), care are şi sensul de măsură 
de greutate denumită livră (453 g). În engleza contemporană 
„pound” înseamnă şi „lovitură”, dar acest sens nu este atestat în 
limba engleză scrisă mai devreme de secolul al XIX-lea. 

Sensul de „lovitură” convine însă textului. 

Mai mult decât am eu să dau acestei 
Cinstite feţe; rogu-te, plăteşte.-i, 
Căci trebui să se-mbarce şi-l întârzii. 
Antipholus din Efes: 
N-am prevăzut, să-mi fi luat bani la mine; 
Pe lângă că mai am şi-n târg o treabă. 
Fii bun, jupâne, du-l la mine-acasă, 
la lanţul, dă-l nevesti-mi şi roag-o 
Să-i verse suma, la primire, lui. 
Grăbeşte-te, că-ţi iau eu înainte! 
Angelo: 
Atunci îi duci, dar, lanţul dumneata? 
Antipholus din Efes: 
Nu, ia-l cu dumneata: eu poate-ntârzii! 
Angelo: 
Prea bine, să i-l duc. Îl ai asupră-ţi? 
Antipholus din Efes: 
De-l ai cum îl am eu, mi-e tare teamă 
Să nu te-ntorci acasă fără bani! 
Angelo: 
Ei, haide, lasă gluma, sir: dă-mi lanţul, 
Căci vântul, ca şi fluxul, îl aşteaptă 
Pe-acest jupân şi-i vina mea că-l ţinem! 
Antipholus din Efes: 

Ei, doamne sfinte! Vrei să-ţi scuzi prin asta 
Călcarea promisiunii de-a-mi aduce 
Colanul la „Mistreţ”!? Eu nu te cert 
Şi tot tu, ca o scorpie, sari cu gura! 

Al doilea negustor: 

Ne pierdem vremea! Hai, te rog, grăbeşte! 
Angelo: 

Vezi doar cum mă-mboldeşte, sir! Colanul... 
Antipholus din Efes: 

Păi, dă-l soţiei mele şi ia-ţi banii! 
Angelo: 
Ştii bine c-adineauri ţi-l dădui... 
Ori i-l trimiţi, ori dă-mi o descărcare. 
Antipholus din Efes: 
Te cam întreci cu gluma; prea-i de oaie. 
Hai, unde-i lanţul? Vreau să-l văd, te rog! 
Al doilea negustor: 
Am treburi multe ce nu rabdă şaga - 
Răspunde-mi dacă-mi poţi plăti în locu-i 
De nu, îl dau zăpciului pe mână! 
Antipholus din Efes: 
Eu, să-ţi plătesc în locu-i? Ce anume? 
Angelo: 
Să-i dau ce-mi eşti dator pentru colan. 
Antipholus din Efes: 
Nu-ţi sunt dator cât n-am primit colanul! 
Angelo: 
Nu-i niciun ceas de când ţi-l înmânai! 
Antipholus din Efes: 
Nu-mi înmânaşi nimic şi mă jigneşti! 
Angelo: 
Pe mine mă jigneşti tăgăduind: 
E-n joc doar cinstea mea de negustor. 
Al doilea negustor: 
Zapciu! Pe el, - şi pune.-l la popreală! 
Zapciul: 
Eşti prizonierul ducelui, pârât! 
Angelo: 
Aceasta-mi strică bunul meu renume! 
(Către Antipholus din Efes): 
Te învoieşti s-achiţi această sumă? 
De nu, pe loc zapciul te şi leagă!... 


~ 168 ~ 


William Shakespeare 
Antipholus din Efes: 
să mă-nvoiesc a da ce n-am de dat? 
Hai, leagă-mă dacă-ndrăzneşti, om josnic! 
Angelo: 
Aşa-mi plăteşti tu lanţul! Arestează.-l, 
Zapciu! De-ar fi şi frate-meu şi-ar crede 
Că-mi poate râde-n nas, nu l-aş cruța. 
Zapciul: 
Eşti arestat, sir: auzit-ai pâra! 
Antipholus din Efes: 
Mă dau legat doar până mă răscumpăr. 
Dar tu, netrebnicule, nu-ţi răscumperi 
Ast joc nici cu tot aurul dughenii! 
Angelo: 
Eu voi găsi dreptate în Efes 
Şi te voi da-n vileag, n-ai nicio grijă! 
(Intră Dromio din Siracuza venind dinspre port.) 
Dromio din Siracuza: 
Stăpâne, este-un vas din Epidamnum 
Ce nu-şi aşteaptă-n port decât stăpânul 
Şi-apoi ridică ancora. Bagajul 
L-am dus la bord, stăpâne. Cumpărat-am 
Ulei, balsam, rachiu şi tot ce-ai spus. 
E gata vasul, pregătit; iar vântul 
Spre larg prielnic suflă! Vezi, n-aşteaptă 
Decât să-şi ia stăpânul, - şi pe tine! 
Antipholus din Efes: 
Na, alta! E nebun! Cum, oaie toantă, 
Ce vas din Epidamnum mă aşteaptă? 
Dromio din Siracuza: 
Corabia ce m-ai trimis să-ţi caut! 
Antipholus din Efes: 
Sclav beţivan, eu te-am trimis la funie 

Şi doar ţi-am spus de ce şi cu ce scop. 
Dromio din Siracuza: 
Mă-i fi trimis, mai bine, să mă spânzur, 
Mi-ai spus să plec în port, dup-o corabie! 
Antipholus din Efes: 
Am să dezbat problema pe răgaz 
Şi-am să-ţi învăţ urechea să m-asculte! 
Dă fuga, ticălos ce eşti, du cheia 
Aceasta Adrianei şi să-i spui 
Că-n laviţa de sub covorul turc 
E-o pungă cu ducați; să mi-o trimeată - 
Să-i spui că m-arestară de pe stradă, 
Şi banii-s chezăşie. Hai, dă zor! 
Zapciu! La beci acum, pân' ce s-o-ntoarce! 
(les al doilea negustor, Angelo, zapciul şi 
Antipholus din Efes.) 
Dromio din Siracuza: 
La Adriana? Asta-i cea cu masa 
Unde-am tras sorţi ca soţ al Dowsabelei!'”, 
Dar prea e lată ca s-o ţiu soţie! 
Acolo mă trimite! Vrând-nevrând, 
Sunt slugă - grij' să nu-i ies din cuvânt! 
(lese.) 


Scena 2 


Casa lui Antipholus din Efes. 
Intră Luciana şi Adriana. 


123 Dowsabel - o formă engleză a termenului italian au/cibe//a, 
preluat prin francezul douce et belle, un termen comun 
desemnând o iubită sau o tânără frumoasă. Aici cuvântul e folosit 
în sens ironic pentru Nell, bucătăreasa slută din actul III, sc. 2. 

Adriana: 
Te-a ispitit într-adevăr aşa, 
Luciana? l-ai putut citi-n privire? 
Vorbea din suflet? Spune-mi: da sau ba? 
Cum arăta? Trist, vesel, scos din fire? 
Ciocnindu-i-se-n inima din piept 
Îi fulgerară meteori obrazul? 
Să-mi spui întocmai, vreau, cum a fost cazul! 
Luciana: 
Tăgădui întâi că ai vreun drept 
Asupra lui. 
Adriana: 
Negându-l, mă jigneşte 
Mai mult decât călcându-l mă răneşte. 
Luciana: 
jură pe urmă că-i străin aci. 
Adriana: 
Pe drept jură, căci e cum nici n-ar fi! 
Luciana: 
Pledai pe urmă cauza-ţi. 
Adriana: 
Cum stă? 
Luciana: 
lubirea ce-i cerni să-ţi dea, mi-o dă! 
Adriana: 
Şi cu ce vorbe dragostea-ţi cerşea? 
Luciana: 
Cu vorbe dulci, ce - drept e - m-ar mişca! 
Mă oglindeam în spusa-i cald şi pur. 
Adriana: 
L-ai pus la punct? 
Luciana: 
Răbdare, te conjur! 

Adriana: 
Nu pot şi nici nu vreau să rabd. Măcar 
Nu-mi pune limbii frâu cât ard pe jar! 
E slut, e ghiuj, e gârbov, e scălâmb 
Şi desfrânat, la trup strâmb, la chip strâmb, 
Libidinos, smintit, hapsân, mojic, 
Stigmatizat de soartă, şi vrednic de nimic! 
Luciana: 
Din dragoste să plângi, să fii geloasă 
Pe-o pacoste ca el! Zburzi când te lasă! 
Adriana: 
Mai bun îl cred, oricât aş vrea, bârfindu-l 
Să-l scad în ochii celor ce-l văd un nestemat, 
Cât nu e-n cuib, ciovlica-şi ţipă jindul'“*: 
Mă doare-n suflet că l-am blestemat!... 
(Intră Dromio din Siracuza.) 
Dromio din Siracuza: 
Hai iute: punga! Scrinul. Mai curând! 
Luciana: 
Cum ţi-ai pierdut suflarea? 
Dromio din Siracuza: 
Alergând! 
Adriana: 
Unde-i stăpânul, Dromio? Ce-i cu dânsul? 
Dromio din Siracuza: 
E vai de capul lui, m-apucă plânsul! 


124 Aluzie la faptul că ciovlica ţipă din locuri depărtate de cuib 
anume pentru a atrage duşmanii în direcţia ei şi a salva astfel puii 
din cuib. În mod asemănător caută şi Adriana să îndepărteze alte 
femei de soţul său, ponegrindu-l. 

Ca şi Alemena din comedia lui Plaut, însă, Adriana îşi exprimă 
adevăratele sale sentimente de tandreţe pentru Antipholus, 
imediat ce i s-a potolit mânia. 

E-n Tartar'“”, la popreală, chiar ca-n iad, 
Pe mâna unui drac împieliţat 
Cu inima-mbumbată cu oţele! 
Un duh, o iazmă îmbrăcată-n piele 
De bivol, un lup fals, un fur proclet 
Ce-ţi ţine calea, luându-te încet, 
Bătându-te pe umăr, - un copoi 
Ce amuşindu-ţi urmele-n noroi 
Te duce la judeţui de apoi! 
Adriana: 
Cum, omule, ce s-a-ntâmplat? 
Dromio din Siracuza: 
Ce s-a-ntâmplat, nu ştiu. E arestat! 
Adriana: 
Cum? Arestat? De ce? Pârât de cine? 
Dromio din Siracuza: 
De cine, habar n-am! Dar e-nchis bine! 
Cel ce l-a-nchis stă ca un contrabas 
Într-o geantă de piele oblungă'* - 
Vrei, doamnă, să-i trimiţi să se răscumpere, 
Din scrinul cel de sub covor, o pungă? 
Adriana: 
Hai, adu-i, soră, banii! 
(lese Luciana.) 
Mult mă mir: 


125 Denumirea Tartar este folosită aici în două sensuri. Primul 
este acela al lui Tartarus din mitologia clasică, desemnând o 
prăpastie neagră, sub Hades, ţinutul unde sălăşluiau sufletele după 
moarte şi în care Zeus i-a prăbuşit pe Titani, după înfrângerea 
acestora. Al doilea sens al cuvântului este acela de tătar (şi ţara 
tătarilor). Aceştia aveau reputaţia de barbari fioroşi în evul mediu. 
A fi prizonier în ţara lor însemna a fi într-un loc mai cumplit decât 
iadul. 

126 Aluzie la îmbrăcămintea de piele a agenţilor judecătoreşti din 
acea vreme. 

Să aibă oare datorii secrete? 
Vreo poliţă la bancă? Nu ştii cumva, băiete? 
Dromio din Siracuza: 
Ce poliţă? Ce bancă! Stă-n picioare 
Cu-un lanţ la gât! N-auzi ce sunet are? 
Adriana: 
Ce, lanţul? 
Dromio din Siracuza: 
Aş, clopotul! De-un ceas stă ca nebunul! 
La două l-am lăsat, şi-acuma bate unu! 
Adriana: 
Merg ceasurile îndărăt? Ce tot îndrugi? 
Dromio din Siracuza: 
Când ceasul dă de un sergent, o ia-ndărăt, şi fugi! 
Adriana: 
Ce, timpul are datorii? Nu vezi că judeci ca 
netotul? 
Dromio din Siracuza: 
Păi, timpul e falit sadea: prileju-i împrumută totul! 
Mai mult, - se spune că-i şi hoţ: n-ai auzit zicala ce 
ne-nvaţă 
Că timpul vine pe furiş şi-ţi ia-ntr-o noapte tot ce 
ai în viaţă? 
Când timpul e dator vândut şi hoţ, şi-i iese un 
sergent în cale, 
Păi să n-o ia-napoi măcar cu un ceas pe zi 
mergând din deal la vale? 
(Intră iar Luciana, cu o pungă.) 
Adriana: 
Hai, Dromio, uite banii. Du-i de-a dreptul 
Stăpânului şi adu-mi-l acasă! 
să mergem, soră. Îmi frământă pieptul 
Nu ştiu ce presimţire nemiloasă!... 

(les.) 


Scena 3 


O piaţă publică. 
Intră Antipholus din Siracuza. 


Antipholus din Siracuza: 
Nu dau de-un om să nu-l văd că salută 
De parc-aş fi prieten vechi cu toţi! 
Şi toată lumea ştie cum mă cheamă: 
Ba mă poftesc la masă, ba-mi dau aur, 
Ba-mi mulţumesc că le-am făcut vreun bine, 
Ba-mi pun în faţă marfa, să le-o cumpăr; 
Chiar adineauri, la un croitor, 
Găsii mătasea-ntinsă pentru mine 
Să-mi facă haine, şi mi-a luat măsura. 
Desigur - doar năluci vrăjitoreşti 
C-aici s-au strâns toţi vracii din Laponia!!! 
(Intră Dromio din Siracuza.) 
Dromio din Siracuza: 
Stăpâne, viu cu aurul cerut. 


Ce? Te-ai descotorosit de poza lui tata-Adam 


îmbrăcat modern? 


Antipholus din Siracuza: Ce aur? Despre ce Adam 


127 Confuzia în care se află Antipholus şi care creşte necontenit îl 
fac să se convingă tot mai mult că se află într-o lume a vrăjitoriei 
şi vrăjitorilor. Cuvintele sale nu au nimic glumeţ ca sens, ceea ce 
sporeşte comicul situaţiei. Menţionarea Laponiei se datoreşte 
faptului că aceasta era considerată drept ţara celor mai mari 


vrăjitoare şi vraci din toată lumea. 

vorbeşti? 

Dromio din Siracuza: 

Nu cel ce arendase paradisul: 
Cel ce voia să-ţi închirieze gherla. 

Adam cel care umblă-mbrăcat în pielea viţelului 
tăiat pentru Fiul Risipitor'“*, cel care-ţi suflă-n ceafă, 
stăpâne, ca un înger al răului şi care te somase să 
părăseşti libertatea. 

Antipholus din Siracuza: Nu te înţeleg! 

Dromio din Siracuza: Nu? De ce? E limpede ca 
bună ziua! Cel care umblă într-o geantă de piele, ca 
un violoncel: omul care, când îşi vede semenii 
obosiţi, îi bate pe umăr şi-i duce la odihnă: cel pe 
care-l apucă, stăpâne, mila de negustorii ruinaţi şi le 
dă gratuit haine vărgate; cel care se crede în stare 
să facă mai multe isprăvi cu măciulia beţigaşului!”* 
său, decât, cu lancea lui, un maur! 

Antipholus din Siracuza: A, vrei să spui un ofiţer? 

Dromio din Siracuza: Da, domnule, sergentul de 
poliţie; cel care trage pe oricare la răspundere 
pentru încălcări de ordine poliţieneşti, adică de 
polite; unul care-şi închipuie că omul n-are altceva 
de făcut toată vremea decât să se ducă la culcare 
şi-i urează: „Deie-ţi domnul tihnă bună!” 

Antipholus din Siracuza: Deie-ţi domnul tihnă, 
nebunule! Zi mai bine, e vreo corabie în port care 
porneşte deseară cumva? Putem pleca? 

Dromio din Siracuza: Păi, stăpâne, ţi-am adus 


128 Aluzie la legenda biblică în care tatăl taie viţelul cel gras în 
cinstea fiului risipitor revenit acasă. Sergentul, ca un înger al 
răului, îmbrăcat în haină de piele, este în schimb aspru cu 
risipitorul Antipholus care nu-şi plăteşte datoriile, şi-l arestează. 
129 Sergentul ducea în mână o vargă cu măciulie cu care atingea 
pe cel arestat ca semn al arestării. 

vorbă acum o oră că vasul „Repeziciunea” porneşte 
la drum deseară; pe urmă te-a oprit sergentul şi te-a 
pus să faci haltă corăbiei „Zăbava”, iacătă-ţi şi 
îngerii'“” după care ai trimis ca să te scape. 

(Îi întinde banii.) 

Antipholus din Siracuza: 

Flăcăul e scrântit, şi eu la fel; 
Aici orbecăim printre iluzii. 
De ne-ar salva o mână îngerească! 

(Intră curtezana. ) 

Curtezana: 

Cu bună vremea, donmule-Antipholus! 
Cum văd, ţi-ai întâlnit giuvaiergiul: 
Nu-i ăsta lanţul ce-mi făgăduiai? 
Antipholus din Siracuza: 
Piei drace! Nu mă ispiti, satană!'” 

Dromio din Siracuza: Stăpâne, asta e madam 
Satan? 

Antipholus din Siracuza: E dracul gol! 

Dromio din Siracuza: AŞ, e mai rău: e dama 
dracului, şi vine-n- veşmântată ca o femeie de lume. 
De-aici o fi venind vorba femeiască: „Să mă dea 
dracului Dumnezeu!” Ceea ce e ca şi cum ai zice: 
„Fă-mă mamă cu noroc şi m-aruncă-n foc”... Stă 
scris în cărţi că bărbaţilor femeile le apar drept 
„lumină a lumii”. Lumina este un efect al focului şi 
focul te aprinde; ergo, femeile de lume te aprind! Nu 
te apropia de ea, că te arzi! 

Curtezana: 


130 Angels - „îngerii” - monede de aur având pe ele imaginea 
arhanghelului Mihail omorând un balaur. 

131 Antipholus ajunge acum la concluzia fermă că tot ce i se 
întâmplă este opera diavolului. 

Ţi-e sluga hâtră cum îi e stăpânul! 
Nu vii cu mine? Încropim o cină? 
Dromio din Siracuza: 
Stăpâne, de te duci şi-i intri-n ciorbă 
să te-narmezi cu lingura cea mare. 

Antipholus din Siracuza: De ce, Dromio? 

Dromio din Siracuza: Pe toţi dracii! Lungă lingură 
se cuvine să aibă cel ce trebuie să-i ia diavolului 
ciorba de sub nas! 

Antipholus din Siracuza: 

Satano, piei! Ce-mi cânţi acum de cină? 
Eşti, cum sunteţi voi toate, vrăjitoare 
Eu te conjur să pleci şi să mă laşi! 

Curtezana: 

Dă-mi înapoi inelul luat la prânz 
Sau schimbă-mi diamantul meu cu lanţul 
Promis, şi plec şi n-am să te mai sâcâi! 
Dromio din Siracuza: 
Sunt draci ce-ţi cer o aşchie din unghie 
Un pai, un fir de păr, un strop de sânge, 
Un ac, o nucă, un sâmbur de cireaşă, 
Dar ea, mai hrăpăreaţă, vrea colanul. 
Fii înţelept, stăpâne! De i-l dai, 
Drăcoaica o să-l sune să ne sperie! 

Curtezana: 

Te rog, dă-mi, sir, inelul, ori dă-mi lanţul. 
N-ai, sper, de gând să furi o biată fată! 

Antipholus din Siracuza: 

În lături, vrăjitoareo! Dromio, haidem! 

Dromio din Siracuza: 

„Zbori, mândră”... a zis păunul'*; ştii tu, doamnă! 


132 Păunul era simbolul mândriei, considerată primul din cele 
şapte păcate de moarte şi personificată adeseori ca o prostituată. 

(les Antipholus din Siracuza şi Dromio din 
Siracuza.) 
Curtezana: 
Nu-i nicio îndoială: Antipholus 
A-nnebunit, de poate face asta! 
Îmi ia inelul - patruzeci de galbeni 
Atâta face - şi-mi promite-un lanţ. 
Şi-acum nu-mi dă nici lanţul, nici inelul. 
Şi cred că tot sminteală-i şi povestea 
Greu de crezut ce-mi spuse azi la prânz, 
Că i s-a-nchis acasă poarta-n nas! 
Nevastă-sa, ştiindu-i nebunia, 
Desigur că i-a-nchis anume uşa. 
N-am încotro: mă duc la el acasă 
Să-i spun nevestei lui că mi-a intrat 
Lunatic, năpustindu-se-n odaie, 
Şi mi-a furat inelul. N-am alt leac, 
Şi patruzeci de galbeni nu-s un fleac! 
(lese.) 


Referirea la păun s-ar mai putea interpreta, după A. Koszul (La 
Comedie des erreurs. Société des Belles-Lettres, Paris, 1949), şi ca 
un mod de a se salva prin fugă din prezenţa unui animal cuprins 
de furia perioadei rutului, cu alte cuvinte curtezana. Considerăm, 
totuşi, interpretarea mult prea forţată. 

Scena 4'* 
O stradă. 
Intră Antipholus din Efes şi ofițerul. 


Antipholus din Efes: 
Nu-ţi fie teamă, omule. Nu fug! 
Doar după ce-ţi dau banii pentru care 
M-ai arestat, am să te las cu bine. 
Nevastă-mea-i în toane rele astăzi 
Şi nu-l va fi crezut pe solul meu 
Căci, drept vorbind, nici de crezut nu este 

Ca eu, aci-n Efes, să stau la gros! 

(Intră Dromio din Efes cu o funie.) 
Se-ntoarce omul meu: mi-aduce banii. 
Ei, nene, aduci ce te-am trimis s-aduci? 

Dromio din Efes: 

Ţi-ajunge asta să-i plăteşti pe toţi! 
Antipholus din Efes: 

Dar unde-s banii? 

Dromio din Efes: 

l-am spânzurat pe capătul de funie. 
Antipholus din Efes: 

Cinci sute de ducați pe-un cap de funie? 

Dromio din Efes: 


133 Dezordinea care a pus stăpânire pe întreaga acţiune 


culminează acum în violenţă. Antipholus din Efes îl bate în două 


rânduri pe servitorul său Dromio, apoi îl trage de ureche şi îl 
loveşte pe învățătorul Pinch, se repede asupra Adrianei vrând să-i 


scoată ochii, se luptă şi el şi Dromio cu Pinch şi ajutoarele sale, 
care îi leagă. La sfârşitul acestei scene Antipholus din Siracusa şi 


Dromio din Siracusa năvălesc pe scenă cu săbiile trase, punând pe 


fugă atât pe Adriana şi Luciana, cât şi pe curtezana şi pe sergentul 
de poliţie care se aflau cu ele. 

Cu banii ăştia cumpăr chiar cinci sute! 
Antipholus din Efes: 
La capătul mesajului cu care 
Ţi-am spus să treci pe-acasă, ce era? 
Dromio din Efes: 
Un capăt de otgon! L-am dus la capăt! 
Antipholus din Efes: 
_ Ei bine, pentru capăt, ai s-o capeţi! 
(II bate.) 
Ofițerul: 
Răbdare, stai uşor! 
Dromio din Efes: 
Răbdare eu să am, că eu-s bătutul! 
Ofițerul: 
Astâmpără-te-acuma! Ţineţi gura! 
Dromio din Efes: 
Mai bine spune-i lui să-şi ţină mâna! 
Antipholus din Efes: 
Fecior de târfă, hoţ şi nesimţit! 
Dromio din Efes: 
Aş vrea să fiu nesimtit, ca să nu-ţi simt loviturile! 
Antipholus din Efes: 
Nu eşti simţitor decât la lovituri, ca un măgar! 
Dromio din Efes: Măgar, aşa e! Mi s-au lungit 
urechile tot slujindu-l din ceasul în care m-am 
născut şi până astăzi, şi n-am de la el drept răsplată 
decât lovituri. Când mi-e frig, mă-ncălzeşte cu 
bătaia; când mi-e cald, mă răcoreşte cu bătaia; în 
bătăi mă trezeşte dacă dorm, în bătăi mă scoală 
dacă şed. Dat pe uşă afară în bătăi, când mă trimite 
de-acasă; întâmpinat cu bătaia când mă-ntorc 
acasă; eheei!... O port pe umeri, bătaia asta, cum îşi 
poartă cerşetoarele odrasla şi cred că, după ce-are 

să mă zdrobească în bătăi cotonogindu-mă, n-am să 
am altceva de făcut decât să cerşesc, cu bătaia-n 
spinare, din poartă-n poartă. 

Antipholus din Efes: Hai, mişcă-te, îmi văd colo 
nevasta! 

(Intră Adriana, Luciana, curtezana şi doctorul 
Pinch.) 

Dromio din Efes: Doamnă, respice finem! la 
seama la capăt!... Sau, mai bine zis, ca să prorocesc 
ca papagalul, ia seama la capătul de funie!... 

Antipholus din Efes: Tot n-ai de gând să taci 
odată? 

(II bate.) 

Curtezana: 

Ei, tot mai spui că nu ţi-e nebun soţul? 

Adriana: 

Se poartă ca un scos din minţi, e drept, - 
Eşti vraci, prea iscusite doctor Pinch'”, 
Fă-l să-şi revină-n simţirile-i toate'“, 
Şi-ţi dau tot ce-mi vei cere pentru asta! 

Luciana: 

Vai, ce-nfocat şi fioros se uită! 

Curtezana: 


134 Respice finem. De la maxima latină „Quisque agis, prudenter 
agas et respice finem” (Ceea ce faci, fă cu prudenţă şi ai în vedere 
sfârşitul) se formase gluma respice funem (ai în vedere funia de 
spânzurătoare, adică: ia seama să nu sfârşeşti în spânzurătoare). 
Aici Dromio foloseşte concluzia maximei în sensul său literal: 
„fereşte-te de capăt”, adică de a fi bătută cu funia. 

135 Adriana i se adresează lui Pinch cu titlul de „doctor” în sensul 
de „învăţat”, „profesor”. Termenul vraci are aici sensul de 
„posedând puterea de a porunci duhurilor”. Credinţa populară era 
că poruncile trebuie să fie formulate în limba latină. 

136 Adriana e convinsă că Antipholus e posedat de diavol. 

Cum tremură” ca scuturat de furii! 
Pinch: 
Dă-mi mâna: vreau să-ţi număr pulsul doar!... 
Antipholus din Efes: 
Na-ţi mâna: vreau să-ţi număr doar scatoalce! 
(Îl bate.) 
Pinch: 
Tu, diavole-ncuibat în omul ăsta, 
Eu te conjur prin sfinte rugăciuni 
Să pleci drept în regatul beznei tale. 
Eu te conjur pe cer şi pe toţi sfinții. 
Antipholus din Efes: 
Nu sunt nebun, vraci ramolit! Te cară! 
Adriana: 
O, de n-ai fi, biet suflet chinuit! 
Antipholus din Efes: 
Ei, puiculiţă, ăştia ţi-s clienţii? 
Cu muşterii ca el de gălbejiţi 
Te-ai pus la zaiafet la mine-n casă 
Când mie îmi trânteai în nas zăvorul 
Oprindu-mă să intru-n casa mea? 
Adriana: 
Mi-e martor Dumnezeu că tu, bărbate, 
Prânzişi cu mine azi. De-ai fi rămas, 
Erai scutit să-nduri ruşinea asta! 
Antipholus din Efes: 
Prânzii cu tine! Ce zici tu, mârlane? 
Dromio din Efes: 
Să n-am păcat, sir; n-ai prânzit acasă! 
Antipholus din Efes: 
N-a fost zăvorul pus? N-am stat afară? 


137 Tremuratul era considerat ca un semn că cineva era posedat 
de un duh necurat. 


~ 183 — 


Opere Complete Volumul 2 
Dromio din Efes: 
Perdy'**. Era-ncuiat! Ai stat afară! 
Antipholus din Efes: 
Nu m-a batjocorit chiar ea, din casă? 
Dromio din Efes: 
Sans fable. Te-a batjocorit chiar ea. 
Antipholus din Efes: 
Şi nu şi-a râs de mine servitoarea? 
Dromio din Efes: 
Certes. Da, ţi-a râs în nas vestala cuhnei! +? 
Antipholus din Efes: 
Şi N-am plecat turbat din faţa casei?... 
Dromio din Efes: 
Turbat De tot: mi-e martoră spinarea, 
Şi-n măduvă îţi simt şi-acum turbarea. 
Adriana: 
E bine dacă-i cânţi aşa în strună? 
Pinch: 
Nu-i rău! Băiatul ăsta l-a simţit 
Turbat şi-i dă dreptate, liniştindu-l. 
Antipholus din Efes: 
L-ai pus pe aurar să m-aresteze! 
Adriana: 
Vai, ţi-am trimis şi bani să te răscumperi; 
Prin Dromio ţi-am trimis! Să spună el! 
Dromio din Efes: 
Prin mine, bani trimişi! Tot dragul, poate, 
Şi gânduri bune, da! Dar niciun sfanţ! 


138 Peray, sans fable, certes. Franţuzismele erau destul de 
răspândite în epoca lui Shakespeare, stârnind, totuşi, ridicolul prin 
artificialitatea lor în limbă. Ca urmare, într-o scenă comică, ele nu 
puteau fi decât binevenite. Perdy (par Dieu) - pe Dumnezeu. 

139 Referire la bucătăreasă, care întreţine focul la în plată, aşa 
cum întreţineau vestalele focul sacru în templul Vestei. 

Antipholus din Efes: 
N-ai fost să-i ceri o pungă cu ducați? 
Adriana: 
A fost, şi i-am predat-o-n toată graba! 
Luciana: 
Am fost şi eu de faţă când i-a dat-o! 
Dromio din Efes: 
Şi cerul şi frânghierul mi-s chezaşi 
C-am fost trimis la funie, nu la alta! 
Pinch: 
Şi-n slugă şi-n stăpân intrat-a dracul. 
Sunt galbeni ca de moarte; -ar trebui 
Legati şi duşi în loc întunecos". 
Antipholus din Efes: 
Să-mi spui de ce-ai ţinut să stau la poartă 
Şi punga cu ducați de ce nu-mi daşi? 
Adriana: 
Bărbate drag, nu te-am ţinut la poartă! 
Dromio din Efes: 
Stăpâne drag, eu n-am atins un ban! 
Dar de ţinut la poartă, te-a ţinut! 
Adriana: 
Tâlhar făţarnic! Minţi în două rânduri! 
Antipholus din Efes: 
Făţarnică tu, târfă! Minţi în toate! 
Te-ai înhăitat cu-o şleahtă de netrebnici 
Şi vrei să mă batjocoreşti! Cu gheara 
Îţi scot acuma ochii mincinoşi 
Ce vor, neruşinaţi, să mă-njosească! 
Adriana: 
Legaţi-l! Nu-i daţi voie să se-apropie! 


140 Tratamentul nebunilor implica în acele vremuri ţinerea 
acestora într-o încăpere complet întunecată. 

Pinch: 
Chemaţi mulţi oameni: are drac puternic! 
Luciana: 
Vai, bietul om, ce rătăcit şi pal e! 
(Intră trei gealați, care-l leagă pe Antipholus din 
Efes.) 
Antipholus din Efes: 
Cum, vreţi să mă ucideţi? Temnicer! 
Sunt prizonierul tău! De ce le-ngădui 
Să mă răpească? 
Ofițerul: 
Daţi-i iute drumul; 
E prizonierul meu, şi nu-l veţi lua! 
Pinch: 
Legaţi-l şi pe el, că-i tot ţicnit! 
(Îl leagă şi pe Dromio din Efes.) 
Adriana: 
Ce-ai vrea tu, ofiţer hapsân? Te-ncântă 
Să vezi un om nenorocit făcându-şi 
Şi lui şi altor oameni rău? Îţi place? 
Ofițerul: 
E prizonierul meu: de-l las să plece, 
Ce are el de plată, plătesc eu! 
Adriana: 
Te voi despăgubi până-ntr-un ban. 
Hai, du-mă chiar acum la creditor: 
Cum aflu ce-i dator, îţi şi dau banii!... 
Maestre doctor Pinch, condu-l acasă. 
Ai grijă cum îl duci. - O, zi nefastă! 
Antipholus din Efes: 
Nefastă târâtură, tu! 
Dromio din Efes: 
Stăpâne, sunt în legături cu tine! 

Antipholus din Efes: 

Tu, ticălosule, m-ai scos din minţi! 

Dromio din Efes: 

Ţi-ar place să te vezi legat degeaba? 
Fă pe nebunul, stăpâne; urlă: diavolul! 

Luciana: 

Vai, doamne, bieţii, cum vorbesc în dodii! 

Adriana: 

Hai, luaţi-i! Soră, tu să mergi cu mine! 

(les Pinch şi ajutoarele lui, cu Antipholus din Efes 
și Dromio din Efes. Rămân Adriana, Luciana, 
curtezana şi ofițerul.) 

Adriana: 

Acuma spune-mi: cine l-a pârât? 

Ofițerul: 

Giuvaiergiul Angelo. ÎI ştiţi? 


Adriana: 
ÎI ştiu. Şi care-i suma datorată? 
Ofițerul: 
Sunt două sute de ducați! 
Adriana: 
Adică? 
Ofițerul: 


Adică preţul unui lanţ de aur 
Primit de la zlătar de soţul vostru. 
Adriana: 
Îl comandase. Că-l primise, nu ştiu. 
Curtezana: 
Bărbatul tău, azi, după ce-n turbarea-i 
Veni în casa mea şi-mi luă inelul, - 
Inelul ce-i văzui acum pe deget - 
L-am întâlnit cu-un lanţ la gât, în piaţă. 
Adriana: 

Aşa o fi, dar eu n-am nicio ştire! 
Hai, temnicere, la giuvaiergiu, 
Căci ard de nerăbdare să ştiu totul! 
(Intră Antipholus din Siracuza şi Dromio din 
Siracuza, cu săbiile scoase.) 
Luciana: 
Ai milă, doamne! Uite-i, dezlegaţi! 
Adriana: 
Şi vin cu spada goală! 
Să cerem ajutor să-i lege iarăşi! 
Temnicerul: 
Fugiţi, că ne omoară! 
(les toți, afară de Antipholus din Siracuza şi 
Dromio din Siracuza. ) 
Antipholus din Siracuza: 
Li-e frică vrăjitoarelor de săbii! 
Dromio din Siracuza: 
Te-a vrut de soţ, şi-acum o ia la fugă! 
Antipholus din Siracuza: 
Hai la „Centaur”! la-mi calabalâcul! 
Vreau să mă văd pe bord, în siguranţă! 
Dromio din Siracuza: Ascultă-mă pe mine, rămâi 
aici în noaptea asta: sunt sigur că n-or să ne facă 
niciun rău. Ai văzut că s-au purtat frumos cu noi, ne- 
au dat aur. Cred că sunt oameni atât de cumsecade 
în poporul ăsta încât, dacă n-ar fi muntele acela de 
carne înnebunită care mă vrea de bărbat, mi-ar da 
inima ghes să mă statornicesc aicea şi să mă fac 
vrăjitor! 
Antipholus din Siracuza: 
Să-mi dea oraşul tot, nu stau la noapte! 
Deci haidem să-mbarcăm ce-avem la han! 
(les.) 

Actul V 


Scena 1“ 
O stradă în faţa unei mănăstiri. 
Intră negustorul şi Angelo. 


Angelo: 
Îmi pare rău că v-am ţinut în loc: 
Dar vă asigur că i-am dat colanul 
Deşi tăgăduieşte ca un hoţ. 
Negustorul: 
Cum e văzut în urbe omul ăsta? 
Angelo: 
Se bucură de-ncredere deplină, 
De nume bun şi e de toţi iubit 
Ca nimeni altul în întreg oraşul. 
Pe-o vorbă-a lui mi-aş da avutul tot. 
Negustorul: 
Încet, căci parcă el e cel de colo. 
(Intră Antipholus din Siracusa şi Dromio din 
Siracuza.) 
Angelo: 
Chiar el, împodobit la gât cu lanţul 
Pe care strâmb jurat-a că nu-l are. 
Staţi lângă mine: vreau să-i spun o vorbă. 
Signor Antipholus, nu m-aşteptam 
Din partea voastră la aşa ocară 
Şi faima rău mă tem că v-aţi ştirbit-o 


141 Actul al V-lea are o singură scenă, acţiunea desfăşurându-se 
cu mare rapiditate, stilul fiind simplu şi curgător, folosindu-se 
aproape exclusiv versul alb şi renunţându-se la jocurile de cuvinte. 
Atmosfera devine patetică, anticipând momentele melodramatice. 

Tăgăduind că v-aş fi dat colanul, 
Ca să-l purtaţi acum în văzul lumii: 
Pe lângă tot ponosul cu-nchisoarea, 
Mi-aţi păgubit acest cinstit prieten 
Ce-ar fi pornit în largul mării astăzi 
De nu-l ţineam în loc cu sfada noastră. 
Porţi lanţul meu: mai negi că ţi l-am dat? 
Antipholus din Siracuza: 
Da, mi l-ai dat: nicicând n-am spus altfel. 
Negustorul: 
Ba ai tăgăduit, cu jurământ. 
Antipholus din Siracuza: 
Ai martori c-am jurat, tăgăduind? 
Negustorul: 

Urechea mea e martor, ştii prea bine. 
Nemernice, ruşine! Cum te rabdă 
Pământul printre oamenii cinstiţi? 

Antipholus din Siracuza: 
Nemernic tu eşti, că mă-mproşti aşa: 
Îţi dovedesc pe loc cât de cinstit 
Şi de curat sunt, numai de te-ncumeti. 
Negustorul: 
Mă-ncumet şi te-nfrunt ca pe-un netrebnic. 
(Trag spadele. Intră Adriana, Luciana, curtezana şi 
alții.) 
Adriana: 
Staţi! Pentru Dumnezeu, nu mi-l răniţi, 
Că e nebun. Cercaţi şi luaţi-i spada. 
Legaţi-l şi pe Dromio, şi-acasă! 
Dromio din Siracuza: 
Stăpâne, fugi; ascunde-te cum poţi 
În mănăstire - altfel, vai de noi! 
(Antipholus din Siracuza şi Dromio din Siracuza se 

refugiază în mănăstire. Intră stareța.) 
Stareța: 
Staţi, oameni buni. Ce vă-mbulziţi încoace? 
Adriana: 
Să-mi iau bărbatul, bietul, că-i smintit. 
Hai, lasă-ne-năuntru, să-l legăm, 
Să-l iau acasă şi să-ncerc să-l vindec! 
Angelo: 
Vedeam eu bine că-i lipseşte-o doagă! 
Negustorul: 
Acum îmi pare rău c-am vrut să-l sfârtec. 
Stareța: 
De cât timp spui că-i stăpânit de diavol? 
Adriana: 
De-o săptămână-i trist, ursuz, posac, 
Alt om de cum era mai înainte; 
Dar până astăzi după prânz sminteala 
N-a izbucnit în pandalii turbate! 
Stareța: 
Nu şi-a pierdut în vreo furtună marfa?'* 
Nu şi-a-ngropat un prieten drag? Sau ochii 
Nu l-au mânat spre pofte vinovate? - 
E un păcat ce-i paşte pe cei tineri 
Când dau prea liber frâu privirii lor. 
Din toate, care-i oful ce-l apasă? 
Adriana: 
De n-o fi cel din urmă, nu-i niciunul - 
Vreo dragoste ce mi l-a-nstrăinat. 
Stareța: 
Dacă-i aşa, se cuvenea să-l judeci! 


142 Stareţa bănuind că nebunia lui Antipholus s-ar putea datora 
purtării cicălitoare a Adrianei, o face, cu multă abilitate, să 
mărturisească acest lucru. 

Adriana: 
L-am judecat! 

Stareța: 

Dar mai cu binişorul. 
Adriana: 

Atât cât mi-a îngăduit sfiala. 

Stareța: 

Doar între patru ochi. 
Adriana: 

Ba chiar în lume! 

Stareța: 

Da, însă prea puţin! 
Adriana: 


Ba i-am cântat-o zi şi noapte-ntr-una: 
Pas să mai doarmă-n pat de gura mea. 
La masă, pas să-mbuce. Intre noi 
De alta nu-i vorbeam; iar faţă de-alţii 
Tot băteam şeaua să priceapă iapa; 
l-am scos pe nas că-i josnic ce făcea! 

Stareța: 
Din asta i se trage nebuneala: 

Mai rău venin în clanţă de zăcaşe 
Decât în colţi de câini turbaţi. Pesemne 
Că nu-l lăsai să doarmă, cicălindu-l, 
Şi, iacă, de-asta s-a scrintit la cap. 

Îi pipărai, zici, cu dojane cina; 

Rău mistui bucătura netihnită: 
De-aicea fierbinţeală, pandaiii, 
Căci fierbinţeala ce-i decât sminteală? 
Răgazul, zici, i-l spulberai cu certuri. 
Odihna dulce când o curmi, ce alta 
Culegi decât morocăneală, gânduri 
Ce se-nsoţesc cu deznădejdea neagră, 

Şi, scai de ele, o droaie blestemată 
De hâde năluciri ce-ţi pasc viaţa? 
De-i turburi prânz, odihnă sfântă, joc, 
Înnebuneşti şi om şi dobitoc. 
Năravurile tale de zuliară 
Bărbatul rău la cap ţi-l zdruncinară! 
Luciana: 
Tot timpul cu blândeţe l-a mustrat 
Când el era mojic, brutal, turbat, - 
Cum rabzi dojana ei şi nu-i răspunzi? 
Adriana: 
Mi-a scormonit mustrările de cuget. 
Hai, oameni buni, intraţi şi-l prindeţi! 
Stareța: 
Ba; 
Picior de om nu calcă-n casa mea! 
Adriana: 
Atuncea pune-ţi slugile să-l scoată! 
Stareța: 
Nici asta; şi-a găsit aici liman" 
Ce-l va feri de hăituiala voastră 
Pân' l-oi vedea din nou cu mintea-ntreagă 
Sau până-oi şti că m-am trudit degeaba! 
Adriana: 
Vreau eu să stau la căpătâiul lui, 
să-l dădăcesc, că-i datoria mea, 
Şi n-am nevoie de prepuşi. De-aceea 
Dă-mi voie să mi-l iau cu mine-acasă. 
Stareța: 


143 Dreptul de sanctuar acordat de biserici şi locuri sacre a fost în 
vigoare, în Anglia, până în anul 1625, în cazul comiterii crimelor, şi 
până la sfârşitul secolului al XVII-lea pentru alte delicte, mai puţin 

Domol; în ruptul capului nu-i dau 
Cât mai întâi nu-ncerc cercate leacuri: 
Licori, balsamuri rare, rugi la cer, 
să-l facă, din neom, om zdravăn iarăşi; 
Aşa jurat-am când intrai în tagmă: 
Să-mi fie milostenia un crez. 
Duceţi-vă şi mi-l lăsaţi în seamă! 
Adriana: 
Nu plec de-aici şi nu ţi-l las pe mână; 
Cuvioşiei tale rău îi şade 
Bărbatul de nevastă să-l despartă. 
Stareța: 
Destul, şi du-te: nu ţi-l dau nici moartă! 
(lese.) 
Luciana: 
Supune-i ducelui ocara asta! 
Adriana: 
Să mergem: în genunchi îi voi cădea 
Şi-n ţărnă-oi sta, cât lacrimile mele 
Nu-i vor îndupleca înalta milă 
Să-mi ia din mâna stareţei bărbatul. 
Al doilea negustor: 
Pe ornic, umbra, cred, arată cinci'“*. 
Curând, sunt sigur, ducele va trece 
Pe drumul ăsta către trista vale, 
Sălaş cernit al morţii şi-al osândei, 
În dosul şanţului ce-ncinge schitul. 
Angelo: 
Ce-l mână-ncoace? 
144 Menţionarea orei cinci ca moment al unor întâlniri între 
personajele piesei (Act II, sc. 1; Act IV, sc. 1) care corespunde orei 
mesei de seară de la această oră şi deci şi încheierii activităţilor 


zilnice, este făcută anume pentru a nu lăsa pe seama întâmplării 
întâlnirea tuturor personajelor în ultima scenă. 

Al doilea negustor: 
Să vadă cum îi taie capul unui 
Cinstit neguţător din Siracuza 
Pe care ceasul rău l-aduse-n golf, 
Potrivnic legilor cetăţii noastre. 
Angelo: 
lată-i că vin; îl vom vedea cum moare! 
Luciana: 
Cazi în genunchi, cât n-a trecut alaiul! 
(Intră ducele cu suita: Aegeon, cu capul gol, călăul 
Şi paznicii.) 
Ducele: 
Mai daţi o dată zvon; de se găseşte 
Prieten să plătească-n locul lui, 
Îl vom ierta, prin mare mila noastră! 
Adriana: 
Dreptate, duce, stareţa-mi vrea răul. 
Ducele: 
Prea cuvioasa şi curata maică 
E peste poate să-ţi fi vrut vreun rău. 
Adriana: 
Antipholus, slăvite, soţul meu, 
Pe care l-am făcut, prin vrerea voastră, 
Stăpân pe-avutul şi fiinţa mea, 
A fost cuprins, în astă zi nefastă, 
De furii şi gonind năuc pe străzi 
Cu sclavul său, nebun ca şi stăpânul - 
l-a căşunat să facă rău la oameni 
Dând buzna-n case şi-apucând inele 
Şi giuvaeruri... ce-i sticlea prin cap. 
L-am prins, legat, şi dus o dată-acasă, 
lar eu am colindat încoace-ncolo 
să dreg ponoasele trăsnelii lui. 

Dar după asta, ce-a făcut, ce-a dres, 


S-a smuls din mâna celor ce-l păzeau 
Şi-alături de nebunul său de sclav, 
În furii amândoi, cu spada, goală, 
Ne-au apărut în cale şi, turbati, 
Ne-au pus pe goană, pân-am strâns iar oameni 
Şi iar am dat să-i leg. Dar s-au ascuns 
În mănăstire; noi i-am urmărit - 
Dar stareţa ne-nchide poarta-n nas 
Şi nu ne lasă să intrăm să-l scoatem 
Nici nu-l aduce, ca să-l luăm de-aici. 
Poruncă dă, slăvite, să-l aducă, 
Să-l iau acasă şi să-i dau de leac. 
Ducele: 

Mi-a fost cândva tovarăş bun în lupte, 
lar ţie ţi-am fost dat cuvânt crăiesc, 
Atunci când ţi-l făcuşi stăpân pe-alcov, 
Să-l înconjor cu ocrotirea mea. 
Băteţi la poarta schitului, voi ceştia, 
Şi spuneţi stareţei să vie-n faţă-mi. 


Pricina voi s-o lămuresc pe loc! 
(Intră un servitor.) 


Servitorul: 
Stăpână, fugi stăpână, că-i prăpăd! 
Stăpânul şi-omul său s-au smuls din funii, 
Pe fete le-au snopit, l-au prins pe doftor 
Şi barba i-au pârlit cu jar; când para 
Mi ţi-l muşca de nas, turnau pe el 
Hârdaiele de zoi, să stingă focul. 
Stăpânu-i predică răbdare-n timp 
Ce Dromio-l tunde-n cap ca pe nebuni". 


145 În tratamentul nebunilor se practica tunderea creştetului 
capului pe care se turna apoi apă rece. 

De nu-i trimiteţi grabnic ajutor, 
Îi fac de petrecanie, pot să jur! 
Adriana: 
Taci, tontule! Stăpânul tău e-aici 
Cu omul său. Ce tot îndrugi la basme.!... 
Servitorul: 
Să-mi sară ochii dacă mint, stăpână, 
De-acolo vin, cu sufletul la gură. 
Zbiera că de-i picaţi cumva în gheară 
Vă rupe faţa şi vă lasă slută. 
(Strigăte în dosul scenei.) 
Auzi! Păzea că vine: fugi, stăpână! 
Ducele: 
Treci lângă mine; nu te teme. 
Halebardieri, staţi scut! 
Adriana: 
Văleu, bărbatu-meu! E năzdrăvan 
De poate trece nevăzut prin ziduri: 
Acuşi s-a-nchis în schit şi-acuşi, poftim! 
E iar aici. Stă mintea-n loc, nu alta! 
(Intră Antipholus din Efes şi Dromio din Efes.) 
Antipholus din Efes: 
Dreptate, prea înalte, fă-mi dreptate 
În numele credinţei ce-ţi purtai 
Când am primit în luptă răni adânci 
Salvându-ţi viaţa; sângele vărsat 
De dragul tău îţi cere azi dreptate. 
Aegeon: 
De frica morţii aiurez, au văd 
Pe fiul meu Antipholus, cu Dromio? 
Antipholus din Efes: 
Dreptate, nobil duce. Cea de colo, 
Pe care tu mi-ai dat-o de nevastă, 

M-a defăimat şi cinstea mi-a pătat-o 
Prin cea mai cruntă şi mai grea jignire! 
Întrece orice-nchipuire răul 
Ce fără de ruşine mi-l făcu! 
Ducele: 
Arată cum, şi vei vedea că-s drept. 
Antipholus din Efes: 
N-a vrut, prea-nalte, să-mi deschidă uşa, 
În timp ce sta la chef cu derbedeii! 
Ducele: 
Păcatu-i greu! Aşa a fost, femeie? 
Adriana: 
Nu, doamne, eu cu el şi sora mea 
Prânzit-am azi tustrei. Mă bată cerul 
De nu-i scorneală tot ce-mi pune-n cârcă! 
Luciana: 
Să n-am eu parte de lumina zilei 
Şi nici de tihna nopţii dacă minte! 
Angelo: 
Femeie strâmbă, strâmbe amândouă! 
Nebunul cu temei le-nvinuieşte! 
Antipholus din Efes: 
Eu, doamne, îţi vorbesc cu mintea-ntreagă: 
Nici ameţit de vin, nici aţâţat 
De furie, deşi ce-am stat să-ndur 
L-ar scoate din răbdări şi pe un înger! 
Femeia asta m-a-ncuiat afară: 
L-aş lua de martor pe giuvaergiu, 
C-a fost de faţă. Da-i vorbit cu ea! 
El a plecat apoi, făgăduind 
C-o să-mi aducă lanţul la „Mistreţ”, 
Unde-am luat masa cu jupân Baltazar - 
Dar după prânz, văzând că n-a venit, 

M-am dus să-l caut; şi-am şi dat de el 


Pe stradă, însoţit de-acest om nobil. 
Tâlharul ăsta de zlătar minţea 
C-aş fi primit azi lanţul de la dânsul 
Când eu habar n-am, zău, nici cum arată; 
Şi-a pus de m-au legat. Eu m-am supus 
Şi am trimis acasă după bani, 

Dar omul meu s-a-ntors cu mâna goală. 
Atuncea m-am rugat frumos de paznic 
Să mergem amândoi la mine-acasă. 
Şi-am mers. 

În drum mi-am întâlnit nevasta 

Cu sora ei şi-o gloată de golani, 

În cap cu unul Pinch, un maţe-fripte, 
Un ghicitor pârlit, un coate-goale, 
Lihnit de foame, prăpădit, cu ochii 

În fundul capului, un scamator, 

O stârpitură cu privirea şuie; 
Pastramă pe picioare. Lepra asta 
Şi-a luat-o-n cap că-i vraci de duhuri rele: 
M-a pironit cu ochii, mi-a luat pulsul, 
Şi-mi zvârle în obraz - neobrăzatul - 

Că sunt nebun. Atunci, cu toţi, deodată 
S-au năpustit asupră-mi, m-au legat 
Şi m-au zvârlit în beciul ud, în beznă, 

Legat de sclavul meu cu-aceeaşi funie. 
Am ros cu dinţii funia, şi odată 
Ce m-am văzut iar slobod, alergai 
La înălţimea ta, pe care-o rog 
Să dea acuma plata cuvenită 
Batjocurii cumplite ce-ndurai. 


Angelo: 
Stăpâne, cu dreptate îi stau martor 

Că l-au ţinut afară, nemâncat. 
Ducele: 
Dar lanţul l-a primit, cum zici, sau nu? 
Angelo: 
Cum nu, stăpâne; când veni în goană 
Ceşti oameni l-au văzut la gât cu lanţul. 
Al doilea negustor: 
Şi-apoi chiar eu, mă jur pe ce-am mai sfânt, 
Te-am auzit mărturisind că lanţul 
L-ai fost primit, deşi întâi în piaţă 
Tăgăduiai; atuncea am tras spada, 
lar tu fugit-ai colo-n schit, de unde 
Ai apărut, cred eu, printr-o minune. 
Antipholus din Efes: 
N-am pus picioru-n schit de când mă ştiu; 
Nici tu n-ai tras vreodat-asupră-mi spada; 
De lanţ, nici vorbă! Uite, jur pe ceruri 
Că tot ce-mi pui în seamă e minciună! 
Ducele: 
Tii! Ce-ncurcată pricină! Băurăţi 
Din cupa vrăjitoarei Circe!“ toţi? 
De-ar fi intrat în schit, în schit era; 
De-ar fi nebun, s-ar apăra mai prost. 
Zici c-a prânzit acasă; aurarul 
Ne spune-altminteri. Tu, băiete, ce spui? 
Dromio din Efes: 
A fost la masă, la „Mistreţ”, cu dânsa! 
Curtezana: 


146 Aluzie la Odiseea lui Homer, Cartea 10, în care Circe îi îmbată 
pe însoțitorii lui Ulise, transformându-i apoi în porci. O altă aluzie 
la Odiseea fusese anterior făcută de Antipholus din Siracusa, când 


declară (Act. III, sc. 2) că îşi va astupa urechile să nu audă 
cântecul sirenei, cu alte cuvinte, să nu se îndrăgostească de 


Luciana, pe care o socoteşte vrăjitoare. 

Da, şi mi-a smuls inelul de pe deget! 
Antipholus din Efes: 
E drept stăpâne; de la ea l-am luat. 
Ducele: 
Văzutu-l-ai intrând aici în schit? 
Curtezana: 
La fel de sigur cum vă văd, prea-nalte! 
Ducele: 
Ciudat. Chemaţi pe stareță la mine! 
(lese un slujitor.) 
Cred c-aţi mâncat cu toţii mătrăgună! 
Aegeon: 
Îngăduie-mi o vorbă, prea mărite! 
Văd, pare-mi-se, un prieten care 
Mă va scăpa, plătind răscumpărarea. 
Ducele: 
Ai toată voia mea, siracuzane! 
Aegeon: 
Nu te numeşti Antipholus, amice, 
Şi-acesta nu e Dromio, sclavul tău? 
Dromio din Efes: 
Am fost legat de el pân-adineauri 
Dar mi-a tăiat cu dinţii legătura 
Şi-acum sunt Dromio-al său, dar slobozit. 
Aegeon: 
Mă ţineţi minte amândoi, sunt sigur. 
Dromio din Efes: 
Ne-aduci aminte tot de noi, bătrâne, 
Căci nu de mult eram legaţi, ca tine. 
Şi ţie vrea să-ţi afle leacul Pinch? 
Aegeon: 
Nu vi-s străin. Doar mă cunoaşteţi bine! 
Antipholus din Efes: 

E prima oară-n viaţă când te văd. 
Aegeon: 
Vai! Jalea m-a schimbat de când mă ştii. 
Restriştea şi a vremii mână slută 
Mi-a răvăşit cu brazde strâmbe chipul; 
Dar, spune-mi, hai, nici glasul nu-mi cunoşti? 
Antipholus din Efes: 
Nici! 
Aegeon: 
Dromio, nici tu? 

Dromio din Efes: 

Nu, pe cuvântul meu, nici eu! 

Aegeon: 

Sunt sigur că-l cunoşti. 

Dromio din Efes: Mă rog; dar eu sunt sigur că nu; 
şi când îţi spune omul că nu, acuma eşti legat să-l 
crezi! 

Aegeon: 

Nici glasul! O, ne-nduplecată vreme! 
Aşa de rău mi-ai spart tu biata voce 
În şapte ani fugari, ca nici feciorul 
Să nu-mi cunoască glasul stins de jale? 
Deşi acum zbârcitu-mi chip se-ascunde 
Sub neaua iernii ce-mi sleieşte vlaga 
Şi sângele în vine mi-l încheagă, 
Din neguri se-nfiripă-o amintire, 
Opaiţul mai pâlpâie-o văpaie, 
Urechea-mi stinsă parcă-ar prinde-un zvon: 
Atâtea mărturii, şi nu mă-nşel, 

Îmi spun că tu-mi eşti fiul, Antipholus! 

Antipholus din Efes: 

Nu l-am văzut în viaţa mea pe tata. 

Aegeon: 

Sunt şapte ani de când, în Siracuza, 
Ne-am despărţit: dar poate, fiul meu, 
În halu-n care sunt, îţi fac ruşine! 
Antipholus din Efes: 
Şi ducele, şi toţi câţi în oraş 
Mă ştiu, îmi pot fi martori că te-nşeli: 
N-am fost în viaţa mea la Siracuza! 
Ducele: 
Îţi spun, siracuzane: Antipholus 
De douăzeci de ani e-al meu supus 
Şi-n Siracuza n-a călcat. Hm, vârsta 
Şi spaima morţii nu ţi-au fost de-a bune. 
(Intră stareța cu Antipholus din Siracuza şi Dromio 
din Siracuza.) 
Stareța: 
Mărite duce, dânsul e hulitul! 
Adriana: 
Văd doi bărbaţi, sau mă înşală văzul? 
Ducele: 
Din doi, e unul duhul” celuilalt. 
La fel şi-aceştia: care-i pământeanul 
Şi care duhul? Cine să-i descurce? 
Dromio din Siracuza: 
Eu, doamne,-s Dromio; spune-i lui să plece. 
Dromio din Efes: 
Eu, doamne,-s Dromio; ţine-mă pe loc! 
Antipholus din Siracuza: 
Tu eşti Aegeon? Sau năluca lui? 
Dromio din Siracuza: 
Bătrânul meu stăpân! Cin’ te-a legat? 


147 În epoca antică dăinuia credinţa că la naşterea fiecărui om i se 
alătura un duh care îl însoțea toată viaţa şi-i îndruma soarta. În 
tradiţia creştină acest duh a devenit îngerul păzitor al fiecăruia. 

Stareța: 
Oricine l-a legat îi rup eu funia 
Şi dezlegat mi-l capăt iar de soţ. 
Aegeon, spune de eşti tu acela: 
Avut-ai o nevastă, pe Emilia, 
Ce-ţi dărui doi feţi-frumoşi, doi gemeni? 
De eşti acel Aegeon, hai, vorbeşte-mi, 
Vorbeşte-i iar Emiliei pierdute! 
Aegeon: 
De nu visez, Emilia eşti tu, 
Şi de-i aşa, îmi spune unde-i fiul 
Cel luat de val pe pluta blestemată? 
Stareța: 
Matrozi din Epidamnum ne-au cules 
Pe el, pe mine şi pe Dromio. Însă 
Curând, pescari corintieni haini 
Mi-au luat cu sila fiul şi pe Dromio 
Lăsându-mă cu cei din Epidamnum. 
Ce s-a ales de ei pe urmă, nu ştiu; 
Din mine soarta a făcut ce vezi! 
Ducele: 
Se-adevereşte basmul lui de astăzi: 
Doi fraţi leiţi, ca două picături, 
Şi-aceşti doi Dromio care parcă-s unul, 
Şi ce-a spus ea c-a pătimit pe mare; 
Ei sunt părinţii ăstor doi feciori 
Ce se-ntâmplară iarăşi laolaltă. 
Tu, primul, parcă din Corint veneai? 
Antipholus din Siracuza: 
Nu, nu, eu am venit din Siracuza! 
Ducele: 
Staţi mai aşa, că nu vă dau de rost! 
Antipholus din Efes: 

Eu vin de la Corint, mărite duce... 
Dromio din Efes: 
Şi eu cu dumnealui. 
Antipholus din Efes: 
Sosit-am, ştiţi, cu ducele Menaphon, 
Al vostru unchi, războinicul vestit. 
Adriana: 
Dar eu cu cine-am stat la masă astăzi? 
Antipholus din Siracuza: 
Cu mine, scumpă doamnă! 
Adriana: 
Şi nu eşti soţul meu? 
Antipholus din Efes: 
Nu; pân-aici! 
Antipholus din Siracuza: 
Da, pân-aici: deşi-mi spunea bărbate, 
lar drăgălaşa doamnă, sora dânsei, 
Din cumnăţel nu mă scotea. 
(Către Luciana): 
Domniţă, 
De nu visez, aş vrea, cu voia voastră, 
Să-ndeplinesc tot ce v-am spus atunci". 
Angelo: 
Colanul l-aţi primit din mâna mea. 
Antipholus din Siracuza: 
Aşa cred, domnul meu, nu spun altfel. 
Antipholus din Efes: 
Şi pentru lanţ, m-aţi arestat pe mine. 
Angelo: 
Aşa cred, domnul meu, nu spun altfel. 


148 Antipholus din Siracusa reînnoieşte indirect declaraţiile de 
dragoste şi cererea în căsătorie pe care le-a făcut Lucianei în actul 
III, sc, 2. 

Adriana: 
Şi, domnul meu, eu cred că n-ai primit 
Ducaţii ce ţi i-am trimis prin Dromio. 
Dromio din Efes: 
Prin mine n-aţi trimis nimic. 
Antipholus din Siracuza: 
Această pungă mi-aţi trimis-o mie 
Şi Dromio, omul meu, mi-a înmânat-o. 
Tot ne-ntâlneam cu sclavul celuilalt: 
Mă lua mereu drept el, pe el drept mine; 
De-aicea a ieşit încurcătura. 
Antipholus din Efes: 
Pun banii chezăşie pentru tata. 
Ducele: 
E de prisos, i-am dăruit viaţa. 
Curtezana: 
Te rog, stimate domn, dă-mi diamantul. 
Antipholus din Efes: 
Poftim; şi-ţi mulţumesc de ospeţie. 
Stareța: 
Mărite duce, rogu-vă, intraţi 
Cu noi în schit şi-acolo depăna-vom 
Din ghemul încâlcit păţania noastră; 
lar cei de faţă, ce-au avut de tras 
Ponoase de pe urma belaliei 
Şi încurcatei zile de-azi, să intre 
Şi vor găsi deplină împăcare. 
Sunt treizeci-trei de ani'“ de când mă chinui 


149 Din vorbele stariţei rezultă că cei doi Antipholus sunt în vârstă 


de peste 33 de ani. Având în vedere însă că în actul |, sc. 1, 
Aegeon spune că Antipholus din Siracusa a plecat să-şi caute 
fratele la vârsta de 38 ani, iar, în actul V, sc. 1, îi reproşează lui 
Antipholus din Efes că nu-l mai recunoaşte după o despărţire de 
numai 7 ani, rezultă că cei doi Antipholus au 25 de ani. Fie că 


~ 206 ~ 


William Shakespeare 
Că v-am pierdut, feciorii mei, dar azi 
De greaua mea povară-s izbăvită. 
Mărite duce, soţul meu, copii, 
Şi voi, răboj al zămislirii lor'”, 
Poftiţi dar la sporoavă şi la praznic: 
La fel de-ntreagă-i astăzi bucuria 
Pe cât ne-a fost amarul de năprasnic! 
Ducele: 
Primesc din suflet. Vă voi fi cumătru. 
(les ducele,  stareța, Aegeon, curtezana, 
negustorul, Angelo şi suita ducelui.) 
Dromio din Siracuza: 
S-aduc bagajul de pe vas, stăpâne? 
Antipholus din Efes: 
Dar ce bagaj mi-ai îmbarcat, băiete? 
Dromio din Siracuza: 
Calabalâcul ce-l aveaţi la han. 
Antipholus din Siracuza: 
lar ne-a-ncurcat. Eu sunt stăpân'tu, Dromio. 
Hai, vin’ cu noi; ne-om îngriji pe urmă; 
Îmbrăţişează-ţi fratele şi zburdă! 
(les Antipholus din Siracuza şi Antipholus din Efes, 
Adriana şi Luciana.) 
Dromio din Siracuza: 
E una grasă la stăpân'tu acasă 
Ce m-a-ndopat la prânz cu bunătăţi. 
Acum mi-o fac cumnată, nu nevastă! 
Dromio din Efes: 
Îmi pare că oglindă-mi eşti, nu frate, 


Shakespeare a neglijat să pună de acord aceste date, fie că s-a 
produs o greşeală de transcriere. In orice caz, pe scenă, 
contradicţia nu se observă. 

150 Adică cei doi Dromio, născuţi odată cu cei doi Antipholus. 

Şi văd că nu sunt chiar de lepădat. 

Să mergem, dar, să le-ascultăm sporoava. 

Dromio din Siracuza: 
Matale-ntâi, că eşti mai mare. 
Dromio din Efes: 
Aici-e-aici: de unde ştim? 
Dromio din Siracuza: 
Tragem la sorţi: dar pân-atunci, treci primul. 
Dromio din Efes: 
Nu, uite-aşa: 
Pe lume, noi doi fraţi venit-am împreună 
Şi acum nici eu-nainte, nici tu-napoi, ci mână-n 
mână! 

(les.) 


Comedia Erorilor 
Comentarii 


Piesa a fost jucată pentru prima oară la 28 
decembrie 1594 (la Gray's Inn) şi tipărită de abia în 

ediţia /n-folio din 1623; spectacolele publice nu sunt 
amintite în documente. Cât priveşte data când a fost 
scrisă, s-au sugerat anii 1593-1594 (F.E. Halliday), 
1591-1592 (ediţia The New Cambridge), 1589 (T.W. 
Baldwin) etc. Se poate afirma cu certitudine că este 
una din primele comedii ale lui Shakespeare, 
probabil chiar prima, deşi Palladis Tamia (1598) o 
aminteşte după Doi tineri din Verona. Datarea lui 
Halliday este sprijinită şi de Sidney Thomas, care 
arată asemănările pregnante dintre unele pasaje 
lirice şi Venus şi Adonis şi Răpirea Lucreţiei (ambele 
tipărite în 1593), sau de R.A. Foakes, care stabileşte 
paralelisme cu Zadarnicele chinuri ale dragostei 
(1591-1593) şi mai ales cu Do; tineri din Verona 
(1594). 

Sursa directă de inspiraţie a lui Shakespeare a fost 
comedia lui Plaut Menaechmi, cu nenumăratele sale 
încurcături hazlii pricinuite de confundarea lui 
Menaechmus din Epidamnus cu fratele său geamăn, 
dispărut de multă vreme. Dintr-o altă comedie de 
Plaut, Amphitruo, Shakespeare a preluat dublarea 
perechii de gemeni şi zăvorârea soţului în afara 
propriei sale case, iar din comedia Mother Bombie 
(Mama Bombie, 1594) de John Lyly, tonul dialogului 
COMIC, expresii, imagini, precum şi numele 
servitorilor gemeni (Dromio). 

De  Menaechmi comedia  shakespeariană se 
apropie nu numai printr-o ingenioasă structurare a 
acţiunii, în care: „confundarea identității este 
exploatată prin fel de fel de quiproquod-uri 
imaginabile, ajunge la o culme a confruntării şi 
ulterior se rezolvă rezonabil”” ci şi prin rapiditatea 


151 David Bevington, Shakespeare the Elisabethan Dramatist, în 

acţiunii şi a dialogului, rolul întâmplării, realism, stil 
direct sau unitatea de loc şi timp (acţiunea se 
petrece la Efes, într-o singură zi). Reţine atenţia şi 
amănuntul că, după cum Plaut adaptează elemente 
ale vieţii elene la realităţile romane, tot astfel 
Shakespeare le adaptează pe cele romane la 
realităţile engleze. 

Procedeul  anglicizării ambianţelor din textele 
privind alte ţări şi epoci - atât de caracteristic 
întregii opere shakespeariene - reprezintă totodată 
o îndepărtare de Plaut. Există aluzii la unele 
evenimente din Anglia sau caricaturizări ale vieţii 
engleze (de pildă vrăjitoriile magicianului-profesor 
Pinch), numeroase aspecte sociale, politice şi etice 
oglindesc orientări elisabetane tipice - necesitatea 
ordinii şi a justiţiei, interesul pentru individ şi 
relaţiile sale cu alţii, importanţa acordată iubirii 
legiuite, căsătoriei şi familiei, coloritul creştin 
mijlocit de aluziile discrete la Epistola către efeseni 
a Sf. Pavel şi Faptele apostolilor, XIX (nu întâmplător 
Shakespeare strămută acţiunea de la Epidamnum la 
Efes, oraş asociat cu magia'””). 

Pe de altă parte, această „cea mai putin 
romantică dintre comediile lui Shakespeare” se 
îndepărtează de Plaut şi printr-o anumită umanizare 
a personajelor, prin crearea unei atmosfere generale 
de vrajă şi mister şi prin introducerea unor elemente 


„A New, Companion to Shakespeare Studies”, edited by K. Muir 
and S. Scoenbaum, Cambridge University Press, 1971. p. 135. 

152 In Shakespeare, The Comedy of Errors, „The Arden 
Shakespeare”, editorul R.A. Foakes face trimiteri pertinente la The 
Bishops’ Bible (1568) şi la Biblia de la Geneva (1560) (Methuen, 
London, 1962, p. 113-115). 

153 /bid., p. XVII. 

de patetism (Aegeon, bătrân, chinuit şi dezamăgit, 
este „un fel de prolog şi epilog al piesei'!**), 
dragoste romantică (între Antipholus din Siracuza şi 
Luciana) şi gelozie (Adriana). Dragostea romantică 
se îndepărtează şi de formulele romanţioase ale 
epocii pentru că nu este susţinută şi refuză 
multitudinea episoadelor. Sinteză originală a 
clasicismului latin şi asimetria comediilor romantice 
elisabetane, Comedia erorilor este totodată şi o 
anticipare a comediilor idilice A douğsprezecea 
noapte sau Cum vă place, mai ales dacă avem în 
vedere că elementul liric nu este introdus 
întâmplător, ci „/a început, la mijloc, unde are loc o 
culminatie a intrigii, şi la sfârşit, exact acolo unde 
Shakespeare îşi repartiza «semnalele» care trebuiau 
să-l ajute pe spectator să înțeleagă caracterul 
general, «tonalitatea» piesei. Aceste trei momente 
«romantice» aruncă lumină asupra întregii piese”. 

Deosebit de important este faptul că piesa a fost 
jucată în faţa unor oameni educați în spirit clasic, la 
unul din „colegiile curţii” juridice din Londra, 
instituţii universitare ocupând al treilea loc după 
Oxford şi Cambridge, precum şi la curtea regelui 
lacob în 1604, caracterul ei „închis” reieşind şi din 
scurtimea ei caracteristic ocazională (1.777 rânduri), 
din abundența aluziilor clasice şi a terminologiei 
juridice (care trimite spre Neguțătorul din Veneția şi 
Troilus şi Cresida). 

La nivelul analizei lingvistice nu poate să scape 


154 H.B. Charlton, Shakespearian Comedy, 1936, Methuen, 
London, 1969, p. 71. 

155 A. Smirnov, în postfaţa din Şekspir, traducere a operei 
complete în 8 volume, vol. II, Moskva, 1958, p. 525. 

atenţiei structura de dezbatere judiciară a unor 
replici, în stichomitiile semnalate de Foakes ca 
„interogări ale unui martor” (IV, 4, 66-74)'* sau 
abundenta termenilor juridici. Se poate arăta, totuşi, 
că aceste elemente trebuie subordonate unor 
procedee ale logicii formale elisabetane, în primul 
rând  „cauzativităţii” (împrumut termenul din 
gramatica modernă) pe care o reprezintă 
propoziţiile cauzale explicite sau implicite, legate de 
principală sau regentă fie sindetic (prin conjuncţii ca 
for, because, since „întrucât”, „deoarece”, „pentru 
că”, prin construcţii în -ing cu funcţie cauzală etc.), 
fie asindetic. Numărul acestora în Comedia erorilor 
este foarte ridicat (ca în Troilus şi Cresida) pe fondul 
general al sublinierii legăturilor cauzale din opera 
shakespeariană, iar acumularea lor în unele pasaje 
este semnificativă: 

„Dromio of Ephesus... She is so hot because the 
meat is cold; 

The meat is cold because you come not home; 

You come not home because you have no 
stomach; 

You have no stomach having broke your fast...” (I, 
2, 46-49). 

În această ilustrare raportul cauză-efect este un 
pivot al calamburului dintr-o scurtă suită de replici 
comice rostite de unul din servitori; altădată, însă, el 
pigmentează pasaje serioase, de pildă în pledoaria 
bănuitoarei Adriana (II, 2, 123-150) sau în judecăţile 
cu caracter cauzal şi conclusiv pe care le face 
stareţa (mai ales în V, 1, 68-86). 

În repetate rânduri, propoziţiile cauzale constituie 


156 Op. cit., p. 82. 

răspunsuri la întrebarea why? „de ce” „pentru care 
motiv?”, parcă pentru a exemplifica proverbul 
menţionat de Dromio din Siracuza: ,... for they say, 
every why hath a wherefore” (... pentru că, aşa cum 
se spune, fiecare de ce are un pentru ce (Il, 2, 44- 
45). (Un ecou al proverbului apare şi în Henric al V- 
lea, în comentariul lui Fluellen: „There is occasions 
and causes why and wherefore in all things” (În 
toate lucrurile există temeiuri şi pricini, un de ce şi 
un pentru ce (V, 1, 3-4). 

Proverbul de mai sus ocupă un loc la fel de central 
în prima comedie shakespeariană ca şi proverbul „O 
conştiinţă vinovată nu are trebuinţă de acuzatori” în 
Richard al III-lea, prima tragedie shakespeariană (v. 
şi Studiul introductiv din vol. 1). În definitiv, el 
sintetizează modul de a gândi logic al unor oameni 
normali (şi cumsecade), prinşi în vârtejul unor 
întâmplări ilogice care au loc într-un oraş la fel de 
straniu ca insula din Furtuna, cu deosebirea că 
presupusele forţe magice nu conlucrează pentru 
„armonic” şi  „ordine”, ci pentru destrămarea 
acestora: 

„=.  Scamatori  îndemânatici care  amăgesc 
ochiul,/Vrăjitori care cu lucrările lor întunecoase 
Zăpăcesc mintea,/Vrăjitoare care ucid sufletele şi 
schilodesc trupurile, /Amăgitori travestiti, şarlatani 
gureşi”. (|, 2, 98-101). 

„Nimeni în afară de vrăjitoare nu sălăşluieşte 
aici”. (III, 2, 162). 

„Îl stăpâneşte diavolul.” (IV, 2, 33). 

„Aici locuiesc vrăjitori din Laponia”. (IV, 3, 11). 

„Cred că ati băut toți din cupa Circeei”. (V, 1, 271) 
etc. 

Siracuzanii (inclusiv Antipholus şi Dromio din Efes) 
se minunează de ceea ce se întâmplă şi li se 
întâmplă, iar cuvântul strange „straniu”, „ciudat” şi 
sinonimele sale sunt mereu pe buzele lor, ca pentru 
a adeveri dictonul lui Platon că filosofia începe cu 
uimirea. Spus altfel, poate chiar la îndemnul acestui 
dicton, Shakespeare îi sileşte să cugete, să-şi pună 
întrebări, să caute răspunsuri şi „să înceapă a 
deveni filosofi” - aşa cum în toate timpurile, prin 
orice pulsaţie neregulată a sa, viaţa îi sileşte să 
cugete până şi pe yahoo-i din Că/ătoriile lui Gulliver 
de J. Swift. 

Pentru făpturile din fondul comun al umanităţii 
este nevoie de întâmplări cu totul ieşite din comun 
ca să păşească pe primele trepte ale cunoaşterii 
filosofice. Treptele mai înalte ale gândirii care 
întreabă şi se întreabă „de ce şi pentru ce, 
considerând de la sine înțeles că orice (subl. ns.) are 
un de ce şi un pentru ce” le sunt încă străine; iar 
de cele mai multe ori, dacă în viaţă nu li se întâmplă 
nimic ieşit din comun, se trezesc din letargie prea 
târziu, în preajma morţii, care li se pare un 
eveniment extraordinar pentru că, în sfârşit, îi 
priveşte direct şi pe ei - deşi, cum spune regina din 
Hamlet: „Ştii că e un lucru obişnuit. Tot ce trăieşte 
trebuie să moară...” (1, 2, 72). 

Neputând afla un răspuns la întrebarea de ce? 
Personajele din Comedia erorilor mai urcă o treaptă 
pe scara cunoaşterii atunci când se întreabă dacă 
nu cumva s-a întâmplat vreo schimbare în propriul 
lor psihic şi, în consecinţă, pun în aplicare 


157 Clement C.J. Webb, A History of Philosophy, 1915, London, 
1931,p.9. 
~ 214 ~ 


William Shakespeare 
recomandarea lui Plato (via Thales): „Cunoaşte-te 
pe tine însuți”. 

Câteva exemple din text: 

„Antipholus din Siracuza: ... Pentru a-mi găsi 
mama şi fratele,/Tot căutându-i, nefericitul de mine, 
m-am pierdut pe mine însumi”. (|, 2, 39-40). 

„Dromio din Siracuza: Sunt preschimbat, stăpâne, 
nu este aşa? 

Antipholus din Siracuza: Cred că te-ai preschimbat 
la minte, ca şi mine” (II, 2, 195-196). 

„Dromio din Siracuza: ... Sunt eu Dromio? Sunt eu 
sluga ta? Sunt oare eu însumi?” (II, 2, 72-73). 

Atât Dromio din Efes (IV, 4, 27 şi urm.) cât şi 
Dromio din Siracuza (lI, 2, 201) cred că s-au 
transformat în măgari (cf. transformarea în măgar a 
lui Bottom în Visul unei nopti de vară); când 
Antipholus din Siracuza începe să o curteze pe 
Luciana, aceasta îl întreabă dacă nu cumva a 
înnebunit şi, în spiritul gândirii baconiene şi al 
Cresidei (Troilus şi Cresida, de ex. V, 2, 104-109) 
este încredinţată că „de vină e ochiul” (III, 2, 44-45) 
etc. 

Într-o comedie îndatorată şi evului mediu „prin 
structura sa narativă - aventuri transformate mai 
târziu în bucurie (spre deosebire de Ben Jonson 
pentru care povestirea nu este importantă)” 
personajele vor reveni la adevărata lor identitate 
sau şi-o vor descoperi la „sărbătoarea 
baptismală””, spre deosebire de tragedia Richard 


158 Nevil Coghill, The Basis of Shakespearian Comedy, în 
„Shakespeare Criticism, 1935-1960”, Oxford University Press, 
1963, p. 211, 

159 R.A. Foakes, Op. cit., p. XLIX. 

al III-lea, în care eroul îndoindu-se de identitatea sa 
în cuvinte foarte apropiate de cele ale lui Antipholus 
din Siracuza („Dar dacă eu sunt eu...” etc., III, 2, 41 
etc.), preferă să nu asculte de chemările conştiinţei, 
se avântă în luptă şi moare. 

De altfel, în planul identităţii (conştiinţă dar şi 
conştienţi) există un paralelism susţinut între 
monologul lui Richard din actul V al tragediei şi o 
serie de secvenţe din Comedia erorilor, iar ambele 
piese, în întregul lor, pot fi analizate în planul mai 
larg al esenței realităţii şi aparenţei. 

R.A. Foakes întreprinde o analiză temeinică a 
relaţiei „a fi” - „a părea” în Comedia erorilor'” (fără 
raportare la Richard al III-lea), dar că problema nu a 
fost epuizată o demonstrează contribuţia lui Mihai 
Rădulescu în capitolul Comedia dramatică din Ephes 
din lucrarea sa „Shakespeare, un psiholog modern” 
(Editura Albatros, 1979). Deloc lipsită de interes 
este interpretarea denumirilor date unor hanuri în 
piesă - „Centaurul”, „Phoenix”, „Tigrul”, „Ariciul”. 
„Centaurul”, bunăoară, îi aminteşte de o asociere 
posibilă între un centaur, Hercule şi Efes. 

La recomandarea oracolului de la Delfi, Hercule 
este gata să-şi răscumpere vina de a mai fi săvârşit 
un omor, devenind pe timp de trei ani sclavul 
Omphaliei. El duce o viaţă de huzur şi 
nebărbătească moleşeală, ba chiar „... stăpâna fi 
cerea să umble înveşmântat în straie femeieşti. Deci 
nu numai că travestiul este prezent (această 
structură comportamentală dihotomică-antonimică), 
dar chiar şi adaptarea preocupărilor sexului opus...”. 

Batjocorit de nişte Cercopi în preajma Efes-ului, 


160 Op. cit., p. XLIII-LI. 

Hercule îi leagă  fedeleş,  ducându-i  plocon 
Omphaliei. Aşadar, de cetatea Ephe-sului se leagă 
redobândirea aspectului viril al lui Hercule, din 
femeie redevenind luptător (spuneam că Antipholus 
din Siracuza descinde în Ephes ca din adolescent să 
devină adult; în lumina celor adăugate, putem 
afirma că, din efeb, va să devină bărbat). În treacăt 
fie spus, acei Cercopi epheseni sunt şi ei pioni ai 
gândirii dihotomice-antonimice, căci aveau darul 
minciunii atât de înrădăcinat încât Jupiter le-a luat 
graiul şi i-a preschimbat în maimuţe!"; ei fiind astăzi 
oamenii fără chip de oameni... 

După, ce se împlinesc cei trei ani, Hercule se 
căsătoreşte cu Deianira. În drumul lor „... calea le e 
tăiată de apele revărsate ale fluviului Evenos. 
Întâmplarea le scoate în cale pe centaurul Nessus. 
Plin de cavalerism, acesta o ia pe crupă pe Deianira; 
ajuns pe celălalt mal, amabilitatea sa devine 
agresivă. La ţipetele tinerei sale soţii, Hercule 
sloboade o săgeată înveninată cu sângele hidrei. 
Atins, centaurul moare, iar cei doi sunt reuniți după 
ce apele îi despărţiseră (ca şi pe personajele 
shakespeariene). Centaurul, o fiinţă cu două aspecte 
opuse: om şi animal, participă la dihotomizarea- 
antonimică (el însuşi oferă o astfel de structură) a 
unităţii cuplului Hercule-Deianira”. (pag. 102-104). 

Asemenea legături întăresc ideea că piesa a fost 
scrisă pentru spectatorii foarte cultivați ai vremii 
(juriştii de la Gray's Inn, apoi curtenii) şi că, 
adăugate la aluziile mai evidente şi, în orice caz, 
explicate în ediţiile comentate cu grijă, ele fac din 


161 Pe marginea acestei remarci mi se pare posibilă o legătură şi 
cu replica lui Dromio din Siracuza: Nu, sunt o maimuţă. (II, 2, 198). 

Comedia erorilor o piesă deosebit de conotativă. 

Conotativă, este adevărat, mai curând în sensul 
informaţiei decât al poeziei, deşi trebuie subliniat 
că, de pildă, Mark van Doren exagerează atunci 
când spune că: 

„Lungile tirade în versuri, rostite fie de Aegeon, fie 
de fiii săi gemeni, fie de Adriana... sunt rigide, 
afectate şi explicite, fără a lăsa câtuşi de puțin 
impresia că acei ce le rostesc au şi alte inzestrări în 
afară de necesitatea de a face afirmaţii şi de a se 
tângui”*?. 

Sau că personajele „nu sunt oameni, ci 
gemeni” ®, 

După cum au arătat mai mulți cercetători, se 
poate vorbi şi despre o anumită individualizare a 
personajelor: Antipholus din Siracuza e mai fin decât 
cel din Efes (vulgar, totuşi cinstit şi sincer - 
nicidecum „soldatul” lui Plaut); Dromio din Efes, 
grosolan ca stăpânul, este mai grosolan decât 
fratele său!“ etc. 

Ţinând seama atât de caracterul „abaterilor” de la 
sursa plautiană cât şi de auditoriul căruia i-a fost 
destinată, piesa ni se înfăţişează ca o farsă cu 
tâlcuri adânci, deci, aşa cum i-a spus Shakespeare 
însuşi, o comedie, dar o comedie în sensul dantesc 
al termenului (La Commedia, reintitulată ulterior ca 
Divina Commedia) - deci nu simplă farsă 
(Coleridge), comedie de situație (Mark van Doren) 
etc. lar ca dovadă că este o lucrare pe deplin 
realizată ca intenţie artistică aş aminti succesul de 


162 Mark van Doren, Shakespeare, New York, 1953, p. 34. 
163 /bid. 
164 V., de exemplu, A. Smirnov, Op. cit., p. 524. 

care s-a bucurat la toate nivelurile de receptare în 
Bucureşti, 1964. 

Leon D. Leviţchi 


ÎMBLÂNZIREA SCORPIEI 
(Imblânzirea îndărătnicei) 

The Taming of the Shrew, 1593-1594 


Persoanele 
Persoanele prologului 


Un lord 

Cristofor Sly, căldărar beţiv 
Cârciumăreasa 

Pajul 

Slujitori, actori, vânători. 


Persoanele piesei 


Baptista, nobil bogat din Padova 

Vincentio, nobil bătrân din Pisa 

Lucentio, fiul lui Vincenţio, îndrăgostit de Bianca 

Petruchio, nobii din Verona, peţitorul Catarinei 

Gremio, Hortensio, peţitorii Biancăi 

Tranio, Biondello, slujitorii lui Lucenţio 

Grumio, Curtis, slujitorii lui Petruchio 

Un pedagog bătrân, (care e pus să joace rolul lui 
Vincenţio) 

Catarina, îndărătnica; Bianca, fiicele lui Baptista 

O văduvă 

Un croitor, un pălărier, slujitori de-ai lui Baptista şi 
de-ai lui Petruchio. 


Acţiunea se petrece când la Padova, când în casa 
lui Petruchio, la ţară. 


Prologul 


~ 220 ~ 


William Shakespeare 
Scena 1 


Înaintea unei cârciumi, în câmp. 
Intră S/y, urmărit de cârciumăreasă. 


Sly: Am să-ţi scarmăn spinarea, pe legea mea. 

Cârciumăreasa: La stâlp, ticălosule. 

Sly: Ticăloasă eşti tu. Neam de neamul meu n-a 
fost ticălos. Poţi citi asta şi-n cronici: noi Sly-i am 
sosit aici cu Richard Cuceritorul'“. Aşa că, paucas 
pallabris"® Lasă lumea să-şi vadă de drum. 
Sessa” 

Cârciumăreasa: Zi, nu vrei să-mi plăteşti paharele 
pe care le-ai spart, nu? 

Sly: Nu, nicio leţcaie. Ţin-te bine, leronime'“, du- 
te-n patul tău cel rece'“” şi-ncălzeşte-te că-ţi trece. 

Cârciumăreasa: Las’ că-ţi ştiu eu leacul. Mă duc s- 
aduc straja de noapte. 


165 Sly confundă pe William Cuceritorul, ducele Normandiei, care 
a cucerit Anglia, în 1066, cu Richard-inimă-de-leu, care a domnit 
între 1189-1199. Pretenţiile sale la o ascendență aristocratică sunt 
neîntemeiate şi urmăresc numai să impresioneze hangiţa. 

166 Paucas pallabris - „mai puţine vorbe”, „lasă vorba”. Foarte 
comună în vremea lui Shakespeare, expresia este o corupţie a 
expresiei spaniole pocas palabras, întâlnită şi în Tragedia spaniolă 
a dramaturgului Thomas Kyd, contemporan cu Shakespeare. O 
altă referire la aceeaşi tragedie, foarte populară în acea vreme, 
întâlnim de altfel şi puţin mai departe. 

167 Sessa! franţuzism: c'est ça, „gata”, „am terminat”, „cară-te”. 
168 /eronime! o nouă referire la Tragedia spaniolă a lui Thomas 
Kyd, în care personajul principal Hieronimo îşi vorbeşte sie însuşi, 
îndemnându-se să-şi controleze acţiunile şi să nu facă nimic grăbit. 
Sly face şi acum o confuzie între personajul Hieronimo şi Sfântul 
leronim, care tradusese Biblia din limba greacă în limba latină la 
începutul secolului al V-lea. 

169 „Patul rece”, pământul, culcuşul beţivilor. 

(lese.) 

Sly: Poţi s-aduci şi straja de dimineaţă şi straja de 
amiază şi straja, de seară... Am să mă lămuresc cu 
ei, cu legea-n mână. Nu mă clintesc de-aici nici 
mort. Dacă vine, las' pe mine! 

(Se culcă la pământ şi adoarme. Se aud sunete de 
corn de vânătoare. Intră un lord întorcându-se de la 
vânătoare, însoțit de mai mulţi vânători şi slujitori 
de-ai săi.) 

Lordul: 

să porţi de grijă câinilor, te rog. 
Abia se ţine Merriman, sărmanul! 
Pe Clowder să-l aşezi lângă tărcatul'” 
Ce latră tare. Spuneţi, micul Silver!" 
Cum s-a purtat, la capătul potecii? 
Pierdut-au urma ceilalţi. Nu l-aş da 
Pe douăzeci de galbeni. 
Întâiul vânător: 
Bellman este 
La fel de vrednic. A-nceput să latre 
De-ndată ce-a pierdut din ochi vânatul. 
Şi-a mirosit, din nou, pierduta urmă. 
Credeţi-mă, e cel mai bun din toţi. 

Lordul: 

Nu ştii ce spui. De-ar fi şi Echo iute 
Ca dânsul la picior, l-aş socoti 

De zece ori mai vrednic. Să le daţi 
Mâncare bună. Să vedeţi de ei, 


170 Câinii erau duşi şi aduşi de la vânătoare legaţi câte doi 
împreună, pentru a fi mai uşor stăpâniţi decât dacă ar fi fost legaţi 
mai mulţi de aceeaşi coardă. 

171 În textul original nu apare construcţia „micul” Silver, fiind 
vorba, dealtfel, de acei mari câini de vânătoare numiţi în 
englezeşte „hounds”. 

Căci mâine mergem iar la vânătoare. 
Întâiul vânător: 
Milord, prea bine. 
Lordul (îl vede pe Sly): 
Ce-o mai fi şi asta? 
E mort? Sau beat? Vedeţi de mai răsuflă. 
Al doilea vânător: 
Răsuflă el. De n-ar fi încălzit 
De bere multă patu-n care zace 
Prea rece-ar fi să doarm-aşa adânc! 
Lordul: 
Ce vită nemaipomenită! Zace 
Ca porcul, în ţărână! Cruntă moarte! 
Cât de urâtă ţi-e icoana! Vreau, 
Băieți, să facem cu beţivul ăsta 
O încercare. De l-am duce-n pat, 
L-am îmbrăca în haine noi, şi-n deget 
l-am pune şi inele, lângă pat 
l-am aşeza un prânz îmbelşugat. 
Şi când s-o deştepta, în jurul lui 
să fie slujitori supuşi, nu credeţi 
Că bietul cerşetor şi-ar pierde mintea? 
Întâiul vânător: 
Nu poate face altfel, zău, milord! 
Al doilea vânător: 
Grozav se va mira, când s-o trezi! 
Lordul: 
Ca de un vis frumos, de-o plăsmuire 
Lipsită de temei. ÎI ridicaţi. 
să fie gluma bine chibzuită, 
ÎI duceţi în odaia cea mai bună. 
Şi atârnaţi tablouri voluptoase 
Pe toţi pereţii. Presăraţi arome 

Pe capul lui murdar; şi parfumaţi 
Cu lemn mirositor prin încăpere. 
să pregătiţi şi muzică, să-i cânte 
O dulce şi cerească melodie 
Când s-o scula. lar cum deschide gura, 
Să-i spuneţi cu-o adâncă plecăciune: 
„Ce porunceşte înălţimea voastră?” 
Să-i ţină unu-n faţă un lighean 
De-argint, şi plin cu apă parfumată, 
De trandafiri, împodobit cu flori. 
AI doilea ibricul, şi ştergarul. 

Al treilea să-i ţină, şi să-i spuneţi: 
„Nu vă spălaţi pe mâini, măria voastră?” 
să fie gata altul cu o haină 
Bogată, să-l întrebe care straie 
Ar vrea să-mbrace; altul să-i vorbească 
De caii şi de câinii lui. Să-i spună 
Că soaţa lui tânjeşte, datorită 
Îmbolnăvirii lui. Să-l faceţi astfel 
să creadă că nu are mintea-ntreagă. 
Şi când va spune cine e, răspundeţi 
Că a visat, căci e un lord puternic. 
Nimica altceva. Să fiţi dibaci, 
lubiţii mei. Va fi o desfătare, 

De ştiţi să vă purtaţi cu iscusinţă. 

Întâiul vânător: 
Milord, vă-ncredinţez, vom fi cu toţii 
Îndemânatici, astfel că va crede 
Că e întocmai cum îi spunem noi... 
Lordul: 
Hai, luaţi-l binişor, şi-n pat cu el! 
Şi, când se scoală, fiţi la locul vostru. 
(Vânătorii îl ridică pe Sly; se aude o trâmbiţă.) 

Ce trâmbiţă răsună? 
(lese un slujitor.) 
S-ar putea 
Să fie-un nobil călător, şi poate, 
Ar vrea, aici, să caute odihnă. 
(Reintră slujitorul.) 
Ei? Ce e? 
Slujitorul: 
Nişte comedianţi, milord. 
Şi-ar vrea să joace-o piesă-n faţa voastră. 
Lordul: 
Pofteşte.-i. 
(Intră mai mulți actori.) 
Bine aţi venit la noi, 
Prieteni. 
Întâiul actor: 
Mulţumim măriei voastre. 
Lordul: 
Voiţi să, staţi cu mine noaptea asta? 
Al doilea actor: 
De e pe voia înălţimii voastre... 
Lordul: 
Cu mare drag. Mi-l amintesc, îmi pare, 
Pe-acest flăcău... Juca pe cel mai mare 
Din fiii unui moşier... Făceai 
O curte îndrăcită unei fete 
De nobil. Numele ţi l-am uitat 
Dar ţi-ai jucat atât de bine rolul 
Încât juram că eşti ce vreai să pari. 
Întâiul actor: 
Cred că de Soto''--i vorba, înălţime. 


172 Personajul Soto, fiul unui fermier, apare într-o situaţie 
asemănătoare în piesa de John Fletcher, dramaturg contemporan 

Lordul: 
Adevărat. Jucai cu-ndemânare. 
Acuma aţi sosit la noi la vreme. 
Am pus la cale-o glumă, şi-am avea, 
Nevoie şi de iscusinţa voastră. 
Avem aici un lord, şi-ar vrea s-asculte 
La noapte piesa voastră. Dar mi-e teamă. 
să nu vă ţineţi râsul, căci purtarea 
Îi este cam ciudată; n-a văzut 
În viaţa lui o piesă - s-ar putea 
Să vă miraţi atât de cum se poartă, 
Încât să râdeţi în neştire, şi 
să-l mâniaţi într-astfel; căci, v-o spun: 
Doar de-aţi zâmbi măcar, s-ar supăra... 
Întâiul actor: 
Să nu te temi, milord: ne-om ţine râsul. 
Oricât ar fi de caraghios. 
Lordul (unui slujitor): 
Vezi, măi, 
Să-i duci la cuhne: bine să-i primiţi, 
Ai grijă ca nimic să nu lipsească!”. 
(les actorii cu slujitorul.) 
Chemaţi-mi pajul, pe Bartolomeu, 
Şi să se-mbrace ca o doamnă mare'". 


cu Shakespeare, Femei mulțumite (Women Pleased). 

173 Convorbirea dintre Lord şi actorii ambulanți anticipează scena 
mult mai dezvoltată din Hamlet (II, 2) în care acesta arată aceeaşi 
generoasă ospitalitate actorilor sosiți la curtea Danemarcei. 
Shakespeare introduce acum, pentru prima oară, ideea unei piese 
reprezentate în cadrul unei alte piese, pe care o va realiza atât în 
piesa de faţă, cât şi în Hamlet, Visul unei nopti de vară şi, în parte, 
şi în Zadarnicite chinuri ale dragostei. 

174 Travestirea pajului în femeie este conformă practicii teatrului 
elisabetan, unde rolurile feminine erau interpretate de copii şi 
tineri travestiţi în femei, acestea nefiind admise în trupele de 

Pe urmă să-l conduceţi în odaia 
Beţivului, şi să-i purtaţi respect. 

Şi să-l numiţi: „Înalta noastră doamnă!” 
Mai spuneţi-i, de vrea pe plac să-mi fie, 
Să se arate manierat, întocmai 
Cum a văzut că nobilele doamne 
Se poartă cu bărbaţii lor: la fel 
__Să fie cu acest beţiv, vorbindu-i 
Incet, curtenitor, supus. Să-i spună: 
„Ce porunceşte înălţimea voastră? 
lubita voastră soaţă este gata 
să vă arate-ntreaga ei iubire 
Şi datoria ei”. Cu-mbrăţişări 
Şi sărutări, să-şi odihnească fruntea 
Pe sânul lui; să izbucnească-n lacrimi 
De fericire, că-nsănătoşit 
Îşi vede soţul, care, şapte ani 
De-a rândul, s-a crezut un cerşetor 
Sărman şi prost. De nu cunoaşte rostul 
Femeilor, să plângă la poruncă, 
Să-şi dea atunci cu ceapă pe la ochi: 
Pitită-ntr-o năframă, i-e uşor 
Să-şi moaie-n lacrimi focul ochilor. 
Hai, cât mai iute îţi voi da porunci 
Pe urmă-amănunţite. 

(lese un slujitor.) 
Ştiu că pajul 
Va izbuti să-şi facă-un chip suav, 
Plăcut şi gingaş, plin de vino-ncoace. 
De-abia aştept s-aud cum îi va spune 
Beţivului: „Iubitul meu bărbat”, 
Şi cum şi-or ţine râsul cei de faţă, 


teatru. 

Cinstindu-l pe ţăranul necioplit. 
Mă duc să-i sfătuiesc, să-i potolesc, 
Căci, de-şi vor pierde cumpătul, râzând, 
Nu iese totul cum mi-am pus în gând. 
(les.) 


Scena 2 


O odaie de culcare în casa lordului. 
Sly, într-un halal bogat, înconjurat de slujitori 
care-i înfăţişează straie de preţ, un ibric, un 
lighean etc. Intră /ordul îmbrăcat ca un slujitor. 


Sly: Pentru numele lui Dumnezeu, daţi-mi un 
pahar de bere! 

Întâiul slujitor: 

Nu vrea măria ta un pic de Xeres?'"” 

Al doilea slujitor: 

Sau poate vrea să guste din bucate? 

Al treilea slujitor: 

Ce haină vrea milord să-mbrace astăzi? 

Sly: Eu sunt Cristofor Sly. Nu-mi mai spuneţi nici 
măria ta, nici milord. Xeres n-am băut în viaţa mea. 
lar dacă vreţi să gust din bucate, daţi-mi ceva 
afumături. Şi nu mă mai tot întrebaţi ce haină vreau 
să-mbrac astăzi. Căci n-am mai multe haine decât 
spinări, nici mai mulţi ciorapi decât picioare, nici mai 
multe ghete decât tălpi. Ba uneori am chiar mai 
multe picioare decât ghete, sau am nişte ghete de- 
mi rămân degetele pe dinafară. 

Lordul: 

Vă mântuie cât mai degrabă cerul 


175 Localitate în sud-vestul Spaniei, vestită pentru vinurile sale. 

De gândurile-acestea! Cum se poate 
S-ajungă-un om cu vază şi puternic, 
Bogat şi prețuit de toţi, să fie 
Atât de chinuit de duhul rău? 

Sly: Cum? Vrei să spui că sunt nebun? Nu sunt eu 
oare Cristofor Sly, feciorul bătrânului Sly''* de la 
Burton Heath?” Din născare cioflingar, din 
deprindere coţcar, mai pe urmă şi ursar iar acuma 
căldărar? Întrebaţi-o pe Mariana Hacket, hangiţa cea 
dolofană de la Wincot, dacă nu mă ştie. De nu vă va 
spune că-i sunt dator paişpce gologani pentru o 
cană de bere, să mă socotiți cel mai sfruntat 
mincinos din toată creştinătatea. Hei! Nu sunt 
scrântit la minte! la priviţi!... 

Întâiul slujitor: 

Vai! Cât o amărâţi pe doamna voastră! 
Al doilea slujitor: 
Şi cum vă plâng de milă slujitorii! 
Lordul: 
Aşa se face că vă ocoleşte 
Tot neamul vostru casa, alungat 
De chipu-n care vă purtaţi. Milord, 
Gândiţi-vă la naşterea înaltă 
A înălţimii voastre. Din surghiun 
Chemaţi-vă atâtea amintiri 
Din vremi apuse; iar aceste visuri 
Becisnice le surghiuniţi din minte. 
Priviţi la slujitorii voştri dragi: 
Stau toţi în jurul vostru, şi sunt gata 
176 În rândurile care urmează Sly se referă la localităţi şi persoane 
din comitatul lui Shakespeare, Warwickshire. 
177 Burlon-Heath, astăzi Barton-on-the-Heath, un sat la vreo 25 de 


kilometri de  Stratford-on-Avon, în care locuia mătuşa lui 
Shakespeare, Joan Lambert. 

Să-şi facă datoria, la un semn 
De-al vostru. Nu vreţi muzică? Vă rog 
Să ascultați: Apollo însuşi cântă. 
(Muzică.) 
Privighetori, în colivii de aur, 
Cânta-vor. Vă e somn? Un pat mai moale 
Ca al Semiramidei!'* vă aşteaptă, 
Cu dulci dorinţi. Voiţi să vă plimbaţi? 
În calea voastră vom aşterne flori. 
Voiţi să călăriţi? E şaua pusă 
Pe cai, iar frâul lor e-mpodobit 
Cu perle şi cu aur. Sau cu şoimul 
Vreţi să vânaţi? Se-nalţă şoimii voştri 
Mai sus ca, dimineaţa, ciocârlia. 
Vreţi să vânaţi? Fac câinii-o hărmălaie, 
De crezi că surpă-a cerurilor boltă, 
Stârnind ecoul văilor adânci. 
Întâiul slujitor: 
Sau cerbi vreţi să vânaţi? Cu câinii voştri 
Mai iuți decât zglobia căprioară 
Şi ageri cum e ciuta... 
Al doilea slujitor: 
Sau, vă plac 
Tablourile? V-arătăm îndată 
Pe Adonis!” pe malul unui râu. 


178 Regină legendară a Asiriei, întemeietoarea Babilonului, cca. 
2500 î.e.n. şi inspiratoarea construirii grădinilor suspendate ale 
Babilonului, una din cele şapte minuni ale lumii antice (Piramidele, 
Mauzoleul de la Halicarnassus, Templul Artemisei din Efes, 
Grădinile Semiramidei, Colosul din Rhodos, Statuia lui Zeus de 
Phidias şi Farul de la Alexandria). 

179 În mitologia greacă Adonis este descris ca un tânăr de o rară 
frumuseţe, de care s-a îndrăgostit Afrodita (Venus), când l-a văzut 
dormind pe malul unui râu. Fiind ucis de un mistreţ, Afrodita l-a 
preschimbat în anemonă. Legenda este povestită de Ovidiu în 

Ascunsă printre trestii, Citereea'" 
Le-alintă, cu aprinsa ei suflare, 
Ca boarea unui vânt şăgalnic... 
Lordul: 
Sau, 
Pe mândra lo'*', când era fecioară, 
Şi cum a fost surprinsă şi sedusă. 
E-aşa frumos, că parc-o vezi aievea... 
Al doilea slujitor: 
Sau Dafne!*”, prin pădure rătăcind, 


Metamorfoze (X, 520-739). 

180 Cytherea, o altă denumire dată Afroditei, cea născută din 
„spuma mării”, lângă insula Cythera (numită şi Cerigo), în Marea 
Egee. În poemul Crăiasa zânelor (III, 1, 34-38) Edmund Spenser se 
referă la o tapiserie înfăţişând pe Venus, care îl priveşte dintr-un 
loc ascuns pe Adonis scăldându-se. Probabil că Shakespeare s-a 
gândit la această tapiserie când i se arată lui Sly tabloul descris 
mai sus. 

181 În mitologia greacă lo este fiica lui Inachus, zeul unui râu. 
Zeus se îndrăgosteşte de ea şi o transformă într-o juncă, pentru a 
o feri de răzbunarea Herei (Junonei) şi o dă în paza lui Argus, un 
principe din Argos (cetatea din Peloponez). 

182 Daphne era fiica lui Peneus, zeitate riverană. Pentru a-şi 
dovedi puterea, Cupidon l-a făcut pe Apollo să se îndrăgostească 
de ea, dar în acelaşi timp i-a insuflat lui Daphne o mare aversiune 
faţă de Apollo, ceea ce o face să fugă îngrozită de acesta. 
Ameninţată să fie prinsă de Apollo, Daphne invocă ajutorul tatălui 
său, care o transformă într-o tufă de dafin (Metamorfozele lui 
Ovidiu, |, 452-567). 

În tablourile pe care Shakespeare le descrie în această scenă, 
inspirate din mitologia greacă -, G.R. Hibbard (The Taming of the 
Shrew, New Penguin Shakespeare, Penguin Books, Middlesex, 
England, 1968, reeditată 1979) consideră că dramaturgul nu a 
avut posibilitatea să vadă, personal, niciuna din operele marilor 
pictori ai Renaşterii, despre care, însă, desigur auzise mari laude. 
Shakespeare a putut descrie, totuşi, tablourile deoarece atât marii 
maeştri cât şi el cunoşteau foarte bine Metamorfozele lui Ovidiu. 
Pe de altă parte, este, de asemenea, posibil să fi existat în acea 
vreme, în Anglia, şi unele tapiserii, tratând temele de mai sus, 

De spini zgăriată astfel, că ai crede 
Că sângerează-aievea. lar Apollo, 
Văzând-o astfel, plânge. Zugrăvite-s 
Şi sângele, şi lacrimile, toate, 
Cu multă măiestrie... 
Lordul: 
Sunteţi numai 
Un lord, nimica alta, doar un lord. 
Soţia voastră este mai frumoasă 
Ca orişice femeie de pe lume. 
Întâiul slujitor: 
De nu i-ar fi zbârcit atâtea lacrimi, 
De dorul tău, obrajii, n-ai afla 
Făptură mai frumoasă-n lumea-ntreagă. 
Nici uneia nu-i este mai prejos. 
Sly: 
Sunt lord? Şi am asemenea soţie? 
Visez? Sau pân-acum a fost un vis? 
Nu dorm: privesc, aud, vorbesc, miros 
Parfumuri dulci, şi pipăi stofe moi. 
Pe viaţa mea, sunt lord! Cu-adevărat! 
Şi nu sunt căldărar! Şi nu mai sunt 
Cristofor Sly! Ei bine, să-mi aduceţi 
Soţia, s-o vedem puţin la faţă. 
Şi rogu-vă, un păhărel de bere. 
Al doilea slujitor: 
Nu vă spălaţi pe mâini întâi, milord? 


care, cu timpul, s-au pierdut, dar care să fi fost văzute, în acea 


vreme, de Shakespeare. 


Admiraţia marelui dramaturg pentru pictură se datoreşte, fără 
îndoială, nu numai dragostei lui pentru această artă, dar şi 


concepţiei generale a Renaşterii, care considera poezia drept o 
pictură vorbită, după cum pictura era socotită un poem mut, - idee 
care se întâlneşte în mai multe din piesele sale. 

(Îi aduc un ibric, un lighean şi ştergarul.) 
Ce bine-mi pare! Câtă fericire 
Că v-aţi venit în fire! O! De-aţi fi 
încredinţat că sunteţi iarăşi lord! 
Parc-aţi visat, de cinsprezece ani. 
Parcă dormeaţi, cu ochii larg deschişi. 
Sly: 
Cum? Cinsprezece ani? Tii! Straşnic somn! 
Şi n-am vorbit nimic în vremea asta? 
Întâiul slujitor: 
Ba da, milord, dar numai vorbe proaste. 
Deşi culcat într-un iatac bogat. 
Spuneaţi c-aţi fost pe uşă dat afară 
Şi pe-o hangiţă tot o blestemaţi, 
Spunând că vreţi s-o daţi în judecată, 
Din pricină că vă punea pe masă 
Stacanele pe jumătate goale. 
lar uneori spuneaţi că se numeşte 
Cicely Hacket... 
Sly: 
Da, e fata care 
La cârciumă slujeşte... 
Al treilea slujitor: 
Nu, milord, 
Voi nu cunoaşteţi cârciumă, nici fată, 
Nici oamenii pe care i-aţi numit, 
Ca Stephen Sly, sau John cel dolofan, 
Sau Peter Turf, sau Henry Pimpernel! ®”, 
Şi alte-asemeni douăzeci de nume 
De oameni care-n veci n-au fost pe lume, 
Şi nimenea nu i-a văzut vreodată! 


183 Numele rostite de slujitor sunt fără îndoială nume de persoane 
reale. 

Sly: 
Să fie Domnul binecuvântat 
Că m-am înzdrăvenit! 
Toți: 
Amin. 
Sly: 
Băieți, 


Vă mulţumesc. Şi n-am s-o uit, să ştiţi. 
(Intră pajul, îmbrăcat femeieşte, ca suită.) 
Pajul: 

Ce face nobilul meu soţ? 


Sly: 

Păi, bine. 

Haleală e destulă. Unde este 

Soţia mea? 

Pajul: 
Aici, milord. Ce vreţi 

Cu dânsa? 
Sly: 

Eşti nevasta mea? Nu-mi spui 
„Bărbate”? Să mă cheme-aceste slugi 
Milord; dar pentru tine sunt: bărbate. 

Pajul: 
lubite soţ şi lord: milord şi soţ, 
Eu sunt ascultătoarea ta soție. 
Sly: 


Stiu, ştiu. Dar eu cum trebuie să-i spun? 
Lordul: 


Milady'*. 
Sly: 
184 În original se foloseşte termenul francez „madame”, anglicizat 
„madam”, pe care Sly neînţelegându-l, îl interpretează ca un nume 
de familie. 

Cum? Alice milady, poate. 
Sau Joan milady? Spune. 


Lordul: 
Doar milady, 
Atâta; astfel lorzii îşi numesc 
Soţiile. 
Sly: 


Milady şi nevastă, 
Se spune c-am visat, şi c-am dormit 
Vreo cinsprezece ani, sau şi mai mult. 
Pajul: 
Aşa-i; şi mie mi-au părut treizeci, 
De patul tău atâta-ndepărtată! 


Sly: 
E mult! Să mă lăsaţi cu dânsa singur. 
Hei, slujitori! Vă dezbrăcaţi, milady. 
Poftim la mine-n pat. 
Pajul: 


Stăpân slăvit, 

Te rog să mai aştepţi o noapte, două, 
Sau, pân-apune soarele. Mi-a fost 
Oprit de vraci - de teamă că v-apucă 
Din nou străvechea boală - să m-apropii 
De patul vostru. Şi nădăjduiesc 
Că nu mai e nevoie şi de alte 
Temeiuri, în afară de acesta. 

Sly: Păi, aşa cum stă treaba, foarte anevoie am să 
pot răbda atâta vreme. Dar nu mi-ar veni la 
socoteală nici să cad iarăşi pradă aiurărilor. Aşa că 
am să mai rabd, ce pot să fac! Oricât mi-ar da ghes 
patima!... 

(Intră un slujitor.) 

Slujitorul: 

Milord, actorii înălţimii voastre, 


Aflând de lecuirea voastră, vin 
Să joace o hazlie comedie. 
Precum e sfatul medicilor voştri, 
Văzând că întristarea vă îngheaţă 
Din cale-afară sângele în vine, 
Şi că melancolia zămisleşte 
Delirul, au crezut, c-ar fi cu cale 
Sa ascultați o piesă, ca în minte 
S-aveţi doar veselie, desfătare, 
Să puneţi capăt negrei supărări 
Şi viaţa astfel să v-o prelungiţi. 

Sly: Straşnic! Îmi pare bine! Spune-le să joace! 
Comedia asta nu e giumbuşiuc de bâlci, ca la 
Crăciun, când se-apucă unul şi face tumbe? 

Pajul: 

Ba nu, milord. Ceva cu mult mai vesel. 
Ceva ţesut cu mare-ndemânare... 

Sly: 

Aşa? Atunci e-o pânză, o abă? 

Pajul: 

E-un fel de povestire... 

Sly: Bine! Vom vedea! Milady nevastă, stai la 

dreapta mea. Şi lasă lumea să se-nvârtă toată! Mai 


tineri nu ne facem niciodată! 
(Trompete.) 


Actul | 
Scena 1 


Padova. O piaţă. 
Intră Lucentio şi Tranio. 


~ 236 ~ 


William Shakespeare 


Lucentio: 


Da, Tranio, dorința mea fierbinte 
Adusu-m-a la Padova'*”, oraşul 
Ce este leagăn artelor frumoase. 
Sosit-am în Lombardia, mănoasă 
Grădină a Italiei. Şi tata 
Călătoria mi-a-ncuviinţat-o, 
În credincioasa-ţi întovărăşire. 
să zăbovim puţin, să chibzuim 
Cum să începem cât mai iscusit 
Învăţătura-naltelor ştiinţe. 
Oraşul cetăţenilor sfătoşi 
Mi-a dat lumina zilei, mândră Pisă. 
lar tatăl meu, un negustor de vază, 
Vestit în lumea largă, se coboară 
Din Bentivoglii'“*. lară eu, Lucentio, 
Feciorul lui, crescut-am la Florenţa. 
Şi, ca să-i pot îndeplini nădejdea 
Pe care-a pus-o-n mine, mă silesc 
Să-ncununez, cu vrednicia mea, 
Averea tatii. Deci, iubite Tranio, 
Pe timpul cât voi învăţa aici 
M-oi strădui să dobândesc virtutea 
Şi-acea înaltă parte-a-nţelepciunii 
Ce caută s-atingă fericirea, 
Înalta-ncununare a virtuţii. 
Să-mi spui părerea ta, Venind aici 
La Padova, din Pisa, sunt ca unul 


185 Universitatea din Padova, întemeiată în 1228, era, în timpul lui 


Shakespeare, centrul cultural cel mai puternic pentru răspândirea 
învățăturilor lui Aristotel. 


186 Familia Bentivoglio stăpânise Bologna în secolele XV şi XVI. 

Ce-a stat într-o băltoacă, şi se vede 
În adâncimea mării cufundat, 
Nesăţios cercând să-şi stingă setea. 
Tranio: 

Mi perdonate, scumpul meu stăpân, 
Eu simt la fel ca voi, şi-s fericit 
C-aţi hotărât să căutaţi dulceața 
Filosofiei. Dar vedeţi, stăpâne, 
Oricât de mult am proslăvi morala, 
Virtuţile, să ne ferim să fim 
Sau stoici, sau nesimţitori, sau astfel 
De credincioşi moralei celei aspre 
A lui Aristotel, încât s-ajungem 
să-l credem pe Ovidiu'** de prisos. 
Vă folosiţi de logică din plin, 
Retorica v-o presăraţi în vorbe, 

Să vă desfete cântul, poezia. 
Băgaţi de seamă însă, nu cuprindeţi 
Din metafizică şi matematici 
Decât atât cât mistuie stomacul. 
Acolo unde nu e vreo plăcere, 

Nu-i nici folos'*. Într-un cuvânt, signore, 
Să învăţaţi doar ce vă e pe plac. 

Lucentio: 


187 lertaţi-mă (din limba italiană). 

188 Poetul latin Ovidiu (43 î.e.n. - 17 e.n.) este citat aici ca opus 
filosofiei logice a lui Aristotel, Ovidiu fiind autorul poemului Ars 
Amatoria în care se proclamă praeceptor amoris (profesorul 
iubirii), poem pentru care, după unii comentatori, a fost, între alte 
motive, exilat, în anul 8 e.n., de către August, la Tomis 
(Constanţa), unde a rămas până la moarte. 

189 Acolo unde nu e vreo plăcere, nu-i nici folos, reprezintă o 
adaptare a cunoscutului citat din Horaţiu (qui miscuit utile dulci - 
care combină utilul cu plăcutul) care a constituit baza esteticii 
Renaşterii (Ars Poetica - Arta poetică). 

Îţi mulţumesc. Sunt sfaturi preţioase. 
De-ar fi sosit acuma şi Biondello 
Ne-am fi putut găsi şi noi o casă. 
să ne primim prietenii pe care 
Aici o să ni-i facem. Stai o clipă. 
Ce-o fi cu lumea asta? 
Tranio: 
Vreo solie 
Să ne ureze bun venit aici... 
(Intră Baptista, Catarina, Bianca, Gremio; 
Hortensio şi Tranio care stau de-o parte.) 
Baptista: 
Vă rog, signori, lăsaţi-mă în pace! 
Prea bine ştiţi cât sunt de hotărât 
să nu-mi mărit copila cea mai mică 
Mai înainte de-a găsi un soţ 
Acelei mari. De o iubeşte vrunul 
Pe Catarina, dintre dumneavoastră, 
Cum vă cunosc, şi vă iubesc, vă-ngădui 
Să-i faceţi curte cât vă e pe plac. 
Gremio: 
Mai bine-i facem cuşcă! Prea e rea! 
Nu vrei, Hortensio, astfel de nevastă? 
Catarina (către Baptista): 
Te rog, signore, vrei cu orice preţ 
La peţitorii-aceştia să mă vinzi? 
Hortensio: 
Cum? Peţitori ai spus? La ce ţi-e gândul? 
Nici n-ai să ai, de nu te îmblânzeşti! 
Catarina: 
Nu-ţi fie teamă, domnule. Ştiu bine 
Că n-ai făcut nici drumul jumătate 
Ca să-mi pătrunzi în suflet. Aş fi gata 


~ 239 — 


Opere Complete Volumul 2 
Să-ţi pieptăn toată claia dumitale 
De păr, c-un scăunel cu trei picioare, 
Să te boiesc pe chip, ca pe smintiţi... 
Hortensio: 
Fereşte-mă de-aşa un diavol, Doamne! 
Gremio: 
O, Doamne! Şi pe mine! 
Tranio: 
Ei, stăpâne, 
Îmi pare c-o s-avem cum să petrecem: 
Codana e smintită, mi se pare, 
Sau e grozav de rea. 
Lucentio: 
Dar în tăcerea 
Surorii ei ghicesc o gingăşie, 
O cumpătare fără semeţie! 
Taci! S-ascultăm! 
Tranio (încet): 
E bine spus, stăpâne. 
Ssst! Şi priviţi-o, cât vă e pe plac! 
Baptista: 
Da, domnilor, voi face cum v-am spus. 
Bianca, du-te-n casă; nu fi tristă. 
Te voi iubi la fel de mult, mereu, 
Copila mea... 
Catarina: 
Mânca-o-ar mămiţica! 
Mai bine vâră-i degetele-n ochi - 
Dar n-o să înţeleagă nici atunci'”... 
Bianca: 
Fii mulţumită, sora mea, că sunt 
Atât de urgisită. Dragă tată, 


190 Sensul este că plânge pentru orice. 

Mă-nchin, plecată, hotărârii tale. 
Mi-or fi tovarăşi cărţile şi cântul, 
Să le deprind, cu râvnă, meşteşugul. 
Lucentio (încet): 
Ascult-o, Tranio: e Minerva!” însăşi! 
Hortensio: 
Signor Baptista, astfel de ciudat 
Vrei să te porţi? Îmi pare foarte rău 
Că încercarea noastră are darul 
S-o supere pe Bianca... 
Gremio: 
Vrei, Baptista, 
S-o pui în colivie, doar de dragul 
Acestui diavol, şi s-o faci să poarte 
Ponosul limbii ei împieliţate? 
Baptista: 
Vă ţineţi firea, domnilor. Îmi este 
Nestrămutată hotărârea. Bianca, 
Tu, du-te-n casă. 
(Bianca iese.) 
Ştiu că poezia 
Şi arta, muzica, îi plac... de aceea 
Sunt hotărât să-i iau destoinici dascăli 
S-o-nveţe cântul. Dacă tu, Hortensio, 
Sau voi, signore Gremio, cunoaşteţi 
Vr-un dascăl, să-l trimiteţi cât mai grabnic. 
De-i dascăl iscusit, l-oi răsplăti 
Îmbelşugat, să pot să dau într-astfel 
Copilelor o creştere aleasă. 


191 Minerva, zeiţa înţelepciunii şi a artelor, la romani, identificată 
cu zeiţa Atena la grecii antici. In timp ce Catarina o vede pe Bianca 
departe de a fi inteligentă, Lucenţio, îndrăgostitul, o vede însăşi 
zeiţa înţelepciunii şi a artelor. 

Cu bine-acum. 
(Catarinei): 
Tu poţi rămâne-aici. 
Mai multe am cu Bianca să vorbesc. 
(lese.) 
Catarina: 
Socot că aş putea să plec şi eu, 
Aşa-i? Auzi! Să-mi socotească timpul 
Să nu ştiu când să stau si când să plec! 
Ha! 

(lese.) 

Gremio: Poţi să te duci şi la mama dracului! Ai 
atâtea daruri că n-are să-şi piardă nimeni vremea cu 
tine. lubirea noastră nu-i chiar atât de mare, 
Hortensio, încât să nu putem ajunge să ne roadem 
unghiile, lăsând-o să mai lâncezească. Plăcinta 
noastră e crudă deocamdată pe amândouă feţele. 
Totuşi, de dragul scumpei mele Bianca, voi căuta să 
găsesc, prin orice mijloc, un bărbat în stare s-o 
înveţe tot ce-i place, şi i-l voi trimite tatălui ei. 

Hortensio: Şi eu voi face la fel, signore Gremio. 
Dar încă un cuvânt, te rog. Cu toate că rostul 
potrivniciei noastre nu îngăduie vreo tocmeală, află 
totuşi - e vorba de ceva care ne priveşte pe 
amândoi - că, dacă mai vrem să intrăm în casa 
iubitei noastre Bianca şi să fim mai departe 
potrivnici ca să-i câştigăm iubirea, trebuie să ne 
străduim să-ndeplinim mai cu seamă un lucru. 

Gremio: Care, rogu-te? 

Hortensio: Păi, signore, să-i găsim un soţ surorii ei. 

Gremio: Un soţ? Un diavol? 

Hortensio: Am spus: un soţ. 

Gremio: Am spus: un diavol. Crezi oare, Hortensio, 

oricât de bogat i-ar fi părintele, că s-ar putea afla un 
bărbat atât de smintit încât să se cunune cu iadul? 

Hortensio: Crezi, Gremio, că, dacă este mai presus 
de răbdarea noastră să-i îndurăm cicălelile, nu mai 
sunt flăcăi de treabă pe lume - numai să putem da 
de ei - care să se hotărască s-o ia cu toate 
cusururile ei şi cu toată zestrea ei pe deasupra? 

Gremio: N-aş putea să spun. Despre partea mea, 
dacă ar trebui să-i capăt zestrea în asemenea chip, 
aş prefera să fiu biciuit în fiecare dimineaţă, la 
răscruce de drum! 

Hortensio: Pe cinstea mea, după cum spui şi 
dumneata, e greu s-alegi merele bune de cele 
putrede. Dar hai să mergem. De vreme ce această 
piedică legiuită ne face iarăşi prieteni, trebuie să ne 
păstrăm prietenia până ce vom găsi un bărbat 
pentru fiica mai mare a lui Baptista şi-i vom îngădui 
astfel fiicei mai mici să-şi aleagă soţul la rândul ei. 
Atunci vom fi iarăşi vrăjmaşi. Dulce Bianca! Fericit 
bărbatul care o va căpăta de soţie! Cel care va 
alerga mai iute va căpăta în dar inelul! Ce zici de 
asta, signor Gremio? 

Gremio: Fie! Aş dărui cel mai straşnic armăsar din 
toată Padova numai să-l pot îndupleca pe vreunul 
să-nceapă să-i facă curte şi să ajungă apoi s-o 
peţească, s-o cucerească, să ajungă să-i 
împărtăşească patul şi să curețe casa de ea. Hai să 
mergem. 

(lese cu Hortensio.) 

Tranio: 

E oare cu putință ca iubirea 
Să vă cuprind-atâta de năprasnic? 
Lucentio: 

O, Tranio, pân-am simţit şi eu 
Cât e de-adevărat, n-aş fi crezut 
să fie cu putinţă! Am simţit 
Săgeţile iubirii-n tulburarea 
Ce m-a cuprins, pe când priveam la dânsa, 
Îţi pot mărturisi acum, în taină, 
Tu care-mi eşti mai drag decât i-a fost 
Reginei din Cartagina, odată, 
lubita-i slujitoare, Anna'”, Tranio, 
Că ard, că mă topesc, că mă sfârşesc, 
De n-o voi cuceri pe fat'-aceasta 
Atât de dulce. Dă-mi un sfat prielnic, 
Căci ştiu că vrei să-mi vii într-ajutor. 
Tranio: 
Stăpâne, nu e timpul să vă cert: 
Din inimă iubirea greu se scoate. 
De vreme ce iubirea v-a cuprins 
Rămâne doar un lucru de făcut: 
Redime te captum quam queas minimo'*?. 
Lucențio: 
iti mulțumesc, băiete. Hai să mergem, 
Îmi e destul atât. Şi nu-mi rămâne 
Decât s-ascult de sfatu-ţi iscusit. 
Tranio: 
Atât de mult, stăpâne, ați privit-o 


192 Anna era sora Didonei, regina Cartaginei, căreia aceasta din 
urmă îi destăinuieşte dragostea ei pentru Enea (Eneida, IV, 8-30). 
Shakespeare face această aluzie la Anna şi Didona, sub impresia 
piesei recente a lui Christopher Marlowe, Tragedia Didonei, regina 
Cartaginei, publicată în 1594. 

193 Radime te captum quam queas minimo - „Eliberează-te din 
captivitate plătind o răscumpărare cât mai mică”. Izvorul original 
al citatului este comedia FEunucul (sec. al II-lea î.e.n.) a autorului 
latin Terenţiu. 

Pe fată, că trecut-aţi cu vederea 
Din toate, ce era mai nimerit. 
Lucentio: 
Ba da! Pe chipul ei am contemplat 
Suava frumusete a fiicei 
Lui Agenor” ce l-a făcut pe Zeus 
Cândva pe ţărmul Cretei să-ngenunche. 
Tranio: 
Atâta doar? Cum? N-aţi băgat de seamă 
Când sora ei a început să strige 
De-abia puteau urechile s-o rabde? 
Lucentio: 
Ah, Tranio! Văzut-am cum se mişcă 
Frumoasele ei buze de mărgean! 
Suflarea ei îmbălsăma văzduhul 
Şi tot ce are, dulce e, şi sfânt! 
Tranio: 
E vremea să-l mai scot din amețeală! 
Vă rog să vă treziţi din vis, signor. 
Vă întăriţi şi sufletul şi mintea 
De vreţi s-o cuceriţi. Atât de rea, 
De zgripţoroaică-i sora ei mai mare, 
Încât, atâta timp cât tatăl ei 
Nu va scăpa de dânsa, şi iubirea 
Vă va rămâne tot neprihănită, 
Căci tatăl fetii-n casă-a zăvorit-o, 
Să nu-l mai plictisească peţitorii. 
Lucentio: 
Ah, Tranio, ce crud părinte are! 


194 Îndrăgostindu-se de Europa, fiica lui Agenor, Zeus s-a 
transformat în taur pentru a o putea răpi şi duce în insula Creta. 
Legenda este povestită în Metamorfozele lui Ovidiu (II, 858), de 
unde Shakespeare se inspiră în nenumărate rânduri. 

Dar spune-mi, auzitu-l-ai spunând 
Că vrea să-i ieie dascăli, s-o înveţe? 
Tranio: 
Doar planul meu pe-aceasta e clădit! 
Lucentio: 
Şi eu am chibzuit la fel. 


Tranio: 
Signor, 
E unul şi acelaşi planul nostru... 
Lucentio: 
Mi-l spune-ntâi pe-al tău. 
Tranio: 
În strai de dascăl 
Vă travestiţi, să-i dați învățătură. 
Nu-i planul vostru? 
Lucentio: 
Da, să-l încercăm? 
Tranio: 
Dar nu se poate. Cine va rămâne 
În locul vostru-n Padova, să fie 
Feciorul lui Vincenţio? Să-nveţe 
În locul lui, să-i țină casa? Cine 
Îi va primi prietenii la masă? 
Lucentio: 


Ei, asta-i! Linişteşte-te! Pe noi 
Nu ne-a văzut pe-aicea încă nimeni 
Şi nici nu poate cineva să ştie 
Privind la chipuri, cine e stăpânul 
Şi cine este sluga. Prin urmare 
Tu, Tranio, vei fi stăpân, în locu-mi 
Vei ţine casă, masă-mbelşugată. 
Şi slujitori, precum aş face-o eu. 
Eu am să fiu un altul: din Florenţa, 

Din Napoli, sau vreun sărac din Pisa. 
Hai, Tranio, m-am hotărât. Îmbracă 
Mantaua mea. Poftim şi pălăria'”. 
Când va sosi Biondello, să asculte 
De tine, numai limba să şi-o ţie. 
Tranio: 
De este voia voastră... 
(Schimbă hainele.) 
Sunt silit 
Să vă ascult, căci astfel de poruncă 
Mi-a dat, la despărțire, tatăl vostru: 
„S-asculţi de fiul meu, să-i fii supus!” 
Deşi nu cred că se gândea la asta! 
Lucenţio sunt deci! Îmi pare bine! 
Lucentio îmi e nespus de drag! 
Lucentio: 
Lucențio să fii, iubite Tranio; 
Şi lasă-l pe Lucenţio să fie 
Îndrăgostit, şi sluga ta, ca astfel 
Să pot s-o cuceresc pe dulcea fată 
Al cărui chip rănitu-mi-a privirea! 
Dar iată-l pe Biondello. 
(Intră Biondello.) 
Unde-ai fost, 
Nemernicule? 
Biondello: 
Unde-am fost, stăpâne? 
Haiti! Ce s-a întâmplat? Cum l-ai lăsat 
Pe Tranio veşmântul să ţi-l fure? 
| l-aţi furat cumva pe-al lui? Sau poate 
Voi amândoi... Ce s-a-ntâmplat, vă rog? 


195 În epoca elisabetană nobilii purtau pelerine şi pălării colorate, 


în timp ce servitorii lor aveau haine albastre. 

Lucentio: 
la vino-ncoace, neghiobule! Nu-i vreme 
Să faci pe măscăriciul! Fii cuminte! 
Tovarăşul tău Tranio mi-a luat 
Şi straiele, şi-nfăţişarea, astfel 
Să-mi vie-n ajutor. M-am îmbrăcat 
Cu haina lui. Abia sosit aicea 
M-am luat la ceartă cu un padovan 
Şi l-am ucis. Mi-e teamă c-aş fi fost 
Recunoscut. Deci, cată să-l asculţi, 
Îţi poruncesc. Voi căuta să plec 
În taină din oraş, să-mi mântui viaţa. 
M-ai înţeles? 
Biondello: 
Eu, domnule? Nimic! 
Lucentio: 
Şi vezi, ai grijă: numele de Tranio 
Să nu-l rosteşti, căci Tranio-i acum 
Lucentio... 
Biondello: 
Tii! Ce noroc pe dânsul! 
De-aşi fi şi eu o dată-n locul lui! 
Tranio: 
Ce bine-ar fi dorința să mi se-ndeplinească: 
Cu fata lui Baptista să se căsătorească 
Lucenţio! Băiete, îţi cer acum şi eu, 
De-ţi este drag stăpânul, să fii la locul tău. 
Cu toată lumea să te porţi cuminte. 
Doar când rămânem singuri, ţine minte, 
Sunt pentru tine Tranio. Oriunde 
Îţi sunt stăpân. Ai înţeles? Răspunde! 
Lucentio: Hai, Tranio, să mergem. Mai rămâne să 
faci ceva: treci şi tu în rândul peţitorilor. Să ştiu că 

am şi eu temeiurile mele şi acestea atârnă greu în 
cumpănă. 

(les.) 

În avanscenă. 

Întâiul slujitor: Milord, aţi adormit. Nu ascultați 
piesa? 

Sly: Ba da, pe sfânta Ana! Straşnică piesă, încape 
vorbă! Mai e ceva? 

Pajul: Abia a început, milord. 

Sly: E o piesă grozavă, doamnă milady! De s-ar 
termina mai repede! 

(Se aşează şi urmăresc piesa.) 


Scena 2 


Înaintea casei lui Hortensio. 
Intră Petruchio şi Grumio. 


Petruchio: 
Te-am părăsit un timp, Verona mea, 
Să-mi văd aici, în Padova, amicii, 
Şi mai ales pe cel mai drag din ei, 
Pe cel mai încercat din ei, Hortensio. 
Îmi pare că e casa lui aceasta. 
Hai, Grumio, nemernicule, bate'”. 
N-auzi? 
Grumio: Să bat, domnule? Pe cine să bat? A jignit 
careva pe înălţimea voastră? 
Petruchio: Măgarule, să-mi tragi una zdravănă. 


196 Scena devine comică prin jocul de cuvinte al lui Petruchio, 
Grumio înțelegând că Petruchio vrea să fie bătut de dânsul şi nu 
ceea ce înţelege Petruchio, adică să bată în poarta casei lui 


Hortensio. 
~ 249 ~ 


Opere Complete Volumul 2 

Grumio: Să vă trag una, domnule? De ce, 
domnule? Cine sunt eu, domnule, ca să vă trag una, 
domnule? 

Petruchio: 

Neghiobule, îţi spun să dai cu sete, 
Sau te pocnesc de nu te vezi, băiete! 

Grumio: 

Grozav de certăreţ s-a mai făcut! 
De m-aş încumeta să dau, ştiu bine 
Ce mi s-ar întâmpla... 

Petruchio: 

A! Nu vrei să loveşti? Poftim încoace! 
Cunoşti tu ce e muzica? Îţi place? 
Ştii ce-i un sol? Un fa? 
(Îl ia de urechi.) 
Grumio: 
Au! Ajutor! 
Mi-a-nnebunit stăpânul! 
Petruchio: 
Haide, bate, 
Îţi poruncesc, măgarule, o dată! 

(Intră Hortensio.) 

Hortensio: Hei! Ce s-a întâmplat? Vechiul meu 
prieten Grumio! Şi bunul meu prieten Petruchio! Ce 
vânt v-aduce pe la Verona? 

Petruchio: 

Signor Hortensio, ne-mpaci cu vorbe bune? 
Con tutto il cuore ben trovato'”, cum s-ar spune. 

Hortensio: Alla nostra casa ben venuto, molto 

honorato, signor mio Petruchio'**. Ridică-te Grumio, 


197 Con tutto il cuore ben trovato - „iţi spun din toată inima: bine 
te-am găsit”. 
198 A/la nostra casa ben venuto, molto honorato, signor mio 

ridică-te. Vom împăca noi toată cearta asta. 

Grumio: Ce tot îndrugă pe latineşte'” stăpânul 
meu n-are nici în clin nici în mânecă acum cu ce-am 
păţit. Dacă nici ăsta nu-i un temei legiuit să ies din 
slujba lui! la judecaţi şi dv., domnule: îmi porunceşte 
să-l lovesc şi să-i trag una cât pot de tare, domnule! 
Vă-ntreb: se cuvine oare să se poarte astfel o slugă 
cu stăpânul ei? Care să fi ajuns pe cât îmi pot da 
seama, la vreo treizeci şi doi de ani, sau cam pe- 
aproape? 

De, dacă-l burduşeam cum m-a-ndemnat, 
Sărmanul Grumio ar fi scăpat. 
Petruchio: 
Neghiob şi fără minte. Ştii, Hortensio, 
l-am poruncit să bată-n poarta casei, 
Şi n-a voit, obraznicul, s-asculte! 
Grumio: Auzi! Să bat la poartă! Cerule! Nu mi-ai 


spus răspicat: „Să-mi tragi una pe cinste”... „Să dai 
cu sete”... „Bate, măgarule, îţi poruncesc”... Și 
acuma vii cu lovitura-n poartă? 

Petruchio: 


Zevzecule, ori pleci, ori taci din gură! 


Petruchio - „bun venit în casa noastră, mult onoratul meu domn 
Petruchio”. 
199 Pentru realizarea comicului Shakespeare se hotărăşte să-l 
înfăţişeze pe Grumio ca şi cum ar fi un valet englez, neştiind nimic 
despre limbile străine şi prin urmare neputând distinge între latină 
şi italiană. Unii comentatori consideră că Shakespeare ar fi uitat că 
acţiunea se petrece la Padova, căci numai astfel ne putem explica 
cum Grumio, şi el italian, ar fi putut crede că Petruchio vorbeşte 
latineşte când de fapt vorbeşte aceeaşi italiană pe care o vorbesc 
toate personajele piesei, inclusiv Grumio. 

G.R. Hibbard (v. supra) este înclinat să-l considere ca o simplă 
prezentare a tipului englezului care nu cunoaşte limbi străine, fără 
nicio justificare privind introducerea lui în piesă. 

Hortensio: 
Petruchio, răbdare. Sunt chezaşul 
Lui Grumio. Păcat că v-aţi certat! 
Bătrânul, credinciosul, mucalitul 
Tău Grumio! la spune-mi, drag prieten, 
Ce vânt prielnic te-a adus aicea, 
La Padova, departe de Verona? 
Petruchio: 
E vântul care-i mână-n lumea largă 
Pe tineri, ca să-şi caute norocul 
Departe de cămin, căci n-au prilejul 
Deprinderi prea alese să câştige 
Acolo. Scurt, Hortensio, aceasta-i 
Povestea mea. lubitul meu părinte, 
Antonio, e mort. Am hotărât 
Să mă însor şi să mă-mbogăţesc 
Cât voi putea. In pungă am parale. 
Şi am plecat prin lume s-o cutreier. 
Hortensio: 
Petruchio, de m-aş încumeta 
Să-ţi spun pe şleau, ţi-aş da, de vrei, pe loc 
O soaţă zgripţoroaică. N-ai avea 
De ce să-mi mulţumeşti. Dar află, totuşi, 
Că-i foarte înstărită. Însă mi-eşti 
Prea bun prieten să te duc la dânsa. 
Petruchio: 
Signor Hortensio, între vechi prieteni 
Cum suntem noi, încap puţine vorbe. 
De ştii cumva vreo fată, care este 
Atâta de bogată, ca să-mi fie 
Soţie - ştii că urmăresc doar zestrea! - 
Să fie ca iubita lui Florentius*%* 


200 Cavalerul Florentius este personajul principal dintr-o povestire 

De slută, sau bătrână ca Sibila”!, 
Şi rea precum Xantipa lui Socrate”, 
Ba chiar mai rea, nu m-ar speria de fel, 
Şi nici nu mi-ar înăbuși iubirea. 
Chiar dac-ar fi la fel de furtunoasă 
Ca marea Adriatică. Venit-am 
La Padova, să mă căsătoresc 
Cu zestre. Dacă soaţa e bogată, 
Şi căsnicia-i binecuvântată! 

Grumio: Vezi, domnule? lţi spune răspicat ce are 
pe suflet. Daţi-i bani destui, şi-l puteţi însura şi cu o 
păpuşă, sau cu o jucărie din dantelă; sau cu o babă 
fără un dinte-n gură, năpăstuită de tot atâtea 
metehne cât cinzeci şi două de gloabe. Nimic n-ar 
spune, zău! Numai zestrea să fie cât de mare! 

Hortensio: 

De vreme ce-am ajuns aşa departe, 
Petruchio, ce-am început în glumă 
Hai să-ncheiem, acuma. Sunt în stare 
să te ajut să-ţi iei, aici, soţie 
în versuri a poetului medieval englez John Gower, aflată în cartea | 
a poemului Confessio Amantis, scris în anul 1390. Florentius este 
ameninţat să-şi piardă viaţa dacă nu poate da răspunsul la 
întrebarea „Ce place cel mai mult femeilor?” Pentru a se salva, 
acceptă să se căsătorească cu o zgripţuroaică bătrână şi 
respingătoare, care cunoaşte răspunsul ce trebuie dat. 
201 O nouă referire la Metamorfozele lui Ovidiu, în care acesta 
povesteşte cum Sibila din Cumae (cea mai veche colonie 
grecească din Italia), îmbătrânită peste măsură de ani, îi 
povesteşte lui Enea, eroul Eneidei lui Vergiliu, cum Apollo i-a sortit 
să trăiască tot atâţia ani câte fire de nisip a putut lua ea într-o 
mână (Metamorfozele, XIV, v. 130-181). In mitologia clasică 
sibilele aveau darul profeţiei. 
202 Xantipa, soţia filosofului grec Socrate (469-399 î.e.n.), intrată 
în legendă ca prototip al femeii veşnic cicălitoare, gâlcevitoare şi 
chiar violentă. 

Şi cu destulă zestre, şi frumoasă, 
Şi tânără, crescută ca o fată 
De nobil. Are-o singură meteahnă, 
Dar e destul: e rea, cicălitoare, 
_Sălbatică, atât din cale-afară, 
Incât, sărac să fiu, şi n-aş primi 
S-o iau de soaţă, de mi-ar da o mână 
De aur! 
Petruchio: 
Ei, Hortensio! Nu ştii 
Ce poate face aurul! la spune-mi 
Ce nume poartă tatăl ei, atât. 
Chiar de-ar răcni mai tare ca furtuna 
Când toamna cade fulgerul din nouri, 
Vreau s-o cunosc. 
Hortensio: 
Părintele-i, Baptista 
Minola se numeşte, om de vază, 
Avut. Pe ea o cheamă Catarina, 
Şi gura i-e în Padova vestită. 
Petruchio: 
Pe tatăl ei îl ştiu; pe dânsa, nu. 
Baptista cunoscutu-l-a pe tata, 
să ştii, Hortensio, că nu mai dorm 
Dacă n-o văd mai repede. Mă iartă 
De plec acum... Sau mergi la ea cu mine? 
Grumio: Te rog, domnule, lasă-l să plece câtă 
vreme e-n toana asta. Pe cuvântul meu, dacă l-ar 
cunoaşte şi dânsa tot atât de bine ca şi mine, ar 
înţelege că puţin îi pasă de cicăleală. Poate să-i 
spună în faţă că e un ticălos, sau alte asemenea 
vorbe: n-ar avea habar! Dar dacă începe dânsul o 
dată să zbiere, e vai de capul ei! Pot să vă spun, 

domnule, că, de i s-ar împotrivi cât de puţin, o 


păţeşte! Îi arde una cât ai zice pâs, de-i sar ochii din 
cap! Nu-l cunoaşteţi, domnule! 
Hortensio: 
Petruchio, aşteaptă! Merg la tine. 
Comoara mea e-n casa lui Baptista: 
El ţine giuvaerul vieţii mele, 
Frumoasa Bianca, fata lui cea mică, 
Ascunsă de privirea tuturor 
Acelora ce vor să-i ceară mâna, 
Crezând cu neputinţă să-şi găsească 
Vreodată Catarina un bărbat 
Din pricina cusurului pe care 
Ţi l-am dezvăluit. A dat porunci 
Să nu mai vină nimenea la Bianca, 
Cât timp afurisita Catarina 
Nu-şi va găsi un soţ. 
Grumio: 
Auzi poreclă! 
„Afurisita Catarina”! lată 
Un nume minunat pentru-aşa fată! 
Hortensio: 
Prietenul Petruchio, de vrea, 
Îmi poate da prilejul să m-arăt 
În robă neagră îmbrăcat, în fața 
Bătrânului Baptista, ca un dascăl 
De muzică, şi s-o învăţ pe Bianca. 
Şi astfel aş avea îngăduinţa 
S-o pot vedea în fiecare zi, 
Şi fără să le dau de bănuit. 
Grumio: Poftim! Asta nu-i ticăloşie? la priviţi cum 
îşi stoarce mintea tineretul să-i păcălească pe 
bătrâni! 

(Intră Grumio, urmat de Lucentio, deghizat şi cu 
cărți sub braț.) 

Stăpâne, stăpâne, ia priveşte în jurul tău; cine 
vine acolo, ha? 


Hortensio: 
Taci, Grumio. Acesta mi-e rivalul. 


Petruchio, să stăm mai la o parte. 


Grumio: 
Ce tânăr ne-ntrecut! Ce amorez! 


Gremio: 
E foarte bine! M-am uitat pe listă: 
Sunt bine-alese cărţile. Voi pune 
Cât mai frumos, mai gingaş să le lege. 
Sunt numai cărţi de dragoste! Şi vezi 
să nu-i citeşti cumva şi alte cărţi. 
Mă înţelegi... La ce-o să-ţi dea Baptista 
O să adaug şi eu bogate daruri. 
Ai grijă ca aceste manuscrise 
Să fie cât mai dulce parfumate, 
Căci dânsa e mai dulce ca parfumul 
Cel mai îmbătător. Dar ia să-mi spui: 
Din ce vrei să-i citeşti? 
Lucentio: 
Din orişice 
Îi voi citi, voi căuta să fie 
De dumneavoastră vorba. De-aceasta 
Să fiţi încredinţat. E ca şi cum 
Aţi sta în locul meu. Şi poate chiar 
Voi folosi cuvinte mai alese, 
Afară dacă sunteţi, cărturar! 
Gremio: 
Ce mare lucru e învăţătura! 
Grumio: 

Ce mare bou mai este stârpitura! 
Petruchio: 
Taci, Grumio! 
Hortensio: 
Sst! Grumio. Te ţie Domnu-n pază, 
Signor Gremio! 
Gremio: 
Bine te-am găsit, 
Signor Hortensio. Ştii unde mă duc? 
Eu lui Baptista i-am făgăduit 
Să-i caut un profesor pentru Bianca 
Şi am avut norocul să-l găsesc 
Pe tânărul acesta, învăţat 
Şi cu purtări alese. Pentru Bianca 
E foarte potrivit. În poezie 
Şi-n alte cărţi, şi doar din cele bune, 
E foarte priceput, te-ncredinţez. 
Hortensio: 
A! Bine! Am găsit şi eu un domn 
Ce mi-a făgăduit că-mi va găsi 
Un muzicant să-i deie lecţii Biancăi. 
Deci n-am rămas prejos. Faţă de Bianca 
Făcutu-mi-am, de asemeni, datoria. 
Gremio: 
Mi-e scumpă, şi cu fapte-o dovedesc. 
Gremio (aparte): 
Ba nu, cu saci de aur mai cu seamă! 
Hortensio: 
Nu-i vreme-acuma, Gremio, să dăm 
lubirii noastre frâu. Voiesc să-ţi spun 
O veste bună pentru amândoi. 
Ascultă-mă: îl vezi pe domnu-acela? 
E-un nobil întâlnit din întâmplare. 

Şi-i hotărât să-ncerce s-o peţească 
Pe-afurisita Catarina, dacă 
Îi place zestrea, şi s-o ia de soaţă. 
Gremio: 
Zis şi făcut! E minunat! l-ai spus, 
Hortensio, cusururile-i toate? 
Petruchio: 
Am auzit că este-o zgripţoroaică, 
Dar, dacă-i doar atâta, nu mi-e frică. 
Gremio: 
Aşa vorbeşti, prietene? De unde 
Eşti tu? 
Petruchio: 
Sunt din Verona. Mi-a fost tată 
Antonio, răposatul. Am avere. 
Şi-o viaţă-ndelungată şi senină 
Voiesc să duc. 
Gremio: 
Ciudată-i-ar fi, signor, 
Asemeni viaţă cu asemeni soaţă. 
Dar, dacă ai destulă îndrăzneală, 
În numele lui Dumnezeu, "nainte. 
Te-oi ajuta de vrei să te încumeţi 
Să-i faci sălbăticiunii-acelei curte. 
Petruchio: 
Da, vreau, precum am poftă să trăiesc. 
Grumio: 
Păi, s-o pețească! Altfel am s-o spânzur! 
Petruchio: 
Cu gându-acesta am venit aici. 
Vă-nchipuiţi că oarecare larmă 
M-ar asurzi? Când eu, în viaţa mea, 
Am auzit cum rage leul? Parcă 

N-am auzit răcnind întinsa mare, 
Ca un mistreţ, de vânturi răscolită 
Şi-nvăluită-n spumă? Sau pe câmpul 
De luptă, artileria trăsnind 
Şi tunetele cerului, prin nouri 
Eăzbubuind? În zeci şi zeci de lupte 
N-am auzit alarma-asurzitoare 
Şi nechezatul cailor fugari, 
Şi trâmbiţele? Îmi vorbiţi acum 
De limba unei fete? La ureche 
Îmi va suna, ca pocnetul castanei 
În vatra ţărănească! Ce prostie! 
Poveşti cu care se sperie copiii! 
Grumio (aparte): 
Văd că nu-i este teamă de nimic! 
Gremio: 
Hortensio, ascultă: domnul ăsta 
La timp sosit-a, spre norocul nostru 
Şi spre folosul lui, aşa socot. 
Hortensio: 
l-am spus că-i vom plăti şi cheltuiala, 
Să poată s-o peţească pe-ndelete. 
Gremio: 


Sunt gata!... O! De-ar merge toate strună!... 


Grumio (aparte): 

N-ai grijă! Nu rămâne de minciună! 

Nu-s mai convins, vai, de o masă bună. 
(Intră Tranio, bogat îmbrăcat, întovărăşit 
Biondello.) 

Tranio: 

Signori, vă ţie Domnu-n pază! Pot 

Să vă întreb, pe unde este casa 
Signorului Minola? 

Biondello: A, vorbiţi despre acela care are două 
fete foarte frumoase, nu? 
Tranio: Chiar despre dumnealui, Biondello. 
Gremio: Auzi, signor? Că doar nu te gândeşti la 
dumneaei care... 
Tranio: La dumnealui, la dumneaei, ce amestec ai 
dumneata? 
Petruchio: 
Dar nu la cea afurisită, nu-i aşa? 
Tranio: 
Nu-mi plac afurisitele, signor. 
Biondello, gata - ia-o la picior. 
Lucentio (încet): 


Bun, Tranio! 
Hortensio: 
O vorbă până a pleca: 
Îi dai târcoale fetei? Da, au ba? 
Tranio: 


Şi chiar dacă i-aş da, signor, ce-ţi pasă? 
Gremio: 
Nu-mi pasă de te-ntorci frumos acasă 
Şi nu mai scoţi o vorbă... 


Tranio: 
Cum, nu-s oare 
Aceste străzi destul de-ncăpătoare 
Pentru-amândoi? 
Gremio: 
Dar vezi că fata nu e! 
Tranio: 
Pe ce temei, mă rog? 
Gremio: 


De vrei să ştii, copila e iubită 
Şi de signorul Gremio, aleasă... 

Hortensio: 
... Să-i fie lui Hortensio mireasă! 
Tranio: 
Staţi, domnii mei, de sunteţi gentilomi. 
Vă rog să-mi daţi puţină ascultare! 
Baptista e un gentilom de vază 
Care pe tata-l ştie foarte bine. 
Chiar de i-ar fi copila mai frumoasă 
De cum o ştim, şi încă ar putea 
Să aibă-un cârd de peţitori; iar eu 
Sunt unul dintre dânşii. Fiica Ledei”" 
Avea o mie de închinători. 
Frumoasa Bianca să mai aibă unul 
Şi-acesta, jur, Lucenţio va fi 
Chiar Paris dacă i s-ar împotrivi. 


Gremio: 
Cum? Cum? Signoru-acesta să ne-nfrângă 
Pe toţi? 
Lucentio: 
Lăsaţi-l. Ştiu că se va face 
De râs. 
Petruchio: 
La ce atâtea vorbe goale, 
Hortensio? 
Hortensio: 


Signor, îngăduiți-mi 


203 Leda, soţia lui Tyndareus, rege legendar al Spartei. Pentru a 
se putea apropia de ea şi a o cuceri Zeus s-a deghizat într-o 
lebădă inofensivă. Doi din cei patru copii ai Ledei, şi anume Elena 
şi Pollux, au fost copiii lui Zeus. Elena, vestită pentru frumuseţea 
sa fără asemănare, a devenit soţia regelui acheu Menelau. Răpirea 
ei de către frumosul Paris, unul din fiii regelui Troiei, a dezlănţuit 
războiul troian, pe care istoria îl stabileşte, pe baze arheologice, în 
jurul anului 1184 î.e.n. 

Să vă întreb: văzut-aţi voi vreodată 
Pe fata lui Baptista? 
Tranio: 
Nu, signor. 
Dar mi s-a spus că are două fete: 
Că una e vestită, pretutindeni, 
Prin gura ei cea rea; iar una este 
Vestită prin aleasa-i gingăşie. 
Petruchio: 
Signor, întâia este pentru mine. 
Lăsaţi-mi-o! 
Gremio: 
Da, treaba-aceasta grea 
Lui Hercule”" lăsaţi-i-o. Va-ntrece 
Isprăvile vestitului Alcid. 
Petruchio: 


204 Hercule, cunoscut şi sub numele de Alcide, era fiul lui Zeus şi 
al Alcmenei, soţia lui Amphitrion, regele Tirint-ului. Hercule, 
denumit Heracles de grecii antici, era un semizeu foarte popular la 
Roma şi în legendele greco-romane, motiv pentru care numele său 
este frecvent menţionat şi în literatura Renaşterii. 

Dintre faptele sale eroice cele mai cunoscute sunt cele 
douăsprezece munci, supraomeneşti, care i-au fost impuse de 
vărul său, regele Euristeu, conform hotărârii lui Zeus şi care erau 
binecunoscute şi de oamenii mai puţin culţi din epoca Renaşterii. 
Aceste munci, la care se referă Gremio, au fost: 1. Uciderea leului 
din Nemea. 2. A hidrei din Lerna. 3. Prinderea de viu a mistreţului 
regelui Erimanteu. 4. Prinderea căţelei cu picioare de aramă din 
Cerinia. 5. Uciderea, cu arcul şi săgeata, a tuturor păsărilor de pe 
lacul Stimphala. G. Prinderea taurului sălbatic din Creta. 7. 
Uciderea lui Diomede, regele Traeiei. 8. Înfrângerea amazoanelor. 
9. Curăţirea grajdurilor regelui Augias, abătând prin ele apele 
râului Alfeu. 10. Uciderea uriaşului Gerion, care avea trei trunchiuri 
şi trei capete. 11. Răpirea merelor de aur din grădina 
Hesperidelor. Merele, care dăruiau nemurirea, erau destinate 
zeilor şi erau păzite de sus-numitele nimfe împreună cu balaurul 
Ladon. 12. Eliberarea lui Tezeu din Infern. 

Signor, e bine să ne lămurim: 


Copila cea mai mică, despre care 
Ai auzit, e foarte strâns ţinută 
De tatăl ei; şi-acesta n-o mărită 
De nu va face nunta mai întâi 
Copila cea mai mare, nu-nainte. 
Tranio: 
De este-aşa, signor, şi eşti în stare 
să ne ajuţi, pe mine şi pe ceilalţi, 
Spărgând întâiul gheaţa, şi o faptă 
Atât de mare săvârşeşti, luând-o 
Pe cea mai mare, şi îngăduindu-i 
Şi celei mici să-şi ia bărbat, atunci 
Acel ales va şti să-ţi mulţumească. 
Hortensio: 
Aşa e - ai vorbit cu-nţelepciune. 
Şi cum eşti peţitor şi dumneata, 
Vei fi îndatorat acestui domn 
Ca mine, ca noi toţi, nu este-aşa? 
Tranio: 
Nu voi uita aceasta, domnul meu, 
Şi, ca dovadă, vreau să te poftesc 
În după-amiaza-aceasta să cinstim 
În sănătatea scumpei noastre Bianca, 
Precum fac avocații, care la bară 
Se-nfruntă crunt, apoi ca buni prieteni 
Mănâncă împreună şi ciocnesc. 
Grumio, Biondello: 
E minunat! Prieteni, hai cu toţii! 
Să mergem! 
Hortensio: 
Mi se pare nimerită 
Propunerea pe care ne-ai făcut-o. 


~ 263 ~ 


Opere Complete Volumul 2 
Eu îţi voi fi, Petruchio, ben venuto””. 


(les.) 
Actul II 
Scena 1 
În casa lui Baptista Minola din Padova. 
Intră Catarina şi Bianca. 
Bianca: 


lubită surioară, nu-mi mai face 
Atât necaz; şi nu te necăiji 
Nici tu, făcând o slujnică din mine, 
O roabă! Ce ocară! Cât priveşte 
Aceste fleacuri, dacă mă dezlegi, 
Să ştii, le scot pe toate de pe mine. 
Şi rochia... şi cămaşa dacă vrei. 
Voi face tot ce-mi porunceşti, căci ştiu 
Ce se cuvine surioarei mele 
Mai mari... 
Catarina: 
Din toţi acei ce te peţesc, 
Să-mi spui pe care îl iubeşti mai mult. 
Nu căuta s-ascunzi... 
Bianca: 
lubită soră, 
Din toţi aceştia, încă n-am găsit 
Un chip la care gândul meu să zboare 
Mai mult decât la ceilalţi... 
Catarina: 


205 Ben venuto, (it.) - „bun venit”. Aici cu sensul de: „cel care va 
oferi băutura”. 

Minti, drăguţo! 
Nu e cumva Hortensio? 


Bianca: 
Îţi place? 
Îţi jur să pun o vorbă pentru tine, 
Să poţi să-l iei de soţ... 
Catarina: 


Îl vrei atunci 
Pe unul mai bogat... de pildă, Gremio, 
să te-nfrumuseţeze cu podoabe... 
Bianca: 
Îmi porţi, zău, pică din pricina lui? 
Îmi pare că glumeşti... Îmi dau eu seama 
Că totu-i doar o glumă. Surioară, 
Te rog, dezleagă-mi mâinile... 
Catarina: 
De crezi 
Că asta-i glumă, 
(O loveşte.) 
Glume au fost toate! 
(Intră Baptista.) 
Baptista: 
Cum, domnişoară? Ce obrăznicie! 
Hai, du-te, Bianca!... Biata fată!... Plânge! 
la-ţi lucrul, hai! Să nu mai stai cu dânsa! 
Nu ţi-e ruşine, fiară îndrăcită? 
De ce să-i faci atâta rău, când ea 
Nu ţi-a făcut nimica, niciodată? 
Ţi-a spus cândva vreo vorbă aspră, biata? 
Catarina: 
Tăcerea ei mă-nfurie! Şi vreau 
să mă răzbun... 
(Aleargă după Bianca...) 

Baptista: 

Cutezi, sub ochii mei? 
Hai, Bianca, du-te în iatacul tău. 

(lese Bianca.) 

Catarina: 

Pe mine văd că nu poţi să mă suferi! 
Doar dânsa e comoara ta! Doar ei 
Îi cauţi un bărbat. lar eu voi fi 
Silită să dansez la nunta ei 
Desculţă””, şi, de dragul ei, să intru 
În iad ducând o turmă de maimuţe!””... 
Să nu-mi mai spui nimic. Mă-ncui, plângând, 
Pân-oi găsi prilej de răzbunare! 
(lese.) 
Baptista: 
A fost vreodată om mai necăjit 
Ca mine? Cine vine? 

(Intră Gremio şi Lucentio, îmbrăcat sărăcăcios; 
Petruchio; Hortensio în costum de profesor de 
muzică, Tranio şi Biondello, care poartă sub braț o 
lăută şi mai multe cărți.) 

Gremio: 

Bun găsit, 
Signor Baptista. 

Baptista: 

Bună dimineaţa, 


206 Conform obiceiului vremii, o soră mai mare care nu era încă 
măritată, trebuia să joace desculţă la nunta surorii sale mai mici. 
207 Zicala: „Va conduce maimuțe la iad” era foarte populară pe 
vremea lui Shakespeare şi privea femeile nemăritate care, după 
moarte, aveau să fie pedepsite să păzească maimuţele în iad 
fiindcă în viaţă nu au fost în stare să aibă copii, pe care să-i 
îndrumeze spre rai. Zicala încă mai putea fi auzită în sudul Angliei, 
acum o sută de ani. 


~ 266 ~ 


William Shakespeare 
Vecine Gremio. Domnul să vă ţie 
În paza lui, signori. 
Petruchio: 
Pe voi de asemeni! 
Mărite domn! Vă rog, n-aveţi o fată 
Numită Catarina? Şi frumoasă, 
Şi plină de virtuţi? 


Baptista: 
Da, am o fată 
Numită Catarina... 
Gremio: 
Prea mergi iute! 
Începe mai domol... 
Petruchio: 


Mă plictiseşti, 
Signore Gremio! Lasă-mă în pace! 
Sunt, domnule, un nobil de Verona. 
Şi, auzind de marea-i frumuseţe, 
De-nţelepciunea ei, şi de purtarea-i 
Atât de dulce, blândă şi cuminte, 
Am cutezat să mă înfăţişez 
În casa voastră, ca să-mi fie ochii 
De toate cele spuse, mărturie. 
Şi, ca să nu sosesc cu mâna goală, 
Vă-nfăţişez aici un om de-al meu, 
(Îl arată pe Hortensio.) 
Ce-i iscusit în muzică şi calcul 
Şi poate pe copila dumneavoastră 
S-o-nveţe multe lucruri, în acele 
Ştiinţe care-i sunt pe plac. Primiţi-l 
Căci altfel mă jigniţi, signor Baptista. 


El se numeşte Licio, din Mantua. 
Baptista: 

Să fiţi, signore, bun venit. Şi dânsul 
La fel, de dragul vostru. Cât priveşte 
Pa Catarina, fata mea, ştiu bine 
Că nu e pentru voi, şi-mi pare rău. 
Petruchio: 
Nu vă-nduraţi de voi să se despartă, 
Sau poate eu să nu vă fiu pe plac... 

Baptista: 

M-aţi înţeles greşit. V-am spus ce cred. 
De unde sunteţi? Numele, vă rog? 

Petruchio: 

Petruchio mi-e' numele. Sunt fiul 
Bătrânului Antonio, un om 
Vestit în toată ţara italiană. 

Baptista: 

L-am cunoscut. În amintirea lui - 
Veti fi, în casa mea, binevenit. 

Gremio: 

Acum c-ai spus ce-aveai de spus, te rog, 
Petruchio, ne lasă şi pe noi, 
Sărmanii peţitori, să mai vorbim. 
Baccare!“%* Zău! Că prea ai luat-o iute! 

Petruchio: Signore, să mă ierţi, voiam să mântui 
cât mai repede! 

Gremio: Nu mă-ndoiesc, dar s-ar putea să nu-ți 
iasă pe vrute. Vecine, iată şi din partea mea un dar 
care va fi binevenit, sunt încredinţat. Ca să-ţi pot 
răsplăti şi eu aleasa preţuire pe care mi-ai arătat-o 
mai mult decât altora, îţi înfăţişez, cu-ngăduinţa 
domniei tale, pe acest tânăr învățăcel, (// prezintă 


208 Baccare! Are sensul de „înapoi!” „La o parte!” şi apare într-o 
zicală din secolul al XVI-lea folosită pentru a sili porcii să se dea 
înapoi, sau la o parte. 

pe Lucentio) care a învăţat multă vreme la Reims". 
Cunoaşte tot atât de bine limba greacă şi latină pe 
cât cunoaşte celălalt muzica şi matematica. Numele 
lui e Cambio. Te rog să-l primeşti în slujba domniei 
tale. 

Baptista: Mii de mulţumiri, signor Gremio. Fii 
binevenit, dragă Cambio. Dar, scumpe domn, (lui 
Tranio): îmi pare că sunteţi străin aici. Pot îndrăzni 
să aflu pricina venirii voastre? 

Tranio: 

lertaţi-mă, signore. Îndrăzneala 
E doar din partea mea, fiind străin 
Aici, că îndrăznit-am s-o peţesc 
Pe prea frumoasa şi virtuoasa Bianca, 
Mi-e cunoscută hotărârea voastră 
În ce priveşte fata cea mai mare 
Şi nu vă cer decât un singur lucru: 
să mă lăsaţi, când veţi cunoaşte neamul 
Din care mă cobor, să stau la rând 
Cu ceilalţi peţitori, la fel cu ceilalţi 
S-o pot vedea pe fata dumneavoastră. 
Şi, ca să poată fetele-amândouă 
Să-nveţe, v-am adus lăuta-aceasta, 
Şi multe cărţi greceşti şi latineşti, 
De le primiţi, înseamnă că-s de preţ... 
Baptista: 
Lucenţio vi-i numele? De unde? 
Tranio: 
Sunt fiul lui Vincenţio din Pisa. 
Baptista: 
Un om de mare vază. Îl cunosc 


209 Universitatea din Reims fusese întemeiată de-abia în 1547, 
dar se bucura de mare faimă. 

Din auzite. Bun venit, signor! 
(Lui Hortensio): 
Tu ia lăuta; tu 
(Lui Lucentio): 
Aceste cărţi. 
Vă veţi vedea elevele îndată, 
(Intră un slujitor.) 
Hai! Du-i pe domnii-aceştia la copile 
Şi spune-le că-s dascăli, amândoi; 
Cu dânşii să se poarte cât mai bine. 
(lese slujitorul cu Hortensio, Lucentio şi Biondello). 
Să ne plimbăm oleacă prin grădină, 
Şi-apoi la masă’. Bunveniţi îmi sunteţi, 
Vă rog fiţi de-aceasta-ncredinţaţi. 
Petruchio: 
Signor Baptista, mare grabă am 
Să încheiem mai iute. N-aş putea 
Să viu şi-n alte zile în peţit. 
L-aţi cunoscut pe tata; mă cunoaşteţi 
Printr-însul şi pe mine; moştenirea 
E-a mea, întreagă: bunuri şi moşii; 
Le-am înmulţit, şi nu le-am micşorat. 
De-oi căpăta iubirea fetei voastre, 
Ce zestre voi primi, cu ea o dată? 
Baptista: 
Din bunurile mele, jumătate 
La moartea mea. Şi douăzeci de mii 
Coroane, bani peşin. 
Petruchio: 
În schimbul zestrei 
Acesteia, îi recunosc şi eu 


210 În vremea lui Shakespeare masa principală a zilei se servea 
între orele 11 şi 12. 

La văduvie, 'ntreaga mea avere, 
Moşii, şi alte bunuri”!!. Hai să facem 
Îndată foaia zestrei, să-ntărim 
Făgăduinţa fiecărei părţi. 
Baptista: 
Doar când vei izbuti să dobândeşti 
Ce este mai de preţ: iubirea fetei. 
Aceasta este cheia! 
Petruchio: 
Asta-i fleac! 
Să-ţi spun acuma, tată: sunt şi eu 
La fel de repezit, pe cât e dânsa 
De-afurisită. Când se întâlnesc 
In cale două flăcări, toate-n jur 
Le fac să fie scrum. Un foc mai mic 
ÎI înteţeşte vântul liniştit. 
Dar când furtuna se porneşte, stinge 
In cale orice foc. Mă voi purta 
La fel cu dânsa. Mi se va supune. 
Căci n-am s-o cruţ, şi n-am să-i spun poveşti, 
Ca la copii. 
Baptista: 
Ce bine-ar fi să poţi 
Să izbuteşti! Fii însă pregătit, 
Căci îţi va spune vorbe de ocară. 
Petruchio: 
Sunt gata, cum stă muntele în calea 
Furtunii. Oricât suflă, nu-l clinteşte. 
(Reintră Hortensio, cu capul spart.) 


211 Conform dreptului englez soţul trebuia să prevadă în 
contractul de căsătorie că în caz de deces soţia îi moşteneşte 
averea, altfel aceasta revenea rudelor soţului, oricât ar fi fost ele 
de îndepărtate. 

Baptista: 
Ce s-a-ntâmplat, prietene? Eşti palid. 
Hortensio: 
Sunt palid? Dacă este-aşa, de frică... 
Baptista: 
Ei, cântă bine fata mea? Arată 
Că vrea să-nveţe muzica? 
Hortensio: 
Ce fată? 
Mai repede s-ar duce la război! 
Îi stă mai bine spada ca lăuta! 
Baptista: 
Cum? Cu lăuta n-ai făcut nimic? 
Hortensio: 
Eu? Dânsa a făcut: mi-a spart-o-n cap! 
l-am spus că nu e struna nimerită, 
Şi vream s-o iau de mână, să-i arăt 
Cum trebuie să cânte, când, deodată, 
Se-ntoarce către mine, şi răcneşte: 
„A! Strune-s astea? Te strunesc eu, lasă!” 
Şi m-a lovit în creştet cu lăuta, 
De mi-a ajuns cutia sfărâmată 
Pe umeri. Am rămas atunci năuc, 
O bună vreme, tras pe roată parcă 
Pe umeri cu lăuta sfărâmată. 
lar ea-mi spunea că-s lăutar neghiob 
Şi caraghios, şi vorbe de ocară 
Parcă-ntr-adins s-ar fi deprins cu ele 
Să mi le spună mie... 
Petruchio: 
Minunat! 
Zglobie fată! O iubesc acum 
De zece ori mai mult ca înainte. 

De-abia aştept să stau cu ea de vorbă! 
Baptista: 
să vii cu mine. Nu fi supărat. 
Acuma pe copila cea mai mică 
Vei învăţa-o. Muzica îi place 
Şi dascălilor recunoscătoare 
Li se arată. Vrei, signor Petruchio, 
să mergi cu noi, sau ţi-o trimit pe Kate? 
Petruchio: 
Trimite-ţi-o. Eu o aştept aici. 
(les Baptista, Gremio, Tranio şi Hortensia.) 
Îi fac o curte nemaipomenită: 
De-ncepe să mă-njure, îi voi spune 
Că are glasul de privighetoare. 
De s-o-ncrunta, îi spun că-i e privirea 
Mai limpede ca roza, dimineaţa, 
Când soarbe roua. De rămâne mută, 
Şi nu mai scoate-o vorbă, am să-i laud 
Aleasa elocinţă fermecată. 
lar de-mi arată uşa, îi voi spune 
Că-i mulţumesc din suflet, ca şi cum 
M-ar fi poftit să stau o săptămână 
Alăturea de dânsa. Dacă-mi spune 
Că nu vrea-n niciun chip să se mărite, 
Am s-o întreb în care zi ar vrea 
să facem nunta. lat-o că soseşte. 
Acum i-acum, Petruchio! Fii tare! 
(Intră Catarina.) 
A, bună dimineaţa, Kate. Căci astfel 
Ţi-e numele, cum mi s-a spus... 
Catarina: 
Se poate. 
Dar nu l-ai auzit întreg. Pe mine 

Mă cheamă Catarina. 
Petruchio: 
Zău că minţi! 
Te cheamă numai Kate! Frumoasa Kate! 
Şi, uneori, afurisita Kate! 
Dar, dintre toate Kate-ele din lume, 
Eşti cea mai dulce tu! O prăjitură! 
Zglobia Kate! Mângâietoarea Kate! 
Divina Kate! Fermecătoarea Kate! 
Tot auzind cum toţi îţi preamăresc 
Înţelepciunea, mintea, frumuseţea, 
Cu vorbe care nu sunt mai presus 
De harurile tale-am pus în gând 
Să caut să te capăt de soţie. 
Catarina: 
Ţi-ai pus în gând! Auzi obrăznicie! 
Mai mută-ţi gândul, domnule! Văd bine 
Că bun eşti de mutat! 


Petruchio: 
Cum de mutat? 
Catarina: 
Precum un scăunel... 
Petruchio: 
Un scăunel? 
Hai, vino şi aşează-te pe el. 

Catarina: 


Vrei să m-aşez pe un măgar ca tine! 
Petruchio: 
Un astfel de măgar ţi-ar prinde bine! 
Catarina: 
Aşa o gloabă? Vorbe într-o doară! 
Petruchio: 
Eşti tânără, fetiţo, şi uşoară. 

Catarina: 

Da, prea uşoară la picior, să pot 

să fiu ajunsă de un porc ca tine... 

Şi totuşi am destulă greutate! 
Petruchio: 
O turturică... 
Catarina: 
Da, şi tu bâtlan. 

Petruchio: 

Crezi că te prinde uliul, turturico? 
Catarina: 

Se poate, dar bâtlanul, niciodată! 
Petruchio: 

Hai, lasă, viespe, lasă; prea eşti rea! 

Catarina: 

A, viespe sunt? Păzeşte-te de ac! 
Petruchio: 

Îl ştiu eu leacul acului: ţi-l smulg. 
Catarina: 

Socoţi că ştiu smintiţii unde-i acul? 

Petruchio: 

Se ştie unde-şi ţine acul viespea: 


In coadă! 
Catarina: 
Ba pe limbă. 
Petruchio: 
Limba cui? 
Catarina: 


A dumitale: n-ai nici cap, nici coadă, 
În tot ce spui. Şi-acum, rămâi cu bine. 
Petruchio: 
Cu limba-n coada ei? lubită Kate, 
Întoarce-te! 

(O opreşte). 


Sunt nobil. 
Catarina: 

Să te văd. 
(Îl loveşte.) 
Petruchio: 


Jur să te bat, de vei mai da în mine. 

Catarina: 

Atunci îţi piezi blazonul. Dacă dai 

Într-o femeie, nu eşti gentilom. 

Şi, dacă nu eşti, nu ai nici blazon. 

Petruchio: 
Herald eşti, Kate? Mă-nscrie-n cartea ta. 
Catarina: 
Ce coif ai? O scufie de nebun? 

Petruchio: 

Nu, un cocoş fără de creastă. Kate 

Va fi găina mea. 
Catarina! 
Cocoşul meu? 

Cam răguşit cocoş, şi fără pene... 

Petruchio: 
Nu fi atât de înţepată, Kate! 

Catarina: 

Aşa sunt eu, când am în faţa mea 

Un caraghios... 


Petruchio: 
Nu-i niciun caraghios 
Aici cu noi... 
Catarina: 
Ba este!... 
Petruchio: 
Mi-l arată. 

Catarina: 
Să ţi-l arăt, îmi trebuie oglindă. 

Petruchio: 

Vorbeşti de mine? 
Catarina: 

Ai destulă minte, 

Deşi eşti tânăr. 
Petruchio: 
Zău, pe sfântul Gheorghe, 
Sunt pentru tine mult prea tânăr. 

Catarina: 


Totuşi 
Eşti cam zbârcit... 
Petruchio: 
De griji. 
Catarina: 
Puțin îmi pasă. 
Petruchio: 


Ascultă, Kate: de mine n-ai să scapi. 
Catarina: 
Îţi scot peri albi de stai. Mă lasă-n pace. 
Petruchio: 
Aş, nici nu mă gândesc. Eşti drăgălaşă. 
Am auzit că eşti afurisită, 
Sălbatică, nebună, şi găsesc 
Că nu au fost decât minciuni sfruntate 
Eşti blândă, şi zglobie, şi te porţi 
Cu multă curtenie. Glasul tău 
Răsună ca un murmur de izvoare. 
Nu ştii să te încrunţi, nici să te uiţi 
Urât, şi nu-ţi muşti buzele, cum face 
Femeia, când se mânie. Nu-ţi place 
să iei din gură vorba altcuiva. 

Ci te-osteneşti să fii cât mai plăcută, 
Mai gingaşă, mai blândă-n tot ce spui. 
De ce vorbeşte lumea că eşti şchioapă? 
Ce lume mincinoasă! Kate e zveltă 
Şi dreaptă ca o creangă de alun, 
l-e părul castaniu, cum e aluna, 
Şi dulce cum e miezul ei. Mă lasă 
să văd cum umbli. Nu eşti şchioapă, nu! 
Catarina: 
la lasă-mă, smintitule, în pace. 
Să dai porunci cui vrei, dar mie nu! 
Petruchio: 
N-a-mpodobit nici Diana”'* vreo dumbravă 
Precum împodobeşte-această sală 
Cu portul ei de principesă, Kate. 
O! De-ai fi Diana tu, iar dânsa Kate! 
Ar fi atuncea Kate neprihănită, 
lar Diana uşuratică! 
Catarina: 
la spune, 
De unde-mi ştii atâtea vorbe late? 
Petruchio: 
Le-am supt la sânul maicei mele, Kate, 
Şi-mi vin pe buze fără pregătire. 
Catarina: 
Ce înţeleaptă mamă ai avut! 
Altminteri, prost i-ar fi ieşit copilul! 
Petruchio: 


212 Diana, zeitate romană, numită de greci Artemis, era zeiţa 
lunii, vânătorii şi castităţii. Era fiica lui Zeus şi a Latonei şi sora lui 
Phoebus- Apollo. Obţinuse de la Zeus îngăduinţa de a nu se 
căsători niciodată şi-şi petrecea timpul la vânătoare însoţită 
întotdeauna de un mare alai de nimfe. Cel mai important sanctuar 
al ei se găsea în munţii Albaniei. 

Nu-s oare om de duh? 
Catarina: 
să nu-ți dai duhul! 
Petruchio: 
Ba da, în patul tău, iubită Kate! 
Şi-acum, să mai lăsăm aceste fleacuri 
Şi să vorbim deschis. Ştii, tatăl tău 
S-a învoit să fii soţia mea. 
Găsit-am zestrea îndestulătoare. 
ŞI, vrei, nu vrei, nevasta mea vei fi. 
Ştii, Kate, îţi sunt bărbatul nimerit 
Căci, pe lumina-aceasta, ce-ţi alintă 
Frumosul chip, nici n-ai putea găsi 
Un alt bărbat ca mine. Sunt născut 
Să te-mblânzesc, iubită Kate. Să fac 
Din Kate afurisita, - o Kate cuminte 
Şi blândă, cum sunt toate celelalte 
Nenumărate Kate la casa lor. 
Soseşte tatăl tău. Să nu-mi spui nu. 
Eu trebuie, şi vreau cu orice preţ, 
S-o iau pe Catarina de soţie. 
(Intră din nou Baptista, Gremio şi Tranio.) 
Baptista: 
Signor Petruchio, cum ai izbutit 
Cu fata mea? 
Petruchio: 
Signore, minunat! 
Şi nici nu se putea să fie altfel! 
Baptista: 
Ei, fata mea? Cum? Tot eşti supărată! 
Catarina: 
Cum? Mai îmi spui că-s fata ta? Frumos! 
Frumos te-ai mai purtat, ca bun părinte 

să mă măriţi c-un om scrântit la minte. 
Un bădăran smintit, un caraghios 
Ce crede, poate, că m-a cucerit 
Cu-njurături? 

Petruchio: 
Ascultă, tată. Lumea, 

Şi dumneata de asemeni, aţi greşit, 
Vorbind de dânsa. De se-arată rea, 
E-un meşteşug la mijloc. Este blândă 
Precum o porumbiţă, şi duioasă 
Cum este dimineaţa însorită. 
Răbdare are câtă vreţi, se-arată 
A doua Griselidis”!*. Şi e castă 


213  Griselidis (Griselda) este modelul medieval al soţiei 
răbdătoare, supusă şi devotată soţului. Fată din popor, dotată cu 
alese calităţi fizice şi sufleteşti, este luată în căsătorie de 
marchizul de Saluces, care, după căsătorie, o supune - pentru ao 
încerca - la grele suferinţe morale, despărţind-o de copiii ei, care 
sunt crescuţi departe de ea, Griselda fiind trimisă înapoi în familia 
săracă şi umilă, căreia îi aparţinea. După ani de grele încercări, în 
care Griselda nu se plânge niciodată de felul cum este tratată şi 
arată aceeaşi credinţă şi supunere neclintită faţă de soţul său, 
acesta o readuce la castel, unde împreună cu copiii lor, vor începe 
o viaţă fericită, uitând suferinţele din trecut. 

Tema fusese preluată din legendele medievale franceze şi 
prezentată ca ultima povestire din Decameronul lui Boccaccio 
(Ziua a 10-a, povestirea a 10). Petrarca a transpus povestirea lui 
Boccaccio în versuri în limba latină, iar Geoffrey Chaucer a tradus- 
o în versuri în limba engleză, incorporând-o în Povestirile din 
Canterbury (1386) (Povestea diacului). Ulterior, a format tema a 
numeroase povestiri şi balade în Anglia, a două piese de teatru, 
foarte populare în copilăria lui Shakespeare şi, mai târziu, a unei 
piese la care a colaborat şi dramaturgul englez Thomas Dekker, 
contemporan cu Shakespeare. Comparaţia Catarinei cu Griselda 
stârnea hazul unui public familiarizat cu soţia model a evului 
mediu, supusă şi devotată, depăşind limitele oricărei răbdări 
omeneşti. 

Precum era Lucreția”! la Roma. 
Într-un cuvânt, ne potrivim atâta 
C-am hotărât să ne căsătorim 
Duminica aceasta. 


Catarina: 
Te-aş vedea 
Duminică mai bine spânzurat! 
Gremio: 
Ha! la auzi, Petruchio! Mai bine 
Te vede spânzurat! 
Tranio: 


Aşa stă treaba? 
Atuncea, vezi, ai cam pierdut prinsoarea. 
Petruchio: 
Domol, domol, signori! Eu am ales-o 
Doar pentru mine. Ce-aveţi împotrivă 
De sunt pe placul ei, şi ea pe-al meu? 
Noi, singuri, între noi, am hotărât 
Să fie rea în ochii lumii, doar. 
Vă spun: nu-i cu putinţă de crezut 
Cât mă iubeşte! Oh! Duioasa Kate! 
S-a agăţat de gâtul meu! Mi-a dat 
Atâtea sărutări! Şi mi-a făcut 
Atâtea jurăminte de iubire! 
M-a cucerit! Voi, ca începători, 


214 Ca şi în antichitate, Lucreția a fost şi în epoca Renaşterii un alt 
model de soţie virtuoasă până la sacrificiul vieţii. Shakespeare 
însuşi scrisese poemul Wecinstirea Lucreţiei, ca un omagiu adus 
acestei eroine clasice. Lucreția, fiica unui distins cetăţean roman, 
a fost necinstită de fiul regelui Romei, Tarquinius Superbus. 
Neputând supravieţui cumplitei insulte, ea s-a sinucis, după ce şi-a 
înştiinţat tatăl şi soţul de infamia fiului regelui. Cei dintâi au 
răsculat poporul Romei, care de mult îndura asuprirea regalității, 


izgonind pe Tarquini şi instaurând republica. 

Nu ştiţi, când un bărbat şi o femeie 
Sunt singuri, cum ajunge să-mblânzească 
O scorpie, chiar omul cel mai slab! 
Dă-mi mâna, Kate! Acuma vreau să plec 
Să cumpăr la Veneţia podoabe 
Şi straie pentru nuntă. Pregăteşte 
Ospăţul pentru nuntă. Să pofteşti 
Şi musafirii, tată, Catarina 
Va fi cea mai frumoasă dintre toate. 
Baptista: 
Nu ştiu ce să mai spun. Hai, daţi-mi mâna 
Voi amândoi. Petruchio, te ţină 
În paza-i Dumnezeu! S-a hotărât! 
Gremio, Tranio: 
Amin, am spus! Noi stăm de mărturie”"”. 
Petruchio: 
Signori, părinte, scumpa mea soţie, 
Vă las şi la Veneţia pornesc, 
Nu-i mult până Duminică. Şi vreau 
S-avem inele, scule, nestemate. 
O sărutare, Kate! Ne cununăm 


Duminică! 
(lese. Catarina iese pe altă uşă.) 
Gremio: 
S-a mai văzut vreo nuntă 
Atât de grabnic încheiată? 
Baptista: 


Zău, 


215 Dati-mi mâna... Noi stăm de mărturie... Această scurtă şi 


simplă ceremonie însemna o promisiune formală de căsătorie în 
epoca elisabetană şi constituita un contract în sine. Ca urmare, 
niciuna din cele două părţi nu mai putea contracta o căsătorie cu o 
terță persoană. Valabilitatea unui asemenea contract preliminar 
este confirmată explicit în Măsură pentru musură (IV, 1, 70-71). 

Mă simt ca un neguţător, ce-şi pune 
Din marfă în primejdie o parte 
Şi-aşteaptă hotărârea tristei soarte! 


Tranio: 
Era o marfă-nchisă, dar acum 
Ori îți aduce vreun câştig, ori piere 
În largul mării. 
Baptista: 
Numai mângâiere. 
Atâta cer. 
Gremio: 
Nu-ncape îndoială 
Că-i târgul bun, şi fără de tocmeală. 
la să vorbim de fata cea mai mică, 
Acum, Baptista. Ziua aşteptată, 
Cum vezi, a şi sosit. Îţi sunt vecin 
Şi ţi-am cerut, întâiul, mâna Biancăi. 
Tranio: 
Eu o iubesc mai mult decât se poate 
Mărturisi cu vorba, sau cu gândul. 
Gremio: 
Ei, tinere, mai scumpă decât mie 
Nu-ţi poate fi. 
Tranio: 
lubirea ţi-e de gheaţă, barbă sură! 
Gremio: 
Şi-a ta cum este? E un foc de paie! 
Hai, tinere, ia-ţi valea! Mintea coaptă 
E singură de vreun folos! 
Tranio: 


Dar vezi 
Că înaintea doamnelor, îşi are 
Şi floarea tinereţii, preţul ei! 

Baptista: 

Hei, domnilor, destul! Voi pune capăt 
Acestei certe. Lupta o câştigă 
Cel mai destoinic. Care dintre voi 
Va pune fetei mele la picioare 
Mai mult-avere-'*, va primi în dar 
lubirea Biancăi. Tu, signore Gremio, 
Ce poţi să-i dai? 

Gremio: 

Întâi, precum ştii bine, 
Palatul meu din Padova e plin 
Cu aur mult, şi cu argintărie, 
Ibrice şi lighene, ca să-şi spele 

Într-însele frumoasele ei mâini. 
Apoi covoare mândre, tiriene”, 
Şi galbeni mulţi în sipete de fildeş. 
Tapiţerii bogate, şi gherghefuri 
În cufere de chipru, şi pologuri, 
Brodate perne, scump împodobite 
Cu splendide brocate, perle fine 
Şi horbote venețiene, vase 
De-aramă şi de cositor curat”'*, 
Şi alte multe lucruri de folos 
Gospodăriei. Apoi, la moşie 
O sută de frumoase vaci cu lapte 
Mai am în staul, iar în grajd, o sută 


216 ... mai multă avere. Aşa cum s-a mai arătat (nota 47), în 


contractul de căsătorie soţul trebuia să specifice ce avere urma să 
revină soţiei dacă murea înaintea ei. 

217 Covoare mituire, tiricne, provenind din portul Tyr, străvechi 
oraş fenician, azi în Liban. Covoarele tiriene erau renumite pentru 
culoarea lor purpurie. 


218 În epoca elisabetană vasele de cositor, lucrate artistic, erau 


considerate obiecte de lux. 

Şi douăzeci de boi. Şi alte vite 
Mărunte. Sunt înaintat în vârstă, 
Mărturisesc. De-o fi numai a mea, 
La moartea mea îi vor rămâne toate. 
Tranio: 
A dumitale numai! Straşnic sună! 
Va rog să m-ascultaţi acum, signor. 
Sunt singurul moştenitor al tatii. 
De mi-o veţi da pe Bianca de soţie 
Îi dăruiesc trei case, aşezate 
În minunata Pisă, mai frumoase 
Ca orişicare casă stăpânită 
În Padova de-acest bătrân signor, 
Şi un venit de două mii de galbeni 
Adus de o moşie-mbelşugată, 
Să-i fie zestre. Ei? Te dai bătut, 
Signore Gremio? 
Gremio: 
Două mii de galbeni 
De pe-o moşie? Toat-averea mea 
Abia de-aduce-atâta. Va avea-o, 
Şi-i voi mai da şi-o navă, care este 
Pe mare, spre Marsilia. la spune: 
Te-am întrecut, nu este-aşa, cu nava? 
Tranio: 
Ei, Gremio, dar toată lumea ştie 
Că tata are trei corăbii mari 
Şi două năvi mai mici, douăsprezece 
Galere-n bună stare. Te întrec: 
Oricât vei vrea să dai, dau îndoit! 
Gremio: 
Ba tot ce am, am dat. Mai multe n-am, 
Şi nu-i pot da ce n-am. De-ţi sunt pe plac, 

Mă va avea cu-ntreaga mea avere. 


Tranio: 
Atuncea fata,-n faţa lumii-ntregi, 
E-a mea, căci astfel aţi făgăduit. 
lar Gremio e-nvins. 
Baptista: 


Mărturisesc 
C-ai dat mai mult ca dânsul. Dacă vrea 
Făgăduiala ta s-o întărească 
Şi tatăl tău, a ta e fata mea. 
De nu, mă ierţi. Căci, de-ai muri-naintea-i, 
Cu ce se va alege biata fată? 
Tranio: 
Glumiti! El e bătrân, iar eu sunt tânăr! 
Gremio: 
Mor tinerii, întocmai ca bătrânii! 
Baptista: 
Ei, domnilor, am hotărât aşa: 
Duminică e nunta Catarinei, 
Cum bine ştiţi. Duminica cealaltă, 
Te logodeşti, Lucenţio, cu Bianca, 
De vei putea să capeţi pân-atunci 
Şi chezăşia tatii. Dacă nu, 
Cu Gremio se logodeşte fata. 
Acum vă părăsesc pe amândoi 
Şi mult vă mulţumesc. 
Gremio: 
Vecine dragă, 
Rămâi cu bine. 
(lese Baptista.) 
Nu mă tem detine 
Acum, copil înfumurat; ţi-ar fi 
Părintele smintit, să-şi dea averea 

Pe mâna ta; la vârsta lui, s-ajungă 


Să stea în coada mesei dumitale! 
A fost o glumă numai. Un vulpoi 
Bătrân din ţara asta, nu se poate 
Să fie-atât de-ndurător, nepoate! 


(lese.) 
Tranio: 
Lovi-te-ar ciuma, ghiuj afurisit! 
Noroc c-am fost în stare să-i ţin piept... 
Mi-am pus în gând să-l fac să izbutească 
Pe scumpul meu stăpân. De ce nu poate 
Cel socotit Lucenţio acuma 
Să capete un tată peste noapte, 
Şi să-l numesc... Vincenţio, de pildă! 
Minune! Căci părinţii, de obicei, 
Îşi zămislesc copiii. lar acum 
Copilul, tatăl va să-şi zămislească! 
Oh! Numai planul meu să izbutească! 


(lese.) 
Actul III 
Scena 1 
O încăpere în casa lui Baptista. 
Intră Lucentio, Hortensio şi Bianca 
Lucentio: 
Opreşte, lăutare! Prea e mult! 


Mergi prea, departe! Ai uitat, se vede, 
Ce-ai pătimit din partea Catarinei? 


Hortensio: 
Pedant obraznic, sunt acum în faţa 

Cereştei zâne-a sfintei armonii. 
Mă laşi cu meseria mea. Un ceas 
De muzică, şi poţi să faci lectură 
Cu dânsa cât pofteşti. 
Lucentio: 
Mare neghiob, 
Ce încă n-ai ajuns să înţelegi 
De ce-i lăsată muzica pe lume! 
Să odihnească mintea, ostenită 
De-atâta-nvăţătură, de atâtea 
Obişnuite îndeletniciri. 
Mă lasă deci s-o-nvâăţ filosofia, 
Când mă opresc, începi cu armonia. 
Hortensio: 
Nemernicule, nu mai pot să-ţi rabd 
Înfumurarea... 
Bianca: 
i Multă supărare 
Imi faceți, când vă luați la ceartă astfel, 
Căci hotărârea, domnilor, atârnă 
De mine doar. Eu nu-s o şcolăriţă 
Să pot fi pedepsită şi legată 
De ore şi de lecţii. Vreau să-nvăţ 
Doar când şi cum îmi place. Ca să pun 
Un capăt certei voastre, staţi aici. 
Tu, într-acestea, cântă din lăută. 
Cât timp o înstruneşti, noi mai citim. 
Hortensio: 
Când o-nstrunesc, veţi isprăvi cititul? 
(Se retrage.) 
Lucentio: 
De unde! Înstruneşte, înstruneşte! 
Bianca: 

Ei, unde ne-am oprit? 
Lucentio: 
Aici, signora: 

Hac ibat Simois; hic est Sigeia tellus; 

Hic steterat Priami regia ceha senis’”. 
Bianca: 

Îmi tălmăceşti? 

Lucentio: Hac ibat - cum v-am spus mai înainte - 
Simois - sunt Lucenţio, feciorul - hic est - al lui 
Vincenţio din Pisa. Sigeia tellus - astfel travestit să 
vă câştig iubirea; Hic steterat - Lucenţio acela ce 
vine în petit - Priami - e un slujitor al meu, pe nume 
Tranio - regia - l-am pus în locul meu, ca astfel - 
celsa senis - să-l amăgim pe ghiujul Pantalone””. 

Hortensio (întorcându-se): 

Signora, mi-e lăuta acordată. 


219 Versurile înseamnă: 

„Pe aici curgea râul Simois; aici e pământul Sigeian (Troia) 

Aici a stat măreţul palat al lui Priam” (Ovidiu, Heroidele, |, 33- 
34). 
220 Pantalone (sau Pantaleone) este numele personajului 
reprezentând tipul bătrânului ridicol, din Comedia de//' Arte 
italiană, din secolele XVI-XVII, apărând alături de alte personaje ca 
Arlechin, Pierrot, Colombina etc. Personajul Pantalone este un 
bătrân negustor venețian, vorbind dialectul venețian, şi 
căpătându-şi numele de la porecla dată venețienilor de locuitorii 
celorlalte oraşe italiene, din cauza veneraţiei venețienilor pentru 
un sfânt din secolul al IV-lea numit Pantaleon. Personajul apărea 
întotdeauna îmbrăcat în pantaloni strimţi, lungi, jachetă roşie, o 
pelerină lungă, de culoare neagră, şi cu mâneci lungi şi pantofi 
negri, în general comportându-se libidinos şi având rolul de a pune 
piedici în calea îndrăgostiţilor, dar întotdeauna păcălit de aceştia. 

Numele personajului a fost cu timpul extins la partea de jos a 
îmbrăcăminţii sale, trecând apoi, prin intermediul limbii franceze, 
şi în limba engleză, sub forma pantaloon. 

In scena de faţă Lucenţio îl numeşte Pantalone pe Gremio, 
pretendent şi el, precum ştim, la mâna Biancăi. 

Bianca: 

la s-auzim! 
(Hortensio cântă.) 

Fals, fals! 
Lucentio: 

Mai acordeaz-o, 
Şi scuipă în cutie mai-nainte. 

Bianca: 


să tălmăcesc îngăduie-mi şi mie: 

Hac ibat Simois - nu te cunosc, - hic est Sigeia 
tellus - nu mă încred în dumneata - hic steterat 
Priami - ia vezi să nu ne-audă, - regia - nu fi prea 
încrezător, dar - celsa senis - nu deznădăjdui. 

Hortensio: 

Signora, mi-e lăuta înstrunită. 


Lucentio: 
Afară doar de notele de jos... 
Hortensio: 
Ba sunt şi-acelea. 
(Aparte): 


Mare poftă am 
Să te-strunesc o leacă şi pe tine, 
Pedant obraznic şi-ncrezut! Îmi pare 
Că-i face curte fetei. Lasă, lasă, 
Pedascule!”! Te ţin din ochi, ia seama! 
Bianca (lui Lucentio): 
Cu timpul te voi crede, se prea poate, 
Dar azi mă tem... 
Lucentio: 
Să n-ai vreo bănuială... 


221 Pedascule, cuvânt inventat de Shakespeare, ridiculizând 
postura de dascăl a lui Lucenţio. S-ar putea traduce, prin urmare, 
şi „ţârcovnice!” 

Prin „Eacides”** se-nţelege Aiax. 
Îi spun aşa după strămoşul lui. 
Bianca: 
Cum să nu cred profesorului meu? 
Altminteri ţi-aş mai pune întrebări. 
Dar să lăsăm aceasta. Haide, Licio. 
Încep cu dumneata. Dar, domnii mei, 
Să nu vă supăraţi c-am cutezat 
Să mai glumesc puţin cu dumneavoastră. 
Hortensio (lui Lucentio): 
Vrei să te plimbi puţin şi să ne laşi? 
N-am pe trei glasuri nicio partitură. 
Lucentio (aparte): 
ÎI supără cumva prezența mea? 
la să-i supraveghez puţin, pe-ascuns. 
De nu mă-nşel, suavul muzicant 
S-a cam îndrăgostit... 
Hortensio: 
Mai înainte 
să mânuiţi lăuta, voi începe 
Cu-ntâile principii ale artei 
Ca să deprindeţi gama, într-un chip 
Mai scurt, mai iscusit şi mai plăcut 
Decât aţi învăţat cu ceilalţi dascăli. 
lar lecţia am scris-o pe hârtie, 
Cu litere frumoase... 
Bianca: 
Eu de mult 
Am terminat cu gamele... 


222 Eacides (Aeacides) a fost bunicul lui Aiax Telamonius, unul din 
eroii greci la asediul Troiei. Referindu-se la Aiax, Lucenţio vrea să 
continue citirea textului şi să treacă la versul următor din 
Heroidele lui Ovidiu. 

Hortensio: 
Citiţi 
Cu toate-acestea, gama lui Hortensio. 
Bianca (citeşte): 
Gama. Ut. Sunt baza orişicărei chei 
A Re. Și-a lui Hortensio iubire, 
B Mi. O Bianca, de bărbat să-l iei, 
C Fa ut. Căci te iubeşte în neştire 
D Sol Re Pe-o cheie două note-am potrivit, 
E La Mi Aibi milă, altfel viața-mi s-a sfârşit”. 
Şi spui că asta-i gamă? Zău, nu-mi place! 
Erau mai bune vechile metode. 
Nu dau, de dragu-acestor născociri 
Năstruşnice, învăţătura bună. 
(Intră un slujitor.) 
Slujitorul: 
Stăpână, tatăl vostru vă pofteşte 
Să daţi de-o parte cărţile. Veniţi 
să ne-ajutaţi să-mpodobim iatacul 
Surorii voastre. Ştiţi că mâine-i nunta. 
Bianca: 
La revedere, domnilor. Mă duc. 
(lese cu slujitorul.) 
Lucentio: 
Atunci n-am nicio pricină să stau. 
(lese.) 


223 Primele 4 rânduri constituie, odată cu declarația de dragoste a 
lui Hortensie, şi o prezentare comică a gamei muzicale, în care 
denumirile notelor latineşti sunt amestecate cu cele englezeşti. 
Denumirea notelor provine din primele silabe ale versurilor unui 
imn medieval în limba latină, ut fiind denumirea originală a notei 
do. În muzica engleză notele sunt denumite în prezent cu ajutorul 
literelor alfabetului: A - la, B - si, C- do, D - re, E - mi, F - fa, G - 
sol. 

Hortensio: 
Ba pricini am eu multe să mă tem 
De-nvăţăcelu-acesta. Mi se pare, 
C-arată ca un om îndrăgostit. 
Te umileşti atât de mult cu gândul, 
Frumoasă Bianca? Să-ţi arunci privirea 
La oamenii de rând? Rămâi cu bine! 
Atât de schimbătoare dacă este 
Nu-mi trebuie asemenea neveste! 
(lese.) 


Scena 2 


Înaintea casei lui Baptista. 
Intră Baptista, Gremio, Tranio, Catarina, 
Bianca, Lucentio şi însoțitori. 


Baptista (către Tranio): 
Signor Lucenţio, astăzi este ziua 
În care Catarina şi Petruchio 
Urmau să facă nunta. Totuşi, iată, 
Nu ştim nimic de ginere. Pe unde-i? 
Ce-nseamnă asta? N-are pic de-obraz! 
Să stai s-aştepţi pe mire! Este gata 
Şi preotul să-nceapă slujba nunţii... 
Ce spui, Lucenţio, de-aşa ruşine? 
Catarina: 

Ruşinea-i pentru mine doar! Am fost 
Silită, împotriva voiei mele, 
Să mă cunun c-un bădăran smintit, 
Ce m-a cerut în graba cea mai mare 
Şi vrea să facă nunta când pofteşte! 
Ţi-am spus că e de-a binelea nebun 
Şi că-şi ascunde glumele prosteşti 
Purtându-se ca un neobrăzat. 
lar ca să fie socotit hazliu, 
E-n stare să curteze mii de fete! 
Auzi, să hotărască ziua nunţii, 
Prietenii la nuntă şi la masă 
Să şi-i poftească, fără a-i păsa 
De nunta lui! Vezi, toată lumea-acum 
Pe biata Catarina o arată 
Cu degetul şi spune: „la' priviţi-o 
Pe soaţa lui Petruchio, nebunul, 
De s-o-ndura s-o ieie de soţie!” 
Tranio: 
Stai, Catarino dragă, ai răbdare, 
Şi voi la fel, Baptista. Căci Petruchio 
Doar gânduri bune are. S-a ivit 
Vreo piedică în calea lui. Oricât 
De repezit se-arată, e-nțelept, 
Chiar dacă-i mucalit, e-un om de cinste. 
Catarina: 
De nu l-aş fi văzut în viaţa mea! 
(lese plângând, urmată de Bianca şi de alții.) 
Baptista: 
Poţi să te duci, fetiţo. Nu-s în stare 
Să te mai ţin de rău. Aşa ocară 
Chiar şi pe-o sfântă ar jigni-o, zău! 
Darmite pe o scorpie ca ea! 

(Intră Biondello.) 

Biondello:  Stăpâne,  stăpâne! Noutăţi vechi, 
noutăţi cum n-aţi mai auzit pân-acum niciodată! 

Baptista: Ce? Noutăţi vechi? Cum vine asta? 

Biondello: Păi nu-i o noutate să afli că soseşte 
Petruchio? 

Baptista: A sosit? 

Biondello: Nu, domnule. 

Baptista: Atunci? 

Biondello: Soseşte. 

Baptista: Şi când va fi aici? 

Biondello: Când va sta unde stau eu acum şi se va 
uita la toţi. 

Tranio: Dar, ia spune, ce-i cu noutăţile tale vechi? 

Biondello: Ei! Petruchio soseşte cu o pălărie nouă 
şi cu o haină veche; poartă o pereche de nădragi 
întorşi pe dos de vreo trei ori; o pereche de cizme în 
care de bună seamă se păstrau lumânările: una cu 
cataramă, alta cu şireturi; are la şold o sabie 
ruginită, luată din cine ştie ce panoplie comunală, 
cu mânerul frânt, fără teacă şi cu vârful bont. Vine 
călare pe o gloabă - cu şaua mâncată de molii şi cu 
scările desperecheate - lovită de tignafes, suferind 
de gălbinare, sleită de dalac, mâncată de râie, cu 
copitele cosite, cu gâtul strâmb, cu şoldurile ca vai 
de capul lor; de-abia de se mai ţine pe picioare; are- 
n gură o zăbală pe jumătate mestecată, iar frâul, de 
când o fi tot trăgând de el ca să nu se poticnească 
dobitocul în drum, s-a rupt în nenumărate locuri şi a 
fost cusut cu sfoară peste tot. Mai are şi-un căpăstru 
putred, iar la spate o şa de cucoană, din catifea, cu 
două litere iniţiale bătute-n cuie, şi prinsă din loc în 
loc cu un curmei de tei. 

Baptista: Şi cine-l însoţeşte? 

Biondello: Vai, domnule, un lacheu împopoţonat 
întocmai ca gloaba! La un picior poartă ciorap din fir 
de in, iar la celălalt un cioarep de lână groasă, prins 
cu nişte legături roşii şi albastre; pe cap are o 
pălărie veche la care, în loc de pană, e prinsă 
„pazaconia celor patruzeci de trăsnăi”**. O fiară, o 
adevărată fiară, nu arată ca un slujitor de lege 
creştină sau ca lacheul unui gentilom. 

Tranio: 

Vreun gând năstruşnic l-a făcut să vie 
În chipu-acesta. Se cam ştie, totuşi. 
Că umblă uneori cam dezmăţat... 

Baptista: 

Oricum soseşte, bine că soseşte! 

Biondello: 

Păi nu soseşte, domnule. 


Baptista: 
Ce? N-ai spus că soseşte? 
Biondello: 
Ce, c-a sosit Petruchio? 
Baptista: 
Da, c-a sosit Petruchio. 
Biondello: 


Nu, domnule. Am spus că-i vine gloaba 

Cu dânsu-n spate. 

Baptista: 
Nu-i tot una oare? 

Biondello: 

Ba nu, pe Sfântul Jacoppo cel Mare: 
Să afle mesenii, 
Mă prind pe un penny: 


224 Un smoc de panglici multicolore. 

Un om şi-o gloabă de soi 
Vor fi totdeauna 
Mai mult decât una, 

Dar nu pot să fie cât doi! 
(Intră Petruchio şi Grumio.) 
Petruchio: 

Hei! Unde-s craii noştri? Nu-s acasă? 

Baptista: 

Bine-ai venit, Petruchio. 


Petruchio: 
Prea bine 
Nu cred să fi venit... 
Baptista: 
Bolnav eşti oare? 
Tranio: 


N-ai îmbrăcat un strai de nuntă, astfel 
Cum se cădea... 
Petruchio: 
Să pot s-ajung la vreme. 
Da’ unde-i Catarina? Unde este 
lubita mea logodnică? Ce face 
Şi tata-socru? Ce v-aţi încruntat 
Aşa la mine? Parc-aţi fi văzut 
Un lucru rar, vreun monstru, vreo cometă??? 
Baptista: 
Păi, domnule, ştiai că-i ziua nunţii! 
Am fost cam supăraţi întâi, crezând 
Că n-ai să vii. Dar mult mai supăraţi 
Suntem acum, că vii în halul ăsta! 
Hai, scoate-aceste straie, e ruşine 
să vii la nuntă astfel îmbrăcat! 
Tranio: 


225 Cometele erau privite ca prevestitoare de nenorociri. 

Şi spune-ne, ce pricină hazlie 
Ţinutu-te-a departe de nevastă 
Şi te-a făcut să vii aşa ciudat? 
Petruchio: 
V-aş plictisi dacă v-aş spune tot 
Şi n-aţi răbda să m-ascultaţi. Destul 
Că am venit aici, să-mi ţin cuvântul. 
Dar nu în toate. Mai târziu, voi cere 
lertare, şi-mi veţi da dreptate. Dar 
Pe unde-i Kate? Prea mult am stat departe 
De ea. Hai, la biserică! E vremea. 


Tranio: 
Cum? Vrei să te arăţi în faţa ei 
În halul ăsta? Stai să-ţi dau o haină 

Dintr-ale mele. 
Petruchio: 

Crede-mă, aşa 

Voiesc s-o-ntâmpin. 

Baptista: 

Să te-nsori aşa? 
Petruchio: 


Întocmai. Haide, fără vorbă multă! 
O măritaţi cu haina, ori cu mine? 
O! De s-ar vindeca aşa uşor 
Şi ce-mi va face dânsa, cât de lesne 
Îmi e să-mi schimb veşmintele! Ce bine 
Ar fi de Kate, şi mai ales de mine! 
Dar ce smintit, să stau la trăncăneli, 
În loc să-mi văd logodnica iubită 
Să-i dăruiesc o dulce sărutare! 
(les Petruchio, Grumio şi Biondello.) 
Tranio: 
De s-a-mbrăcat aşa, să ştiţi că are 


~ 298 ~ 


William Shakespeare 
Vreun gând ascuns. L-om sfătui să-şi pună 
Când merge la biserică, o haină 
Mai bună. 
Baptista: 
Vreau să merg, cu el, să văd 
Ce-o să mai iasă. 
(les Baptista, Gremio şi însoțitorii. ) 
Tranio (către Lucentio): 
Bianca vă iubeşte, 
Stăpâne, dar mai trebuie-nvoirea 
Părintelui. Aşa precum v-am spus, 
Voiesc să caut omul potrivit. 
Oricare-ar fi, îl vom struni, cu grijă, 
Să-l joace pe Vincentio din Pisa. 
El v-a făgăduit mai multe încă 
Decât am spus eu însumi, chiar aici, 
La Padova. Şi astfel veți ajunge 
să vă-mpliniţi dorința, şi cu Bianca 
Să vă-nsuraţi, cu voia lui Baptista. 
Lucentio: 
De n-ar supraveghea colegul meu 
Ce face Bianca, cred c-ar fi uşor 
Să facem nunta-n taină, şi pe urmă 
De-ar spune „nu” întreaga omenire, 
Ea tot va fi soţia mea pe veci. 
Tranio: 
Va trebui să chibzuim, cu grijă, 
Şi să pândim împrejurarea bună. 
L-om amăgi pe Gremio, bătrânul, 
Pe tatăl cel bănuitor, Minola, 
Şi pe-amorezul Licio, frumosul! 
Va izbândi stăpânul meu, Lucenţio! 
(Reintră Gremio.) 

Tranio: 
Veniţi de la biserică, signor? 
Gremio: 
Da, şi voios cum n-am mai fost vreodată, 
De când mergeam la şcoală... 


Tranio: 
Vin acasă 
Mireasa şi cu mirele? 
Gremio: 
Ce mire? 
Un mire de mirare! Un calic! 
E vai şi-amar de capul bietei fete! 
Tranio: 
Mai repezit ca dânsa? Nu se poate! 
Gremio: 
E îndrăcit! Un diavol! Necuratul! 
Tranio: 
Păi nu-i şi ea un drac împieliţat? 
Gremio: 


Aş! Ea, pe lângă dânsul, e un miel, 
O porumbiţă, zău, nevinovată! 
Ţi-o spun, signor Lucenţio: când popa 
L-a întrebat de vrea pe Catarina 
S-o ieie de soţie: „Da, la naiba!” 
Răspunsu-i-a, şi-a început să-njure 
Atât de tare, că, înspăimântat, 
Sărmanul preot a lăsat să-i cadă 
Din mână evanghelia; şi cum 
Se apleca s-o caute, nebunul 
De ginere i-a tras un pumn în spate 
Că l-a trântit, cu cartea lui cu tot: 
„Acum, poţi s-o ridici, aşa socot!” 
l-a spus atunci. 

Tranio: 
Şi ce-a spus biata fată? 
Gremio: 
O apucase tremurul; iar el 
Da din picior şi înjura, de parcă 
Credea că-şi bate popa joc de dânsul 
Apoi, cerut-a vin, strigând: „Noroc!” 
De parcă sta la masă cu matrozii 
Pe-o navă, după ce-a trecut furtuna. 
A deşertat apoi o cupă plină 
lar drojdia rămasă i-a zvârlit-o 
Sărmanului paracliser pe faţă, 
Spunând că-i creşte ciocul rar, şi pare 
Că-i însetat de stropii din pahar. 
Apoi şi-a luat nevasta după gât, 
Pe buze sărutând-o, zgomotos, 
C-a răsunat biserica. Atunci, 
Văzând acestea toate, ruşinat, 
Plecat-am cel dintâi. Pe urma mea 
Sosesc cu toţii. Nu s-a pomenit 
O nuntă mai smintită ca aceasta, 
De când e lumea! la! Vin lăutarii! 
(Intră din nou Petruchio, Catarina, Bianca, 
Baptista, Grumio, Hortensio şi tot alaiul.) 
Petruchio: 
Prieteni şi signori! Vă multumesc! 
Acum ştiu că doriţi să stau la masă 
Cu voi; c-aveţi ospăț îmbelşugat. 
Dar trebuie să plec în mare grabă. 
De aceea, dragii mei, vă părăsesc. 
Baptista: 
E cu putinţă? Vrei să pleci la noapte? 
Petruchio: 

Ba vreau să plec acum, în faptul serii. 
Să nu vă mire asta; dac-aţi şti 
Ce pricină mă cheamă, m-aţi ruga 
Să plec, nu să rămân. Vă mulţumesc 
La toţi de faţă, care m-aţi văzut 
Jertfindu-mă acestei dulci soţii 
Atât de răbdătoare şi de blândă. 
Mâncaţi, şi beţi în sănătatea mea. 
Eu plec. Rămâneţi, dragii mei, cu bine. 
Tranio: 
Mai stai, te rog, zău. Pleacă după masă. 
Petruchio: 


Nu pot. 
Gremio: 
Te rog. 
Petruchio: 
Nu pot. 
Catarina: 
Te rog, mai stai. 
Petruchio: 
Îmi pare bine... 
Catarina: 
Că rămâi, aşa e? 
Petruchio: 


Ba nu. Că m-ai rugat să mai rămân. 

Dar nu rămân, oricât mă vei ruga. 
Catarina: 

Stai, dacă mă iubeşti. 
Petruchio: 
Sunt gata caii? 

Grumio: 

Da, domnule. Ovăzul i-a mâncat’. 


226 Gluma lui Grumio e interpretată în două feluri: 1. Caii 

Catarina: 
Fă ce pofteşti! Eu nu plec azi... nici mâine! 
Plec, când îmi place mie. De perete 
Deschisă-i poarta, domnule. Hai, pleacă, 
la-ţi la spinare cizmele; căci eu 
Plec când am chef, atuncea doar! Grozav 
De necioplit te-ai mai purtat, întocmai 
Ca-n prima zi. Tot bădăran rămâi! 
Petruchio: 
O, Kate, să nu te superi, fii cuminte. 
Catarina: 
Ba nu, vreau să mă supăr. Şi ce-ţi pasă? 
Fii, tată, liniştit. Va sta cu mine, 
Cât voi vrea eu, să ştii. 
Gremio: 
Da, zău aşa, 
Signor! A început să meargă bine! 
Catarina: 
Hai, domnilor la masă! Ce uşor 
Înnebunesc femeile, aşa e? 
Când n-au curajul să se-mpotrivească. 
Petruchio: 
Să meargă, la porunca ta, la masă? 
la ascultați cu toţii de mireasă! 
Mâncaţi, benchetuiţi, vă ospătaţi, 
Şi beţi în cinstea fecioriei ei. 
Fiţi veseli şi nebuni, sau mai degrabă 
Vă spânzurați! Cât despre scumpa Kate, 
O iau cu mine. Nu te mai uita 
Aşa urât la mine, nu bufhni, 


mâncând mult ovăz şi stând degeaba, costul ovăzului a întrecut 
valoarea lor; 2. Caii sunt gata să pornească în galop deoarece li s-a 
dat mai mult ovăz chiar decât au putut mânca. 

Nu bate din picior, şi nu striga. 
Voiesc să fiu stăpân la mine-n casă 
Kate e averea mea, comoara mea, 
E casa mea, ograda mea, e holda 
Şi grajdul meu, şi calul meu, măgarul 
Şi boul meu; e tot ce am pe lume 
Mai bun! Priviţi-o! Cine îndrăzneşte 
S-o ţin-aici în Padova? Pe loc 
L-aş învăţa eu minte. Trage-ţi spada, 
Hai, Grumio! Ne-nconjură tâlharii! 
Îţi ia stăpâna-n pază, fii bărbat! 
lubito, nu te teme. N-au să poată 
Să te atingă, Kate. Sunt scutul tău, 
Chiar dacă mii s-ar năpusti-mpotriva-ţi! 
(les Petruchio, Catarina şi Grumio.) 
Baptista: 
Lăsaţi-i! Ce pereche potrivită! 
Gremio: 
De mai şedeau puţin, muream de râs! 
Tranio: 
Nici n-am văzut o nuntă mai smintită! 
Lucentio: 
Signora, ce gândiţi de sora voastră? 
Bianca: 
Smintită, măritată c-un smintit! 
Gremio: 
Petruchio s-a catarinizat! 
Baptista: 
Prieteni şi vecini! Deşi mireasa 
Şi mirele ne-au părăsit, meseni 
Avem destui să stea în locul lor. 
Lucenţio, ia locul mirelui. 
Tu, Bianca, locul surioarei tale. 

Tranio: 
Vei şti cum e să fii mireasă, Bianca. 
Baptista: 
Va şti, Lucenţio. Hai, signori, la masă. 
(les.) 
Actul IV 
Scena 1 


O sală în conacul lui Petruchio. 
Intră Grumio. 


Grumio: Ptiu! Ptiu! Dar-ar dracii în toate gloabele 
nărăvite, în toţi stăpânii smintiţi şi-n toate dramurile 
desfundate! S-a mai văzut vreodată om bătut în 
halul ăsta?... S-a mai văzut vreodată om în aşa hal 
de murdărie?... S-a mai văzut vreodată om mai frânt 
de oboseală?... M-au trimis înainte să le fac focul, iar 
dânşii vin în urma mea să se-ncălzească. Noroc că 
n-am mare lucru de-ncălzit la mine! Altfel mi-ar 
îngheţa buzele împreună cu dinţii, limba cu cerul 
gurii şi inima în pântece, până să apuc să mă apropii 
de foc să mă dezmorţesc. Numai să suflu pe foc, să 
mă pot încălzi o dată! Pe o vreme ca asta, şi unul 
mai zdravăn decât mine ar căpăta un guturai al 
dracului! Hei! Curtis! Hei! 

(Intră Curtis.) 

Curtis: Cine strigă atât de amorţit? 

Grumio: Un sloi de gheaţă! Dacă ai vreo îndoială, 
n-ai decât să-ncerci să te dai de-a berbeleacul de pe 
umerii mei până la călcâie, şi n-ai nevoie, ca să-ţi iei 
vânt, decât de depărtarea dintre gât şi scăfârlie. Fă 

focul, dragă Curtis. 

Curtis: Vine şi stăpânul cu nevasta lui, Grumio? 

Grumio: Da! Vin, Curtis! Vin! Aşa că, fă iute focul, 
şi nu azvârli cu apă în el. 

Curtis: Şi nevasta lui e atât de îndrăcită cum se 
spune? 

Grumio: Aşa era, dragă Curtis, până să fi dat 
îngheţul acesta. Dar, ştii povestea, iarna 
îmblânzeşte omul, femeia şi dobitocul. L-a îmblânzit 
pe stăpânul meu cel vechi... şi pe stăpâna mea cea 
nouă, şi pe tine, dragă Curtis. 

Curtis: Pleacă de-aici, nebunule! Ce, eu sunt 
dobitocul? 

Grumio: Şi încă unul cu coarnele de-o şchioapă, pe 
cât e şi înălţimea mea. Ai să faci focul o dată? Sau 
mă duc să mă plâng stăpânii noastre, a cărei palmă 
ai s-o simţi tu numaidecât, căci e numai la doi paşi 
de-aici, şi are să te-ngheţe spaima, de vreme ce te 
mişti atât de moale ca să-i faci o dată focul! 

Curtis: Te rog, dragă Grumio, să-mi spui ce mai e 
nou pe lumea asta. 

Grumio: Îngheţată lume, Curtis, dacă tu nu te 
hotărăşti o dată să aprinzi focul! Hai, fă focul, fă-ţi 
datoria şi fii răsplătit. Căci stăpânul şi stăpâna 
noastră sunt îngheţaţi bocnă. 

Curtis: Gata focul. la spune-mi acum ce veşti ai, 
dragă Grumio. 

Grumio: 

„Hei, hei, băiete, hei! 
Veşti îţi spun eu câte vrei!” 

Curtis: Haide, haide, ştiu că oamenii se aleg 
întotdeauna cu câte-o păcăleală de la tine... 

Grumio: Dacă-i aşa, fă focul! Până una alta m-am 

ales cu un guturai al dracului. Unde-i bucătarul? E 
gata cina? Casa-i măturată? Masa-i întinsă? Aţi dat 
jos pânzele de păianjeni? Slujitorii şi-au pus cu toţii 
straiele noi, cu ciorapii albi? Şi-au pus sufragiii 
hainele de nuntă? Paharele sunt curate pe 
dinăuntru?  Slujnicele sunt curate pe dinafară? 
Covoarele sunt întinse? Toate sunt la locul lor? 

Curtis: Totul e gata; aşa că, te rog, spune-mi ceva 
veşti. 

Grumio: Mai întâi, află că mi-e calul frânt de 
oboseală; stăpânul şi stăpâna au căzut de pe cal... 

Curtis: Cum? 

Grumio: Alunecând de pe şa, drept în noroi. E-o 
păţanie întreagă. 

Curtis: la istoriseşte-mi-o, dragă Grumio... 

Grumio: Ţi-o spun numai la ureche. 

Curtis: Hai. 

Grumio (îi trage o palmă): Na! 

Curtis: Asta înseamnă să păţeşti o păţanie, nu s-o 
asculţi... 

Grumio: De aceea se şi cheamă păţanie... Palma 
asta n-a urmărit altceva decât să te facă să asculţi 
cu mai multă luare aminte. Acum încep: /mprimis"", 
tocmai ne coboram pe-o vale repede, stăpânul 
călărind în spatele stăpânii mele... 

Curtis: Cum? Amândoi pe-un cal? 

Grumio: Ce-ţi pasă ţie? 

Curtis: Păi, mie nu, dar calului îi pasă... 

Grumio: Atunci, spune tu mai departe. Dacă nu 
mi-ai fi luat vorba din gură ai fi aflat cum a căzut 
calul şi ea sub cal; ai fi aflat în ce băltoacă a căzut, 
şi în ce hal s-a murdărit de noroi, de sus şi până jos. 


A: 


227 Imprimis, (lat.) - „mai întâi”. 

Şi cum m-a luat la bătaie din pricină că se poticnise 
calul. Şi cum înota dânsa prin noroi să mă scape din 
ghearele lui. Şi cum înjura stăpânul meu de toţi 
dracii. Şi cum ea se ruga de el aşa cum în viaţa ei nu 
se mai rugase vreodată. Cum zbieram eu de tare; 
cum de atâta larmă caii s-au speriat şi au luat-o la 
sănătoasa. Cum i s-a rupt chinga stăpânii; cum mi-a 
căzut şaua de pe cal; şi multe asemenea lucruri 
vrednice de ţinut minte, care acum au să se ducă pe 
apa sâmbetei, iar tu ai să te duci după ele în 
mormânt fără să le fi aflat. 

Curtis: După câte spui, ar fi mai afurisit el decât 
ea. 

Grumio: Ehei! Tu şi cei mai dârji din voi toţi o să 
vă daţi seama de asta când va ajunge acasă. Dar la 
ce bun să mai vorbesc despre asta? la cheamă-i 
încoace pe Nathaniel, pe Iosif, pe Nicolo, pe Filip, pe 
Walter, pe Zaharache şi pe toţi ceilalţi. Ai grijă să 
vină cu coama pieptănată, cu livreaua periată, cu 
jartierele fiecare de altă culoare. Să ştie să se-ncline 
sprijinindu-se pe piciorul stâng“ şi să nu cuteze să 
se-atingă de-un fir de păr măcar din coada calului 
stăpânului, mai-nainte de-a le fi sărutat mâinile la 
amândoi. Sunt gata cu toţii? 

Curtis: Gata! 

Grumio: Cheamă-i încoace! 

Curtis: Hei!  N-auziţi? Trebuie să ieşiţi în 
întâmpinarea stăpânului nostru şi să faceţi faţă 
sosirii stăpânii noastre. 

Grumio: Ce, crezi că n-are faţă? 


228 Reverenţa cu piciorul stâng înainte era un simbol al supunerii, 
simbolizând retragerea. În duel se ţinea piciorul drept înainte, ca o 

Curtis: Cine zice asta? 

Grumio: Păi, tu, de vreme ce chemi slujitorii să-i 
facă faţa. 

Curtis: Îi chem ca s-o cinstească. 

Grumio: Parcă ea o să-i cinstească pe ei? 

(Intră mai mulți slujitori.) 

Nathaniel: Bine-ai venit, acasă, Grumio. 

Filip: Ce mai faci, Grumio? 

Iosif: la spune, Grumio! 

Nicolo: Prietenul Grumio! 

Nathaniel: Ce mai nou, bătrâne? 

Grumio: Bine-ai venit, tu! Ce mai faci, tu? la 
spune, tu? la zi, prietene!... Destul cu firitiselile! la 
spuneţi-mi, dragii mei prieteni, totu-i gata, toate-s la 
locul lor? 

Nathaniel: Toate sunt pregătite. Cât de departe e 
stăpânul nostru? 

Grumio: La o palmă de-aci, nu mai departe. Aşa că 
nu fiţi... Naiba să vă ia, vorba! Îl aud venind pe 
stăpân. 

(Intră Petruchio şi Catarina.) 

Petruchio: 

Hei! Unde-s ticăloşii? Cum se poate? 
Nu-i niciun om să-mi ţie scara? Cum? 
Nici calul să mi-l ducă-n grajd? Pe unde 
Sunt Nicolo, Nathaniel, Grigore... 

Slujitorii: 

Aici, aici, stăpâne, - aici, aici. 

Petruchio: 

Aici, aici, stăpâne? Ce nemernici! 
Ce neciopliţi! Ce dobitoci! Cum? Nimeni 
Nu-mi iese înainte? Nu vrea nimeni 
Să-şi facă datoria? Şi smintitul 

Trimis să dea de ştire, unde este? 
Grumio: 
Aici, stăpâne; tot aşa smintit! 
Petruchio: 
Măgarule! Afurisită gloabă! 
Ţi-am poruncit să ieşi-naintea mea 
În parc, cu toată droaia de mişei? 
Grumio: 
Nathaniel era cu haina roasă, 
Pantofii lui Grigore, descusuţi 
La tocuri. Şi sineală n-am găsit 
Să-şi înnegrească Pietro pălăria. 
Nici Walter nu-şi avea pumnalul gata. 
Doar Adam, Ralph şi Gregory erau 
Curaţi. lar ceilalţi, rupţi ca vai de lume 
leşitu-v-au, aşa cum sunt, în cale. 
Petruchio: 
Nemernicilor! Aduceţi-mi masa! 
(les mai mulți slujitori.) 
Ah! Unde-i viața de demult! 
Hei! Unde sunt?... Stai jos, iubită Kate. 
Binevenită eşti în casa mea. 
Oh! Oh! Oh! Oh! 
(Slujitorii pun masa.) 
Aha! V-aţi hotărât? 
Fii veselă, iubită, dulce Kate! 
Scoteţi-mi cizmele, tâlhari! Netrebnici! 
A fost odată un călugăr 
Cu rasa şi cu barba sură..." 
Opreşte-te! Destul! 
Neghiobule! Îmi smulgi din sold piciorul! 
Na! Na! (// bate.) şi scoate-mi cizma cealaltă 


229 Călugării care purtau rasă cenuşie erau franciscani. 

Cât mai domol... Fii fericită, Kate! 
Aduceţi, apă, apă! Unde este 
Căţelul meu, Troilus? Să te duci, 
Neghiobule, la vărul meu, Fernando’, 
Să-l rogi să vină. 
(lese o slugă.) 
Trebuie, iubito, 
Să-i dai o sărutare, şi să faci 
Cu dânsul cunoştinţă... Unde-mi sunt 
Papucii?! A! Nu vreţi s-aduceţi apă? 
Hai, vino, Kate, şi spală-te pe mâini””. 
(Slujitorul scapă ligheanul din mână. Petruchio îl 
bate.) 
Cum? L-ai lăsat să cadă? Nătăfleaţă! 
Catarina! 
Fii răbdător, te rog. N-a vrut s-o facă! 
Petruchio: 
Un ticălos! Un bou! Un pui de lele! 
Şezi, Kate. Socot că-ţi este tare foame. 
Spui rugăciunea tu? Sau o spun eu? 
Ce-i asta? Miel? 
Primul slujitor: 


Da. 
Petruchio: 
Cine l-a adus? 
Slujitorul: 
Eu. 
Petruchio: 


Păi e ars. Mâncarea-i arsă toată. 
Ce câini sunt oare-aceştia? Unde este 


230 Vărul Fernando nu apare niciodată în piesă. 
231 Spălatul pe mâini se făcea înaintea mesei, în sufragerie. 
Mesenii mâncau cu mâna. 

Nemernicul de bucătar? Se poate? 
Cum îndrăzniţi, mişeilor, să-mi daţi 
La masă miel? Şi ars? Să-mi facă scârbă? 
Luaţi tot, tacâmuri, cupe şi pahare! 
(Răstoarnă masa cu totul; se repede la ei.) 
Robi neciopliţi! Nemernici ticăloşi! 
Cum? Mai crâcniţi? Am să v-arăt eu vouă! 
Catarina: 
Te rog, bărbate, nu fi supărat. 
De vreai s-o guşti, era mâncarea bună. 
Petruchio: 
Era şi arsă toată şi uscată, 
Ţi-am spus doar, Kate. Şi sunt oprit de doctori 
Să mă ating de-asemenea mâncare, 
Căci îmi aţâţă sângele, mi-aprinde, 
Mânia. E mai bine să postim 
Noi amândoi, aşa ţâfnoşi la fire, 
Decât să ne hrănim cu carne arsă. 
Răbdare. Mâine vom avea mâncare. 
În noaptea asta vom posti-mpreună. 
Hai să te duc în camera de nuntă! 
(les Petruchio, Catarina şi Curtis.) 
Nathaniel: 
Ai mai văzut aşa ceva vreodată? 
Pietro: 
Vrea s-o ucidă chiar cu toana ei. 
(Intră din nou Curtis.) 
Grumio: 
Stăpânul unde-i, Curtis? 
Curtis: 
E la dânsa 
Şi-i ţine-acum o predică întreagă, 
Doar despre cumpătare. Şi răcneşte, 

Înjură, zbiară, că sărmana fată 
Nu ştie cum să stea, nici ce să zică. 
Nici unde să privească, şi arată 
De parcă s-a trezit acum din vis! 
Fugi, fugi, că vine-ncoace! 
(Intră din nou Petruchio. ) 
Petruchio: 
Prin urmare 
Mi-am început cu multă dibăcie 
Domnia. Am nădejdea s-o închei 
La fel de bine. Şoimul mi-e acum 
Înfometat, şi n-are să primească 
Mâncare îndestulă, până când 
Nu s-o domestici“. Mai am un mijloc 
S-o-nvăţ să vină când o chem, s-asculte 
Porunca mea: voi ţine-o veşnic trează, 
Cum ţii un şoim, când e-ncăpăţânat 
Şi nu vrea să asculte. N-a mâncat 
Nimica azi, şi nici nu va mânca! 
Nici n-a dormit, şi nici nu va dormi! 
Cum am făcut cu masa ieri, la fel 
Voi face azi cu patul. Voi zvârli 
Cu pernele prin casă, cu cearceaful, 
Cu plapuma, spunând că toate-acestea 
Le fac în cinstea ei. Şi, pân' la urmă, 
Va sta de veghe şi în noaptea asta. 
De va-ncerca cumva să aţipească, 
Am să încep să zbier şi să înjur, 
S-o fac să se trezească. E un mijloc 


232 Petruchio o numeşte pe Catarina „şoimul”, fiindcă foloseşte cu 
ea maniera îmblânzirii şoimilor care consta în a nu-i lăsa să 
adoarmă, vorbindu-li-se necontenit şi plimbându-i fără încetare, 

Cu bunătatea să-ţi ucizi soţia. 
Doar astfel îi voi îmblânzi pornirea 
Sălbatică şi încăpăţânată. 
De ştie cineva un alt mijloc 
Să îmblânzeasc-o scorpie turbată, 
ÎI rog să mi-l dezvăluie pe loc! 


(lese.) 
Scena 2 
Padova. Înaintea casei lui Baptista. 
Intră Tranio şi Hortensio. 
Tranio: 


Poţi crede oare, Licio, că Bianca 
lubeşte pe un altul, nu pe mine? 
Ţi-o spun, mi-a dat încurajări destule. 
Hortensio: 
De vrei să-ţi dovedesc că tot ce-am spus 
E-adevărat, să stăm puţin aici, 
Să cercetăm cam în ce chip o-nvaţă. 
(Se dau deoparte. Intră Bianca şi Lucentio.) 
Lucentio: 
Signora, vi-i lectura cu folos? 
Bianca: 
Dar ce citeşti, maestre? Vreau să ştiu. 
Lucentio: 

Citesc ce-nvăţ pe alţii: este Arta 


lubirii”“*. 
Bianca: 
De-ai putea s-arăţi că eşti 
În arta-aceasta meşter! 
Lucentio: 


De îndată 
Ce vei primi iubirea mea curată. 
(Se retrag.) 
Hortensio: 
A luat-o iute, zău! Mai poţi jura 
Că scumpa Bianca nu l-a îndrăgit 
Decât doar pe Lucenţio pe lume? 
Tranio: 
Ce fire schimbătoare e femeia! 
Sărmana mea iubire! Îți voi spune, 
O Licio, că e de necrezut! 
Hortensio: 
Să nu te amăgeşti: eu nu sunt Licio. 
Nici muzicant nu sunt, aşa cum par. 
Mi-e silă să rămân în straiu-acesta 
Împrumutat, şi pentru o femeie 
În stare să renunte la un nobil, 
Făcându-şi idol dintr-un bădăran. 
Hortensio mi-e numele, signor. 
Tranio: 
Ades am auzit, signor Hortensio, 
De marea ta iubire pentru Bianca. 
De mărturie uşurinței ei 
A stat privirea mea. Mă leg acum, 
S-o părăsesc, cu tine împreună, 


233 Referirea este la Ars Amatoria, poemul lui Ovidiu în care 
iubirea este tratată, oarecum ironic, ca o disciplină. 

Pe Bianca, şi iubirea ei, pe veci. 
Hortensio: 
Priveşte: se sărută şi se strâng! 
Signor Lucenţio, iată mâna mea. 
Mă leg să nu-i mai urmăresc iubirea 
Şi s-o privesc acum ca pe-o fiinţă 
Nevrednică de marea stăruinţă 
Cu care am cinstit-o pân-acum. 
Tranio: 
Şi eu voi face-acelaşi legământ: 
să nu mă-nsor cu ea, chiar de mi-ar cere-o. 
la uite cum îl mângâie! Ruşine! 
Hortensio: 
Ce bine-ar fi s-o părăsească toţi, 
Afară doar de el! Şi, ca să-mi ţin 
Mai bine jurământul, mă însor 
C-o văduvă bogată, în trei zile. 
Ea mă iubea, pe când pe-această 
Bianca, înfumurată, dispreţuitoare, 
O îndrăgeam! Te părăsesc, signor. 
Sunt hotărât să-mi ţin făgăduiala. 
Nu ochi frumoşi, ci doar blândeţea poate 
Să mai deştepte-n pieptul meu iubirea. 
(lese Hortensio. Lucentio şi Bianca se apropie.) 
Tranio: 
Signora Bianca, harul cuvenit 
Unui amor cu drag împărtăşit 
Vi-I deie Domnul. Te-am surprins, frumoaso, 
Şi am jurat să nu te mai iubim, 
Hortensio cu mine... 
Bianca: 
Ce? Glumeşti? 
V-aţi hotărât să renuntati la mine? 

Tranio: 
Aşa, signora. 
Lucentio: 
Am scăpat de Licio? 
Tranio: 
Da, şi-a găsit o văduvă zglobie; 
O va peti, şi, în aceeaşi zi, 
Va lua-o de soţie... 
Bianca: 
Dumnezeu 
Să-i hărăzească multă fericire! 
Tranio: 
O va-mblânzi, spunea... 
Bianca: 
S-o creadă el! 
Tranio: 


A şi plecat la şcoala de-mblânzire. 
Bianca: 
La şcoala de-mblânzire? Unde este? 
Tranio: 
Petruchio-i la şcoala asta dascăl: 
Te-nvață zeci de şotii, să-mblânzeşti 
O scorpie, şi limba să-i vrăjeşti. 
(Biondello intră în fugă.) 
Biondello: 
Stăpâne, am pândit atât de mult 
Că-s obosit ca un ogar. La urmă, 
Am iscodit un soi de marchitan 
Ce poate să ne fie de folos. 
Coboară tocmai valea. 
Tranio: 
Cine-o fi? 
Biondello: 

Neguţător... sau dascăl... nu ştiu bine, 
Aduce, şi la straie, şi la umblet, 
C-un tată. 
Lucentio: 
Şi ce gânduri ai cu el? 
Tranio: 
De se va-ncrede-n povestirea mea, 
L-oi face să se bucure că este 
Vincenţio, şi chezăşia lui 

S-o deie lui Minola, ca şi cum 

Ar fi Vincenţio cel adevărat. 

Vă luaţi iubita, şi lăsaţi pe mine. 
(Lucentio şi Bianca ies: intră pedagogul.) 
Pedagogul: 

Vă aibă Domnu-n pază! 


Tranio: 
Şi pe voi! 
Călătoriţi departe, sau ajuns-ați 
La capăt? 
Pedagogul: 


Voi rămâne-o săptămână 
Sau două, şi mă duc apoi la Roma. 
De-acolo plec la Tripoli, cu voia 
Lui Dumnezeu... 


Tranio: 
Din ce oraş sunteți? 
Pedagogul: 
Din Mantua. 
Tranio: 


Ferească Dumnezeu! 
Din Mantua, signore? Vai de mine! 
Cum aţi venit la Padova? Nu ţineţi 
La viaţă? 


~ 318 ~ 


William Shakespeare 
Pedagogul: 
Ce vorbeşti? Se-ngroaşe gluma? 
La viaţa mea, signore? 
Tranio: 
Cine vine 
Din Mantua la Padova, pândit e 
De moarte. Nu ştiţi pricina? Vă sunt 
Corăbiile toate confiscate 
De venețieni, iar dogele, voind 
Să se răzbune crunt pe-al vostru duce, 
A pus să fie-osânda trâmbiţată””. 
De-aţi fi sosit o clipă mai devreme 
O auzeaţi vestindu-se aici. 
Pedagogul: 
Atunci e rău de mine, foarte rău! 
Căci am scrisori de schimb de la Florenţa 
Şi trebuie să le-ncasez aici. 
Tranio: 
V-aş da un sfat, ca să vă fac un bine, 
Signore. Dar să-mi spuneţi mai întâi: 
Aţi fost vreodată-n Pisa? 
Pedagogul: 
Da, adesea: 
Oraş vestit prin cetăţenii lui 
Sfătoşi... 
Tranio: 
Şi, printre ei, l-aţi cunoscut 
Pe un signor, Vincenţio? 
Pedagogul: 
De dânsul 


234 Spusele lui Tranio reamintesc de duşmănia dintre Efes şi 
Siracuza, din Comedia erorilor. Dar duşmănia dintre Padova şi 
Mantua e inventată de Tranio, pentru a-l păcăli pe pedagog. 

Am auzit vorbindu-se. Se spune 
Că e-un neguţător cu multă stare, 
Dar nu-l cunosc. 
Tranio: 
E tatăl meu, signor, 
Şi seamănă cu voi. 


Biondello (aparte): 
Nevoie mare! 
Cum seamănă o stridie c-un măr! 
Tranio: 
Ca să vă mântui viața, vă voi face 
Un bine, doar în amintirea lui. 
E spre norocul vostru-asemănarea 
Aceasta cu Vincenţio. Veţi lua 
Şi numele, şi-nfăţişarea lui, 
Şi fi-veţi găzduit la mine-n casă. 
Purtaţi-vă ca tatăl meu. Pricepeţi 
Ce trebuie să faceţi. Veţi putea 
Să staţi într-astfel în oraşul nostru 
Cât e nevoie. De vă e pe plac 
Propunerea, primiţi-o. 
Pedagogul: 
O primesc, 
Signore. Vă voi socoti de-a pururi 
Mântuitorul meu. 
Tranio: 
Poftim cu mine, 
Să punem tot la cale. Veţi afla 
Că tatăl meu e aşteptat să vină 
Aci-n oraş, din zi în zi, signor, 
Să-mi fie chezăşie pentru zestrea 
Făgăduită fetei lui Minola, 

Cu care mă căsătoresc. Vă rog, 
Să-mi ascultați, în tot ce spun, cuvântul. 
Poftim acum să vă schimbaţi veşmântul. 
(les.) 


Scena 3 


O încăpere în conacul lui Petruchio. 
Intră Catarina şi Grumio. 


Grumio: 
Nu, nu mă-ncumet!... Zău!... Pe cinstea mea! 
Catarina: 
Cu cât se poartă mai urât cu mine, 
Cu-atât mai multă pică-mi poartă. Parcă 
M-a luat de soaţă ca să mor de foame! 
Şi cerşetorii de la poarta tatii 
Primeau pomană; dacă nu, puteau 
___ Să capete aiurea de mâncare, 
In timp ce eu, ce n-am ştiut vreodată 
Ce-nseamnă să mă rog, şi n-am avut 
Nevoie de nimic, în viaţa mea, 
Lihnită sunt de foame, mă topesc 
De somn!... Mă ţine trează, tot răcnind 
Injurături; şi-n loc de masă, zbiară! 
Mă scoate din sărite, când îmi spune 
Că tot ce face, face din iubire! 

O! De-aş dormi, sau de-aş mânca, se pare 
C-aş căpăta o boală fără leac 
Sau aş muri pe loc!... Te rog să-mi dai 
Ceva de-ale mâncării, orişice! 
Grumio: 
Ce-aţi spune de-o costiţă de vițel? 
Catarina: 
E foarte bună. Adu-mi-o, te rog! 
Grumio: 
Nu, vă-nfierbântă sângele... Mai bine 
O frigăruie, bine rumenită... 
Catarina: 
Îmi place! Dragă Grumio, mi-aduci? 
Grumio: 
Nu, înfierbântă sângele. Ce spuneți 
De-o fleică de văcuţă, cu muştar? 
Catarina: 
Nici nu cunosc mâncare mai gustoasă. 
Grumio: 
Da, dar, vedeți, muştarul e cam iute. 
Catarina: 
Dă-mi doar friptura, fără de muştar. 
Grumio: 
Ba trebuie muştar, un pic, Altminteri 
Nici nu v-aduce Grumio friptura. 
Catarina: 
Dă-mi orişice pofteşti, te rog; te-ndură... 
Grumio: 
Atunci muştarul, fără de friptură!... 
Catarina: 
leşi, ticălos făţarnic! leşi afară! 
(Îl ia la bătaie.) 
să mă hrăneşti cu numele mâncării! 

Fii blestemat, cu neamul tău cu tot, 
Că-ţi râzi de soarta mea nenorocită, 
leşi, ieşi afară! 
(Intră Petruchio, cu o tavă cu mâncare în mână şi 
Hortensio.) 
Petruchio: 
Ce mai face Kate? 
Cum, draga mea, te-ai supărat? 
Hortensio: 


Signora, 
Cum vă simţiţi? 
Catarina: 
Grozav de înghețată. 
Petruchio: 


Adună-ţi mintea, uită-te frumos 
La mine. Vezi cât sunt de grijuliu: 
Ţi-am pregătit mâncarea, ţi-o aduc 
Eu însumi. 
(Pune tava pe masă.) 
Dragă Kate, atâta grijă 
Nu merită răsplată? Mulţumiri? 
Cum? Nicio vorbă? Nu-i pe gustul tău? 
M-am frământat degeaba. Luaţi mâncarea! 
Catarina: 
Te rog s-o laşi aici! 
Petruchio: 
Şi cea mai mică 
Din slujbe, se cuvine răsplătită. 
De nu-mi vei mulţumi mai înainte, 
Nici nu te-atingi de tavă. 
Catarina: 
Mulţumesc, 
Signore... 

Hortensio: 
Vai, signore! Ce ruşine! 
Signora Kate, vă ţin tovărăşie. 
Petruchio (încet): 
De vrei să-mi faci o mare bucurie, 
Mănâncă tot, Hortensio. 
(Tare): 
Poftă bună. 
lubită Kate. Mănâncă liniştită. 
Pe urmă ne întoarcem iar la voi 
Acasă. Să te-mbraci cât mai bogat. 
Cu rochii de mătase, cu inele, 
De aur, guleraşe şi dantele. 
Şi horbote, şi panglici, nestemate 
Şi evantaie... Ai mâncat? Ei, poate 
să vină croitorul, să te-mbrace 
Cu stofe minunate, cum ţi-o place? 
(Intră un croitor.) 
Hai, meştere, ia să vedem podoaba, 
Arată rochia. 
(Intră un pălărier.) 
D-ta? Ce vrei? 
Pălărierul: 
Mi-aţi poruncit, signor, o pălărie. 
Petruchio: 
Ce-i strachina aceasta?”” Farfurie 
Cu catifele împopoţonată! 


235 Cele ce urmează conţin, de fapt - sub masca exagerărilor 
comice ale lui Petruchio, privind pălăria şi rochia aduse Catarinei, - 
aprecierile ironice ale lui Shakespeare în privinţa modei timpului, 
în care îmbrăcămintea ajunsese extrem de înzorzonată şi 
multicoloră, pe lângă aceea că avea o croială cu totul aparte. 
Aspectul ţipător al îmbrăcăminţii a atras de altfel criticile multor 
comentatori ai civilizaţiei epocii respective. 

Ptiu! Ptiu! Ce josnic lucru, şi scârbos! 
Ce-i? Scoică? Nucă? jucărie? Fleac? 
Scufie? Păcăleală? Dă-o-ncolo! 
Vreau una mare. 
Catarina: 
Nu voiesc mai mare. 
Aşa-i la mod-acum, aşa se poartă. 
Petruchio: 
Când te-oi purta şi tu mai bine, - atunci 
Vei căpăta-o. Pân-atuncea nu. 
Hortensio (aparte): 
Nu prea curând... 
Catarina: 
Să-mi fie-ngăduit 
Să spun şi eu ceva. Ei bine, află 
Că nu-s păpuşă, niciun prunc în faşă, 
Şi oameni mai de soi ca dumneata 
M-au ascultat spunând ce-aveam de spus. 
Mânia care inima-mi cuprinde 
Ţi-o spune-acuma gura mea, căci dacă 
Ar încerca s-o-năbuşe, s-ar frânge, 
Şi, ca să nu ajung aici, voiesc 
Să-ţi spun ce vreau, şi până când mi-o place. 
Petruchio: 
E foarte-adevărat ce spui. De bâlci 
E pălăria asta; o plăcintă, 
O turtă de mătase! Te iubesc 
Parcă mai mult fiindcă nu te-ncântă! 
Catarina! 
lubeşte-mă sau nu, să ştii că-mi place, 
Şi vreau s-o iau pe-aceasta, nu pe alta. 
Petruchio: 
A! Rochia? Vin', meştere, arată. 

Vai, milostive Doamne! Ce drăcie! 
Ce-s astea? Mâneci? Parcă-s ţevi de tun! 
De sus şi până jos, doar tăieturi. 
Ca o plăcintă rumenă cu mere! 
Tăiată, răsucită şi tivită... 
Ce-i asta? Panoramă? Dracu ştie! 
Hei, meştere! la spune! 
Hortensio (aparte): 
Nici cu rochie 
Nu se alege, nici cu pălărie! 
Croitorul: 
Mi-aţi spus s-o tai frumos, cum e la modă. 
Petruchio: 
Păi, ţi-oi fi spus; dar, nu ţi-am poruncit 
Să mi-o batjocoreşti în halul ăsta. 
Hai, şterge-o, spală putina mai iute. 
Căci m-ai pierdut de muşteriu. Poţi face 
Ce vrei din cârpa asta. Haide, pleacă! 
Catarina: 
Nici n-am văzut o rochie mai frumoasă. 
Mai bine-nsăilată, mai la modă. 
Ce? Vrei să faci din mine o paiaţă? 
Petruchio: 
Auzi, să vrea să facă o paiaţă 
Din tine. 
Croitorul: 
Nu, de dumneavoastră spune 
Că vreţi s-o îmbrăcaţi ca pe-o paiaţă. 
Petruchio: 
Obrăznicie nemaipomenită! 
Minţi, cap de aţă, degetar, trei sferturi 
De cot ce eşti! Ba sfert! Ba jumătate 
De sfert! Păduche! Purice! Gândac! 

Auzi! Să mă înfrunte-n casa mea 
Un cap de aţă? Haide, ieşi afară. 
Tu, cârpă, zdreanţă, petecule! Sau 
Ţi-oi măsura eu coastele cu cotul. 
să nu mă uiți cât vei trăi! Afară! 
Ţi-am spus curat că rochia-ai greşit-o! 
Croitorul: 
Maria voastră se înşală: rochia 
E cum mi-a spus chiar meşterul s-o fac. 
Chiar Grumio modelul ni l-a dat. 
Grumio: 
Ba nu le-am dat modelul: numai stofa! 
Croitorul: 
Atuncea, cum voiaţi să v-o croim? 


Grumio: 

Păi, domnule, cu acul şi cu aţa. 
Croitorul: 

Şi s-o tăiem n-aţi fi voit de loc? 
Grumio: 


Pe mulți i-ai mai tăiat în viața ta? 

Croitorul: 

Da, am tăiat... 

Grumio: Pe mine n-ai să mă tai. Oi fi întors tu pe 
mulţi pe dos, dar pe mine n-ai să mă întorci. Nu-mi 
place să fiu nici tăiat, nici întors pe dos. Ţi-o spun pe 
şleau: i-am poruncit meşterului tău să taie rochia, 
dar nu i-am poruncit s-o taie în bucăţi; ergo, minţi. 

Croitorul: lată aici, drept mărturie, însemnarea cu 
modelul. 

Petruchio: Citeşte-o. 

Grumio: Însemnarea minte cu neruşinare, dacă 
scrie că am spus aşa. 

Croitorul (citeşte): „Imprimis, o rochie largă, 

nestrânsă pe talie”. 

Grumio: Stăpâne, dacă eu i-am spus să nu fie 
strânsă pe talie, pune să mă coasă în rochia asta şi 
să mă omoare în bătaie cu un ghem de aţă neagră; 
am zis: o rochie... 

Petruchio: Citeşte mai departe. 

Croitorul (citeşte): „... Cu un guleraş rotund...” 

Grumio: Asta da! 

Croitorul (citeşte): „... Cu mâneca largă...” 

Grumio: Am spus: două mâneci... 

Croitorul (citeşte): „... Cu mânecile tăiate într-un 
chip deosebit... 

Petruchio: Haiti! Aici e porcăria! 

Grumio:  Însemnarea œe greşită, domnule, 
însemnarea e greşită! Am poruncit să fie mânecile 
mai întâi tăiate şi pe urmă cusute, şi am s-o 
dovedesc, chiar de ţi-ar fi degetul mic înarmat cu un 
degetar. 

Croitorul: N-am spus decât adevărul. Şi dacă ne- 
am întâlni la loc deschis ţi-aş arăta eu ţie. 

Grumio: Sunt gata de bătaie. Tu ia-ţi însemnarea, 
mir dă-mi cotul tău şi nu mă cruța. 

Hortensio: Ferească Dumnezeu, Grumio! Armele 
n-ar fi egale. 

Petruchio: Prin urmare, domnule, rochia asta nu e 
pentru mine. 

Grumio: Aveţi dreptate, domnule; e pentru 
stăpâna mea. 

Petruchio: la-o şi dă-o meşterului să facă orice 
pofteşte din ea. 

Grumio: Să nu faci asta, mişelule, pe viaţa ta. 
Auzi? Să facă stăpânul lui ce pofteşte în rochia 
stăpânii mele! 

Petruchio: Ce-ţi trece prin minte, Grumio? 

Grumio: Am chibzuit mai adânc decât vă-nchipuiţi, 
domnule. Auzi! Să facă meşterul ce pofteşte în 
rochia stăpânii mele. Vai! Ce ruşine! Ptiu! 

Petruchio (încet): Hortensio, să vezi să i-o plătim. 

(Croitorului): Hai, ia-o de aici, şi fără vorbă. 

Hortensio (încet): 

Hei, meştere, să ştii că ţi-o plătesc. 
să nu prea bagi de seamă ce ţi-a spus. 
Şi meşterului spune-i salutări. 
(Croitorul iese.) 


Petruchio: 
Ei, Kate, acum plecăm la tatăl tău, 


Tot îmbrăcaţi cu straiele acestea 
Sărace, dar curate. Să ne fie 
Bogată punga: straiele, de rând. 
Doar mintea ne împodobeşte trupul. 
Şi-ntocmai cum străbate mândrul soare 
Prin norii-ntunecoşi, tot astfel cinstea 
Străbate prin veşmintele sărace. 
Crezi oare că sticletele, cu pene 
Strălucitoare, este mai de preţ 
Decât o ciocârlie? Socoteşti 
Că vipera e mai de preţ cumva 
Decât ţiparul, dacă străluceşte 
În ochii noştri? Nu, iubită Kate. 

Nu pierzi nimic de porţi sărace straie. 
De crezi că e ruşine, poţi s-o pui 
Pe seama mea. Fii veselă! Plecăm 
să ne-ospătăm şi să ne veselim 
La tatăl tău. Vom merge toţi acolo. 
Pentru aceasta, cheamă slujitorii 
Şi porunceşte-le să ne aştepte 

Cu caii înşeuaţi în capul străzii. 
Un drum mai lung pe jos n-o să ne strice. 
Ce oră e? Îmi pare că e şapte... 
Deci vom sosi la vreme pentru cină. 
Catarina: 
Aş cuteza să-ţi spun că-i ora două 
Şi, pân-ajungem, trece ora cinei... 
Petruchio: 
Ba, până-ncălecăm, se face şapte! 
Degeaba! Orice fac şi orice zic, 
Tu, nu şi nu. Lăsaţi-ne, signori. 
Azi nu mai plec; iar înainte de-a pleca 
Eu am să hotărăsc cât este ceasul! 
Hortensio: 
Şi soarelui ar vrea să-i dea poruncă. 
(les.) 


Scena 4 


Padova. Înaintea casei lui Baptista. 
Intră Tranio şi pedagogul îmbrăcat ca Vincenţio 


Tranio: 
Signor, aceasta-i casa. Pot să chem? 

Pedagogul: 

Da, sigur, ce să facem? Mi se pare 

Că nobilul Baptista îşi aduce 
De mine-aminte, căci m-a întâlnit 
La Genova, sunt douăzeci de ani 
De-atunci. Şedeam în gazdă la Pegasus". 


236 Pegasus, vestitul cal înaripat din mitologia greacă, ieşit din 
sângele Meduzei şi simbol al inspiraţiei poetice, era o emblemă de 
han foarte populară în Londra lui Shakespeare. 

Tranio: 
E bine-atunci. Vă rog să v-arătați 
Cu-nfăţişarea aspră-a unui tată. 
Pedagogul: 
Să n-aveţi nicio grijă. lată, vine 
Şi pajul vostru. Daţi-i lămuriri. 
(Intră Biondello.) 
Tranio: 
Lăsați pe mine. la să-ți faci, Biondello, 
Acuma datoria cumsecade, 
Închipuie-ţi că domnul e Vincentio. 
Biondello: 
N-ai teamă. 
Tranio: 
Pe Baptista l-ai vestit? 
Biondello: 
Păi da, i-am spus că tatăl dumneavoastră 
E la Veneţia şi-l aşteptaţi 
Să se întoarcă-n Padova chiar azi. 
Tranio: 
Bun, bun băiat! Na, ține, ca să bei. 
Soseşte şi Baptista... Ține-ți firea! 
(Intră Baptista şi Lucentio.) 
Signor Baptista, bine v-am găsit. 
(Către pedagog): 
E domnul despre care vă vorbeam. 
Te rog să mi te-arăţi un bun păruite, 
Şi să mi-o ceri pe Bianca de soţie. 
Pedagogul: 
Domol, flăcău! 
(Către Baptista): 
Signore, cu îngăduinţa voastră: 
Sosit aici, cu nişte datorii 

Ce am de-ndeplinit, feciorul meu, 
Aici de faţă, mi-a mărturisit 
Că a-ndrăgit-o pe copila voastră. 
De voi am auzit vorbind de bine. 
Băiatul o iubeşte pe copilă 
Şi ea pe el. Aş fi prea mulţumit 
să facem nunta, şi să nu-i silim 
Să mai tânjească. De gândiţi ca mine, 
să punem tot la cale, şi să facem 
Şi nunta. Nu voiesc să fiu prea strâns, 
Căci prea am auzit alese vorbe 
Pe seama dumneavoastră, scump signor. 
Baptista: 
lertaţi-mă, signor, dacă vă spun 
Că mi-a plăcut sinceritatea voastră 
Şi vorba fără înconjor. E drept 
Că tânărul Lucenţio iubeşte 
Pe fata mea, iar ea îl îndrăgeşte 
La fel de mult, sau astfel o arată. 
De-aceea, dacă sunteţi hotărât 
Să-i recunoaşteţi fetei mele zestrea 
__ Cât se cuvine, nunta e făcută, 
Imi dau consimţământul părintesc. 
Tranio: 
Vă multumesc, signore. Unde credeți 
Că e mai bine să serbăm logodna 
Şi să-ncheiem şi foile de zestre? 
Baptista: 
La mine-acasă n-aş voi s-o facem. 
Ştiţi, zidurile au urechi pe-aici 
Am slujitori cam mulţi, şi ne pândeşte 
Bătrânul Gremio. N-aş voi s-avem 
Vreo neplăcere. 

Tranio: 
Dacă vă convine, 
La mine-acasă s-o serbăm. Acolo 
Stă tata; şi la noapte le-ncheiem 
Pe toate, cum se cade. O chemaţi 
Pe fata voastră. Eu am să trimit 
Să chem notarul. Însă, ce-i mai rău, 
E că nu mai e vreme să gătim 
O masă de logodnă-mbelşugată. 
Baptista: 
E bine, nu-i nimic. Te rog să mergi 
La mine-acasă, Cambio, şi roag-o 
Pe Bianca să se pregătească. ŞI 
Mai poţi să-i spui tot ce s-a întâmplat, 
Că tatăl lui Lucenţio sosit-a 
La Padova, şi că va fi, curând, 
Soţia lui Lucenţio. 
Lucentio: 
Mă rog 
De zei să fie cât mai iute astfel! 
Tranio: 
Nu mai glumi cu zeii, haide, pleacă! 
Signor Baptista, să pornim la drum. 
Să fiți binevenit! Prea multe feluri 
Nu veţi avea. Vom face masă mare 


La Pisa însă. 
Baptista: 
Vă urmez. 
(lese cu Tranio şi pedagogul.) 
Biondello: 
Cambio! 
Lucentio: 


Ce vrei, Biondello? 

Biondello: N-aţi băgat de seamă că stăpânul meu 
vă zâmbea şi vă făcea cu ochiul? 

Lucentio: Şi asta ce înseamnă, Biondello? 

Biondello: Nimic, pe legea mea; dar m-a lăsat în 
urmă, să vă desluşesc tâlcul acestor zâmbete şi 
semne. 

Lucentio: Te rog, desluşeşte-le. 

Biondello: lată. În clipa aceasta Baptista e la noi şi 
stă de vorbă cu presupusul tată al unui presupus fiu. 

Lucentio: Ei şi? 

Biondello: Dumneavoastră trebuie s-o aduceţi pe 
fiica lui la noi la cină. 

Lucentio: Şi pe urmă? 

Biondello: Bătrânul preot de la biserica San Luca 
aşteaptă porunca voastră la orice oră. 

Lucentio: Şi ce legătură au toate astea? 

Biondello: Mai mult nu pot să spun. Atâta doar: pe 
când ei se-ndeletnicesc cu-ntocmirea unei foi de 
zestre false,  încredinţându-se unul pe altul, 
dumneavoastră încredinţaţi-vă de persoana ei, cum 
privilegio ad imprimendum solum”. Duceţi-vă la 
biserică, luaţi un preot, un dascăl şi câţiva martori 
vrednici de crezare. De nu-aceasta ce doriţi, mai 
mult nu pot să spun. Dar de la Bianca să vă luaţi de- 
a pururi rămas bun! 

Lucentio: Ascultaţi, Biondello?... 

Biondello: Nu-i vreme de pierdut. Cunosc o 


237 Această formulă juridică redactată în limba latină, a însemnat 
iniţial numai privilegiul de a fi tipărită şi se găsea pe pagina de 
titlu a lucrărilor tipărite în vremea lui Shakespeare. Cu timpul, a 
început să însemne „cu dreptul exclusiv de a fi tipărită”. Aluzia lui 
Biondello este explicată, de G.R. Hibbard (v. supra), ca 
recomandând lui Lucenţio să-şi imprime imaginea prin conceperea 


unui copil. 

fetişcană care s-a măritat într-o după-amiază, când 
se dusese în grădină să culeagă pătrunjel, ca să 
gătească un iepure. Aţi putea face şi dv. la fel, 
domnule; şi-acum, rămâneţi sănătos, domnule. Mi-a 
poruncit stăpânul să mă duc la San Luca, să-i spun 
popii să fie gata şi să vă iasă în întâmpinare, când 
veţi sosi acolo cu tovarăşa dumneavoastră. 
Lucentio: 
Aşa voi face, dacă se-nvoieşte. 
Şi, nu mă îndoiesc, va consimţi. 
Voi lua-o iute. Rău s-ar întâmpla 
De s-o întoarce Cambio fără ea! 
(lese.) 


Scena 5 


La drumul mare. 
Intră Petruchio, Catarina, Hortensio şi slujitori. 


Petruchio: 
Hai, hai! Ce Dumnezeu! Să ne grăbim 
Spre tata socru. Doamne! Ce lumină! 
Cum străluceşte luna! 
Catarina: 
Care lună? 
E soare! Luna încă n-a ieşit. 
Petruchio: 
Am zis: e luna care străluceşte. 
Catarina: 
Ba străluceşte soarele aşa! 
Petruchio: 
Pe fiul mamei mele!... - ăla-s eu! - 
Va fi ce-mi place mie: stele, lună, 

Sau altfel nu mai merg la tata socru 
Du caii înapoi. M-am săturat! 
Mereu mă contrazici! Mereu, mereu! 
Hortensio (încet Catarinei): 
Zi cum vrea el, sau vom rămâne-n drum! 
Catarina: 
Te rog, de vreme ce-am ajuns aici, 
Să mergem mai departe. Fie lună, 
Sau soare, ce pofteşti; ba, dacă vrei, 
Şi candelă de veghe, mi-e tot una. 
Petruchio: 
Îţi spun că-i luna. 
Catarina: 
Luna, ai dreptate. 
Petruchio: 
Ba minţi! E binecuvântatul soare. 
Catarina: 
să fie Domnul binecuvântat! 
E soarele atunci, adevărat! 
Când spui că nu e soare, nu e soare! 
Se schimbă luna cum îţi schimbi părerea. 
Cum vrei să-i spui, aşa e! Catarina 
Va fi, de-a pururi, de părerea ta! 
Hortensio: 
Petruchio, la drum! Ai biruit! 
Petruchio: 
- 'Nainte, hei! - 'Nainte! Astfel cată 
să fugă mingea, fără poticneală 
În calea ei. Dar cine vine oare? 
(Intră Vincentio în haine de drum.) 
Petruchio (lui Vincentio): 
Stimată doamnă, bună dimineaţa. 
Ce drum aveţi? la spune-mi, dragă Kate, 

Ai mai văzut vreo fată cu obrajii 
Mai rumeni? Albi, şi roşii totodată! 
Ce stele-au mai împodobit vreodată 
Un cer senin, ca ochii aceştia, care 
Împodobesc cerescu-i chip? Salut, 
Frumoasa mea copilă, înc-odată. 
Sărut-o, dragă Kate. E tare dulce. 
Hortensio: 
Să ştii că-l va sminti pe moşul ăsta, 
Făcând din el femeie... 
Catarina: 
Scumpa mea 
Fecioară, trandafir îmbobocit, 
Frumoasă, dulce, rumenă, îmi spune 
Ce cale ai? De unde eşti? Ferice 
De scumpii tăi părinţi, că au o fată 
Ca tine. Mai ferice de bărbatul 
A cărui norocoasă stea, mireasă 
| te va hărăzi. 
Petruchio: 
Cum, Kate? Că doar 
Nu ţi-ai ieşit din minţi! E un bărbat, 
Zbârcit, şi gârbov, istovit, uscat, 
Şi nu o fată, cum i-ai spus că este. 
Catarina: 
Mă ierţi, bătrâne. Mă înşală ochii 
Căci i-a orbit strălucitorul soare 
Şi orice lucru-mi pare că e verde. 
Acuma bag de seamă că ai fi 
Un cuvios părinte. lartă-mi deci, 
Te rog, greşeala necuviincioasă. 
Petruchio: 
S-o ierţi, bătrâne. Spune-ne şi nouă 

Ce cale ai şi dacă-i ca şi-a noastră, 
Îţi vom primi, cu drag, tovărăşia. 
Vincentio: 
Stimate domn, şi veselă signora, 
Ce m-ai uimit cu vorbele-ţi ciudate, 
Mi-e numele Vincentio, din Pisa. 
Acuma merg la Padova, să-mi văd 
Feciorul, căci de mult nu l-am văzut. 
Petruchio: 
Şi cum îl cheamă? 
Vincentio: 
Scump signor, Lucenţio. 
Petruchio: 
Atunci, e bine că ne-am întâlnit. 
Mai bine e de fiul dumitale. 
Ştiu, după lege, datină şi vârstă 
Pot să te chem şi eu: iubite tată. 
Căci sora soaţei mele - e signora - 
Cu fiul dumitale se mărită 
Chiar astăzi. Nu te mai mira, şi nici 
să nu te superi. Fata e cuminte, 
De neam ales şi are zestre mare. 
Deci foarte potrivită ca să fie 
Soţia unui nobil. Să mă laşi, 
Vincenţio, să te îmbrăţişez. 
Să mergem să-ţi vedem, feciorul, care 
S-o bucura nespus când te-o vedea. 
Vincentio: 
Adevărat să fie? Sau, cum fac 
Adesea călătorii mucaliţi, 
Vă place să vă bateţi joc de-aceia 
Pe care-i întâlniți în drumul vostru? 
Hortensio: 

Poţi fi încredinţat că e aşa”“. 
Petruchio: 
Să mergem. Vei vedea că este astfel 
Când vom ajunge. Gluma cea dintâi 
Ţi-a deşteptat, desigur, bănuiala. 
(les toți în afară de Hortensio.) 
Hortensio: 
Am prins curaj, Petruchio, să ştii! 
Mă duc acum la văduvă. Şi dacă 
S-o nimeri să fie supărată, 
Ştiu lecţia de tine învățată! 
(lese.) 


Actul V 
Scena 1 


Padova. Înaintea casei lui Lucenţio. 
Intră, dintr-o parte, Biondello, Lucentio şi Bianca. 
Gremio se plimbă în partea opusă. 


Biondello: Încet şi pe tăcute, domnule, căci preotul 
e gata. 

Lucentio: Zbor, Biondello; dar s-ar putea întâmpla 
să fie nevoie de tine acasă; aşa că poţi să ne 
părăseşti. 

Biondello: Nu, pe legea mea, vreau să vă văd o 
dată la biserică şi pe urmă cât pot de repede mă- 
ntorc la stăpânul meu. 


238 Confirmând spusele lui Petruchio, Hortensio contrazice cele ce 
hotărâse împreună cu Lucenţio şi anume ca amândoi să renunţe la 
Bianca. Atitudinea sa se explică totuşi ca nemaiconsiderând 
necesar să-l contrazică pe Petruchio, o dată ce se hotărâse să se 
căsătorească cu altcineva şi prin urmare Bianca nu-l mai interesa. 

(les Lucentio, Bianca şi Biondello.) 

Gremio: 

Mă mir că nu e Cambio aici. 

(Intră Petruchio, Catarina, Vincentio şi suita.) 

Petruchio: 

Signor, aceasta-i casa lui Lucenţio, 
lar tata-socru şade înspre piaţă. 
Acolo mergem noi. Vă las aici. 

Vincentio: 

Vă rog, să bem ceva mai înainte. 
Veţi fi bineveniţi aici, cu mine. 
Şi pare-se că vom găsi mâncare. 

(Bate la poartă.) 

Gremio: 

Au multe de făcut. Loviţi mai tare. 

(Pedagogul apare la o fereastră, sus.) 

Pedagogul: Hei, cine bate, parc-ar vrea să spargă 
poarta? 

Vincentio: Acasă-i signor Lucenţio, domnule? 

Pedagogul: Acasă, domnule, dar nu i se poate 
vorbi. 

Vincentio: Chiar dacă cineva i-ar aduce vreo sută- 
două de galbeni, să-i fie de cheltuială? 

Pedagogul: Îţi poţi păstra suta de galbeni; nu are 
nevoie de nimic, cât timp trăiesc eu. 

Petruchio: Nu ţi-am spus eu cât e de iubit feciorul 
dumitale în Padova? - M-asculţi, domnule? Să lăsăm 
deoparte gluma. Te rog, spune-i signorului Lucenţio 
că a sosit tatăl lui din Pisa şi că aşteaptă, la poartă 
să-i poată vorbi. 

Pedagogul: Minciuni. Tatăl lui a şi sosit din Pisa şi 
vă priveşte acum de la fereastra aceasta. 

Vincentio: Cum? Tu eşti tatăl lui? 

Pedagogul: Eu, domnule; aşa mi-a spus doar 
maică-sa, dacă pot să-i dau crezare... 

Petruchio (lui Vincentio): la ascultă, domnule: 
urâtă ticăloşie e să te dai drept altul. 

Pedagogul: Puneţi mâna pe mişelul acesta! 
Bănuiesc că are de gând să-l înşele pe cineva aici în 
Padova sub înfăţişarea mea. 

(Reintră Biondello.) 

Biondello: l-am văzut alături în biserică! Să le dea 
Dumnezeu multă fericire! -Dar cine-i acolo? 
Bătrânul meu stăpân, Vincenţio! Haiti! S-a isprăvit 
cu noi! Ne-am curăţat! 

Vincentio (zărindu-l): la vino-ncoace, nemernicule! 

Biondello: Socotesc că pot să fac ce vreau, 
domnule... 

Vincentio: Vino-ncoace, ticălosule. Ce, nu mă mai 
cunoşti? 

Biondello: Să nu vă mai cunosc, domnule? Nu, 
domnule, nu pot să nu vă mai cunosc, căci doar nu 
v-am cunoscut în viaţa mea. 

Vincentio: Cum, ticălos sfruntat, nu l-ai cunoscut 
în viaţa ta pe tatăl stăpânului tău, pe Vincenţio? 

Biondello: Pe cine, pe bătrânul şi veneratul meu 
stăpân? Pe acela da, domnule, ia priviţi, se uită de la 
fereastră. 

Vincenţio: A, vasăzic-aşa! 

(Il ia la bătaie pe Biondello.) 

Biondello: Săriţi, săriţi! Smintitu-acesta vrea să mă 
omoare! 

(lese.) 

Pedagogul: Ajutor, fiule! Signor Baptista, ajutor! 

(Pleacă de la fereastră.) 

Petruchio: Hai, Kate, te rog, să stăm mai la o 

parte, să vedem cum se va sfârşi toată-ncurcătura 
asta. 

(Se dau mai la o parte. Intră pedagogul, Baptista, 
Tranio şi slujitori.) 

Tranio: Cine eşti dumneata, domnule, de vrei să- 
mi baţi slujitorii? 

Vincentio: Cine sunt eu, domnule! Dar dumneata 
cine eşti, domnule?... O! Zei nemuritori! O! 
Nemaipomenit ticălos! Cu surtucul de mătase, cu 
nădragi de catifea! Cu mantia de purpură! Cu 
pălăria cu pene! Vai! M-aţi calicit. M-aţi calicit! Pe 
când eu stau acasă şi trăiesc în cumpătare, fiul meu 
şi sluga mea îmi risipesc toată starea la 
universitatea asta! 

Tranio: Cum ai spus? Despre ce tot vorbeşti? 

Baptista: Nu e în toate minţile? 

Tranio: Domnule, după straie s-ar părea că sunteţi 
un gentilom bătrân şi aşezat, dar vorbele vă sunt ca 
de smintit. Cum, domnule? Ce vă priveşte pe 
dumneavoastră dacă port pe mine perle şi aur? 
Mulțumită scumpului meu părinte, sunt în stare să 
duc o viaţă cât mai îmbelşugată. : 

Vincentio: Scumpul tău părinte! Nemernicule! Ala 
tese pânze de corăbii, la Bergamo!” 

Baptista: Vă-nşelaţi, domnule, vă-nşelaţi, 
domnule. Vă rog, care socotiți dumneavoastră că i- 
ar fi numele? 

Vincentio: Numele! Ca şi cum nu i-aş şti numele! 
Doar l-am crescut de când avea trei ani. Numele lui 


239 Bergamo, un orăşel la cca. 40 de kilometri sud-est de Milano. 
Shakespeare alege această localitate ca loc de origine a lui Tranio, 
deoarece era orăşelul tradiţional al personajului Arlequin, 
servitorul spiritual şi poznaş din Commedia delľ Arte italiană. 

e Tranio! 

Pedagogul: Afară, afară, măgar smintit! Îl cheamă 
Lucenţio; e unicul meu fiu şi moştenitorul moşiilor 
mele. Eu sunt signor Vincenţio. 

Vincentio: Lucenţio! Vai! Şi-a omorât stăpânul. 
Puneţi mâna pe dânsul, vă poruncesc în numele 
ducelui! Vai, feciorul meu, feciorul meu! Spune-mi, 
ticălosule, unde-i fiul meu Lucenţio? 

Tranio: Chemaţi numaidecât un străjer. 

(Un slujitor aduce un străjer.) 

La temniţă cu-acest bătrân smintit. Te rog, tată 
Baptista, ai grijă să fie dus la temniţă. 

Vincentio: Să mă ducă la temniţă pe mine! 

Gremio: Stai, nu-l poţi duce la închisoare. 

Baptista: Nu te-amesteca, signor Gremio. Am spus 
să-l ducă la-nchisoare. 

Gremio: Bagă de seamă, signor Baptista, să nu fii 
dumneata cel amăgit în pricina aceasta. Eu aş putea 
să jur că este adevăratul Vincenţio. 

Pedagogul: jură, dacă-ndrăzneşti! 

Gremio: Ba zău, să jur nu cutez! 

Tranio: Atunci spune mai bine că eu nu sunt 
Lucenţio. 

Gremio: Asta da, ştiu că eşti signor Lucenţio. 

Baptista: Destul cu pisălogul ăsta! La-nchisoare cu 
dânsul! 

Vincentio: 

Aşa-i batjocoriţi voi pe străini! 
Să-i înjosiţi! Grozavă mişelie! 

(Reintră Lucentio şi Bianca, urmați de Biondello.) 

Biondello: Suntem pierduţi. Uite-l colo! Făceţi-vă 
că nu-l cunoaşteţi, căci altminteri suntem pierduţi cu 
toţii. 

Lucentio: 

Mă iartă, dragă tată! 
(Íngenunchează Înaintea lui Vincentio.) 
Vincentio: 

Dragul tatii. 
Trăieşti? Trăieşti? 
(Biondello, Tranio şi pedagogul fug.) 
Bianca (îngenunchează inaintea lui Baptista): 

Mă iartă, dragă tată! 

Baptista: 
De ce vrei să te iert? Lucenţio unde-i? 
Lucentio: 
Aicea e Lucenţio, adevăratul 
Fiu al adevăratului Vincenţio. 
M-am cununat cu fata dumneavoastră 
Pe când un altul mă înfăţişa în ochii voştri. 
Gremio: 
Vai! Ce uneltire 
Nemernică! Pe toţi ne-au amăgit! 
Vincentio: 
Dar unde e afurisitul Tranio? 
Cum a-ndrăznit pe față să mă-nfrunte? 
Baptista: 
Te rog să-mi spui, nu-i Cambio acesta? 
Bianca: 
Da, Cambio schimbatu-s-a-n Lucentio. 
Lucentio: 
lubirea-a săvârşit minunea asta! 
lubirea pentru Bianca m-a făcut 
În locul meu pe Tranio să-l pun 
Şi-n paradisul visurilor mele 
Am izbutit s-ajung acum cu bine. 
Tot ce făcut-a Tranio, făcut-a 

Doar din porunca mea. Te rog să-l ierţi 
De dragul meu, iubitul meu părinte... 

Vincentio: Am să-i tai nasul ticălosului!““ Auzi! Să 
mă trimită la-nchisoare! 

Baptista (lui Lucentio): la ascultă, domnule: te-ai 
cununat cu fiica mea fără să-mi ceri încuviințarea? 

Vincentio: N-aibi nicio grijă, Baptista, Vom face tot 
ce vrei. Dar vreau mai întâi să intru-n casă, să mă 
răzbun pentru ticăloşiile lui. 

(lese.) 

Baptista: Şi eu, ca să pricep ticăloşia. 

(lese.) 

Lucentio: 

Să nu te sperii, Bianca, tatăl tău 
Nu poate să te certe. 
(lese cu Bianca.) 
Gremio: 
Mi-a rămas 
Şi turta nedospită! Bine, lasă! 
Măcar să fiu şi eu poftit la masă! 

(lese. Catarina şi Petruchio înaintează.) 

Catarina: Hai, bărbate, să ne luăm după ei, să 
vedem cum se va încheia toată încurcătura asta. 

Petruchio: 

Mergem, Kate, dar mai întâi sărută-mă. 
Catarina: 
Cum, în mijlocul străzii? 


Petruchio: 
Păi ce, ţi-e ruşine de mine? 
Catarina: 
Ferească Dumnezeu! Dar mi-e ruşine 


Să te sărut... 


240 Tăierea nasului era o pedeapsă obişnuită în acea vreme. 

Petruchio: 
Atunci, plecăm acasă. 
Hai, slujitori, Să mergem. 
Catarina: 
Haide, lasă 
Că te sărut. 
(Îl sărută). 
lubitule, cu tine 
Aş vrea să mai rămân... 
Petruchio: 


Aşa e bine! 
Aşa te vreau, iubită Kate! Şi ştiu 
Că nu e niciodată prea târziu! 
(les.) 


Scena 2 


O încăpere în casa lui Lucenţio: masă mare-ntinsă. 

Baptista, Vincentio, Gremio, pedagogul, Lucentio, 

Bianca, Petruchio, Catarina, Hortensio cu văduva, 
Tranio, Biondello, Grumio şi alti servitori. 


Lucentio: 

Până la urmă, dar, ne-am împăcat. 
Războiul s-a sfârşit, acum e vremea 
Să ne gândim, c-un zâmbet, la atâtea 
Primejdii biruite. Dragă Bianca, 
Urează tatii bunvenit. lar eu 
Îi voi ura şi socrului la fel. 
Petruchio, frate, soră Catarina, 
Hortensio, cu văduva-ţi iubită, 
Benchetuiţi şi fiţi bineveniţi 
În casa mea. V-am dat acest ospăț 

să punem capăt poftei de mâncare, 
În urma marelui banchet. Vă rog 

Staţi jos: mâncaţi, vorbiţi, vă desfătaţi. 
(Se aşează toti la masă.) 
Petruchio: 

Să stăm, să stăm. Să bem şi să mâncăm! 
Baptista: 
Aşa e pe la Padova, Petruchio. 
Petruchio: 
La Padova sunt toate-ncântătoare. 
Hortensio: 
Ce bine-ar fi să fie adevărat! 

Petruchio: 

Te temi cumva de văduvă, Hortensio? 
Văduva: 

De el să nu am parte, de mi-e teamă. 
Petruchio: 

N-ai înţeles ce-am spus. Am spus că el, 

Hortensio, se teme... 


Văduva: 
Cei smintiţi 
Socot că toată lumea se-nvârteşte 
În jurul lor... 
Petruchio: 
Mi-ai zis-o! 
Catarina: 
Ce voieşti 
Să spui, signora? 
Văduva: 
Cred că m-a pătruns 
Bărbatul dumitale. 
Petruchio: 


Te-am pătruns? 

Hortensio, îţi place? 
Hortensio: 
Vrea să spună 
Că i-ai pătruns doar vorbele... 
Petruchio: 
Ai dres-o! 
Sărută-l pentru-aşa răspuns, signora! 
Catarina: 
„Smintiţii cred că lumea se-nvârteşte 
În jurul lor?” Ce-ai vrut să spui, te rog? 
Văduva: 
Un soţ ce-şi ştie scorpie nevasta, 
Cum e al dumitale, îi măsoară 
Şi altuia necazul dup-al lui, 
Îmi ştii acuma gândul... 


Catarina: 
Uşuratic 
Ţi-e gândul... 
Văduva: 
Ba, cu multă greutate. 
Catarina: 


Într-adevăr, precum îţi e făptura. 
Petruchio: 
Nu te lăsa, hai Kate! 

Hortensio: 

Nici, tu, iubito! 
Petruchio: 

Pun rămăşag o sută de ducați 
C-o-ntoarce Kate pe dos... 

Hortensio: 

E treaba mea... 
Petruchio: 

Atunci, eşti om de treabă. Hai noroc! 

(Bea.) 
Baptista: 

Hei, Gremio, îţi plac aceste glume? 
Gremio: 

Grozav, signore. Bine s-au împuns! 
Bianca: 


Cât sunt de mucaliţi, se pare chiar 
Că se împung cu coarnele... 
Vincentio: 
Aşa? 
Mireaso, parcă te-ai fi deşteptat. 
Bianca: 
Mă culc din nou, să nu ai nicio grijă. 
Petruchio: 
Să nu te culci. Ați început cu gluma, 
Şi vreau să-ți zvârl vreo câteva săgeți... 
Bianca: 
Ce, crezi că sunt o pasăre? Să-mi schimb 
Tufişul. Urmăreşte-mă cu arcul. 
Rămâneţi sănătoşi. 
(lese cu Catarina şi văduva.) 


Petruchio: 
Mi-a luat 'nainte. 
Hei, Tranio, e pasărea ochită 
De tine, însă nu ai nimerit-o. 
În cinstea tuturor acelor care 
Ochesc şi nu pot nimeri. 
Tranio: 


Signor, 
Lucenţio m-a asmuţit, întocmai 
Ca pe-un ogar, ce-aleargă să-i aducă 
Stăpânului vânatul. 
Petruchio: 

Cam câinoasă 
E-asemuirea. 


Tranio: 
Dumneata, signor, 
Vânat-ai numai pentru dumneata. 
Se spune că ai prins o căprioară 
Ce-ţi dă cam mult de furcă... 
Baptista: 
Ohoho! 
Petruchio, te-a nimerit, aşa e? 
Lucentio: 


Îţi mulţumesc de glumă, dragă Tranio. 
Hortensio: 
Mărturiseşte că te-a nimerit! 
Petruchio: 
Mi-a dat puțin cu tifla pe la nas, 
Dar, cum săgeata zboară mai departe, 
Pun zece contra unu că pe voi 
V-a nimerit în plin. 


Baptista: 
Mărturiseşte, 
Petruchio băiete, că, din toate, 
A ta e cea mai scorpie... 
Petruchio: 


Aşa? 
Vă spun că nu. Le punem la-ncercare. 

Trimiteţi fiecare după soaţe 

Şi cel a cărui soaţă se arată 

Ascultătoare şi soseşte-ntăi 

Aici la noi, va câştiga prinsoarea. 
Hortensio: 
Primesc. Pe cât? 

Lucentio: 

Pe douăzeci coroane. 

Petruchio: 
Cum, numai douăzeci? Atâta pun 
Pe-un şoim, sau pe-un ogar. Dar pe nevastă 
De douăzeci de ori mai mult voi pune. 

Lucentio: 

Atunci o sută, vreți? 


Hortensio: 
Mă prind! 
Petruchio: 
V-am prins! 
Hortensio: 
Şi cine va începe? 
Lucentio: 


Eu încep! 
Biondello! Roag-o pe stăpâna ta 
să vin'-aici la mine. 


Biondello: 
Merg. 
(lese.) 
Baptista: 
Copile, 


Ţin jumătate. Bianca va veni. 

Lucentio: 
Nu vreau să am nimic pe jumătate. 
Ţin totul singur. 
(Reintră Biondello.) 
Ei? Ce veste? Spune! 

Biondello: 

Atât: stăpâna vă trimite vorbă 

Că-i obosită: n-ar putea să vie. 
Petruchio: 

Cum?... Obosită?... N-ar putea să vie? 

Răspuns E ăsta? 
Gremio: 
Da, cuviincios. 
să nu te-alegi cu unul şi mai rău, 
Signore! Să te rogi lui Dumnezeu! 
Petruchio: 
Nădăjduiesc c-o fi mai bun... 
Hortensio: 
Biondello, 
Te du s-o rogi pe scumpa mea soţie 
să vin'-aici numaidecât... 
(lese Biondello). 
Petruchio: 
S-o roage!... 
Oho! Să ştiţi că vine, negreşit! 
Hortensio: 
Mi-e teamă că a voastră, orice-aţi face, 
Tot nu se va lăsa înduplecată! 
(Reintră Biondello.) 
Ei, unde mi-e soţia? 
Biondello: 
Vă trimite 
Răspuns că poate-aţi pus la cale-o glumă, 
Nu vrea să vie. Roagă să vă duceţi 
La dânsa. 
Petruchio: 
Hei! Din ce în ce mai rău! 
Nu vrea să vie! Vai! Ce răutate! 
Nu e de suferit! Cum poţi s-o-nduri? 
Măi, Grumio, ia du-te la stăpân-ta. 
Să-i spui aşa: că-i poruncesc să vie! 
(lese Grumio). 
Hortensio: 

Cunosc răspunsul... 


Petruchio: 
Care? 
Hortensio: 
N-o să vie! 
Petruchio: 
Va fi atunci cu-atât mai rău de mine. 
Baptista: 


Hei, Doamne sfinte! Vine Catarina! 
(Reintră Catarina.) 
Catarina: 
lubitule, trimis-ai după mine? Ce vrei? 
Petruchio: 
Dar Bianca unde-i? Unde este 
Soţia lui Hortensio? 
Catarina: 
La sfat 
Stau amândouă, lângă foc. 
Petruchio: 
Hai, du-te 
Şi adu-le aici pe amândouă. 
De s-or împotrivi, poţi să le-nhaţi 
Şi să le-aduci la soţii lor. Hai, pleacă! 
Fă cum ţi-am spus, şi adu-le încoace. 
(lese Catarina.) 
Lucentio: 
Minune-ntre minuni, pe legea mea! 
Hortensio: 
Aşa-i. Dar oare ce-ar putea să-nsemne? 
Petruchio: 
Păi vezi, înseamnă pace, şi iubire. 
Şi viaţă liniştită, neştirbita 
Domnie a bărbatului; pe scurt, 

Dulceaţa, fericirea căsniciei! 
Baptista: 

Să-ţi dăruiască Domnul mult noroc, 
Petruchio! Ai câştigat prinsoarea. 
_Coroane încă douăzeci de mii 
iti dăruiesc, pe lângă ce-i dau ei. 

O altă zestre, dată altei fete. 
Căci s-a schimbat, cum n-a mai fost vreodată! 
Petruchio: 
Prinsoarea vreau să mi-o câştig deplin. 
Să vă arăt cât e de-ascultătoare, 
Şi ce cuminte e, şi ce supusă! 
Soseşte cu tovarăşele ei, 
De-nţelepciunea ei înduplecate. 
(Reintră Catarina cu Bianca şi cu văduva.) 
Nu-ţi stă boneta bine, Kate, de loc. 
S-o scoţi, te rog, şi s-o arunci pe jos! 
(Catarina işi scoate boneta şi o aruncă.) 
Văduva: 
O, Doamne!... nu mă face să suspin! 
Decât s-ajung în halul acesta, Doamne... 
Bianca: 
Supunere e asta? E sminteală! 
Lucentio: 
De ce nu te-ai supus şi tu la fel? 
Căci înțeleapta-ți ascultare, Bianca, 
Mă costă, ştii, o sută de coroane. 
Bianca: 
Ba mai smintit eşti tu, că faci prinsori 
Pe ascultarea mea... 
Petruchio: 
Îţi poruncesc 
Acuma, Catarina, să le spui 

Acestor îndărătnice femei, 
Ce datorii au faţă de bărbaţi. 
Văduva: 
Cred că-ţi baţi joc: nici nu te ascultăm. 
Petruchio: 
Vorbeşte-,ţi spun, şi să începi cu dânsa. 
Văduva: 
Ba nici nu va vorbi. 
Petruchio: 
Ba să vorbeşti, şi să începi cu dânsa. 
Catarina: 
Hai, descreţeşte-ţi fruntea încruntată, 
Şi nu-ţi zvârili privirea cu dispreţ 
Ca să-ţi răneşti stăpânul, domnul tău, 
Cârmuitorul tău. Ţi se zbârceşte 
Frumosul chip, când te încrunţi aşa, 
Ca o livadă când o bate bruma. 
Şi bunul tău renume ţi se duce, 
Ca mugurii, când vine vijelia 
Şi-i scutură. Femeia mânioasă 
E-ntocmai ca fântâna tulburată, 
Cu apa noroioasă şi sălcie, 
Din care nimeni, cât de însetat, 
Nu vrea să bea, măcar o picătură. 
Bărbatul ţi-e stăpân şi păzitor. 
E viaţa ta, e capul tău, ţi-e domn; 
Veghează-asupra ta şi se-ngrijeşte 
De tine. Îşi supune veşnic trupul 
La grele munci, pe mare, pe uscat, 
Veghează noaptea pe furtună, ziua 
Pe arşiţă; pe când tu stai acasă, 
Pe lângă foc, în linişte şi pace; 
Şi-ţi cere doar iubire, ascultare, 

Credinţă, şi un zâmbet în privire. 
Răsplată ne-nsemnată pentru grija 
Şi osteneala lui. Căci datoria 
Femeii către soţul ei, e-asemeni 
Supunerii pe care-o datoresc 
Supuşii suveranului. Şi când 
Se-arată încruntată, necăjită, 
Cicălitoare, acră, nu-i ascultă 
Porunca înţeleaptă, nu e oare 
O învrăjbită neascultătoare, 
Ce soţului i-arată vrăjmăşie? 
Mă ruşinez când unele femei 
Se războiesc cu soţii, neprimind 
Să vieţuiască-n pace, şi voiesc 
să poruncească şi să stăpânească, 
În loc să se supună, să asculte 
Şi să iubească. Nu ne este trupul 
Aşa firav, şi gingaş, şi molatec 
Şi nedeprins cu zbuciumul, cu munca 
Acestei lumi, ca astfel că ne fie 
A sufletelor noastre gingăşie! 
Neputincioase şi semeţe gâze! 
Şi mintea mea a fost nechibzuită, 
Şi inima trufaşă; am avut 
Destule pricini să răspund la vorbe 
Cu vorbe, la mânie, cu mânie! 
Acuma văd că lănciile noastre 
Sunt trestii doar, şi că tăria noastră 
E-o slăbiciune nemaipomenită! 
Cu cât voim să ne-arătăm mai sus, 
Cu-atât ne arătăm mai de nimica! 
Deci fiţi la locul vostru, e mai bine; 
Şi mâinile, aşa cum se cuvine, 

Le-ncrucişaţi, în semn de ascultare, 
Şi cereţi-le soţilor iertare. 
lar dacă soţul meu îmi porunceşte, 
Îndeplinesc, pe loc, tot ce pofteşte... 
Petruchio: 
Grozavă fată! Haide, vin-acum 
Şi mă sărută, Kate! 
Lucentio: 
Pe-acelaşi drum 
Să mergi mereu, Petruchio. 
Vincentio: 
Nu-i oare 
Frumos când vezi o fat-ascultătoare? 
Lucentio: 
Şi ce urâtă-i o femeie rea! 
Petruchio: 
Hai, Kate, să ne culcăm, iubita mea. 
Deşi căsătoriţi suntem tustrei, 
De doi din noi e vai şi-amar de ei. 
(Lui Lucentio): 
Am câştigat prinsoarea; merge strună. 
să vă dea Domnu-acum o noapte bună! 
(lese cu Catarina.) 
Hortensio: 
Ce scorpie cumplit-ai îmblânzit! 
Lucentio: 
E o minune, zău, c-a izbutit! 
(les. } “^ 


241 Nota finală. Atât în ediţiile in-cvarto cât şi în volumul in-folio 
din 1623, nu aflăm nimic despre personajele din Prologul piesei, cu 
excepţia lui Sly şi a doi servitori, care mai rostesc câteva cuvinte la 
sfârşitul scenei 1 din actul |. 

În ediţia sa din 1725 a operelor lui Shakespeare, poetul 
Alexander Pope a inserat în text câteva scurte scene în care Lordul 

Îmblânzirea Scorpiei 
Comentarii 


Publicată ca a unsprezecea comedie a lui 
Shakespeare în ediţia in-folio din 1623, Îmblânzirea 
îndărătnicei s-a jucat încă în 1594 fie ca The Taming 
of the Shrew, fie ca The Taming of A Shrew 
(Imblânzirea unei îndărătnice), data probabilă a 
redactării fiind 1593-1594. 

In cele două piese numai şase versuri sunt 
identice, dar conţinutul e întru totul comparabil 
(episodul cu Christopher Sly, îmblânzirea Katharinei 
de către  Petruchio-Ferando, intriga secundară 
Bianca-Lucenţio şi Philema-Aurelius). Considerabile 
sunt şi deosebirile: A Shrew este mult inferioară 
artisticeşte, nu are un fir conducător, preia 
numeroase versuri din Marlowe (Tamburiaine, 
Doctorul Faust, etc.). 

Nu s-a stabilit nici până astăzi dacă Shakespeare a 
intervenit în ambele versiuni, dacă sursa de 
inspiraţie pentru The Shrew a fost A Shrew (F.K. 


şi Sly apar în diferite momente ale piesei, făcând comentarii 
asupra acţiunii. Sly îşi isprăveşte rolul între scenele 1 şi 2 din actul 
V, iar la terminarea piesei e readus adormit şi îmbrăcat în hainele 
sale de la început. Tejghetarul cârciumăresei îl găseşte dormind în 
drum în zorii zilei şi îl trezeşte trimiţându-l acasă. Sly crede că 
toată întâmplarea a fost un vis, cel mai frumos vis pe care l-a avut 
vreodată, şi pleacă hotărât să aplice învăţătura din piesă dacă 
soţia sa îl va întâmpina furioasă pentru lipsa sa din timpul nopţii. 

Toate aceste adaosuri nu au fost însă considerate autentice şi 
editorii operelor lui Shakespeare din zilele noastre le-au eliminat. 
Totuşi este probabil ca Pope să fi văzut piesa jucată aşa cum a 
publicat-o el. 

Chambers) sau o ediţie /in-cvarto imperfectă (Peter 
Alexander, John Dover-Wilson), dacă ambele sunt 
tributare unei alte piese (George Duthie) sau dacă A 
Shrew a fost o ediţie pirat a piesei lui Shakespeare 
(Smart, Hibbard). S-au exprimat şi dubii privind o 
intervenţie  shakespeariană de amploare (John 
Bailey). 

Prologul (Induction) - în al cărui decor englezesc 
Lordul face din beţivul căldărar Christopher Sly 
obiectul unei farse - este un ecou al „viselor” din 
poezia epică medievală (ca în Petre P/lugarul de 
William Langland, Casa slavei de Chaucer etc.) şi, 
probabil, parodiază Pro/ogul din Tragedia spaniolă 
(1592) de Thomas Kyd. Acţiunea aminteşte cele 
petrecute în povestea despre califul Harun-al-Raşid 
şi Abu Hassan din O mie şi una de nopți. După unii 
comentatori, intriga principală din piesa care se 
joacă în faţa lui Sly - peţirea şi îmblânzirea 
„afurisitei” Katharina de către Petruchio - ar fi fost 
inventată de Shakespeare însuşi. Dar, lăsând la o 
parte faptul că „megera” e o figură cu îndelungată 
tradiţie în literatura engleză pre-shakespeariană (v. 
piesele-miracole despre Noe, Târgoveata din Bath 
de Chaucer, piesa Johan Johan atribuită lui John 
Heywood ş.a.m.d.), înfruntarea dintre Petruchio şi 
Katharina e un loc comun în folclorul multor 
popoare. Jan Harold Brundwand a demonstrat 
convingător vechimea şi frecvenţa motivului“, iar 
Marcu Beza a stabilit paralelisme şi cu folclorul 
românesc”. 


242 În The Folk-tale Origin of the Taming of the Shrew, 
„Shakespeare Quarterly”, No 4, 1966, p. 345-346. 
243 In Shakespeare in Roumania, London, 1931, p. 20, 

Cât priveşte intriga secundară (peţirea „modestei” 
Bianca, sora mai mică a Katharinei, şi căsătoria ei cu 
Lucenţio), aceasta se inspiră din comedia lui Ariosto 
I Suppositi, tradusă în proză de George Gascoigne în 
1566 (tip. în 1573) sub titlul de The Supposes 
(„Presupuşii” sau „Impostorii”) pentru a suferi tipice 
metamorfozări shakespeariene (Bianca e zugrăvită 
mai deplin ca Polymena, „lecţia” din III, 1, e mult 
mai semnificativă etc.). Preluări din The Supposes 
se vădesc şi în exprimarea din pasajele în proză, sau 
în folosirea repetată a cuvântului-cheie suppose. 

În sfârşit, nu poate fi trecută cu vederea influenţa 
Commediei dell' Arte, precum şi strânsa înrudire 
dintre Îmblânzirea îndărătnicei şi Comedia erorilor 
(altă „sursă” în felul ei - v. tematica, morala 
exprimată atât de Luciana cât şi de Katharina la 
finele piesei, stilul). 

Deosebite ca izvoare şi adaptate diferențiat la 
realităţile engleze, cele trei părţi ale comediei sunt 
unificate prin tema centrală a „identităţii greşite”. 
Aşa cum s-a mai spus şi în Studiul introductiv (vol. |, 
III, 2) această temă se subsumează dichotomiei 
„esenţă” - „aparenţă”, în paralel cu confuziile din 
Comedia erorilor, dar în contrast cu ele prin 
prezenţa marcată a unor determinări logice, 
„neîntâmplătoare”. Petruchio şi Katharina joacă 
teatru cu bună ştiinţă (pentru motive analizate mai 
departe); cu bună ştiinţă Lordul, suita sa şi actorii 
(pentru a-l face pe Sly să creadă că, de fapt, el este 
Lordul), cu bună ştiinţă Bianca (ascunzându-şi până 
după măritiş firea cu adevărat „afurisită”), Tranio, 
slujitorul lui Lucenţio (îl sfătuieşte pe acesta să se 
travestească în profesor de filosofie ca să poată sta 

de vorbă cu Bianca, se travesteşte el însuşi într-un 
pedagog bătrân şi sărac), Hortensio (care se dă 
drept profesor de muzică). 

Indiferent de scopul urmărit, toate aceste 
personaje - fie numai pentru capacitatea de a pune 
la cale un plan şi de a încerca să-l realizeze printr-o 
anumită strategie - alcătuiesc un grup distinct la 
nivelul genului proxim. Prin inteligenţă, ele se 
distanțează de personajele din Comedia erorilor 
(nesemnificative din acest punct de vedere) şi sunt 
diametral opuse grupului de  neghiobi din 
Îmblânzirea  îndărătnicei, respectiv celorlalte 
personaje (secundare, în general statice), 
convenţionale: tatăl „care nu ştie nimic” (Baptista), 
îndrăgostitul prostit de pasiune (Lucenţio), bătrânul 
Pantalone (Gremio), servitorul tâmp (Biondello), 
bețivul (Sly). 

Pe acest eşichier, probabil pentru prima oară într- 
o comedie  shakespeariană, se disting două 
personaje complexe, Petruchio şi Katharina, şi care, 
ca orice alt personaj shakespearian complex, au fost 
interpretate de critici în cele mai diferite chipuri 
imaginabile. 

Fără a sa avânta în speculaţii, Hazlitt a surprins 
trăsăturile esenţiale ale lui Petruchio în câteva 
cuvinte (care permit şi creionări ale caracterului 
Katharinei): 

„E un Zzănatec - un individ foarte cinstit care nu 
rosteste vorbe adevărate şi reuşeşte în toate 
trucurile şi vicleniile sale. Îşi joacă în viaţă rolul cu 
fantastică extravagantă, cu o desăvârşită prezență 
de spirit, cu o energie inepuizabilă şi fără urmă de 

proastă dispoziţie de la început până la sfârşit”. 

E mai presus de îndoială că este „un individ foarte 
cinstit”. Îşi mărturiseşte gândurile şi prietenilor (de 
exemplu, lui Hortensio, |, 2), şi negustorilor 
(Baptista, II, 1) şi virtualului inamic, Katharina (ca în 
II, 1, 267-269); iar atunci când „nu rosteşte vorbe 
adevărate”, nu face de fapt altceva decât să 
supraliciteze, în numele restabilirii adevărului, fie 
comportamentul  reprobabil al  Katharinei, fie 
mentalitatea retrogradă a celor din jurul ei, pentru 
care banul este prima mobilia iar fiicele sunt o 
marfă: „Ea e averea mea mobilă şi imobilă, casa 
mea,/Servitorii mei, câmpul, hambarul/,Calul, boul, 
măgarul, toate”. (III, 2, 233-235). Motivate sunt şi 
celelalte forme ale „neadevărurilor” sale. 

Motivatia pragmatic-morală conferă şi mai multă 
siguranţă acţiunilor şi vorbelor sale, cu rezultatul că 
Petruchio „reuşeşte în toate trucurile şi vicleniile”, 
cu atât mai mult cu cât e înzestrat cu talent 
histrionic real şi subtil- ca Richard al Ill-lea: 

„Petruchio are foarte multe în comun cu Richard al 
Ill-lea, al cărui contemporan este într-o mare 
măsură dacă ne gândim la cariera de dramaturg a 
lui Shakespeare. Amândoi îşi asumă roluri pentru a- 
şi realiza scopurile, amândoi sunt încântați să facă 
acest lucru şi amândoi îşi informează spectatorii 
despre ceea ce pun la cale şi despre ceea ce 
urmăresc”, 

Dar „trucurile şi vicleniile” (Hazlitt) ţin mai curând 


244 William Hazlitt, The Taming of the Shrew, în „Characters of 
Shakespeare's Plays” (1817). 

245 G.R. Hibbard, în introducerea la The Taming of the Shrew, 
Penguin Books, 1979, p. 21. 

de scenariu şi regie - ceea ce îl apropie pe Petruchio 
de Lord şi, la un nivel superior, de Richard. Pe de 
altă parte, toţi aceia dintre noi care vedem o imensă 
compatibilitate între îndatoririle unui regizor şi cele 
ale unui profesor nu putem decât saluta punctul de 
vedere exprimat de Traversi că „modul în care 
Petruchio se comportă cu Katharina sugerează un 
proces de educaţie... Printre altele, oricât de 
surprinzător ar părea, acest proces e menit s-o 
înveţe să simtă”"*. 

De semnalat, în cadrul piesei, este şi faptul că 
sinonimia Petruchio- Lordul ca regizori se 
complineşte cu opoziţia/antonimia „profesor bun” 
(Petruchio) - „profesor caricatură” (Hortensio, 
Lucenţio). 

Regizor sau educator, Petruchio dispune în cel mai 
înalt grad de însuşirea obligatorie a ambelor funcţii, 
pătrunderea psihologică. El îşi dă seama de la 
început că „afurisita Kate” nu e afurisită din 
născare, că şi-a pus o mască („Dacă e afuristă, asta 
e o «politică» a ei”, Il, 1, 286; cf. Polonius despre 
Hamlet: „O fi asta scrânteală, dar e cu socoteală” - 
Hamlet, ||, 2, 211-212), că e o personalitate 
puternică şi independentă, că sunt două pietre tari 
(„Sunt la fel de dârz pe cât e ea de mândră”, ||, 1, 
132) şi, ţinând seama şi de fizicul ei plăcut, că 
merită să o ia de soţie. Pentru a o dezbăra de 
„toana” sau „umoarea” ei, pentru a pune în valoare 
calităţile întrezărite şi pentru a o face conştientă de 
îndatoririle fireşti ale unei soţii (nu „egală în 


246 Derek Traversi, Shakespeare: The Early Comedies, 1960, 
Longmans, London, 1964, p. 16. 

drepturi”, ci „egală ca valoare” cu bărbatul - în 
conformitate cu vederile elisabetane), Petruchio nu 
foloseşte nici metoda clasică medievală a violenţei 
fizice, nici metoda modernă a convingerii abstracte 
prin sfaturi, vorbe înțelepte şi lozinci, ci metoda 
extrem de eficace a ironiei şi a „şcolii experienţei”. 
Mai mult decât atât, el dă dovadă şi de o altă 
însuşire pedagogică fundamentală, permanenta voie 
bună - „fără urmă de proastă dispoziţie, de la 
început până la sfârşit”, cum spunea Hazlitt. 

„O asemenea credință în îndatoririle soției - fiind 
credința lui Shakespeare - nu are o înfăţişare severă 
şi încruntată. Cele două Portia, Kate a lui Hotspur şi 
Desdemona dovedesc clar că în concepția lui 
Shakespeare ascultarea nu transformă spiritele 
independente în sclavi, după cum ea nu îngrădeşte 
darurile nesilite ale dragostei reciproce. Cea mai 
hazlie născocire a lui Shakespeare în Îmblânzirea 
îndărătnicei este paradoxul său că bădărăniile lui 
Petruchio sunt determinate de o irezistibilă iubire şi 
consideraţie pentru parteneră. Îmblânzirea este o 
arlechinadă a dragostei curteneşti. Petruchio nu o 
bruschează, se fereşte de violența fizică, de obicei e 
arogant şi aspru cu alții, şi o acuză fățiș - cât de 
exasperant pentru acuzat! - de tot felul de virtuți pe 
care ea nu le-a manifestat niciodată ””**. 

„Adagiile înțelepte nu ar fi îmblânzit-o pe Kate... 
Dar şcoala experienței rămâne calea sigură spre 
îndreptare”"*. 

247 A. Smirnov, în postfaţa din Sekspir, traducere a operei 
complete în 8 volume, vol. II, Moskova, 1958, p. 534. 


248 Donald. A. Stauffer, Shakespeare's World of Images, 1948, 
Indiana University Press, 1966, p. 45. 


249 Ibid. 

Într-un aparteu din actul IV Petruchio le explică în 
mod limpede spectatorilor că „metoda” lui este cea 
a îmblânzirii şoimilor: 

„«<Şoimul meu este acum ager şi foarte 
înfometat... ascultător» (IV, 1, 193-214) - Metodele 
folosite în domesticirea unui şoim sălbatic... Sunt 
astfel descrise de un contemporan al lui 
Shakespeare: «În general şoimii se îmblânzesc într- 
un singur chip: nu-i scăpăm din ochi, nu-i lăsăm să 
doarmă, îi purtăm mereu pe mâna închisă, îi 
mângâiem şi ne jucăm cu ei cu aripa unei păsări 
moarte etc. Şi-i privim drept în ochi cu blândeţe, 
drăgăstos, şi astfel îi deprindem cu oamenii» °, 

Procedeul îmblânzitorului Petruchio este, aşadar, 
un amestec de fascinaţie (hipnoză) (cf. Furtuna, 
unde Prospero foloseşte „magnetismul animal” de 
care Shakespeare nu a fost străin), empatie, 
simpatie grefată pe o atitudine ironică, iar trei replici 
sunt deosebit de grăitoare în acest sens. 

Prima replică e rostită de Petruchio însuşi: „Astfe/ 
mi-am început domnia, politic/diplomatic” (IV, 1, 
191). Politicul trimite îndărăt la „/f she be curst, it is 
for policy”. Dacă e afurisită, asta e o „politică” a ei 
(II, 1, 286) şi statorniceşte terenul histrionic al 
înfruntării (cu deosebirea că Petruchio e şi regizor şi 
actor, iar Katharina e numai actriţă, eventual actriţă 
bună şi regizoare neînţeleaptă). 

A doua replică îi aparţine servitorului Peter, care 
subliniază empatia, posibilitatea transpunerii cuiva 
în psihologia altuia: „O omoară cu propria ei toană”. 
(IV, 1,183). 

A treia replică e rostită, din nou, de Petruchio: 


250 G.R. Hibbard, Op. cit., p. 221-222. 

„This is a way to Kill a wife with kindness”. (E un 
mod de a ucide o soţie prin bunătate) (IV, 1, 211). In 
1603, bunătatea sub formă de iertare se va dovedi o 
modalitate a răzbunării supreme - va ucide, la 
propriu, o soţie care a greşit (Thomas Heywood, A 
Woman Kill'd with Kindness - „Bunătatea ucide o 
femeie”) şi va constitui prilej de meditaţie pentru 
Shakespeare în rezolvarea unor probleme de 
justiţie. În 1594, bunătatea nu răzbună, totuşi 
pedepseşte, avertizând şi ucigând, metaforic, porniri 
„nefireşti”... lar ironia din supralicitările lui Petruchio 
sugerează la tot pasul o duioşie care îndreptăţeşte 
caracterizarea: „E un cavaler care ajută o domniță 
nemângâiată”””. Pentru că, deşi nu mai puţin „anti- 
romantică” decât Comedia erorilor, Îmblânzirea 
îndărătnicei cuprinde destule efuziuni sau cel puţin 
aluzii lirice. 

Caroline Spurgeon vorbeşte chiar despre „o 
proporție ridicată de imagini poetice”; şi nu este 
lipsit de interes că acestea apar în replicile lui 
Petruchio”. 

Atât în strategia lui Petruchio cât şi în evoluţia 
întregului conflict dintre cei doi protagonişti un rol 
de mare importanţă îl joacă imaginea oglinzii, deşi 
în textul piesei cuvântul apare o singură dată (la fel 
ca în Comedia erorilor, unde Dromio din Efes, la 
sfârşitul piesei, îi spune lui Dromio din Siracuza: 
„Eşti oglinda mea, nu fratele meu”) - şi anume în 
primul dialog non-stop dintre Petruchio şi Katharina: 
251 /bid., p. 22. 

252 Caroline Spurgeon, Shakespeare's Imagery and what it tells 
us, 1935, Cambridge University Press, Cambridge, 1965, p. 286. 


253 V. şi Ifor Evans, The Language of Shakespeare's Plays, 1952, 
Methuen, London, 1966, p. 29. 

„Petruchio: Ei, hai, Kate, hai, nu mai arăta aşa de 
acră. 

Kate: Aşa arăt eu când văd un măr pădureţ. 

Petruchio: Asta-i bună - nu e niciun măr pădureţ 
aici, aşa că nu mai arăta (aşa de) acră. 

Kate: Ba da, ba da, este. 

Petruchio: Atunci arată-mi-l. 

Kate: Dacă aş avea o oglindă, ţi l-aş arăta”. (II, 1, 
226-230) 

O seamă de comentatori au scos în evidenţă rolul 
caricatural al oglinzii în Îmblânzirea îndărătnicei, de 
exemplu: 

„Scopul lui Petruchio este de a deveni un fel de 
oglindă pentru Kate - o oglindă care exagerează. 
IZbucnirile lui temperamentale sunt o caricatură a 
ei. Absurde şi nebuneşti, ele înregistrează simpatia 
Katharinei fată de cei care le suportă. Când 
Petruchio răstoarnă un lighean cu apă şi-l 
învinovățeşte pe un slujitor, Kate intervine în 
favoarea omului spunând: «Nu te supăra, te rog, a 
greşit fără să vrea»; iar atunci când Petruchio face 
tărăboi în legătură cu mâncarea, care, zice el, s-a 
ars, ea incearcă să-l domolească şi-l face să adopte 
o atitudine mai rezonabilă. Katharina ajunge să 
aprecieze valoarea ordinii şi decenței pe care 
anterior le nesocotise şi, implicit, să se vadă pe sine 
aşa cum este. În acelaşi mod, aparentul dispreț al 
lui Petruchio față de toate convențiile vieții sociale o 
sileşte să le aprecieze valoarea”. 

„Văzându-se într-o oglindă caricaturală, Katharina 
se leapădă de «toana» ei”. 


254 GR. Hibbard, Op cit., p. 21. 
255 M.M. Morozov, Şekspir, „Molodaia gvardia”, 1966, p. 87. 

În opera lui Shakespeare oglinda nu este 
întotdeauna o simplă imagine „poetică”; în mai 
multe rânduri ea devine o noţiune filosofică, 
interpretată fel şi chip (probabil) pe baza concepţiei 
platonice despre „ochi” şi „reflectoare”. Cronologic, 
ea apare încă în Wecinstirea Lucreţiei, unde este 
exploatată aproape pur metaforic („Biată oglindă 
spartă, am văzut adesea/În minunata-ţi asemănare, 
bătrânețea mea nou-născută;/Dar această oglindă 
nouă şi frumoasă, neclară şi veche,/Îlmi arată 
moartea, schelet gol, secătuit de vreme./Vai, mi-ai 
smuls chipul din obrajii tăi/şi ai stâlcit toată 
frumuseţea din oglinda mea,/Încât nu mai pot vedea 
ceea ce am fost odinioară”, v. 1758-1764); apoi este 
reluată în piese în diferite ipostaze (Richard al III-lea, 
|, 1, 15. II, 2, 51-52; Richard al II-lea, IV, 265 şi urm.; 
Iuliu Cezar, |, 2, 52 şi urm.; Hamlet, IIl, 2, 24 şi urm. 
etc.). La modul teoretic problema este discutată 
amplu în Troilus şi Cresida, piesă care este în parte 
şi un exemplum al generalizărilor respective. 

În Troilus şi Cresida  ochiul-oglindă și 
oglindirea/reflectarea (reflection, III, 3, 99) ocupă un 
loc central în discuţia filosofică dintre Ulise şi Ahile 
(III, 3, 95-141) şi se încadrează în tema principală a 
piesei (valoarea lucrurilor şi a oamenilor). 

Printre altele, Ahile subliniază: „Nici ochiul 
însuşi,/Cel mai subtil dintre simțuri, nu se vede pe 
sine,/Decât ieşind din sine; dar ochii aşezaţi fată în 
față/Se salută cu formele lor” (III, 3, 105-108), iar 
Ulise, după ce comentează: „afirmația/E 
binecunoscută” (112-113), se arată surprins de ceea 
ce susţine „autorul” cărţii din care citea (Platon?), 
respectiv că „niciun om nu stăpâneşte nimic - 

/Indiferent câte bunuri i-ar aparține/Atâta timp cât 
nu-şi împarte darurile altora” (114-117). 

Fragmentele reproduse mai sus par să arunce 
lumină şi asupra frânturii de dialog dintre Petruchio 
şi Katharina în care a apărut cuvântul glass - 
„oglindă”. Pentru Petruchio Katharina arată (pare) 
„acră”, pe câtă vreme Katharina vede în Petruchio 
„un măr pădureţ”, og/indindu-se. După câteva 
replici-calambururi neînsemnate, Petruchio își 
dezlănțuie atacul psihologic frontal, subliniind 
calitățile nemanifestate (nu inexistente!) ale 
Katharinei, le exagerează „cavalereşte” pe cele 
vizibile şi-şi oglindeşte „darul” propriei sale iubiri 
incipiente: 

„... găsesc că zvonurile sunt mincinoase./Pentru 
că eşti plăcută, veselă, cât se poate de 
curtenitoare” (Il, 1, 240-241); „De ce spune lumea 
că şchiopătează Kate?/O, bârfitoare lume! Kate e ca 
ramura de alun,/Dreaptă şi zveltă, oacheşă ca aluna 
şi mai dulce decât miezul ei” (247-250). „Pe lumina 
aceasta prin care iţi văd frumuseţea,/Frumuseţea 
care Îmi place nespus,/Trebuie să nu te măriți cu 
niciun alt bărbat afară de mine” (267-269). 

Poate că transformarea voită a lui Petruchio într-o 
oglindă caricaturală a Katharinei i-a fost sugerată lui 
Shakespeare de Seneca, preocupat de „reflectare” 
în Probleme ale naturii: 

„Într-adevăr, nu toate oglinzile sunt fidele. Există 
unele în care mulţi se tem să se privească, într-atâta 
deformează şi schimbă ele chipurile privitorilor””**. 


256 Seneca, Questions naturelles, în „Oeuvres completes de 
Seneque lo philosophe”, tome second, Hachette, Paris, 1905, p. 
469 (sau Cap. |, 5). 

Numeroase alte implicaţii ale ochiului-oglindă nu 
pot fi rezumate aici, în legătură cu îmb/ânzirea 
îndărătnicei, necum cu întreaga operă 
shakespeariană. Dar două citate reproduse în 
amplul studiu privind funcţionalităţile reale şi 
simbolice ale oglinzii în decursul istoriei, Og/inda de 
Jurgis Baltrušainis (tradus în limba română, Editura 
Meridiane, 1981) invită la un studiu al „reflectării” în 
opera lui Shakespeare. Primul este din R. Maria 
Rilke: 

„Oglinzi: Nimeni încă n-a putut spune ce sunteți 
voi în sinea voastră”. (Sonetele lui Orfeu, 1922). 

Al doilea, din Raphael Mirami: 

„Spun că pentru unii oglinzile au fost o hieroglifă a 
adevărului întrucât dezvăluie orice lucru care li se 
înfăţişează, aşa cum adevărul iese intotdeauna la 
iveală. Pentru alții, dimpotrivă, ele au fost simboluri 
ale amăgirii pentru că deseori arată lucrurile altfel 
decât sunt”. (Compendios introduttione alla prima 
parte de la Specularia, Ferrara, 1582). 

De multiplele roluri care le-au fost încredințate în 
Îmblânzirea îndărătnicei oglinzile s-au achitat cu 
succes: eroii principali au evoluat spre adevărata 
cunoaştere de sine şi spre cunoaşterea partenerului. 

Dacă la începutul piesei Petruchio căuta o femeie 
„cu bani”, chiar dacă ar fi fost „urâtă ca iubita lui 
Florentius,/Bătrână ca Sibila şi  afurisită şi 
încăpățânată/Ca Xantipa lui Socrate” (|, 2, 69-71), el 
ajunge să o iubească pe Katharina pentru ceea ce 
este ea. Cât despre Katharina, ceea ce a învăţat ea 
în timpul asprelor încercări prin care a trecut este, 
nici mai mult nici mai puţin, „să fie naturală”. 


257 Derek Traversi, Op. cit., p. 18. 

Ea nu mai are de ce să se teamă de oglinzi 
„măritoare” şi, pe de altă parte, potrivit unui punct 
de vedere destul de „realist”, „victoria îi aparţine 
întru totul” pentru că „asemeni acelor soții care le 
sunt în chip firesc superioare bărbaților lor, îi 
cedează lui Petruchio conducerea în public”. 

Transformările pe care le suferă eroii - unii şi prin 
stimularea imaginaţiei, ca în cazul lui Sly - sunt 
explicate de Hibbard ca înrâurire a Metamorfozelor 
lui Ovidiu, citat în piesă de mai multe ori şi a cărui 
primă epistolă din Heroide este tradusă de Lucenţio 
şi Bianca. 

„Ovid a însemnat mult pentru Shakespeare, nu 
numai pentru că a fost un tezaur de legende şi un 
furnizor priceput de «parfumate flori ale fanteziei, 
miresmele invenţiunii», cum le spune Holofernes în 
Zadarnicele chinuri ale dragostei (IV, 2), ci şi pentru 
că îndărătul Metamorfozelor era o concepție 
filosofică a schimbării, iar pentru Shakespeare 
schimbarea a fost ceva care l-a preocupat profund şi 
în permanență. Prezența marcată a lui Ovidiu în 
această piesă, care insistă atât de mult asupra 
schimbărilor şi transformărilor determinate de 
puterea iubirii şi, mai mult încă, de o imaginatie 
stimulată meşteşugit, se justifică aşadar pe 
deplin”. 

Prezenţa unor teme de interes pentru spectatorii 
din toate timpurile, îmbinarea şi rezolvarea lor unică 
în felul lor, dramatismul înfruntării personajelor, 


258 Nevil Coghill, The Basis of Shakespearian Comedy, în 
„Shakespeare Criticism: 1935-1960”, Oxford University Press, 
1963, p. 209. 

259 G.R. Hibbard, Op, cit., p. 39. 

ritmul alert al acţiunii, pasajele romantice 
întreţesute fin pe canavaua clasică şi vestind noul 
făgaş al comediei engleze, vigoarea şi bogăţia 
limbajului, sunt tot atâtea calităţi, care, sub nicio 
formă, nu justifică punctul de vedere al lui John 
Bailey: 

„E destul de curios că această piesă se mai joacă 
şi astăzi, pentru că este, ca să spunem adevărul, un 
lucru urât, barbar, precum şi foarte confuz, prozaic 
si plictisitor”. 

Adevărul este că toate epitetele de mai sus ar 
trebui înlocuite prin antonimele lor. 

Leon D. Leviţchi 


CEI DOI TINERI DIN VERONA 
The Two Gentlemen of Verona, 1589 


Persoanele 


Ducele Milanului, tatăl Silviei 
Valentin, proteus, doi nobili din Verona 
Antonio, tatăl lui Proteus 

Thurio, un rival nătâng al lui Valentin 
Eglamour, ajutorul Silviei în fuga ei 
Speed, servitorul bufon al lui Valentin 
Launce, servitorul bufon al lui Proteus 
Panthino, servitorul lui Antonio 
Hangiul, la care trage lulia, la Milan 
Proscrişii, cu Valentin 

lulia, iubita lui Proteus 


260 John Bailey, Shakespeare, Longmans, London, 1929, p. 100- 
101. 

Silvia, iubita lui Valentin 
Lucetta, camerista luliei 
Slujitori, muzicanți. 


Acţiunea se petrece la Verona, Milan şi la hotarul 
Mantuei. 


Actul | 
Scena 1 


Verona. O piaţă. 
Intră Valentin şi Proteus”. 


261 Conform tradiţiei legate de ziua Sf. Valentin din calendarul 
englez, numele Valentin a ajuns să însemne „un iubit credincios”. 
De aici jocul de cuvinte în jurul numelui Valentin din act. III sc. 1. 

262 Personajul Proteus aminteşte de Proteus din mitologia greacă, 
bătrânul prezicător al viitorului, care păzea turmele de foci ale lui 
Poseidon (Neptun), zeul mărilor, şi care ieşea din mare la amiază, 
pentru a se odihni în umbra stâncilor din insula Carpathos. Cine îl 
pândea atunci şi îl prindea, îl putea sili să-i spună viitorul. Pentru a 
se eschiva să răspundă, Proteus avea darul să-şi poată schimba 
înfăţişarea, luând diverse forme şi scăpând astfel de acela care îl 
atacase. Numele este aşadar o aluzie la comportarea 
schimbătoare a lui Proteus, acesta îndrăgostindu-se mai întâi de 

Valentin: 
Renunţă să mă-ndupleci, drag Proteus, 
Acasă, duhul tânăr ia iz casnic“. 
De nu ţi-ar fereca în mreaja lor 
Dulci ochi de fată fragezii tăi ani, 
Te-aş lua cu mine, peste mări şi ţări, 
Să vezi ce de minuni mai sunt pe lume, 
Decât să stai să mucezeşti acasă, 
Degeaba irosindu-ţi tinereţea. 
Dar eşti îndrăgostit şi te simţi bine. 
Cum fi-voi poate, când voi fi ca tine. 
Proteus: 
Pleci, dragul meu? Cu bine, Valentin. 
Gândeşte-te la mine, când vreodată 
Te vei simţi mai fericit văzând 
Vreo rară frumuseţe-a lumii-n cale: 
Să-ţi fiu părtaş la bucurie; iară 
De-ai fi cumva-n primejdie, să ştii 
Că te-ntovărăşeşte ruga mea... 
Valentin: 
Dintr-o psaltire cu poveşti de dor... 
Proteus: 
Mă voi ruga citind orice mi-i drag. 
Valentin: 
Vreun searbăd basm cu pătimaşe-amoruri, 


lulia, apoi dintr-o dată de Silvia, dar reîntorcându-se la lulia când e 
respins de Silvia. 

263 Versul, devenit proverb în limba engleză, conţine şi un 
calambur: Home-keeping youth have ever homely wits (Tinerii 
care îşi petrec vremea pe lângă casă, rămân veşnic cu mintea 
mărginită.) Home are sensul de: cămin, casă; homely însă 
înseamnă: searbăd, redus, simplu, vulgar. În vremea lui 
Shakespeare, călătoriile făceau parte din sistemul de educaţie al 
claselor de sus. 

Cu Leandru”“ ce trecut-a Helespontul””... 
Proteus: 
Şi-aceea-i o poveste-adâncă despre 
O dragoste din creştet până-n tălpi. 
Valentin: 
Păi şi-a ta-i tot din creştet până-n cizme 
Şi Helespontul tot nu l-ai trecut. 
Proteus: 
Acum mă iei şi tu cam peste cizmă. 
Valentin: 
Zău nu, că te-a-ncălţat destul. 
Proteus: 
Ce spui? 
Valentin: 
Amorezat lulea, tu dai suspine, 
Şi nazuri iei în schimb; pentru-o ocheadă, 
Dai douăzeci de nopţi de veghi şi trudă: 
La jocul ăsta nu se prea alege 
Ce-ai câştigat din ce-ai pierdut; oricum, 
lubirea nu-i decât o rătăcire 
Plătită cu pieirea minţii, sau 
E-nţelepciunea-nvinsă de sminteală. 


264 Personaj legendar al antichităţii greceşti. îndrăgostit de Hero, 
preoteasă a Afroditei (Venus), Leandru trecea înot, în fiecare 
noapte strâmtoarea Hellespont (azi Dardanele), la capătul de nord 
al Mării de Marmara, pentru a se întâlni cu Hero. Intr-o noapte, 
când marea era extrem de agitată, el s-a înecat. Aflând tragedia, 
Hero s-a aruncat şi ea în valurile mării. Referirea la Leandru este 
influenţată de poemul Hero şi Leandru, al dramaturgului 
Christopher Marlowe. 

265 Denumirea antică Hellespont amintea de Helle, nepoata lui 
Aeolus (stăpânul vânturilor), care, pentru a se salva de ura mamei 
sale vitrege, Ino, a căzut, zburând pe berbecul cu lâna de aur, în 
mare şi s-a înecat. Marea s-a numit după aceea Hellespont (Marea 

Proteus: 
Deci, după tine, eu sunt un smintit. 
Valentin: 
Deci, după tine, văd c-aşa arăţi. 
Proteus: 
Tu de lubire-ţi râzi; eu nu-s lubirea. 
Valentin: 
Ea ţi-e stăpânul, căci te stăpâneşte, 
lar cel ce la nebuni se bagă slugă 
Nu-l scrii la catastif printre-nţelepţi. 
Proteus: 
Stă totuşi scris, că precum mlada vie 
Adăposteşte viermele ce-o roade, 
Şi dragostea nesăţioasă-şi află 
Sălaş în sufletul cel mai ales". 
Valentin: 
Mai şade scris că mugurul cel vajnic 
E măcinat 'nainte de-a-nfrunzi, 
Precum o minte fragedă, vioaie, 
Se pierde, din iubire, se-ofileşte 
Şi-i cade frunza de cu primăvara, 
O dată cu nădejdea roadelor. 
Dar vremea-mi pierd cu sfaturi de pomană, 
Când tu eşti robul patimei. Cu bine; 
M-aşteaptă tata-n drumul către port”. 
Proteus: 


266 Idee exprimată şi în Sonetul LXII din colecţia celor 154 sonete 


publicate în 1609, fără consimţământul lui Shakespeare. 

267 Atât Valentin în scena de faţă cât şi Proteus (act. II sc, 2 şi 4) 
se referă la călătoriile lor de la Verona la Milano, pe care urmează 
să le efectueze pe mare, deşi, din punct de vedere geografic, 
acest lucru nu este posibil. lulia, însă, în actul Il sc. 7, corectează 
eroarea când se referă la călătoria pe care o va face pe uscat până 
la Milano. 

Te duc pân' la corabie, Valentin. 
Valentin: 
Nu, scump Proteus; bun rămas ne luăm. 
Tu scrie-mi despre tine, la Milan, 
Cum o mai duci cu dragostea, sau vezi 
Ce ştiri poţi da unui prieten drag, 
Şi eu, la rândul meu, la fel voi face. 
Proteus: 
Ei, norocire-n toate, la Milan. 
Valentin: 
Şi ţie deopotrivă-acasă. Adio. 
(lese.) 
Proteus: 
Vânează gloria, iar eu, iubirea; 
Îşi lasă prietenii, ca să-i cinstească 
Mai mult prin slava lui; iar eu îi las 
Pe toţi, pe mine, totul, din iubire. 
O, lulia, în ce m-ai preschimbat?** 
Nu mai învăţ, de nimeni nu mai ştiu, 
Şi vremea-mi pierd, nu văd a lumii zare, 
De-atâtea gânduri inima mă doare. 
(Intră Speed".) 
Speed: 
Salut supus. Nu mi-aţi văzut stăpânul?” 
Proteus: 
Abia plecă. Se-mbarcă spre Milan. 


268 Aluzie la metamorfozele mitologice ale lui Proteus, (v. nota 2). 
269 Nume simbolic însemnând „viteză”. Speed este într-adevăr 
iute şi isteţ. 

270 În opinia criticului Samuel Johnson (1709-1784), cea mai mare 
parte a glumelor de prost gust care urmează în această scenă, ca 
şi în cele următoare, nu aparţine lui Shakespeare. Opinia aceasta 
este împărtăşită şi de alţi comentatori ai textului, fără a putea fi 
însă dovedită. 

Speed: 

Pun rămăşag c-aşteaptă pe corabie, 
Şi iar o fac de oaie, dacă-l pierd’. 

Proteus: 

Când oaia-i cu nărav, se răzleţeşte, 
Dacă păstorul n-o muştruluieşte. 

Speed: Atunci matale zici că stăpânul meu e un 
cioban, fiindcă sunt eu oaie? 

Proteus: Chiar aşa. 

Speed: Atunci, culcat sau treaz, coarnele mele-s 
ale lui. 

Proteus: Ai răspuns ca un berbec. 

Speed: Asta dovedeşte că nu sunt oaie. 

Proteus: Fie, dar stăpânul tău tot te păstoreşte. 

Speed: Ba nu, şi-o pot dovedi cu un argument 
zdrobitor. 

Proteus: Cam greu; că-s şi eu gata cu altul. 

Speed: Păstorul îşi caută oile, şi nu oile păstorul; 
pe când eu umblu după stăpân, dar stăpânul nu 
umblă după mine; vezi dar că nu sunt oaie. 

Proteus: Oile când ies la păscut se ţin după 
cioban, pe când ciobanul, ca să-şi ia tainul, nu se ia 
după oi; tu, pentru simbrie, te ţii după stăpânul tău, 
dar stăpânul tău nu se ţine de tine; aşa că tot 
berbec rămâi. 

Speed: Încă un argument ca ăsta şi încep să fac: 
bee!... 

Proteus: la spune, i-ai dat Iuliei scrisoarea? 

Speed: Da, domnule. Berbecelul de mine i-am dus 
oiţei dumneavoastră scrisorica, iar dânsa, ca o 


271 În original, calambur bazat pe pronunţarea similară a 
cuvântului ship (corabie) şi sheep (oaie), (n. t.). 

mioriţă mironosiţă”'”, mi-a răsplătit cu apă de ploaie 
alergătura mea de oaie rătăcită. 

Proteus: Păşunea asta e prea mică pentru atâtea 
oi. 

Speed: Dacă nu-ţi ajunge izlazul, mai leagă-cţi 
berbecul. 

Proteus: lar o iei razna. Tu ai trebui legat. 

Speed: Mai bine ţi-ai dezlega matale băierile 
pungii“'* pentru cât am luat-o eu razna pe uliţe cu 
epistola asta. 

Proteus: Te-nşeli dacă crezi că ai s-o-ntorci iar 
cum îţi convine. 

Speed: 

Întoarce-o cum ai vrea; şi-o răsuceşte, 
Dar bileţelul dulce se plăteşte. 

Proteus: Spune-mi, ce-a zis? 

(Speed dă din cap.) 

A dat din cap tare? 

Speed: Da, tare de cap! 

Proteus: 

Ce vrei să spui, adică eu n-am cap? 

Speed: 

Deloc, stăpâne. Am spus c-a dat din cap, 
Şi când m-ai întrebat, am zis că da! 

Proteus: 

Şi-ntr-un cuvânt, mi-ai spus: tare-de-cap”'*. 

Speed: Dacă te-ai ostenit, domnule, să legi 
vorbele în felul ăsta, eu n-am niciun interes să te 
contrazic, ăsta să-ţi fie câştigul pentru osteneală. 

272 În original: a laced mutton (o curtezană), (n. t.). 
273 In original: joc de cuvinte pe to pound (a vâri în ţarc) şi pound 
(monedă: liră sterlină), (n. t.). 
274 |n original: alt calambur, cu nod / (dau din cap) şi noddy 
(neghiob,) (n. t.). 

Proteus: Atunci ăsta să-ţi fie şi ţie câştigul pentru 
alergătură. 

Speed: Precum se vede, trebuie să mă consider 
mulţumit că alergăm amândoi în acelaşi ţarc, cu 
acelaşi lucru-n cap! 

Proteus: Cine, cu ce, domnule? 

Speed: Măre, Doamne, cu scrisoarea, sir; că am 
dus-o la poruncă, iar drept mulţumire, ne-am ales 
amândoi cu vorbe de ocară. 

Proteus: Eşti al naibii de iute şi isteţ. 

Speed: Păcat că de iute ce sunt la pungă tot nu-ţi 
ajung. 

Proteus: Haida, haida, deschide mai repede pliscul 
şi spune-mi, ce-a zis? 

Speed: Deschide-ţi şi matale punguţa, ca să se- 
mpreuneze zicerea mea cu bănişorii dumitale. 

Proteus: Bine, domnule, poftim, petru truda 
dumitale. 

(Îi dă banii.) 

Spune. 

Speed: La drept vorbind, ce să-ţi spun, sir, eu zic 
că nimic n-ai să dobândeşti. 

Proteus: Cum ţi-ai putut da seama? Ti s-o fi părut! 

Speed: Mi s-a părut, ce-i drept, că scoate un 
ducat, dar a fost numai o părere de-a mea. Şi dac-a 
fost dânsa aşa de nemilostivă cu unul care i-a adus 
plocon sufletul dumitale, apoi zic că şi mai 
nemilostivă are să fie cu dumneata, care i-l ceri pe- 
al ei. Pietre, bolovani, să-i trimiţi de-acu-nainte-n 
dar, că are o inimă de piatră! 

Proteus: Cum, n-a spus ea nimic? 

Speed: Nici măcar: „Na, ţine şi tu. Pentru 
osteneală”. Eu, domnule, îţi foarte mulţumesc 

pentru bănuţul ăsta nenorocit pe care mi l-ai dat ca 
amintire de recunoştinţă, iar de-acum încolo să mă 
scuteşti de mulţumiri, ducându-ţi singur scrisorile la 
destinaţie, că eu şi-aşa mă duc după stăpânul meu, 
ca să-l salut cu respect din partea dumitale. 
Proteus: 
Du-te-nvârtindu-te, să-i scapi de-nec; 
Corabia pe care-ai să te urci 
N-are să se scufunde niciodată, 
Căci eşti făcut să nu mori înecat, 
Ci pe pământ, în furca cea mai-naltă””. 
(lese Speed.) 
Îi voi trimite-un mesager mai bun, 
Mă tem că lulia n-a crezut scrisoarea, 
Primind-o prin acest trimis nedemn. 


(lese.) 


Scena 2 


Verona. În grădina luliei. 
Intră /ulia şi Lucetta. 


lulia: 
Acum, când suntem între noi, Lucetta, 


M-ai sfătui să mă îndrăgostesc? 
Lucetta: 
Da, doamnă, dar să nu vă pierdeţi capul. 
lulia: 
Şi dintre gentilomii ce-mi fac curte, 
Pe care să-l aleg m-ai îndruma 


275 Această imprecaţie glumeaţă revine în Furtuna, |, 1, în replica 
lui Gonzalo, (n. t.). Ideea este exprimată în proverbul „Cui îi este 
scris să moară spânzurat n-o să se înece”. 

Ca cel mai vrednic de iubirea mea? 
Lucetta: 
Vă rog, pe nume să mi-i înşiraţi, 
Să-i cântăresc cu-a mea smerită minte. 


lulia: 
Ce spui de senñiorul Eglamour?” ° 
Lucetta: 
E-un nobil cavaler, cu grai ales, 
Dar eu nu l-aş alege niciodată. 
lulia: 


Dar de Mercantio, bogătaşul, ce zici? 
Lucetta: 
Deh, bogăţia-i bună, dar el, ba. 
lulia: 
Dar despre nobilul Proteus ce crezi? 
Lucetta: 
O, Doamne, cum mai toarcem la prostii! 
lulia: 
De ce, mă rog, la numele-i tresari? 
Lucetta: 
lertare, doamnă, nu-i de nasul meu, 
Să-i judec pe-aceşti chipeşi gentilomi. 
lulia: 
De ce despre Proteus nu vorbeşti, 
Ca despre ceilalți toți? 
Lucetta: 
Fiindcă-mi pare 


276 Nu este vorba de personajul Eglamour, care apare în piesă 
mai târziu şi care o întovărăşeşte pe Silvia în fuga ei. Un personaj 
numit tot Eglamour este, pe de altă parte, îndrăgostitul chinuit de 
o dragoste neîmpărtăşită, care apare scriind poezii şi făcând 
serenade, într-un roman în versuri, popular în acea vreme. Numele 
său, sugestiv de altfel, devenise pe cât se pare, denumirea 
simbolică a tuturor îndrăgostiţilor din categoria sa. 

Mai bun ca toţi. 


lulia: 
Şi pentru ce anume? 
Lucetta: 
N-aş şti să spun de ce, eu, ca femeie, 
ÎI cred aşa, fiindcă aşa îl cred. 
lulia: 


Şi-ai vrea să-i dăruiesc iubirea mea? 
Lucetta: 
Da, de n-aţi dat-o vântului cumva. 
lulia: 
De ce nu se pricepe să mă-ncânte? 
Lucetta: 
Nu vă iubeşte nimenea ca el. 


lulia: 
Dar graiul lui e tare puțintel. 
Lucetta: 
Un foc mocnit cu-atât mai tare arde. 
lulia: 


Nu-i cred pe cei ce nu mărturisesc. 

Lucetta: 

Acei ce spun prea mult puțin iubesc. 
lulia: 

Aş vrea. Să ştiu ce gânduri are. 
Lucetta: 
lată, 

Citiţi scrisoarea asta, doamnă dragă. 

(Îi dă scrisoarea.) 


lulia: 
„luliei”... De la cine-i? 
Lucetta: 
Scrie acolo. 
lulia: 

Cine ţi-a dat-o? Spune! 
Lucetta: 
Valetul nobilului Valentin 
Din partea domnului Proteus, cred, 
Ţinea să v-o-nmâneze dumneavoastră 
Dar întâlnindu-mă pe mine-ntăi, 
Am cutezat s-o iau; vă cer iertare. 
lulia: 
A, iată-te, cumătră pezevenghe! 
Şi crezi că pot primi misive de-astea? 
Îmi târguieşti în taină tinereţea? 
Frumoasă meserie ţi-ai ales 
Şi pari a fi destul de pricepută 
Hai, ia-ţi-o, şi-ndărăt să i-o trimiţi, 
Ori dacă nu, să piei din ochii mei. 
Lucetta: 
În dragoste când pui o vorbă bună, 
Nu vrăjmăşia-i plata. 


lulia: 
Ai plecat? 
Lucetta: 
Da, să vă las să cugetaţi mai bine. 
(lese.) 
lulia: 


Şi cât doream să fi citit scrisoarea. 
S-o chem, nu pot, de-abia am dojenit-o 
Că mi-a adus-o. Dar ce proastă-i, zău, 
Că nu mi-a dat scrisoarea cu de-a sila; 

Să nu priceapă ea atâta lucru 
Că fetele spun nu din sfiiciune 
Când ard de dor din nu să facă da. 
Ah, ce nesăbuită e iubirea, 

Ca ţâncul năzuros ce-şi zgârie doica 

Şi-apoi blajin nuiaua o sărută! 

Vai, cum am alungat-o, pe Lucetta, 

Când aş fi vrut atâta să rămână, 
Cum mă-ncruntam la ea, când, dimpotrivă, 

În inimă zburdam de bucurie. 
Ca ispăşire, uite, am s-o chem 

Să-i cer iertare pentru tot. Lucetta! 

(Intră Lucetta.) 


Lucetta: 
Ce vrea-nălţimea voastră? 
lulia: 
- | gata masa? 
Lucetta: 


Aş vrea să fie; fierea să-şi consume 
Stăpâna mea, mâncând, iar nu cu mine. 


lulia: 

Ce-ai ridicat de jos cu-atâta grijă? 
Lucetta: 

Nimic. 
lulia: 
De ce te-ai aplecat atunci? 

Lucetta: 

Am ridicat o foaie ce-mi căzuse. 
lulia: 

Şi-asta-i nimic? 
Lucetta: 
Nimica, pentru mine. 

lulia: 

De-i pentru alții, lasă-le-o acolo. 
Lucetta: 


Dacă vă lasă inima, o las, 
Dar, zău, că nu vă minte al ei glas". 


277 În original, joc de cuvinte între to lie (a zăcea) şi /o lie (a 

lulia: 
E vreun îndrăgostit ce-ţi scrie stihuri. 
Lucetta: 
De-aţi vrea, pe loc v-o cânt pe-o melodie; 
Compuneţi una să se nimerească. 
lulia: 
Nu-mi place joaca asta de copii; 
să-l cânți pe aria: „Dragoste uşoară”. 
Lucetta: 
E prea uşoară pentr-un cântec greu. 
lulia: 
E greu? O fi ducând vreo grea povară? 
Lucetta: 
Cântat de glasul vostru-ar fi frumos. 


lulia: 
Dar de-al tău nu? 
Lucetta: 
E prea sus pentru mine. 
lulia: 


Dă-mi cântecul. 
(la scrisoarea.) 
Ce spui, mironosiţo? 
Lucetta: 
Mai dulce-ar trebui şi nu prea tare, 
De-altminteri nici nu-mi place melodia. 
lulia: 


Nu? 
Lucetta: 
Doamna-i prea tăioasă, pentru text. 
lulia: 
Mironosiţo, te obrăzniceşti. 
Lucetta: 
minţi), (n. t.). 

Acum vă coborâţi prea jos cu tonul, 
E-o modulație care strică-acordul: 
Ar fi mai potrivită-o voce caldă. 


lulia: 
Tu mă scobori. 
Lucetta: 
Ba glasul mi-l ridic”? 
În apărarea, domnului Proteus. 
lulia: 


Mă plictiseşti afar’ din cale, uite 
_ Ce fac cu-obiectul apărării tale! 
(li rupe scrisoarea.) 
Hai, ieşi; să nu te-atingi de bucățele, 
Acolo să le laşi, că mă fac foc. 


Lucetta: 
Un foc de paie, că grozav ar vrea 
S-o supere cu încă o scrisoare. 
(lese.) 
lulia: 


De m-aş fi supărat pe ea, şi-atât! 
Cum de v-aţi îndurat să sfâşiaţi 
Cuvinte de iubire, mâini haine? 

Viespi rele care vă hrăniţi cu mierea 
Şi-apoi străpungeţi harnicele-albine. 
Ca să mă pedepsesc voi săruta 
De mii de ori aceste bucățele. 

Aici stă scris „preabună lulia”: nu, 
Rea lulia! Nerecunoscătoareo, 

Pe-aceste pietre numele ţi-arunc, 

Şi ţi-l strivesc sub tălpi cu tot disprețul. 
Dincoace-i scris „de dragoste rănit, 


278 În original, alt calambur cu base (josnic) şi to bid the base for 
(a răspunde unei provocări), (n. t.). 

Al tău, Proteus”; bietul nume drag! 
La pieptul meu te voi adăposti 
Până ce rana-ţi se va lecui, 
De-al meu curat sărut tămăduită. 
Mereu apare numele „Proteus”. 
O, curmă-ţi adierea, vântule, 
Nu-mi risipi comoara de cuvinte 
Pân-ce pe toate nu le voi culege, 
Afară de-al meu nume, peste care 
Te rog să-abaţi vântoasele, să-l ducă 
Pe cea mai-naltă stâncă şi de-acolo 
Să-l zvârle-n marea furioasă! Uite 
Un vers în care „Proteus” revine 
De două ori: „aprins şi-abandonat”, 
„lubitei lulia” - asta o arunc; 
Şi totuşi, nu: le şade-atât de bine 
Cum le-a alăturat! Să le-mpreun: 
Hai, sărutaţi-vă, faceţi ce vreţi! 


(Intră iarăşi Lucetta.) 
Lucetta: 


Doamnă, 
E gata cina, tatăl vostru-aşteaptă. 


Da, bine, haidem. 


Lucetta: 


Şi cu hârtiile-astea vorbăreţe? 


Îndură-te de ele şi le strânge. 


Lucetta: 


M-aţi mai certat o dată pentru asta, 
Dar nu le las pe jos, să nu răcească. 


Eşti gata să le faci un parastas. 

Lucetta: 
Le port de grijă, doamnă, orice-aţi spune 
Căci văd eu multe, chiar dacă-nchid ochii. 
lulia: 
Ei, lasă, lasă, hai acum să mergem. 
(les.) 


Scena 3 


Verona. O încăpere în casa lui Antonio. 
Intră Antonio şi Panthino. 


Antonio: 
Spune-mi, Panthino, despre ce năpaste 
Vorbeai cu frate-meu acolo-n tindă? 
Panthino: 
De fiul dumitale, de Proteus. 
Antonio: 
Şi ce zicea de el? 
Panthino: 
Se cam mira 
Cum de puteţi răbda să-şi irosească 
Juneţea stând acas’, când alţi feciori 
De seama lui, şi nu atât de nobili, 
Purced să-şi cate singuri rost în lume, 
În bătălii să-şi făurească slava, 
Ori ţărmuri noi să afle peste mare”, 


279 În epoca lui Shakespeare mulţi tineri aparţinând nobilimii sau 

Ori să înveţe pe la academii. 
Căci într-un chip sau altul - mai zicea - 
Proteus s-ar distinge negreşit. 
Şi mă ruga să spun să nu-l lăsaţi 
Să-şi piardă vremea-n casa părintească, 
Fiindcă mai târziu se va căi 
Că n-a călătorit la tinereţe. 
Antonio: 
Nu trebuie să mai stăruieşti, Panthino, 
Căci şi eu mă frământ de-o lună-ntreagă 
Spunându-mi că nu-i om întreg acela 
Ce nu-i hârşit cu lumea cât de cât, 
Din viaţă-nvaţă omul, iară vremea 
Îl făţuieşte fără de cusur. 
la zi, mai bine, unde să-l trimit? 
Panthino: 
Eu cred că înălţimea voastră ştie 
Că Valentin, prietenul său bun, 
E azi la Curtea-mpărătească””,. 
Antonio: 
Ştiu. 
Panthino: 
Acolo ar fi bine să-l trimiteţi: 
La curte va deprinde bunul-gust 
Şi măiestria spadei, maniere, 
O conversaţie aleasă; va-nvăţa 
Folositoare lucruri, făr' de care 
Un tânăr nobil nu-i desăvârşit. 


înaltei burghezii, se ofereau să însoţească echipajele corăbiilor 
pornind în căutarea de noi teritorii sau insule în Orientul îndepărtat 
sau America. Asemenea călătorii implicau riscuri serioase şi erau 
considerate ca acte de mare bravură. 

280 Este totuşi vorba de curtea ducelui de Milan şi nu de a 
împăratului Austriei, singurul împărat din acea vreme. 

Antonio: 
Îmi place sfatul tău şi, ca să vezi 
Cât mi-a plăcut, chiar azi voi da porunci 
Cât mai curând să-l şi trimit la Curte. 
Panthino: 
De nu mă-nşel, chiar mâine, don Alphonso 
Cu alţi feciori de nobili se va duce 
La Curte, prea plecat să-şi pună spada 
La bunăvoia împăratului. 
Antonio: 
Atunci Proteus va pleca cu ei, 
Dar, iată-l vine. Hai să-i spunem vestea. 
(Intră Proteus.) 
Proteus: 
Ah, dulce dragoste! Scrisoare dulce! 
Şi viaţă! Scrisul ei pornit din suflet: 
Acesta-i legământul de logodnă. 
Părinţii de ne-ar da consimţământul, 
Şi fericirea-mi negrăită, lulia 
Dumnezeiască, s-o pecetluim! 
Antonio: 
Hei, Proteus. Ce scrisorică-i aia? 
Proteus: 
Nimic de seamă; e un scurt răvaş 
Trimis de Valentin prin cineva. 
Antonio: 
la, dă-mi să văd şi eu ce noutăţi. 
Proteus: 
Nu-s noutăţi, stăpâne. Scrie că 
O duce bine şi e fericit; 
L-încarcă de favoruri împăratul 
Şi c-ar dori cu mine să le-mpartă. 
Antonio: 

Şi tu ce spui de-a lui bunăvoință? 
Proteus: 
Că nu dorinţei lui mă voi supune, 
Ci numai voiei înălţimii tale. 
Antonio: 
Ei, află dragul meu, că-s hotărât, 
Şi hotărârea mea este poruncă; 
Vei fi trimis şi tu, ca Valentin, 
La Curte, să rămâi un timp acolo. 
Eu te-nzestrez cu câte ai nevoie, 
să fii egal cu el. Te pregăteşte, 
Căci mâine pleci. Şi nu te mai codi, 
Că eu o vorbă am! Ai priceput? 
Proteus: 
Dar nu pot pregăti atâtea-n pripă, 
Te rog, mai dă-mi răgaz o zi sau două. 
Antonio: 
Tot ţi se va trimite mai târziu. 
Nu zăbovi. Am zis. Porneşti chiar mâine, 
Panthino, hai. Ţi-l dau acum în seamă. 
La timp să fie gata de plecare. 
(les Antonio şi Panthino.) 
Proteus: 
De mult ce m-am ferit să nu mă ard, 
M-am aruncat în mare şi mă-nec. 
De teamă să nu-i dau scrisoarea luliei 
Ca nu cumva să mi se-mpotrivească 
Minciunii mele i-a răspuns mai rău 
Decât putea iubirea să-mi lovească. 
O, primăvară-a dragostei, te-asemeni 
Cu-a lui april vremelnică splendoare, 
Când strălucind senină şi frumoasă, 
Când cotropind cu neguri sfântul soare! 

(Reintră Panthino.) 

Panthino: 

Sir Proteus, vă cheamă-al vostru tată. 
Poftiţi mai repede, că se grăbeşte. 
Proteus: 
Mi-e inima silită să zic da 
Deşi de mii de ori aş spune: ba. 


(les.) 
Actul Il 
Scena 1 
Milan. O încăpere în palatul ducelui. 
Intră Valentin şi Speed. 
Speed: 


Stăpâne, mănuşa! 

(Îi întinde o mănuşă.) 

Valentin: 

Nu-i a mea, pe-ale mele le am în mână. 
Speed: 
Atunci ia-o şi pe asta, că ce-i în mână nu-i 
minciună“. 
Valentin: 
la s-o văd! Dă-mi-o-ndată, e a mea. 
Podoabă dulce a unei zâne dragi! 

Ah, Silvia! Silvia! 

Speed: Doamnă Silvia! Doamnă Silvia! 


281 În original, un alt calambur: My gloves are on (am mănuşile în 
mâini) şi for this is but one (asta-i una singură) pe vremea aceea, 
one şi on rostindu-se, probabil, la fel, (n. t.). 

Valentin: Ce te-a apucat, puşlamao! 

Speed: Las’ că tot n-aude, domnule. 

Valentin: Cine ţi-a dat voie să o strigi?... 

Speed: Dumneata-n persoană, domnişorule, sau 
m-a înşelat pe mine auzul... 

Valentin: lar ai luat-o razna... 

Speed: Adineauri mă certai că stau pe loc... 

Valentin: Să lăsăm asta. la spune, Speed, o 
cunoşti pe doamna Silvia? 

Speed: Aia pe care o iubeşti dumneata? 

Valentin: Dar cum ai băgat tu de seamă că o 
iubesc? 

Speed: Am semnele mele: întâi, c-ai dat în doaga 
domnişorului Proteus, că stai toată ziulica ca o curcă 
plouată; tragi pe nas numai cântece de amor, ca un 
prihor, baţi drumurile singur-singurel ca un ciumat; 
oftezi, ca un şcolar care şi-a pierdut abecedarul; 
lăcrimezi ca o domnişoară care vine de la 
înmormântarea bunică-sii; posteşti ca unul pus la 
regim; veghezi şi sari din somn de parcă ai aştepta 
mereu să te calce hoţii; şi când vorbeşti, te miorlăi 
ca un milog la Sâmbăta morţilor. Pe vremuri, când 
erai om în toată firea, râdeai şi cântai ca un cocoş, 
păşeai pe uliţă zdravăn ca un leu“, nu posteai 
decât după-masă iar nenorocit nu erai decât când n- 
aveai parale. Acum văd că stăpâna dumitale te-a 
schimbat într-atât, încât mă uit şi nu te mai 
recunosc dacă eşti stăpânul meu sau altă arătare. 

Valentin: Cum, Speed, chiar aşa de rău arăt? 

Speed: Da, dar numai pe dinafară. 

Valentin: Cum, pe dinafară? 


282 Comparaţia cu leul provine din faptul că în acea vreme câţiva 
lei erau ţinuţi într-un colţ al curţii Turnului Londrei. 

Speed: Păi sigur, fiindcă nebunia de dinăuntru se 
dă de gol pe dinafară, ca apa dintr-un borcan cu 
urină. Intreabă orice doctor şi-o să-ţi spună că aşa e. 

Valentin: Te-am întrebat dacă o cunoşti pe 
doamna şi stăpâna mea, Silvia. 

Speed: Aia la care oftezi când te uiţi cum 
mănâncă la masă? 

Valentin: Şi-asta ai văzut? Da, despre dânsa 
vorbesc. 

Speed: Atunci n-o cunosc, domnule. 

Valentin: Cum n-o cunoşti, dacă zici că m-ai văzut 
privind-o. 

Speed: Nu e una urâtă, domnule? 

Valentin:  Urâtă? E nespus de frumoasă, e 
nepreţuit de graţioasă. 

Speed: Atunci, stai c-o ştiu. 

Valentin: Ce ştii? 

Speed: Că de frumoasă ce-i, e mai mare daraua 
decât ocaua. 

Valentin: Frumuseţea ei este desăvârşită, iar 
farmecul ei fără măsură. 

Speed: Dacă te iei după faţadă, adevărat că n-are 
nicio măsură. 

Valentin: Ce vrei să spui? 

Speed: Vreau să spun, domnişorule, că prea se 
vopseşte, de nu mai ştie omul să deosebească nurii 
ei de cei din cutie. 

Valentin: Drept cine mă iei? E negrăit de 
frumoasă, de când o ştiu. 

Speed: Pesemne că n-ai mai văzut-o de când s-a 
urâţit. 

Valentin: Când s-a urâţit? 

Speed: De când o iubeşti. 

Valentin: O iubesc din clipa când am văzut-o şi de 
atunci e tot frumoasă. 

Speed: Fiindcă n-o vezi. 

Valentin: Cum n-o văd? 

Speed: N-o vezi pentru că iubirea e oarbă”. Ehei, 
dac-ai avea ochii mei, sau măcar ochii dumitale din 
vremea când vorbeai de domnişorul Proteus că uita 
să-şi mai lege beteliile de amorezat ce era”, s-ar 
schimba chestia. 

Valentin: Şi ce-aş vedea atunci? 

Speed: Nebunia dumitale şi urâţenia ei. Că dacă 
dânsul uita să-şi lege beteliile la pantaloni, apoi 
dumneata uiţi să-ţi pui şi pantalonii. 

Valentin: Atunci şi tu, caraghiosule, eşti amorezat 
că ai uitat să-mi lustruieşti pantofii azi-dimineaţă. 

Speed: Chiar aşa şi este. Eram amorezat de 
puişorul meu de somn, pe care mi l-ai speriat când 
m-ai scuturat să mă trezesc, de-aia te scutur şi eu 
pe dumneata acuş. 

Valentin: |n concluzie, o iubesc, asta e. 

Speed: Tare-aş vrea să fie cum spui, că-atunci ştiu 
că n-o să te ţină mult. 

Valentin: Aseară m-a pus să-i scriu câteva versuri 
pentru cineva care-i e drag. 

Speed: Şi i le-ai făcut? 

Valentin: Da. 

Speed: Bineînţeles, şchioape. 

Valentin: 

Nu, băiete, cât am putut mai bune. Tăcere! 


283 Aluzie la faptul că micul zeu Cupidon e orb. 
284 Neglijenţa în îmbrăcăminte, mai cu seamă în ceea ce priveşte 
jartierele, era considerată ca o dovadă că cineva e îndrăgostit. 
Aluzia este reluată în Cum vă place (III, 2, 363). 

lat-o, vine. 
(Intră Silvia.) 
Speed (aparte): 
Începe-acum păpuşeria!”* Ţin-te, 
Cuvântu-l are dânsul mai întâi. 
Valentin: 
De-o mie de ori ziua bună, doamnă. 
Speed (aparte): 
O noapte-bună ar face şi mai mult. 
Silvia: 
Sir Valentin, şi ţie, două mii. 
Speed (aparte): 
În locul lui, îi dă ea lui dobândă. 
Valentin: 
Precum mi-aţi spus, am scris scrisoarea ceea 
Spre-acel amic necunoscut, deşi 
j Nu mi-a plăcut s-o fac, dar m-am supus. 
(li dă scrisoarea.) 
Silvia: 
Îţi mulţumesc, gentilul meu supus; 
E scrisă cu condei de cărturar. 
Valentin: 
Credeţi-mă, am scos-o greu la capăt, 
Căci neştiind cui este dedicată, 
Am scris-o la-ntâmplare, şovăind. 
Silvia: 
Îţi pare poate c-a fost mare truda. 
Valentin: 
Vai, doamnă, dimpotrivă, porunciţi-mi 
O mie încă, dac-aşa vi-i placul, 
Şi totuşi... 


285 Aluzie la reprezentațiile cu marionete foarte populare la 
bâlciurile din acea vreme. 

Silvia: 
Un început frumos, cunosc urmarea... 
Şi totuşi, nu spun cui şi nici nu-mi pasă, 
Şi totuşi ia-ţi scrisoarea; mulţumesc, 
E cea din urmă oară când îţi cer... 
Speed (aparte): 
Şi totuşi ai să-i ceri din nou şi iarăşi... 
Valentin: 
Ce vreţi să spuneţi, doamnă? Nu vă place? 
Silvia: 
Ba da, sunt versuri scrise minunat, 
Dar dacă-s scrise-n duşmănie, ia-le, 
Da, ia-ţi-le-napoi. 
(Îi înapoiază scrisoarea.) 
Valentin: 
Dar v-aparţin!... 
Silvia: 
Da, sir. Le-ai scris pentru că ţi-am cerut, 
Dar nu le vreau; sunt ale dumitale; 
Mi-ar fi plăcut să fie mult mai calde. 
Valentin: 
Vă rog, sunt gata să vă scriu şi alte... 
Silvia: 
lar după ce le scrii, să le citeşti, 
De dragul meu. De-ţi plac, cu-atât mai bine. 
De nu, nu-mi pasă. 
Valentin: 
Dar dacă-mi plac, ce-i? 
Silvia: 
De-ţi plac, aceasta îţi va fi răsplata, 
Şi-acum, iubite slujitor, cu bine. 
(lese.) 
Speed (aparte): 

O scamatorie fără pălărie, 
Ca un nas pe-un obraz, 
Sau ca o sfârlează pe-o turlă-n amiază. 
Stăpânul meu o place şi nu ştie ce face, 
lar ea îl dăscăleşte cum să-i fie meşter. 
Ce scamatorie: singur sieşi scrie! 
Valentin: 
Ce socoteşti acolo cu glas tare? 
Speed: 
Fac poezii. Dar socoteala dumitale-i mai bună. 
Valentin: 


Care? 
Speed: 
Să fii poştaşul doamnei Silvia. 
Valentin: 
Către cine? 
Speed: 


Către domnia ta. Îți face curte cu figuri de stil. 
Valentin: 


Ce figuri? 
Speed: 
Vreau să zic, cu scrisori. 
Valentin: 
Păi nu mi-a scris niciuna. 
Speed: 


Ce-are a face, ți le scrii singur. N-ai înţeles figura? 
Valentin: 
Nu, mă crezi? 

Speed: 

Sigur că nu te cred. N-ai văzut-o că vorbea serios? 
Valentin: 

Ştiu că mi-a spus doar vorbe de mânie. 

Speed: 

Doar ţi-a dat o scrisoare. 

Valentin: 

Scrisă de mine, unui prieten de-al ei. 

Speed: 

Şi scrisoarea a ajuns astfel la destinaţie. 

Valentin: 

Mă tem că e mai rău. De-ar fi aşa! 

speed: 

Iti garantez c-aşa e. Ascultă-aici: 
„Scrisori de dragoste, cu foc, adesea i-ai trimis 
Dar ea, sfioasă, n-a putut să-ți scrie şi n-a scris 
Și s-a gândit că n-o afla un mesager mai sigur 

Decât iubitu-narăgostit, ca să-şi răspundă singur”. 

Tot ce-am spus e-adevărat, fiindcă n-am spus-o 
eu, aşa e cântecul, gata tipărit. 

Ce mai aştepţi, stăpâne? E ora mesei. 

Valentin: 

Eu am cinat. 

Speed: Domnule, ascultă-mă pe mine. Cameleonul 
ăsta care se cheamă dragoste se poate hrăni cu aer, 
sau cu apă chioară, dar, în ceea ce mă priveşte, eu 
fără mâncare mă prăpădesc. Aibi milă, zău, nu fi 
inimă de piatră ca zeiţa dumitale, fii mai mişcat, 
stăpâne, şi mişcă-te o dată! 


(les.) 
Scena 2 
Verona. O încăpere în casa luliei. 
Intră Proteus şi lulia. 
Proteus: 


Să ai răbdare, lulia mea bună. 

lulia: 
Va trebui să am, că-i fără leac. 
Proteus: 
Voi fi-ndărăt, cât voi putea mai iute. 
lulia: 


De nu-ți vei lua cuvântul îndărăt, 
Vei fi-ndărăt curând de tot. Primeşte 
Acest inel să-ţi aminteşti de lulia. 
(Îi dă un inel.) 
Proteus: 
_ Să facem schimb, atunci. Tu ia-l pe-acesta. 
(li dă un altul.) 
lulia: 
Şi târgul să-l pecetluim aşa, 
C-un sfânt sărut. 
Proteus: 
la-mi mâna, ca zălog-*, 
Şi doar o clipă de voi înceta 
Să mă gândesc cu dor la lulia mea, 
Cealaltă clipă, cu-o nenorocire 
Mă pedepsească pentru necredinţă! 
M-aşteaptă tata; nu răspunde. Fluxul 
Se-apropie. Nu valul tău de lacrimi; 
Acela m-ar împiedica să plec. 
Adio, lulia. 
(lulia iese.) 
Cum, pleci fără-o vorbă? 
lubirea-adevărată n-are vorbe! 
Credinţa nu prin vorbe, se încearcă, 
Ci doar prin fapte. 


286 lulia şi Proteus îndeplinesc, deşi fără martori, ceremonia 
promisiunii formale de căsătorie a cărei încălcare îl va face pe 
Proteus sperjur, el nemaiputându-se căsători cu altcineva. 

(Intră Panthino.) 


Panthino: 
Sunteţi aşteptat. 
Proteus: 
la-n-nainte, viu numaidecât. 
O despărţire grea te lasă mut. 
(les.) 


Scena 3 


Verona. O uliţă. 
Intră Launce, trăgând un câine”. 


Launce: Mai am de jelit un ceas şi-am isprăvit şi 
cu bocitul: aşa suntem noi ăştia din neamul Launce, 
simţitori. Mi-ani primit tainul, ca fiul risipitor” şi 
plec cu sir Proteus la curtea-m-părătcască““”. Cred 
că Crab””, dulăul ăsta-al meu, o cel mai nesimţitor 
câine din câţi latră pe lume: mama plângea, tata 
gemea, soră-mea urla, slujnica bocea cât o ţinea 
gura, pisica-şi frângea labele de deznădejde, toată 
casa era o jale, numai animalul ăsta fără inimă n-a 
vărsat el o lacrimă. E de piatră, un bolovan nu alta, 


287 Aducerea pe scenă a unui câine, deşi rară, era îngăduită. 

288 Referire la povestirea biblică conform căreia un tată, care 
avea doi fii, a dat celui mai mic, la cererea acestuia, partea din 
avere pe care a socotit-o că i-ar reveni ca moştenire după moartea 
sa. Fiul a pornit apoi în lume risipind tot ceea ce căpătase, după 
care s-a întors acasă sărac şi cerându-şi iertare. Înţelegând că fiul 
său se căieşte de faptele sale, tatăl l-a iertat, cu toată supărarea 
fratelui mai mare. 

289 Se repetă termenul de „curtea-mpărătească”, deşi e vorba de 
curtea ducelui Milanului. 

290 Cuvântul „crab” are, pe lângă sensul de „rac, crab”, şi pe 
acela de „măr pădureţ, acru” (crab apple). 

mai rău ca un câine; şi-un ovrei ar fi plâns după noi: 
bunică-mea, care-i oarbă de mult, ei bine, şi ea a 
plâns săraca, uitându-se cum plec, până n-a mai 
văzut cu ochii. Să vă spun cum a fost. Gheata asta-i 
tata... Nu. Gheata stângă e tata... Nu. Gheata 
stângă e mama... Nu, nu se poate. Ba da, asta e, că 
are pingeaua găurită. Gheata cu gaura e mama şi 
ailaltă e tata. Să-l ia dracu dacă nu-i aşa! Acum, 
domnule, băţul ăsta e soru-mea, că, vedeţi 
dumneavoastră, e albă ca crinul şi la fel de trupeşă 
ca băţul meu; pălăria e Nat, slujnica; eu sunt 
câinele, ba nu, cânele e el, eu sunt alt câne. Nu, 
dinele e el şi eu sunt eu; aşa-i bine, bun. Acum eu 
mă duc la tata: „Tată, dă-mi binecuvântarea”. 
Gheata asta nu poate-ngăima o vorbă, atât de rău 
plânge! Acum îl pup pe tata, bun, el îi dă-naiute cu 
plânsul. Acum mă duc la mama; văleu, plânge 
săraca de nu mai ştie pe ce lume se află. Bun. O pup 
şi pe ea. Uite-aşa i se umfla şi i se dezumfla pieptul 
de plâns. Acum trec la soră-mea; uitaţi-vă ce 
gemete-i trage; şi-n vremea asta, câinele, nimic. 
Nicio lacrimă, nu spune el un cuvinţel, domnule, 
nimica, şi vede bine că tot drumul e stropit cu 
lacrimile mele. 

(Intră Panthino.) 

Panthino: Launce, vin-o dată, hai, urcă pe bord! 
Stăpânul tău s-a-mbarcat şi ai să ai de tras vârtos la 
vâsle ca să-l ajungi. Ce-ai păţit? De ce plângi? Hai, 
măgar bătrân! Dacă mai zăboveşti, pierzi barca. 

Launce: Ce-mi pasă mie dacă se pierde o barcă 
pescărească, când stau lângă mine cu cel mai 
ticălos scăpat de la înec din câţi a pescuit vreodată 

inima unui om milostiv”. 

Panthino: Ce ticălos zici c-ai pescuit? 

Launce: Pe ăsta pe care-l ţin atârnat de undiţă. Pe 
Crab, cânele meu. 

Panthino: Lasă, omule, pălăvrăgeala, ţi-am spus 
că pierzi fluxul, şi dacă pierzi fluxul, pierzi călătoria, 
şi dacă pierzi călătoria îţi pierzi stăpânul, şi dacă-ţi 
pierzi stăpânul îţi pierzi slujba. De ce-mi pui mâna la 


gură? 

Launce: 

Ca să nu-ţi pierzi limba. 
Panthino: 

Unde să-mi pierd limba? 
Launce: 

În jurul tău. 

Panthino: 


În turul tău!?2%? 

Launce: N-am decât să pierd şi fluxul, şi călătoria, 
şi stăpânul, şi slujba, şi javra! Şi află dumneata că 
dacă seacă apa, o umplu la loc cu lacrimile mele, 
dacă vântul nu mai bate, dau drumul la suspine şi 
umflu toate pânzele corăbiei. 

Panthino: Hai, omule-odată; m-au trimis să te 
chem. 


Launce: 
Păi cheamă-mă cât vrei. 
Panthino: 
Vrei să vii, ori ba? 
Launce: 


291 În original, joc de cuvinte între tide (flux, maree) şi tyea, legat 
de țărm, (n. t.). 
292 În original, un joc de cuvinte de un gust îndoielnic: in thy tale 
(în povestea ta) şi in thy tail (în coada ta) bazat tot pe pronunția 
identică, (n. t.). 


~ 404 ~ 


William Shakespeare 
Am zis eu că nu vreau? Haidem. 
(les.) 


Scena 4 


Milan. O încăpere în palatul ducelui. 
Intră Valentin, Silvia, Thurio şi Speed. 


Silvia: 
Supusul meu! 
Valentin: 
Stăpână? 

Speed:  Stăpâne, sir Thurio se uită la 
dumneavoastră cam pieziş. 

Valentin: Ei, băiete, din dragoste. 

Speed: Nu prea arată că-i sar ochii după domnia 
ta. 

Valentin: Atunci nu după mine, ci după doamna şi 
stăpâna mea. 

Speed: 

N-ar strica să-i tragi una. 
Silvia: 
Prea trist eşti azi, sir Valentin, de ce? 
Valentin: 
E o părere, doar, stăpână dragă. 


Thurio: 
Şi poţi părea ce nu eşti? 
Valentin: 
Se prea poate. 
Thurio: 
Eşti prin urmare-un prefăcut. 
Valentin: 

Şi dumneata nu mai puţin. 


Thurio: 
Ce par a fi şi nu sunt? 
Valentin: 
Om cu cap. 
Thurio: 


Mă rog, cu ce probezi că-s la din contra? 
Valentin: 
Probează chiar prostia dumitale. 
Thurio: 
Mă rog frumos şi unde-o vezi matale? 
Valentin: 
O porţi fălos de tot pe sub surtuc. 


Thurio: 
E o tunică cu dublură fină. 
Valentin: 
Perfect, atuncea şi prostia-i dublă“. 
Thurio: 
Ce, cum? 
Silvia: 


Sir Thurio, nu te supăra! 
Cum te-ai schimbat la faţă, vai de mine! 

Valentin: 

Aşa-s cameleonii, scumpă doamnă. 
Thurio: 

Cameleonii se hrănesc cu aer, 

Dar ştiu eu unul gata să-ţi ia sânge. 

Valentin: 
Ce-aţi spus, stimate domn? 

Thurio: 


293 În original, joc de cuvinte. Jerkin şi doublet erau haine scurte 
din epoca elizabetană, ultimul având şi sensul de „dublă” la jocul 
de zaruri, (n. t.). 

Am spus, şi gata. 


Valentin: 
Mereu eşti gata făr' să fi-nceput. 
Silvia: 
Frumos duel de vorbe, domnii mei, 
Şi salvă după salvă vă admir. 
Valentin: 
Da, doamnă, datorită dumitale. 
Silvia: 
Nu te-nţeleg, supusul meu... 
Valentin: 
Anume, 
Din ochii dumitale luând săgeți, 
Se umflă, signor Thurio, în pene, 
Şi face pe arcaşul iscusit. 
Thurio: 


să nu-ţi închipui, domnul meu, că poţi 
Cu duhul dumitale să-mi ţii piept! 
Mă tem că prea curând te-ai cheltui... 
Valentin: 
C-un sac de vorbe goale mi te lauzi. 
De-ai fi la fel de darnic cu valeţii, 
Nu i-ai purta în zdrenţe, cum îi porți; 
Pesemne, tot cu vorbe ti-i plăteşti... 
Silvia: 
Ajunge, domnii mei, că vine tata. 
(Intră ducele.) 
Ducele: 
Ei, fata mea, te văd asediată! 
lubite Valentin, ţi-aduc veşti bune. 
Ce-ai zice de-un răvaş de la părinţi, 
Adus de un prieten bun de-al dumitale! 
Valentin: 

Maria ta, sunt recunoscător 
Acelui mesager de bucurie. 
Ducele: 
Cunoşti pe don Antonio, din Verona?... 
Valentin: 
Desigur, doamne. E un om ales, 
Un nobil dintre cei mai respectaţi, 
Şi meritând din plin această stimă. 
Ducele: 
Şi n-are el un fiu? 
Valentin: 
Ba da, aidoma cu dânsul, doamne, 
E cinstea şi mândria lui de tată. 
Ducele: 
L-ai cunoscut? 
Valentin: 
Cum mă cunosc pe mine; 
De mici copii am fost nedespărţiţi; 
Doar că, pe când eu, leneş, nu ţinteam 
S-ating desăvârşirea îngerească 
La care anii tineri năzuiesc, 
Sir Proteus - căci astfel se numeşte - 
Şi-a folosit cu sârg acele zile. 
Deşi e foarte tânăr, chibzuieşte 
Ca un bătrân trecut prin multe-n viaţă; 
Şi-ntr-un cuvânt - n-am laude destule 
Să-i zugrăvească-nalta vrednicie - 
Desăvârşit la minte şi la trup, 
E-un nobil fără de cusur în toate. 
Ducele: 
Ei, bată-l zău, de-i chiar aşa, e demn 
De dragostea unei împărătese, 
Parcă-i făcut să-mi fie sfetnic mare. 

Ei bine, acest nobil a sosit 
La curtea mea, adus de-nalţi prieteni, 
Cu gândul să rămân-o vreme-aici. 
E-o veste, cred, ce te va bucura. 
Valentin: 
Nimic nu mi-am dorit mai mult vreodată. 
Ducele: 
să fie deci primit cum se cuvine. 
Silvia, vezi; şi dumneata, sir Thurio, 
De Valentin nu mă mai îndoiesc, 
Vreau să se simtă bine printre noi. 
Eu plec şi vi-l trimit îndată. 
(lese.) 
Valentin: 
E-acel de care povesteam, stăpână, 
C-ar fi venit, de nu l-ar fi-ncuiat, 
Cu lacăt de cleştar, doi ochi de fată. 
Silvia: 
Îl vor fi dezlegat, atunci, de vrajă, 
În schimbul unui legământ... 
Valentin: 
Eu cred 
Că-l ţine încă-n lanţul ei vrăjit. 
Silvia: 
Atunci e orb de dor. Cum de-a ajuns 
să afle drumul pân’ la dumneata? 
Valentin: 
lubirea are douăzeci de ochi. 
Thurio: 
Se zice că-ndeobşte este oarbă. 
Valentin: 
Pentru amanți ca Thurio, desigur; 
Închide ochii ca să nu-i mai vadă. 

Silvia: 

Vai, domnilor, sfârşiţi o dată sfada. 

Soseşte gentilomul aşteptat. 

(Intră Proteus.) 
Valentin: 

O, dragul meu Proteus, bun venit. 

O dată cu urarea, scumpă doamnă, 

Primiţi-l ca pe-un oaspe osebit. 


Silvia: 
Valoarea lui îi merită primirea, 
De-i el acel de care ne vorbeai. 
Valentin: 
Acela e; vă cer favoare-naltă 
Să vă slujească-alăturea de mine. 
Silvia: 


Favoarea de-a-l primi-ntre noi va fi, 
Cred, mai curând, favoare pentru mine. 
Proteus: 
O, nu; nu-s vrednic eu de privilegiul 
De-a vă opri privirea-asupra mea! 
Valentin: 
Să nu vorbim acum de vrednicie. 
lubită doamnă, luaţi-l slujitor. 
Proteus: 
să vă slujesc va fi mândria mea. 
Silvia: 
Şi-această slujbă fi-va răsplătită. 
Nevrednica-ţi stăpână te primeşte. 
Proteus: 
Cine-ar mai spune asta l-aş ucide. 
Silvia: 
Că te primesc? 
Proteus: 

Că-aţi fi nevrednică! 
(Intră un servitor.) 
Servitorul: 
Doamnă, stăpânul vrea să vă vorbească. 
Silvia: 
Sunt, la poruncă, îndată. 
(lese servitorul.) 
Hai, sir Thurio, 
Cu mine vino. larăşi, bun venit, 
Nou slujitor! Vă las să staţi de vorbă, 
De cele de pe-acasă; mai târziu, 
Vom fi cu toţii iarăşi laolaltă. 
Proteus: 
La ordinele voastre amândoi. 
(les Silvia, Thurio şi Speed.) 
Valentin: 
Şi-acum, Proteus, spune-mi ce-i pe-acasă? 

Proteus: 

Ai tăi sunt bine toţi şi te doresc. 


Valentin: 
Şi-ai tăi? 
Proteus: 
De-asemeni, bine. 
Valentin: 
Cu iubirea 
Cum îţi mai merge? 
Proteus: 


De ce vrei să ştii? 
Odinioară nu-ţi păsa de-amoruri. 
Valentin: 
Da, dar Proteus, viaţa-mi s-a schimbat 
Şi nepăsarea azi mi-o ispăşesc: 
În chinurile Dragostei mă zbat, 

La post şi plâns amar mă pedepseşte, 
Cu lacrimi noaptea, ziua cu oftaturi, 
Ca răzbunare, somnul mi-a răpit, 
Punându-mă durerea să-mi veghez. 
O, drag Proteus! Dragostea-i tiranul 
Ce m-a smerit atât, încât îţi spun 
Că nu-i mai grea pedeapsă ca a ei, 
Cum nu enici mai mare fericire 
Decât a-i fi supus. Nu mai vorbesc 
Decât despre iubire şi-al ei nume 
Imi ţine loc de masă şi de somn. 


Proteus: 


Destul, am înţeles de cine-i vorba, 
Nu-i dânsa Zeul pe care-l slujeşti? 


Valentin: 


Ea e; nu-i ca un înger preacurat? 


Proteus: 


Ba-i o făptură foarte pământească. 


Valentin: 


Nu e divină? 


Proteus: 


Nu vreau să o flatez. 


Valentin: 


Ba mie-mi place să te-aud c-o lauzi. 


Proteus: 


Asemenea pilule-amare, odată, 
Când sufeream, mi-administrai şi tu. 


Valentin: 


Atunci mărturiseşte că-i divină, 
Că-i cea dintâi dintre femei, domniţă 
A tot ce-i fiinţă vie pe pământ. 


Proteus: 


Afară de-a mea dragă. 

Valentin: 
Afar' de nimeni, 
De nu vrei, poate, să-mi jigneşti iubirea. 
Proteus: 
N-am totuşi dreptul s-o prefer pe-a mea? 
Valentin: 
Sunt cel dintâi să-ţi sprijin preferința: 
O vom cinsti cu cea mai-naltă slavă. 
Ea va purta a doamnei mele trenă, 
Ca lutul mizer să nu-i poată-atinge 
Veşmântul c-un sărut hoţesc, şi-apoi, 
Trufaş, să nu mai vrea să dea flori verii, 
Lăsând pe lume veşnice zăpezi. 
Proteus: 
Ei, Valentin, ce-i vorbăria asta? 
Valentin: 
Mă iartă, dragul meu, orice cuvinte 
Nu spun nimic din câte se pot spune, 
Căci nu-i pe lume alta mai frumoasă, 


E singura... 
Proteus: 
Atuncea las-o aşa, 
Tot singură să fie. 
Valentin: 


Cum se poate? 

E doar a mea, comoara vieţii mele, 
Cu ea sunt mai bogat ca un ocean 
În care tot nisipu-ar fi din perle, 
Apa nectar, iar stâncile de aur, 
Tu iartă-mă că nu te iau în seamă, 
Vezi bine doar cât sunt de zăpăcit, 
Am un rival: e gogomanu-acela; 
Dar ducele l-ar vrea, fiindcă-i bogat. 


~ 413 ~ 


Opere Complete Volumul 2 
Acuma o-nsoţeşte; fug şi eu: 
Tu ştii cât de geloasă e iubirea. 
Proteus: 
Dar ea pe tine te iubeşte? 
Valentin: 
Sigur, 
Ne-am logodit, ba chiar am hotărât 
Şi ziua cununiei; o răpesc, 
Chiar din iatac, pe-o scară de frânghie. 
Şi-apoi gonim pe calea fericirii. 
E totul pus la cale. Drag Proteus, 
Hai în odaia mea să stăm de vorbă, 
Să-mi dai şi tu o mână de-ajutor. 
Proteus: 
la-o-nainte. Vin eu mai târziu. 
Cobor întâi în port să-mi iau bagajul, 
Pe urmă viu la tine să te-ajut. 
Valentin: 
Te rog să vii degrabă! 
Proteus: 
Negreşit. 
(lese Valentin.) 
Aşa cum o căldură-alungă o alta, 
Şi-un cui pe-un altul scoate, tot aşa, 
Simt că iubirea-mi veche asfințeşte 
Acuma dinaintea celei noi. 
să fie oare numai o părere, 
De vină-i lauda lui Valentin? 
E-o amăgire, doar, minunea asta 
Ce-mi tulbură simţirea vinovată? 
Frumoasă e, dar o iubesc pe lulia, 
Şi ea frumoasă; da, odinioară, 
Nimic din tot ce-a fost nu mai rămâne, 

Tot s-a topit, precum un chip de ceară”. 
Ma simt parcă străin de Valentin. 
Mi-e dragă mult prea mult iubita lui, 
Ca să-mi mai fie şi el drag, de-aceea. 
Cum voi iubi-o încă mai târziu, 
Dac-o iubesc atât din prima clipă? 
Doar chipul i-am văzut, ca-ntr-un portret, 
Şi parcă mi-a răpit lumina minţii. 
Dar când minunea-ntreagă, mai de-aproape, 
O voi privi, mă va orbi de tot. 
Voi face tot ce pot să mă feresc; 
lar dacă nu, orice, s-o cuceresc! 
(lese.) 


Scena 5 


Milan. O uliţă. 
Intră Speed şi Launce. 


Speed: Launce, pe cinstea mea, bine-ai venit la 
Milan! 

Launce: Nu jura pe ce n-ai, băieţaş; şi nici bine-ai 
venit, nu se spune aşa. Eu socotesc că uninsnue 
dus de-a binelea decât la spânzurătoare şi nu e bine 
venit într-un loc, până nu i se face cinste c-un rând 
şi cârciumăriţa-i şopteşte „bun venit!” 

Speed: Fie şi-aşa, zăpăcilă, fă-te-ncoace, că te duc 
eu într-un locşor, unde pentru-n rând de cinci parale 
ţi se urează de cinci mii de ori „bun venit”. la spune, 
haimana, cum s-a despărţit stăpânu-tău de doamna 
lulia? 


294 Aluzie la păpuşile de ceară reprezentându-l pe vrăjmaş, pe 
care vrăjitoarele le decântau şi le aruncau în foc, (n. t.). 

Launce: Păi după ce şi-au smuls părul din cap de 
părere de rău, s-au despărţit râzând. 

Speed: Ce face, îl ia de bărbat? 

Launce: Nu. 

Speed: Atunci cum? O ia el pe ea? 

Launce: Nici aşa. 

Speed: Atunci gata, s-au rupt? 

Launce: Nici. Că-s mai întregi ca un peşte netăiat 
pe din două. 

Speed: Ooof, atunci cum stau? 

Launce: Păi cum să stea? Bine, când unul, când 
altul, sau şi-unul şi-altul. 

Speed: Eşti un măgar; nu mă susţii de fel. 

Launce: Ba tu eşti un dobitoc, că nu pricepi ce-ţi 
spun. Până şi băţul ăsta înţelege””. 

Speed: Ce spui? 

Launce: Ce-am spus şi ce vezi; ia te uită, nici nu 
m-aplec bine spre el şi mă şi susţine. 

Speed: Te ţine-n sus, adică. 

Launce: Mă ţine-n sus, mă susţine, tot un drac; 
chestia e că mă-nţelege. 

Speed: Spune-mi, mă omule, se iau, ori ba? 

Launce: Intreabă şi tu potaia. Dacă zice da, e da. 
Dacă zice ba, e ba. Dacă dă din coadă fără să zică 
nici da, nici ba, înseamnă că-i aşa şi-aşa. 

Speed: Prin urmare, tot se iau. 

Launce: Nu divulg secrete. Eu umblu cu parabole, 
pentru cine le pricepe. 

Speed: Am priceput. Ascultă, Launce, ce zici de 
stăpânul meu care e amorezat lulea? 

Launce: Aşa a fost o viaţă-ntreagă. 


295 În original: and my staff understands me, joc de cuvinte pe to 
understand („a înţelege” şi „a susţine”), (n. t.). 

Speed: Lulea? 

Launce: Nu, belea; n-ai spus tu aşa?” 

Speed: Ce-ai zis, c-am spus eu, măgar corcit? 

Launce: Nu de tine, prostule, ci de stăpânu-tău. 

Speed: Am spus că stăpânul meu e amorezat foc; 
că i s-au aprins călcâiele. 

Launce: Şi eu îţi spun că puţin îmi pasă de ce-i 
arde lui, că mie mi s-a aprins beregata şi i-aş arde o 
bere. Dacă vii cu mine la udătură, bine-de bine; iar 
de nu, înseamnă că eşti orice liftă, dar numai un 
creştin?” cinstit nu eşti. 

Speed: De ce? 

Launce: Fiindcă nu vii să faci cinste unui creştin 
cinstit. Hai: vii ori ba? 

Speed: Vin, vin, la porunca dumitale. 

(les.) 


296 Alt joc de cuvinte, din /over (amorez) şi /ubber (ageamiu), (n. 
tdi 

297 În original apare construcția to go to the ale with a Christian, 
având sensul „ca să-l omeneşti pe un creştin cu bere”. 

Cuvântul ale, pe lângă „bere”, însemna şi un fel de serbare 
religioasă populară, numai pentru creştini, - la care se bea bere - 
şi la care nu puteau lua parte evreii. Serbarea luase, foarte 
probabil, naştere în vremurile când vechii anglo-saxoni încă nu 
fuseseră toţi creştinaţi, dar a fost continuată şi când întreaga 
populaţie devenise creştină. După mai multă vreme, când au 
început să vină în Anglia şi evrei, aceştia au devenit cei excluşi de 
la serbarea amintită, la care clericii pregăteau berea ce se vindea 
la biserică şi cimitir, în folosul măririi fondurilor bisericeşti. 

Scena 6 


Milan. O încăpere în palatul ducelui. 
Intră Proteus. 


Proteus: 

De-o părăsesc pe lulia, sunt sperjur, 
Dac-o-ndrăgesc pe Silvia, de-asemeni; 
Înşel un prieten, sunt cu-atât mai rău; 

Şi-aceeaşi forţă care m-a-mboldit 
La jurământ mă-mpinge să mi-l calc: 
lubirea m-a-ndemnat, tot ea mă-ndeamnă, 
O, amăgire dulce, tu lubire, 

Pe mine, amăgitul, mă învaţă 
Cum să-mi îndreptăţesc acest păcat. 
O stea scânteietoare am iubit, 
Ador acum dumnezeiescul soare! 
Un jurământ pripit se calcă lesne; 
Şi-i cam sărac cu duhu-acela care 
Nu poate-alege răul de mai bine. 
Vai, limbă otrăvită! „Rău” numeşti 
Pe-aceea căreia, de mii de ori, 

Din inimă-i jurai că n-are seamăn. 
N-ar trebui să uit; dar asta fac: 
Uitând ce mi-a fost drag, eu tot iubesc! 
O pierd pe lulia şi pe Valentin; 

Dar dacă-i ţiu pe ei, mă pierd pe mine, 
Şi dacă-i pierd, prin ei mă regăsesc. 
Pe mine-n locul luat de Valentin 
Şi-n locul luliei, pe Silvia”, 


298 Ideea este exprimată şi în Sonetul XLII: 
„IF I lose thee, my loss is my love's gain...”. 

Îmi sunt mai drag ca un prieten bun, 
Căci dragostea de sine-i mult mai scumpă. 
lar Silvia - iau martor cerul care 
l-a dat mândreţe - e pe lângă lulia, 
O zână lângă-o etiopiană””. 
Nu voi să ştiu că lulia evie, 
Ci doar că-i moartă dragostea cu ea. 
De-acuma Valentin îmi e duşman, 
Fiind alesul Silviei. Nu pot 
să mă slujesc pe mine cu credinţă, 
Decât dacă-l trădez pe Valentin. 
În noaptea asta, în iatacu-i sfânt, 
Se caţără, cu-o scară de frânghie; 
Eu, ca sfătuitor şi ca rival, 
La tatăl ei mă duc să-i dau de veste 
C-au pus la cale-n mare taină fuga. 
Pe Valentin el îl va surghiuni, 
Ţintind să-şi deie fata după Thurio, 
Cu Valentin plecat, găsesc eu calea 
Să scap de-acest nătâng de Thurio. 
lubire, aripi dă-mi, să izbutesc, 
Cum mi-ai dat minte, planul să-mi urzesc. 
(lese.) 


Dacă te pierd, câştigă draga mea..., (n. t.). 
299 Termenul era folosit în epoca elisabetană pentru a desemna o 
persoană de culoare neagră din Africa, în contrast cu idealul 
englez al frumuseţii blonde. 

Scena 7 


Verona. O încăpere în casa luliei. 
Intră /ulia şi Lucetta. 


lulia: 
Lucetta, dragă fată, dă-mi un sfat, 
Ajută-mă, te rog, că şi-n iubire, 
Tu eşti tăbliţa-n care orice gând 
De-al meu e-nscris cu slove-adânci şi limpezi“. 
Învaţă-mă s-ajung la Proteus 
Dar să nu-mi calc mândria mea de fată. 
Lucetta: 
Pân' la Milan e cale grea şi lungă. 
lulia: 
Un credincios hagiu nu şovăieşte 
Să bată ţări şi mări cu pasu-i slab; 
Cu-atâta mai puţin aceea cărei 
lubirea i-a dat aripi, şi când zboru-i 
Se-ndreaptă către cel iubit, spre dragul 
Ce-n lume n-are seamăn, Proteus. 
Lucetta: 
Mai bine-aşteaptă totuşi să se-ntoarcă. 
lulia: 
Dar nu-nțelegi că ochii lui sunt hrana 
Vieţii mele? Milă n-ai, când ştii 
Că mă usuc de dor, de-atăâta vreme; 
O, de-ai cunoaşte patima iubirii, 
Ai încerca mai bine să faci focul 
Cu gheaţă şi zăpadă, mai curând, 
Decât să vrei să potoleşti cu vorbe 
Văpaia dragostei. 


300 Aceste versuri îşi găsesc un ecou în Sonetul CXXII. 

Lucetta: 
Nici n-am de gând. 
Aş vrea numai să ştii că focul ăsta 
Mă tem că arde fără socoteală. 
lulia: 


Cu cât încerci să-l stingi, cu-atâta creşte. 
Când pârâiaşul cristalin de munte 
Coboară şopotind la vale, iute, 
E de ajuns o stâncă să-ntâlnească 
Şi fierbe, mânios; dar dacă albia 
E netedă şi primitoare, trece, 
Cântând şi sărutând smălţatul prund, 
Şi fiecare trestie din calea-i 
Cu meandre line, până la ocean. 
Deci lasă-mă să plec, nu-mi pune piedici; 
Şi am să fiu cuminte ca pârăul, 
Cu fiecare pas tot mai voioasă 
Până ce voi ajunge la iubit; 
Şi-acolo mă voi odihni-mpăcată, 
Ca sufletul primit în paradis. 
Lucetta: 
Dar pentru drumul ăsta cum te-mbraci? 
lulia: 
Nu femeieşte; vreau să mă feresc 
De certuri cu obraznicii bărbaţi; 
Bună Lucetta, cată de mă-mbracă 
Să par cumva un paj de casă mare. 
Lucetta: 
Atuncea părul trebuie să vi-l tai. 
lulia: 
Am să mi-l strâng în bucle de iubire, 
Legate des, cu fire de mătase; 
Puţină fantezie tinerească 

Stă bine tinereţii, când nu-i strică. 


Lucetta: 
Dar ce model de pantaloni vă place? 
lulia: 
Ei, ce ştiu eu? Întreabă un bărbat: 
Mylord, cum preferați să vă fac fusta? 
Fă-i cum ţi-o place ţie, draga mea. 
Lucetta: 
Să-i facem cu perniţă, cum se poartă, 
În faţă, sus pe pulpă, mi se pare". 
lulia: 
Nu, asta nu, aş fi văzută rău. 
Lucetta: 
Un domn distins nu dă un cap de aţă 
Pe-un pantalon, de n-are garnitură; 
O folosiți ca pernă pentru ace! 
lulia: 


Lucetta, dacă mă iubeşti, mă-mbracă 
Oricum te taie capul, dar decent. 
Dar lumea ce-o să zică, dacă află 
De-acest voiaj al meu, aşa, deodată? 
Mă tem, ce spui, să nu mă fac de râs! 
Lucetta: 
La gura lumii dacă te gândeşti, 
Mai bine stai acasă. 
lulia: 
Asta nu. 
Lucetta: 
Atuncea lasă lumea să vorbească 
Şi la iubit te du. Ajunge dacă 


301 În original: with a cod-piece madam. Moda bărbătească din 


secolul al XVI-lea, descrisă mai sus, a stârnit multe proteste în 
cercurile burgheziei engleze puritane, (n. t.). 

Proteus fi-va bucuros că vii. 
Deşi cam frică mi-e că nu va fi. 


lulia: 

O, despre asta n-am de ce mă teme: 

Căci mii de jurăminte, mări de lacrimi 

Şi clipe de iubire infinită 

Îmi stau chezaşi de buna lui primire. 
Lucetta: 

Şi tot pe-atâtea păcăleli sunt toate. 
lulia: 


Mişeii doar se folosesc de ele 
În scopuri mişeleşti, dar lui Proteus 
O neclintită stea” i-e călăuză. 
Cuvântul lui e zapis cu pecete, 
lar legământul, vorbă de oracol. 
lubirea lui e credincioasă; gândul, 
Neprihănit; iar lacrimile lui 
Purced din inima cea mai curată 
Şi mai presus de orişice minciună, 
Precum e ceru-albastru, de pământ! 
Lucetta: 
Dea Domnul să se-arate-aşa şi-n faptă. 
lulia: 
De mă iubeşti, nu-l mai nedreptăţi, 
Punându-i adevărul la-ndoială. 
Numai aceia ce-l iubesc mi-s dragi. 
Şi-acum să mergem în odaia mea 
Să strângem câte sunt de trebuinţă 
În lunga mea călătorie. Îţi las 
La dispoziţie tot ce-mi aparţine: 
Pământ, avere, cinste, nume, tot. 


302 Aluzie la credinţa populară că semnele astrologice sub care se 
naşte un om îi determină caracterul. 

În schimb un singur lucru-ţi cer, să faci 
Aşa încât să plec cât mai curând. 
Să nu-mi răspunzi nimic; fă tot degrabă! 
Nu-ngădui nicio clipă de zăbavă. 
(les.) 


Actul Ill 
Scena 1 


Milan. O anticameră în palatul ducelui. 
Intră ducele, Thurio şi Proteus. 


Ducele: 
Sir Thurio, ne lasă, te rog, singuri 
Câteva clipe. Avem a ne vorbi. 
(lese Thurio.) 
Acum, Proteus, spune-mi ce doreşti. 
Proteus: 
Slăvit stăpân, ce vreau a da-n vileag, 
Legea prieteniei mă îndeamnă 
să tăinuiesc; dar chibzuind ce bun 
Aţi fost cu mine, cel de tot nevrednic, 
Credinţa nu-mi dă pace să nu spun 
Ce n-aş fi spus pentru nimic în lume. 
Mărite prinţ, să ştii că Valentin 
În noaptea asta vrea să-ţi fure fata: 
Sunt dintre cei ce taina o cunosc. 
Cum ştiu, aţi hotărât s-o daţi lui Thurio, 
Pe care dânsa nu-l vrea; dar de-ar fi 
Răpită, fuga asta v-ar aduce 
Atâtea supărări, încât mi-am zis 
Că sunt dator să-mpiedic un prieten 

De la o faptă rea, decât să tac, 
Ca să vă cruţ de-această grea năpastă 
Ce v-ar împinge poate în mormânt. 
Ducele: 
Îţi mulţumesc, Proteus, pentru grija 
Ce-mi porţi. Şi-ntreaga mea recunoştinţă 
O meriţi pentru cinstea ta, de-a pururi. 
Adesea i-am surprins vorbind furiş 
De-a lor iubire, când credeau că dorm, 
Şi m-am gândit să-l scot din preajma ei, 
Ba chiar voiam să nu-l mai ţin la Curte. 
Dar teama de-a nu merge prea departe 
În grija-mi părintească, pe nedrept 
Năpăstuind un om, m-a-mpiedicat. 
M-am arătat cu-atât mai bun cu el 
Cu cât doream să aflu vreo dovadă, 
Aşa cum mi-ai adus-o tu acum. 
Dar cum prinsesem firul dinainte, 
Căci lesne-i să suceşti un cap de fată, 
Am dus-o-n turn, acolo doarme noaptea, 
lar cheia de la turn o ţin la mine. 
De-acolo n-are cum să mi-o mai fure. 
Proteus: 
Slăvite duce, dânşii-au pus la cale 
Să urce el, cu-o scară de frânghie, 
La dânsa în iatac şi s-o pogoare 
De-acolo jos; şi-anume-n astă-seară; 
Pe-aici va trece-ndată şi-l veţi prinde, 
Dar vă conjur, nu-i spuneţi cum de ştiţi, 
Căci nu din ură pentru el v-am spus-o, 
Ci numai din iubirea ce vi-o port. 
Ducele: 
Îţi dau cuvântul meu, că niciodată 

Nu va afla că mi-ai fi spus ceva. 
Proteus: 
Adio, doamne. Vine Valentin. 
(lese. Intră Valentin.) 
Ducele: 
Dar unde te grăbeşti, sir Valentin? 
Valentin: 
Mărite doamne, pleacă un mesager 
Cu câteva scrisori către prieteni 
Şi vreau să i le dau. 
Ducele: 
Ceva de seamă? 
Valentin: 
Ce-i mai de seamă-n ele povesteşte 
De traiul meu cel fericit la Curte. 
Ducele: 
O, poat' s-aştepte-atunci; mai stai cu mine; 
Vreau să discut cu tine nişte treburi 
Ce-mi stau la inimă; e un secret. 
Probabil ştii c-am hotărât pe Silvia 
Cu-al nostru prieten Thurio s-o mărit. 
Valentin: 
De bună seamă, doamne, şi sunt sigur 
Că nu va fi partidă mai bogată 
Şi mai înaltă, şi-apoi acest nobil 
E înzestrat cu însuşiri alese, 
Menite să cinstească legătura 
Cu mândra voastră fată. Aţi izbutit 
S-o-nduplecaţi să-l ia? 
Ducele: 
Nu. Crede-mă: 
E rea, posacă şi-ncăpăţânată, 
E urâcioasă, neascultătoare, 

De mine, tatăl ei, nici nu se teme, 
Nici dragoste de fiică nu-mi arată. 
Trufia ei, îţi spun, m-a depărtat; 
De unde mă gândeam, ca bătrâneţea 
Să-mi fie luminată de iubirea-i 
Ascultătoare, de copil, acum, 
M-am hotărât să-mi iau nevastă iarăşi, 
Şi s-o mărit pe Silvia cu cine 
Va mai voi s-o ia; doar frumuseţea 
Să-i fie zestre, dacă pentru ea 
Nici eu şi nici avutul meu n-au preţ. 
Valentin: 
lar eu cu ce vă pot fi de folos? 
Ducele: 
E-aici o mândră doamnă din Verona, 
Pe care o iubesc de mult, darea, 
La stăruinţa-mi vârstnică, e rece. 
Aş vrea de-acum încolo să-mi fii dascăl, 
Căci am uitat cum se mai face curte 
Şi moda s-a schimbat cam mult de-atunci, 
Cum aş putea să fac, să fiu privit 
Cu drag de ochii ei cei luminoşi? 
Valentin: 
S-o cuceriţi cu daruri, dacă vorba 
N-ajunge. Adeseori un giuvaer 
Convinge, în muţenia lui, femeia, 
Mai mult decât o ploaie de cuvinte. 
Ducele: 
Dar mi-a respins un dar ce i-am trimis. 
Valentin: 
De multe ori femeile resping 
Chiar lucrul ce le place. Trimiteţi-i 
Un altul şi nu părăsiţi partida. 

Un nu sporeşte dragostea pe urmă. 
Dacă se-ncruntă, n-o face din ură, 
Ci ca să fie şi mai mult dorită; 
Dacă te-alungă ea, nu-i ca să pleci, 
Că, singure, le-apucă nebunia. 
Nu da-ndărăt nicicând, orice ţi-ar spune, 
De-ţi spune du-te, nu înseamnă ieşi! 
Cântaţi-o-n vorbe dulci; de-i cumva neagră” 
Să-i lăudaţi albeaţa îngerească. 
Bărbatul are limbă, să vorbească, 
Şi nu-i bărbat acela ce nu poate 
Să-ncânte-o biată minte femeiască. 
Ducele: 
Dar mi se pare că-i făgăduită 
De rude unui tânăr gentilom 
Şi-atât de strâns ţinută-i ziua-ntreagă, 
Departe de-alţi bărbaţi, că nu se poate. 
Valentin: 
Atunci voi merge noaptea s-o găsesc. 
Ducele: 
Dar porţile sunt bine ferecate 
Şi cheile, cu luare-aminte ascunse, 
Încât nu-i chip nici noaptea s-o ajungi. 
Valentin: 
Dar n-am putea escalada fereastra? 
Ducele: 
latacul ei e la un cat de sus, 
lar zidul prea abrupt, ca să se poată, 
Fără primejdia vieţii. 
Valentin: 
Ei bine, atunci 


303 O brunetă nu putea fi considerată frumoasă, conform idealului 
englez de frumuseţe feminină, care era tipul femeii blonde. 

O scară de frânghie împletită 
Ajunge, şi-o pereche de crampoane, 
Să urci pe turnul însuşi al lui Hero 
Dacă-i decis Leandru să-ndrăznească. 
Ducele: 
Atunci, ca gentilom de neam, te rog, 
Să-mi afli negreşit această scară. 
Valentin: 
Vă rog să-mi spuneţi numai când doriţi? 
Ducele: 
În noaptea asta chiar. lubirea este 
Ca un copil nerăbdător şi dornic 
De tot ce poate-avea. 
Valentin: 
La ceasul şapte 
Vă voi aduce scara. 
Ducele: 
Stai. Aş vrea 
să merg acolo singur. Cum o duc? 
Valentin: 
Nu-i grea de fel, mylord, se poate duce 
Ascunsă sub o mantie mai lungă. 
Ducele: 
O mantie cum este-a ta, e bună? 
Valentin: 
De bună seamă. 
Ducele: 
Lasă-mă să văd 
De mi se potriveşte, ca lungime. 
Valentin: 
Oricare poate fi la fel de bună. 
Ducele: 
Mă-ntreb cum mi-ar şedea-mbrăcat aşa. 

Îngăduie-mi, te rog, s-o-ncerc pe-a ta. 
(fi trage mantia de pe umeri.) 
Ce-i cu scrisoarea: „Tie, Silvia!” 
Şi iată şi maşinăria, gata. 

De data asta, am să-i rup pecetea: 
„Când noaptea cade, gândurile-mi toate 
La tine, Silvia, le trimit, cu drag, 
Sunt sclavi, dar vezi, stăpânul lor nu poate 
Cu ele-o dată să-ți răsară-n prag. 
Sunt olăcarii mei şi se răsfață 
Pe sânul tău curat, în timp ce eu, 
Nefericit stăpân ce le dă viață, 
Blestem favoarea lor şi chinul meu. 

Și mă blestem că singur i-am trimis 
Să şadă-n locul meu din paradis.” 
Dar ce-i aici? 

„În noaptea asta, te voi libera.” 

Şi iată şi frânghia cu povestea. 
Cum îndrăzneşti, odraslă de Merops"” 
Să mâi, ca Phaeton“”, cerescul car, 


304 Rândurile lui Valentin alcătuiesc un sonet shakespearian 
obişnuit, incomplet, însă, lipsindu-i catrenul final. Primele două 
versuri reamintesc de Sonetul XXVII din volumul de sonete 
publicat în 1609. 

305 Regele Etiopiei, de a cărui soţie s-a îndrăgostit Helios, zeul 
soarelui. Din legătura lor s-a născut Phaeton. 

Folosirea numelui regelui Merops, care, prin urmare, nu era 
adevăratul tată al lui Phaeton, a fost considerată în concordanţă 
cu abundența jocurilor de cuvinte din această piesă, numele de 
Merops conţinând silaba -rops, pronunţată ca şi cuvântul rope- 
ropes (frânghie, scară de frânghie) pe care ducele îl asociază cu 
frânghia spânzurătorii, gândindu-se imediat să i-o sortească lui 
Valentin. 

306 Cerând, odată tatălui său Helios, favoarea de a-i mâna carul 
timp de o zi şi neputând stăpâni caii, aceştia au coborât carul atât 
de aproape de pământ încât lumea era pe punctul de a fi mistuită 

Ca lumii să-i dai foc, din nebunie? 


La stele vrei s-ajungi, să le culegi, 
Că le-ai văzut sclipind, deasupra ta? 
să pleci, om nechemat şi sclav obraznic! 
Să-ţi sameni printre-ai tăi surâsul fals, 
Şi fii încredinţat, că doar răbdarea-mi 
Şi nu valoarea ta m-a-mpiedicat 
Cu viaţă să te las să pleci de-aici! 
Nu-mi mulţumi de câte ţi-am tot dat, 
Ce-ţi dau acum e mai presus de toate. 
Dar de mai zăboveşti pe-aceste òcini, 
Mai mult decât răgazu-ngăduit 
Pe cer! Mânia-mi deszăgăzuită 
Va-nfrânge dragostea ce v-am purtat, 
Şi Silviei şi ţie, vreodată! 
Te du, să nu încerci să mă îndupleci 
Dacă mai ţii la viaţă, pleacă, piei! 


(lese.) 
Valentin: 
De ce nu moartea, decât chinul viu? 
Decât exil, din mine. Şi ea-s eu; 
A fi de ea departe-i şi de mine, 
E un surghiun de moarte! Nu-i lumină 
Pe lume fără ea. Nici bucurie, 
De nu-i cu Silvia împărtăşită! 
Va fi de-ajuns să ştiu că e aici, 
O umbră-a fericirii să-mi ajungă? 
Când noaptea se pogoară şi eanue, 
Mai cântă undeva privighetori? 
Când nu-i o zi iubita lângă mine, 


de flăcări. Pentru a evita dezastrul, Zeus l-a lovit, cu trăsnetul pe 
Phaeton, prăbuşindu-l în râul Po, din Italia de nord, salvând astfel 


pământul. 

Mai o pe lume ziuă? E substanţa, 
Şi scopul vieţii mele, doar prin ea, 
Sunt eu şi luminat, şi-ntreg, şi viu! 
De mă supun sentinţei ducelui, 
De moarte tot nu scap! Dacă rămân, 
M-aşteaptă moartea. Deci, să fug de viaţă. 
(Intră Proteus şi Launce.) 
Proteus: Dă fuga, băiete; aleargă şi caută-l 
neapărat. 
Launce: Hei, care eşti acolo, hei! 
Proteus: Vezi ceva? 
Launce: Pe-ăla de-l căutăm. N-are-n cap niciun fir 
de păr care să nu fie al lui Valentin”. 
Proteus: Valentin? 
Valentin: Nu. 
Proteus: Dar cine, duhul lui? 
Valentin: Nici el. 
Proteus: Dar cine? 
Valentin: Nimeni şi nimic. 
Launce: Nimic nu vorbeşte. Stăpâne, mă laşi să-l 
lovesc? 
Proteus: Pe cine? 
Launce: Pe nimeni şi nimic. 
Proteus: Stai, ticălosule! 
Launce: De ce, stăpâne? Dacă lovesc pe nimeni, 
nu-i nimic. Nu, zău, te rog. 
Proteus: Am spus că nu-ţi dau voie, caraghiosule. 
Valentin, dragă prietene, o vorbă! 
Valentin: 
Urechea nu-mi mai prinde vorbe bune, 


307 În original Launce face aluzie la sensul numelui lui Valentin, 
(v. nota 1). Şi fiecare fir de păr de pe capul acestuia simbolizează 
pe acelaşi „îndrăgostit credincios”. 

Atâtea veşti de moarte-au copleşit-o. 
Proteus: 

Atunci le voi înmormânta-n tăcere, 

Şi veştile pe care ţi le-aduc 
Atâta sunt de triste şi de grele. 

Valentin: E Silvia moartă? 
Proteus: Nu e, Valentin. 
Valentin: 

Deci Valentin e mort şi pentru Silvia. 

M-a renegat şi ea? 
Proteus: 
Nu, Valentin. 
Valentin: 
Nu-i Valentin, dacă m-a părăsit. 
Ce veşti mi-aduci? 
Launce: Sir, s-a dat o proclamaţie că sunteţi 
leşinat. 
Proteus: 
Eşti exilat“, amice, asta-i vestea, 


De-acum încolo ne vei părăsi, 
Pe bunul tău prieten şi pe Silvia. 
Valentin: 
Nu-i o durere nouă pentru mine, 
Şi creşte încă, până mă sugrumă. 
Dar Silvia ştie de surghiunul meu? 
Proteus: 
Da, da, şi-a dat prinos sentinţei tale, 
- Asupra cărei nu se mai revine - 
O mare de fierbinţi mărgăritare, 
Ce li se zice lacrimi, prosternată 
Prea crudului părinte, la picioare, 


308 În original, joc de cuvinte din vanished (pierit) şi banished 
(surghiunit), (n. t.). 

Umilă şi mai palidă ca ceara, 
Frângându-şi mâinile. Dar în zadar 
Nici gemetele, nici îngenuncherea, 
Nici lacrimile-i de argint, nici ruga, 
Nu l-au putut îndupleca pe duce. 
Dar Valentin, dacă te prind, eşti mort. 
De-altminteri rugăminţile-i fierbinţi 
Mai rău l-au mâniat, şi-a poruncit 
să fie-nchisă-n temniţă, spunând 
C-o va lăsa acolo. 
Valentin: 
Nu-mi mai spune 
Niciun cuvânt, decât dacă cunoşti 
Vreunul care poate lua viaţa. 
Pe-acela mi-l şopteşte la ureche 
să curme-n veci nemărginitu-mi chin. 
Proteus: 

Nu mai jeli când răul n-are leac 
Şi-ncearcă leac mai bine pentru jale. 
Balsamul suferințelor e vremea. 

Tu, stând aici, nu-ţi poţi vedea iubita. 
Şi rişti să-ţi pierzi şi viaţa. Dar speranţa 
E cârja-ndrăgostitului, porneşte 
Cu ea la drum şi află-ţi mângâierea. 
Oriunde-ai fi, mereu ai să-i poţi scrie 
Pe-adresa mea, iar eu voi fi poştaşul 
Ce-i va lăsa scrisorile la sân”. 
Acum în van te mai frămânţi. Hai, vino, 
Te duc până la porţile cetăţii 


309 În original: in the milk-white bosom... adică în buzunăraşul 
aplicat pe corsetul doamnelor din acea vreme, unde acestea 
puneau bileţelele de dragoste, banii şi uneori degetarul, acul da 

Şi mai-nainte de-a ne despărţi 
Vom fi şi pus la cale pe-ndelete, 
Tot ce se leagă de iubirea ta. 
De dragul ei, dacă la tine nu ii, 
Nu te lăsa-n primejdie şi să mergem! 

Valentin: 

Te rog, de-mi vezi valetul, Launce, grăbeşte.-l; 
Voi fi la Poarta... de la miazănoapte. 

Proteus: 

Ei, fugi de-l cată! Haidem, Valentin! 

Valentin: 

Scumpa mea Silvia! Biete Valentin! 

(les Valentin şi Proteus.) 

Launce: Vedeţi, dumneavoastră, eu sunt cam 
prostănac; dar nici atât de prost ca să nu văd că 
stăpânul meu e niţeluş cam pungaş; mă rog, sau 
pungaş sadea, dacă vreţi, totuna-i. Nu s-a născut 
încă ăla să-i povestesc eu, ca prostul, cum şi de cine 
m-am amorezat. Pentru că, asta e, sunt amorezat. 
Dar e un secret pe care nu mi-l poate smulge nicio 
herghelie de cai. Nici numele femeii iubite, pentru 
că este o femeie, şi ce femeie! Nu spun. Dar însă 
este lăptăreasă. Nu-i fată, pentru că i-a plăcut să se 
joace, dar e fată, pentru că e fată-n casă la unul 
care-i plăteşte simbrie. Are mai multe însuşiri decât 
un câine flocos""”, ceea ce pentru o biată creştină e 
mai mult decât se poate. (Scoa/e o hârtie.) Asta-i 
catalogul. Puntul/ unu: Ştie să caute şi s-aducă. Nici 
calul nu-i în stare de-asta, fiindcă chiar dacă te 


310 E vorba de soiul de prepelicar numit în limba engleză 
„prepelicarul de apă” care avea capacitatea de a descoperi rațele 
ascunse, pe lângă cele lovite de vânător, precum şi săgețile care 
cădeau în apă când nu loveau ţinta. 

aduce în spinare, nu te şi caută. Deci face mai mult 
ca o gloabă oarecare. Puntul doi: Poate să mulgă. 
Asta-i o virtute tare dulce la o fată, când are mâinile 
curate. 

(Intră Speed.) 

Speed: Hei, signor Launce. Ce mai veste-poveste! 
Ţi s-au înecat corăbiile? 

Launce: N-am nicio veste de poveste, iar corăbii, 
numai stăpânul meu are una, care însă merge pe 
mare”, 

Speed: Asta-i boala ta, să-ntorci vorba omului! Te- 
ntrebam ce veşti citeşti din pomelnicul pe care-l ai 
în mână? 

Launce: Cele mai negre din câte-ai pomenit. 

Speed: Negre? Cum, omule? 

Launce: Negre ca cerneala. 

Speed: Lasă-mă să le citesc şi eu. 

Launce: Fugi de-acolo, prostule, ce, tu ştii carte? 

Speed: Ba bine că nu. 

Launce: Stai, să te pun la probă. la spune, pe tine 
cine te-a făcut? 

Speed: Ei, feciorul bunicului, meştere. 

Launce: Păi vezi că nu ştii, haimana analfabetă. 
Te-a făcut feciorul bunică-tii. Vezi? N-ai carte”! 

Speed: Ba da, prostule. Uite, dă-mi lista, ca să 
vezi. 

Launce: Fie, şi să te-ajute sfântul Nicolae”. 


311 După cum Speed remarcă imediat, este încă un joc de 
cuvinte, tradus aici liber, din your mastership (domnia-ta) şi your 
master’s ship (corabia stăpânului tău), (n. t.). 

312 Launce îl acuză că nu se pricepe la secretele femeieşti, după 
formula: pater semper incertus (tatăl e întotdeauna nesigur), (în 
limba latină), (n. t.). 

313 Considerat patronul şcolilor, care erau denumiți „grămăticii 

Speed: Puntul unu: ştie să mulgă. 

Launce: Oho, şi încă cum! 

Speed: Doi: ştie să facă bere şi rachiu! 

Launce: Binecuvântată să fie! 

Speed: Ştie să coasă! 

Launce: Ştie să-mpungă, care va să zică!... 

Speed: Ştie să-mpletească ciorapi... 

Launce: Ce-i mai trebuiesc ăluia de-o ia ciorapi să 
se-ncalţe, că e încălţat de la-nceput. 

Speed: Alt punt: să spele şi să frece... 

Launce: E bine, că nu mai trebuie s-o spele şi s-o 
frece altul. 

Speed: Ştie să ţeasă... 

Launce: Meserie bănoasă; mi-a pus Dumnezeu 
mâna-n cap. 

Speed: Alt punct. Are şi alte însuşiri care nu se 
mai declară aici... 

Launce: Aceia trebuie să fie copiii din flori, că 
numai ei nu se declară. 

Speed: Acum urmează cusururile... 

Launce: Fiecare cu ale lui. 

Speed: Imprimis""*. A nu fi pupată pe nemâncate, 
din cauza răsuflării mirositoare. 

Launce: Asta înseamnă c-o să dea mese multe, ca 
să nu se bage de seamă. Dă-i drumul. 

Speed: Are gura dulce. 

Launce: Aha, asta o compensează pe-ailaltă... 

Speed: Vorbeşte când doarme... 

Launce:  Asta-nseamnă că  n-adoarme când 
vorbeşte... 

Speed: Mai departe. Vorbeşte prea rar. 


Sfântului Nicolae”. 
314 „In primul rând”, (lat.). 

Launce: Prostule, vorba rară e rară la femei; 
şterge-o, rogu-te, de la rele şi adaugă-o, întâia, la 
cusururile bune. 

Speed: E cam... săltăreață... 

Launce: Asta e de la Eva citire. N-ai ce-i face. 

Speed: N-are dinți. 

Launce: Nu face nimic. Mie-mi place coaja de la 
pâine. 

Speed: E nărăvaşă. 

Launce: Dacă n-are dinţi să muşte, nu face nimic. 

Speed: Mai departe. Cam trage la măsea. 

Launce: Dacă băuturica-i bună n-am de ce să-i 
bag vină. In locul ei la fel aş face. Lucrurile bune 
trebuiesc lăudate. 

Speed: E prea darnică la-njurături"”. 

Launce: Dacă e prea darnică am să veghez să-i fie 
mereu punga goală, iar slobodă la gură nu prea 
poate să fie, dacă şade scris că de-abia vorbeşte, 
adicătelea rar. Restul n-are importanţă. Dă-i drumul. 

Speed: Mai departe. Are mai mult păr decât minte, 
mai multe păcate decât păr şi mai mulţi bani decât 
păcate. 

Launce: Stai încet, că o iau fără s-o posed la- 
nţeles. La paragraful ăsta, primele două mi-au 
convenit, dar pe urmă m-am poticnit. Mai zi-i o dată. 

Speed: Puntu unu: are mai mult păr decât minte. 

Launce: Mai mult păr decât minte. Foarte bine. 
Capacul acoperă oala. Deci capacul e mai mare 
decât oala. Părul acoperă mintea. Deci trebuie să fie 
mai mult păr decât minte. Mai departe. 

Speed: Doi: mai multe păcate decât fire de păr. 


315 În original: She is too liberal, cu două sensuri: slobod la gură şi 
generos, (n. t.). 

Launce: Vai de păcatele mele! Îmi pare rău, dar 
nu e nimic de făcut. 

Speed: Şi mai mulți bani decât păcate. 

Launce: Asta o răscumpără de toate păcatele. S-a 
făcut. O iau. 

Speed: Va să zică, atunci... 

Launce: Atunci, află că... că stăpânu-tău te- 
aşteaptă la Poarta de la miazănoapte. 

Speed: Pe mine? 

Launce: Pe tine, da, şi ce te miri? Cine eşti tu? A 
aşteptat el oameni mult mai bine decât tine. 

Speed: Şi trebuie să mă duc acolo? 

Launce: Pas alergător. Ai întârziat şi încă destul, 
că nu cred să-l mai găseşti. 

Speed: De ce nu mi-ai spus imediat? Lua-te-ar 
ciuma cu scrisorile tale de amor. 

(lese.) 

Launce: Are să-l scarmene, că mi-a citit 
scrisoarea! Caraghiosul ăsta fără maniere care-şi 
vâră nasul în secretele mele... Dau fuga după el să 
fiu de faţă şi să râd când i-o trage perdaful! 

(lese.) 


Scena 2 


Milan. În palatul ducelui. 
Intră ducele şi Thurio. 


Ducele: 
Nobile Thurio, n-ai de ce te teme, 
Te va iubi. Acum când Valentin 

A fost înlăturat din calea ei... 
Thurio: 
Ba, dimpotrivă, de când e-n exil, 
Silvia nici nu vrea să mă mai vadă, 
lar când mă vede, ori mă ocoleşte, 
Ori mă repede. Zău sunt disperat: 
Sunt sigur că nu mă vrea de bărbat. 
Ducele: 
lubirea-i ca un chip sculptat în gheaţă: 
Un piculeţ de foc şi se topeşte. 
Nedemnul Valentin va fi uitat 
Mai iute decât crezi. 
(Intră Proteus.) 
Ce spui, Proteus? 
Compatriotul tău sper c-a plecat 
Îndată ce-a aflat porunca noastră!... 
Proteus: 
Maria ta, a părăsit Milan-ul. 


Ducele: 
Plecarea lui a cam îndurerat-o 
Pe fiica mea... 
Proteus: 
Dar n-o să ţină mult! 
Ducele: 


Aşa cred şi eu. Thurio, însă, nu. 
Proteus, am încredere în tine 
(Şi tu mi-ai dovedit din plin c-o meriţi), 
De-aceea îţi împărtăşesc un gând. 
Proteus: 
În ziua-n care n-aş mai merita-o 
Mai bine să-ncetez de-a mai trăi... 
Ducele: 
Tu ştii ce mult înseamnă pentru mine 

Căsătoria Silviei cu Thurio? 
Proteus: 
Mărite doamne, ştiu. 
Ducele: 
Şi ştii, desigur, 
Cât de-ncăpăţânată-i fiica mea 
Nevrând să se mărite după vrerea-mi? 
Proteus: 
Mărite doamne, asta mai-nainte, 
Pe-atunci, când Valentin îi da târcoale... 
Ducele: 
Ei află că nimic nu s-a schimbat; 
Mă-ntreb ce-i de făcut ca fata asta 
Să-l uite mai curând pe Valentin, 
Şi pe-acest nobil Thurio să-ndrăgească. 
Proteus: 
Cred că un mijloc bun ar fi, întâi, 
Pe Valentin să-l acuzăm că este 
Un mincinos, şi-un laş, şi-un om de rând; 
Femeile nu iartă-aceste vicii. 
Ducele: 
Ba o să spună că minţim, din ură. 
Proteus: 
Ar spune-o dacă i-ar vorbi un duşman; 
Dar dacă-nvinuirea i-ar aduce-o 
Un prieten de-al lui Valentin, se schimbă. 
Ducele: 
Te-nsărcinezi tu să-l vorbeşti de rău? 
Proteus: 
Spun drept, măria ta, că nu mă-ndur, 
Nici nu-i de demnitatea mea s-o fac, 
Cu-atât mai mult cu cât îmi e prieten. 
Ducele: 

Cum nu-i eşti de folos dorind să-l lauzi, 
La fel nu-l vatămi de-l vorbeşti de rău, 
Deci nu-i niciun păcat în tot ce-ţi cer, 
Cu-atât mai mult cu cât te rog, ca prieten. 
Proteus: 
Sunt copleşit, măria ta, de cinste, 
Învinuindu-l deci, cum se cuvine, 
Silvia va înceta să-l mai iubească; 
Dar dacă-i vom zdrobi iubirea veche 
Pe signor Thurio tot nu-l îndrăgeşte... 
Thurio: 
Te rog, atunci ia seama cum îi spui, 
Când l-oi vorbi de rău pe Valentin, 
lubirea fetei încercând s-o schimbi, 
Preschimb-o pentru mine; aşa cum depeni 
Un fir de pe-un mosor şi-l înfăşori 
Pe-un alt mosor. Îl ponegreşti pe el, 
Şi mă slăbeşti pe mine; e uşor... 
Ducele: 
Proteus, noi ne bizuim pe tine, 
Ştiind, din câte ne-a spus Valentin 
Că eşti îndrăgostit de cineva, 
Destul de-adânc, să nu te poţi schimba. 
Pe-această chezăşie, vei putea 
S-o vezi oricând pe Silvia, să-i vorbeşti 
Nestingherit. E rea şi dificilă. 
Şi melancolică; cu tine însă 
De dragul celui dus, va fi mai bună. 
Sunt sigur că vei şti cum să-i vorbeşti, 
Pe tânărul acela să-l urască, 
lar pe-al meu prieten, 
Thurio,să-l iubească. 
Proteus: 

Voi face tot ce pot să iasă bine. 
Dar dumneata nu eşti isteţ destul, 
Sir Thurio; stârneşte-i luarea-aminte 
Cu câteva sonete-ndurerate, 
Prin ale căror rime mai bogate 
Să-i juri de mii de ori că o iubeşti. 
Ducele: 
Puterea poeziei n-are margini. 
Proteus: 
Pe-altarul frumuseţii ei - să-i spui 
Că inima-ţi jertfeşti şi lacrimile. 
Să-i scrii până vei termina cerneala, 
Întinde-o-atunci cu lacrimi şi compune-i 
Câteva stihuri pline de văpaie 
să simtă cât de sincer eşti. Orfeu“!* 
Avea la liră strune minunate 
Din vine de poeţi, de-aceea cântu-i 
Cu atingerea-i de aur înmuia 
Şi pietrele şi cel mai dur oţel, 
Pe tigrii-i îmblânzea, leviathanii“"” 
leşeau din fundul mărilor, la țărm, 
Să-i joace după cântec. Şi-apoi, când 
l-ai dedicat mai multe elegii, 
Pe sub fereastră cântă-i serenade, 
Cu alăute însoţindu-ţi plânsul, 
Căci noaptea cu tăcerea ei de moarte 
Ajută pururi dulcilor suspine. 
Numai aşa făcând vei izbuti. 


316 Potrivit legendelor despre Orfeu, strunele lirei acestuia erau 
făcute din vine luate de la mari poeţi. El a fost considerat în 
antichitatea greacă cel mai mare poet până la Homer. Primise, în 
dar, o liră din partea lui Apollo şi fusese instruit de muze în arta 
poetică. 

317 Monştri marini, nedefiniţi, numiţi astfel în Biblie. 

Ducele: 
Se vede că ai fost îndrăgostit. 
Thurio: 
Încep în noaptea asta chiar. Proteus, 
Drăguţule, sfătuitorul meu, 
Să mergem în oraş, să căutăm 
Vreo câţiva muzicanți de neam mai bun, 
Căci am sonetul gata pregătit 
Şi fac întocmai cum m-ai sfătuit. 
Ducele: 
Atunci, la lucru, domnilor. 
Proteus: 
În preajma 
Mariei voastre vrem să mai rămânem, 
lar după cină-ndată vom purcede. 
Ducele: 
Purcedeţi imediat. Vă iert absenţa. 
(les.) 


Actul IV 
Scena 1 


O pădure între Milan şi Verona. 
Intră câțiva proscrişi. 


Întâiul proscris: 
Tovarăşi, luaţi aminte; un călător! 
Al doilea proscris: 

Fiţi tari; de-ar fi şi zece, jos cu ei. 
(Intră Valentin şi Speed.) 
Al treilea proscris: 
Opreşte-te şi scoate ce-ai la tine; 
De nu, cu sila tot te jefuim. 
Speed: 
Ne-am ars, stăpâne, sunt bandiții ăia 
Care-au înspăimântat toți călătorii. 
Valentin: 
Prieteni... 
Întâiul proscris: 
Nu, domnule, noi vă suntem duşmani. 
Al doilea proscris: 
Lăsaţi-l să vorbească. 
Al treilea proscris: 
Pe barba mea că pare un om de treabă. Vorbeşte. 
Valentin: 
Aflaţi că bani am prea puţini de dat, 
Sunt ca şi voi un oropsit de soartă; 
Averea mea e ce vedeţi pe mine, 
Dacă mi-o luaţi, chiar nu mai am nimic. 
Întâiul proscris: Încotro te călătoreşti? 
Valentin: La Verona. 
Întâiul proscris: Şi-acum de unde vii? 
Valentin: De la Milan. 
Al treilea proscris: Şi-acolo cât ai stat? 
Valentin: 
Vreo şaisprezece luni’? şi-aş mai fi stat 
De nu mă alunga amara soartă. 
Întâiul proscris: 
Ei, nu care cumva te-au surghiunit? 


318 Acţiunea din primele trei acte nu a putut dura şaisprezece 

Valentin: 
Ba chiar aşa. 
Al doilea proscris: 
Şi pentru care vină? 
Valentin: 
O vină-a cărei amintire-mi toarnă 
Amărăciune-n suflet. Am ucis 
Pe cineva, dar fără-nşelăciune, 
În luptă dreaptă. Totuşi mă căiesc... 
Întâiul proscris: 
Căinţa n-are rost, de-a fost aşa. 
Şi numai pentru-atât te surghiuniră? 
Valentin: 
Atâta doar şi-s mândru de ce-a fost. 
Întâiul proscris: 
Dar limbi străine ştii? 
Valentin: 
Din tinereţe 
Călătoresc; aşa c-am învăţat, 
Altminteri mi-ar îi fost adesea greu. 
Al treilea proscris: 
Pe stareţul lui Robin Hood", vă jur 
Că ăsta-i bun să-l facem şeful nostru! 
Întâiul proscris: Să-l facem, domnilor! 
Speed: Stăpâne, eu zic să primeşti, zău aşa. Că 
par nişte hoţi cumsecade... 
Valentin: Taci, nătărăule! 
Al doilea proscris: 
Atât ne spune: ce ai de gând acum? 


319 În original: Robin Hood's fat friar (călugărul bondoc al lui Robin 


Hood) este Fratele Tuck, haiducul în rasă călugărească, înarmat cu 
o măciucă teribilă, de care pomenesc baladele din ciclul lui Robin 
Hood, (n. t.). 

Valentin: 
Mă las în voia soartei nemiloase. 
Al treilea proscris: 
să ştii, atunci, că mulţi suntem de neam. 
Cu focul tinereţii ce nu ştie 
De legiuiri nedrepte, am ieşit 
Din rândul celor care rabdă jugul. 
Şi eu sunt din Verona, surghiunit", 
C-am încercat să fug cu-aleasa-mi dragă, 
O rudă-apropiată-a ducelui. 
Al doilea proscris: 
lar cu din Mantua am fost proscris, 
Că l-am străpuns cu spada pe un nobil. 
Întâiul proscris: 
La fel şi eu, pentru nimica toată. 
Nelegiuiri, când stai să te gândeşti, 
Am făptuit. Dar ce s-o mai lungim? 
Nu fiindcă ne-am căi ne spovedim, 
Ci ca să ştii că nu suntem de rând, 
Şi pentru ce sălăşluim prin codri. 
Eşti un om zdravăn şi după cum zici 
Vorbeşti şi limbi străine. 'N lupta noastră, 
Un om ca tine ni-i de trebuinţă. 
Al doilea proscris: 
Şi tu eşti surghiunit. Numai de-aceea 
Ne-am hotărât să-ţi spunem ce ţi-am spus. 
În ceata noastră vrei să ne fii cap? 
Să-ţi faci din luptă lege şi să duci 
O viaţă aspră, în pădurea asta? 
Al treilea proscris: 
Răspunde, vrei să fii cu noi alături? 


320 Ecouri din scena din pădure se întâlnesc în piesa lui Friedrich 
Schiller, Hoţii (Die Räuber, 1781), act Il, sc. 3. 


~ 447 ~ 


Opere Complete Volumul 2 
Atunci te facem căpitan. Porunca 
Ţi-o vom plini întocmai, şi cu toţii 
Te vom cinsti ca rege al pădurii. 
Întâiul proscris: 
Dar dacă te codeşti eşti un om mort. 
Al doilea proscris: 
N-ai să trăieşti s-apuci să mi te lauzi 
Cu-naltul rang pe care l-ai respins. 
Valentin: 
Primesc să fiu alăturea de voi. 
Dar înţeleşi să fim mai dinainte: 
Nu-i veţi mai ataca pe cei sărmani, 
Sau pe femei, pe cei loviți de soartă"... 
Al treilea proscris: 
Nicicând noi nu ne-am necinstit astfel! 
Şi-acum să mergem, să-i cunoşti pe ceilalţi 
Din tabără, şi ei să te cunoască: 
Şi tot ce-avem vom împărţi cu tine. 
(les.) 


Scena 2 


Milan. În curtea palatului ducelui. 


321 Valentin repetă regulile haiduciei formulate de Robin Hood, 
care, în fruntea a o sută de arcaşi de mâna întâi, stăpânea codrii 
din inima Angliei, de unde purta război împotriva conților, 
baronilor, episcopilor şi stareţilor bogaţi, fiind iubit de răzeşi, 
ţărani, văduve şi săraci. El îi ocrotea pe cei slabi şi asupriţi şi 
împărțea acestora ceea ce lua de la cei ce se îmbogăţeau din 
truda altora, făcând bine tuturor oamenilor simpli, cinstiţi şi 
harnici. Istoricul Johannis Major spune în Historia Majoris Britanniae 
că Robin Hood nu permitea să se facă vreun rău femeilor şi nici să 
fie jefuiţi cei săraci. Era cel mai bun arcaş din Anglia şi cel mai 
apropiat tovarăş de arme şi locotenent al său era Micul John (înalt 
de aproape doi metri) de care era nedespărţit la bine şi la rău. 

Intră Proteus. 


Proteus: 

Abia am fost mişel cu Valentin, 
Şi tot aşa trebuie să fiu cu Thurio. 

Sub masca ajutorului ce-i dau, 

Voi izbuti să am întâietate; 
Dar Silvia-i prea frumoasă, prea curată, 
S-o pot îndupleca cu biete daruri. 
Când îi vorbesc de sincera-mi iubire, 

Îmi scoate-n faţă prietenul trădat; 

Când jur pe negrăita-i frumuseţe 

Îmi reaminteşte că am mai jurat 
Credinţă Iuliei, mult iubită-odată. 

Dar parcă-n ciuda asprelor reproşuri 

Din care cel mai slab ar dispera 

Un alt îndrăgostit, ca un căţel, 
Cu cât iubirea-mi este mai lovită, 
Cu-atâta creşte, mai nestăvilită. 
Dar iată, vine Thurio, să mergem 

Să-i facem serenade sub balcon. 

(Intră Thurio şi muzicanții.) 


Thurio: 

Cum de te-ai strecurat aici-nainte, 

Sir Proteus? 
Proteus: 
A, bunule domn Thurio, 
lubirea se strecoară când nu poate 
Intra pe poarta mare. 
Thurio: 
Aş vrea să cred 
Că n-ai venit aici ca să iubeşti. 

Proteus: 

Vai, domnule, ba da. Atunci, de ce? 
Thurio: 
Pe Silvia? 
Proteus: 
Da, de dragul dumitale. 
Thurio: 
Îţi mulţumesc. Acuma, domnilor, 
Să atacăm cu patos melodia. 
(Intră hangiul şi lulia, care se tine mai la o parte, 
lulia e în haine băiețeşti. ) 
Hangiul: 
Tinere călător, îmi pari cam trist, 
Spune-mi, te rog, de ce? 
lulia: 
Pentru că, vezi, 
Hangiule, n-am de ce să mă bucur. 
Hangiul: 
Hai să te mai distrăm. Am să te duc 
S-asculți niţică muzică. E-acolo 
Şi cavalerul cel pe care-l cauţi. 


lulia: 
l-aud si glasul? 
Hangiul: 
Sigur. 

(Cântă muzicantii.) 
lulia: 

Glasul lui 

Mi-e cea mai dulce muzică. 

Hangiul: 

Ascultă! 
lulia: 

E şi el printre muzicanți. 

Hangiul: 

Da. Sst! Să-l ascultăm! 
Cântecul”? 
„Cine-i Silvia? Care fată? 
Că păstorii toti o cântă, 
Ce făptură minunată, 
Despre care toți cuvântă? 


E frumoasă, e şi bună? 
Frumusețea-i bunătate; 
Ochii ei din dar de lună-s 
Ale dragostei palate. 


Silvia, darurile tale, 
Le cântăm cu bucurie, 
Pe acest tărâm de jale; 
Si-ti aducem osanale 
ȘI cununi de iasomie.” 
Hangiul: la te uită! Eşti mai posomorât ca 
adineauri; ce-i cu tine, omule? Nu-ţi place cântecul? 
lulia: Te-nşeli, nu-mi place cântăreţul. 
Hangiul: De ce, băiete dragă? 
lulia: Cântă fals, unchiule. 
Hangiul: Cum? l-or fi slăbit coardele lăutei. 
lulia: Nu, coardele inimii mele-s de vină; cântă 


322 Muzica unei serenade constă din trei părţi: un preludiu 
executat de instrumentele muzicanţilor, cântecul vocal constituind 
serenada propriu-zisă şi un postludiu, de asemenea instrumental. 
Proteus, după cum rezultă din cele ce urmează, cântă partea de 
solo vocal a serenadei. 

Cântecul în onoarea Silviei este unul din cele mai populare pe 
care le-a scris Shakespeare. Muzica lui originală s-a pierdut în 
decursul timpului, însă, mai bine de cincizeci de compozitori, cei 
mai mulţi englezi, au pus pe note acest cântec. Dintre toate 
compoziţiile muzicale cea mai reuşită şi devenită astfel şi cea mai 
populară, este aceea a lui Franz Schubert (1797-1828). 

atât de fals, că mi le rupe. 

Hangiul: Ai ureche bună. 

lulia: Da, şi-mi face inimă rea; mai bine eram surd. 

Hangiul: Lasă, văd că muzica nu te-ncântă. 

lulia: De loc, când e discordantă. 

Hangiul: Ascultă ce frumoasă-i variaţia asta. 

lulia: Tocmai variaţia mă-nfurie. 

Hangiul: Ai vrea să cânte mereu numai una? 

lulia: Aş vrea să fi cântat numai pentru una! 
Spune-mi, hangiule, sir Proteus, cavalerul de care 
vorbim, îi face des asemenea declaraţii acestei 
nobile doamne? 

Hangiul: După câte mi-a povestit Launce, valetul 
lui, e amorezat de ea până peste urechi. 

lulia: Unde-i Launce? 

Hangiul: S-a dus să-şi caute câinele; că mâine, 
după porunca stăpânului său, trebuie să-l ducă-n 
dar acestei doamne. 

lulia: Sst! Să ne tragem deoparte. Văd că s-au 
despărţit şi pleacă. 

Proteus: 

Sir Thurio, n-ai teamă. Voi pleda 
Astfel, încât să-mi lauzi dibăcia. 
Thurio: 
Şi unde ne-ntâlnim? 
Proteus: 
Vii la fântână 
La Sân Grigore”. 
Thurio: 
Bun. Rămâi cu bine. 
(les Thurio şi muzicanții. Silvia apare la fereastră.) 


323 Foarte multe fântâni publice din oraşele italiene erau dedicate 
unor sfinţi ale căror statui le patronau. 

Proteus: 
Vă spunem noapte bună, scumpă doamnă. 
Silvia: 
lar eu vă mulţumesc pentru concert. 
Cine-i acel ce mi-a vorbit? 

Proteus: 

E, doamnă, unul cărui - dac-aţi şti 

Ce vă nutreşte-n inima-i curată - 

l-aţi recunoaşte glasul negreşit. 


Silvia: 
Sir Proteus, de nu-mă-nşel. 

Proteus: 

Da, doamnă, 

Umilul vostru servitor, Proteus. 

Silvia: 

Şi ce doreşti? 
Proteus: 

să fac tot ce doreşti. 

Silvia: 


Atunci te du acasă, să te culci, 
Om ipocrit, mişel şi mincinos! 
Atât de uşuratică mă crezi, 
Sedusă să mă las de complimente, 
Din partea unui vechi înşelător? 
La cea iubită du-te să te ierte! 
Cât despre mine, jur pe-această albă 
Regină-a nopţii“, că nu-mi trebuieşti, 
Că mă jignesc aceste stăruinţe 
Atât de mult încât îmi reproşez 
Că vremea-mi pierd, acuma, răspunzându-ţi. 
Proteus: 


324 Referire la Diana, zeiţa lunii, care era şi zeiţa castităţii, 
protectoarea femeilor. 

Mărturisesc c-am fost îndrăgostit 
De-o altă doamnă; însă a murit. 
lulia (aparte): 
Ar fi de-ajuns să spun o vorbă doar, 
Să dovedesc că nu-i încă-ngropată. 
Silvia: 
Aşa de-ar fi; dar Valentin e viu, 
Şi ne-ai fost martor la logodnă. Spune, 
Nu ţi-e ruşine să-l batjocoreşti? 
Proteus: 
Am auzit că Valentin e mort. 
Silvia: 
Atunci sunt moartă şi eu. Vreau să ştii, 
Că dragostea-mi s-a-nmormântat cu el. 
Proteus: 
lubită doamnă, lasă s-o dezgrop. 
Silvia: 
La groapa celei care te-a iubit 
Te du, s-o chemi şi-acolo fă-ţi mormântul. 
lulia (aparte): 
El nici nu vrea s-audă. 
Proteus: 
Vi-i inima prea-ncrâncenată, doamnă! 
Măcar cu-atât să-mi amăgesc iubirea, 
Portretul din iatac mi-l dăruiţi, 
Cu el să stau de vorbă şi să plâng. 
De vreme ce substanţa frumuseţii 
Făpturii voastre-i dată altuia, 
Din mine numai umbra mai rămâne, 
Ce umbra voastră-n veci va adora. 
lulia (aparte): 
De-ai fi avut substanţa, o-nşelai, 
să faci din ea o umbră, ca din mine. 

Silvia: 
Mi-e scârbă să-ţi fiu idol, domnule. 
Dar dumitale ţi se potriveşte 
Un suflet mincinos, s-adori minciuna 
Sau umbra adevărului, trimite 
De dimineaţă mâine să ţi-l dau 
Şi noapte bună. 
Proteus: 
Bună cum e noaptea 
Acelor ce-s executaţi în zori. 
(Proteus şi Silvia, pleacă de la fereastră.) 
lulia: Mergem, hangiule? 
Hangiul: Pe mântuirea mea, dormeam buştean. 
lulia: Spune-mi te rog, sir Proteus unde stă? 
Hangiul: Păi, la mine. Pe cinstea mea, se crapă de 
ziuă. 
lulia: 
Nu încă, dar e cea mai lungă noapte 
Din câte-am petrecut şi cea mai tristă. 

(les.) 


Scena 3 


Acelaşi loc. 
Intră Eglamour. 


Eglamour: 

E ceasul convenit cu doamna Silvia, 

Să-mi spună ce doreşte de la mine. 

Pesemne vrea să-mi dea o-nsărcinare 

De mare-nsemnătate. Doamnă, doamnă! 
(Silvia apare la fereastră.) 
Silvia: 

Cine mă cheamă? 
Eglamour: 
Un smerit prieten, 
Ce-aşteaptă să v-asculte doar porunca. 
Silvia: 
Sir Eglamour, de-o mie de ori bună, 
Bună ziua. 
Eglamour: 
La fel, prea bună doamnă. 
Precum mi-aţi dat de ştire, am venit 
Devreme, ca să aflu ce vi-i placul, 
Şi cum vă pot sluji mai cu folos. 
Silvia: 
Sir Eglamour, tu eşti un gentilom - 
Nu te complimentez, îţi jur că nu - 
Viteaz, cu suflet mare, înţelept. 
Şi om dintr-o bucată. Ştiţi prea bine 
Ce simţăminte-i port lui Valentin 
Cel surghiunit şi cum că tatăl meu 
Cu sila vrea să mă căsătorească 
Cu vanitosul Thurio, ce-mi repugnă. 
Ai fost îndrăgostit; şi se mai spune 
Că inima ţi-a fost în veci zdrobită 
De moartea doamnei tale prea iubite 
Şi c-ai jurat să fii neprihănit"”. 
Sir Eglamour, vreau după Valentin 
să plec, la Mantua, unde se pare 
Că s-ar afla. E-un drum primejdios 
Şi-aş vrea să am tovărăşia ta, 


325 În original: thou vowast pure chastity. „Jurământul de 


castitate” era o ceremonie, asistată de feţe bisericeşti, pe care un 


văduv, sau o văduvă nemângâiată, o făcea la mormântul celui 
dispărut. Respectivii nu se mai recăsătoreau şi purtau toată viaţa 


doliu, (n. t.). 

Pe-a cărui cinste şi credinţă eu 
Mă bizui?™®. Nu te teme, Eglamour 
De-a tatei supărare, ci gândeşte 
La patimile mele, de femeie, 
Şi că această fugă-a mea e dreaptă: 
Fug de-o căsătorie blestemată 
Pe care mai târziu aş ispăşi-o 
Cu mari nenorociri. Te rog din suflet 
- Un suflet plin de-atâta suferinţă, 
Cât e nisip în mare - să mă duci 
Acolo şi să-mi ţii tovărăşie. 
De nu te-nduri, te rog păstrează taina, 
Căci voi porni şi singură la drum. 
Eglamour: 

Mă mişcă pătimirea voastră, doamnă; 
Şi ştiu că nu e dreaptă, de aceea 
Consimt să vă-nsoţesc şi nu mă tem 
De ce va fi cu mine mai târziu, 
Căci vă doresc deplină fericire. 
Când vreţi să mergeţi? 


Silvia: 

Chiar în astă-seară! 
Eglamour: 

lar locul de-ntâlnire? 
Silvia: 

La chilia 
Fratelui Patrick, duhovnicul meu. 

Eglamour: 


Vă puteţi bizui pe mine, dragă doamnă. Cu bine. 


326 William Dugdale relatează, în The Antiquities of Warwickshire 
(„Obiceiuri vechi din Warwickshire) (1656), amănuntele unei 
ceremonii (ca aceea la care fusese supus şi Eglamour), confirmată 
de episcopul ducesei respective; ca urmare a jurământului făcut, 
Eglamour apare îmbrăcat permanent în negru. 

Silvia: 
La revedere, Eglamour. Cu bine. 
(les.) 
Scena 4 
Acelaşi loc. 


Intră Launce cu, câinele Crab. 


Launce: Când un slujitor - fie el şi câine - se 
poartă cu stăpânu-său ca un câine rău, eh, vezi, e 
de rău. Te-am crescut din fragedă pruncie, după ce 
te-am scăpat de la înec, când fraţii şi surorile tale au 
fost duşi orbi la scăldătoare, şi te-am învăţat atâtea, 
că toată lumea se minuna. „Ei, aşa câine învăţat mai 
zic şi eu!...” Tocmai tu?... Va să zică, dumnealui, 
stăpânul meu, m-a trimis să te duc plocon 
domnişoarei Silvia. Dar nici n-ajung bine dinaintea 
domnişoarei, că hup! Sari pe masa ducelui şi înşfaci 
claponul de pe tipsie... E foarte regretabil, domnul 
meu, pentru o persoană educată, eşti un câine fără 
maniere. Grozav aş vrea să am şi eu unul care să 
tragă ca un câine toate ponoasele. Dacă n-aş fi luat 
asupra mea toată vina, nu ştiu ce păţeai. Te 
spânzurau, cum te văd şi mă vezi! Dar poftim, 
dumnealui se amestecă cu câinii de neam, pe sub 
mese, tot printre picioarele ducelui. Nici n-apucă 
dumnealui să se - pardon de expresie - pişe, şi 
toată odaia mirosea, de trăsnea... „Afară cu potaia!” 
„Daţi-l afară!...” strigă unul. Altul: „Cu biciul, afară!” 
Altul: „Să-l spânzure, imediat!” lar ducele, şi el de 
colo: „Spânzuraţi javra!” Eu, care-l cunoşteam după 
miros, am mirosit că de Crab al meu era vorba. Mă 

duc la ăla care se pusese cu biciul pe el şi-i spun: 
„Ascultă, frăţioare - zic - ai de gând să baţi câinele 
ăsta?” „Precum vezi”, zice. „Faci un mare păcat - 
zic - că eu am făcut, ce crezi c-a făcut el.” Şi ce să 
vezi, nici n-apuc să termin şi mă scoate-n brânci 
afară. Eh, câţi stăpâni ar face asta pentru slujitorii 
lor? De câte ori n-am mâncat eu bătaie şi-am fost 
pus la butuci pentru gâştele şi plăcintele hălpănite 
de dumnealui... Da, da, de dumneata, domnule 
Crab. Nu uit ce poznă mi-ai făcut la doamna Silvia! 
Nu ţi-am spus de-o mie de ori să faci numai ce fac 
eu? M-ai pomenit pe mine vreodată ridicând piciorul 
să stropesc rochia cu volănaşe a vreunei doamne? 
M-ai văzut pe mine făcând trucuri de-astea?... 

(Intră Proteus şi lulia în haine băiețeşti.) 

Proteus: 

„Şi zici că te numeşti Sebastian? 
Imi place cum arâţi şi te primesc 
In slujba mea... 
lulia: 
Sunt gata la poruncă 
Şi vă voi asculta întocmai. 

Proteus: Sper. 

(Către Launce): Hei, dar ce faci acolo, haimana? 
Pe unde-mi umbli lela de două zile? 

Launce: Păi, am tot fost să duc căţelu-ăla doamnei 
Silvia. 

Proteus: L-ai dus? Ce-a zis de micul giuvaier? 

Launce: Măre, că pentr-o javră de-acest soi, îţi 
foarte mulţumeşte cam în acelaşi soi”. 

Proteus: Deci l-a primit? 


327 În original, joc de cuvinte din a cur (o javră) şi curish 
(grosolan), (n. t.). 

Launce: Păi nu, că nu l-a vrut şi mi l-am adus, cu 
bine, înapoi. 
Proteus: 
Ai îndrăznit să-i duci potaia asta, 
Ca dar din partea mea? 
Launce: 
Păi ce să fac? 
Pe năpârstocul ăla l-am scăpat, 
Şi mi l-au luat hingherii, lua-i-ar dracu, 
Aşa că i l-am dus pe Crab al meu: 
Dulău colea de zece ori cât ăla; 
Un dar mai mare, care va să zică... 
Proteus: 
Ce nătărău mai eşti, hai şterge-o, du-te 
Şi să-mi găseşti cățelul, ori să pieri, 
Rob ticălos, care mă faci de râs. 
(lese Launce.) 
Sebastian, te iau în slujba mea; 
Îmi trebuie un om discret, destoinic; 
Cu gogomanul ăsta nu e chip 
să mă-nţeleg. Îmi placi: se vede bine 
Că eşti de neam şi eşti un suflet bun. 
De-aceea te-am ales şi-ţi spun să ştii. 
Te rog să-i duci în dar inelul ăsta 
Domniței Silvia. Mult mă mai iubea 
Aceea care mi l-a dăruit!... 


lulia: 
Se pare că pe ea n-aţi prea iubit-o, 
De vă lipsiți astfel de darul ei. 
Sau a murit? 
Proteus: 
Ba nu, trăieşte. 
lulia: 

Ah! 

Proteus: 

De ce oftezi? 
lulia: 

De mila ei! 
Proteus: 

De ce să-i porți de grijă? 

lulia: 


Aşa, mă tem că v-a iubit prea mult. 
Poate cum o iubiți acum pe Silvia. 
Ea duce dorul celui ce-a uitat-o, 
lar el doreşte pe-alta, ce nu-l vrea. 
Pesemne-aşa-i în dragoste, te-nşeli! 
De-aceea am oftat, aşa-ntr-o doară... 
Proteus: 
Acuma du-i inelul, şi-un răvaş. 
Să i le dai în mână. Acolo şade. 
lubitei mele să-i aduci aminte 
Că mi-a făgăduit acel portret 
Dumnezeiesc. Pe urmă vii la mine 
Să-mi spui cum mi-a primit mesajul. Eu 


Aştept răspunsul, trist şi solitar. 
(Pleacă Proteus.) 


lulia: 


Câte femei ar face ce-mi ceri tu? 
O, Proteus, ţi-ai pus la stână lupul 
Pândar la mieluşei. Ce proastă sunt! 
Şi pentru ce-l căinez? Nu-i el acela 
Ce inima ţi-a frânt? Dar o iubeşte 
Şi de-aceea nu-i mai sunt eu dragă. 
l-e dragă alta, dar nu e iubit. 
Şi-mi pare rău de el, fiindcă-l iubesc! 
Inelul i l-am dat la despărţire, 

Ca mărturie a credinţei mele. 
Şi-acuma, pentru el mă duc să cer 
Ceea ce n-aş vrea-n veci să dobândească, 
Să dăruiesc ce-aş vrea să nu-i primească... 
Să-l laud când aş vrea să-l defăimez. 
Eu nu pot cu credinţă să-i slujesc, 
Fără să-mi calc credinţa de iubită. 
Dar tot voi stărui pe lângă ea, 
Destul de rece şi nădăjduiesc 
Cu voia proniei să nu izbutesc. 
(Intră Silvia, cu suita.) 
Prea bună doamnă, bună ziua. Nu ştiţi 
Unde-aş putea-o afla pe doamna Silvia? 
Silvia: 
Şi dacă-ntâmplător aş fi chiar eu? 


lulia: 
Dac-aţi fi dânsa, v-aş ruga frumos 
Să ascultați mesajul ce v-aduc. 

Silvia: 

Din partea cui? 
lulia: 

Stăpânul meu Proteus 
Vă roagă, dragă doamnă... 

Silvia: 

Ştiu, portretul. 
lulia: 

Întocmai, doamnă. 

Silvia: 


Ursula, du-te şi adu-l. 
(I se aduce portretul.) 
Acuma mergi şi du-i-l şi să-i spui 
Din partea mea că i s-ar potrivi 
Mai bine-n casă o anume lulia, 

Acea uitată, decât umbra asta. 


lulia: 
Mai am şi o scrisoare, doamnă dragă - 
lertaţi-mă, nu-i asta, am greşit: 
Aceasta e scrisoarea dumneavoastră. 
Silvia: 
Te rog, dă-mi-o s-o văd pe cealaltă. 
lulia: 
Nu pot, prea bună doamnă, mă iertați. 
Silvia: 
Atunci păstreaz-o, nici nu vreau s-o văd. 
Răvaşe dulci țesute din minciuni. 
Pline de jurăminte ticluite 
Ca să le rupă apoi fără milă 
Cum rup, de pildă, eu hârtia asta! 
lulia: 
Şi-acest inel... 
Silvia: 
Ruşinea-i şi mai mare pentru dânsul. 
L-am auzit de mii de ori spunând 
Că i l-a dat la despărțire lulia. 
E profanat de-o mână trădătoare; 
Nu voi ca mâna mea părtaş să fie 
La necredinţa lui faţă de lulia. 
lulia: 
Vă mulţumeşte. 
Silvia: 
Ce? 
lulia: 
Vă multumesc 
În locul ei, sărmana doamnă. Mult rău 
l-a mai făcut stăpânul meu. 
Silvia: 

O ştii? 
lulia: 
Cum mă cunosc pe mine. De-aceea 

De multe ori am plâns de mila ei. 

Silvia: 
Ea bănuieşte că a părăsit-o? 

lulia: 

Da, presupun. Şi suferă nespus. 
Silvia: 

Cum e, frumoasă? 

lulia: 


Parcă mai frumoasă 
A fost, pe când era iubită şi ea; 
Ca dumneavoastră aş spune, de frumoasă. 
De când stăpânul meu a părăsit-o 
A alungat oglinzile şi vălul? 
Care-i păzea de arşiţă obrajii 
Şi trandafirii i s-au ofilit, 
lar crinii feţei ei s-au înnegrit. 
Aşa că în curând va fi ca mine. 
Silvia: 
Dar talia cum îi e? 
lulia: 
Cam cum e-a mea; 
C-adesea la Rusalii“, la serbări, 
Îmi dau băieţii roluri de femeie?” 
Şi mă-mbrăcam în rochii de-ale ei, 


328 În original The sun-expelling mask, masca anume făcută sau 


vălul, ce le ferea de soare pe doamnele elegante, (n. t.). 

329 Reprezentaţiile cu caracter religios din ciclul Misterelor aveau 
loc şi cu ocazia acestei sărbători, când se reprezentau şi unele 
pastorale. 

330 În teatrul elizabetan rolurile feminine erau interpretate numai 
de băieţi. 

Ce-aşa de bine zice că-mi şedeau 
De parcă le croise pentru mine! 
Deci doamna lulia-i cam de talia mea. 
Ţiu minte c-am făcut-o rău să plângă 
O dată, când jucam pe Ariadna’ 
Cea părăsită de necredinciosul 
_ Teseu; c-aşa de sincer lăcrimam 
Incât stăpâna mea, adânc mişcată, 
Plângea atât de-amar, încât vă jur, 
C-am suferit mai mult de jalea ei! 
Silvia: 
Meriţi să-ţi fie recunoscătoare, 
Băiete dragă! Biata, biata fată, 
Atât de singură şi dezolată! 
Când mă gândesc la ce mi-ai spus îmi vine 
Şi mie să bocesc de-amărăciunea.-i. 
Te rog, de dragul ei, ia punga asta; 
Credinţa ta o merită. Cu bine. 
lulia: 
De-o veţi cunoaşte, vă va mulțumi. 
(lese Silvia, cu suita.) 
Este-o domniţă bună şi frumoasă. 
331 Fiica regelui Minos din Creta. Aceasta impusese atenienilor un 
tribut anual de 7 tinere şi 7 tineri care serveau ca hrană 
minotaurului, un monstru jumătate om, jumătate taur, închis în 
vestitul labirint, construit de arhitectul Daedalus. Pentru a scăpa 
Atena de plata acestui umilitor şi înfricoşător tribut, fiul regelui 
Atenei, Tezeu, s-a oferit să meargă ca unul din cei şapte tineri 
trimişi tribut. Ajungând în Creta, Ariadna s-a îndrăgostit de el şi i-a 
dat o sabie cu care să poată ucide minotaurul şi un ghem de aţă 
pe care l-a desfăşurat când a pătruns în labirint, putând astfel ieşi 
de acolo după ce va ucide monstrul. Pentru a scăpa de răzbunarea 
lui Minos, a fugit spre Atena, ajutat şi însoţit de Ariadna, pe care 
însă a părăsit-o în drum, în insula Naxos. Ariadna a devenit soţia 
lui Dionysus (Bacchus), iar Tezeu a ajuns mai târziu regele Atenei, 
fiind ucis, după câţiva ani, prin trădare. 

Nădăjduiesc că străduinţa lui 
Va fi primită rece; ea nu uită 
lubirea celei ce mi-ar fi stăpână. 
Dar vai, cu dragostea nu e de şagă! 
Să-i văd portretul, iată, de-aş purta 
O coafură ca a ei, aş fi 
Nu mai puţin frumoasă. Mi se pare 
Că pictorul a şi-nfrumuseţat-o, 

De nu cumva mă cred şi eu prea mult. 
Ea are părul castaniu; eu galben:”. 
Dar dacă-i place lui, îmi pun perucă*”, 
Ea are ochii verzi ca sticla; şi eu 
Îi am la fel; iar fruntea mea-i mai-naltă*”, 
De ce ar admira-o, dar, pe dânsa. 
Când eu sunt mai frumoasă? Ah, iubirea 
E oarbă, zău! Hai, umbră, ia-ţi rivala. 
O altă umbră. Chip nesimţitor, 

Vei fi stimat, iubit şi sărutat; 

Dar dacă ar avea iubirea minte, 

In locul tău, eu aş fi adorată! 

Cu grijă te voi duce doar de dragul 
Modelului, atât de bun cu mine. 

Pe jupiter! Altminteri ţi-aş fi scos 
Aceşti ochi orbi, să nu ţi-i mai privească, 


332 Culoarea naturală a părului reginei Elisabeta fiind galbenă, 
femeile având părul de această culoare erau considerate că au o 
podoabă frumoasă. 

333 Perucile ajunseseră în mare vogă în lumea feminină în vremea 
tinereţii lui Shakespeare. Cronicarii timpului relatează că apăruse 
recent meseria de meşter de peruci şi că doamnele elegante din 
lumea aristocratică şi burgheză căutau să posede colecţii bogate 
de peruci, având coafuri şi culori ale părului cât mai variate. 

334 Fruntea înaltă „ca Venus”, în canoanele frumuseţii de-atunci, 
era o însuşire foarte preţuită. Tablourile de epocă stau mărturie, 


(n. t.). 

William Shakespeare 
Să-l fac să-i piară dragostea de tine! 


(lese.) 
Actul V 


Scena 1 


Milan. Un schit. 
Intră Eglamour. 


Eglamour: 
Soarele-ncepe s-aurească cerul 


Spre asfinţit, şi ceasul se apropie 
Când Silvia, în chilia lui Fra Patrick, 
Urmează-a mă-ntâlni. Nu va fi lipsă; 
Îndrăgostiţii-s oameni punctuali; 
De nu cumva vin chiar mai dinainte, 
Atât de mult dau pinten nerăbdării. 
Soseşte, iat-o! 
(Intră Silvia.) 
Doamnă, bună seara! 
Silvia: 
Bună să fie, amin! Hai, Eglamour; 
Întâi pe lângă zidul mănăstirii, 
Şi vom ieşi pe poarta de din dos; 
Mă tem că-s urmărită de iscoade. 
Eglamour: 
să n-aveţi teamă, nici trei leghe nu sunt 
Pân' la pădure şi-apoi am scăpat! 


(les.) 


Scena 2 

La palatul ducelui. 
Intră Thurio, Proteus şi lulia. 


Thurio: 
Sir Proteus, ce crede doamna Silvia 
De curtea mea? 
Proteus: 
Signore, mi-a părut 
Mai resemnată; totuşi cu rezerve 
Despre persoana dumitale. 
Thurio: 
Zice că am picior cam mare? 
Proteus: 
Ba dimpotrivă, că e mult prea mic. 
Thurio: 
Atunci purta-voi cizme, ca să pară 
Mai mari... 
lulia (aparte): 
lubirii tot n-ai să-i dai pinteni. 


Thurio: 
Dar cum arăt la chip îi place? 
Proteus: 
Nu prea, 
Îi pari cam mult prea alb... 
Thurio: 


Ei, asta-i bună, 
Când eu sunt tuciuriu. Ah, ştrengăriţa! 
Proteus: 
Mărgăritaru-i alb, iar în iubire 
Bărbatul oacheş e-un mărgăritar... 
lulia (aparte): 
E un mărgăritar ce-ţi ia vederea, 
Decât să-l vezi, mai bine-nchide ochii! 

Thurio: 
Dar cum fac conversaţie îi place? 

Proteus: 

Nu prea; mereu pari pus pe tărăboi. 
Thurio: 

Şi când vorbesc de-amor cu duh de pace? 

lulia (aparte): 

Mai mult îi place când o laşi în pace. 
Thurio: 

Dar de bravura mea? 
Proteus: 
Nu se-ndoieşte. 
lulia (aparte): 
Nu se-ndoieşte că eşti un fricos. 
Thurio: 
Şi de familia mea ce spune? 

Proteus: 

Strămogşii doar, ce ştie cin’ ţi-au fost! 
lulia (aparte): 

Din cal fălos, descinde-un răpciugos. 
Thurio: 

Dar de averea mea? 
Proteus: 
Îi este milă. 
Thurio: 
De ce? 
lulia (aparte): 
C-o stăpâneşte un măgar. 
Proteus: 
Că e ipotecată. 
lulia: 
Ducele! 

(Intră ducele.) 

Ducele: 
Ei bine, sir Proteus, spune, Thurio, 
Văzut-aţi pe sir Eglamour cumva? 
Thurio: 
Eu nu. 
Proteus: 
Nici eu. 
Ducele: 
Dar pe-a mea fiică? 
Proteus: 
Nici. 
Ducele: 


Atunci aşa-i. Silvia a fugit 
După-acel ticălos de Valentin, 
Şi Eglamour o întovărăşeşte. 
Aşa e. Fra Laurenţiu a văzut-o, 
Prin codru, unde dânsul sihăstreşte; 
Pe el l-a văzut limpede; pe dânsa, 
Fiind mascată””, numai a ghicit-o. 
De-altminteri a mai spus că se va duce 
În astă-seară să se spovedească 
La Fra Patrick şi n-a trecut pe-acolo. 
Reiese clar că a fugit. Vă rog 
Nu pierdeţi nicio clipă; încălecaţi, 
Şi ne-ntâlnim la poala muntelui, 
Către hotarul Mantuei, pe unde 
Vor trece ei. Degrabă, domnilor! 
(lese.) 
Thurio: 
Ei, asta chiar că-i nemaipomenit, 
Să fugă de noroc când l-are în palmă. 


335 Masca şi „semimasca” italiană, la modă în epoca elisabetană, 
erau purtate de unele doamne şi în public, (n. t.). 

Mă duc să mă răzbun pe Eglamour, 
Că de ingrata Silvia nu-mi mai pasă. 


(lese.) 
Proteus: 
lar eu pornesc mai mult de dragul ei 
Decât din ură pentru Eglamour. 
(lese.) 
lulia: 


lar eu iubirii lui să-i stau în drum, 
Când la cel drag şi Silvia fuge-acum. 
(lese.) 


Scena 3 


Pădurea de la hotarele Mantuei. 
Intră câtiva proscrişi cu Silvia. 


Întâiul proscris: 
Haide, vino, 
La căpitan te ducem, nu te teme. 
Silvia: 
Atâtea-am îndurat că de nimica 
Nu mă mai tem. 
Al doilea proscris: 
Hai, duceţi-o pe-aici. 
Întâiul proscris: 
Dar unde-i gentilomul ce-o-nsoţea? 
Al treilea proscris: 
Mai iute de picioare, ne-a scăpat, 
Dar Moise şi Valeriu-i sunt pe urme. 
Tu du-o către marginea pădurii 
Despre apus, acolo-i căpitanul 
lar noi, să punem mâna pe fugar. 

Poteca e păzită, nu ne scapă. 
(les toti afară de întâiul proscris şi Silvia.) 
Întâiul proscris: 
Hai, trebuie să vă duc la căpitan, 
În peşteră. N-ai frică,-i om de treabă 
Şi n-o să-şi pună mintea cu-o femeie. 


(les.) 
Scena 4 
O altă parte a pădurii. 
Intră Valentin. 
Valentin: 


O! Cât de iute se deprinde omul. 
Pustietatea codrului acesta, 
De nimenea bătut, îmi pare astăzi 
Mai mândru decât marile cetăţi, 
Însingurat îmi cat aici aleanul, 
În cântec jalnic de privighetori”*, 


336 Aluzie la legenda privighetoarei. Un rege al Atticei avea două 
fiice: Procne şi Philomela. Procne s-a căsătorit cu Tereus, fiul 
regelui Traciei. Acesta, fiind cuprins de o patimă nestăpânită 
pentru Philomela, o necinsteşte, tăindu-i apoi limba pentru a nu-l 
putea denunța. Cum Tereus o ţinea izolată pe Procne într-un turn, 
Philomela ţese pe o pânză povestea tragediei sale şi o trimite lui 
Procne. Drept răzbunare, ea îl ucide pe fiul pe care îl avea cu 
Tereus şi îi dă acestuia să-i mănânce carnea, apoi fuge împreună 
cu Philomela. Urmărite de Tereus, zeii o transformă pe Philomela 
în privighetoare, pe Procne în rândunică şi pe Tereus în pupăză 
(Ovidiu, Metamorfozele, VI, 565). 

Atât de potrivit durerii mele 
O, tu, ce-ţi ai lăcaş în pieptul meu, 
Nu-l mai lăsa pustiu, far' de stăpân. 
Să nu se prăpădească, în ruine, 
Clădirea-ntreagă să se năruiască 
Şi-n veci să-i piară urma. Silvia, 
Cu-a ta prezenţă mă-ntremează! Vino, 
Tu, nimfă albă, pe păstor să-l mângăi. 
(Se aude larmă.) 
Azi iar răsună codrul tot de larmă? 
Cetaşii mei îşi fac voinţa lege. 
Au prins vreun călător nenorocos. 
Mi-s dragi şi-mi pare că li-s drag şi eu, 
Dar greu îi mai strunesc de la păcat. 
Stai, cine vine-acolo? Să m-ascund! 
(Se dă într-o parte. Intră Proteus, Silvia şi lulia.) 
Proteus: 
Doamnă, serviciul ce vi l-am făcut 
- Deşi vă lasă rece tot ce fac - 
Riscându-mi viaţa ca să vă salvez 
Şi cinstea şi iubirea, de la silă, 
Ar merita răsplata unui zâmbet; 
Nu v-aş putea cerşi un preţ mai mic, 
lar o mai mică plată nu există. 
Valentin (aparte): 
Ce văd şi-aud e parcă dintr-un vis! 
Îndură-te lubire şi dă-mi tihnă! 
Silvia: 
O, cât sunt de nefericită, biata! 
Proteus: 
Pân' la venirea mea aţi fost aşa: 
Eu fericirea v-am adus-o, doamnă. 
Silvia: 

Sunt mai nefericită când te-apropii. 
lulia (aparte): 
Şi eu, când se apropie de dânsa. 
Silvia: 
Cădeam mai bine-n gheara unui leu 
Cu trupul meu să-şi potolească foamea, 
Decât să fiu salvată de Proteus. 
O, cerule! Mi-eşti martor că-l iubesc 
Pe Valentin, că el e viaţa mea! 
La fel de mult - şi nu spun vorbă mare - 
Cât îl detest pe-acest mişel Proteus. 
Te rog să pleci, nimic să nu-mi mai ceri. 
Proteus: 
Nu-i faptă de primejdie-n lumea asta, 
Punându-mi viaţa-n joc, să nu fiu gata, 
S-o fac pentru-n surâs al dumitale! 
E blestemul acelor ce iubesc, 
Cei îndrăgiţi de ei, să nu-i iubească! 
Silvia: 
De ce Proteus n-ar iubi pe-aceea 
Pe care-ar trebui să o iubească? 
Doar lulia e marea ta iubire, 
Şi i-ai jurat de mii de ori credinţă, 
Senin îţi calci acuma jurământul; 
Ai două vorbe-n loc de una, sau 
Nici n-ai cuvânt, să-l calci, şi-ar fi mai bine 
Decât să ai mai multe decât unul. 
ŢI l-ai trădat pe cel mai bun prieten. 
Proteus: 
De prieten nu ţii seama când iubeşti. 
Silvia: 
Doar Proteus nu ţine. 
Proteus: 

Ei bine, atunci, 
Cu vorba bună dacă nu te-ndupleci 
Am să te fac cu sila să cedezi, 
Cum sunt deprinşi soldaţii, soldăţeşte, 
lubindu-te şi fără de iubire... 
Silvia: 
O, cerule! 
Proteus: 
... Doar după pofta mea. 
Valentin (înaintând): 
Nemernice, de ea să nu te-atingi; 
Prieten trădător! 
Proteus: 
Vai, Valentin! 
Valentin: 
Necredincios şi ticălos prieten 
(Aşa-i un prieten astăzi) - trădător! 
Mi-ai înşelat nădejdile, văzut-am 
Cu ochii mei, altminteri nu credeam. 
Acum nu mai cutez să spun că am 
Şi eu pe lumea asta un prieten, 
În cine să mă-ncred, când mâna-mi dreaptă 
E putredă, din piept? Îmi pare rău, 
Proteus, că te pierd pe totdeauna. 
Şi lumea-ntreagă-mi va părea străină. 
E prea adâncă rana! Crude vremi, 
Când cel mai rău duşman ţi-e azi un prieten”. 
Proteus: 
Mă copleşeşte vina şi ruşinea, 
lartă-mă, Valentin. Căinţa asta 


337 Shakespeare are întotdeauna cuvinte patetice despre 
prietenia înşelată, în legătură, probabil, cu Henry de Southampton 
şi în general cu noua morală burgheză, (n. t.). 


~ 475 — 


Opere Complete Volumul 2 
Să-mi fie ispăşire. 'Mi pare rău 
Şi crede-mă că suferinţa mea 
E tot atât de grea, pe cât mi-e vina. 
Valentin: 

Atunci sunt mulţumit. Şi înc-o dată 
Te socotesc cinstit. Acela care 
Căinţa n-o socoate ispăşire 
Nu-i nici din cer şi nici de pe pământ; 
Pe-acest tărâm aduce iertăciunea 
Şi chiar mânia cerului o-nmoaie, 
lar spre a-ţi dovedi buna-mi credinţă 
Îţi dăruiesc tot ce-i al meu din Silvia”. 


338 Ultimele două rânduri ale acestei replici au creat multă 
confuzie în rândurile exegeţilor textului shakespearian. Ceea ce nu 
poate să nu provoace o deosebită uimire este uşurinţa cu care 
Valentin declară că o cedează pe Silvia lui Proteus de bucurie că s- 
au restabilit vechile sale legături de prietenie cu acesta din urmă, 
fără a ţine seama de ura pe care şi-a exprimat-o Silvia în privinţa 
lui Proteus. Din cauza neverosimilităţii comportării lui Valentin, 
mulţi comentatori consideră că, dintr-o greşeală a copistului, care 
a transcris textul pentru tipar, aceste rânduri i-ar aparţine de fapt 
lui Thurio, când este silit de Valentin, ceva mai târziu, să renunţe 
la Silvia. Explicaţia nu este însă convingătoare, deoarece cuvintele 
şi leşinul Iuliei nu-şi mai au, într-un asemenea caz, nicio justificare. 
Pentru acelaşi motiv, nu pare satisfăcătoare nici opinia că versurile 
respective nu i-ar aparţine lui Shakespeare şi că ar fi fost inserate 
în text de copistul care l-a transcris. 

De fapt, textul însuşi este neclar. Astfel cuvintele lui Va/entin: 
„All that was mine in Silvia I give thee” (Tot ceea ce a fost al meu 
în Silvia îti dau ţie) s-ar putea interpreta ca exprimând eufuistic 
ideea: „Tot ceea ce am simţit pentru Silvia îţi dau ţie”. lulia 
interpretând însă spusele lui Valentin ca îndemnând: „Renunţ la 
dragostea Silviei şi ţi-o dăruiesc ţie”, leşină, arătându-şi totodată 
nefericirea. Exprimarea ambiguă a lui Shakespeare poate fi însă 
intenţionată ca o aluzie la faptul, rezultând din sonetele sale, că 
prietenia dintre contele de Southampton şi poet a fost distrusă din 
cauza unei femei, care a intervenit între cei doi prieteni. O 
prietenie puternică şi adevărată trebuie să treacă înaintea 

William Shakespeare 


lulia: 
Oh, nefericita de mine! 
(Leşină.) 
Proteus: 
la uită-te la el! 
Valentin: 
Ce-i, băiete? Ce ai? Ce-ai păţit? 
Deschide ochii; vorbeşte... 
lulia: 
Vai, domnule, stăpânul meu mi-a dat 
Acest inel, să-l duc domniței Silvia, 
Şi eu, neluând aminte, am uitat! 
Proteus: 
Unde-i inelul? 
lulia: 


lată-l, e acesta. 
(Îi dă un inel.) 
Proteus: 
Cum? Lasă-mă să-l văd. E chiar inelul 
Pe care i l-am dăruit eu luliei. 
lulia: 
lertaţi-mă, m-am înşelat, stăpâne, 
Acesta e inelul pentru doamna. 
(Îi dă celălalt inel.) 


Proteus: 
De unde ai inelu-acesta tu? 
Eu la plecare luliei i l-am dat. 
lulia: 
lar ea mi l-a dat mie. lulia însăşi 
Mi l-a adus aici. 
Proteus: 


dragostei pentru o femeie, pare că vrea să spună poetul, făcându-i 
astfel un reproş lui Southampton, care se îndepărtase de el. 

Cum? lulia... tu? 
lulia: 
Da, chiar aceea care te-a crezut, 
Săpându-şi legământul tău în suflet; 
De câte ori, minţind-o, ai rănit-o! 
O, Proteus! Tu trebuie să roşeşti, 
Că umblu-aşa-mbrăcată! Mi-i ruşine 
C-a trebuit să fac o mascaradă; 
Dar din iubire luat-am acest port. 
Căci, orişicum, mai bine-ţi schimbi veşmântul, 
Decât să-ţi schimbi, ca alţii, jurământul. 
Proteus: 
Decât să-ţi schimbi, ca mine, jurământul. 
Aşa e. Dacă omu-ar fi statornic 
Ar fi desăvârşit; căci o greşeală 
Aduce alte sute de păcate; 
Ce necinstită-i nestatornicia! 
Când te privesc cu ochii de-altădată 
Eşti, decât Silvia, mult mai minunată”. 
Valentin: 
Hai, daţi-mi mâinile-amândoi, mă bucur 
Că pot să vi le strâng, pe veci unite! 
Era păcat să fim rivali noi doi. 
Proteus: 
Fii martor, Cer, că-i tot ce mi-am dorit. 
lulia: 
Asemenea şi eu. 
(Intră proscrişii cu ducele şi Thurio.) 
Proscrisul: 
Frumoasă pradă! 
Valentin: 


339 Proteus, conform numelui său, îşi schimbă din nou 
sentimentele. 

Opriţi, opriţi, vă spun: e ducele! 
Măria voastră, bine aţi venit 
La Valentin, la omul surghiunit. 


Ducele: 
Sir Valentin! 
Thurio: 
Şi Silvia e-aici, 
Şi Silvia e-a mea! 
Valentin: 


Înapoi, Thurio, 
Că te pândeşte moartea. Te fereşte, 
Mânia să-mi cunoşti. Să nu mai spui 
Că Silvia-i a ta, c-apoi Milan-ul 
Nu te va mai vedea. E-aici, priveşte-o, 
Şi-ncearcă s-o atingi cu-o răsuflare““. 
Thurio: 
Sir Valentin, te-asigur, dimpotrivă, 
De ea nu-mi pasă. Şi e-o nebunie 
Să-şi puie omul viaţa pentru-o fată 
Ce nu-l iubeşte. la-o, ţi-o cedez. 
Ducele: 
Ce secătură jalnică şi goală! 
Să facă pentru ea atâta zarvă, 
Ca să se lase păgubaş îndată 
Ce-a dat de greu. Pe rangul meu înalt, 
Ţi-aplaud cutezanţa, Valentin; 
Eşti vrednic şi de-o fată de-mpărat. 
Îţi iert orice şi te rechem la curte. 
Te învestesc, ca binemeritată, 
Cu-o cinste-n statul meu, oricât de-naltă, 


340 Faptul că Valentin îl ameninţă pe Thurio, referindu-se la Silvia 
ca „dragostea mea”, (în original), arată că nu a renunţat la ea în 
favoarea lui Proteus, (v. nota 78). 

Vei vrea să-mi ceri. Nobile Valentin, 
Pe Silvia ţi-o dau; ţi-ai câştigat-o. 
Valentin: 
Mărite duce, mulţumesc de dar. 
Dar voi să cer din parte-mi o favoare, 
De dragul fiicei voastre prea iubite. 
Ducele: 
Doar spune, şi favoarea-i acordată! 
Valentin: 
Aceşti tovarăşi dragi ai mei, proscrişi, 
Scoşi în afara legii, ca şi mine, 
Sunt oameni de ispravă şi onoare. 
Îi iartă, ridicându-le surghiunul. 
Au ispăşit destul, s-au cuminţit. 
Şi-s demni să-ţi fie oameni de credinţă. 
Ducele: 
Mă dau bătut; îi iert ca şi pe tine. 
Dispune tu de ei: îi ştii mai bine! 
Şi-acum să mergem să ne veselim 
La un ospăț de nuntă ca-n poveste. 
Valentin: 
Să mergem dar; şi fiindcă de poveşti 
Venit-a vorba, îmi permit, alteţă, 
Să vă stârnesc un zâmbet de mirare: 
Priviţi-l pe acest paj! Ei, cum vă pare? 
Ducele: 
Un paj cuminte... ştie să roşească... 
Valentin: 
Mai mult decât se cere unui paj... 
Ducele: 
Nu te-nţeleg, ce vrei să spui? 
Valentin: 
Pe drum 


~ 480 ~ 


William Shakespeare 
Am să vă povestesc o întâmplare. 
Proteus, ispăşirea ta va fi 
S-asculţi povestea ta cu de-amănuntul. 
Apoi, în ziua nunţii noastre“, poate 
Să mai sărbătorim o altă nuntă, 
Cu-acelaşi chef şi-aceeaşi fericire! 
(les.) 


341 Valentin confirmă şi mai explicit că nu a renunţat niciodată la 
Silvia când spune „în ziua nunţii noastre” şi se referă la 
posibilitatea de a sărbători şi nunta lui Proteus cu lulia în aceeaşi 
zi. De altfel, Silvia neînţelegând câtuşi de puţin că Valentin a 
cedat-o lui Proteus, nu schiţează, în niciun moment, vreun gest de 
indignare sau protest faţă de posibilitatea unei asemenea 
tranzacţii privind persoana sa. 

Cei Doi Tineri din Verona 
Comentarii 


Amintită ca prima comedie shakespeariană pe 
lista din 1598 a lui Francis Meres, piesa a fost 
probabil scrisă între 1591-1595 (Halliday restrânge 
datarea la 1594-1595); nu se ştie când anume a fost 
reprezentată înainte de perioada Restauraţiei. Nu a 
fost tipărită în timpul vieţii lui Shakespeare; iar 
textul inclus în canonul din 1623 este extrem de 
defectuos din numeroase puncte de vedere (greşeli 
de tipar, inconsecvenţe, nefinisări, absurdităţi - 
Valentin ajunge de la Milan la Verona pe calea mării 
etc.), unii cercetători punând accentul pe 
imaturitatea scriitorului sau pe graba cu care a 
redactat, alţii susţinând că, de fapt, textul este 
asamblat din fragmente puse cap la cap pe baza 
unor copii) (A. Quiller-Couch, John Dover Wilson). 
Ceea ce Gerhart Hauptmann spunea despre Hamlet 
se poate aplica şi Celor doi tineri din Verona şi 
anume că textul ne-a parvenit mutilat pentru că s- 
au folosit ediţii-pirat, stenografiate pe ascuns în 
timpul reprezentaţiilor. Hauptmann îşi motivează 
afirmaţia citind din prologul piesei /f You Know Not 

Me, You Know No Bodie de Thomas Heywood: 

„(la teatru) unii au creat intriga stenografiinad-o; 
apoi au dat-o la tipar; aproape niciun cuvânt nu era 
cel adevărat”. 

Subiectul piesei e inspirat din povestea lui Felix şi 
a  Philiomenei din romanul în proză Diana 
enamorada (1542) al lui Jorge de Montemayor, 
roman tradus în engleză de Bartholomew Yonge 
(1582) şi, probabil, dintr-o piesă jucată la curtea 
regală în 1585, Felix şi Philiomena, al cărei text nu 
s-a păstrat. Ca de obicei în cazul împrumuturilor din 
afara graniţelor Angliei, Shakespeare anglicizează: 
atât acţiunea de inspiraţie spaniolă, cât şi scena 
italiană în care se desfăşoară aceasta. Printre altele, 
pădurea unde ajunge Valentin după ce a fost izgonit 
din Milan aminteşte stăruitor de codrul Sherwood cu 
eroii săi folclorici Robin Hood şi „grăsunul său 
călugăr” (menţionaţi în IV, 1, 36). 

Ţinând seama de imperfecţiunile textului, se 
pune, legitim, întrebarea dacă piesa este mai mult 
decât un simplu document, lingvistic şi de 
trunchiată biografie spirituală, dacă merită să fie 
pusă în scenă şi dacă poate constitui obiectul unor 
judecăţi de valoare. 

Succesul reprezentaţiei de la Drury Lane din 1762 
se poate explica şi prin numeroase intervenţii în 
text; dar cel al unor reprezentări din ultimul secol (e 
adevărat, pe continent, nu în Anglia) pledează în 
favoarea textului din 1623, nemodificat. 

Cât despre critica literară, aceasta s-a ocupat de 
textul  shakespearian cu neaşteptat zel şi cu 


342 Gerhart Hauptmann, în Hamlel (1927), „Shakespeare şi opera 
lui”, EPLU, 1964, p. 348. 

regretabile divergențe fundamentale. 

Dintre aprecierile negative să semnalăm ideea că 
piesa „nu a făcut mai mult decât să înfățişeze o 
scenă şi să creeze un decor” că există mari lacune 
în compoziţie, desfăşurarea acţiunii şi realizarea 
artistică (Friedrich Bodenstedt), că personajele sunt 
simple marionete (Louis Gillet), că finalul nu arată 
interes pentru problemele psihologice (Morozov), că 
„Finalul cârpit... reprezintă probabil o tentativă de a 
reteza scurt o încâlceală de nedescurcat”"", că 
„ultima scenă este intolerabilă” iar piesa e „o 
lucrare ce dezamăgeşte” (M.R. Ridley). 

Pe de altă parte, Hazlitt găseşte în piesă „pasaje 
extrem de poetice”, numeroasele concetii nu sunt 
„Slabe”, Mark van Doren subliniază  „simetriile 
muzicale”, Ifor Evans „limbajul simțirii” şi „valoarea 
asociativă continuă a unei singure comparații”, H.B. 
Charlton excelenta caracterizare a Juliei şi a lui 
Launce, M.R. Ridley „actiunea care se desfășoară 
destul de abil” şi „maşinăria care se învârteşte fără 
să scârțâie prea mult”, după A.A. Anikst, piesa e un 
„studiu genial”, iar Stauffer justifică anumite scăderi 
astfel: 

„Pentru prima oară Shakespeare a găsit tonul 
exact al comediei sale caracteristice, transpunând 
spiritul romanţios într-o dragoste atât de sinceră şi 
puternică încât aceasta poate motiva abaterile 
catastrofale ale intrigii, precum şi râsetele şi 
obscenităţile personajelor inferioare””. 

343 Mark van Doren, Shakespeare, New York, 1956, p. 44. 
344 John Dover Wilson, The Essential Shakespeare, 1932, în 
Personaj şi comedie, „Shakespeare şi opera lui”, Op. cit., p. 144. 


345 Donald A. Stauffer, Shakespeare's World of Images, Indiana 
University Press, 1966, p. 35. 

Într-adevăr, în această primă comedie romantică 
sau „sentimentală ” (Louis Gillet) a lui Shakespeare 
dragostea joacă un rol esenţial. Este dragostea 
cavalerească şi platonică din literatura medievală, 
iar piesa: 

„„.. ilustrează o manieră literară şi un cod moral; 
acțiunile se desfăşoară după o etichetă 
convențională şi sunt determinate de un anumit 
crez; şi orice trăsătură a ei, ca fond şi sentiment, se 
inspiră din atitudinea romantică a bărbatului față de 
femeie. Fundalul pe care ea se manifestă este o 
lume astfel întocmită ca obligațiile şi sancțiunile 
doctrinelor sale să poată fi aplicate cât mai bine. 
Cursul întregii piese e determinat de valorile pe care 
o asemenea doctrină le conferă dragostei dintre 
bărbat şi femeie". 

Or, alături de „dragostea romantică dintre bărbat 
şi femeie”, prietenia sau „dragostea dintre prieteni” 
e un leit-motiv la fel de important: întocmai ca în 
Sonete, care s-ar părea că trebuie să fie incluse 
printre sursele „tematice”. 

Atât dragostea dintre bărbat şi femeie cât şi cea 
dintre prieteni sunt privite din perspectiva 
comandamentului moral, caracteristic 
shakespearian, al statorniciei - înfăţişat concret prin 
intrigă şi comportamentul personajelor (încă un 
„exemplum”) şi abstract într-o maximă finală cu 
caracter de proverb: 

„Proteus: O, Doamne! Dacă bărbatul (poate şi cu 
conotaţia: omul)/Ar fi statornic, ar fi desăvârşit”. (V, 
4, 109-110). 


346 H.B. Charlton, Shakespearian Criticism, 1938, Methuen, 
London, 1909, p. 27. 

Cuvintele acestea sunt rostite de eroul 
„nestatornic”, opus celorlalţi, ilustrând subliniat şi 
divorțul dintre realitate şi aparență. 

Traversi consideră dichotomia ca fundamentală: 

„Tema centrală a piesei este, ca primul dintre 
numeroase prilejuri, diferența dintre aparență şi 
realitate, dintre ceea ce pare şi ceea ce este... 
Valentin, care începe a repudia dragostea romantică 
în persoana prietenului său Proteus... sfârşeşte prin 
a-i cădea pradă; Proteus, care la începutul piesei se 
declară închinător al patimii gingaşe, a cărui inimă e 
bolnavă de gânduri, sfârşeşte prin abandonarea 
obiectului pasiunii sale şi prin trădarea prietenului la 
nevoie (el recurge la) cele mai exagerate expresii 
ale idealismului romantic. Pe acestea le foloseşte, 
cât se poate de tipic, pentru a o câştiga pe Silvia, 
prefăcându-se că-l sfătuieşte pe bătrânul Sir Thurio 
cum să-şi realizeze propria pretenţie absurdă... (ll, 
2)... 

Întocmai după cum comportarea şi comentariile 
lui Valentin şi Proteus aruncă lumină asupra a ceea 
ce este subiectiv sau fals în atitudinile lor, tot astfel 
şi proza comică a servitorilor oferă o judecată 
realistă asupra comportării stăpânilor... Când Julia 
vorbeşte despre desăvârşirea divină a lui Proteus şi 
despre sine ca despre un pelerin credincios şi 
sincer... chiar în clipa când el caută să o trădeze, 
camerista Lucetta e perfect conştientă că vorbeşte 
dincolo de hotarele raţiunii (II, 7) și se poate afirma 
că, în ciuda stângăciilor şi imperfecțiunilor, piesa 
urmăreşte tocmai să restabilească aceste hotare, să 
elibereze ataşamentele omeneşti valabile de exces 
şi găunoşie, readucându-le la o concepție sănătoasă 

și echilibrată despre viață, etc”. 

Opoziția realitate-aparenţă, cu multiplele ei fațete, 
poate fi încadrată, în procedeul cuprinzător al 
antitezei, pe care o întâlnim la tot pasul (aceasta 
dincolo de opoziţiile amintite până acum sau de cele 
dintr-o zonă exterioară cum ar fi „realismul” din 
Îmblânzirea îndărătnicei şi „romantismul” din Cei doi 
tineri din Verona, „dragostea platonică” din aceasta 
din urmă şi „dragostea erotică” din Venus şi Adonis 
sau Troilus şi Cresida etc.): 

e prezenţa realismului dar şi a unor motive 
ideale; 

e personaje şi trăsături de caracter antitetice: 
Valentin (integru, sincer, încrezător, statornic atât în 
prietenie cât şi în dragoste; anticipând pe Lysander 
din Visul unei nopți de vară, Orlando din Cum vă 
place etc.) - Proteus („proteic”, nestatornic, făţarnic, 
trădător, sofist, trăieşte numai cu prezentul; 
anticipând pe Angelo din Măsură pentru măsură sau 
Bertram (din Totu-i bine când sfârşeşie bine); Julia 
(comparabilă cu Valentin; gingaşă, fragilă; fiică de 
nobili obişnuiţi; anticipând pe Rosalinda, din Cum vă 
place, Viola din A douăsprezecea noapte, lmogena 
din Cymbeline) - Silvia (hotărâtă, curajoasă, 
încrezătoare în sine; prinţesă; anticipând pe Portia 
din WNeguțătorul din Veneţia); Speed („bufonul 
viclean”, „iute”, „își foloseşte prostia ca pe un 
paravan dindărătul căruia îşi azvăârle vorbele de 
duh”; contrastat şi cu „încetul” Valentin, stăpânul 


347 Derek Traversi, Shakespeare: The Early Comedies, The British 
Council, Longmans, London, 1969, p. 19-20. 

348 John Dover Wilson, Personaj şi comedie, în „Shakespeare şi 
opera lui” Op. cit., p. 145. 

său; anticipând pe Feste din A dovăsprezecea 
noapte) - Launce („neroaul de care râd toţi, un 
nătărău de englez, nestingherit de nicio sclipire a 
minţii”; contrastat şi cu stăpânul, Proteus; 
anticipând pe Bottom din Visul unei nopți de vară şi 
Launcelot Gobbo din Weguțătorul din Veneția; 
remarcabil prin umanitate în scenele cu câinele 
Crab); 

e prezenţa marcată a antonimelor, uneori ca 
acumulări, de exemplu: 

„Valentin: Să fii cuprins de dragoste, când 
disprețul se cumpără cu oftaturi;/Privirile 
disprețuitoare cu suspine dureroase; o bucurie 
trecătoare, de o clipă/Cu douăzeci de nopți de 
veghe, tânjitoare, nesfârşite; /Dacă, din fericire, e 
câştigată, poate că este un câștig nefericit; Dacă e 
pierdută, atunci câştigi chinuri grozave...” (|, 1, 29- 
33). 

Reconsiderată în ansamblu, aşadar, comedia 
caracteristic shakespeariană Cei doi tineri din 
Verona evocă imaginea unui careu rebusist din care 
lipsesc multe definiții, nu însă şi definițiile 
fundamentale pentru un careu /ernatic. Comparaţia 
nu mi se pare prea forţată, mai ales având în vedere 
şi importanţa calamburului în economia piesei, 
tematic şi el prin aceea că este în general grupat în 
jurul terminologiei muzicale: note (notă), burden 
(refren), sharp (diez), flat (bemol), bass (bas), string 
(coardă), change (schimbare) - după cum a 
observat Mark van Doren-”. lar caracterul tematic al 
calamburului ne aminteşte de „metaforele 


349 Ibid., p. 144. 
350 Mark van Doren, Op. cit. p. 44. 

dezvoltate” din Sonete, întărind ideea că tema 
dragostei şi a prieteniei din piesă este tributară 
acestora. De altfel „propria sursă de inspiraţie” a lui 
Shakespeare se vădeşte şi în limbajul de „sonetişti 
elisabetani” care este bine reprezentat în comedie, 
uneori prin adjective compuse din sonetele lui 
Shakespeare - deşi Ifor Evans trimite la Edmund 
Spenser: 

„Adjectivele compuse, atât de frecvente în Crăiasa 
zânelor şi folosite aici de Shakespeare cu mai multă 
generozitate decât în oricare altă piesă: «O sweet- 
suggesting Love» (II, 6, 7) (O, dragoste aducătoare 
de gânduri dulci), «With twenty thousaud soul- 
confirming oaths» (II, 6, 16) (cu douăzeci de mii de 
jurăminte ce adeveresc sufletul) şi; «a true-devoted 
pilgrim is not weary» (II, 7, 9) (Un pelerin credincios 
şi sincer nu oboseşte)” >t, 

Leon D. Leviţchi 


351 Ifor Evans, The Language of Shakespeare's Plays, 1952, 
Methuen, London, 1966, p. 21. 

ZADARNICELE CHINURI ALE DRAGOSTEI 
Love's Labour's Lost, 1598 


Persoanele 


Ferdinand, regele Navarrei 

Berowne, Longaville, Dumaine, nobili de la Curtea 
regelui Navarrei 

Boyet, Mercadé, nobili din suita prințesei 
moştenitoare a tronului Franţei 

Don Adriano de Armado, un spaniol fanfaron 

Sir Nathaniel, preot 

Holofernes, învăţător 

Dull, zapciu 

Costard, cioban 

Moth, pajul lui Armado 

Un pădurar 

Printesa moştenitoare a tronului Franţei 

Rosaline, Maria, Katharine, doamne din suita 
prinţesei 

Jaquenetta, o fată de ţară 

Nobili, curteni, muzicanți, etc. 


Acţiunea se petrece în Navarra. 

Actul | 
Scena 1 


Navarra, parcul palatului regal. 
Intră regele”, Berowne, Longaville şi Dumaine. 


Regele: 
Un bun de toţi vânat în viaţă: faima, 
În bronz şi-n pietre de mormânt săpată, 
Ne-o mângâia nemângâierea morții, 
Când babiţei flămânde care-i Timpul 
Cu tifla dându-i, suflul viu din noi 
Ne-o cumpăra o cinste ce-ar fi-n stare 
Tăişul coasei crude să-i bontească, 
Moştenitori făcându-ne veciei. 
Hai, deci, biruitori viteji, - căci sunteţi, 
Luptând din greu cu însăşi vrerea voastră 
Şi cu puhoiul poftelor lumeşti, - 
Acest edict din urmă să ni-l ţinem: 
352 Dintr-o serie de fapte istorice, care apar în piesă, rezultă că 
regele Ferdinand este de fapt regele Henric al Navarrei, care în 
1589 devine şi rege al Franţei. Shakespeare însă, îl prezintă ca fiu 


al regelui Carol şi îi inventează o fiică pentru a evita proteste din 
partea Curţii franceze. 

Navarra fi-va lumii-ntregi spre pildă 
lar curtea noastră-un soi de-Academie”* 
Contemplativ dedată paşnic artei. 
Voi trei, Berowne, Dumaine şi Longaville 
Juratu-mi-aţi: trei ani să fiţi cu mine 
'Mpreună buni şcolari, ţinând drept pravili 
Ce-i înşirat pe sulul ăstui zapis. 
Ce-aţi spus s-a prins: acuma iscăliţi; 
Şi-aceeaşi mână să vă necinstească 
De v-aţi călca măcar cu-o iotă spusa. 
De vreţi ce-aţi spus aici cu jurământ, 
Semnaţi-l. Şi vă ţineţi de cuvânt! 
Longaville: 
Sunt hotărât: trei ani nu-s o vecie. 
Cât trupu-mi va posti, banchet dau minţii. 
Cei graşi sunt slabi de cap“. Mâncarea multă 
Dobânzi dă cărnii; duhului, - bancrută. 
Dumaine: 
Dumaine, mărite Doamne, -l ştii; e schivnic. 
El josnicul desfăt al ăstei lumi 


353 Numele de Academie a fost folosit prima oară pentru a 
desemna şcoala filosofului antic Platon (427-347 î.e.n.), al cărui loc 
de întâlnire cu discipolii săi era grădina lui Academos aflată lângă 
Atena. Academia lui Platon a continuat să existe ca un grup de 
filosofi răspândind filosofia lui Platon până în secolul | î.e.n. În 
timpul Renaşterii, familia Medici a adoptat termenul de 
„Academie” pentru cercul de poeţi şi savanţi care se adunaseră la 
Florenţa, sub patronajul lor. Denumirea a devenit apoi denumirea 
tuturor cercurilor asemănătoare de pe lângă curţile regale şi 
princiare europene în cadrul cărora se dezbăteau probleme 
privitoare la filosofie şi artă. Existenţa unei asemenea academii la 
curtea regelui Navarei este atestată istoric în vremea lui 
Shakespeare. 

354 Ideea că îmbuibarea îngraşă corpul dar slăbeşte raţiunea este 
preluată din Platon. După Shakespeare, expresia a devenit 
proverbială în Anglia. 

Îl lasă pentru sclavii josniciei. 
De-averi, de fast, de-amoruri, mă lipsesc 
Ca filosof, cu voi, vreau să trăiesc. 
Berowne: 
Eu, tot ce pot e să-ntăresc, mărite, 
Ce-au spus şi ei, căci am jurat de-asemeni 
Trei ani să stau aici cu nasu-n carte. 
Dar noi am mai jurat la fel, de pildă, 
Să nu dăm ochi trei ani cu vreo femeie, 
(Şi vreau să sper că-n zapis nu-i scris asta); 
O zi pe săptămână-n post s-o trecem, 
Şi-n rest să nu mâncăm mai mult de-o dată 
Pe zi, şi sper că nu-i nici asta scris: 
Trei ceasuri doar de somn s-avem pe noapte, 
Şi ochii-n gene să nu dăm nici ziua; 
Pe când eu noaptea am tabiet s-o dorm, 
Şi jumătate zi s-o fac tot noapte. 
Dar sper că nu-i nici asta scris aici. 
Prea greu canon ar fi să-ţi iei ce-ţi iei: 
Post, veghe, studiu, lipsă de femei! 
Regele: 
Când juri să le-nconjuri, ţii jurământul. 
Berowne: 
Îngăduieşte-mi să-mi retrag cuvântul 
Jurând doar să rămân trei ani, stăpâne, 
Cu tine, să deprind înţelepciune. 
Longaville: 
Şi asta ai jurat, şi înc-o sumă! 
Berowne: 
Ca să spun drept, sir, am jurat în glumă! 
Ce ţel are cititul, vreau să-mi spui? 
Regele: 
Ce ţel? Să ştii ce de ştiut nici nu-i! 

Berowne: 
Ce-i neştiut, să prinzi cu judecata? 
Regele: 
Da, studiului aceasta i-e răsplata. 
Berowne: 
Bun, fie! Jur să caut în citit 
Tot lucru-ascuns, de care-aş fi oprit. 
De pildă: să-mi dau seama cum poţi trage 
Un chef, când cheful cade sub oprelişti, 
Sau cum să văd femeia ce m-atrage 
Când nu mi-e-ngăduită-ntre privelişti. 
Mai jur să cat, când prea-i greu jurământul 
Şi ai obraz, cum faci să-ţi calci cuvântul. 
De-i asta ce câştigi citind până te saturi, 
Să-nveţi ce stă ascuns sub mii de pături, 
Puneţi-mă să jur, că nu mă dau în lături! 
Regele: 
Cu astea-mpiedici mersul mai departe 
Al minţii, trase-nspre plăceri deşarte. 
Berowne: 
Orice-i plăcut, deşertăciunea-l paşte. 
Dar chinu-i mai deşert când chin doar naşte: 
Aşa, de pildă, când orbeşti storcând 
Lumini de adevăr din buchi haine, 
Căci adevărul n-a orbit nicicând 
Lumini de ochi prea dornici de lumine. 
Şi pân’ s-aflaţi că-n bezne-s vii luminile, 
Lumina vi se-ntunecă de-a-binele. 
Studiaţi mai bine cum v-aţi încânta 
Privirile, privind priviri senine 
Ce, dacă v-au orbit, vă vor reda 
Slujind drept ghid, răpitele lumine. 
Căci studiul e ca soarele slăvit 

Ce ochi să-l scurme prea adânc nu-ndură. 
Puțin câştig au cei care-au trudit 
Din cărţi străine-a scoate-nvăţătură. 
Ei, naşi tereştri luminilor cereşti 
Ce-au pus un nume fiecărei stele. 
N-au alt folos din nopţi sărbătoreşti 
Decât toţi plimbăreţii pe sub ele. 
Când prea ştii mult, ştii numai veşti de lume, 
Şi orice naş a dat cândva un nume. 
Regele: 
Citit mai eşti, când e să-njuri cititul! 
Dumaine: 
Ochi la ţanc să-mpiedice ochitul! 
Longaville: 
Când grâu pliveşti, e pentru pir plivitul! 
Berowne: 
Bobocii ies când s-a-ncheiat clocitul. 
Dumaine: 
Ce scoţi de-aici? 


Berowne: 
Orice, la vremea sa. 
Dumaine: 
Ţi-i tâlcul sec! 
Berowne: 
Dar rima, e ceva! 
Regele: 


Berowne e-ngheţul, lacom de-a cosi 
Gelos, pe-ntâii feţi ai primăverii. 
Berowne: 
De ce-ar începe vara-a se făli 
Cât păsările n-au temei cântării? 
De-un şeptelici de ce m-aş bucura? 
Nu mi-s mai dragi în iarnă trandafirii 

Mai mult decât în mai un fulg de nea! 
Şi, orice lucru, când i-e datul firii. 
Şi vouă, studiul vi-i târziu acuşi: 
Nu urci pe casă ca să-ncerci la uşi! 

Regele: 

Bun! Du-te acasă, Berowne, şi cu bine! 

Berowne: 

Nu, doamne, am jurat să stau cu tine! 
Şi chiar de-am spus de ignoranță mult 
Mai mult decât spui tu despre ştiinţă, 
De ce mi-am poruncit în scris ascult 
Şi zi de zi trei ani fac pocăință. 
Dă-mi zapisul şi mie să-l citesc: 
Sub aspra-i lege, vreau să iscălesc. 

Regele: 

Aceste vorbe cinstea-ţi mântuiesc! 

Berowne (citind): „Item că nicio femeie n-are voie 
să se apropie până la mai puțin de o milă de curtea 
mea”... - S-a dat crainicilor să strige asta? 

Longaville: 

Încă de acum patru zile. 

Berowne: Să vedem pedeapsa. (Citeşte): „... sub 
pedeapsa de a i se tăia limba”... Cui i-a dat prin 
gând o pedeapsă ca asta? 

Longaville: 

Pe cinstea mea, eu am născocit-o! 

Berowne: 

Şi de ce, scumpe lord? 

Longaville: 

Să le-nspăimânte cazna asta grea. 

Berowne: 

Ce grea năpastă paşte dragostea! 

(Citeşte): „Ipac - dacă vreun bărbat va fi văzut 

stând de vorbă cu o femeie înlăuntrul acestui 
răstimp de trei ani, va avea să îndure acea 
obştească ruşinare la care-l va osândi hotărârea 
restului Curţii”. 
Acest articol, Doamne, -l vei călca 
Tu însuţi. Căci, cum ştii, trimisă vine 
A regelui frânc fată, frumoasă ca o stea, 
Ambasador al graţiei, să ceară de la tine 
Cedarea Aquitaniei“ pe veci 
Bătrânului schilod ce-i este tată. 
Deci vorbă-n van e spusa ăstei legi, 
Sau vine-n van încântătoarea fată! 
Regele: 
Ce spuneţi, lorzi? Nu-mi aminteam de fel! 
Berowne: 
Când creşti în zel, nu-i greu să-ţi uiţi de ţel! 
Cât timp cu zel studiezi să-mpaci dorinţa, 
Uiţi să-mplineşti ce-ţi cere trebuinta. 
Şi când ajungi să ai tot ce-ai râvnit, 
Câştigu-i fort în flăcări cucerit. 
Regele: 
N-am încotro: tai aste alineate; 
Venirea ei e o necesitate. 
Berowne: 
Necesitatea-n ăşti trei ani ne-o-mpinge 
să fim sperjuri de mii de ori, v-am spus. 
Căci ce-i născut în om nu poţi învinge 
Doar prin voinţă, ci prin har de sus. 
De-mi calc vreun legământ, răspunde ea: 
Necesitatea însăşi mi-o cerea! 


355 Provincie istorică din sud-vestul Franţei, cuprinsă între munţii 
Pirinei, Oceanul Atlantic şi Masivul Central şi având ca oraşe 
importante Bordeaux şi Toulouse. 

Aşa că aste legi le pot subscrie. 
(Iscăleşte.) 
Şi-acel ce le-o-ncălca doar o clipită, 
Ruşinea lui să ţin'-o veşnicie; 
Şi mie mi-e ce-i ş-altora ispită! 
Şi-s sigur, deşi par a mă scârbi, 
Că fi-voi cel din urmă-n a le nesocoti. 
Dar nu-i pe-aici nimic să ne desfete? 
Regele: 
Ba, cum de nu! Ştii, Curtea noastră dete 
Chef s-o cunoască unui velit între obraze, 
Un spaniol cu moda acestei largi planete 
În capu-i sec ce fabrică tot fraze, 
Şi-i îmbătat de vorba lui deşartă 
Ca de-o fermecătoare armonie. 
Un om ce pentru-a linguşirii artă 
Arbitru-n rău şi-n bine-i pus să fie! 
Armado-i zis, ăst fiu al fanteziei. 
Şi-n ceasuri când ţi-e drag să hodineşti, 
El ne-o turna cu flori de stil poveşti 
Din mândra Spanie-a cavaleriei. 
De vă desfată, nu ştiu, oameni buni. 
Da-mi place să-l ascult spunând minciuni, 
Şi vreau să-mi fac din el un menestrel. 
Berowne: 
Armado-i om vestit cum altul nu-i, 
E omul modei, vorbei noi şi şui. 
Longaville: 
El şi Costard păstorul ne-or distra 
Şi anii grei de studiu ne-or scurta. 
(Intră Dull cu o scrisoare şi Costard.) 
Dull: Care din voi e regele-n persoană? 
Berowne: Acesta-i, vere: ce doreşti? 

Dull: Eu însumi reprezint persoana regelui, de 
vreme ce-s zapciul măriei sale: dar mi-ar plăcea să-i 
văd propria persoană în carne şi oase. 

Berowne: lată-l, acesta-i! 

Dull: Signor Arm... Arm... vă este prea plecată 
slugă. E vorba de nişte mârşăvii care se petrec. 
Scrisoarea aceasta vă va spune mai pe larg. 

Costard: Sir, conţinutul acestei scrisori e în 
legătură cu mine. 

Regele: O scrisoare de la Armado magnificul“”. 

Berowne: Oricât i-ar fi subiectul de mărunt, eu îmi 
pun nădejdea-n Dumnezeu să ne dezvăluie taine de 
preţ. 

Longaville: Speranţe mari puse-n lucruri mărunte! 
Înarmează-ne Doamne, cu răbdare! 

Berowne: Ca să o ascultăm? Ori ca să ne putem 
ţine râsul? 

Longaville: Ca s-o ascultăm tăcând mălc, sir, şi ca 
să râdem cuviincios; sau ca să ne putem abţine şi 
de la una şi de la alta. 

Berowne: Prea bine, sir. Dar asta-i după cum o fi 
ghiersul scrisorii şi după cum ne-o da ghiersul ghies 
să trecem pragul veseliei. 

Costard: Chestiunea este despre mine, sir, în 
legătură cu Jaquenetta. Faptul pomenit e că am fost 
prins asupra faptului. 

Berowne: De fapt, care-i faptul? 

Costard: Faptul este chipul următor, sir, fiind, de 
toate, trei: am fost văzut cu dânsa la conac, stând 


356 Aluzie ironică la „magnifica” armadă a Spaniei care nu a putut 
ataca Anglia în 1588 şi a fost distrusă de furtună. Epitetul de mai 
sus apare cu acelaşi sens ironic şi în piesele dramaturgilor Greene 
şi Marlowe, contemporani cu Shakespeare. 

cu ea într-un chip, chipurile, gata s-o urmez în parc; 
lucruri care, puse cap la cap, sunt în fapt în chipul 
următor: Ce să mai spun, stăpâne, despre fapt - 
este faptul unui bărbat stând de vorbă cu o femeie, 
iar cât despre chip, într-un chip oarecare! 

Berowne: Şi despre urmări, ce ai de spus? 

Costard: Ceea ce urmează să urmeze după ce voi 
fi învăţat minte: ocroteşte-l, Doamne, pe cel 
drept!” 

Regele: Veţi da acestei scrisori cuvenita 
ascultare? 

Berowne: Întocmai ca şi cum am asculta un 
oracol. 

Costard: La fel de orbeşte dă omul ascultare 
cărnii. 

Regele (citeşte):  „Mărite-al nostru ales, 
viceregent”* al firmamentului întregii lumi, singur 
stăpân neatârnat al Navarrei, zeu pământean al 
sufletului meu şi dătător de hrană trupului meu 
Domn...” 

Costard: Nici vorbă de Costard, până una-alta!... 

Regele (citind): „Lucrurile stau aşa”... 

Costard: Or fi ele aşa, dar dacă spune el că stau 
aşa, căci el nu-i, la drept vorbind, decât un biet 
„aşa”... 

Regele: Linişte! 

Costarad: Vie pentru mine liniştea, şi pentru orice 
alt suflet ce nu se-mpacă de fel cu zurbaua... 


357 Formulă rostită când adevărul urma să fie dovedit prin „duel 
judiciar”. Adversarii erau obligaţi să se lupte în public în prezenţa 
judecătorilor, învinsul fiind socotit cel vinovat. 

358 Titlul de viceregent este o aluzie ironică la Filip al II-lea al 
Spaniei, care se intitula viceregent al Indiilor şi cu care Anglia era 
în conflict, în acea vreme. 

Regele: Nicio vorbă! 

Costard: ... din tainele aproapelui, mă rog plecat! 

Regele (citind): „Lucrurile stau aşa: luat cu asalt 
de cea mai cenuşie dintre melancolii, eu îmi supun 
humoarea asta neagră şi apăsătoare celei mai 
cuprinzătoare şi salutare terapeutici: aceea a 
atmosferei tale dătătoare de viață; şi fiind nobil eu 
însumi, m-am dedat preumblării pe jos. Pe la ce 
ceas? In jurul orei şase, când dobitoacele pasc mai 
avan şi păsările piscuie mai cu foc, iar oamenii îşi 
află loc în jurul hranei aceleia ce se numeşte cină; şi 
cu asta, destul despre timpul plimbării. Acuma, 
despre loc: locul, vreau să spun pe unde mă 
plimbam, e cunoscut sub denumirea de parc al tău. 
Acum, despre punct: punctul, vreau să zic, unde mi- 
a fost sortit să dau peste acel cum nu se poate mai 
obscen şi mai potrivnic firii lucrurilor fapt, care face 
să se reverse din pana mea imaculată ca neaua 
cerneala de abanos pe care-o ai sub ochi, o vezi, o 
distingi, o priveşti tu; iar în ce priveşte locul faptului 
- este situat între nord - nord-estul şi estul colțului 
de vest al grădinii tale atât de straniu încâălcită“**. 
Acolo l-am văzut pe acel cioban atât de puțin la 
minte, acel josnic obiect al zâmbetului tău...” 

Costard: Eu? 


Regele (citind): „... sufletul acela analfabet şi 
ignorant...” 

Costard: De mine-i vorba? 

Regele (citind): „... acel vasal lipsit de orice 
preț...” 


Costarad: Tot eu să fiu? 


359 Aluzie la practica acelei vremi de a face din grădini adevărate 
labirinturi. 

Regele (citind): „... care, pe câte-mi aduc eu 
aminte, poartă numele de Costard...” 

Costard: Aha, eu! 

Regele: „... împărechiat şi impreunat, Împotriva 
statornicitului şi crăinicitului edict al Mariei Tale şi a 
canonului abstinenței, cu... cu... O! Cu... dar e un 
calvar pentru mine să spun cu cine...” 

Costard: Cu o codană... 

Regele (citind): „... cu o fiică a bunicii noastre Eva, 
o femelă; sau, pentru a-ți mai uşura Mariei Tale 
înțelegerea, o femeie. Pe el l-am trimis în persoană - 
aşa cum îmi porunceste datoria pe care-am prețuit-o 
întotdeauna mai presus de orice - să ţi se înfățişeze 
spre a-şi primi răsplata pedepsei, prin mijlocirea 
ofițerului Luminăţiei Tale, Anthony Dull, om cu nume 
bun, cu bună purtare, de bune moravuri şi foarte 
respectat...” 

Dull: Eu, dacă-mi daţi voie: eu sunt Anthony Dull. 

Regele (citind): „Cât despre Jaquenetta - acesta-i 
numele fragilei cupe pe care-am surprins-o cu Sus- 
zisul mogârlan - o păzesc ca pe o cupă de preț ce 
este, de mânia legii Tale, şi sunt gata s-o aduc, la 
cel mai mic semn al Luminăţiei Tale, peşcheş la 
judecată. Al Mariei Tale în întregime pătruns de 
dorința devotată şi arzătoare de a-şi implini datoria, 

Don Adriano Armado.” 

Berowne: Nu-i aşa de nostim cum mă aşteptam, 
dar e cel mai bun lucru pe care l-am auzit în viaţa 
mea. 

Regele: Da, cel mai bun dintre cele mai rele. Ei, 
fârtate, ce ai de spus la toate astea? 

Costard: Sire, recunosc codana. 

Regele: Ai auzit proclamația? 

Costard: Mărturisesc pe de-a-ntregul că am auzit- 
o, dar numai în parte că am luat-o în seamă. 

Regele: S-a hotărât prin ea un an de temniţă, 
pentru cine-i prins cu o femeiuşcă. 

Costard: N-am fost prins cu vreuna din alea, sire: 
am fost prins cu o don'şoară. 

Regele: Totuna.-i: era scris acolo „o domnişoară”. 

Costard: Nu era nicio don'şoară, sire; era o 
fecioară. 

Regele: Tot nu schimbă nimic; căci era scris şi „o 
fecioară”. 

Costard: Dacă-i aşa, îi tăgăduiesc fecioria; era o 
simplă fetişcană. 

Regele: Fetişcana asta n-o să-ţi poată aduce nicio 
mulţumire. 

Costard: Ba, fetişcana poate să mă mulţumească, 
sire. 

Regele: Domnule, ascultă-ţi osânda pe care o 
rostesc: vei posti o săptămână încheiată, numai cu 
apă şi tărâţe. 

Costard: M-aş ruga mai curând timp de-o lună 
încheiată numai cu carne de berbec şi cu budincă. 

Regele: 

lar Don Armado-ţi va sluji de paznic. 
Lord Berowne, vei veghea să ispăşească, 
lar noi să mergem, domnilor, să-ncepem 
Ce-am juruit cu-atâta străşnicie. 
(les.) 
Berowne: 
Pun capul rămăşag pe-o pălărie 
Că pravilele astea n-au trai lung! 
Hai, ticălosule! 
Costard: Eu sufăr pentru adevăr, sir: căci adevăru- 

adevărat e c-am fost prins cu Jaqguenetta, iar 
Jagquenetta e o fată adevărată. Aşa că pot să-mi iau 
adio de la amarul pocal al bunei-stări. Necazul s-ar 
putea să-mi surâdă-ntr-o zi din nou! Până atunci, fă- 
ţi loc de-a dreapta mea, mâhnire! 

(les.) 


Scena 2 


Un alt colţ al parcului. 
Intră Armado şi Moth. 


Armado: Băiete, ce semn să fie când un mare om 
de spirit cade pradă melancoliei? 

Moth: Semn mare, sefiore, căci începe să arate 
trist. 

Armado: Cum asta? Tristeţea e doar totuna cu 
melancolia, dragul meu infante. 

Moth: Nu, nu! O, Doamne. Nu, sefiore! 

Armado: Cum poţi tu deosebi tristeţea de 
melancolie, fragedul meu paj? 

Moth: Printr-o demonstraţie cu totul simplă, aţosul 
meu señior. 

Armado: De ce senior aţos? De ce aţos senior? 

Moth: De ce paj fraged? De ce fraged paj? 

Armado: Am rostit asta „paj fraged”, ca pe un 
epiteton adecvat, în corelaţie cu anii tăi tineri, pe 
care-i putem denumi pe drept „fragezi”. 

Moth: Şi eu am rostit „senior aţos”, ca pe un titlu 
adecvat vârstei înaintate a domniei voastre, pe care 
o putem denumi pe drept „aţoasă”. 

Armado: Drăgălaş, şi cât se poate de nimerit! 

Moth: Cum înţelegi asta, sefiore? Drăgălaş eu, şi 
nimerite spusele mele? Sau eu nimerit, şi spusele 
mele drăgălaşe? 

Armado: Drăgălaş tu, fiindcă eşti mic. 

Moth: De o drăgălăşenie mai mică, fiindcă sunt 
mic. Dar din ce pricină nimerite? 

Armado: Nimerite din pricină că-s iuți. 

Moth: Spuneţi toate acestea ca să mă lăudaţi, 
maestre? 

Armado: Ca să te laud pe merit. 

Moth: Aş putea lăuda un ţipar cu aceeaşi laudă. 

Armado: Cum aşa? Ţiparul e şi el ingenios? 

Moth: Ţiparul e şi el iute. 

Armado: Eu am spus de tine doar că eşti iute în 
răspunsuri! Mă faci să-mi sară muştarul! 

Moth: Atunci, înseamnă că v-am dat răspunsul 
cuvenit, sir. 

Armado: Nu-mi plac vorbele potrivite. 

Moth (aparte): Mai bine-ar spune de-a-ndoaselea: 
că potrivnicii nu-l plac pe el când vorbeşte. 

Armado: Am făgăduit să studiez trei ani, cu ducele 
împreună. 

Moth: O poţi face într-o oră, sefiore. 

Armado: E cu neputinţă! 

Moth: Cât face unu luat de trei ori? 

Armado: Nu-s tare defel la socoteli: asta se 
potriveşte mai bine cu o minte de tejghetar. 

Moth: Dumneavoastră sunteţi un gentilom şi un 
jucător, sir. 

Armado: Mărturisesc că sunt şi una şi alta: căci 
ambele fac parte din lustrul omului şlefuit. 

Moth: Atunci, sunt sigur că ştiţi cât se numără un 
doi plus un as? 

Armado: Se numără unu cu doi. 

Moth: Ceea ce omul de rând numeşte în chip 
vulgar „trei”. 

Armado: Adevărat! 

Moth: Ei, ce ziceţi, sefiore? E un lucru atât de 
greu de studiat? Uite că treiul l-am şi studiat, până 
să n-apuci a clipi de trei ori din ochi. Şi cât de uşore 
să numeri anii până zici trei, şi să studiezi trei ani în 
două vorbe, ţi-o poate spune şi calul care 
dansează””, 

Armado: Splendidă coţcărie! 

Moth (aparte): Ca să-ţi dovedească ţie că eşti un 
Zero! 

Armado: Îți voi mărturisi acum ceva: sunt 
îndrăgostit. Şi, cum e nedemn de un soldat să 
iubească, iubesc o femeie nedemnă. Dacă trăgând 
spada împotriva humoarei acestei afecţiuni m-aş 
putea elibera din mreaja ei vrednică de dispreţ, l-aş 
face prizonier pe cavalerul Dor, şi l-aş plăti drept 
preţ de răscumpărare vreunui curtean francez, 
pentru o reverență de modă nouă“. Socot umilitor 


360 Aluzie la calul dresat al unui englez numit Banks, foarte des 
pomenit în literatura din vremea lui Shakespeare şi din prima 
jumătate a secolului al XVII-lea. Calul executa o serie de acţiuni 
considerate cu adevărat miraculoase, printre care şi indicarea, la 
poruncă, a diferite numere prin bătăi de copită. În primii ani ai 
secolului al XVII-lea, plecând cu calul său prin Europa pentru a da 
spectacole la bâlciuri, a fost acuzat de vrăjitorie - nu s-a putut 
stabili nici unde, nici când - şi ars pe rug împreună cu calul. 

361 Aluzie la reverenţele franţuzeşti, care în acea vreme se făceau 
într-un nou mod, foarte complicat, şi erau imitate şi în Anglia. 

să suspini şi mi se pare că s-ar cuveni să abjurăm de 
la cultul lui Cupidon. Spune-mi vorbe de mângâiere, 
pajule! Ce oameni mari au fost îndrăgostiţi? 

Moth: Hercule", maestre! 

Armado: Prea dulcele meu Hercule! Şi alte 
celebrităţi, băiete dragă, citează-mi şi alții! Şi bagă 
de seamă, scumpul meu copil, să fie tot oameni de 
mare nume şi cu bune purtări. 

Moth: Samson, maestre! Om cu mai bune purtări 
nu se poate; grozave purtări! N-a purtat el porţile 
cetăţii în spinare, în tocmai ca un hamal? Şi era 
îndrăgostit, lulea! 

Armado: O, binefăcutule Samson! Binelegatule 
Samson! Voi căuta să te întrec în mânuitul spadei, 
aşa cum tu m-ai întrecut în căratul porţilor! Şi eu 
sunt îndrăgostit, ca şi tine! De cine era îndrăgostit 
Samson, dragul meu Moth? 

Moth: De o damă, maestre. 

Armado: O damă de ce maslă? 

Moth: De toate patru maslele, sau de trei, ori 
numai de două din ele; sau poate chiar numai de 
una din patru. 

Armado: Vreau să-mi spui precis: de ce maslă? 

Moth: De verde, señiore. De verdele apei de mare. 

Armado: E şi asta printre cele patru masle? 

Moth: Pe câte ştiu din citite, sir; şi e cea mai de 
preţ din toate. 

Armado: Verdele, într-adevăr, e culoarea 
îndrăgostiţilor; dar să ai o iubită de culoarea asta... 
Îmi vine să cred că Samson”” nu prea avea motive 


362 Semizeu; fiul lui Zeus şi al reginei Alemena, (v. nota 40 la 
Imblânzirea îndărătnicei). 
363 Erou biblic de o forţă supraomenească, a cărui putere rezida 


~ 507 ~ 


Opere Complete Volumul 2 
de aşa ceva. De bună seamă că a îndrăgit-o pentru 
spiritul ei. 

Moth: Aşa a şi fost, de bună seamă, sir: căci avea 
un spirit foarte verde. 
Armado: lubita mea e de cel mai imaculat alb... şi 
roşu! 
Moth: Cele mai puţin imaculate gânduri se ascund 
de obicei, maestre, sub asemenea culori. 
Armado:  Precizează, precizează,  prichindelule 
firoscos! 
Moth: Minte a tatei şi limbă a mamei, veniţi-mi 
într-ajutor! 
Armado: Dulce invocaţie de copil; ce drăgălaşă şi 
patetică invocaţie! 
Moth: 
De-i albă şi roşie în obrăjori 
Păcatul nicicând nu-i vei şti, 
Căci însuşi păcatul îi scoate bujori 
ȘI teama o poate albi. 
Deci dacă i-e frică sau arde-n păcat, 
Pe chipul ei, n-ai s-o descoşi. 
Căci mărul obrazului ei bucălat 
Din naştere alb e şi roş. 
Primejdioasă  poezioară,  stăpâne; împotriva 
pricinilor albimii şi roşeţii obrazului! 
Armado: N-o fi asta cumva, băiete, balada cu 
Regele şi Cerşetoarea*"*? 


în părul lung pe care îl purta. Fiind odată închis de filistini, 
duşmanii săi, în una din cetăţile lor, a scos porţile din ţâţâni şi a 
plecat cu ele pe umeri. A putut fi prins şi închis de filistini numai 
după ce Dalila, care era filistină şi de care se îndrăgostise, i-a tăiat 
părul. O piesă numită Samson se juca la Londra în vremea lui 
Shakespeare. 

364 Aluzia se referă la o baladă populară foarte răspândită în acea 

Moth: Lumea era îndeajuns de păcătoasă ca să 
născocească o asemenea baladă cam cu vreo trei 
veacuri mai devreme. Dar, pe câte-mi dau eu cu 
socoteala, în ziua de azi n-ar mai putea fi scornită; 
sau, de-ar fi să fie, nici de scris nu s-ar mai putea 
vreodată scrie, nici de cântat nu s-ar mai putea 
cânta. 

Armado: Am de gând să-mi însemn în scris 
subiectul ei, pentru ca să-mi pot ilustra printr-un 
precedent celebru călcarea jurământului. Băiete, o 
iubesc pe această fată de ţară, pe care-am prins-o, 
în parc, stând cu târtiţa aia cugetătoare de Costard; 
ea e vrednică de iubirea mea, sunt sigur. 

Moth (aparte): Merită să fie biciuită şi să aibă 
parte de-un ibovnic mai acătării decât stăpânul 
meu. 

Armado: Cântă, copile! Sufletul mi-e greu de-atâta 
iubire. 

Moth: Mare minune, când iubeşti o femeie uşoară! 

Armado: Ţi-am spus să cânţi. 

Moth: Aşteptaţi până i-om vedea trecuţi pe ăştia. 

(Intră Dull, Costard, Jaquenetta. ) 

Dull: Sefiore, voinţa ducelui este să-l ţineţi pe 
Costard din scurt; şi trebuie să nu-i daţi prilej nici de 
desfătări, nici de chinuri, dar să postească musai 
trei zile pe săptămână. Cât despre damicela asta, 
trebuie să-i fac de planton în parc toată ziua. Are 
voie să fie doar femeie de zi, nu de noapte. 
Rămâneţi cu bine. 
vreme. Regele Cophetua este un rege legendar din Africa. El 
tratase femeile cu totală indiferenţă până când a întâlnit o 
cerşetoare de care s-a îndrăgostit şi a făcut-o regina sa. Legenda 


apare în culegerea de balade populare publicată în 1765 de 
Thomas Percy. 


~ 509 — 


Opere Complete Volumul 2 

Armado: Mă dau de gol roşind tot, fato! 

Jaquenetta: Omule! 

Armado: Am să te vizitez la tine-acasă. 

Jaquenetta: Tot ce se poate! 

Armado: Ştiu unde e! 

Jaquenetta: Doamne, că savant mai eşti! 

Armado: Am să-ţi spun nişte minunăţii... 

Jaquenetta: Cu mutra asta? 

Armado: Te iubesc! 

Jaquenetta: Mi-ai mai spus-o. 

Armado: Deci, cu bună vremea! 

Jaquenetta: De-ar da Domnul vreme bună după ce 
treci dumneata! 

Dull: Haide, drumul, Jagquenetto! Înainte, marş! 

(Dull şi Jaquenetta ies.) 

Armado: Mogărlane, ai să ţii post negru pentru 
păcatele tale, până te-o ierta Dumnezeu! 

Costard: Prea bine, sir. Dar nădăjduiesc că atunci 
când am să ţiu post, n-am să-l ţiu pe stomacul gol. 

Armado: Vei fi plătit cu străşnicie. 

Costard: Legătura de recunoştinţă ce mă leagă de 
domnia voastră este mai strânsă decât cea a 
oamenilor dumneavoastră, pentru că ei sunt prea 
slab plătiţi. 

Armado: Luaţi-l de aici pe mogârlanul ăsta! Să nu-i 
mai aud gura. 

Moth: Haida, bandit de drumul mare ce eşti, 
mişcă! 

Costard: Nu mă canoni închizându-mă, sir. Mă poţi 
popri de la dulce fără să mă ţii la post de dulcea 
libertate. 

Moth: Nicidecum, fârtate! Ori e de dulce, ori e de 
post. Postul tău e la popreală! 

Costard: Bine!... Dar dacă mai ajung să văd 
vreodată zilele vesele ca acelea de tristeţe pe care 
le-am trăit cândva, are să vadă el, cineva... 

Moth: Ce-are să vadă cineva? 

Costard: Nu, nimic, jupâne Moth, nimic alt decât 
ceea ce are să aibă sub ochi. Nu-i obiceiul 
întemniţaţilor să-şi pună frâu limbii; aşadar, n-am să 
crâcnesc o vorbă. Slavă Domnului, am şi eu 
răbdarea la fel de scurtă ca oricare altul, şi prin 
urmare pot fi liniştit! 

(les Moth şi Costard.) 

Armado: Mi-e dragă ţărna, care e cu adevărat 
murdară, acolo unde încălţămintea ei, şi mai 
murdară, călăuzită de piciorul său, care-i culmea 
murdăriei, o atinge. Voi fi sperjur - ceea ce eo 
gravă dovadă de falsitate - dacă o iubesc. Şi cum ar 
putea fi asta o dragoste adevărată, dacă îşi are 
obârşia în falsitate? Dragostea e un duh al casei. 
Dragostea e un demon: nu-i înger mai slab de înger 
decât dragostea. Nu degeaba până şi Samson a 
căzut întru ispită - şi era coşcogeamite găliganul! 
Nu degeaba până şi Solomon” i-a căzut în mreje - 
şi doar ăla cap avea, nu glumă! Săgeata lui Cupidon 
e mult prea puternică pe lângă ghioaga lui Hercule 
şi, prin urmare, cu atât mai tare va fi pusă alături de 
spada unui spaniol. 

Cel dintâi şi cel de-al doilea dintre motivele de 


365 Rege al Israelului în secolul al X-lea î.e.n., intrat în legendă 
pentru extraordinara lui înţelepciune. Legenda biblică spune 
totodată, că s-a îndrăgostit de multe femei care i-au influenţat 
ideile religioase. 

duel“ n-or să-mi fie de niciun folos. Un „passado”“” 
îl lasă rece, la un „duello” nici nu se uită. Are 
nefericirea să i se spună „copilul Cupidon”, dar se 
poate mândri că supune oameni în toată firea. Adio, 
vitejie! Rugineşte nestingherită, spadă! Rămâi mută, 
tobă a izbânzilor. Căci stăpânul vostru e îndrăgostit. 
Da: iubeşte! Vino-mi într-ajutor, tu, cine ştie ce zeu 
inspirat al rimei! Fiindcă, de bună seamă, în curând 
voi scrie sonete. Ai cuvântul, spirit al meu! Scrie, 
pană! Căci dacă-i vorba să scriu, voi compune 
tomuri întregi, in-folio. 

(lese.) 


Actul Il 
Scena 1 


Alt colţ al parcului. 
Intră prințesa Franței, Rosaline, Maria, Katharine, 
Boyet, seniori şi alți curteni din suită. 


Boyet: 
Adună-ţi, doamnă, duhul de zi mare, 
Şi nu uita că-ţi dete craiul-tată 
Solie grea, şi către cine-ţi dete! 
Tu, nestemată-n prețuirea lumii, 
Vei negocia cu cel ce-a moştenit 


366 Provocarea la duel putea avea loc atunci când cineva era 
acuzat de o crimă care se pedepsea cu moartea; sau când onoarea 
cuiva era atinsă, aceasta fiind socotită „mai de preţ decât viaţa”. 
367 Figură de scrimă, constând dintr-o împunsătură de spadă 
aplicată concomitent cu o mişcare de înaintare şi fandare pe 
piciorul drept. Prin „duello” se înţelegea duelarea în strictă 
conformitate cu regulile codului duelului. 

Desăvârşirea câtă-n om încape, 
Neasemuitul rege al Navarrei. 

Pretextul cu nimic nu-i mai prejos 
De Aquitania, zestre de regină. 

Azi risipeşte-ţi farmecele-ntocmai 

Ca şi natura care ţi le-a dat 
Când a lăsat flămândă-o lume-ntreagă, 
Şi darnică ţi le-a menit pe toate. 
Prințesa: 

Domnule Boyet, boiul meu, cât este, 
De vorba-ţi înflorită n-a dus lipsă. 
Frumosul, ochiu-l judecă şi-alege 

Ne-mpins de niciun strigăt de telal. 

Nu mă fălesc pe sfert eu, că mă lauzi, 
Cât arzi tu să te-arăţi mintos şi hâtru 
Că-ţi cheltui mintea, proslăvindu-mi boiul. 
Şi-acum, dând sfaturi sfetnicului: Boyet, 
Cum bine ştii, din zvon se-ncheagă faima, 
Şi regele Navarrei juruit-a 
La Curtea lui femeie să nu calce 
Cât nu-şi încheie studiul de trei ani. 
Şi-astfel, de-aceea, până-a nu-i călca 
Opritul prag al porţii, ni se pare 
Cu cale să-i ştim vrerea. Deci ne-ncredem 
În mintea-ţi trează şi te-nsărcinăm: 

Fii purtătorul nostru de cuvânt. 

Să-i spui că fiica regelui din Franţa 

Ar vrea pe loc răspuns dacă primeşte 

Să lămurească-n doi chestiuni de stat. 

Grăbeşte, spune-i! Noi vom aştepta, 

Jălbari umili, înaltă vrerea sa. 
Boyet: 
De-nsărcinare mândru, volnic plec. 

Prințesa: 
Cei mândri, volnici cum eşti tu, se-ntrec. 
(Boyet iese.) 
Şi cine-s, dragi sefiori, cei ce jurară 
Ortaci să-i fie regelui virtuţii? 
Întâiul lord: 
Lord Longaville e unul. 
Prințesa: 
ÎI cunoaşteţi? 
Maria: 
ÎI ştiu, stăpână, eu. La cununia 
Seniorului de Perigord cu fata 
Lui lacob Falcombridge, ce s-a serbat 
Pe sol normand, - cu Longaville ochi dat-am. 
E prețuit ca om de mare merit, 
Călit în lupte, iscusit în arte. 
Nimic nu-l tulbură din ce-ar fi-n stare. 
Tot ce-i pătează strălucirea vieţii 
- De poate strălucirea fi pătată - 
E spiritu-i tăios, unit cu vrerea-i 
Necruţătoare pentru cine-l paşte 
Norocul să se-ntâmple sub tăişu-i. 
Prinţesa: 
Vreun nobil fanfaron şi vesel, poate? 
Maria: 
Mai vesel, zice-se, nici nu se poate. 
Prinţesa: 
Sunt minţi ce-s verzi doar cât rămân necoapte. 
Cine-s ceilalţi? 
Katharine: 
Dumaine, un tânăr nobil plin de haruri, 
lubit de toţi cei ce iubesc virtutea, 
Mai bun să facă rău decât să-l ştie, 

Cu duh destul, drept bun s-arate răul 
Şi chip frumos, să-l ierţi de nu-i simţi duhul. 
La ducele-Alenţon l-am întâlnit 
Cândva, şi oricât l-aş vorbi de bine, 
Tot mai prejos de preţu-i mi-ar fi spusa. 
Rosaline: 
C-un alt robit al cărţilor venise, 
Ce, dacă-i drept ce-am auzit, îşi zice Berowne. 
În viaţa mea nu mi-a fost dat 
Să stau de vorbă c-un bărbat mai vesel 
Păzind tot timpul pragul cuviinţei. 
l-s ochii harnici cercetaşi ai minţii, 
Căci orice fleac de care dau întâi 
E pentru-a doua bun prilej de glumă, 
Pe care limba-i, iscusit tălmaci, 
O-mbracă-n vorbe hâtre ce potriva.-i, 
Incât urechi bătrâne-şi uită treaba 
Şi-auzul tânăr e vrăjit cu totul, 
Atât de viu şi dulce-i sună ghiersul. 
Prinţesa: 
Domniţelor, n-ăţi fi - ferească Sfântul! - 
Îndrăgostite, că-l împodobiţi 
Cu-atâta har şi dar pe fiecare? 
Întâiul lord: 
Se-ntoarce Boyet! 
(Intră Boyet.) 
Prinţesa: 
Cum a fost, seniore? 
Boyet: 
Navarra zvon avu că eşti pe-aproape, 
Şi regele, cu fraţii lui de cruce, 
Se pregătea să-ţi iasă-n cale, doamnă, 
Chiar până s-ajung eu. Aflat-am însă 

C-ar fi mai bucuros în câmp să mânem 
Ca cei veniţi să-i dea asalt cetăţii, 
Decât să-şi calce jurământul straşnic, 
Poftindu-te-n palatul lui pustiu. 
Dar iată-l, vine. 
(Doamnele îşi pun măşti.. Intră regele, Longaville, 
Dumaine, Berowne şi însoțitori. ) 
Regele: 
Frumoasă doamnă, bun venit la Curtea-mi! 
Prințesa: 
„Frumos” eu-n compliment ce ţi se-ntoarce. 
De bun venit, n-am încă nicio ştire. 
lar Curtea are pragul mult prea-nalt 
___ Să poată fi a Voastră. Bun venitul 
In câmp pustiu prea-i jos să-mi sune mie! 


Regele: 
Afla-vei, doamnă, bun venit la Curtea-mi! 
Prinţesa: 
Doresc să-l aflu. Du-mă, deci, la Curte! 
Regele: 


O clipă, doamnă: un jurământ mă leagă... 
Prinţesa: 
Ajute-ţi Precista! Îl vei călca! 
Regele: 
In ruptul capului, domniţă, nu-l calc. 
Prințesa: 
De voie-l vei călca, nu de nevoie. 
Regele: 
Maria ta nu ştii ce jurământ e! 
Prințesa: 
De-ai şti cât ştiu, n-ai fi naiv, ci doctor! 
Pe când ştiinţa-ţi dă de gol ce nu ştii. 
Am zvon că te-ai sortit singurătăţii: 

Păcat de moarte-ar fi şi să respecţi 
Un jurământ, ca şi să-l calci. 
Mă iartă: sumeţitu-m-am prea tare! 
Să dăscălesc un dascăl nu-mi stă bine. 
Citiţi mai bine ce m-aduce-aicea 
Şi grabnic să-mi răspundeţi vă-nduraţi. 
(Îi dă o hârtie regelui.) 
Regele: 
Cât pot mai grabnic, a-ţi răspunde vreau. 
Prințesa: 
Da, cât mai iute, rămas bun să-mi iau, 
să nu te văd sperjur dacă mai stau. 
Berowne: 
Cândva-n Brabant, noi doi n-om fi dansat? 
Rosaline: 
Cândva-n Brabant, noi doi n-om fi dansat? 
Berowne: 
Eu ştiu că da. 
Rosaline: 
Cât de prisos e-atunci să mai întrebi! 
Berowne: 
Grăbită eşti! 
Rosaline: 
A cui e vina? Cu-ntrebări mă-mpinteni. 
Berowne: 
Ţi-e mintea iute. Pune-i frâu, că-ţi crapă. 
Rosaline: 
Întâi şi-azvârle călăreţu-n apă. 
Berowne: 
Ce ceas din zi să fie oare? 
Rosaline: 
Ceasul 
De care-ntreabă orice nătărău. 

Berowne: 
Norocul măştii că-i pe obrazul tău. 
Rosaline: 
Noroc de-obraji, că nu-s descoperiţi! 
Berowne: 
Să-ţi facă Domnul parte de iubiţi! 
Rosaline: 
Amin. Şi printre ei să nu te numeri. 
Berowne: 
Atuncea-mi iau picioarele pe umeri! 
Regele: 
Aicea, doamnă, tatăl vostru scrie 
Că a plătit o sută mii de galbeni 
Ce nu-s decât pe jumătate suma 
Cât tatăl meu i-a dat pentru războaie. 
Dar, cică el sau eu, - şi nici poveste! - 
Primirăm banii, rămânând de plată 
O altă sută mii ducați, drept care 
Zălog ne-a dat o parte-a Aquitaniei, 
Deşi nu face galbenii stricaţi. 
Deci, dacă tatăl vostru vrea să-ntoarcă 
O jumătate din ce-avea de plată, 
Noi renunţăm la toată Aquitania 
Şi buni amici de-apururi îi rămânem. 
Dar asta, parcă, nici prin gând nu-i trece, 
Căci el, aicea, spune că ne-a dat 
O sută mii ducați, şi nu ne cere 
să i-o primim noi, suta lui de galbeni 
Şi să-şi păstreze-n drepturi Aquitania, 
Ce-am vrea mai bine să i-o-napoiem, 
Ca să ne dea-ndărăt el banii tatii, 
În loc de-o Aquitanie ciuntită”*. 


368 În anii 1579 şi 1586 au avut loc realmente negocieri între 

Prinţesă, de n-ar fi să fie jalba 
Atât de fără cap, mândreţea-ţi, poate, 
Fura-mi-ar inima, sucindu-mi capul. 
Aşa că mergi în pace-acasă-n Franţa! 
Prințesa: 
Faci tatălui meu, regele, dosadă 
Şi bunul lui renume i-l atingi 
Negând c-aţi fi primit o sumă care 
V-a fost plătită până-ntr-o para! 
Regele: 
Vă spun că nici din auzite n-o ştiu. 
De-mi daţi dovezi, pe loc vă-ntorc toţi banii, 
Sau Aquitania. 
Prinţesa: 
De cuvânt te ţinem! 
Boyet, poţi să-i arăţi acum înscrisul 
Semnat de ofiţeri numiţi anume 
De Carol", tatăl său. 
Regele: 
Da, fă-mi plăcerea! 
Boyet: 
Îngăduie, Maria Ta. Lăcriţa 
Cu-nscrisul şi-alte probe n-a sosit. 
Dar mâine, vă vor sta la îndemână. 
Regele: 
De-ajuns mi-o fi. Întrevederea asta 
Supune-mi-va dovezilor părerea; 
Dar între timp, primeşte să-mi fii oaspe 
Cinstindu-mă făr' a-mi ştirbi, prinţesă, 
Curtea Franţei şi a Navarrei, privitor la Aquitania. 
369 Shakespeare se referă, în cazul de faţă, la Carol al VIII-lea sau 
Carol al IX-lea. In fapt, în timpul negocierilor despre care e vorba în 


această scenă, în Franţa domnea Henric al Ill-lea, care era fiul lui 
Henric al II-lea şi fratele lui Carol al IX-lea. 

Din cinstea ce-a slăbit-o frumuseţea-ţi. 
Nu-mi vei putea, alteţă, trece pragul, 
Dar, în afara lui, vei fi primită 
Aşa încât să ancorezi în pieptu-mi 
De nu-ţi pot face-un port din casa mea. 
Mă ierte gânduc-ţi bun. Rămâi cu bine. 
Vom reveni să te vedem. Pe mâine! 
Prințesa: 
Mergi sănătos, şi fie ce-ai voit! 
Regele: 
Îţi vreau ce-ţi vrei tu însăţi, însutit! 
(les regele şi însoțitorii.) 
Berowne: Domniţă, am de gând să te recomand 
inimii mele. 
Rosaline: Vă rog să faceţi prezentările: voi fi 
încântată s-o cunosc. 
Berowne: AŞ vrea s-auzi cum geme. 
Rosaline: Nebunul e bolnav? 
Berowne: La inimă! E grav. 
Rosaline: Vai, pune-i lipitori! 
Berowne: l-or fi într-ajutor? 
Rosaline: Cât mă pricep la medicină, da! 
Berowne: Vrei s-o străpungi, deci, cu privirea ta? 
Rosaline: No point”. Cu poanta cuţitului meu! 
Berowne: Te ţină Dumnezeu! 
Rosaline: Şi ţie facă-ţi traiul scurt. 
Berowne: Nu mai pot sta, s-ascult! 
(Se retrage.) 
Dumaine: Sefior, vă rog o vorbă: această doamnă 


370 În cazul asalturilor de floretă, în scrimă, când cel atacat nu era 
atins, striga, în limba franceză, non point. Expresia, preluată în 
limba engleză şi modificată ca no point ajunsese să însemne, în 
epoca lui Shakespeare, „deloc”, „nicidecum”. 

cine-i? 

Boyet: Ducesa d'Alençon. O cheamă Katharine. 

Dumaine: Mândră femeie! Vă salut, monsieur! 

(Pleacă.) 

Longaville: O vorbă, vă conjur! Cea-n alb cine-o fi 
oare? 

Boyet: Văzută la lumină, a fi femeie pare. 

Longaville: Lumină-i în lumină! Dar numele-i pot 
şti? 

Boyet: Şi-l ţine pentru dânsa. De-ntrebi, o poţi 
jigni. 

Longaville: Vă rog, sir, a cui fiică-i? 

Boyet: Cât ştiu, a mamei sale. 

Longaville: Să-ţi ţie Domnul părul bărbii tale. 

Boyet: 

Señior, nu fi jignit. 
E de-a lui Falcombridge moştenitoare. 
Longaville: 
Mânia mi-a pierit: 
E-o fată-ncântătoare! 
Boyet: 
De! Orişice se poate sub ăst soare! 
(lese Longaville.) 


Berowne: 
Acea cu glugă cine-i? 

Boyet: 

Mis’ pare, Rosaline. 
Berowne: 

Are bărbat, ori ba? 
Boyet: 

Cum vrea: şi-aşa, şi-aşa! 

Berowne: 


Rămâi cu bine, sir. Ştii că ai haz? 

Boyet: 
la-ţi bun-venitul ţie, gazdă; dă-mi mie, oaspe, bun 
rămas. 
(lese Berowne. Doamnele îşi scot măştile.) 
Maria: 
Acesta e hazliul lord Berowne: cel din urmă. 
La el glumă-i orice cuvânt. 
Boyet: 
Şi cuvântul şi-l ia tot în glumă. 
Prințesa: 
N-ar fi fost rău să-l prindeţi voi, să spună vorbe 
serioase. 
Boyet: 
Mult chef aveam să-l prind; voia să mă 
descoase-". 
Maria: 
Vă provocaţi ca doi batali focoşi. 
Boyet: 
Ne provocăm ca două prove-n bătălie. 
Batal, mioara mea, m-aş face doar ca să-ţi pasc 


buzele ţie! 
Maria: 
Păşune eu, şi tu batal; când are să se curme-o 
dată? 
Boyet: 
Când ai să fii de mine păşunată! 
Maria: 


Ba ia-ţi nădejdea, te poftesc, 


371 Ca o variaţie stilistică, în ultima parte a acestei scene, 


Shakespeare foloseşte versuri rimate, deşi neregulate în ceea ce 
priveşte lungimea lor. Personajul Boyet foloseşte însă aproape 
exclusiv pentametrul iambic rimat, care creează, însă, uneori, 
dificultăţi în păstrarea lui în traducerea românească, (vezi şi nota 
24 la Comedia erorilor). 

Că nu mi-s buzele izlaz obştesc 
Ci-s despărțite din devălmăşie. 


Boyet: 
Şi-s date-n stăpânire, cui? 
Maria: 
Plăcerilor hazardului şi mie! 
Prințesa: 
Cei hâtri caută hârjoana. Cei nobili, însă, cad la 


pace. 
Decât civil, războiul minţii, cu mult mai mult, vă 
spun, mi-ar place 
Purtat cu hârţogarii stăpânului Navarrei. 
Boyet: 

De nu mă-nşală ochiul, - ce foarte rar mă minte, - 
Citind de-a dreptu-n inimi ce nu-i spus în cuvinte, 
E regele Navarrei atins, ori - cum se spune! 

Prinţesa: 
Atins de ce? 
Boyet: 
De ceea ce voi ziceţi, amanţii, că-i pasiune! 
Prinţesa: 
De unde ştii? 
Boyet: 
Cum? Când tot ce-i în el simţământ s-a retras 
În palatul din ochi ce dorinţei dă glas? 
Când în inima lui o agată-ţi gravează””* 

Şi-i atât de trufaş chipul tău că-l păstrează? 
Limba lui, vrând tot vorbe ce atrag să rostească 
Poticnită de zel, dă prin ochi să vorbească. 
Patru simţuri într-unul: doar în văz şi-au cuibar. 


372 Conform obiceiului vremii, se purtau inele pe care se fixau 
chipurile sculptate în agată ale unor persoane dragi; uneori se 
gravau pe inele şi devize. 

Gustă mândre mândreţi cu privirile, doar!... 
Căci în ochi şi-a închis tot ce-i simţ pământesc, 
Ca-n cristalul curat giuvaerul regesc, 
Ce cu-atât mai de preţ e sub sticlă-ngheţat 
Şi te-mbie când treci să-l culegi, cumpărat. 
Faţa regelui scrisă-i ca marginea paginii, 
Şi toţi ochii în ochi îi văd vraja imaginii. 
Pun zălog Aquitania şi tot mândru-i avut, 
Doar să-i dai, de hatâru-mi, un singur sărut! 
Prințesa: 
Veniţi voi toate-n cort. Boyet e prea dispus... 
Boyet: 

Dispus să spună-n vorbe ce ochii lui i-au spus. 
Eu n-am făcut decât să-i fac din ochi o gură, 
Împrumutându-i limba ce nu te minte, jură. 

Rosaline: 
Bătrân mijlocitor, dibaci în vorbe! 


Maria: 
l-e Cupido nepot de fiică, şi-i dă bunicului de 
veste. 
Rosaline: 
Cu mama seamănă deci Venus, că tată-său urât 
mai este. 
Boyet: 
Auziţi, ursitoarele mele? 
Maria: 
Nu. 
Boyet: 
Cum aşa? Dar vedeţi? 
Rosaline: 


Da, văd calea pe unde s-o ştergem! 
Boyet: 
Mult prea aspre cu mine sunteţi! 

(les.) 


Actul Ill 
Scena 1 


Alt colţ al parcului. 
Intră Armado şi Moth. 


Armado: Copile, cântă; auzul mi-l înflăcărează! 

Moth (cântând): Tra-la-la-la! 

Armado: Ce melodie suavă! Pleacă frăgezime a 
anilor! la cheia asta, dă-i slobozenie bădăranului din 
temniță; adu-l aici în graba mare. Trebuie să-l 
folosesc spre a duce o scrisoare dragostei mele. 

Moth: Spune, maestre, vrei să-ți  cucereşti 
dragostea cu un cântec franțuzesc? 

Armado: Cum adică? Să-i cânt pe franţuzeşte? 

Moth: Nu, desăvârşitul meu maestru! Ci numai să 
şuieri din vârful limbii o gigă, să-i baţi măsura cu 
piciorul şi s-o înviorezi şi mai şi, dânduc-ţi ochii peste 
cap. Mai cânţi o notă, mai oftezi o notă... Câteodată 
din adâncul beregatei, ca şi cum, tot cântânducţi 
dragostea, ai fi înghiţit-o de-a binelea; alteori pe nas 
ca şi cum ai fi sorbit-o, tot adulmecând-o. Să-ţi tragi 
pălăria ca un oblon peste galantarul ochilor; să-ţi ţii 
braţele-n cruce pe pântecul supt, ca un iepure-n 
frigare, sau cu mâinile-n buzunare, cum stăteau ăi 
din portretele din vechime. Şi nu cumva să cânţi 
prea multă vreme acelaşi cântec. O frântură de ici, 
alta de colea. Numai aşa le poţi pune la pământ de 
admiraţie pe fetişcane (mai ales că-s destul de 
grăbite să fie puse la pământ), şi te fac să fii un om 

de seamă - iei seama la ce-ţi spun? - fiindcă grozav 
le mai place să fie luate-n seamă! 

Armado: Trebuie să te fi costat, nu glumă, să afli 
toate astea! 

Moth: Cum dai paraua, cum pricepi zurbaua! 

Armado: Vai, vai! 

Moth (cântă): „S-au dus caii de bâlci de 
altădată.” 

Armado: lubitei mele-i spui tu cal de bâlci? 

Moth: Cum să-i spun aşa, maestre? Calul de bâlci 
e doar un mânz, pe când iubita domniei tale e-un 
bidiviu focos. Dar de ce mă-ntrebi? Nu cumva ai 
uitat cum ţi-arată iubita? 

Armado: Cât pe-aci s-o uit! 

Moth: Ce şcolar fără tragere de inimă! Învaţ-o pe 
dinafară. 

Armado: Pe dinafară? De ce nu şi pe dinăuntru? 

Moth: Ba şi pe de margine! O să-ţi dovedesc de ce 
în toate trei chipurile. 

Armado: Ce-i de dovedit aici? 

Moth: C-am să fiu bărbat în toată firea, dacă 
trăiesc, şi asta numai cu ajutorul lui „pe dinafară, pe 
dinăuntru şi pe de margine”, delaolaltă. Pe dinafară 
o iubeşti, fiindcă inima ta n-are loc în inima ei; pe 
dinăuntru, fiindcă înăuntrul inimii tale e fiinţa ei; şi 
pe de margine, fiindcă în miezul chestiei n-ai să poţi 


373 „Caii de bâlci” din acea vreme erau nişte păpuşi confecţionate 
din ţesături groase, colorate, imitând un cap şi un trup de cal, pe 
care le îmbrăca an om. Aceşti cai numiţi în engleză „hobby-horse” 
se vedeau la bâlciuri, la spectacolele populare cu ocazia zilei de 
întâi mai şi la diferite alte serbări. În vremea lui Shakespeare, din 
cauza puritanilor care dezaprobau asemenea practici, obiceiul 
aproape dispăruse. Totuşi el se păstrează încă şi azi în Cornwall, în 
sud-vestul Angliei. 

intra niciodată. 

Armado: Mărturisesc că sunt de acord cu toate 
trei. 

Moth (aparte): De trei ori pe-atâta de-ai mărturisi 
şi tot la nimic nu ţi-ar fi de folos! 

Armado: Fugi de-l adu pe bădăran, trebuie să-mi 
ducă o scrisoare. 

Moth: Nici că se putea solie mai potrivită. Un cal 
ajuns ambasador al unui măgar. 

Armado: la te uită! Cum? Ce vrei să spui? 

Moth: Că ar trebui să-l trimiţi pe măgar de-a 
călare pe bidiviul dumitale, fiindcă aşa, pe picioarele 
lui, umblă ca un melc. Plec să-l aduc. 

Armado: N-ai drum lung! Pleacă! 

Moth: O să zbor uşor ca plumbul. 

Armado: 

Ce-ţi vine-n minte, prichindel isteţ? 
Nu-i plumbu-ntre metale mai greoi? 

Moth: 

Minimeæ”*, sir, mai bine deloc răspunde-voi. 

Armado: 

Îţi spun că e greoi. 
Moth: 
Spunând aceasta sunteți prea vioi. 
Greoi e oare plumbul ţâşnind din ţeava flintei? 
Armado: 
Înmiresmat fum al retoricii! 
Eu, după el, sunt tun, şi el ghiulea-i! 
Te-arunc înspre cioban! 
Moth: 


374 „Nicidecum”, (lat.) Era un lucru obişnuit în acea vreme, pentru 
un paj, să cunoască limba latină. Moth mai foloseşte o expresie 
latină şi în Act V, sc. 1. 

Zbor; foc, ce stai? 

(lese.) 

Armado: 

Isteţ infante plin de gingăşie! 
Cerească boltă, ţie-ţi închin suspinul, ţie! 
Tristeţii te supune, sublimă vitejie! 
Dar mi se-ntoarce solul. 

(Intră Moth şi Costard.) 

Moth: 

Costard şi-a rupt o coastă, sir! Minune! 

Armado: 

Enigmă? Sau şaradă? Envoy?” ? Răspunde! Spune! 

Costard: Ce egmă, ce sărată, ce anvoa? Nu-mi 
pune sare-n rană. Ce-i aia anvoa? Vreo alifie? Nu-mi 
trebuie niciun anvoa. Daţi-mi mai bine o foaie de 
pătlagină. Atâta-ţi cer, sefior, pătlagină. 

Armado: Pe sublima virtute! Nu-mi pot opri râsul! 
În neghiobia ta, mi-alungi plictisul. Plămânii mi se 
umflă, răsuflarea lui se preface în hohote de râs. O, 
voi, stele, iertaţi-mă! Nărodul ăsta ia un envoy drept 
unsoare şi ia unsoarea drept envoy. 

Moth: 

Spun altfel înţelepţii? Envoy nu-i o unsoare? 

Armado: 

Nu, paje! Envoy este un apolog ascuns, 
Ce dă-nţeles cuvintelor cu tâlc de nepătruns. 
De pildă, iată: 
„Vulpoiul, maimuța, bondarul cu ei, 
Nu erau cu soț, fiind numai trei.” 
Asta-i doar morala. Acum să-ţi spun envoy-ul. 


375 Termen francez pentru versul cu care se încheie o baladă, 
pentru a exprima un omagiu la adresa cuiva. Bineînţeles, Costard 
nu cunoaşte cuvântul. 

Moth: 


Lasă-l pe seama mea. Mai spune-o dat' morala! 
Armado: 
Vulpoiul, maimuța, bondarul cu ei, 
Nu erau cu soț, fiind numai trei. 
Moth: 
Până când gâscanul, clătinând din mot, 
A zbughit pe uşă, şi-au ajuns cu sot. 
Acum încep eu cu morala dumitale şi-mi răspunzi 
dumneata cu envoy-ul. 
Vulpoiul, maimuța, bondarul cu ei, 
Nu erau cu soț, fiind numai trei. 
Armado: 
Până când gâscanul, clătinând din mot, 
A zbughit pe uşă, şi-au ajuns cu soț. 
Moth: 
Halal envoy: se termină cu „gâscă”. Mai vrei ceva? 
Costard: 
Un băiat cumpărase la târg o gâscă frumoasă şi 
grasă, 
Nici vorbă, sefiore, ca gâsca, şi-afacerea-i foarte 
frumoasă; 
Să faci o afacere-n târg ne-nşelat e ca-n zaruri 
când joci. 
Anvoa-ul la fel e de gras, cât de graşi sunt ai 
gâştei boboci. 
Armado: 
Destul! Cum începuse toată povestea asta? 
Moth: 
Am spus că bietul Costard şi-a rupt (minune!) 
coasta. 


Cerutu-mi-ai pe urmă envoy-ul. 
Costard: 

Aşa-i! Pătlagină cerui; mi-ai dat morală 
Băiatul un anvoa grisan şi tu o gâscă 
Şi târgul s-a făcut. 

Armado: Dar spune-mi, cum se face că-şi rupse 
Costard coasta? 

Moth: Am să te fac să vezi. 

Costard: 

Moth dragă, nu te doare pe tine. O să spun eu 
anvoa-ul. 
Săracul Costard, uite cum l-a lovit năpasta. 
Căzu urcând pe scară şi-şi rupse, bietul, coasta. 

Armado: Ajunge! Să lăsăm tema asta! 

Costard: Când m-o lăsa şi pe mine teama durerii 
din coastă! 

Armado: Ascultă, ticălosule: te eliberez, ţi-o spun 
franc... 

Costard: Atunci însoară-mă cu o franţuşcă. Am 
cam mirosit eu asta: dă-i cu anvoa-ul, dă-i cu 
gâsca... 

Armado: Pe sufletul meu sacru! Am vrut să spun 
că te pun în libertate, slobozindu-ţi făptura din 
închisoare. Erai deţinut, închis, întemnițat, pus la 
popreală, încuiat. 

Costard: Adevărat. Eram încuiat. Şi acum vrei să- 
mi dai o curăţenie, ca să mă slobozi? 

Armado: Îţi dau slobozenie. O să te scot de la 
gros, cerându-ţi în schimb să mă răsplăteşti doar cu- 
atâta: să duci această însemnărică (îi dă o scrisoare) 
acelei fete de ţară care poartă numele de 
jJagquenetta. lată şi remuneraţia faptei tale. (// dă 
bani.) Pentru că nimic nu mă unge la inima mea 
sefiorială decât să le ung mâna celor care-s ţinuţi la 
mâna mea. Moth, vino după mine! 

(lese.) 

Moth: Concluzia premisei tale. Senior Costard, 
rămâi cu bine! 

Costard: Tu, bot de om! Drag prichindel! Eşti o 
comoară pentru mine! 

(lese Moth.) 

Acum să văd ce-i cu remuneraţia. Remuneratție, 
aha! Aşa s-or fi spunând pe latineşte trei bănuţi. Trei 
bănuţi, remuneraţie! „Cât costă funduliţa asta? - Uin 
gologan! - Nici gând. Îţi dau pe ea o remuneraţie!” 
Atât, şi o iei! Remuneraţie! E-un cuvânt mai 
strălucitor chiar decât coroana Franţei. N-am să mă 
mai duc niciodată la târguieli fără remuneraţie. 

(Intră Berowne.) 

Berowne: Prietenul meu Costard! Ce bine că te 
văd! 

Costard: Vă rog, sir, câte eşarfe de culoarea 
garoafei se pot cumpăra cu o remuneraţie? 

Berowne: Ce-i o remuneraţie? 

Costard: Adică... trei bănuţi. 

Berowne: De trei bănuţi mătase. 

Costard: Fiţi binecuvântat. 

Berowne: 

Ştai, Costard! Am nevoie de ajutorul tău. 
De vrei de-acum încolo să-ţi fiu sprijin, 
să faci ce-ţi cer eu, bunule cioban. 

Costara: 

Şi când o s-ai nevoie? 

Berowne: 

În astă după-amiază. 

Costara: 

Prea bine. Fac ce-mi ceri. Cu bine, sir! 

Berowne: 

Stai. Nu ştii încă despre ce e vorba. 
Costard: 
Voi şti atunci când o s-o fac. 

Berowne: 

Cum, necioplite! Mai întâi s-o ştii. 

Costard: 

Vin la-nălţimea ta chiar mâine-n zori. 

Berowne: 

Azi după prânz de tine am nevoie: 
Prinţesa trece-n parc, la vânătoare, 
Şi în alai va fi şi-o mândră doamnă 
Al cărei nume miere-aduce limbii 
Când i-l rosteşti; o cheamă Rosaline. 
Tu afl-o şi în dalba-i mână pune 
Răvaşul ăsta-nchis. la-ţi plata. Du-te! 

(Îi dă bani.) 

Costard: Plata! O, sfântă plată! Mai bună decât 
remuneraţia! Mai bună cu unsprezece gologani 
jum'ate. Dulce plată! Sir, îţi fac treaba. 
Remuneraţie! Plată! 

(lese.) 

Berowne: 

De necrezut! lubesc! Eu, ce-am prigonit iubirea! 
Batjocoream duioasele suspine 
Şi, gâde crâncen, le pândeam în noapte, 
lar ţâncului neîntrecut în fală 
De niciun muritor, i-eram vrăjmaş. 
Orb, zvânturatic, năzuros, făţarnic, 
Copil-bătrân, pitic-uriaş, prinţ-Cupid. 
Domn al cântării dragostei şi-al lenei 
Crai peste geamăt şi suspin, şi rege 
Slujit de hoinăreală şi cârtire 
Temut satrap peste nădragi şi fuste, 

Mai mare-al trepăduşilor. Vai mie! 

O, inimă! Ce măscărici ajuns-am! 
să lupt în oastea-i! Ba, să-i port şi stema! 
Cum? Eu iubesc!? Eu jinduiesc o soaţă!? 
Femeie! Unui ceas nemţesc te-asameni 

Întruna dat la dres, mereu stricat, 

Şi care niciodată nu arată 
Adevăratul timp, oricât îl tragi. 

Am fost sperjur, nevrednic sunt de milă. 
Şi cea mai uşuratică din toate 
Să-mi fie dragă! O, făptură dalbă, 
Catifelate gene, ochi ca smoala... 

Pe ceruri! Ar putea să-l păcălească 
Chiar şi pe Argus""*, paznic de i-ar fi. 

Ei să-i închin oftatul meu şi veghea, 

Şi rugi să-nalţ! Ce boală grea-mi trimite 
Ast Cupidon, că i-am disprețuit 
Atotputernica nimicnicie! 

Plâng, gem, suspin, iubesc fără prihană. 
Eu, o domniţă, alţii vreo codană. 
(lese.) 


Actul IV 
Scena 1 


Intră prințesa, Rosaline, Maria, Katharine, 


376 Numit şi „atotvăzătorul” din cauza celor 100 de ochi pe care îi 
avea. Fusese desemnat de Hera (lunona) să o păzească pe lo, de 
care era îndrăgostit Zeus (lupiter), şi pe care acesta o 
transformase într-o junincă spre a o feri de Hera. Trimis de Zeus, 
Hermes (Mercur) l-a adormit pe Argus, cântându-i din flaut, după 
care i-a tăiat capul. Hera i-a mutat atunci ochii pe penele păunului 
(Metamorfozele lui Ovidiu, |, 770-900). 

Boyet, nobili din suită, un pădurar. 


Prințesa: 
E regele, cel ce-a trecut în goană 
Dând pinteni calului, pe povârniş? 
Boyet: 
Nu ştiu, dar socotesc că n-a fost el. 
Prințesa: 
Oricine-a fost, spre culmi părea că tinde! 
Señiori, noi astăzi vom primi răspunsul 
Şi sâmbătă ne vom întoarce-n Franţa. 
Unde-i tufişul, spune, pădurare, 
Din care ne-om juca de-a ucigaşii? 
Pădurarul: 
De-aici, de-aproape, din desişul ăsta, 
Veţi face o frumoasă vânătoare. 
Prinţesa: 
Să mulţumesc deci frumuseţii mele 
Că ai rostit „frumoasă vânătoare”? 
Pădurarul: 
lertaţi-mă, dar n-am vrut să spun asta! 
Prinţesa: 
Cum? După ce mă lauzi, vorba-ţi iei? 
Mândria-mi curmi; durerii-i dai temei. 
Sunt slută? 
Pădurarul: 
Ba frumoasă! 
Prințesa: 
Ţine-ţi firea! 
Frum'seţii nu-i slujeşte linguşirea, 
Că mi-ai spus drept, na, ţine,-oglinda mea! 
(Îi dă bani.) 
Scump mai plătim în viaţă vorba grea. 

Pădurarul: 
Al frumuseţii har l-aţi moştenit. 
Prințesa: 
Virtutea, frumuseţea mi-a păzit 
Eres născut cu vremea noastr-o dată: 
Când dă, o mână hâdă-i lăudată”. 
Daţi arcul: Mila-mi ucigaş o fi. 
De-oi trage bine, rău voi făptui; 
De voi greşi, pe milă vina-oi pune; 
Nu s-o ştirbi prea bunul meu renume. 
De-oi nimeri mi-or spune iscusită, 
Nu dor de-ucis - a laudei ispită 
Mânatu-mi-a săgeata;-n lume-ades 
Omorul din trufie a purces. 
O viaţă-ntreagă inima se-ntartă 
Să dobândească fala cea deşartă. 
Şi eu, pe-altarul crâncenei trufii 
O ciută, dragă mie, voi jertfi! 


Boyet: 

N-o chinuie aceeaşi sete, oare, 

Pe o nevastă rea, gâlcevitoare, 

De-a-şi stăpâni stăpânul? 

Prinţesa: 

Ba da; şi lauda prejos rămâne 

Când lăudăm asemenea stăpâne. 

Boyet: 


Dar vine cineva din ceata rigăi. 
(Intră Costard.) 
Costard: Vă aibă Domnul în pază pe toţi! Rogu-vă, 


377 Aluzie la Henric de Navarra, care din strălucit luptător pentru 
cauza protestantismului s-a lăsat cumpărat, prin trecerea sa la 
catolicism, în schimbul recunoaşterii sale ca rege al Franţei. 
Regina Elisabeta calificase fapta lui Henric drept „odioasă”. 

cine-i capul? 

Prințesa: Poţi să-ţi dai seama dacă tuturor 
celorlalţi le lipseşte capul. 

Costard: Care-i cea mai mare şi mai sus-pusă 
dintre doamne? 

Prințesa: 

Cea mai grasă şi mai înaltă. 

Costard: 

Mai grasă şi mai-naltă?... Aşa-i! Ce-i drept e drept, 
Dar de-aţi fi fost măruntă cum este mintea mea 
Cu betele oricăreia de-aicea aţi putea 
Mijlocul să vă-ncingeţi. Cap sunteţi, cum v-arată 

chiar trupul! 

Prinţesa: 

Dar vorbeşte! Ce vrei cu noi, o dată! 

Costard: 

Pentru o doamnă Rosaline, am o scrisoare de la 
lord Berowne. 

Prinţesa: 

Scrisoare?! Dă-o-ncoace! El mi-e prieten bun. 
Stai, solule, deoparte. Ştii, Boyet, să despici! 
Claponul ăsta taie-l! 

Boyet: 

Fac cum zici! 
Scrisoarea a greşit când a venit aici: 
E pentru Jaquenetta. 
Prinţesa: 
Dar jur c-o vom citi. Retează-i beregata de ceară. 
Haide, zi! 

Boyet (citeşte): „Pe ceruri! Că eşti frumoasă e o 
afirmație mai mult decât infailibilă. Că esti 
frumuşică e cât se poate de adevărat. Nimic nu e 
mai adevărat decât că eşti drăgălaşă, cu mult mai 

frumoasă decât frumusețea, cu mult mai drăgălaşă 
decât drăgălăşenia, cu mult mai adevărată decât 
adevărul însuşi! Arată-ţi compasiunea pentru al tău 
eroic vasal! Măreţul şi prea ilustrul rege Cophetua îşi 
cobori ochii asupra pernicioasei şi neindoielnicei 
cerșetoare Zenelophon-'*. El a fost acela care ar fi 
putut rosti pe bună dreptate: «Veni, vidi, vici!»** 
Vorbe care, anatomizate în limba vulgară (0, josnică 
şi umilă limbă, vulgară!), videlicet - a venit, a văzut, 
a învins! A venit, una. A văzut, două. A învins, trei. 
Cine a venit? Regele. De ce a venit? Ca să vadă. De 
ce să vadă? Ca să învingă. Spre cine s-a îndreptat 
el? Spre cerşetoare. Pe cine a văzut? Pe cerşetoare. 
Pe cine a învins? Pe cerşetoare. Concluzia e victoria. 
În folosul cui? În folosul Regelui. Înfrânta s-a 
îmbogățit. În folosul cui? În folosul cerşetoarei. 
Catastrofa care a urmat a fost; o ceremonie 
nupțială, în folosul cui? În folosul Regelui? Nu. În 
folosul ambelor părți într-una sau al ambilor din cei 
doi într-o singură parte. Eu sunt Regele, pentru că 
aşa cere comparatia. Tu eşti cerşetoarea, fiindcă 
aşa cere condiția ta joasă. Să-ţi poruncesc iubire? Aş 
putea. Să-ţi iau cu sila iubirea? Pot. Să-ţi infuzez 


378 O nouă referire la balada Regelui Cophetua şi Cerşetoarea 
menţionată numai în mod vag în Act |, sc. 2, (v. nota 13). 

379 „Am venit, am văzut şi am învins.” Des-citatul mesaj al lui 
Cezar către amicul său Anicius din Roma, prin care-i comunica 
strălucita şi rapida sa victorie de la Zela (47 î.e.n.) asupra lui 
Pharnaces, regele Pont-ului, ţară în nord-estul Asiei Mici, pe coasta 
Mării Negre. Citatul începuse să devină popular în Anglia, după 
traducerea Vieți/or Paralele a lui Plutarh, efectuată de Thomas 
North din limba franceză, în 1579. Shakespeare ridiculizează, cu 
această ocazie, incultura lui Don Armado, care considera adverbul 
latin videlicet (anume, cu alte cuvinte) o prescurtare a celebrului 
citat. 

iubire? Doresc. Ce vei primi în schimbul zdrențelor 
tale  slinoase?  Straie frumoase. Ín schimbul 
pauperității? Proprietăţi. În schimbul tău? Pe mine. 
Astfel, aşteptându-ţi răspunsul, îmi profanez buzele 
lipindu-le de picioarele tale, ochii de icoana ta şi 
inima de toate mădularele tale. Al tău, în cea mai 
drăgăstoasă dorință de a te sluji, don Adriano de 
Armado”. 

Mioară, zburzi zglobie prin păşune; 

N-auzi cum rage leul din Nemeea’®? 
Cuminte, la picioare-i te supune? 

De-o fi sătul, te iartă-n clipa-aceea, 
Dar împotrivă, suflete, de-i stai, 

Din blana ta va să-şi croiască strai! 

Prințesa: 
Ce pupăză mai are o pană-aşa bălţată? 
Ce lucru fără noimă! Ai mai văzut vreodată? 


Boyet: 
Am mai citit asemenea buchi, mi-aduc aminte. 
Prinţesa: 
Taci, că-i cu buche! Mintea ta nu minte“. 
Boyet: 


Armado, spaniolul, e-un spectru, o stafie, 
Un nou stupid Monarcho-*, prilej de veselie 


380 Prima din cele douăsprezece munci impuse lui Hercule a fost 
uciderea leului care teroriza valea Nemeea, din Argolida (în nord- 
estul Peloponezului, în Grecia antică). 

381 In dialogurile care urmează, Shakespeare foloseşte versul 
stichomitic, constând dintr-un vers rostit de un personaj şi un alt 
vers rostit de un al doilea personaj, care rimează cu primul şi care, 
în drama engleză, produce un efect comic, de ordin stilistic. 
Shakespeare foloseşte versuri rimate şi stichomitice şi mai departe 
în această piesă, (Vezi, în acest sens, şi nota 24 la Comedia 
erorilor.). 

382 Monarcho fusese un personaj real, stăpânit de idei fixe, care 

Mult îndrăgit de rege şi de-ai lui. 
Prințesa (lui Costarad): 


la stai: 
De unde ai scrisoarea? 
Costara: 
De la stăpân, ce mai? 
Prințesa: 
Cine-o trimite, cui, deci? 
Costara: 
Stăpânul, la stăpâna! 
Prințesa: 


Care stăpân şi către ce stăpână? 

Costard: 

Mi-o dete lord Berowne, stăpân de drept divin. 

Şi-i pentru-o doamnă francă pe nume Rosaline. 
Prinţesa: 

Ai cam greşit adresa. Să mergem, draga mea, 

Răvaşul tău primi-l-vei pesemne altcândva. 
(lese prințesa cu suita sa.) 
Boyet: 
Dar cine-i vânătorul? 
Rosaline: 
Din vorba-mi vrei să-nveţi? 


trăise la curtea Reginei Elisabeta, înainte de venirea lui 
Shakespeare la Londra. Italian, originar din Bergamo, îşi luase 
numele de Monarcho (Monarhul), proclamându-se adevăratul 
„împărat al lumii”, succesor al lui Carol Quintul şi declarându-l pe 
regele Filip al Il-lea al Spaniei ca fiind numai viceregele său în 
Spania. Odată a purtat o discuţie extrem de violentă, în 
contradictoriu, în catedrala Sf. Paul, cu doi spanioli din suita 
ambasadorului Spaniei în Anglia, pe tema drepturilor sale. 
Comportarea sa extravagantă şi proclamarea pretențiilor sale 
provocau hazul întregii curţi, unul din motivele pentru care i se 
acordase ospitalitatea Elisabetei, în afară de acela de a-l enerva 
pe Filip al II-lea. 

Boyet: 
Da, steaua mea... 
Rosaline: 
Ţintaşul cu tolbă şi săgeți. 
Bine ţintit. 
Boyet: 


Prinţesa hăituieşte un cerb cornaci; ţi-o spun: 
Purta-vei, după nuntă, lungi coarne; capul pun! 


Bine ţintit! 
Rosaline: 
Atuncea, vânătorul sunt eu! 
Boyet: 
Cerb cin' să fie? 
Rosaline: 


De, după coarne, cinstea ţi se cuvine ţie! 
Bine ţintit, aşa e? 

Maria: 

Te-a cam atins în frunte, Boyet. Ce-i cauţi sfadă? 

Boyet: 

Că ea-i mai jos atinsă nu crezi că am dovadă? 

Rosaline: Ai chef să-ţi trag una cu o romanţă 
veche, care avea barbă pe vremea când regele 
Pépin al Franţei““ era de-abia copil? Să ştii că n-o să 
greşesc ţinta. 

Boyet: O să-ţi răspund cu una la fel de bătrână, 
care avea barbă pe când regina Guinevra’ a 


383 Regele Pépin, denumit cel Scurt, fondatorul dinastiei 
carolingienilor, rege al Franţei între 751-768, în urma, detronării 
merovingienilor. Este menţionat aici ca reprezentând vremuri 
foarte vechi. 

384 Regina Guinevra (Guinevere), soţia regelui Arthur din ciclul 
legendelor Mesei Rotunde (ar fi trăit în secolul al V-lea sau al VI- 
lea). Guinevere şi cavalerul Lancelot sunt eroii unei tragice poveşti 
de dragoste. Boyet se referă la ea ca depăşind în vechime epoca 

Bretaniei era de-abia codăniţă. 
Rosaline (cântă): 
Tu n-ai să tragi, să tragi, să tragi, 
Tu n-ai să tragi, drăguțul meu. 
Boyet (cântă): 
De n-oi putea să trag, să trag, 
Să tragă altul, dacă nu eu. 
(les Rosaline şi Katharine.) 
Costard: 
Tii! Amândoi, pe cinste, ochit-au dintr-o dată! 
Maria: 
De două ori ochită! Ce ţintă minunată! 
Boyet: 
Tot ţintă! larăşi ţintă! De ţintă doar vorbiţi! 
Să-i bateţi cui la mijloc, în semn c-o nimeriţi. 
Maria: 
Prea-ţi ţii departe braţul! Să poţi cum oi fi vrând? 
Costard: 
De nu te-apropii, semnul nu-l nimereşti nicicând. 
Boyet: 
De-mi ţin departe braţul, tu prea pe-aproape-l ţii! 
Costard: 
Atuncea, drept în mijloc săgeata va lovi. 
Maria: 
Vi-s gurile spurcate. Ajungă-vă mascara! 
Costard: 
La cui ţi-a rupt ea cuiul, la bile-ţi speli ocara. 
Boyet: 
De carambol mi-e teamă. Ciovică, bună seara. 
Costard: 
Ce măscărici! Paiaţă! Bătu-l-ar Dumnezeu! 
Ce-au râs de el cu hohot şi doamnele şi eu! 


lui Pepin. 

Vulgar e duhul, Doamne, când trage chibzuit, 
La locul cu pricina, obscen şi potrivit. 

Aşa-i şi cu Armado, să vezi ce om subţire. 
Vorbind cu-o doamnă, mâna şi-o pupă în neştire 
Sau când îi dă vreo doamnă să-i poarte evantaiul 

Şi pajul! Câtă minte în trupu-i puţintel! 
Nici gâzele nu-s parcă mai vesele ca el. 
Hola! Hola! 
(Se aud strigăte. Costard iese alergând.) 


Scena 2 


Un alt colţ al parcului. 
Intră Holofernes, sir Nathaniel şi Dull. 


Sir Nathaniel“: Adevăr  grăiesc, o prea 
cuviincioasă vânătoare, şi săvârşită ca o mărturie a 
unui cuget curat. 

Holofernes***: Cerbul era, după câte ştiţi, sanguis - 
însângerat; copt ca un măr zemos?” suspendat ca 


385 Nathaniel era un nume biblic foarte răspândit printre puritani, 
de unde concluzia că personajul reprezenta lumea puritană, pe 
care o ridiculizează Shakespeare în persoana pastorului susnumit. 
Titlul de „Sir” cu care i se adresează cei ce-i vorbesc nu are sensul 
de „cavaler”, fiind modul obişnuit de a se adresa unui preot. 

386 Numele de Holofernes este, după toate probabilitățile, 
împrumutat din romanul lui Rabelais, Gargantua (1534), în care 
acesta are ca profesor de latină pe un mare doctor în filosofie, 
sofist, numit Maestrul Thubal Holoferne. Ca latinist, Holofernes 
foloseşte, permanent, un mare număr de latinisme pentru a-şi 
arăta erudiţia. 

387 O varietate de mere foarte populare în acea vreme în Anglia, 
descrisă ca având coaja albă, conţinând multă zeamă, cu un gust 
foarte plăcut, puţin acid şi în acelaşi timp uşor amărui. Este 
menţionat în literatura timpului ca fruct principal vândut de 
vânzători ambulanți irlandezi. 

un cercel de urechea elementului numit coe/o - 
cerul, bolta, firmamentul. Şi iată-l acum căzând ca 
un măr pădureţ pe suprafaţa terrei - pământul, 
țărâna, solul. 

Sir Nathaniel: Cu adevărat, maestre Holofernes, 
epitetele voastre sunt iscusit orânduite, cel puţin tot 
aşa cum ar fi făcut un savant. Da, vă asigur, 
domnule, era un ţap de prima mână. 

Holofernes: Sir Nathaniel - haud creao“*. 

Dull: Da’ de unde! Nu era un haud credo; era un 
ied ceva mai mărişor. 

Holofernes: O, cea mai barbară intonaţiune cu 
putinţă! Ba încă un soi de insinuaţiune in via” - 
cum s-ar spune pe cale de explicaţiune; facere, cum 
se spune, o replicaţiune sau mai curând ostentare - 
să-şi arate, cum s-ar spune, înclinaţiunea, după firea 
sa necultivată, neliterată, needucată, nepolisată, 
necrescută sau, mai curând, neinstruită, sau, şi mai 
curând, neînvăţată. Să confunde haud credo cu un 
cerb! 


Dull: 
Am spus că cerbul nu era un haud credo, ci doar 
un ied. 
Holofernes: 


Prostie dată îndoit în pârg! Bis coctus”? 
O, monstru Ignoranţa! Ţi-e chipu-atât de slut! 
Sir Nathaniel: 
Din vinul rar al cărţii, nicicând el n-a băut. 
Hârtie nu mâncat-a niciodată şi, de băut, n-a băut 


388 „Nu cred”, (lat.). 

389 Cuvinte latineşti: în via - „pe cale”; facere - „a face”, „a da o 
replică”; ostentare - „a arăta”. 

390 Bis coctus, (lat.) - „coaptă de două ori”. 

cerneală. Cugetul său nu e împodobit cu vreun chip. 
E o jivină simţitoare numai în părţile ei josnice. 

Neroditoare buruiană, ai fost anume răsădită 
Ca noi, cei cu simţiri alese, s-avem prilej de 
mulţămită. 
Văzând ce sterp rămâne duhu-ţi şi-al nostru câtă 
roadă poartă, 
Precât de rău simţi-m-aş dacă aş fi un prost... un 
gură spartă 
Tot astfel s-ar simţi neghiobul, cărarea şcolii dacă- 
ar bate. 
Dar omne bene" zic. Un dascăl rostea odată cu 
dreptate 
„Chiar cel ce nu iubeşte vântul, să-ndure poate 
vijelia”. 
Dull: 
la spuneţi: cine-avea o lună, atunci când s-a 
născut Cain”, 
Cinci săptămâni având acum... Ba poate chiar şi 
mai puţin? 
Holofernes: 
Dictynna?’™, dragă Dull, Dictynna. 
Dull: 
Dictynna? Ce-i Dictynna? 
Sir Nathaniel: 
Diana, Phoebe”, Luna, cum s-ar spune. 


391 Omne bene, (lat.) - „totul merge bine”. 

392 Personaj biblic, primul fiu al lui Adam, care l-a ucis pe fratele 
său Abel, cel de-al doilea fiu. 

393 Un alt nume dat zeiţei Diana, întâlnit în traducerea în versuri 
în limba engleză a Metamorfozelor lui Ovidiu, publicată de Arthur 
Golding în 1565. 

394 Iniţial, Phoebe era considerată fiica lui Uranus şi a Gaeaei şi 
mama Latonei, care la rândul său a fost mama lui Apollo şi a 

Holofernes: 

Luna-mplinea o lună, fiind cu-Adam de-o seamă. 

Şi după un veac, ea lună - el centenar se cheamă. 

Poţi numele să schimbi; aluzia rămâne. 

Dull: 

De fapt aşa-i, mofluzia rămâne. 

Holofernes:  Fortifice-ţi Dumnezeu capacitatea 
înţelegerii. Am spus că poţi să schimbi numele, 
aluzia rămâne. 

Dull: Şi eu am spus că dacă schimbi numele, 
confuzia rămâne, pentru că luna n-are niciodată mai 
mult de-o lună. Şi v-am spus înainte că prinţesa a 
omorât un ied. 

Holofernes: Sir Nathaniel, doriţi să ascultați un 
epitaf improvizat asupra morţii cerbului? Pentru a 
linişti humoarea acestui ignorant, am numit cerbul 
pe care l-a vânat prinţesa - ied. 

Sir Nathaniel: Perge™®, maestre scump; şi astfel 
zăgăzui-vei neghiobia. 

Holofernes: 

O să presar aliteraţii, mărturisindu-mi dibăcia, 
Divina doamnă dăruie durere, dulăilor dând 
drumul; 
Fugi firavă fiară; fremătară feriga şi făgetul; 

„E cerb de ciurdă” cineva chitise. Şi-aşa e de 
schimbi unu (Adică /) în C (adic-o sută), de schimbi 
apoi cu-ncetul 
Pe D (cinci sute, cum s-ar spune) în R şi-n B... şi 

astfel, iată, 
Un IED intrat-a în tufişuri, un CERB ieşit-a-ndată. 


Dianei. Cu timpul a fost identificată însă cu Diana (la greci, 
Artemis). 
395 Perge, (lat.) - „continuă”. 

Sir Nathaniel: Ce har deosebit! 

Dull: Dacă harul e o harpă, atunci lasă-l să-şi 
zdrăngănească harul ca să le măgulească pe 
harpiile alea. 

Holofernes: E un dar pe care-l stăpânesc. Simplu, 
simplu de tot. Un spirit nebunatic, extravagant, plin 
de forme poetice, de figuri, subiecte, obiecte, idei, 
aprehensiuni, motiuni, revoluţiuni, totul încastrat în 
ventricolul memoriei, nutrit în pântecele piei 
mater’, şi adus pe lume odată cu coacerea ocaziei. 
Dar acest dar nu e plăcut decât atunci când e şi 
ascuţit; şi eu sunt foarte recunoscător pentru asta. 

Sir Nathaniel: Sir, eu înalţ mulţumire Domnului că 
mi-a dat putinţa să vă cunosc. Şi enoriaşii mei la fel. 
Fiindcă fiii lor primesc lumina învăţăturii voastre, iar 
fiicele lor nu au decât de folosit de pe urma 
învăţăturii voastre. Sunteţi un enoriaş foarte 
merituos, un bun mădular al comunităţii. 

Holofernes: Mehercle!" Dacă fiii lor sunt isteţi din 
fire, n-am de ce să le mai bag eu în cap învăţătura. 
Dacă fetele lor sunt vrednice, am de gând să le-o 
introduc. Dar vir sopit qui pauca loquitur'*. lată un 
suflet feminin care ne salută. 

(Intră Jaquenetta şi Costard.) 

Jaquenetta: Dumnezeu să te ajute să începi cu 
bine ziua de azi, domnule părinte! 

Holofernes: Să încep? Quasi” să dau cep. Dacă e 


396 Pia mater, membrana a treia care înveleşte direct creierul. 
397 „Pe Hercule!”, „Pe cinstea mea!” (lat.). 

398 „Un om înţelept spune mult în puţine cuvinte”, (lat.) Proverbul 
apare în poemul didactic Proverbele lui Alfred, datând din secolul 
al XIII-lea, atribuite, conform legendei, regelui Alfred, care a 
domnit între 871-901. 

399 „Adică”, (lat.). 

să i se dea cuiva cep, care din noi doi să fie mai 
potrivit? 

Costard: Pe toţi dracii, domnule părinte; ăl de 
aduce mai multa butie! 

Holofernes: De fapt, cauza lucrurilor cere ca unei 
buţi să i se dea cep. lată cum sălăşluieşte spiritul 
într-un bulgăre de ţărână, focul într-un bolovan! Un 
mărgăritar e prea mult pentru un porc! Amuzant! 
Foarte frumos! 

Jaquenetta: Domnule părinte, fii te rog bun şi 
citeşte-mi scrisoarea asta. Mi-a adus-o Costard de la 
don Armado. 

Holofernes: Fauste, precar gelida quando pecus 
omne sub umbra ruminať®™ etcaetera. Ah, bătrâne 
mantovan! Aş putea spune despre tine ceea ce 
spune călătorul despre Veneția: 

„... Vinegia, Vinegia, 
Chi non te vede, non te pregia™.” 


400 Citatul este începutul primei ecloge a poetului italian Battista 
Spagnuoli, din Mantua (supranumit Mantuanus), care a scris o 
serie de poeme pastorale spre sfârşitul secolului al XV-lea. In 
primele ediţii ale piesei de faţă, citatul este greşit redat, ceea ce îi 
face sensul confuz. Nu era, însă, vorba de o greşeală a lui 
Shakespeare, eclogele lui Spagnuoli fiind binecunoscute în Anglia, 
în acea vreme. Pentru a arăta cultura superficială a „eruditului” 
Holofernes, Shakespeare îl prezintă ca făcând deseori atât greşeli 
de limbă, cât şi confuzii ca, de exemplu, când exclamă mai 
departe „Bătrâne mantovan!”, crezând că ceea ce încercase să 
citeze din Mantuanus aparţine poetului antic Vergiliu, carc era 
originar tot din Mantua; de asemenea, când citează, tot greşit, şi 
din poetul italian Florin, (v. nota următoare). 
401 Pretenţiile lui Holofernes în ceea ce priveşte cunoştinţele sale 
din domeniul limbii italiene sunt la fel de aproximative. Corect, 
citatul ar trebui să sune: 

„Veneţia, Veneția, 

Chi non ti vede non ti pretia.” 

„Cine nu te vede, nu te preţuieşte”, fiind luat din volumul de 


~ 547 ~ 


Opere Complete Volumul 2 
Bătrân mantovan, bătrân mantovan! Cel care nu 
te înţelege nu te iubeşte; ut, re, sol, la, mi, fa!” Cu 
rugămintea de-a fi iertat, explicaţi-mi care-i 
conţinutul. Sau, mai curând, cum se exprimă Horaţiu 
în al său“... Dar, pe sufletul meu, sunt versuri! 
Sir Nathaniel: Da, maestre, şi încă foarte savante. 
Holofernes: S-ascult o stanţă, o strofă sau un stih. 
Lege, domine". 
Sir Nathaniel (citeşte): 
„Iubirii cum să-i jur? Să mint ea mă sili: 
Credinţa va să-mi țină, frumuseții de-o voi da; 
Pe mine m-am mințit; dar credincios ţi-oi fi; 
Stejar mi-e gândul, dar răchită-n fața ta, 
Vechi slove-ai buchisit şi-n ochii tăi le-ai strâns 
Desfătul minunat ce-n ei se desluşeşte; 
Știința de e tel, te ştiu... şi mi-e de-ajuns. 
O, cât e de-nțelept un grai ce te slăveşte! 
Cei ce te văd şi nu-s vrăjiți sunt prea nătângi; 
Că eu am fost vrăjit, de slavă vrednic sunt; 
Porţi fulgerul lui Zeus în ochi, şi-n glas îi strângi. 
Grozavul tunet: dar le schimbi în jar şi cânt. 
Cerească precum eşti, să-mi ierti că-ți preamăresc 
Frumusețea ta din slăvi în graiu-mi pământesc“. ” 


poezii A doua rodire al poetului italian Florio, tradus în limba 
engleză în 1578. Versurile apar şi în manualul de limbă italiană al 
lui Florio, care a fost publicat în 1591, la Londra. 

402 Holofernes pretinde că are şi cunoştinţe muzicale şi încearcă 
să fredoneze gama muzicală, dar încurcă ordinea notelor şi nu-şi 
mai aminteşte şi nota a 7-a. 

403 Încercând să citeze şi din poetul latin Horaţiu (65-8 î.e.n.), 
contemporanul lui Vergiliu (70-19 îe.n.), nu reuşeşte să-şi 
amintească nimic. 

404 „Citeşte, domnule”, (lat.). 

405 Sonetul a fost publicat de William Goggard, în 1599, fără 
consimţământul lui Shakespeare, în colecţia de poezii „The 

Holofernes: N-ai ţinut seama de apostrofe şi astfel 
ai pierdut din vedere accentul. Ingăduie-mi să 
supravizez această canţonetă. Numai cantitatea e 
respectată. Cât priveşte eleganța, facilitatea, 
cadenţa de aur a poeziei, caret'”*. Ovidius Naso“ 
era omul potrivit pentru aşa ceva. Într-adevăr, vei 
zice: de ce tocmai Naso? Pentru că numai el putea 
intui mirosurile florilor odorifiante ale fanteziei, 
miresmele invenţiunii. /mitari' nu înseamnă nimic. 
Câinele îşi imită stăpânul, maimuța - paznicul, calul 
înzorzonat cu panglici - cavalerul. Dar, vergină 
damicelă, scrisoarea vi se adresa? 

Jaquenetta: Da, domnule! E de la unu musiu 
Berowne“”, unul dintre sefiorii ăia veniţi cu regina 
străină. 

Holofernes: Vreau să-mi trec ochii pe deasupra 
subscripţiei. Scrie: „Mâinii albe ca zăpada a prea 
frumoasei doamne Rosaline”. Vreau să mă mai uit o 
dată la intelectul scrisorii, pentru a descoperi 
denominaţia părții care se adresează părții 
subscrise. „Pe veci în slujba Seriioriei Voastre - 
Berowne.” 

Sir Nathaniel, acest Berowne e unul din cei care 


Passionate Pilgrim (Pelerinul îndrăgostit), împreună cu alte 14 
sonete, câteva sonete pentru muzică şi alte poezii de alţi autori. 
406 „Lipseşte”, (lat.). 
407 Publius Ovidius Naso (43 î.e.n. - 17 (sau) 18 e.n.), autorul 
Metamorfozelor, Artei de a iubi, Triste-lor etc., exilat de împăratul 
Octavian August la Tomis (Constanţa), unde a murit. 
408 „A imita”, (lat.). 
409 Jaquenetta spusese numai cu câteva minute mai înainte că 
scrisoarea i-a fost trimisă de don Armado. Ea însă primise o 
scrisoare şi din partea lui Berowne pentru Rosaline şi, probabil, 
sub impresia acestui fapt, încurcă nu numai scrisorile dar şi 
numele expeditorilor. 

au depus jurământ alături de rege. lată deci că a 
modelat o slovă scrisă pentru una din însoţitoarele 
reginei venite din alte zări, slovă care şi-a greşit 
destinaţia fie în mod accidental, fie ca o consecinţă 
a progresiunii. Dă fuga şi te du, copila mea, să depui 
această misivă în mâinile auguste ale Suveranului! 
Asta poate să-l intereseze. Nu mai zăbovi cu 
complimentele. Vă iert de astă dată de aceste 
obligaţii. Adio. 

Jaquenetta: Dragă Costard, hai şi tu cu mine. 
Domnule părinte, cerul să te aibă-n pază. 

Costard: Cum de nu? Merg cu tine, fata tatii! Cum 
să nu merg? 

(les Costard şi Jaguenetta.) 

Sir Nathaniel: Maestre, aţi săvârşit lucrul acesta ca 
un cuget cu frică de Dumnezeu. E o faptă cucernică. 
Şi precum au grăit un părinte al bisericii... 

Holofernes: Vă rog, maestre, nu rostiţi cuvântul 
părinte. Mi-e teamă întotdeauna de aparențele prea 
aparente! Dar, ca să revenim la versuri: v-au plăcut 
cumva, sir Nathaniel? 

Sir Nathaniel: Desăvârşită operă a unei pene 
măiastre! 

Holofernes: Voi cina astăzi la părintele unui 
discipol de-al meu. Dacă, înainte de ospăț, v-ar 
bucura să vă gratific masa cu un prilej de 
mulţumire, voi putea, graţie privilegiului de care mă 
bucur din partea părinţilor sus-zisului elev, să vă 
pregătesc un ben venuto""”. Acolo vă voi demonstra 
că versurile nu sunt câtuşi de puţin savante, 
neposedând darul poeziei şi fiind lipsite de spirit şi 
de invenţie. Vă implor, acordaţi-mi cinstea de a fi 


410 „Bun venit”, (it.). 

laolaltă cu domnia voastră. 

Sir Nathaniel: Foarte bucuros. Căci strângerea-n 
delaolaltă, spune Scriptura, e fericirea vieţii. 

Holofernes: Nu încape dubiu, dacă astfel conchide 
textul infailibil al Scripturii. 

(Lui Dull): Domnule, vă invit şi pe domnia voastră. 
Nu mă refuzaţi. Pauca verba"!!. Înainte! Preanobilii 
gentilomi petrec. Să mergem să ne luăm şi noi picul 
nostru de recreaţiune! 

(les.) 


Scena 3 


Un alt colţ al parcului. 
Intră Berowne, singur, cu o hârtie în mână. 


Berowne: Regele umblă să vâneze cerbul; eu mă 
vânez pe mine însumi. El hăituieşte sălbăticiunea, 
eu sunt hăituit de simţăminte care mă sfâşie; 
sfâşie... Urât cuvânt! Departe de mine, tristeţe! Aşa 
se zice că ar fi spus un nebun. Dacă am spus-o şi 
eu, înseamnă că sunt nebun. Straşnică dovadă, n- 
am ce zice! Pe Dumnezeul meu, dragostea e la fel 
de nebună ca şi Aiax‘, care ucidea oi! Mă ucide. 


411 „Fără vorbă.” Holofernes trece acum iarăşi la limba latină. 

412 Cuprins de o furie egală cu nebunia, când grecii i-au atribuit 
lui Ulise armele lui Ahile, după moartea acestuia, în loc să i le dea 
lui, deşi el salvase trupul lui Ahile de troieni, Aiax a ucis o turmă de 
oi, pe care o luase drept grecii care îl nedreptăţiseră. Mai târziu, 
când şi-a dat seama de nebunia lui, s-a sinucis. 

Deci, sunt oaie. Straşnică dovadă, iar împotriva 
mea! Nu vreau să iubesc. Să mă spânzuri, dacă 
vreau. Pe cinstea mea, nu vreau defel! Dacă n-ar fi 
ochii ei, jur pe lumina ochilor mei că dacă n-ar fi 
ochii ei n-aş iubi-o. Da, ochii ei! la te uită!? Eu nu fac 
alt nimic pe lumea asta decât să mint de o bucată 
de vreme. Şi mint, nu glumă, jur că mint! Pe ceruri! 
Sunt îndrăgostit! De o bucată de vreme dragostea 
m-a învăţat să scriu în versuri şi să fiu melancolic. Şi 
iată aici o probă de versuri... şi alta de melancolie. 
Bun! A şi primit unul din sonetele mele. Măscăriciul 
l-a dus, nebunul l-a scris şi doamna l-a citit! Dragul 
de el măscărici, şi mai dragul de el, nebunul! Mult 
prea dragă doamnă! 

Şi mă jur pe lumea-ntreagă că deloc nu mi-ar 
păsa, 
Dacă şi cei trei tovarăşi pentru-o fată-ar suspina. 
Dar vine unul iată cu-o hârtie: 
Dă-i Doamne, tot suspine-amare. Amin! 

(Se suie într-un copac. Intră regele cu o hârtie în 
mână.) 

Regele: 

Vai mie! 

Berowne (aparte): Pe ceruri, e săgetat şi el! Dă-i 
înainte, dulce Cupidon! L-ai lovit cu săgeata-ţi cu 
pene chiar sub sânul stâng. Ce taine mi-o fi dat să 
mai aflu? 

Regele (citeşte): 

„Măritul soare nu v-a dat nicicând 
Mai dulci săruturi, rozelor, nici vouă, 
Ca ochii ei, ce raza-şi pleacă, blând, 

Pe-obrazul meu, scăldat de noapte-n rouă. 
Nici scânteierea lunei n-are seamăn 

Când prinde peste ape să pogoare, 
Cu chipul tău ce-şi află altul geamăn 
În lacrima-mi ce-atât de-adânc mă doare. 
Şi-n lacrimile-mi, slava ta sporeşte 
Că peste chinul meu ai biruit. 
Deci plânsul meu fierbinte îl priveşte 
Și sufletul sărman şi obidit. 
De nu iubeşti mă lasă deci să plâng 
Şi-n lacrimile-mi chipul să-ți răsfrâng“"”. 
E pe potriva ta vreo alta oare? 
Că nu-i pe lume gând să te măsoare.” 
Durerea-mi, cum s-o ştie? Las hârtia!... 
Frunziş, adăposteşte-mi nebunia! 
Cine vine? 
(Se ascunde într-un tufiş. Intră Longaville cu o 
hârtie în mână.) 
(Aparte): 
Cum Longaville? Ascultă, deci, ureche! 
Berowne (aparte): 
înc-un nebun menit a-ţi fi pereche... 
Longaville: 
Vai mie, sunt sperjur! 
Berowne (aparte): 
Şi vii ca un sperjur, cu-osânda-ţi scrisă!“ 
Regele (aparte): 
Întru ruşine soţ: Şi el iubeşte! 
Berowne (aparte): 
C-un alt beţiv beţivul se-nsoţeşte! 


413 Regele, îndrăgostit de prinţesă, compune şi el un sonet, care 
aminteşte de sonetul shakespearian nr. 33. 

414 Vinovaţii de sperjur purtau pe cap o hârtie pe care era scris 
cuvântul „sperjur”. Din cuvintele lui Berowne rezultă că Longaville 
ar avea o hârtie conţinând sonetul pe care l-a scris, înfipt în banda 
de la pălărie. 

Longaville: 
Sunt cel dintâi ce-şi calcă-un jurământ? 
Berowne (aparte): 
Fii liniştit: ca tine doi mai sunt, 
Tu împlineşti treimea, ugolniţă-adunării! 
Un Tyburn“"” al iubirii, pe proşti dându-i pierzării. 
Longaville: 
Mă tem, Maria mea, că n-oi putea 
Cu aste versuri a te-nduioşa! 
Le-oi rupe, deci. În proză va să scriu. 
Berowne (aparte): 
Cu stihuri ţese Amor cel zglobiu 
Nădragii rupţi. Nu i-i mai rupe. 
Longaville: 
Totuşi... 
(Citeşte): 
„Retorica din ochii tăi, cerească, 
Nu ca să-mi calc cuvântul m-a-ndemnat?'"* 
Si-n stare cine-i să se-mpotrivească? 
Nu mă certa prin tine c-am trădat. 
Femeie-i cea pe care am mințit-o; 
Zeiță eşti: nu te-am putut minti; 
Cuvântu-i țărnă, tu eşti cer, iubito. 
Tămadă deznădejdii o să-mi fii. 
Cuvântul mi-e suflare, abur doar, 
Tu, soare, peste țarnă urci lumina. 
Cuvântu-l sorbi în trupul tău de jar. 
De-I calc, înseamnă doar a ta că-i vina. 
ȘI de-i a mea, mai prost ca proştii sunt 
415 Înălțimea de lângă Turnul Londrei unde se aflau 
spânzurătorile. Cum acestea erau în număr de trei, Berowne 
observă că şi prietenii sperjuri erau tot trei la număr. 


416 Şi sonetul care urmează a fost publicat în culegerea Pelerinul 
îndrăgostit, (v. nota 54.). 

Să nu-mi dau pentru rai un biet cuvânt.” 
Berowne (aparte): 
Când faci din carne - zee, ştiu că eşti tu, iubire, 
Din gâsculiţă - zână... O, cruntă amăgire! 
Ajută-ne, Tu, Doamne! Am rătăcit cărarea! 
Longaville: 
Hei, vine cineva! Ascunsul ţi-e scăparea! 
(Se ascunde.) 
Berowne (aparte): 
V-aţi ascuns, v-aţi ascuns! Joacă de copii! 
Ca un zeu într-un nor m-am pitit aci! 
Târnele nebunilor toate le-oi chiti. 
Mai vine-un sac la moară: Dumaine pe-acolo 
mişcă! 
(Intră Dumaine.) 
Ce nostim lucru! Patru cocoşi puşi pe-o morişcă... 
Dumaine: 
O, tu divină, Kate! 
Berowne (aparte): 
Terestru caraghios! 
Dumaine: 
Pe ceruri! O minune-i în ochi de muritor! 
Berowne (aparte): 
Ba pe pământ! Trupească-i... Şi minţi îngrozitor! 
Dumaine: 
Ca ambra-i părul ei! Mai minunat! 
Berowne (aparte): 
Un corb cu fulgi de ambră? Cam ciudat... 
Dumaine: 
E dreaptă ca un cedru. 
Berowne (aparte): 
să fim drepţi. 
Parcă să nască umăru-i te-aştepţi. 

Dumaine: 
Şi e frumoasă ca o dimineaţă. 
Berowne (aparte): 
Da... dar ca una-nvăluită-n ceaţă. 
Dumaine: 
De s-ar plini dorinţa mea fierbinte! 
Longaville (aparte): 
Şi-a mea... 
Regele (aparte): 
O, şi a mea, Ceresc Părinte! 
Berowne (aparte): 
Amin. Şi-a mea. Nu-i un cuvânt de duh? 
Dumaine: 
S-o uit aş vrea... Da-ncet, ca un năduh. 
În inimă-amintirea ei se strânge. 
Berowne (aparte): 
Are năduh? Să-şi lase iute sânge 
Şi să-l adune-ntr-un pocal, pe dată. 
Dumaine: 
Hai să-mi citesc deci oda încă-o dată. 
Berowne (aparte): 
Deci înc-o dată mi se va vădi 
lubirea-n câte limbi poate grăi. 
Dumaine (citeşte): 
„Într-o zi, o zi de mai", 
Dragostea trecu pe plai. 
Și-a zărit zglobiul duh 
Zburând vesel în văzduh. 
Printre frunze, alintat, 
Vântu-ncet s-a furişat. 
Tânărul, bolnav de moarte, 


417 Şi acest poem pastoral este inclus (în afară de versurile 15-16) 
în Pelerinul îndrăgostit. 

A chemat vântul să-l poarte. 


«Suflă,-i spuse, aprig vânt 
Să-mi aduci izbânzi curând 
Dar, vai! Mâna mea jurase 
Între spini să mi te lase. 
Jurământul vlagă n-are 
Dorul tânăr e mai tare. 
Pentru tine mi-am călcat 
Jurământul; nu-i păcat. 

Şi lui Zeus - când te văzu - 
Neam de-arap Hera''*-i păru: 
EI şi-ar da şi nemurirea 
Doar să-şi capete iubirea». 
Voi însoți-o, când o voi trimite, 

Cu încă-un semn al inimii rănite.” 
Vai, craiul, Longaville, Berowne, de-ar şti 
lubirea ce-i! Păcatul mi-ar păli 
Şi fruntea-mi de sperjur ar fi spălată 
Dac-ar avea şi ei în frunte-o pată! 

Longaville (înaintând): 
Dumaine, iubirea nu ţi-e milostivă: 
Vrea chinului tovarăşi pe potrivă. 
Poţi să păleşti; eu unul aş roşi 
Astfel de râvne lumea de mi-ar şti. 
Regele (înaintând): 
Roseşte-atunci! Nu eşti cu el de-un fel? 
Pe tine te-osândeşte de-l cerţi pe el. 
Lui Longaville Maria nu-i e dragă? 
Nu i-a-nchinat în stih iubirea-ntreagă? 
Am stat ascuns aici; v-am auzit 
Şi pentru voi obrazul mi-a roşit. 


418 Numele grecesc al lunonei, după cum al lui Zeus este acela al 


lui lupiter. 
~ 557 ~ 


Opere Complete Volumul 2 
„O, Zeus!” unul; „Vai!” cel'lalt suspină, 
„Ochi de cleştar...” „Ţi-e părul o lumină...” 
(Lui Longaville): 
Voiai să-ţi vinzi credinţa pe-un biet rai! 
(Lui Dumaine): 
Pentru iubirea-ţi, să-l prefaci, voiai, 
Pe Zeus în sperjur. Cum v-aţi vândut 
Cuvântul dat zălog la început! 
Berowne ce-ar spune? V-ar dispreţui, 
Ar râde,-ar face haz, ar ţopăi! 
Pe tot bănetul lumii! Zău, n-aş vrea 
Să ştie-atâtea şi pe seama mea! 
Berowne: 
Vin să te biciui deci, făţărnicie! 
(Se dă jos din copac.) 
Măria Ta, mă iartă, mă rog [ie. 
Ţi-s gândurile, crezi, neprihănite, 
De mustri-aceste găze-ndrăgostite? 
Tu nu iubeşti... Şi ochii-ţi nu-s oglindă, 
lar lacrimile lor n-ai vrea să prindă 
Un chip al nu ştiu cui... De ură vrednic 
E cel ce haineşte: un netrebnic! 
Doar trubadurii dragostea o cântă! 
Nu vi-e ruşine? Nu vă înspăimântă 
Că dragostei tustrei i-urmaţi alaiul? 
În ochii lui văzut-ai doar tu paiul. 
Şi riga-n ochii tăi un bob de mei. 
Eu bârna v-o descopăr la tustrei. 
La ce comedii n-am fost martor! Fremăt, 
Suspin, oftat, durere, vaier, geamăt! 
Şi mi-a fost dat să-ndur, de-abia pot spune, 
Să văd un crai schimbat în bărzăune. 
Pe Hercule nu-l văd bătând sfârleze 

Şi Solomon o gigă să danseze, 
Pe Nestor“'* vrând un ţânc să-l hârjonească, 
De fleacuri, Timon““ să se hlizească, 
Dumaine, durerea-ţi unde cuib îşi face? 
Dar chinu-ţi crâncen, Longaville, sărace? 
Dar al Măriei Sale? Tot în piept? 
Beţi ceai de tei! 
Regele: 
Glumeşti amar, nedrept, 
În ochii tăi trădatu-ne-am noi, oare? 
Berowne: 
Voi m-aţi trădat, de-i vorba de trădare. 
Şi cinstea mea păcat a socotit 
Că e să-mi calc cuvântul zălogit. 
Trădat sunt eu, că m-am legat fârtat 
Cu zăpăciţi ca voi, buni de legat. 
Voi mă vedeţi pe mine stihuind? 
Gemând pentru-o codană? Sau râvnind 
Un strai mai spilcuit? Slăvind în vers 
Ochi, braţe, plete, sâni, picioare, mers, 
Şold, coapsă, pulpe, portul ei cochet, 
O gleznă, un genunchi? 
Regele: 
Stai mai încet. 
Doar hoţu-aleargă-aşa, ca un năuc. 
Berowne: 
Fug de iubire. Voi iubiţi. Mă duc. 
(Intră Jaquenetta şi Costard.) 
Jaquenetta: 


419 Regele Pylos-ului, cel mai în vârstă şi cel mai înţelept, alături 
de Ulise, dintre eroii greci care au luat parte la asediul Troiei. 
420 Filosoful Timon din Atena (cca. 320 - cca. 230 î.e.n.), devenit 
mizantrop din cauza nenorocirilor care s-au abătut asupra sa. 

Pe rege ţină-l Domnu’... 


Regele: 
Ce-ai adus? 

Costard: 

Ceva trădare! 
Regele: 

Cum? Trădare-ai spus? 

Ce vrei să spui? 
Costard: 

Păi mai nimic... 
Regele: 

Ei, drace! 
Şi tu şi ea plecaţi, atunci, în pace! 

Jaquenetta: 


Regele: 


Slăvite, rogu-vă, citiţi scrisoarea. 
Noi ne-ndoim; el zice că-i trădarea. 


Berowne, citeşte-o. 


(Îi dă scrisoarea Jaquenettei.) 


De la cine-o ai? 


Jaquenetta: 


De la Costard. 


Regele (lui Costard): 


Tu de la cine-o ai? 


Costara: 


De la don Andramadio. 


(Berowne rupe scrisoarea.) 


Regele: 


Ei! Ce-i? Ce te-apucă? Ce s-a-ntâmplat? 
Berowne: 


Un fleac, stăpâne, nu fi îngrijat... 


Longaville: 


S-o ascultăm, că prea l-a-nfiorat. 

Dumaine (adunând bucățile rupte ale scrisorii): 
E scrisul lui Berowne... şi semnătura... 
Berowne (lui Costara): 
Morţiş vrea să mă facă de râs! Ah, corcitura!... 
(Regelui): 
Sunt vinovat, stăpâne! Mărturisesc păcatul! 
Regele: 
Ce? 
Berowne: 
Că întregii eu însumi, cu-o latură, pătratul. 
El, tu, Măria Voastră, şi-acum, la urmă, eu. 
Tâlhari de inimi. Vrednici de chinul cel mai greu, 
V-aş spune şi mai multe de-am fi doar noi. 
Aştept... 
Dumaine: 
Suntem cu soţ. 
Berowne: 
Da, patru suntem acum, ce-i drept. 
Dar mieluşeii ăştia? 
Regele: 
Plecaţi! Lipsiţi! La stână! 
Costard: 
Cei drepţi să plece dară! Sperjurii să rămână! 
(les Costard şi Jaguenetta.) 
Berowne: 
Prieteni dragi, ne leagă-o taină sfântă... 
Când humă eşti, credinţa cum s-o ţii? 
De-a pururi marea cerul îl frământă 
Şi sângele nu-l poţi zăgăzui. 
Cum rostul vieţii tot nu-l desluşim, 
Firesc era ca toţi sperjuri să fim. 
Regele: 
Răvaşul tău mărturisea iubire? 


~ 561 ~ 


Opere Complete Volumul 2 
Berowne: 
Mai poate lucrul ăsta să vă mire? 
Pe Rosaline de-o vezi, te-nchini, orbit, 
Precum o piele-roşie se-nchină 
Când scapără în zări, spre răsărit, 
Întâia rază sfântă de lumină. 
Ce ochi de vultur crezi c-ar cuteza 
Spre ceru-nalt al frunţii ei să cate 
Şi strălucirea-i nu l-ar fulgera? 
Regele: 
Ce zel deşart ţi-ntartă vorba, frate? 
Luceafăr e iubita mea, ţi-o spun; 
A ta-i o stea ce-abia se vede-n zare. 
Berowne: 
Deci ochii nu mi-s ochi, eu nu-s Berowne, 
Doar pentru ea strălucitorul soare 
Nu-şi schimbă-n noapte veşnică lucirea... 
Pe chipul ei se-adună ca-ntr-un zbor 
Întreaga măreţie-a lumii. Firea 
l-a dat tot ce doreşte-aprinsul dor. 
Nu vreau grai încărcat şi înflorit! 
Retorică boită! Marchitanii 
Să-şi laude cu glas umflat, dogit, 
Mădemul lor... Deşartele strădanii 
De-a o slăvi pe ea o pângăresc 
Zbârcitul pustnic ce-a-mplinit un veac 
Găseşte-n ochii ei un har ceresc 
Şi-n reazim cârjele i se prefac. 
Ea-i soare ce preschimbă pe pământ 
În flăcări totul. 
Regele: 
Abanos i-e faţa. 
Berowne: 

Zici abanos? O, tu, copac prea sfânt! 
Din tine de mi-ar fi sculptată soaţa 
Aş şti ce-i fericirea... Pot să jur 
Pe Biblie că nu e frumuseţe 
Din chipu-i negru, fără înconjur. 
Minunea frumuseţii să n-o-nvete. 
Regele: 
Ţi-e fără noimă vorba! Negru-nseamnă 
lad, noapte, temniţă... Ca să gândesc 
La frumuseţe, cerul doar mă-ndeamnă. 
Berowne: 
Ispita-i drac cu chipul îngeresc. 
Fruntea iubitei de-i întunecată 
E c-a văzut cum miile de dresuri 
Şi falsul păr pe-ndrăgostiţi îmbată. 
Ea s-a născut să sfarme vechi eresuri. 
Culorile fireşti vor fi la preţ 
Şi negrul frumuseţe s-o chema; 
lar roşul, covârşit de-atât dispreţ, 
S-o înnegri, să samene cu ea. 
Dumaine: 
De-aceea-s şi homarii negri, poate. 
Longaville: 
Şi feţi-frumoşi sunt cărbunarii toţi. 
Regele: 
Negresele sunt zâne fermecate. 
Dumaine: 
Şi bezna, tu lumină o socoti. 
Berowne: 
Acele ce vi-s dragi se tem de ploaie, 
să nu le spele frumuseţea-ntreagă. 
Regele: 
Chiar una ce-a uitat de mult de baie 

Ar fi mai albă şi mi-ar fi mai dragă. 
Berowne: 
Mi-e dragă până-n ziua de apoi. 
Regele: 
Că-i drac de-Apocalips ai vrut să spui. 
Dumaine: 
Şi nici măcar nu-i marfă mai de soi. 
Longaville: 
Ciubota mea e faţa dragei lui. 
Berowne: 
Prundiş pe uliţi dacă ţi-ar fi ochii, 
Piciorul ei gingaş nu l-ar călca. 
Dumaine: 
Ce colţuri tăinuite-n fald de rochii 
Prundişul ar putea atunci vedea! 
Regele: 
Cu toţi suntem o apă. Lăsaţi sfada! 
Berowne: 
Deci am căzut cu toţi în grea ispită. 
Regele: 
să contenim... Berowne, ne fă dovada 
Că dragostea ne este legiuită. 
Dumaine: 
Fii milostiv! Păcatul mi-l dezmiardă! 
Longaville: 
Vezi, poate afli-un tainic meşteşug 
Ca sufletu-n infern să nu ne ardă! 
Dumaine: 
Pentru trădări ai leacuri? 
Berowne: 
Din belşug! 
Oşteni ai dragostei, luaţi aminte: 
Vă amintiţi ce-am fost jurat cândva? 

Deasupra cărţii să veghem întruna, 
Să ţinem post, femei să nu vedem... 
Trădam crăiasca vârstă-a tinereţii: 
Căci trupul tânăr poţi să-l ţii la post? 
Răbdarea poartă-n ea cumplite boli. 
Când am jurat, sefiore, să-nvăţăm, 
Batjocorit-am slova înţeleaptă. 
Cum să visezi să cugeţi, încercând 
Să afli înţelesu-nvăţăturii, 
Când n-ai în preajmă gingaş chip de fată? 
Din ochii fetelor am învăţat 
Că ei sunt singurele-academii'” 
In care arde focul prometeic“”?. 
Istovitoarea muncă-ntemniţează 
Pe veci cutezătorul duh în trup, 
Aşa cum drumul lung îl istoveşte 
Pe călătorul sprinten şi-n putere. 
Jurând că la femei nu vom privi, 
Nu luăm nici rostul ochilor în seamă, 
Şi nici învăţătura ce jurasem. 
Căci unde dacă nu în ochii limpezi, 
Poţi frumuseţea să o desluşeşti? 
Ştiinţa-i parte a făpturii noastre, 
De noi nu se desparte, deci, nicicând. 
Când ne-oglindim în ochii unei doamne, 
În luciul lor şi ea se oglindeşte. 
Noi ne-am legat, prieteni, să-nvăţăm, 
Trădând astfel adevărata carte. 
Ce gând iscat din plumbul cărţii, oare, 
421 Pentru termenul „academie”, v. nota 2. 
422 Aluzie la Prometeu, titanul care a furat focul din Olimp, lăcaşul 
zeilor celor mari, şi l-a dat oamenilor; fapt pentru care a fost 


pedepsit de Zeus să fie legat în lanţuri pe muntele Caucaz, unde, 
zilnic, un vultur îi sfâşia ficatul. A fost salvat de Hercule. 

A-naripat vreodat' al vostru stih 
Aşa precum cuvântul dăruit 
De ochii minunaţi ai dragei noastre? 
Alte ştiinţe stăpânesc gândirea, 
Dar îşi găsesc doar sterpi învăţăcei; 
Dă rod sărac prea îndelunga trudă; 
Ci dragostea, citită-n ochii dragi, 
Nu vieţuieşte-ntemniţată-n creier; 
Mişcarea celor patru elemente 
O poartă, cu a ghidului iuţeală, 
Dând simţurilor îndoită vlagă 
Să poată-atinge țeluri mai înalte. 
Şi agerimea ochilor sporeşte, 

Pe lângă ea un vultur pare orb... 
Auzul dragostei mai ascuţit e 
Decât al hoţilor de drumul mare. 
Atingerea-i mai gingaşă, mai dulce, 
Decât a coarnelor subţiri de melc, 
Şi gusturile ei sunt mai alese 
Decât ale lui Bachus“. E Hercule 
În merii Hesperidelor“”* urcând. 
Şireată ca un sfinx. Un cântec dulce 
Pornit din struna harfei lui Apollo 
Pe care el din păru-i şi-a-mpletit-o. 
Când glăsuieşte ea, toţi zeii tac 
Ca să-i asculte minunatul glas; 
Poeţii-şi moaie pana lor măiastră 
În lacrimile ei; şi-atuncea versul 
Sădeşte-n piepturi de tirani blândeţea. 
Din ochii fetelor am învăţat, 
Că-n ei doar arde focul prometeic, 


423 Bachus (la greci Dionysos), originar din Tracia, zeul vinului. 
424 V. nota 40 la /mblânzirea îndărătnicei. 

Şi ei sunt singurele-a academii. 
Şcolarii lor sunt omenirea-ntreagă 
Şi doar prin ele-atingi desăvârşirea. 
Pentru înţelepciunea ce-o iubim, 
Pentru iubirea care ne iubeşte, 
Pentru bărbaţi, ce-au zămislit femeia, 
Pentru femeie ce pe om născut-a, 
Tot ce-am aflat, uităm: ne-aflăm pe noi, 
De nu vrem să ne pierdem noi, păstrându-l. 
Credinţa vrea astfel: să fim sperjuri, 
Căci mila împlineşte sfânta lege 
lar mila şi iubirea sunt totuna. 
Regele: 
Pe sfântul Cupidon! La luptă deci! 
Berowne: 
Stindardele-nainte! Pe vrăjmaşi! 
Daţi iureş! Însă fiţi cu luare-aminte: 
Feriţi-vă în luptă de-al lor soare. 
Longaville: 
Nu mai vorbiţi în pilde! Vreţi întruna 
Ocol să dăm acestor franţuzoaice? 
Regele: 
Ba să le luăm cu-asalt; să chibzuim 
Cum le-am putea aduce să petreacă! 
Berowne: 
Prin parc le vom conduce pân’ la corturi, 
Apoi, de mână, lua-va fiecare 
Pe draga lui. În astă-după-amiază, 
Dacă răgazul scurt ne-o-ngădui, 
Scorni-vom o petrecere hazlie. 
Voioase jocuri, cânturi triumfale, 
lubirii să-i presare flori în cale. 
Regele: 

să mergem! Timpul curge-n veci. Şi clipa 
Nebunii doar o pierd, iubind risipa. 

Berowne: 

Allons!*” Neghina grâu n-a dat nicicând. 
Dreptatea-n veci a fost al soartei faur. 
Femeile-osândesc sperjurul gând. 
Cu-aramă, greu vom cumpăra noi aur! 

(les.) 


Actul V 
Scena 1 


Acelaşi loc. 
Intră Holofernes, sir Nathaniel şi Dull. 


Holofernes: Salis quod sufficit”. 

Sir Nathaniel: Domnul fie cu dumneata, domnul 
meu; anecdotele spuse de dumneata la masă au 
fost pipărate şi pline de sentenţiozitate; glumeţe 
fără grosolănie, spirituale fără afectare, cutezătoare 
dar nu neruşinate, savante fără înfumurare, ciudate 
fără să fie eretice. Am stat de vorbă într-o 
quondam” zi cu unul din apropiații regelui, care se 
intitulează, fiind chemat şi numindu-se don Adriano 
de Armado. 


425 Recurgerea la cuvântul francez allons (să mergem) reflectă 
tendinţa timpului de a apela adeseori la franţuzisme; practică 
întâlnită şi în multe din piesele lui Shakespeare. 
426 Un nou citat latin, pe care îl redă greşit Holofernes. Dictonul 
corect este: Satis est quod sufficit („ceea ce este destul, este de 
ajuns”). 
427 „Trecută”, (lat.). 

Holofernes: Novi hominem tanquam te": fire 
trufaşă, de o retorică mai mult decât convingătoare, 
cu limba ascuţită şi cu ochi plini de ambiţie, cu o 
maiestate făcută din ţinută, în genere cu un 
comportament plin de  deşertăciune, ridicol şi 
thrasonic. E mult prea pus la punct, mult prea 
înzorzonat, mult prea original, mult prea curios, cum 
s-ar zice, mult prea exotic, dacă-l pot defini astfel. 

Sir Nathaniel: Un epitet cu totul neobişnuit şi ales. 

(Işi scoate carnețelul.) 

Holofernes: Îşi toarce firul verbozităţii cu mult mai 
multă subţirime decât lanţul argumentaţiei. Nu le 
pot suferi pe iazmele astea fanatice, pe indivizii 
ăştia care se izolează de restul omenirii, cârcotaşi la 
culme, pe aceşti călăi ai vorbirii cuviincioase care 
spun „dupe mine” în loc de „după mine”, „al mieu” 
în loc de „al meu”, şi „ai miei” - m, i, e, i, de parcă 
ar vorbi despre oi, berbeci şi progeniturile lor ovine 
- în loc de ai mei - m, e, i, care pronunţă vit-ze!/ în 
loc de vițel, iar megieşului îi spun med.-jieş, iar când 
e vorba să rostească „alături”, spun a-/e/-tor. La ei 
„antic”  vocatur'*  „en-tique”, pe nas! Asta-i 


abominabil - sau, cum ar spune ei - „ab- 
bhomminabil”! Mă scot din minţi! Mă fac să- 
nnebunesc: ne  inteligis, domine?!” - Imi 


infuzionează insanitatea mentală. Mă fac să fiu 
frenetic, lunatic! 
Sir Nathaniel: Laus Deo, bone intelligo“. 


428 „Îl cunosc tot atât de bine cum te cunosc şi pe tine”, (lat.). 
Holofernes foloseşte însă perfectul novi - l-am cunoscut - în loc de 
prezentul nosco. 

429 „Se pronunţă”, (lat.). 

430 „Nu înţelegi, domnule?” (lat.). 

431 „Slavă Domnului, înţeleg bine”, (lat). 

Holofernes: Bone? Spui bone în loc de bene? 
Poceşti vorba latinească întocmai ca un prisician“”. 

Sir Nathaniel: Videsne quid venit?” 

Holofernes: Video et gaudeo”. 

(Intră Armado, Moth şi Costard.) 

Armado: Halal! 

Holofernes: Quare*™® halal şi nu haleală? 

Armado: Oameni ai păcii, bun găsit! 

Holofernes: Prea belicosule sefior, salutare! 

Moth (aparte către Costard): Aştia trebuie să fi 
fost vreodată la un mare banchet al limbilor, şi se 
vede treaba c-au şparlit rămăşiţele! 

Costard: Ehei, cât amar de vreme nu s-au hrănit 
ăştia numai din lădiţele de gunoi ale vocabularului! 
Mă mir doar că stăpân-tu nu te-a mâncat până 
acum, luându-te drept o vocabulă! Fiindcă nu eşti, 
din creştet până-n tălpi, de fel mai lung decât un 
cuvânt ca honorificabilitudinitatibus"*; tu poţi fi dat 
pe gât mai lesne decât un pocal de grog. 

Moth: Tăcere. Începe să pârâie! 

Armado (lui Holofernes): Monsieur, nu sunteţi 
dumneavoastră grămăticul? 


432 Priscian este autorul unei gramatici latine scrise în jurul anului 
525. Abaterile de la regulile gramaticale au dus la dictonul 
diminuis Prisciani capul (spargi capul lui Priscian) cu sensul de 
„Latina dumitale e stricată”. 

433 „Vezi cine vine?” (lat.). 

434 „Văd şi mă bucur”, (lat.). 

435 „Pentru ce?” (lat.). 

436 Cuvântul honorificabilitudinitatibus apare în diferite scrieri şi 
dicţionare din timpul evului mediu şi Renaşterii, atât în Anglia cât 
şi în alte ţări din Europa apuseană, ca fiind un cuvânt derivat din 
latinul „honorifica” şi având sensul de „conferind onorabilitate”. 
Era adeseori menţionat ca fiind cel mai lung cuvânt din limba 
latină folosită în acea vreme. 

Moth: Ba cum de nu! Îi dăscăleşte pe copii la az- 
buche! Cum se citeşte, maestre, „o-i, oi”, cu două 
coame sau cu două perechi de coarne? 

Holofernes: Oi, pueritia”, cu corniţe moi! 

Moth: Ba boi, juncan râncău şi prost, ciunt de-un 
corn! Aţi văzut cât de învăţat e! Ce ziceţi? 

Holofernes: Quis, quis?'* Tu, consună 
nepronunciabilă! 

Moth: Ba vocală; una din cele cinci, dacă le repeţi 
dumneata, care te-ncurci la a treia! Sau chiar la a 
cincea, dacă le repet eu! 

Holofernes: Le repet: A, E, |, O... 

Moth: O-a-i-e, oaie! Ultimele două sunt concluzia 
şi începutul tuturor lucrurilor: O-U, ou! 

Armado: Ha, ha, bravo! Pe valurile sărate ale 
Mediteranei! Splendid  „touche”/”  Splendidă 
poantă! Snip, snap, încleştaţi în săbii! Asta-mi 
desfată intelectul! Halal vorbă de duh! Halal poantă! 

Moth: Dată în dar de un copil unui bătrân, care-a 
dat în mintea copiilor. 

Holofernes: Ce poantă? Ce poantă? 

Moth: Ascuţişul coarnelor! 

Holofernes: Te ciorovăieşti ca un copil! Cară-te și- 
ţi fluieră cântecelul! 

Moth: Dă-mi cornul tău pentru asta! Şi-am să-ți 
trâmbiţez cu el infamia, circum, circa!" O trâmbiţă 
făcută din cornul unui încornorat! 

Costard: Să am eu pe lumea asta măcar o para, ți- 
aş da-o să-ţi cumperi turtă-dulce: „Na, ţine, asta-i 
437 Pueritia - „copilandre”, (lat.). 

438 „Ce?”, „care?”, (lat.). 

439 „Atins”, (fr.). Expresie folosită în asalturile de scrimă, când 
adversarul este atins. 

440 „De jur-împrejur”, „pretutindeni”, (lat). 

remuneraţia pe care mi-a dat-o stăpână-tu!” la-o, 
punguţă cu doi bani a vorbelor de duh, ou de 
porumbel al înțelepciunii! Of, de-ar fi vrut 
Dumnezeu să fii tu copilul meu din flori! Ce tată 
fericit ar fi făcut din mine! Fugi de-aici: eşti doldora 
de duh, adumbrem'"“!; cum s-ar zice, şi noaptea 
scaperi, până-n vârful degetelor! 

Holofernes: Oh, ce iz de latinească proastă! 
Adumbrem, în loc de ad unguem! 

Armado: Om al artelor, preambula! Nu mai vrem 
să mai avem de-a face cu barbarii! Nu faci 
dumneata educaţia, tineretului, la şcoala de pe 
vârful muntelui?“ 

Holofernes: Mons", colină! 

Armado: Cum ţi-e mai pe plac; alege, dacă vrei, 
mamelonul. 

Holofernes: Aşa şi fac, sans question!" 

Armado: Cea mai vie plăcere şi dorinţă a Regelui, 
sir, este să o felicite pe prinţesă în pavilionul ei, la 
acea oră posterioară a zilei, pe care vulgul necioplit 
o numeşte „după-prânz”. 

Holofernes: Ora posterioară a zilei, mărinimosule 
senior, este o expresie logică, nimerită şi tocmai 
bună pentru „după-amiază”; cuvântul e foarte ales, 
adecvat şi dulce la auz, vă asigur, sir, vă asigur! 

Armado: Regele, senior, este un gentilom nobil şi 
bun prieten al meu, vă asigur, un foarte bun prieten 


441 Expresia latină corectă este ad unguem, până în vârful 
unghiilor, adică perfect, complet; adumbrem este un cuvânt 
inventat şi lipsit de sens. 
442 Aluzie, probabil, la „Colegiul din vârful muntelui” din Paris, 
ridiculizat de umanistul Erasmus din Rotterdam. 
443 „Munte”, „colină”, (lat.). 
444 „Fără îndoială”, (lat.). 

al meu! Pe ce se-ntemeiază această legătură dintre 
noi e altă problemă, „Te implor, lasă deoparte 
protocolul! Uită că eşti curtean! Te implor, pune-ţi 
pălăria în cap!” lată ce-mi spune, printre alte lucruri, 
foarte importante şi foarte serioase, de mare 
însemnătate, într-adevăr, dar care nu şi-ar avea 
locul spuse aici, aşa că, să le lăsăm şi pe astea 
deoparte! Pentru că, trebuie să-ţi spun, mă complac 
să-l las din vreme-n vreme pe Maiestatea Sa să se 
sprijine pe umărul meu, jur! lar regalul său deget, 
mă complac să-l las a se juca adeseori cu 
excrescențele mele bărbăteşti, id est” cu acest 
mustaccio“! Pe-ntregul Univers, nu-ţi spun poveşti! 
Măriei sale îi face plăcere să acorde anumite onoruri 
speciale lui Armado, soldatul, omul care-a călătorit 
şi care-a văzut lumea-n lung şi-n lat! Dar să lăsăm şi 
asta deoparte! Adevărul adevărat, pe lângă toate 
acestea, este că suveranul ar dori - dar, scumpul 
meu, te rog în genunchi să nu sufli o vorbă - ar dori 
să-i prezint eu prinţesei, acestei dulci pisicuţe, ceva 
spectacol grațios, fie tablou vivant, fie pantomimă, 
fie paradă grotescă, fie, în sfârşit, foc de artificii. Aşa 
că, având cunoştinţă că parohul şi însăşi scumpa 
domniei tale făptură vă pricepeţi să stârniţi acest fel 
de neasemuite bucurii prin manifestaţiuni, cum s-ar 
zice, festive, mi-am spus că n-ar fi rău să vă pun în 
curent şi să vă cer concursul. 

Holofernes: Sefiore, vom reprezenta înaintea 
prinţesei Cei nouă eroi'*'. Sir Nathaniel, e vorba de 
445 „Adică”, (lat.). 

446 „Mustaţă”, (sp.). 
447 Spectacol foarte popular prezentat cu prilejul multor serbări 


atât la curte cât şi în oraşe, spre sfârşitul evului mediu şi în timpul 
Renaşterii. In mod obişnuit, trei dintre eroi (oameni de merit) erau 

un divertisment la modă, de o plăcută pierdere de 
vreme, de un spectacol care, în partea posterioară a 
acestei zilei, va fi dat cu concursul nostru, din 
porunca regelui şi a acestui prea elegant, ilustru şi 
cultivat gentilom, în faţa prinţesei. Susţin că nouă 
nimic nu ne lipsea mai vădit acum decât să jucăm 
Cei nouă eroi. 

Sir Nathaniel: Şi unde vrei să găseşti oameni 
destul de eroici pentru a-i interpreta? 

Holofernes: Rolul lui Joshua““* îl vei interpreta 
chiar domnia ta. Eu însumi, sau acest galant sefior 
vom juca pe luda Macabeul““. Pe bădăranul ăsta îl 
vom pune să facă pe Pompei cel Mare“, că tot are 
el membre şi încheieturi uriaşe; pajul pe Hercule... 

Armado: S-avem iertare, sir: greşeală! Câtimea lui 
nu-i îndestulătoare nici pentru degetul lui Hercule. 
Nu-i nici măcar cât măciulia ghioagei lui... 

Holofernes: Pot cere un moment de ascultare? ÎI 
va juca pe Hercule-copil: intrarea şi ieşirea lui în 
scenă vor consta din sugrumarea unui şarpe! Este 
pentru mine un prilej să scriu o apologie pe care s-o 


personaje biblice, trei din antichitatea clasică şi trei din legendele 
medievale, fără a fi însă absolut toţi întotdeauna aceiaşi. Cei mai 
obişnuiţi erau Joshua, David şi luda Macabeul; Hector, Alexandru 
cel Mare, şi luliu Cezar; şi Regele Arthur, Carol cel Mare şi 
cavalerul Guy de Warwick (înlocuit uneori de Godefroi de Bouillon, 
conducătorul primei cruciade). Shakespeare introduce printre 
aceşti eroi pe Hercule, pe Pompei şi pe Aiax, fără a se şti pe cine 
intenţiona să elimine, deoarece în parada eroilor din actul V, sc. 2 
nu apar decât cinci personaje, întrucât spectacolul se întrerupe 
brusc. 

448 Urmaşul lui Moise la conducerea poporului israelit. 

449 Conducător militar al iudeilor între 166-160 î.e.n. 

450 General roman şi om de stat (196-48 î.e.n.), aliatul, apoi 
adversarul lui luliu Cezar, de care a fost învins în lupta de la 


Pharsala. 

rostesc pe scenă! i 

Moth: Straşnică idee! In chipul ăsta, dacă se va 
găsi cumva între spectatori cineva care să fluiere, 
dumneata n-ai decât să-mi strigi: „Prea bine, 
Hercule! Acum sugrumă şarpele!”^? Şi-n felul ăsta, 
preschimbi o insultă într-un ropot de aplauze, lucru 
pe care puţini oameni pe lume se pricep să-l facă! 

Armado: Şi cine-i joacă pe ceilalţi eroi? 

Holofernes: Voi juca eu pe trei din ei! 

Moth: O, întreit eroic gentilom! 

Armado: Pot să vă spun ceva? 

Holofernes: Ascultăm. 

Armado: Trebuie să mai avem, de rezervă, 
studiată pentru orice întâmplare, şi o paradă antică! 
Urmaţi-mă, vă rog! 

Holofernes: Via, Dull, om cumsecade ce eşti! N- 
ai scos o vorbă, tot timpul! 

Dull: N-am priceput o iotă din ce-aţi spus. 

Holofernes: Allons! Vom avea nevoie de tine! 

Dull: Le joc un tanţ, sau altă aia; sau le trag din 
tamburină o cântare, să joace toţi eroii, prinşi şirag. 

Holofernes: Hai, înainte, prea cinstite Dull! Cu noi, 
la joc! 

(les.) 


Scena 2 


Acelaşi loc: în faţa cortului prinţesei. 
Intră prințesa, Katharine, Rosaline şi Maria. 


451 Aluzie la faptul că Hercule sugrumase, curând după naşterea 
sa, pe cei doi şerpi pe care îi trimisese lunona să-l omoare. 
452 Exclamaţie latinească de încurajare: „Inainte!” 

Prințesa: 

Suratelor, plecăm de-aici bogate 
De-avem întruna parte de-aşa daruri! 
M-a-mprejmuit c-un zid de diamante! 
Priviţi ce-mi dete-ndrăgostitul Rege. 

Rosaline: 
Şi... n-ai primit nimic cu darul ăsta? 
Prințesa: 
Nimic! Ba da! lubirea lui în stihuri, 
Cât poate-ncape-o foaie de hârtie 
Mărunt umplută, şi pe dos şi-n margini, 
Şi cu pecetea-n ceară a lui Cupid. 
Rosaline: 
Hrănit cu ceară, poate-o creşte zeul, 
Că-i tot sugaci de vreo cinci mii de ani! 
Katharine: 
Şi-i scorpie bătrână, spânzuratul! 
Rosaline: 
Tu nu te-mpaci cu el: ţi-ucise sora. 
Katharine: 
Mâhnită, tristă, sumbră mi-a făcut-o 
Pân-a ucis-o“; să fi fost ca tine, 
Năstruşnică şi zgâtie, vioaie, 
Murea de-abia când se vedea bunică, 
Cum ai s-ajungi, cu firea ta uşoară! 
Rosaline: 
Ce tâlc mai greu dai vorbei de „uşoară”? 

Katharine: 

Ai fire-uşoară-n greaua-ţi frumuseţe. 
Rosaline: 


453 Abel Lefranc consideră că în acest sfârşit tragic se poate găsi 
ideea tragediei  Ofeliei din Hamlet (A la découverte de 
Shakespeare, Paris, 1945). 

Tâlc sumbru. N-am, să-l scot, lumini destule. 
Katharine: 
Îţi stingi lumina, tot pufnind de furii, 
Aşa că fraza-mi va rămâne-n beznă. 
Rosaline: 
Tot ce faci tu-i pe-ascuns şi pe-ntuneric. 
Katharine: 
Tu, inimă uşoară,-n văzul lumii! 
Rosaline: 
E drept, nu-s grea ca tine - sunt uşoară. 
Katharine: 
M-ai cântărit? Nu-mi porţi destul de grijă! 
Rosaline: 
să port de grij’ purtării ne-ngrijite? 
Prinţesa: 
Mintoase ambele! Bun schimb de săbii! 
Dar, Rosaline, şi tu primişi un dar. 
Ce dar e? De la cine? 
Rosaline: 
să vă spun: 
De-aş fi frumoasă ca prinţesa noastră 
Ar fi şi darul mai bogat. Priviţi-l! 
Da, versuri! Mi-a trimis Berowne. Nu-s şchioape. 
De-ar fi la fel de dreaptă spusa lor, 
Aş fi cea mai frumoasă zână-n lume. 
M-asemuie cu douăzeci de mii 
Minuni, şi-n slove-mi zugrăveşte chipul. 
Prințesa: 
Îţi seamănă? 
Rosaline: 
Da, numele meu scris. Dar nu şi lauda. 
Prințesa: 
Frumos ca stil! Stilată încheiere. 

Katharine: 

Frumoasă ca un „B” într-un caiet! 
Rosaline: 

Fereşte-ţi pana! N-am să mor datoare, 

Tu, roşia mea slovă-ncepătoare: 

Păcat că ai pe-obraji atâţia „O”. 
Prințesa: 

Dar-ar vărsatu-n limba femeii veninoase! 
De la Dumaine cel chipeş, Katharine, tu ce-ai 


primit? 
Katharine: 
Mănuşa asta, doamnă. 
Prinţesa: 
Perechea şi-a oprit? 
Katharine: 


Ba nu. Şi mai mult încă: peste ele, 
Mii versuri, soli ai dragostei fidele, 
Lung tălmăcindu-i prefăcătoria, 
Copilăriei pure, parodia! 
Maria: 
Mie-mi trimise Longaville scrisoare 
De-o poştă, şi-ăst şir de mărgăritare. 
Prinţesa: 
Socot că ti-ar fi fost mult mai pe plac 
Scrisoare scurtă, şi mai lung şirag. 
Maria: 
Aşa-i. Mi-aş fi făcut din el metanii, 
Unindu-mi palmele-n prelungi litanii. 
Prinţesa: 
Cuminţi amante: amanţii şi-i dejoc. 
Rosaline: 
Nebuni ce-s, cumpărând bătăi de joc. 
Pe Berowne, până plec, îl pun pe foc. 

O săptămână doar să am 'nainte, 
Mă prind că-l văd milog, cerşind cuvinte, 
Vânând prilejuri şi pândind o clipă 
Când să-şi pornească-a rimelor risipă, 
Rob toanei mele, dornic zor-nevoie 
Prin linguşiri de care eu râd, să-mi intre-n voie! 
Vreau - cobe - să-i strămut din matcă viaţa. 
Să-i fiu ursita; mie, el, paiaţa. 
Prințesa: 
Mai rob ca el, nu-i om robit pe lume 
Un înţelept nebun, o nebunie 
Savantă, are-ntr-ajutor gândirea 
Şi spiritul, ce-mbracă rătăcirea. 
Rosaline: 
Nu fierbe-n tineri sângele, cât fierbe 
Mânia-n minţi când omul mintea-şi pierde. 
Maria: 
În cei nebuni, nu-i chiar aşa nebună 
Sminteala, ca-n cuminţii ce prind trăsnăi să spună. 
Căci ăstora tot ghidul li-i s-arate 
Cu spirit că li-s minţile zăltate! 
Prinţesa: 
Se-ntoarce Boyet. Pare-nveselit. 
(Intră Boyet.) 
Boyet: 
Unde-i prinţesa? Râd de m-am topit! 
Prinţesa: 
Ce veste, Boyet? 
Boyet: 
Doamna mea, la arme! 
La arme, fetelor! Cetatea să v-o darme 
Şi pacea, pun la cale un atac, 
Armati cu fraze ce surprind şi plac! 

Unite, fiţi în gardă şi cruciţi-i! 
Sau, de vi-i frică, bir daţi cu fugiţii. 
Prințesa: 
Sfânt Denis", tună-n Cupido! Şi cine, 
Iscoado, la asalt cu fraze vine? 
Hai, povesteşte! 

Boyet: 

La umbra deasă-a unui sicomor 
Voiam să trag un pui de somnişor, 
Când, tulburându-mi mult râvnita pace, 
Văzui venind pe câmp spre mine-ncoace 
Pe rege cu fârtaţii. înţelept, 

Mă tupilez într-un tufiş, şi-aştept 
S-aud ce-aveţi acuma s-ascultaţi: 
Veni-vor în curând aici, mascaţi. 
Drept sol şi-au luat un paj, mic dar nu prost, 
Punându-l să înveţe pe de rost 
Şi vorbele, şi-accentul, şi mişcarea: 
„Tu asta spui şi asta ţi-e purtarea!”... 

Şi cum tot mai aveau o îndoială 
Că de te vede-l prinde vreo sfială, 

- „Te du - îi spuse regele - să vezi 
Un înger. Dar să nu te-nfricoşezi! 
Vorbeşte-i fără teamă!” lară pajul: 

- „De-un demon, da, mi-ar fi pierit curajul! 
Dar înger? N-am de ce!” L-au lăudat 
Şi-au râs, făcându-l şi mai îngâmfat. 
Frecându-şi cotul, unul se jura 
Că-i cel mai bun discurs din viaţa sa. 
Plesnind din deşte,-al doilea sări: 


454 Sf. Denis, apostol al galilor, apoi devenit sfântul protector al 
Franţei; mort aproximativ în anul 280, a fost primul episcop al 
Parisului. 

- „O facem! Via! Hai! Fie ce-o fi!” 
Al treilea striga de zor: „E bine!” 
Al patrulea, sărind, căzu pe vine. 
Cu toţii se trântiră la pământ, 
Cu-atâta poftă-n hohote râzând, 
Încât, în zelul lor să facă haz, 
Le şurloiră lacrimi pe obraz. 
Prințesa: 
Cum spui? Cum spui? Veni-vor să ne vadă? 
Boyet: 
Da, şi-mbrăcaţi ca pentru mascaradă, 
În moscoviți sau ruşi, pe câte-mi pare! 
Vor flecări, dansând cu fiecare, 
Şi-apoi iubirea toţi au să-şi declare, 
lubitei, cunoscându-şi-o aparte 
Pe giuvaerul ce i-au dat să poarte. 
Prinţesa: 
Aşa vor ei, berbanţii? Bine! Fi-va! 
Ne vom masca de-asemeni, pe potriva 
Măştilor lor. Şi unul n-o putea 
Să-şi vadă draga fără de perdea! 
Tu, Rosaline, de-ţi pui acest şirag 
Te-o crede riga îngerul lui drag. 
l-al, scumpa mea, şi dă-mi pe-al tău să-l pun. 
Drept Rosaline o să mă ia Berowne. 
Fă schimb de daruri, Katharine, cu Maria, 
să le-ncurcăm, prin schimb, peţitoria. 
Rosaline: 
Hai! Şi să le purtăm în văzul lor. 
Katharine: 
Dar care-i țelul schimbului, prinţesă? 
Prințesa: 
Am chef să-i fac obrazul să le crape. 

Ei caută să-şi bată joc de noi. 
Să-mi bat de-a lor batjocură joc, voi! 
Crezându-se cu-aleasa, or să-şi spună 
Simţirile, şi-i vom avea la mână. 
La cel dintâi prilej, când i-om zări 
Fără de măşti, îi vom hiritisi. 
Rosaline: 
Dar de dansat, de ne-or pofti, dansăm? 
Prințesa: 
Nici moarte din picioare nu mişcăm! 
Nici de scrisori nu le vom mulţumi. 
Le-ntoarcem spatele când ne-or vorbi. 
Boyet: 
Dispreţul pe ibovnici îi turbează 
Vor crede că memoria-i trădează. 
Prinţesa: 
Cu-atât mai mult! Şi-i lucru ne-ndoios 
C-or da-ndărăt, din rând de-i unul scos. 
Dejoc pe jucător. Vreţi joc mai bun? 
Al lor e-al nost’! Şi-a noastre ne rămân. 
Aşa vom face: renghiul le-om juca 
Şi cu ruşinea-n cârcă vor pleca! 
(Răsună undeva trompete.) 
Boyet: 
Trompetele! Mascaţi-vă: mascaţii! 
(Doamnele-şi pun măştile. Intră regele, Berowne, 
Longaville şi Dumaine, îmbrăcaţi ca nişte ruşi”, 
Moth, muzicanți, suită.) 
Moth: 
Salut, splendori bogate ale lumii! 


455 Costumarea unor lorzi ca ruşi este menționată pentru prima 
oară în Anglia, în descrierea unui ospăț la curtea regelui Henric al 
VIII-lea, tatăl reginei Elisabeta. 

Boyet: 
Nu mai bogate ca taftaua măştii! 

Moth: 

Colecţie de splendide domniţe, 
(Doamnele se întorc cu spatele.) 

Ce-n veci întors-aţi... dosul... către oameni. 

Berowne (de lângă Moth): 

Ochii, bădărane, n-auzi? Ochii! 


Moth: 
Ce-n veci întors-aţi ochii către oameni 
Ne faceţi... 
Boyet: 
Vă facem vânt! 
Moth: 


Ne faceţi, deci, favorul, zâne blânde, 
să nu priviţi... 
Berowne (de lângă Moth): 
să ne priviţi, tâmpitule! 
Moth: 
Să ne priviți cu ochii ca două pete-n soare! 
„„ca două pete-n soare!... 
Boyet: 
Cu epitetul ăsta le şi-nfurii. 
Zi, deci, „cu două fete, să se-nsoare!” 
Moth: 
Dar ele nici habar n-au! Şi mă-ncurci! 
Berowne: 
Dibaci de ăştia-mi eşti? Te cară, hapleo! 
(Moth iese.) 
Rosaline: 
Ce-i cu străinii? Boyet, vezi ce vor! 
De ne ştiu limba, să ne spună vreunul 
Ce au de gând. 

Boyet: 
Ce vreţi de la prinţesă? 
Berowne: 
Doar pace, şi-un răgaz de stat la sfat. 
Rosaline: 
Ce-au zis că vor? 
Boyet: 
Doar pace şi-un răgaz de stat la sfat. 
Rosaline: 
Păi, asta au: aşa că pot să plece! 
Boyet: 
Zice c-aveţi şi că puteţi pleca! 
Regele: 
Am vânturat atâtea mii de leghe, 
Pe iarbă-n danţ pe ea s-o pot s-o vântur. 
Boyet: 
Zic c-au bătut atâtea mii de leghe 
Cu voi să poată bate-un danţ pe iarbă. 
Rosaline: 
Nu-i limpede. Întreabă-i: cam câţi paşi 
Sunt într-o leghe? De-au călcat atâtea, 
Pot spune cam câţi paşi măsoară una. 
Boyet: 
De-aţi măsurat un drum de mii de leghe 
Venind aici, prinţesa porunceşte 
Să-i spuneţi cam câţi paşi măsoară una! 
Berowne: 
Am măsurat cu paşi trudiţi, să-i spui. 
Boyet: 
A auzit şi ea. 
Rosaline: 
Câţi paşi trudiţi, 
Din câte leghe-aţi vânturat s-ajungeţi, 

Aţi socotit în truda unei leghe? 
Berowne: 
Nu socotim ce trudă ne costaţi, 
Atât de necuprinsă ni-i iubirea, 
Încât dovezi vă dăm, nenumărate! 
Doar zorii feţei voastre să-i zărim, 
Şi ne-nchinăm ca negrii goi la soare! 
Rosaline: 
Mi-e soare faţa? Lună-i! Şi-ncă-n nor! 
Regele: 
Ce nor ferice: stă pe obrăjor! 
Binevoiţi, tu, lună, şi voi astre, 
să v-oglindiţi în lacrimile noastre! 
Rosaline: 
Ce jalbă! Nu ceri alt mai bun de plată, 
Ca raza lunii-n baltă înecată? 
Regele: 
Ne acordaţi atunci un dans? Simbrie 
Pe drept pretindem. Nu-i cerşetorie! 
Rosaline: 
Să cânte lăutarii! 
(Muzica începe.) 
Trist răsună! 
Nu, nu dansez! Mă schimb, ca orice lună! 
Regele: 
Cum nu dansezi? Spui una, cugeţi două! 
Rosaline: 
Din lună plină cum eram, sunt nouă. 
Regele: 
Tot lună eşti, şi eu sunt tot lunatic! 
Ce muzică! De ritmu-i s-ascultăm! 
Rosaline: 
Grija urechii. 

Regele: 
Tălpii s-o lăsăm. 
Rosaline: 
Străini fiind, aduşi de vânt, vă dăm 
De milă mâna. Însă nu dansăm. 


Regele: 
De ce, atunci, daţi mâna? 
Rosaline: 
De adio! 
Te pleci şi pleci. Măsura vom sfârşi-o. 
Regele: 


Doar câteva măsuri! Ce rea sunteţi! 
Rosaline: 
Mai mult nu facem pe-aşa ieftin preţ. 


Regele: 
Urcaţi-l singure: cât costă plăcuta voastră 
societate? 
Rosaline: 
Suntem plătite, de plecaţi. 
Regele: 
Ei, asta, chiar că nu se poate. 

Rosaline: 


Deci, stăm necumpărate. Atunci rămâi cu bine. 

De două ori spun măștii, şi-o dată pentru tine. 
Regele: 

De nu vrei să dansezi, măcar să stai cu mine. 
Rosaline: 

Dar între patru ochi! 
Regele: 
Cu-atât mai bine! 
(Se retrag mai la o parte, vorbind.) 
Berowne: 
Domniţă cu mâini albe! O vorbă, dacă vrei. 

Prințesa: 

Ştiu: miere, lapte, zahăr; dar sunt trei. 
Berowne: 

Le îndoim, de-ţi plac: dulci şi mustoase, 

Rom, hidromel, malvazie: şase-şase! 
Duzina dată-n două, de dulciuri. 
Prințesa: 
Sunt sporite. 
De-alt dulce: dulce-adio! Dai zaruri măsluite! 
Berowne: 
O vorbă-n taină! 


Prinţesa: 

Dulce de nu sună... 
Berowne: 

Tu fierea-mi verşi. 
Prinţesa: 

Amară ţi-e vorba. 
Berowne: 


Deci e bună! 
(Vorbesc aparte.) 
Dumaine: 
Binevoiţi o vorbă cu mine a schimba? 


Maria: 
Rosteşte-o! 
Dumaine: 
Bună doamnă! 

Maria: 

„Bun domn”, dacă-i aşa. 

Na, am schimbat o vorbă! 
Dumaine: 


În taină să vă spun, 
De mă-nvoiţi, doar una, şi-mi şi iau rămas bun! 
(Vorbesc aparte.) 

Katharine: 
Cum, fără limbă masca ţi-e pictată? 
Longaville: 
Ştiu pentru ce-ntrebaţi, domniţa mea. 
Katharine: 
Să-mi spui atunci şi mie, te-aş ruga. 
Longaville: 
Aveţi sub masc-o limbă bifurcată, 
Şi vreţi să-mprumutaţi din ea niţel. 
Katharine: 
Niţel sau şniţel? Limba-i de vițel? 
Longaville: 


Vitel tu? Vai! 
Katharine: 
Ba tu vițel, fârtate! 
Longaville: 
Hai să-mpărţim viţelul! 
Katharine: 


Să-ţi fiu eu jumătate? 
Mai bine-nţarcă-l, poate-ajunge bou! 
Longaville: 
Între batjocuri cum te-ncurci de rău! 
Vrei să-mi pui coarne, sfânto între doamne? 
Maria: 
Nu vrei? Mori deci vițel, cât timp n-ai coarne. 
Longaville: 
De-ţi spun o vorbă-n taină, pot să mor. 
Maria: 
Încet când mugi, c-ajungi la abator! 
(Vorbesc aparte.) 
Boyet: 
Tăioase limbi au aste dulci limbute, 
Ca nevăzutul briciului tăiş, 

Ce firele de păr, chiar nevăzute, 
Le taie şi ce spui îţi iau pieptiş, 
Scăpând gândirii. Gluma iute zboară 
Ca glonţul, ca săgeata de uşoară. 
Rosaline: 
Destulă' vorbă, fetelor. Tăceţi! 
Berowne: 
Ne-au omorât cu-atâta orb dispreţ! 
Regele: 
Vă las cu bine; sunteţi necioplite. 
Prințesa: 
Duzini de-,„adio”, sloiuri moscovite! 
(les regele, seniorii, muzicanții şi suita.) 
Prinţesa: 
Ce trist arat-a-nţelepciunii forţe! 
Boyet: 
S-au stins de suflul vostru-aceste torţe! 
Rosaline: 
Cam rotofei li-i duhul: gros şi gras. 
Prinţesa: 
Săraci cu duhu-n regi înveşmântaţi! 
Se spânzură? Se-azvârl la noapte-n iaz? 
Sau ni s-arată iarăşi, nemascaţi? 
Berowne era pierdut, să-i plângi de milă! 
Rosaline: 
O, toţi erau de plâns! Mi-a fost şi silă! 
Cerşea, plângând, o vorbă, bietul rege. 
Prințesa: 
Berowne jura, torcând ca un cotoi. 
Maria: 
Dumaine şi spada lui mă luau drept lege. 
Dar i-am lăsat în teacă pe-amândoi. 
Katharine: 

Pe Longaville în simţuri să-şi revie 
L-am ajutat. Ghiciţi, ce-i sunt? 
Prințesa: 
Leac, poate? 
Katharine: 
Întocmai: leac! Mi-a spus că-s apă vie. 
Prințesa: 
Fugi, du-te la spiţer! 
Rosaline: 
Ce minţi netoate! 
Sub glugi de oaie, alţii-s mai cu cap. 
Ştiţi, regele-i de mine-ndrăgostit. 
Prinţesa: 
Berowne e-al meu: juratu-mi-a-n genunchi. 
Katharine: 
Şi Longaville mi-a fost drept sclav ursit. 
Maria: 
Dumaine e pentru mine ca scoarţa pentru trunchi. 
Boyet: 
Domniţă, mândre doamne, fiţi în gardă. 
Se vor întoarce-ndată, negreşit, 
Sub chipul lor. Prilejul n-o să-l piardă 
Să-şi spele cinstea cel ce-a fost jignit. 
Prințesa: 
Se-ntorc, spui? 
Boyet: 
Da, se-ntorc, se-ntorc, vezi bine. 
Mânaţi de dor, schilozi de-aşa bătaie. 
Schimbaţi deci darul iar, şi când vă vine 
Alesul, vă deschideţi ca de ploaie. 
Prinţesa: 
Deschideţi? Cum, deschise? Vorbeşte clar! Te joci? 
Boyet: 

Femeile mascate-s ca rozele-n boboci. 
Dar fără măşti, damascuri şi-arată, delicate. 
Sunt îngeri scoşi din nouri, sunt roze desfoiate. 
Prințesa: 
Vorbe-n doi peri? Ajunge! Cum, deci, să ne 
găsească 
De vin sub chipul lor să ne peţească? 
Rosaline: 
Domniţă, dacă sfaturi pot fi date, 
Să-i luăm în râs cum i-am mai luat, mascate. 
Ne jeluim că nişte nepoftiţi 
Veniră-aci-mbrăcaţi în moscoviți, 
Şi ne-ntrebăm ce scop putea avea 
Atât de jalnic în vileag să-şi dea 
Bădărănia şi caraghioslăcul, 
Şi cum de le-a venit, tocmai cu noi, bâzdâcul. 
Boyet: 


Domniţelor, pe meterez! Se-ntorc. 
Prinţesa: 
Fugiţi ca ciutele la mine-n cort! 
(les prințesa, Rosaline, Katharine, Maria, şi intră 


regele, Berowne, Longaville şi Dumaine, în hainele 
lor de toate zilele.) 


Regele: 


Domnul cu tine, sir! Prinţesa unde-i? 
Boyet: 


E-n cortul ei. Vrea Maiestatea Voastră 


Să-mi dea o-nsărcinare pentru dânsa? 
Regele: 


Cer audienţă! Vreau o vorbă a-i spune! 
Boyet: 


Vă va primi cu drag, mă prind, stăpâne. 
(lese.) 

Berowne: 
E-un ins ce prinde-n plisc un bob de duh, 
Ca un hulub, şi drumu-i dă-n văzduh. 
Ţelal de spirit, mămular de treabă, 
ÎI vinde-n bâlci şi-n pieţe, la tarabă. 
Şi noi, ce cu toptanu-l dăm în dar, 
N-avem, ca el, măcar un galantar. 
Galant, pe ace-n insectar înfipte 
Stau Evele lui duse-întru ispite. 
Fripturi să taie, „rrrh” să spună ştie, 
Şi-şi pupă singur mâna, de-atâta curtenie. 
Monsieur e o maimuţă-a formei pure 
Ce-n grai galant e meşter să şi-njure. 
Din cap, subţire, cântă; şi din cap, 
Îşi pescuieşte-un spirit la proţap 
Şi-ţi dă atacul. Scara, când coboară, 
Îi pupă talpa. Doamnele se-omoară 
După surâsul lui de crizantemă 
Cu dinţii albi... ca osul de balenă, 
De vrei în pace duhu-ţi să se culce, 
Dă-i ce-i al lui: „zi-i Boyet, limbă dulce”. 
Regele: 
Din suflet, ăstei limbi i-urez puşchea. 
Pe Moth, când să recite, nu el îl încurca? 
(Intră prințesa, precedată de Boyet; apoi Rosaline, 
Maria şi Katharine.) 
Berowne: 
Vin! O, ceremonial, ce-ai fost cândva, 
Când nu nebunul ăsta te-mplinea!? 
Regele: 
Domniţă, salve-n astă dalbă zi! 
Prințesa: 
O zi cu salve-i neagră, cred, de fum! 

Regele: 
Ce spun, mai bine poţi a oblici! 
Prințesa: 
Urează-mi mai cu rost. Te-ascult acum! 
Regele: 
Veneam să-ţi spun că acoperământul 
Ce am al vostru-i. La palat vă chem. 
Prințesa: 
De stăm în câmp, măcar nu-ți calci cuvântul; 
Nici eu, nici cerul pe sperjuri nu-i vrem. 
Regele: 
Când ochii tăi virtute au să-mi ceară 
Să-mi uit de legământ, ce-s vinovat? 
Prinţesa: 
Virtute-i zici? Zi-i baremi viciu. Doară 
Virtutea-n veci pe-alături n-a călcat! 
Pe cinstea-mi de fecioară, mai curat 
Ca albul crin neprihănit, îţi jur 
Că oaspe-n casă nu-ţi voi fi vreodată, 
De-ar fi să-mi ploaie flăcări primprejur! 
Atât de mult, să nu-ți atrag, mă tem, 
Făcându-te să fii sperjur, blestem! 
Regele: 
In câmp pustiu, aici vreţi să mai staţi? 
În cort? Fără de nimeni? Mi-e ruşine! 
Prințesa: 
Vă înşelaţi. Vă jur că vă-nşelaţi! 
N-a fost pustiu şi ne-am distrat chiar bine. 
Un pâlc de ruşi abia ne-au părăsit. 
Regele: 
Cum, doamnă? Ruşi spuneţi? 
Prințesa: 
Întocmai, sire. 

Frumoşi, zvelţi, tineri, nobili! Ne-au peţit. 
Rosaline: 
Drept spune-i, doamnă. Nu lua-n seamă, sire: 
Stăpână mea, cum ştiţi că-i azi la modă, 
Din politeţe le înalţă-o odă. 
Într-adevăr, noi patru am rămas 
Cu patru ruşi mascaţi, aici, un ceas. 
Şi-au tot sporovăit. Dar, să spun drept, 
Niciunul n-a vorbit mai înţelept. 
N-aş vrea să-i cred nebuni! Dar s-ar putea: 
Când s-însetaţi, nebunii vor să bea! 
Berowne: 
Ce seacă glumă! Voi, făpturi duhlii, 
Şi pe-nţelepţi îi ştiţi înnebuni; 
Ce ochi, privind în soare, nu-i orbit? 
Aşa-i puterea voastră.-Asemuit 
Cu voi, bogatul e un sărântoc, 
Şi cel mai hâtru om e-un dobitoc! 
Rosaline: 
Deci eşti bogat şi hâtru! Aşa-mi pari mie. 
Berowne: 
Ba sunt un sec, plin doar de sărăcie! 
Rosaline: 
De-ţi vrei avutul îndărăt întors, 
N-aştepţi din gura mea cuvântul stors. 
Berowne: 
Al tău sunt, scumpa mea, cu tot ce am. 
Rosaline: 
Cu tot cu secul plin? 
Berowne: 
Mai ieftin n-am! 
Rosaline: 
Ce mască-aveai, de nu-i cu supărare? 

Berowne: 
Când? Unde? Care mască? Ce-ntrebare! 
Rosaline: 
Acum, aici, o mască ce, vreun ceas, 
Făcu s-arate chipeş ascunsul hâd obraz. 
Regele: 
Ne-au dat de gol! Acum să vezi ce-or să ne râdă! 
Dumaine: 
Mai bine spuneam totul, şi zicem c-a fost glumă. 
Prințesa: 
Pari uluit, stăpâne. De ce te-ai întristat? 
Rosaline: 
Săriţi! Ţineţi-i fruntea! Leşină. E ca varul. 
Când vii din Moscova, faci rău de mare! 
Berowne: 
Scurg aştrii plăgi pe tivga trădătoare... 
Ce cap de bronz le-ar şti răbda-ndelung? 
Hai, doamnă, zvârle-ţi lancea împotrivă-mi. 
Ucide-mă cu vorbe ce străpung, 
Dispreţ arată-mi. Vorba-ţi corosivă-mi 
Încerce neştiinţa şi-n bucăţi 
Mă sfârtece-n răspunsuri ascuţite! 
În viaţa mea n-am să mai viu ca să-ţi 
Propun un dans, în haine moscovite! 
Nici cu discursuri n-am să mă mai laud 
Mai mult decât cu-o lecţie de şcolar, 
Şi nici în versuri şchioape n-am să caut, 
Mascat, iubitei dorul să-mi declar. 
Taftaua frazei, vorba de mătase, 
Hiperbole de pluş, ghiers cu lipici, 
Ca muştele de vară, verzi, lucioase, 
Sclipeau frumos, pe trup lăsând băşici. 
Azi le reneg! Pe alba ta mănuşe 

Jur (mâna-ţi şi mai albă-i, cerul ştie!) 
Că de-azi încolo, dorurile-mi spuse 
Vor fi în „da” de-abale şi-n „nu”-uri de dimie. 
Şi ca să-ncep, iubirea mea îţi jură 
Că-n tine-o pun întreagă, şi fără crăpătură. 
Rosaline: 
Te rog! Şi fără „fără”... 
Berowne: 
Da, am rămas c-un tic, 
Din boala mea cea veche. Dar lasă, nu-i nimic. 
Mă vindec eu cu-ncetul. Mai bine, pe tustrei 
Ai scri ca-n lazarete: „Ducă-se pe pustii”, 
Căci sunt ciumaţi tustrei, fără-ndoială, 
Şi ochii voştri i-au băgat în boală. 
Au drac în trup. Şi n-aţi scăpat nici voi; 
Văd scris pe feţe cruci de usturoi! 
Prinţesa: 
De le-au înscris pe noi, sunt vindecaţi! 
Berowne: 
Au renunţat! Degeaba, nu-i scăpaţi! 
Rosaline: 
E cu putinţă? Când să se împace, 
Ei pierd procesul? Asta nu se face. 
Berowne: 
Nici eu nu vreau cu tine s-am de-a face. 
Rosaline: 
Nici eu n-aş vrea, de-aş face ce-aş voi. 
Berowne: 
Vorbeşti de-a surda; mintea-mi osteni. 
Regele: 
Învaţă-ne, domniţă, ispăşirea 
Greşalei noastre! 
Prinţesa: 

'Ntâi mărturisirea: 
N-aţi fost aici acum un ceas mascaţi? 
Regele: 
Am fost, domniţă! 


Prințesa: 

Ce făceaţi, ştiaţi? 
Regele: 

Ştiam, domniţă! 

Prințesa: 

Aicea când stăteai, 

lubitei la ureche, ce-i şopteai? 

Regele: 


Că o iubesc ca un ieşit din minţi! 
Prinţesa: 
Şi, de ce te-ncearcă, vorba nu-ţi dezminţi? 
Regele: 
Pe cinstea mea de Rege, nu! 


Prințesa: 
Taci, taci! 
Sperjur ce eşti, ce juri nu-i greu să calci. 
Regele: 
Să-mi porţi dispreţ de-l calc, sporindu-mi vina. 
Prințesa: 


Atunci să-ţi ţii cuvântul. Rosalina 
Ce ţi-a şoptit îndrăgostitul rus? 
Rosaline: 
Jura că mă iubeşte mai presus 
Decât lumina ochilor. Jura 
Că moare de alean de nu l-oi lua! 
Prințesa: 
Cristos cu tine! Nobilul bărbat 
Va împlini pe loc tot ce-a jurat. 
Regele: 

Cum asta, doamnă? Pe ce am mai sfânt: 
Nu ştiu să-i fi făcut vreun jurământ. 
Rosaline: 
Ba da, pe ceruri!... Şi mi-ai dat un dar, 
Acesta, ca-ntărire. la-ţi-l, dar! 
Regele: 
Prințesei i l-am dat, spre-a-mi fi nevastă. 
Am cunoscut-o, căci purta această 
Bijuterie. 
Prințesa: 
Sire, mă iartă, o purta 
Pe asta! Scump lord Berowne, mă iată, sunta ta. 
Sau poate-ţi vrei mai bine zălogul înapoi? 
Berowne: 
Niciuna şi nici alta. Ne-i pierde pe-amânadoi. 
Văd păcăleala. Voi aţi complotat; 
Aflând ce-aveam de gând, ne-aţi dejucat, 
Şi-aţi râs de noi cum râzi când vezi irozii. 
Vreun şugubăţ, vreun scurt de minţi, ca plozii, 
Vreo gură spartă, vreun zevzec ca Dick" 
Zbârcit de râs, găsi un şiretlic 
Domniţele ce-ar şti să le desfete; 
Le-a spus ce-aveam de gând. Şi una-şi dete 
Zălogul celeilalte, prin schimbul ăstor semne 
Pe noi să le dăm semne să ne-ndemne 
De dragoste, sperjuri din nou fiind; 
Întâi cu voie,-acuma neştiind. 
Ei, asta-i tot! 
(Lui Boyet): 
Ai fost tu, deci, în stare 
Din joacă să ne mâni înspre trădare? 


456 Prenumele Dick era deseori folosit într-un sens derogativ, 
însemnând un individ, un tip oarecare. 

lubitei mele-i ştii şi talpa-n joc. 
Râzi tâmp când îţi azvârle vreo ocheadă. 
Nu te ţii tu-ntre ea, la dans, şi foc, 
Cu dairaua-n mâini, de mascaradă? 
Pe paj tot nu-l prostişi. Poţi părul să ţi-l smulgi. 
Când ai să mori, o fustă îţi va servi de giulgi 
Te uiţi pieziş? De ochiul tău tăios 
Rănit sunt ca de-o spadă! 
Boyet: 
Ce voios 
Duel a fost, ce-ntrecere, ce cursă! 
Berowne: 
Poftim, e tot la curse! Scuteşte-mă. Sunt scos 
Din luptă. 
(Intră Costard.) 
Spirit pur, bine-ai veniţi 
Nedreptei lupte pune-i tu sfârşit! 
Costard: 
Ei, sir, să ştie doar ar vrea 
De pot cei trei eroi intra, ori ba! 
Berowne: 
Cum? Sunt doar trei? 


Costarad: 
Sir, vă pot spune vouă: 
Trei roluri fiecare vom juca. 
Berowne: 
Şi trei ori trei fac nouă! 
Costard: 


Nu, sir! Nu-i chiar aşa. Eu cred că nu greşim. 
Nu ne prostiţi. V-asigur că ştim şi noi ce ştim! 
Cred că de trei ori trei, sir... 
Berowne: 
Oricât fac, dar nu nouă! 

Costard: Nu mă-ndrepta, sir! Ştim şi noi până la 
cât ne putem înălța! 

Berowne: Pe Jupiter! De când sunt, eu am rămas 
tot în credinţa că de trei ori trei fac nouă! 

Costard: O, Doamne, sir, mare păcat şi-ar face 
cine te-ar pune să-ţi câştigi viaţa cu socotelile. 

Berowne: 

Atunci, spune-mi tu; cât fac? 

Costard: Doamne, stăpâne! Rolurile singure, 
actorii adică, au să vă arate cât se poate spune că 
fac. Cât despre mine, eu va trebui, pe cât spun ei, 
să joc doar pe un singur om, pe un biet om: pe 
marele Pompon, sir. 

Berowne: 

Eşti şi tu unul dintre eroi? 

Costard: Le-a plăcut lor să-mi socotească eroismul 
vrednic de al marelui Pompon. În ce mă priveşte, 
habar n-am cât a fost el de viteaz, dar trebuie să mă 
prefac c-aş fi el! 

Berowne: 

Du-te şi spune-le să fie gata. 

Regele: 

Berowne, ne fac de râs. Mai bine-alungă-i! 

Berowne: 

De râs ne-am şi făcut, îmi pare. Şi se brodeşte, ce 


să spui, 
S-avem comedianţi mai proşti ca Regele şi trupa 
lui. 
Regele: N 
Iti spun să nu-i îngădui. 
Prinţesa: 


Măria Ta, fă-mi mie hatârul, doar acum. 
Adesea-ţi place jocul doar fiindcă nu ştii cum 

Când râvnă pui să placă o piesă, şi ea cade, 
E râvna ta de vină, sau cel ce-acasă şade 
Scriind-o. Căci greşelile actorilor au haz, 
lar roluri mari născute-s cu moartea pe obraz. 
Berowne: 
Leit ne-a zugrăvit păţania, Sire! 

(Intră Armado.) 

Armado: Unsule-al cerurilor, solicit din partea 
crăiescului şi prea îndrăgitului tău suflu doar atâta 
sforţare, cât să rosteşti un buchet de cuvinte. 

Prințesa: Omul acesta nu-i şi el robul lui 
Dumnezeu? 

Berowne: De ce-ntrebaţi? 

Prințesa: Vorbeşte de parcă nu-l făcu tot Domnul! 

Armado: Eu unul şi-acelaşi, frumosul, dulcele meu 
ca mierea suveran; căci, jur pe orice, învățătorul 
şcolii de-aici e mult, mult prea vanitos; mult, mult 
prea vanitos! Dar noi jucăm, cum se spune, într-un 
noroc: à la fortuna della guerra!’ Vă doresc pacea 
minţii, înalt prea-împărăteasca mea pereche! 

Regele: Vom avea, pare-se, de-a face cu o foarte 
bună distribuţie a eroilor. El îl joacă pe Hector al 
Troiei’; ciobanul - pe marele Pompei. Parohul 


457 „După cum e norocul războiului”, (it.). Expresia e folosită aici 
ca un exemplu de întrebuințare forţată a unei expresii nepotrivite 
contextului, dar care caută să impresioneze, ca fiind o dovadă de 
cultură a vorbitorului. 

458 Hector, primul fiu al regelui Priam, şi conducătorul oştilor 
troiene în războiul grecilor contra Troiei; cel mai mare erou al 
troienilor, ucis de Ahile, care la rândul său a fost ucis de Paris cu o 
săgeată otrăvită. In toate legendele şi povestirile privitoare la 
războiul Troiei, eroul ideal este Hector, nu Ahile, fiindcă Hector 
este un muritor obişnuit, nu un semizeu ca Ahile, şi este totodată 
un soţ şi tată devotat familiei şi iubit şi respectat de întregul popor 


troian. 

nostru, pe Alexandru Machedon; pajul lui Armado, 
pe Hercule, şi pedagogul pe luda Macabeul. Şi dacă 
pe-aceşti patru bravi eroi, în partea-ntâi îi veţi 
aplauda, schimbându-şi hainele pe loc, alţi cinci în 
actul doi vă vor înfăţişa. 


Berowne: 
Sunt cinci în prima parte. 
Regele: 
Te-nşeli! Nici pe departe!... 
Berowne: 
Pedantul, fanfaronul, popa, nebunul, pajul: cinci în 
păr. 
Mai aruncaţi o dată zarul şi lumea-ntreagă-ntr- 
adevăr 
N-o să găseasc-acestor cinci, alţi cinci pereche 
acătării. 
Regele: 
Cu pânza-ntinsă, iată vasul plutind pe valurile 
mării. 


(Intră Costara, în armură, în rolul lui Pompei.) 
Costard: 
Eu sunt Pompei... 


Boyet: 
Minţi, nu eşti de fel! 
Costard: 
Eu sunt Pompei... 
Boyet: 
În piele de vițel. 
Berowne: 


Grozavă zeflemea, bătrân glumeţ: 
Să ştii c-avem să ne-mprietenim! 
Costard: 
Eu sunt Pompei, Pompei Măreţul, Pompei 

supranumit cel Tare... 


Dumaine: 
Cel Mare! 


Costard: 
Da, cel Mare, sir, aşa e! 
Eu sunt Pompei supranumit cel Mare, 
Ce-adesea pe câmpia luptei vârâi toţi duşmanii-n 
răcoare, 
Şi care ajung din întâmplare de-a lungul coastei 
pân-aice, 
Vrând să-mi închin aceste arme prea mândrelor a 
Franţei fiice, 
Şi dacă spui acum, prinţesă, „Mulţam Pompei”, eu 
am sfârşit. 
Prințesa: Multam frumos, 'măreţule Pompei! 
Costard: Nu merit atâta cinste! Dar cred c-am fost 
cu totul desăvârşit. N-am greşit decât într-un loc, 
puţin, la „cel Mare”. 
Berowne: Pun pălăria mea pe-un gologan, de nu 


va fi Pompei eroul zilei. 
(Intră sir Nathaniel costumat ca Alexandru.) 


Nathaniel: 
Pe când trăiam pe astă lume, deşi eram un 
copilandru, 
Din răsărit la asfinţit, din miazăzi la miazănoapte, 
Imperiul meu se întindea; poţi şti din herb că-s 


Alexandru. 
Boyet: 
Dar nasul te cam dă de gol, că-i prea bocârn, de 
papă-lapte. 


Miroase nasul tău un „nu”? Tu ce miroşi prilejuri 
de mari fapte. 
Prinţesa: 
~ 603 ~ 


Opere Complete Volumul 2 
Cuceritorul lumii s-a-ncurcat! Zi-i înainte, bunule- 


Alexandru. 
Nathaniel: 
Pe când trăiam pe astă lume, deşi eram un 
copilandru... 
Boyet: 


Aşa-i! Deci, fără greş, eşti Alexandru. 

Berowne: 

Pompei cel Mare! 

Costard: 

Sluga voastră, Costard. 

Berowne: 

la-l iute pe cuceritor şi dă-l în brânci pe Alexandru. 

Costard (lui Nathaniel): Vai, domnule, l-ai detronat 
pe Alexandru, cuceritorul lumii! Pentru asta or să te 
dezbrace de haina pictată, iar leul dumitale, care 
ţine-n mână securea stând pe un scaun găurit, or să 
ţi-l ia să i-l dea lui Ajax. El are să fie cel de al 
nouălea erou. Auzi colo: un cuceritor care se teme 
să vorbească! Intră-n pământ de ruşine, Alexandre! 

(Nathaniel se retrage.) 

Nu vă fie cu bănat, ăsta nu-i decât un biet nebun 
cumsecade, om de treabă altminteri, dar ce vreţi, 
prea se fleşcăieşte cu una cu două! E un vecin 
încântător, ce-i drept e drept, şi un minunat jucător 
de popice. Dar să joace rolul lui Alexandru - durere! 
Aţi putea vedea şi dumneavoastră - nu-i prea 
nimerit, nici la-nălţime! Dar n-a intrat în sac tagma 
eroilor, şi cei care vin vă vor vorbi în cu totul alt 
chip. 

Prințesa: Stai mai deoparte, bunule Pompei. 

(Intră Holofernes îmbrăcat ca luda şi Moth ca 
Hercule.) 

Holofernes: 
Ast prichindel pe Hercule îl face, 
A cărui ghioagă-ucise pe Cerber", cruntul 
canus"", 
Fiind el prunc, puşti, ţânc fiind, pitcoace, 
A sugrumat doi şerpi cu propria sa manus“. 
Quoniam'?, el v-apare-aici minor; 
Ergo'**, vin eu să-i fiu elogiator. 
(Către Moth): 
Fii demn când pleci, şi cară-te! 
(Moth iese.) 
luda sunt eu... 
Dumaine: 
O, ludă! 
Holofernes: 
Nu iscarioteanul, sir! 
luda sunt eu, cel zis şi Macabeul! 


Dumaine: 
Un luda Macabeul tuns chilug 
E-o ludă-n lege! 
Berowne: 
Un trădător care sărută!““* Cum ai ajuns să fii o 
ludă? 
Holofernes: 


459 Câinele cu trei capete care păzea intrarea în Infern. A fost 
scos cu forţa din Infern de către Hercule şi arătat regelui 
Eurystheus, după care a fost dus înapoi. 
460 Corect canis (câine). Un alt exemplu de cultură superficială a 
lui Holofernes. Canus, înseamnă în latineşte „bătrân”. 
461 „Mână” (lat.). 
462 „Fiindcă”, (lat.). 
463 „Prin urmare”, (lat.). 
464 Aluzie la faptul că luda l-a sărutat pe lisus Hristos când au 
venit soldaţii romani să-l prindă, pentru a-l identifica, aşa cum 
conveniseră, în prealabil. 

luda sunt eu... 
Dumaine: 
Ruşine ţie, ludo! 
Holofernes: 
Ce vreţi să spuneţi, domnule? 
Boyet: 


Să meargă să se spânzure-astă ludă! 
Holofernes: 

Întâi s-o faceţi dumneavoastră, sir! 

Sunteţi cel mai în vârstă dintre socii. 
Berowne: 

Bine-a răspuns; căci luda s-a spânzurat de-un 
soci®, 
Holofernes: 
Pe-obraz nu-mi veţi citi vreo-ncurcătură! 
Berowne: 
Nu, fiindcă n-ai obraz! 


Holofernes: 
Dar ăsta ce-i? 
Boyet: 
Un gât de cobză! 
Dumaine: 
O gămălie de ac! 
Berowne: 


Un cap de mort pe un inel!'%* 
Longaville: 


465 Deşi Holofernes precizează că el personifică pe luda Macabeul 
şi nu pe luda Iscarioteanul, care l-a vândut pe lisus Hristos, atât 
Dumaine cât şi Boyet şi Berowne persistă în confuzia în legătură 
cu cei doi luda, întrucât numai luda lIscarioteanul s-a spânzurat, 
mustrat de conştiinţă. 

466 Inelele având pe ele un cap de mort şi cuvintele Memento 
morii („Aminteşte-ţi că vei muri.”) erau foarte populare în acea 
vreme. 

Un fost cap, şters, de pe-o monedă veche! 
Boyet: 
E garda săbiei lui luliu Cezar! 
Dumaine: 
Un chip de os sculptat pe o pudrieră. 
Berowne: 
Profilul lui Sân-George pe-o agrafă! 
Dumaine: 
Pe-o fibulă de plumb! 
Berowne: 
Da, prinsă-n pălăria vreunui Trage-Dinţi! 
Şi-acuma zi-i! Ţi-oi fi venit în fire. 
Holofernes: 
Ba, m-aţi făcut să-mi pierd cu totul firea. 
Berowne: 
Fals! Ţi-am dat firi mai multe! 
Holofernes: 
Ca să-mi tăiaţi în patru firul firii 
Şi ca să mă-nfieraţi, luat fir cu fir! 
Berowne: 
Făceai pe leul! N-aveam altă cale. 
Boyet: 
Acum, când eşti plouat, te poţi căra! 
Nu ştii c-o ludă-i udă? Ce mai stai? 
Dumaine: 
Aşteaptă să-l uscăm un pic la nume! 
Berowne: 
Aşteapt-un ce! Ce ludă! Pleacă, ciudă! 
Holofernes: 
Ce faceţi nu-i nici nobil, nici drept şi nici frumos. 
Boyet: 
Lumină pentru luda! Să nu pice pe jos... 
Prinţesa: 

Vai, bietul Macabeu, ce scărmăneală! 
(Intru Armado în costumul lui Hector.) 
Berowne: 
Intră-n pământ, Achile! E Hector înarmat. 
Dumaine: 
Când mi s-a-ntors batjocura la vatră, 
Am chef şi eu s-o fac niţel de oaie. 
Regele: 
Hector n-a fost decât un biet troian, 
Pe când acesta pare-ntroienit. 


Boyet: 
Să fie ăsta Hector? 
Dumaine: 
Nu cred să fi fost Hector atât de voinic. 
Longaville: 


Prea are lung picior, să fie Hector! 
Dumaine: 
Prea-i gros în pulpe, bineînţeles!... 
Boyet: 
Să-l sfătuim să se mai închircească... 
Berowne: 
Nu poate fi el Hector! 
Dumaine: 
E ori Proteu, ori pictor portretist. 
Prea face feţe-feţe... 
Armado: 
Armipotentul Marte cu lancea neînfrântă 
l-a dat în dar lui Hector... 


Dumaine: 
... un boţ de poleială... 
Berowne: 
O lămâie! 
Longaville: 

Bătută-n cuişoare! 
Dumaine: 
Ba cam stoarsă!... 
Armado: 
Armipotentul“*' Marte cu lancea neînfrântă 
l-a dat în dar lui Hector ce Troia moştenea, 
Atâta vânjoşenie cât să se ia la trântă 
Din zori şi până-n noapte, cu oricine voia. 
Eu sunt această floare! 


Dumaine: Ş 
Ast mirt! 
Longaville: J 
Ast porumbel! 
Armado: 


Lord Longaville, puneţi-vă frâu gurii. 
Longaville: Mai curând să-i dau frâu liber, zi, ca să 
se poată ţine după Hector! 
Dumaine: 
Mai cu seamă că Hector e-un ogar!“* 
Armado: 
Prea dulcele războinic e oale şi ulcele! 
Puii mei dragi, nu ciuguliţi schelete: 
Pe când avea un suflet, om era!... 
... Dar să-mi urmez mai bine rolul meu! 
(Prințesei): 
Alteță, acordă-mi simţul auzului tău franc. 
(Berowne păşeşte inainte şi stă de vorbă cu 


467 „Armipotentul” era unul din titlurile acordate lui Marte, zeul 
războiului, care îi ajuta pe troieni împotriva grecilor, pe care îi 
ajuta Minerva (Atena). i 

468 Aluzie la faptul că Hector era foarte iute la fugă. In lupta cu 
Ahile, a înconjurat Troia de şapte ori, alergând necontenit, fiind 
urmărit de Ahile (cel-iute-de-picior), înainte de a se opri şi a se 
lupta cu acesta. 

Costard pe şoptite.) 

Prințesa: 

Vorbeşte, Hector! Ne desfeţi vorbind. 

Armado: 

Ador pantoful scumpei voastre Graţii... 

Boyet (aparte, lui Dumaine): 

O iubeşte cu piciorul! 

Dumaine (aparte lui Boyet): 

Dacă n-o poate iubi cu stânjenul... 

Armado: 

„Tu, Hector, mai presus de Hannibal”**... 

Costard: 

A luat-o razna râu din rol. Ei, vere! 
Ştii că şi ea a luat-o razna rău? 
E într-a doua lună... 

Armado: Despre ce vorbeşti? 

Costard: La, dracu, tu stai aici şi-l joci pe troianul 
cel dezgheţat, şi biata fată se duce pe copcă! E 
însărcinată. Copilul a  şi-nceput să-i facă pe 
fanfaronul în burtă; e doar copilul tău! 

Armado: Intenţionezi să mă infamonizezi în ochii 
potentaţilor? Te omor! 

Costard: Atunci, Hector va fi biciuit pentru că a 
sedus-o pe Jaquenetta lăsând-o borţoasă, şi va fi 
spânzurat pentru că l-a ucis pe Pompei! 

Dumaine: Nemaivăzut Pompei! 

Boyet: Faimos Pompei! 

Berowne: 

Mai mare decât marele, măretțul, 
Magnificul Titan, Pompei Uriaşul. 


469 General cartaginez (247-183 î.e.n.) învingător al romanilor la 
Cannae şi Trasimeno, în cel de-al doilea război punic, dar a fost în 
cele din urmă învins de Scipio Africanul la Zama. 

Dumaine: Hector tremură tot! 

Berowne: Pompei pare mânios! Hai, Ates!“ Nu te 
lăsa Ates! Aţâţă-i, Drace! Asmute-i, Drace. 

Dumaine: Hector îl va provoca! 

Berowne: Da, dacă are ceva mai mult sânge 
omenesc în pântece, decât e nevoie ca să se 
ospăteze un purice! 

Armado: Pre steaua Miază-nopţii! Te provoc! 

Costard: Ce, crezi c-am să mă bat eu pe-ntuneric, 
ca orbeţii? Vreau să te văd făcut bucăţi, bucățele. 
Am să te ciopârţesc ziua-n amiaza mare, cu spada. 
Dă-mi numai răgazul să mă-narmez. 

Dumaine: Loc, faceţi loc pentru eroii înfierbântaţi! 

Costard: Şi ce-i dacă-s înfierbântat? Mă bat numai 
în cămaşă! 

Dumaine: Dârz Pompei! 

Moth: Maestre, dă-mi voie să te dezbumb! Nu vezi 
că Pompei şi-a suflecat şi mânecile cămăşii ca să 
lupte? Ce ai de ghid? Vrei să-ţi pierzi renumele? 

Armado: 

Gentilomi şi ostaşi, mă iertaţi! 
Eu, numai în cămaşă nu mă bat. 

Dumaine: 

Dar nu poţi da-ndărăt! Pompei te-a provocat. 

Armado: 

Ba şi pot, şi vreau, deopotrivă, scumpi señiori. 

Berowne: 

Pe ce te-ntemeiezi? 

Armado: 

Sa vă spun drept, eu n-am de fel cămaşă. 
Port lâna chiar pe piele, drept canon. 
Boyet: 


470 Ate, zeița vrajbei şi răzbunării oarbe. 

Aşa-i! La Roma-n hagealâc când fost-a 
l-au dat canon să nu mai poarte rufe. 
Şi m-aş jura că n-a purtat decât 
O cârpă luată de la Jaquenetta 
Pe care-o ţine veşnic, strâns la piept, 
Ca pe un talisman de mare preţ. 
(Intră un sol: monsieur Mercadé). 
Mercadé: 
Vă ţină Domnul, doamnă! 
Prințesa: 
Mercadé! 
Bine-ai venit! De ce ne curmi serbarea? 
Mercadé: 
Îmi pare rău, domniţă. Vin cu-o ştire 
Ce limba-mi înfioară. Tatăl vostru, 
Al Franței rege-i... 
Prințesa: 
Mort! Pe viața mea! 
Mercadé: 
E mort! Am spus ce limba-mi apăsa!... 
Berowne: 
Plecaţi, eroi, se-nnourează scena! 
Armado: Dinspre partea mea, sir, răsuflu şi eu mai 
în voie. Mi-am văzut ceasul rău pe gaura cheii. Şi am 
de gând să mă port ca un ostaş ce sunt! 
(Eroii ies.) 
Regele: 
Cum se mai simte maiestatea voastră? 
Prinţesa: 
Boyet, să strângi ce-avem. Plecăm la noapte. 
Regele: 
Nu, doamnă! Vă implor să mai rămâneţi! 
Prințesa (lui Boyet): 

Strângi totul, zic! 
Vă mulţumesc, sefiori, 
De toată grija voastră. Respectaţi-mi 
Durerea proaspătă ce-o port în suflet, 
Şi-nţelepciunea voastră să mă ierte, 
Uitând ce libertăţi ne-ngăduirăm, 
De-am depăşit, în focul glumei, graniţi 
Ce înşişi ni le-am pus. A fost de vină 
Doar gentileţea voastră. Rămas bun, 
Viteaz senior. O inimă cernită 
Nu rabdă fraze. De-am ajuns prea iute 
La mulţumiri c-aţi fost cum mi-am dorit, 
lertaţi-mă! 
Regele: 
luţi, paşii vremii schimbă 
Tot lucrul pe măsura grabei sale, 
Şi-adeseori clipita hotărăşte 
Cât lungi răstimpuri nu şi-au dat verdictul. 
Deşi cernita frunte-a unei fiice 
Oprelişte-i surâsului iubirii, 
Peţirea s-ar lupta s-alunge doliul, 
Căci, cât iubirea-i cea care cuvântă, 
Nu rabdă norii doliului s-o-ntoarcă 
Din drum. Să-ţi plângi prietenii pierduţi 
Nu-i câtuşi de puţin mai de folos 
Decât să fii voios că-ţi afli alţii. 
Prinţesa: 
Nu Vă pricep. Mă doare îndoit! 
Regele: 
Ce inimi spun, - urechi, chiar triste, prind: 
Prin pilda asta să-l pricepi pe Rege! 
De dragul tău, eu vreme irosit-am 
Şi vorba mi-am călcat. Frumoase doamne, 


~ 613 — 


Opere Complete Volumul 2 
Voi ne-aţi schimbat, pe plac, tiparul firii, 
De-a-ndoaselea decât am fi dorit. 
Şi ce vi s-a părut în noi de râs 
E dragostea, de ciudăţenii plină, 
Zburdalnică şi zgâtie, ca pruncii 
Din ochi născută şi sticlind ca ochii 
De năluciri, de-alcătuiri ciudate, 
Schimbându-şi câmpul tot mereu, ca ochiul 
Plimbat de la un lucru la alt lucru. 
De-am pus pestriţa haină de paiaţă 
A dragostei şi dacă-n ochii voştri 
Credinţa şi-omenia nu-s pierdute, 
Aceşti cereşti ochi, martori ai greşelii, 
Ne-au îndemnat s-o facem. Aşadar, 
lubirea noastră-a voastră de-i, greşeala 
A voastră-i deopotrivă. De ne-am fost 
leri nouă trădători, mâini fi-vom veşnic 
Închinătorii voştri. Astfel, trădarea, 
Purificându-se, va fi virtute. 
Prinţesa: 
Primindu-vă scrisorile-nfocate 
Şi darurile, crainici ai iubirii, 
Soborul nostru fecioresc le dete 
Insemnătatea jocurilor Curţii: 
Huzur galant, ca să-ţi mai treci din vreme! 
Rost mai adânc părându-ne să n-aibă, 
Noi le-am primit, şi dragostea. V-am luat-o 
Întocmai cum părea a fi: în glumă 
Dumaine: 
Răvaşele spuneau cu mult mai mult! 
Longaville: 
Privirile la fel. 
Rosaline: 

Noi n-am luat seamă! 
Regele: 
Acum, în ceasu-al unsprezecelea, 
lubirea voastră daţi-ne. 
Prințesa: 
Nu-i vreme! 
Prea-n scurt aţi vrea să zălogim vecia. 
Măriei Tale dulce Ţi-e păcatul 
Cuvântului călcat, şi prins-ai gust; 
De vrei să faci de dragul meu ceva 
- Deşi nu văd ce pricină-ar fi asta - 
Cum ce-ai juca n-aş crede, mergi pe dată 
În umbra unui schit uitat de lume. 
Departe de plăcerile lumești, 
Şi-aşteaptă până-n ziua când pe boltă 
Douăsprezece zodii s-or roti. 
Şi dacă sihăstria n-o să schimbe 
Ce-a hotărât fierbintele Tău sânge, 
Canon şi post de nu Ţi-or veşteiji 
Plăpânda floare-a dragostei ce-mi porţi, 
Şi da-va flori surate din tulpina-i, 
Atunci, când anul fi-va să se-ncheie, 
Peţeşte-mă cu zestrea schimniciei! 
Şi mâna de fecioară, ce Ţi-o strânge 
Pe-a Ta, a Ta va fi! Dar până-atunci, 
Într-un castel cernit mă voi închide 
Şi lacrimi de durere voi vărsa 
Slăvind memoria tatălui meu mort. 
De nu primeşti, despartă-se-aste mâini, 
Şi inimile uite-şi de stăpâni! 
Regele: 
De m-aş codi o clipă-n faţa sorții 
Ce-mi dai, şi-aş vrea huzurul, cu dulceaţa.-i, 

Închidă-mi ochii mâna rece-a morţii! 
În pieptul tău inima mea-i, şi viaţa-i! 
Berowne: 
Cu mine cum rămâne, steaua mea? 
Rosaline: 
Canon să-ţi dau, că prea ţi-e greu păcatul 
Sperjurului şi al nesocotinţei! 
Deci, dacă ţii să-mi dobândeşti iertarea, 
Un an din viaţă cheltui-vei, dând 
Bolnavilor ce zac ajutorare!... 
Dumaine: 
Şi tu ce faci cu mine, steaua mea? 
Katharine: 
Tu, femeiuşco? Barbă mare, neagră, 
Noroc şi cinste, asta ţi-aş ura!... 
Dumaine: 
Pot spune: „mulţumesc, nevastă dragă?” 
Katharine: 
Încet, sir, voi fi surdă-un an şi-o zi 
Spânatici peţitori de-ar fi să-mi vină. 
Cu Regele-n alai şi tu să-mi vii. 
De am iubire, poate-ţi dau puţină. 
Dumaine: 
Şi pân-atunci, voi fi tot sluga ta! 
Katharine: 
lar vrei să-ţi calci cuvântul? Nu jura. 
Longaville: 
Maria, tu ce spui? 
Maria: 
Că peste-un an 
Schimb doliul pe-un fidel şi bun curtean. 
Longaville: 
Răbdare am, dar vremea-mi pare lungă! 

Maria: 
Ca tine, că nu-s mulţi să mi te-ajungă. 
Berowne: 
Pe gânduri, doamnă? Rogu-te, priveşte-mi 
Prin geamurile sufletului: ochii 
Cât de umili aşteaptă să-mi răspunzi. 
Orice-mi vei cere, să-ţi slujesc sunt gata! 
Rosaline: 
Nu te ştiam, lord Berowne. Auzeam 
Vorbindu-se de tine. Gura lumii 
Bârfea că eşti un zeflemesitor 
Dibaci să te rănească greu cu vorba 
Şi gata să-ţi azvârle-n orice clipă 
Săgeata otrăvitului său duh. 
Ca să pliveşti din cuget iarba rea 
Şi să mă cucereşti - de ţii să faci 
Ceva ce, de n-ai face, m-ai şi pierde - 
Un an întreg, dar zi cu zi, întruna, 
Să cercetezi pe cei lipsiţi de grai, 
Şi celor care gem să caţi, prin duhu-ţi 
Isteţ, să le-aduci zâmbetul pe buze! 
Berowne: 
În beregata horcăindă-a morţii 
Eu să trezesc un hohot? Nu se poate! 
Când tragi să mori, nu eşti defel voios. 
Rosaline: 
Aşa-ţi vei pune prag zeflemisirii, 
Al cărei preţ e că se miră proştii 
Şi gura-şi cască la nebunul hâtru, 
Căci preţul glumei mai puţin e-n limba 
Ce-o spune, ca-n urechea ce-o ascultă. 
Deci, dac-auzul celor care zac 
Şi-s asurziţi de propriul lor geamăt 

Ţi-ascultă flecăreala, dă-i-nainte, 
Căci eu te iau, cu-acest cusur cu tot! 
Dar dacă nu te-ascultă, părăseşte-l! 
Şi eu voi fi scutită de urmări, 
Şi veselă de vindecarea ta. 
Berowne: 
Douăsprezece luni! Fie ce-o fi! 
Un an, într-un spital, voi tot glumi! 
Prințesa (regelui): 
Da, dulce-al meu stăpân! Şi-acum, adio! 

Regele: 

Nu, doamnă! Vă-ntovărăşim pe cale! 
Berowne: 

Peţitul nostru n-are dulci finale: 
Pe Jill, jack“! n-a luat-o. Şi cât pe-aci să fie, 
Prin graţia ăstor doamne, iubirea comedie! 
Regele: 
Sefiori!... Doar peste-un an, ne-a spus oracolul, 
Se-ncheie piesa! 
Berowne: 
Prea e lung spectacolul! 

(Intră Armado.) 


Armado: 
Măria Ta, îngăduie-mi... 
Prinţesa: 
Nu-i Hector? 
Dumaine: 
Eroul de la Troia! Ele! 
Armado: 


... O mână să-ți sărut de rămas bun. 


471 „Jack and Jill”, denumire convenţională pentru „un băiat şi o 
fată”, „un tânăr şi o tânără” reprezentând tipul general al 
oamenilor comuni, în relaţii de amiciţie sau tandrete. 

Prin jurământ mă leagă Jagquenetta 
Să mân, trei ani în cap, la plug, plăvanii, 
De dragul ei! Dar dulce Maiestate, 
Nu vrei s-auzi ce dialog compus-au 
Cei doi savanţi, spre lauda ciuvicăi 
Şi-a cucului? Era menit să-ncheie 
Spectacolul ce-am dat mai adineauri! 
Regele: 
Hai, cheamă-i repede! Îi ascultăm. 
Armado: 
Hai, apropiaţi-vă! 
(Intră Holofernes, sir Nathaniel, Moth, Costard şi 
alții.) 
De partea asta 
E Hiesm"'?, larna. De cealaltă, Ver, 
Sau Primăvara; una prin ciuvică, 
Prin cuc a doua e înfăţişată. 
Începe, Ver! 
(Cântecul): 
Primăvara: 
„Când lăcrămioare, toporaşi 
ȘI ciuboțica cucului 
Cu galbenii ei năsturaşi 
Smălțează iarba câmpului, 
Un cuc în fiecare pom 
Îşi bate joc de bietul om. 
Cu-cul 
O, cucu, singur cuc şi blestemat! 
Cum îti râzi tu de omul însurat! 
Când ciobănașşii zic voios din trişcă 
ŞI ciocârlia pe plugar îl scoală, 
Când sot îşi află tot ce-n lume mişcă 


472 Hiems (lat.) - „iarnă”; ver lat.) - „vară”. 

Și fetele-şi spăl fustele de vară, 
Un cuc atunci din fiecare pom 
Îşi bate joc de bietul, bietul om. 
Cu-cu! 
O, cucu, singur cuc, fii blestemat! 
Cum îţi râzi tu de omul însurat!” 
larna: 

„Când turturii ti-atârnă de uluci 
Și-şi suflă-n palme-ntr-una Dick, văcarul, 
Când Tom” tot cară-n casă la butuci 
Şi-i laptele-ngheţat ca şi şiştarul, 
Când drumu-i rău şi sângele-ți îngheaţă, 
Din noapte-ți cântă o ciuvică-n faţă: 
Ciu-vic! 

Ciu-vic! Ce notă veselă, voioasă, 
Când mestecă-n tingire Joan cea grasă! 


Când suflă viscolul turbat 

Și tusea-ți cere-o ţuică fiartă, 
Când nasu-i roşu şi crăpat 
Și gerul, pasărea n-o iartă, 
Când merele se coc în oală, 

Ciuvica şi din morti te scoală. 

Ciu-vic! 
Ciu-vic! Ce notă veselă, voioasă, 

Când mestecă-n tingire Joan cea grasă!” 
Armado: Cuvintele lui Mercur“” par stridente, 
după cântecele lui Apollo“. Luaţi-o pe-aici. Noi pe 
dincoace! 

473 Dick, Tom, denumiri convenţionale pentru ţăranii simpli, aşa 


cum, mai departe, Joan personifică ţărăncile. 
474 Zeul comerţului, hoţiei, elocinţei şi ştiinţei, totodată şi curierul 


zeilor. 


475 Apollo, zeul luminii, muzicii şi poeziei; fratele Dianei. 

(les.) 


Zadarnicele Chinuri ale Dragostei 
Comentarii 


Publicată în 1598 într-o ediţie in-cuarto în care 
numele lui Shakespeare este pentru prima oară 

amintit ca autor, piesa apare pe lista lui Francis 
Meres (din acelaşi an), alături de Love's Labour's 
Won („Răsplătitele chinuri ale dragostei”?)"'*. După 
John Dover Wilson, ar fi fost jucată în 1593-1594 în 
casa contelui Southampton, dar primul document 
cert este aceeaşi ediţie in-cuarto din 1598, a cărei 
copertă interioară specifică: „Jucată anul trecut, de 
Crăciun”, în faţa Înălţimii Sale. Corectată şi 
adăugită”. Cu privire la data când a fost scrisă, în 
ultima vreme se insistă asupra anilor 1594-1595, 
spre deosebire de ipoteze mai vechi care se opreau 
la ani anteriori (mergând până la 1588 sau 1589), 
cu rezultatul că o seamă de cercetători au socotit-o 
drept prima comedie shakespeariană şi au discutat 
întregul grup de comedii din prima perioadă prin 
această optică. În funcţie de numeroase aluzii la 
evenimente contemporane (răscoalele londoneze 
împotriva străinilor - 1586; 1593; 1595; căderea în 
dizgrație a lui Sir Walter Ralegh - 1592; schimbul de 
pamflete între Gabriel Harvey şi Thomas Nashe - 
1592 şi 1593 etc.), de numele unor personaje 
contemporane („regele Navarrei” - viitorul rege 
Henric al IV-lea al Franţei, Berowne - ducele de 
Biron, Longaville - ducele de Longueville, Moth - la 
Mothe, ambasadorul Franţei la Londra etc.), precum 
şi de particularităţile stilistice ale comediei, balanţa 
oscilează într-o parte sau alta (nu însă dincolo de 
1595). 


476 Multă vreme s-a crezut că aceasta din urmă ar fi fost, de fapt, 
Imblânzirea îndărătnicei, dar studii recente înclină în favoarea unei 
piese cunoscută mai târziu sub titlul Totu-i bine când sfârşeşte 
bine. 

477 Deci în 1597 sau 1598, deoarece după stilul vechi anul 
începea în martie. 

Titlul în original al piesei este Love's Labour's Lost 
şi s-a tradus în limba română prin Zadarmicele 
chinuri ale dragostei (comparabil cu traducerile din 
alte limbi, de exemplu în germană Verlorene 
Liebesmuh - la Tieck Liebesleid und Lust), deşi ne 
putem întreba dacă ideea de „inutilitate a 
suferinţelor/chinurilor prilejuite de dragoste” este 
foarte clară, sau, mai apropiat de spiritul textului, 
dacă ideea de „zadarnică/inutilă împotrivire faţă de 
sentimentul (firesc) de dragoste” se deduce sau 
poate fi dedusă din Zadarmicele chinuri ale 
dragostei. Nici titlul englez nu este mai clar. 
Dimpotrivă, mi se pare mai ascuns (posibil să le fi 
spus mult mai mult elisabetanilor), pentru că este şi 
conotativ:  /ost labour (şi astăzi) înseamnă 
„trudă/osteneală zadarnică”, iar a lavour of love, 
„Muncă făcută  bucuros/cu  plăcere/nesilit”, în 
această perspectivă, titlul ar putea să însemne şi 
„chinuri inutile, la care te supui singur” etc., mai 
ales că ar fi în consonanţă şi cu versul rostit de 
Berowne încă la începutul piesei: „O, these are 
barren tasks, too hard to keep” (Vai, acestea sunt 
chinuri sterpe (nerodnice) inutile, prea greu de 
îndurat) (lI, 1, 47).** Pe de altă parte, 
polisemantismul titlului e însoţit de aliteraţie şi de 
's, folosit cu două funcţii morfologice - o dată ca 
genitiv şi o dată ca formă contrasă din /s (Love's 
Labour's Lost - the labour of Love is lost), ambele 
anticipând în felul acesta jocurile de cuvinte din 


478 Derek Traversi vorbeşte despre „chinurile (/abours) la care 
„academicii” se gândesc să se supună şi pe care Berowne le 
numeşte „barren tasks”” (Shakespeare: The Early Comedies, 1960, 
Longmans, Green and Co, 1969, p. 27). 

comedie, mai numeroase ca în oricare altă piesă 
shakespeariană (250 e cifra indicată de Ifor Evans). 
Astfel interpretat, titlul sugerează antinomia 
fundamentală a unei comedii care a fost scrisă 
„pentru un auditoriu de curte mai curând decât 
pentru unul popular” (F.E. Halliday) şi anume 
antinomia dintre „natură”/naturaleţe ŞI 
artificiu/artificial/artificialitate, în ultimă instanţă tot 
un aspect al dichotomiei „a fi” - „a părea” (v. şi 
Studiul introductiv din vol. |, cap. III, punctul 2.) 
Colegul meu Virgil Ştefănescu-Drăgăneşti este de 
părere că Love din titlul piesei ar trebui interpretat 
ca personificare a dragostei, ca sinonim al lui 
„Cnpidon”. Ca în piesa Cei doi tineri din Verona, în 
poemul Venus și Adonis (versurile 123, 243, 246 
etc.) sau în Sonetul 137, cuvântul Love înseamnă 
„Zeul iubirii”, de altfel ca şi în piesa de care ne 
ocupăm, într-o replică a lui Boyet: „Love doth 
approach disguised,/Armed in arguments” (Cupidon 
se apropie travestit,/inarmat cu argumente), (V, 2, 
83-84). 

„Natura”, respectiv natura/firea omenească are o 
serie de îndatoriri şi de drepturi „fireşti”. Întocmai ca 
şi inspiratorul său, Shakespeare, Berowne nu se 
poate împăca deloc cu asceza: după ce a jurat 
împreună cu Dumaine şi Longaville ca vreme de trei 
ani să ducă, alături de rege, o viaţă retrasă de 
studiu şi abstinenţă, el aminteşte de alte „prevederi 
aspre” care, speră el, nu vor fi trecute în „zapis”: să 
nu vadă vreo femeie, să postească o zi pe 
săptămână şi să mănânce o singură dată pe zi, să 
doarmă numai trei ceasuri pe noapte... Implicit, prin 
însuşi faptul că şi ceilalţi semnatari ai documentului 

socotesc necesar să se lege prin jurământ, ei îşi dau 
seama că vor lupta împotriva firii, sau, cum spune 
Moulton: 

„=. era o situație nefirească în ceea ce priveşte 
relațiile dintre ei...; în consecință, ei incearcă să-şi 
ascundă abaterile unii față de ceilalți, dar sunt 
demascați. Intr-o superbă scenă comică, cei patru 
sosesc într-un loc retras din parc, unul după altul, ca 
să poată recita în voie sonetul de dragoste pe care 
fiecare l-a compus pentru iubita lui, crezând că este 
singurul vinovat; şi, pe rând, fiecare se ascunde 
atunci când îşi vede tovarăşul venind în acelaşi scop 
și speră să-l surprindă pe acesta călcându-și 
jurământul în timp ce el va rămânea nedescoperit. 
Ultimul care soseşte este surprins astfel de cel de al 
treilea, când, deodată, al doilea sare din ascunziş ca 
să-i ceară socoteală celui de al treilea, apoi, la 
rândul său, primul îl demască pe al doilea. Dar nici 
nu apucă el bine să se bucure de triumful său 
asupra celorlalți trei, când sosirea unei scrisori 
interceptate îl coboară şi pe el la nivelul 
celorlalți”"?. 

De-a lungul întregii piese plasarea în ridicol prin 
demascare este osândirea specifică a „nefirescului”, 
„un fel de justiție poetică pedepsind diferite 
personaje pe măsura exactă a artificialității şi a 
greşelii lor față de natural”; iar factorii conştienţi 
şi activi care traduc în viaţă „justiţia poetică” sunt 
oamenii normali, „naturali”, în primul rând prinţesa 
franceză şi însoţitoarele ei de care se îndrăgostesc 


479 Richard G. Moulton, Shakespeare as a Dramatic Artist, 1896, 
New York, 1966, p. 290. 
480 /bid. 

asceţii: 

„Plănuirea unei vieți de celibatari a fost şi o 
violare a naturii în ceea ce priveşte sexul frumos; 
aşa că urmează o altă nemesis a ridicolului, atunci 
când bărbații îşi calcă jurământul, după ce s-au 
străduit să-i impună rigorile vizitatoarelor prin 
mijloace atât de simple cum a fost acela de a nu le 
da voie să intre în palat. 

«Prințesa: 

Nimeni nu este atât de temeinic prins 
Ca omul deştept care s-a prostit... 
Rosaline: 
Sângele tânăr nu arde atât de năvalnic 
Ca indignarea seriozităţii împotriva uşurătăţii...» 

Celibatarii se pot reabilita numai pătrunzând în 
umorul circumstanțelor care s-au întors în contra lor. 
In scena trădării față de celălalt, după o încercare 
temerară de a o justifica, ei se supun evidenţei, 
rugându-l pe Biron să le furnizeze motive pentru 
linia de conduită ce şi-au impus-o, să-l îinşele pe 
diavol după ce păcatul a fost săvârşit; iar după ce 
Biron le ține un logos voit pompos, ei uită de 
comentarii şi incep să curteze franțuzoaicele. Cum 
însă nu s-au spălat încă de păcatul făptuit împotriva 
umorului, ei se hotărăsc să-şi tăinuiască intențiile 
îndărătul unei măşti sofisticate - o altă convenţie a 
epocii care trebuie ţintuită la stâlpul infamiei. Din 
nefericire, planul lor este întâmplător auzit şi 
comunicat doamnelor, care se hotărăsc să-l dejoace, 
întorcându-le solemn spatele în clipa supremă a 
complimentelor, iar mai târziu, în cursul unei 
conversații oarecare, schimbându-și măştile între 
ele astfel ca fiecare curtean să-şi reverse cuvintele 

admirative în urechea iubitei altuia. Celibatarii işi 
recapătă întru totul egalitatea cu _ vizitatoarele 
numai atunci când intră în umorul persecutoarelor şi 
- cei mai grea încercare - işi bat şi ei joc de 
spectacolul ratat; după care acțiunea işi atinge 
apogeul într-o cascadă neintreruptă de focuri de 
artificii”, 

În legătură cu dragostea - cuvânt tematic din titlul 
piesei - nemesis îşi face lucrarea nu numai prin 
umor, ci şi prin ceea ce l-a generat, prin 
implacabilitatea şi seriozitatea sentimentului, real şi 
firesc pentru oameni în fond sănătoşi şi, după cum 
reiese din text destul declar, instruiți şi nu lipsiţi de 
sensibilitate. 

Versurile lirice ale îndrăgostiţilor pot fi artificiale ţi 
declamatorii (fiind în concordanţă cu prescripţiile 
retoricii elisabetane în ceea ce priveşte poemul 
erotic), dar multe din ele trădează sentimente 
sincere şi puternice şi nu sunt mai puţin reuşite prin 
imagini şi muzicalitate ca unele sonete ale lui 
Shakespeare sau chiar ca marile efuziuni din Romeo 
şi Julieta: sonetele din actul IV, unele replici ale lui 
Berowne, condamnarea de către acesta a ipocriziei 
îndrăgostiţilor („Acum, iată, ies în față ca să 
biciuiesc fățărnicia”. - IN, 3, 148 etc.), felul în care el 
zugrăveşte şi preamăreşte dragostea romantică 
(„Pe lângă ochii indrăgostitului, cei ai vulturului sunt 
orbi” - IV, 3, 330 etc.) sau proclamă ochii femeii 
drept „cărțile, artele, academiile/Care exprimă, 
cuprind şi hrănesc lumea” (IV, 3, 346-347 etc.), 
pentru a-şi încheia lunga replică cu versurile: 
„Caritatea este împlinirea  legii:/Şi cine poate 


481 Ibid., p. 291. 

despărți dragostea de caritate?” (IV, 3, 360-361). 

În sfârşit, să menţionăm opoziţia natural-artificial 
şi nemesis-ul realizate prin exprimare. 

Chinurile zadarnice ale dragostei este o comedie 
prin excelenţă „lingvistică”; lipsită de o intrigă 
desfăşurată epic, ea „e preocupată aproape în 
întregime de cuvinte”*”, totul pe o canava muzicală. 

„Tocmai această însuşire muzicală, evidentă atât 
în construcție cât şi în limbaj, îi conferă piesei 
vivacitatea, coerenţa şi sentimentul de eliberare, 
dar nu vreau să sugerez prin aceasta că efortul este 
acela al unei frumuseți pur formale şi artificiale. 
Dacă e să o comparăm cu o operă, aceasta trebuie 
să fie una din comediile italiene ale lui Mozart, în 
care perfecțiunea formei se îmbină cu subtilitatea 
caracterizării şi umanitatea sentimentului, cu Figaro, 
sau cu Cosi fan Tutte, atâta vreme judecată greşit 
de cei cărora le-a scăpat înțelegerea ce complineşte 
satira la modă a intrigii şi gingăşia ce străbate 
eleganta linie melodică ”*". 

„Ritmul piesei e la fel de formal ca acela al unui 
menuet”*". 

„Ritmul şi imaginile sonetiştilor intră şi ies din vers 
dansând, de parcă ar dori să le reamintească mereu 
spectatorilor că modalitatea intregului este cea a 
pseudo-seriozității. În actul al IV-lea Nathaniel 
citeşte un sonet pe care Armado l-a scris pentru 


482 Ifor Evans, The Language of Shakespeare's Plays, 1952, 
Methuen, London, 1966, p. 1. 

483 Richard W. David, în introducerea la Shakespeare, Love's 
Labour's Lost, the Arden Shakespeare, 1951, Methuen, London, 
1968, p. XV. 

484 Mark van Doren, Shakespeare, 1939, Doubleday, New York, 
1963, p. 45. 

Jacquenette, iar mai târziu, Longaville citeşte un 
sonet scris de el însuşi. William Jaggard le-a inclus 
pe amândouă in culegerea pe care în 1599 a 
publicat-o sub titlul «Înflăcăratul pelerin de William 
Shakespeare»""*”, 

„E mai curând o revistă modernă sau o operetă 
fără muzică decât o piesă”. 

Pe de altă parte, experimentul metric din piesă 
este extraordinar de variat (pentametri iambici 
rimaţi - în proporţie de 61% -, sonete, versuri albe, 
versuri frânte, tetrametri, versuri foarte scurte etc.). 

În acest cadru  lingvistic-muzical are loc 
exploatarea la maximum a cuvântului, începând cu 
sunetul: vocale, consoane, silabe, rime, asonante, 
aliteraţii. Acestea din urmă (prezente, cum am 
văzut, şi în titlul piesei) apar şi într-o acumulare 
vădit parodistică: 

„The preyful princess pierc'd and prick'd a pretty 
pleasing pricet” (IV, 2, 55). 

Se discută şi litera scrisă: 

„Moth: What is a, b, spell'd baekward and with the 
horn on his head? 

Holofernes: Ba, pueritia, with a horn added. 

Moth: Ba, most silly sheep, with a horn! - You hear 
his leaming. 

Holofernes: Quis, quis, thou consonant? 

Moth: The last of the five vowels, if You repeat 
them; or the fifth, if |. 

Holofernes: | will repeat them: a, e, | - 


485 F.E. Halliday, The Poetry of Shakespeare's Plays, London, 
1964, p. 4-5. 

486 H.B. Charlton, Shakespearian Comedy, 1938, University 
Paperback, London, 1969, p. 270. 

Moth: The sheep: the other two concludes it - 
O,U.” (V, 1. 45-53). 

(Moth: Ce este a, b, scris de-a-ndoaselea şi are 
coarne pe cap? 

Holofernes: Ba, pueritia, la care se adaugă 
alfabetul. 

Moth: Baa, prostuţă oaie cu alfabet. Auzi-l ce-a 
învățat! 

Holofernes: Quis, quis? Spune, consoană! 

Moth: Ultimele dintre cele cinci vocale (u, 
pronunţat tu:, deci ca şi ewe „oaie"), dacă le repeţi 
dumneata (You, de asemenea pronunţat ʻu:) şi a 
cincea dacă o rostesc eu (/, pronunţat al, deci ca şi 
vocala /). 

Holofernes: Să le repet: a, e, l... 

Moth: Oaia: cu celelalte două se termină - 0,U).*“ 

Spumos şi inepuizabil, duelul verbal se serveşte 
de nenumărate figuri de stil ale retoricii timpului: 
începând cu calamburul, soraismul, malapropismul, 
enumerarea etc. şi sfârşind cu diferite forme ale 
silogismului, inclusiv sofismul. 

Miriam Joseph atrage atenţia asupra unui exerciţiu 
hazliu de logică şi retorică (|, 2, - 1129): 

„=. Care seamănă până la un punct cu lectia de 
gramatică din Nevestele vesele din Windsor (IV, 1), 
deşi e mai subtil şi mai sofisticat. Armado îl laudă pe 
Moth pentru răspunsurile date, corecte şi prompte. 
Fără poticneli şi cu repeziciune ei ating subiecte 


487 În Shakespeare's Use of the Arts of Language, New York, 
1946, p. 211, Sister Miriam Joseph îl citează pe O.J. Campbell, 
Satire in Shakespeare (p. 11), care „arată că acest dialog se 
bazează pe un dialog dintr-o lucrare a pedagogului spaniol Juan 
Luis Vives, Linguae Latinae exercitatio, menită să-i înveţe pe copii 
cele cinci vocale, toate incluse în cuvântul spaniol oveia (oaie)”. 

importante: distincţiile dintre cuvinte, demonstrația, 
definiția, argumentul autorității. Scurte comentarii 
punctează desfăşurarea discuţiei: «Mi-ai răspuns 
cum trebuie... E adevărat... Nu face decât să afirme 
contrariul... Un epitet potrivit... Foarte frumoasă 
figură de stil! Ca să arate că eşti o nulitate.» Piesa 
nu este numai un fundal pentru noua limbă, ci şi 
pentru tradiționalele arte ale logicii şi retoricii”**. 

Dacă la toate acestea adăugăm şi constatarea de 
ordin stilistic a lui Caroline Spurgeon, ne dăm seama 
că „duelul verbal” se înscrie organic atât în tema 
piesei cât şi în lumea de imagini caracteristice: 

„... în Zadarnicele chinuri ale dragostei, alături de 
imaginile din natură şi din lumea animalelor, serie 
dominantă, după cum se poate constata cu uşurinţă, 
este cea a războiului şi armelor, subliniindu-se astfel 
principala preocupare şi principala formă de 
amuzament a piesei, războiul civil al minţilor (II, 1, 
225), întregul fiind, după expresia lui Armado, nimic 
altceva decât un touché rapid al spiritului - «snip, 
snap, încleştaţi în săbii!» Principala temă de 
profunzime, spulberarea şi risipirea ceții falsului 
idealism de către lumina experienţei vieții reale, 
este infățişată printr-o serie de ciocniri 
spectaculoase, chiar dacă râsul «înjunghie», limba e 
ascuțită ca «tăişul nevăzut al briciului» și aruncă 
proiectile în dreapta şi în stânga - concetti având 
aripi. 

«Mai iuți decât săgețile, gloanţele, vântul, gândul 
şi altele şi mai iuți», jar cuvintele fiind zugrăvite 
mereu ca impunsături de spadă, săgeți, şrapnele 


488 Ibid., p. 176. 

sau ca nişte luptători cu lancea la un turnir”®?. 

În planul „comunicării lingvistice”, spectatorii sunt 
partizanii  naturaleţii, Shakespeare, prinţesa şi 
însoţitoarele ei - în primul rând Rosaline, care, 
atunci când Berowne îi spune, „My love to thee is 
sound sans crack or flaw” (Dragostea ce ţi-o port e 
întreagă, fără spărtură sau crăpătură), îl previne 
împotriva galicismelor: „Sans sans, I pray You” (V, 2, 
415-416) (Fără „sans”, te rog), apoi Moth, Costard 
(cel care „stâlceşte limba reginei”), Jacquenette şi 
chiar Dull (în comparaţie cu Armado şi Holofernes); 
iar atacate sunt vorbirea prețioasă, afectările de tot 
felul, „academismul”, pseudo-erudiţia. Celibatarii se 
exprimă eufuistic. Pedantul Holofernes pare a fi o 
caricatură a lui John Florio (1555?-1625), filolog 
italian stabilit la Londra la sfârşitul secolului al XVI- 
lea, ridicol prin pretenţiile sale de erudit, având 
păreri lingvistice extravagante şi folosind un limbaj 
fantezist în scrierile sale (de exemplu în traducerea 
în limba engleză a Eseurilor lui Montaigne, 1603). 
Don Adriano de Armado e un gongorist pe care 
Alexandru Olaru îl caracterizează ca oligofrenic: 

„Un tip de debil mintal, remarcabil prin 
comportamentul său caraghios, prin vorbirea să 
prețioasă, prin infatuarea sa caracterizantă... Regele 
ÎI descrie ca un fiu al fanteziei, un fanfaron şi 
confabulator, bombastic în exprimare... La această 
descriere Berowne adaugă că Armado e omul 
modei, al vorbei noi şi şui', identificând oarecum 
moda cu prostia. Simţul critic, atribut al inteligenței, 


489 Caroline Spurgeon, Shakespeare's Imagery and What It Tells 
Us, 1935, Cambridge, 1965, p. 271. 

îi lipseşte total lui Armado””. 

Preotul, Sir Nathaniel, face paradă de citate. 

Chiar dacă personajele din piesă nu sunt 
„atrăgătoare” (cum se exprimă Henri Fluchfere), 
curtenilor le lipseşte personalitatea (H.B. Charlton) 
etc.,  individualizările sunt făcute cu grijă, 
întotdeauna prin raportare la tematică (fireşti, 
nefireşti), la inteligenţă şi chiar la actorie şi 
receptare a teatrului (actorii proşti şi spectatorii 
nedisciplinaţi, v. piesa-în-piesă a celor „nouă eroi” 
de la sfârşitul actului V). Pe de altă parte, multe 
personaje evoluează, şi încă spre bine, spre 
„naturaleţe”, de pildă personajul cel mai complex, 
Berowne, care se leapădă de „sentenţele de tafta” 
etc. (V, 2, 403 şi urm.) sau „cei doi cărturari” care 
compun... în versuri de baladă populară un dialog 
între iarnă şi vară. 

Privită în ansamblu, dacă vreme îndelungată 
comedia a fost socotită o lucrare slabă, ea se bucură 
astăzi de preţuire: 

„Excesul de voie bună şi inventivitate îşi are 
farmecul lui. Este limpede că Shakespeare s-a 
amuzat teribil scriind piesa, iar încântarea, avântul, 
descoperirea vivacității propriului său geniu, îi 
entuziasmează şi pe spectatori”. 

Leon D. Leviţchi 


Sumar 
TITUS ANDRONICUS 
Comentarii 


490 Alexandru Olaru, Shakespeare şi psihiatria dramatică, Craiova, 

COMEDIA ERORILOR 
Comentarii 
ÎMBLÂNZIREA SCORPIEI 
Comentarii 
CEI DOI TINERI DIN VERONA 
Comentarii 
ZADARNICELE CHINURI ALE DRAGOSTEI 
Comentarii 


Titus Andronicus, traducere de Dan Duţescu 

Comedia Erorilor, traducere de lon Frunzetti şi 
Dan Duţescu 

Îmblânzirea  Scorpiei, traducere de Dan A. 
Lăzărescu 

Cei Doi Tineri din Verona, traducere de Mihnea 
Gheorghiu 

Zadarnicele Chinuri ale Dragostei, traducere de 
lon Frunzetti şi Dan Grigorescu 

Ediţie îngrijită şi comentarii de Leon D. Leviţchi 

Note de Virgil Ştefănescu-Drăgăneşti 

Coperta: Val Munteanu 

Lector: Denisa Comănescu 

Tehnoredactor: Victor Maşek 

Editura Univers, Bucureşti, 1983 


„Shakespeare! Adesea te gândesc cu jale, 
Prieten blând al sufletului meu; 

Isvorul plin al cânturilor tale 

Îmi sare-n gând şi le repet mereu. 

Atât de crud eşti tu, ş-atât de moale, 
Furtună-i azi şi linu-i glasul tău; 

Ca Dumnezeu te-arăți în mii de fețe 
Și-nveţi ce-un ev nu poate să te-nveţe.” 

